
TRACTATUS 

DE  SACRAMENTIS  IN  GENERE 

CAPUT  I. 

DK    RATIONE    PROPRIA    SACRAMENTORUM    IN    COMMUNI . 
f  ' 

ET    DE    DIFFERENTIA    SACRAMENTORUM 
VETERIS    AC    NOVI    TESTAMENTI 

THESIS  I. 
De  notione  generica  et  specifica  sacramenti. 

«  Quainvis  usu  etiam  biblico  et  ecclesiastico  nomen  sacrammii 
»  quandoque  generatim  significet  arcana  divina  fidelibus  revelata,  vel 
»  signa  arcanorum  manifestantia ;  significatione  tamen  specifica  ,  quae 
»  ex  usu  christiano  est  propria  ,  sacramentum  dicitur  siguum  visibile 
»  divinitus  institutum  ad  hominum  sanctificationem  significandam  et 
»  sui  applicatione  ac  impertitione  efliciendam,  modo  respondente  oeco- 
»  nomiae  sive  veteris  sive  novi  testamenti ,  ad  quam  ipsum  signum 
»  pertinet.  » 

I.  Sacramentum  ex  sua  etymologia  rem  sacram  signifi- 
cat,  determinatum  autem  est  ad  certas  quasdam  res  sacras 
designandas.  In  profanis  quidem  negotiis  sacramentum  di- 
cebatur  pignus  a  litigantibus  depositum  in  loco  sacro  vel 
apud  pontificem;  tum  iusiurandum  maxime  illud,  quo  mili- 
tes  obstringuntur  reipublicae.  In  usu  autem  ecclesiastico, 
de  quo  uno  nobis  sermo  est,  scriptores  latini  sacramentum 
dixerunt  id  omne,  quod  graece  est  pvaxwpiov .  Est  autem  my- 
sterium  idem  ac  sacrum  arcanum  (1).  Unde  generali  signi- 
ficatione  apud  christianos  sacramentum  dicitur  dupliciter, 
u  sacrum  signatum  et  sacrum  signans,  »  ut  loquitur  Magi- 
ster  (4.  dist.  1.).  Sacramenta  itaque  generali  significatione 

(1)  Etymologia  vocis  //.yo-T^iov  proxime  est  a  pveu  sacra  docere, 
sacris  initiare;  remotius  est  a  fjuuw  oculos  vel  os  occludere.  Mysteria 
etiam  apud  gentiles  erant  doctrinae  sacrae  et  arcanae,  initiationes  in 
easdem  per  determinatas  cerimonias ,  ipsa  signa  et  symbola  adhiberi 
solita  in  initiationibus. 

appellantur  in  primis  res  ipsae  sacrae  et  occidtae,  atque  adeo 
obiecta  fidei  et  religionis  christianae,  tum  quatenus  sola 
revelatione  divina  innotescunt  fidelibus,  tum  etiam  quate- 
nus  occultantur  non  initiatis.  Ita  in  Scripturis  praedicatur 
u  sacramentum  voluntatis  Dei,  quod  ipse  nobis  notum  fecit; 
dispensatio  sacramenti  absconditi  a  saeculis  in  Deo ,  quod 
innotescit  per  Ecclesiam;  mysterium  quod  absconditum  fuit 
a  saeculis  et  generationibus,  nunc  autem  manifestatum  est 
sanctis  eius,  quibus  voluit  Deus  notas  facere  divitias  sa- 
cramenti  huius  in  gentibus,  quod  est  Christus  in  vobis  spes 
gloriae;  manifeste  magnum  pietatis  sacramentum,  quod  ma- 
nifestatum  est  in  carne....  praedicatum  est  gentibus,  cre- 
ditum  est  in  mundo  »  (Eph.  T.  9;  III.  3.  9;,Coloss.  I.  27;  l.Tim. 
III.  16.).  Quod  1.  Cor.  XIII.  2.  nunc  in  Vulgata  est:  u  si 
noverim  mysteria  omnia  ,  »  Augustinus  legit :  u  si  sciero 
omnia  sacramenta.  »  Vide  et  Sap.  II.  22;  VI.  24.  Eadem  si- 
gnificatio  recurrit  apud  vetustissimos  scriptores  ecclesiasti- 
cos,  ut  a  Tertulliano  universa  doctrina,  in  omnibus  Eccle- 
siis  una  inde  ab  Apostolis  tradita  ,  appellatur  u  eiusdem 
sacramenti  una  traditio  »  (Praescript.  c.  20.);  et  Paulum  di- 
cit  u  cognovisse  omnia  sacramentan  (De  resurr.  carn.  c.23.), 
et  nos  u  consecutos  intellectum  sacramentorum  Dei  »  contr. 
Marc.  III.  16. 

Significatio  generica  altera  cum  priori  nexa  est,  qua 
sacramenta  dicuntur  res  aliquae  dispositione  divina  vel  sal- 
tem  auctoritate  legitima  ordinatae  in  signa  aliamm  rerum 
sacrarum.  u  Signa,  inquit  Augustinus,  cum  ad  res  divinas 
pertinent ,  sacramenta  nominantur  »  (Aug.  ad  Marcellin. 
ep.  138.  n.  7..).  Hoc  sensu  omnes  typi  V.  T.  possunt  appel- 
lari  sacramenta,  ut  Tertullianus  (contr.  Marc.  V.  4.)  dicit, 
Isaac  filium  liberae  (Gral.  IV.  22.)  u  habere  allegoriae  sa- 
cramentum,  v  et  generatim  appellat  typos  u  figurarum  sa- 
cramenta  »   (ib.  c.  1.  cf.  adv.  Iudaeos  c.  12.). 

Sensu  hoc  latiori  patet  etiam  sacrificia  esse  sacramenta; 
u  sacrificium  visibile  invisibilis  sacrificii  sacramentnm,  id 
est  sacrum  signum  est,  »  ait  Augustinus  (Civ.  Dei  X.  5.). 
Imo  latissima  significatione  omnes  sacrae  cerimoniae  per- 
tinentes  ad  cultuin  externum  possunt  dici  sacramenta.  De 

his  Augusfinus  (contr.  Faust.  XIX.  11.):  u  in  nullum  noraen 
religionis  seu  verum  seu  falsum  coagulari  bomines  possunt, 
nisi  aliqua  signaculorum  vel  sacramentorum  visibilium  con- 
sortio  colligentur,  quorum  sacramentorum  vis  inenarrabi- 
liter  valet  plurimum,  et  ideo  contempta  sacrilegos  facit.  Im- 
pie  quippe  contemnitur,  sine  quo  non  potest  perfici  pietas.  » 

Vulgatus  interpres,  ut  generalis  baec  signorum  notatio 
etiam  ex  Bibliis  appareat ,  ostenta  divinitus  ordinata  ad 
protendenda  arcana  futura  vel  significandas  res  sacras  prae- 
sentes  appellat  sacramenta  y  ubi  cbaldaice  est  *n  graece 
uvwpicv  (Dan.  II.  18.  30.  47;  Ap.  I.  20;  XVII.  7.).  Unde  ca- 
lumnia  est  Protestantium,  doctrinam  catbolicam  de  matri- 
monio,  quod  sit  sacramentum  N.  L.  sensu  specifico  et  stri- 
ctiori,  inniti  falsae  interpretationi  nominis  ^varnptov  (Epb. 
V.  32.),  quod  Vulgatus  reddidit  sacramentum.  Ea  interpre- 
tatio  falsa  non  est;  sed  falsum  est,  argumentum  pro  doctrina 
catholica  duci  ex  solo  nomine  sacramenti ;  nemo  enim  ca- 
tholicorum  difiitetur,  potuisse  matrimonium  dici  sacramen- 
tum,  etiamsi  signum  tantummodo  esset  unionis  Christi  ca- 
pitis  cum  Ecclesia  tamquam  suo  corpore,  et  ideo  rationem 
specificam  sacramenti  N.  L.  non  ex  nomine  per  se  spectato, 
sed  aliunde  demonstrandam  esse. 

II.  Quamvis  haec  ita  sint,  constat  tamen ,  in  Ecclesia 
quam  Deus  acquisivit  sanguine  suo,  existere  signa  quaedam 
sacra  propriae  rationis,  quae  licet  cum  aliis  conveniant  in 
genere  signi  rei  sacrae  ,  difFerunt  tamen  ab  omnibus  aliis 
in  modo  et  efficacia  significandi  et  in  re  significata;  insti- 
tuti  enim  sunt  ab  ipso  Christo  redemptore  ritus  quidam 
sacri  non  quomodocumque  significantes  rem  sacram,  sed  si- 
gnificantes  practice,  atque  adeo  qui  non  solum  signa  sint, 
sed  etiam  causae  ,  secundum  dignitatem  in  ipsa  signa  de- 
rivatam  ex  pretio  sanguinis  Iesu  Christi  institutoris  ,  ad 
efiiciendam  rem  sacram  quam  significant,  videlicet  sancti- 
ficntionem  in  hominibus,  quibus  applicantur;  quae  quidem 
efficacia  inferius  suo  loco  probanda  erit.  His  autem  specia- 
libus  signis  nomen  sacramenti  usu  christiano  saltem  ex  plu- 
ribus  saeculis  ita  factum  est  proprium  ,  ut  de  aliis  illis , 
quae  in  generica  solum  ratione  signorum  rei  sacrae  conve- 

niunt,  iam  non  nisi  improprie  et  ex  quadam  analogia  adhi- 
beri  possit.  Simile  quidpiam  accidit  etiam  aliis  pluribus 
nominibus,  ut  usu  christiano  determinata  sint  ad  designan- 
dam  tantummodo  speciem  aliquam,  quae  ex  sua  etymologia 
et  usu  primitivo  latius  paterent  ad  significandum  genus; 
prout  videre  est  in  usu  theologico  et  ecclesiastico  nominum 
paradisus,  gratia,   baptismus,  eucharistia  etc. 

Si  haec  tantummodo  signa  efficacia  sanctificationis,  quae 
Christus  in  sua  Ecclesia  N.  T.  instituit,  proprie  dicerentur 
sacramenta,  iam  de  sacramenti  proprie  dicti  notis  essentia- 
libus  ac  proinde  de  sacramenti  definitione  satis  constaret. 
Haec  enim  ipsa  significatio  efficax  sanctificationis  facile 
intelligeretur  nota  specifica  omnibus  et  solis  sacramentis 
proprie  dictis  communis,  et  hoc  ipso  ea  distinguens  ab  omni- 
bus  aliis  signis  rei  sacrae,  quae  improprie  solum  sacramenta 
possent  nuncupari.  At  spectato  modo  loquendi  Conciliorum, 
Patrum  et  theologorum  catholicorum,  in  veteri  etiam  testa- 
jnento  sacramenta  aliqua  proprii  nominis  fuisse  non  est  ne- 
gandum.  Conferunt  enim  Patres  et  Concilia  sacramenta  ve- 
teris  et  novi  testamenti  inter  se  ita,  ut  utraque,  quamvis 
inter  se  multis  et  maxime  virtute  ac  efficacia  discrepantia, 
in  ea  ratione  tamen  convenire  ostendant,  quae  usu  ecclesia- 
stico  proprie  et  peculiariter  designatur  nomine  sacramenti. 
(S.Aug.  in  Ps.  73.  n.2;  contr.  Faust.  1.  XIX.  c.  11;  Conc.Flo- 
rent.  in  Instruct.  pro  Armen.;  Trid.  sess.VII.  can.  2.).  Theo- 
logi  autem  quantumvis  inter  se  dissentiant  in  explicatione, 
quomodo  ratio  sacramenti  proprie  dicti  communis  asserr  pos- 
sit  utrisque,  consentiunt  tamen  pJerique,  veterem  etiam  oe- 
conomiam  proprie  dictis  sacramentis  instructam  fuisse. 

Hinc  theologi  iidem  inquisierunt  definitionem,  sub  qua 
comprehenderentur  sacramenta  proprie  dicta  tam  veteris 
quam  novi  testamenti,  in  qua  stabilienda  non  Jevis  est  dif- 
ficultas ,  et  ideo  (ut  fieri  solet)  magna  diversitas  senten- 
tiarum. 

Cum  iuxta  fidem  cathoJicam  certo  constet ,  quae  sint 
proprie  dicta  sacramenta  N.  T.,  immo  cum  fide  pariter  ca- 
thoJica  doc^unur,  quae  sint  notae  ac  proprietates  hisce 
omnibus  nost.is  sacramentis  communes,  definitio  specifica 

sacramenti  novae  legis  sicut  est  nioinenti  maximi,  ita  a  ne- 
mine  catholico  quoad  rem  ipsam  in  dubium  vocatur ;  sed 
controversia  tota  est  cum  haereticis  essentiales  aliquas  pro- 
prietates  sacramentorum  a  Christo  institutorum  neganti- 
bus  (1).  Contra  vero  qui  ritus  sacri  omnes  et  soli  in  veteri 
testamento  proprii  nominis  sacramenta  censeri  debeant,  sub 
opinione  positum  est,  nec  fide  catholica  definitum  nec  pleno 
theologorum  consensu  ratum  habetur,  et  quod  cum  his  nec- 
titur,  proprietates  ipsae  essentiales  communes  sacramentis 
veteris  ac  novi  testamenti  non  certo  constant;  unde  nec  pos- 
sunt  subiecta  definitionis  assumi  praecognita  in  adaequata 
sua  extensione  ,  ut  ex  iis  abstrahantur  proprietates  com- 
munes  ad  formandam  definitionem  genericam  ,  quae  com- 
prehendat  tamquam  speciem  duplicem  sacramenta  veteris 
et  novi  testamenti;  nec  possunt  aliunde  communes  proprie- 
tates  stabiliri  ita  ,  ut  nullus  salva  fidei  integritate  possit 
esse  locus  controversiae.  Ex  his  autem  ipsis  apparet,  de- 
finitionem  genericam  sacramentorum  proprii  nominis  non 
tanti  esse  momenti ,  quanti  definitionem  specificam  sacra- 
mentorum  novi  testamenti  esse  diximus.  Sane  Concilia  ipsa 
Florentinum  et  Tridentinum  distincte  quidem  tradunt  do- 
ctrinam  de  proprietatibus  sacramentorum  N.  T.;  de  illis 
autem  V.  T.  in  comparatione  cum  nostris  sacramentis  potius 
negative  docent,  quid  non  sint,  quam  positive,  quae  eis  pro- 
prietates  competant  communes  cum  nostris,  per  quas  et  illa 
constituantur  ac  sint  sacramenta  proprii  nominis  (2). 

(1)  u  Si  quis  dixerit  sacrainenta  N.  L. .  .  .  esse  plura  vel  pauciora 
quani  septem  .  .  .  aut  etiam  aliquud  horum  septem  non  esse  vere  et  pro- 
prie  sacramentum;  A.  S.  »  «  Si  quis  dixerit,  sacramenta  N.  L.  non  con- 
tinere  gratiam  quam  significant  ,  aut  gratiam  ipsam  non  ponentibus 
obicem  non  conferre  . .  .  A.  S.  »  Trid.  sess.  VII.  can.  1.  6. 

(2)  u  Sacramenta  novae  legis  multum  a  sacramentis  differunt  an- 
tiquae  legis.  Illa  enim  non  causabant  gratiam,  sed  eam  solum  per  pas- 
sionem  Christi  dandam  esse  figurabant ;  haec  vero  nostra  et  continent 
gratiam  et  ipsam  digne  suscipientibus  conferunt  »  Conc.  Florent.  Instr. 
pro  Armen.  u  Si  quis  dixerit,  ea  ipsa  N.  L.  sacramenta  a  sacramentis 
A.  L.  non  differre,  nisi  quia  cerimoniae  sunt  aliae  at  alii  ritus;  A.  S.  » 
Trid.  sess.  VII.  can.  2.  Videri  tamen  potest  indicata  definitio  quaedam 
generica  sacramenti  sess.XIII.  cap.3:  «  symbolum  rei  sacrae  et  invisi- 

Nihiloniinus  cum  sacramenta  novi  testamenti  sensu  ma- 
xime  proprio  censeantur  et  appellentur  hoc  nomine,  consi- 
deratio  proprietatum  essentidlium  eorumdem  suppeditabit 
modum  tutissimum  reperiendi  etiam  proprietates  ,  quibus 
illa  alia  veteris  testamenti  constituantur  in  speciali  ratione 
sacramentorum.  Erunt  enim  profecto  communes  utrisque 
illae  notae  essentiales,  quae  non  pendent  a  speciali  ratione 
diversa  oeconomiae  ad  quam  pertinent,  eo  ipso  quod  utra- 
que  sunt  sacramenta  proprii  nominis,  hoc  servato  discri- 
mine,  quod  ab  insita  diversa  ratione  et  indole  novae  ac  ve- 
teris  oeconomiae  exigitur,  et  quo  differentia  constituitur 
specifica  inter  sacramenta  unius  et  alterius  Foederis. 

Si  assumamus  sacrarnentorum  novae  legis  proprietates  es- 
sentiales,  quae  postea  distincte  demonstrabuntur:  ea  a)  sunt 
signa  visibilla  sanctijicationis  et  gratiae,  qua  filii  Dei  ado- 
ptivi  nominamur  et  sumus.  b)  Haec  gratia  per  sacramen- 
ta  N.  T.  non  quomodocumque  significatur,  sed  ita  ut 
per  eadem  non  ponentibus  obicem  conferatur  tamquam  per 
instrumenta  Christi  et  Dei  auctoris  gratiae.  Adeoque  sunt 
signa  gratiae  in  praesenti  covferendae,  et  signa  efficacia 
seu  causae  instrumentales  eiusdem.  c)  Sunt  ritus  vel  res  sa~ 
crae  pertinentes  ad  cultum  religiosum  ordinarium  et  dioinitus 
institutum,  atque  adeo  non  pertinent  ad  charismata  extra- 
ordinaria,  sed  sunt  perpetuae  institutionis ,  et  quidem  ex 
ipsa  sua  natura  institutionis  non  humanae  sed  divinae,  tum 
quatenus  sunt  signa  practica  sanctificationis  et  gratiae,  tum 
quatenus  pertinent  ad  cultum  religiosum  primarium  et  ad 
ipsa  fundamenta  religionis.  d)  Sunt  sacri  ritus  non  ita,  ut 
directe  et  proxime  eorum  activa  exhibitione  et  exercitatione 
homo  Deo  cultum  exhibeat,  sed  ita  ut  homo  sit  subiectum 
applicationis  et  eorum  susceptione  sanctificetur,  quamvis  ad 
tollenda  impedimenta  ipsius  hominis  cooperatio  requiratur; 
unde  etiam  a  Dionysio  et  aliis  Patribus  appellantur  sacrae 
initiationes  Upap%t.y,cci  Tzkitou  (Dionys.  Hierarch.  Eccles.  c.  3. 

bilis,  »  quae  definitio  hisce  verbis  est  apud  Magistrnm  4.  dist.  1.  et 
panlo  aliis  apnd  s.  Ang.  De  catechiz.  rnd.  c.  26.  In  Catechismo  tamen 
Romano  (P.  II.  c.  1.  n.  9-11.)  haec  ipsa  definitio  ita  explicatur,  ut  ad 
sacramenta  tantum  K.  L.  trausferri  videatur. 


—  7  — 
n.  1.);  qua  postreina  ratione  sacramenta  differunt  noniina- 
tim  a  sacrificio. 

Iain  vero  comparando  indolem  propriam ,  qua  nova  et 
antiqua  oeconomia  distinguuntur,  video  ex  enumeratis  notis 
specijice  ad  novum  testamentum  pertinere  significationem 
gratlae  in  praesenti  conferendae,  et  gratiae  eiusdem  colla- 
tionem  per  signum  ac  ritum  religiosum  externum.  a  Gratia 
enim  et  veritas,  spiritus  adoptionis  filiorum,  lex  scripta  in 
cordibus,  circumcisio  cordis  in  spiritu  »  pertinent  velut  no- 
tae  distinguentes  et  character  proprius  ad  novum  testamen- 
tum.  In  veteri  autem  lege  observationibus  et  cerimoniis 
religiosis  quas  u  iustitias  carnis  »  appellat  Apostolus,  re- 
spondet  secundum  indolem  illius  oeconomiae  emundatio  car- 
nis  et  sanctlficatio  auaedam  legalis  non  ad  delendum  pec- 
catum  ,  pro  quo  pretium  redemptionis  adhuc  expectabatur 
actu  ipso  persolvendum ,  sed  ad  auferendam  immunditiam 
legalem  et  quandam  irregularitatem  lege  statutam.  Haec 
autem  ipsa  sanctificatio  Jegalis  typus  erat,  realis  prophetia 
et  a  Deo  facta  promissio  sanctificationis  theologicae  in  novo 
te^tamento  futurae  (1),  quoniam  lex  tota  a  paedagogus  erat 
adChristum,  introductio  melioris  spei,  et  omnia  in  figura  con- 
tingebant  illis  »(Io.  1. 17;  Rom.  II.  29;  VIII.  15;  Heb.  VIII.  10. 
tutn  Heb.IX.  9. 10. 13;  Gal.  II.  16;  III.  24;  Heb.VII.  19;  1.  Cor. 
X.  11.).  Quare  etiam  in  sacramentis,  ut  respondeant  huic 
indoli  veteris  oeconomiae  ,  pro  significatione  gratiae  prae- 
sentis  substituenda  erit  significatio  typica  gratiae  per  Chri- 
stum  futurae,  et  pro  sanctificatione  theologica  sanctificatio 
legalis,  per  cuius  collationem  ipsam  typi  erant  ac  reales 
promissiones  Christi  salvatoris  et  expectandae  per  ipsum 
sanctificationis  perfectae.  Hinc  in  sacramentis  V.  T.  duplex 

(1)  «  In  veteri  lege  duplex  inimunditia  observabatur ;  una  quidem 
spiritualis  quae  est  immunditia  culpae,  alia  vero  corporalis  quae  tol- 
lebat  idoneitatem  ad  cultum  divinum,  et  sic  immunditia  nihil  aliud  erat 
quam  irregularitas  quaedam.  Ab  hac  igitnr  immunditia  cerimoniae  V.  L. 
habebant  virtutem  mundandi.  . .  .  Ab  immunditia  vero  mentis  quae  est 
immunditia  culpae ,  non  habebant  virtutem  expiandi.  .  .  .  Sciendum  est 
tamen,  quod  hoc  ipsum,  quod  V.  L.  cerimoniae  a  corporalibus  immun- 
ditiis  expiabant ,  erat  figura  expiationis  a  pecc&tis,  quae  fit  per  Chri- 
stum  »  s.  Th.  1.  2.  q.  103.  a.  2. 

erat  significatio  diversa  duplicis  sanctificationis,  significatio 
deiY.Tty.ri  et  efftcax  sanctificationis  legalis  in  praesenti ,  et 
significatio  prophetica  sanctificationis  theologicae  in  futuro. 
In  his  igitur  constituetur  differentia  essentialis  specifica 
inter  sacramenta  utriusque  testamenti.  Quoad  notas  autem 
reliquas  essentiales  nihil  apparet ,  quod  pendeat  a  discri- 
mine  existente  inter  duplicem  diversam  oeconomiam;  modus 
enim  ipsorum  signorum  visibilium,  licet  diversus  in  sacra- 
mentis  novi  et  veteris  Foederis,  ad  notas  essentiales  distin- 
guentes  sacramenta  proprii  nominis  ab  aliis  sacris  signis 
non  pertinet,  atque  ideo  in  definitione  locum  non  habet. 
Proinde  ratio  sacramentorum  V.T.  constituetur  notis  sequen- 
tibus,  ut  fuerint  a)  ritus  sensibiles  divinitus  instituti;  b)  si- 
gna  et  causae  sanctificationis  ac  munditiae  legalis,  ac  quae- 
dam  consecratio  velut  populi  sacerdotalis  (cf.  Exod.  XIX.  6; 
Lev.  XX.  26.);  c)  ut  per  hanc  sanctificationem  typicam  fue- 
rint  signa  gratiae  conferendae  per  Christum;  imo  d)  etiam 
pignora  et  infallibiles  promissiones  gratiae  futurae  in  novo 
testamento  ,  ob  quam  rationem  a  Card.  de  Lugo  (disp.  I. 
sect.  2.  n.  17.),  nescio  an  satis  commode,  appellantur  causae 
morales  gratiae  conferendae  in  N.  T. 

Itaque  ad  constituendam  definitionem  genericam  ,  quae 
comprehendat  sacramenta  proprie  dicta  utriusque  testamen- 
ti,  eaque  distinguat  ab  aliis  omnibus  signis  sacris,  servatis 
notis  ceteris  superius  enumeratis  velut  propriis  sacramen- 
torum  N.  T.  abstrahendum  erit  a  significatione  gratiae  prae- 
sentis  vel  futurae,  et  a  sanctificatione  theologica  vel  Jegali; 
atque  adeo  dicenda  generice  significatio  gratiae  et  sancti- 
ficatio  respondens  oeconomiae,  ad  quam  pertinent  sacramen- 
ta.  Unde  illa  ipsa  exsurget  definitio,  quam  in  enuntiatione 
theseos  posuimus. 

Ex  his  intelliges,  1°.  proprii  nominis  sacramenta  V.  T. 
fuisse  circumcisionem,  initiationem  sacerdotum  quae  descri- 
bitur  Exod.  XXIX;  Lev.  VIII.  cf.  Exod.  XXX.  30;  expia- 
tiones  quae  memorantur  Lev.  XIV;  Num.  XIX;  agnum 
paschalem  (ut  docent  plerique)  Exod.  XII;  panes  proposi- 
tionis  (ut  merito  censuit  sanctus  Thomas)  Lev.  XXIV.  9. 
et  si  quae  forte  alia  (cf.  S.  Th.  1.  2.  q.  102.  a.  5.).  2°.  In- 

telliges   rationem,  cur   neque    sacrificia ,    neque   pleraeque 
ceriinoniae  licet  typicae,  ut  e.  g.  consecratio  tabernaculi  et 
vasorum  et  expiationes  domorum ,  nec  alii  typi ,  ut  e.  g. 
transitus  maris  rubri ,  manna,  serpens  aeneus  fuerint  sa- 
cramenta  proprie  dicta.  Insuper  3°.  apparet  facile,  cur  in 
N.  T.  nulli  ritus  possint  censeri  inter  sacramenta  proprie 
dicta,  nisi  qui  sint  signa  efficacia  gratiae ,  quia  videlicet 
haec  ipsa   virtus   respondens   propriae  rationi   oeconomiae 
christianae  comprehenditur  nomine  speciali,  quo  dicitur  sa~ 
cramentum  novi    testamenti.    Qui  igitur  ritus    hac  virtute 
carent,  nec  pertinere  possunt  ad  sacramenta  novi  testamen- 
ti,  quia  ipsa  deest  nota  esseutialis;  nec  ad  illa  veteris  le- 
gis,  quia  supponuntur  esse  cerimoniae  novi  testamenti.  Non 
necessaria  ergo  fuisset  operosa  inquisitio,  quae  a  nonnullis 
theologis  instituitur,  cur  prima  tonsura  et  ordines  minores 
(in  hypothesi  probabiliori,  quod  gratiam  non  conferunt  nec 
divinae  sunt  institutionis),  exorcismi  et  cerimoniae  aliae  in 
solemni  administratione  sacramentorum  ,  aqua  lustralis  et 
sic  dicta  sacramentalia  reliqua ,  absolutio  a  censuris ,  pro- 
fessio  religiosa   non  sint  sacramenta;  deest   in   eis   scilicet 
significatio  ex  opere  operato  efficax  gratiae  ,  quae  sola  in 
N.  T.  censeri  potest  sacramentalis.  Haec  est  ratio  praecipua 
et  sola  per  se  sufficiens,  quamvis  praeterea  etiam  alias  notas 
proprie  dicti   sacramenti  in  eis  deficere  ,  monstrari  possit. 
Denique  4°.  apparet,  cur  verba  Christi  Domini  remittentis 
peccata,  quando  in  terris  visibilis  versabatur,  forte  etiam 
actus    quo  Apostolos   instituit   sacerdotes  (of.  Conc.  Trid. 
sess.  XXII.  can.  2.),  non  erant  sacramenta;  erat  autem  pro- 
prie  dicta  confectio  sacramenti  consecratio  corporis  et  san- 
guinis  sui  in  ultima  coena  peracta;  quia  videlicet  haec  po- 
sterior,  non  illa  priora  ritus  erant  perpetuae  institutionis, 
Hunc  enim  ritum  ita  perpetuo  fieri  iussit,  ut  ipse  eum  per- 
egerat;  sacramenta  autem  poenitentiae  et  ordinis  instituit 
quidem  ,  ipse   autem  personaliter   sacramentorum   effectum 
conferre  potuit  nullo  adbibito  sacramento. 

Lege  Bellarmin.  de  Sacram.  1.  I.  c.  12;  Suarez  in  3.  P. 
T.  III.  disp.  I;  Vasquez  in  3.  P.  T.  II.  disp.  128;  de  Lugo  de 
Sacram.  disp.  I. 

THESIS  II. 

De  relatione  sacramentorum  novi  testamenti 

ad  vetera  tamquam  umbram,  et  ad  bona  coelestia 

tamquam  veritatem  absque  velamine. 

i(  Sicut  universim  Ecclesia  novi  testamenti  media  est  inter  oecono.. 
»  miam  Mosaicam  tamquam  umbram  praefigurantem  et  inter  Ierusalem 
y>  coelestem  tamquam  finalem  perfectionem  :  ita  nominatim  haec  duplex 
^  relatio  obtinet  in  sacramentis.  Sacramenta  enim  vetera  in  synagoga 
»  Mosaica  typi  sunt  et  promissiones  novorum  in  Ecclesia  Christi;  haec 
»  nova  sunt  pignora  et  praeparationes  ad  bona  aeterna  in  Ecclesia 
»  coelesti,  ubi  res  ipsa  sacramentis  significata  manet  sine  signis  , 'et 
»  nihil  iam  est  in  figura  sed  omnia  sunt  in  veritate  »  (1). 

I.  In  toto  veteri  testamento  distingui  debet  oeconomia 
spiritualis,  permanens  scilicet  etiam  post  lapsum  humani 
generis  destinatio  ad  finem  supernaturalem  aeternae  beati- 
tudinis,  promissio  et  collatio  gratiae  necessariae  ad  huius 
assecutionem;  et  distingui  debet  foedus  particulare  promis- 
sum  patriarchis  et  cum  iis  iam  inchoatum,  absolutum  vero 
et  initum  distinct.ius  atque  expressius  cum  universo  populo 
Israel  per  Moysen  ministrum  Dei  ,  quatenus  hoc  constat 
superadditis  praeceptis  ,  cerirnoniis,  promissionibus  tem- 
poralibus  aptis  ad  formandum  et  continendum  populum  Dei 
peculiarem,  ut  per  hunc  ipsa  oeconomia  spiritualis  facilius 
et  perfectius  conservaretur  et  in  dies  ampiius  explicaretur. 
Illa  prior  oeconomia  instituta  iam  erat  in  paradiso  ,  erat 
universalis  pertinens  ad  totum  genus  humanum,  aeterna  et 
in  plenitudine  temporis  perficienda  quidem  numquam  vero 
abroganda  ,  spiritualis  tam  quoad  finem  bonorum  aeterno- 
rum  quam  quoad  media  gratiae  adiuvantis  et  sanctificantis; 
foedus  autem  alterum  Mosaicum  formaliter  spectatum  et 
quatenus  distinguitur  a  pacto  universali  et  spirituali ,  ut 
ipsemet  s.  Paulus  legem  et  opera  legis  et  cerimonias  con- 
siderare  solet,  exhibetur  nobis  ut  temporarium,  externum, 
cuius  promissio  et  hereditas  testamentaria  erant  bona  tem- 
poralia,  terra  fluens  lacte  et  melle  (2),  cuius  sauctificatio 

(1)  S.  Bruno  Astens.  hom.  34. 

(2)  u  Lex  vetus,  quae  dabatur  iniperfectis  id  est  nonduia  consecutis 
gratiam  spiritualem  (consideraudo  praecise  statum  legis),  dicebatur  lex 

legalis  tantum  et,  ut  Paulus  loquitur  (Heb.  IX.  13.),  emun- 
datio  carnis;  utraque  tamen  tum  scilicet  hereditas  t.iim  san- 
ctificatio  typus  erat  ac  figura  hereditatis  et  sanctiacatio- 
nis  spiritualis  conferendae  in  N.  T.  per  Christum.  Confer 
S.  Th.  1.  2.  q.  103,  a.  2. 

Si  hoc  modo  considerata  oeconomia  antiqua ,  quatenus 
cerimonialis  erat  et  typica.  conferatur  generatim  cum  in- 
stitutionibus  novi  testamenti,  oeconomia  antiqua  tanHjuam 
praeparatio  et  introductio  (Gal.  III.  24;  Beb.  VII.  10.)  ita 
se  habet  ad  Ecclesiam  Christi,  sicut  Ecclesia  ChrLu  in  ter- 
ris  se  habet  ad  Ecclesiam  coelestem.  Sicut  enim  synagoga 
Mosaica  erat  paedagogia  et  praeparatio  ad  Ecclesiam  Christi 
in  terris,  ita  Ecclesia  ad  Ierusalem  coelestem  est  praepa- 
ratio,  ipsa  media  inter  umbram  veterem  et  consummatio- 
neiu  futuram  in  patria.  Hoc  autem  ipsum  valet  nominatim 
in  comparatione  sacramentorum  utriusque  testamenti,  quae 
utpote  instituta  visibilia  longe  praecipua  respondeant  ne- 
cesse  est  propriae  indoli  oeconomiae  ,  ad  quam  pertinent 
(thes.  I.).  Cf.  S.  Th.  3.  q.  61.  a.  4.  ad  1. 

S.  Paulus  ipse  (Heb.  X.  1.)  distinguit  umbram  in  veteri 
testamento,  imaginem  in  novo,  ac  denique  res  ipsas ,  qua- 
rum  instituta  visibilia  etiam  N.  T.  sunt  imago,  et  quarum 
manifestatio  ac  fruitio  sine  signorum  velamine  et  sine  ima- 
gine  adhuc  expectatur  a  nobis,  ita  ut  per  umbram  ad  ima- 
ginem,  per  imaginem  ad  rerum  possessionem  plenam  huma- 
num  genus  deducatur.  u  Umbram  habens  lex  futurorum  bo- 
norum  (quae  nunc  in  N.  T.  sunt  praesentia,  tum  adhuc  erant 
futura)  non  ipsam  imaginem  rerum  »  (cyua,  siy.wv,  7Tpayp.ara). 
Si  igitur  comparetur  novum  testamentum  cum  veteri  ,  se 
habet  ut  corpus  ad  umbram  (Col.  II.  17.);  si  conferatur  cum 
consummatione  in  patria  ,  vicissim  se  habet  ut  imago  ad 
res  ipsas, 

timoris,  in  quantum  inducebat  ad  observantiam  praeceptorum  per  com- 
minationem  quarumdam  poenarum,  et  dicitur  habere  temporalia  quae- 

dam  prooiissa Fuerunt  tamen    aliqui  in  statu  veteris  testameuti 

habentes  charitatem  et  gratiam  Spiritus  Sancti,  qui  principaliter  exspe- 
ctabant  promissiones  spirituales  et  aeternas,  et  secundum  hoc  pertine- 
bant  ad  legem  novam  »  s.  Thom,  1.  2.  q.  107.  a.  1.  Vide  s.  August.  iu 
Ps.  73.  n.  2. 

Patres  in  hac  describenda  relatione  duplici  novi  testa- 
menti  et  nominatim  sacramentorum  novi  testamenti  sunt 
eloquentissimi.  u  Primum,  ait  s.  Ambrosius,  umbra  praeces- 
sit,  secuta  est  imago,  erit  veritas.  Umbra  in  lege,  imago 
vero  in  evangelio ,  veritas  in  coelestibus.  Umbra  evangelii 
et  Ecclesiae  congregationis  in  lege,  imago  futurae  veritatis 
in  evangelio  ,  veritas  in  iudicio  Dei.  Ergo  quae  nunc  ce- 
lebrantur  in  Ecclesia,  eorum  umbra  erat  in  sermonibus  pro- 
phetarum;  umbra  in  diluvio;  umbra  in  rubro  mari,  quando 
baptizati  sunt  patres  nostri  in  nube  et  in  mari;  umbra  in 
petra  ,  quae  aquam  fluxit  et  populum  sequebatur.  Nonne 
ilJud  in  umbra  erat  sacrosancti  huius  mysterii  sacramen- 
tum?  nonne  in  umbra  erat  aqua  de  petra  ,  quasi  sanguis 
ex  Christo?...  Sed  iam  discessit  umbra  noctis  et  caliginis 
Iudaeorum,  dies  appropinquavit  Ecclesiae.  Videmus  nunc  per 
imaginem  bona ,  et  tenemus  imaginis  bona,  Vidimus  prin- 
cipem  sacerdotum  ad  nos  venientem,  vidimus  et  audivimus 
offerentem  pro  nobis  sanguinem  suum ;  sequimur,  ut  pos- 
sumus,  sacerdotes,  ut  offeramus  pro  populo  sacrificium,  etsi 
infirmi  merito  tamen  honorabiles  sacrificio,  quia  etsi  nunc 
Christus  non  videtur  offerre,  tamen  ipse  offertur  in  terris, 
quando  Christi  corpus  offertur;  immo  ipse  offerre  nianife- 
statur  in  nobis,  cuius  sermo  sanctificat  sacrificium  ,  quod 
offertur;  et  ipse  quidem  nobis  apud  Patrem  advocatus  ad- 
sistit;  sed  nunc  eum  non  videmus,  tunc  videbimus,  cum  imago 
transierit,veritas  venerit.  Tunc  iam  non  per  speculum,  sed 
facie  ad  faciem  ea  ,  quae  sunt  perfecta  ,  videbuntur.  Ad- 
scende  ergo  homo  in  coelum,  et  videbis  illa,  quorum  umbra 
hic  erat  vel  imago;  videbis  non  ex  parte,  non  in  aenigmate 
sed  in  consummatione,  non  in  velamine  sed  in  luce  n  (Ambros. 
in  Ps.  XXXVIII.  n.  25.  et  de  Offic.  1.  I.  c.  48.  n.  248.). 

Sic  etiam  Dionysius  nostram  hierarchiam  ,  quo  nomine 
non  solum  ministros  sacrorum  sed  etiam  omnes  initiationes 
et  initiatos  complectitur,  mediam  appellat  inter  hierarchiam 
legalem  ac  coelestem  ,  u  quae  ipsa  sua  medietate  attingit 
utrimque  extrema ,  cum  coelesti  quidem  communicans  in 
spiritualibus  contemplationibus  (in  rebu9  quae  subsunt  vi- 
sibilibus  signis),  cum  legali  vero  seusibilium  varietate  si- 

gnorum,  quibus  sacrosancte  ad  divina  adducitur  »  Eccles. 
Hierarch.  c.  5.  n.  2. 

Eandein  coinparationem  instituit  s.  Bruno  Astensis  ex 
symbolis  trium  tabernaculorum  iuxta  doctrinam  Apostoli 
(Heb.  IX.),  quorum  primum  Sanctum,  alterum  Sancta  San- 
ctorum,  tertium  coelum  in  quod  Christus  aeternus  ponti- 
fex  introivit.  u  Primum  igitur  tabernaculum,  inquit  Bruno, 
est  synagoga ,  secundum  Ecclesia,  tertium  coeium....  Pri- 
mum  in  umbra  ftiit  et  figura,  secundum  in  fignra  est  et  ve- 
ritate,  tertium  in  veritate  sola:  In  prima  ostenditur  vita, 
in  secundo  datur ,  in  tertio  possidetur.  Non  enim  sacra- 
menta  Ecclesiae  ut  sacramenta  synagogae  medicinam  do- 
cent  et  ostendunt,  sed  ipsa  potius  sunt  medicina  et  remissio 
peccatorum...  In  tertio  vero  tabernaculo  nihil  est  in  figura, 
omnia  sunt  ibi  in  veritate.  Unde  et  Apostolus  ait  (l.Cor.XIII. 
12):  videmus  nunc  per  speculum  in  aenigmate,  tunc  autem 
facie  ad  faciem.  Nunc  cognosco  ex  parte,  tunc  autem  co- 
gnoscam  sicut  et  cognitus  sum.  n  Bruno  Astens.  homil.  34. 
Opp.  T.  II.  p.  409.  et  sub  nomine  Eusebii  Gallicani  Bibl. 
Max.  T.  VI.  p.  721. 

II.  Si  distinctius  per  se  spectetur  et  conferatur  signi- 
ficatio  in  sacramentis  novi  et  veteris  testamenti,  idem  ille, 
de  quo  agimus,  mutuus  habitus  apparebit.  SacramentaN.  T. 
primum  quidem  ex  se  et  ex  insita  analogia  apta  sunt  ad 
significandum  ,  et  ex  Christi  institutione  actu  significant 
gratiam  et  sanctitatem,  quam  ex  institutoris  eiusdem  me- 
ritis  et  consecratoria  voluntate  conferendi  vim  habent  (1); 
tum  loco  altero  sin  minus  omnia  similitudine,,quam  gerant, 
certe  ipsa  sua  dignitate  et  efficacia,  proindeque  etiam  ex 
institutione,  commemorant  mortem  Christi  iam  peractam 
eiusque  meritum  iam  completum  et  perpetuo  permanens, 
cum  a  Christo  sacramentorum  sanctitas  et  efficacia  derive- 

(1)  Haec  aptissinia  videtur  explicatio  definitionis  propositae  ab  Hu- 
gone  Victorino  :  «  sacramentum  est  materiale  elementum  foris  sensibi- 
liter  propositum,  ex  similitudine  repraesentans,  ex  institutione  significans, 
et  ex  sanctificatione  continens  aliquam  invsibilem  et  spiritalem  gratiam.  » 
De  Sacram.  1.  I.  P.  IX.  c.  2.  T.  III.  fol.  253.  Quamvis  Hugo  ipse  eam  sensu 
paulo  alio  intellexit.  Cf.  s.  Bonavent.  4.  dist.  1.  a.  1.  q.  2.  ad  5. 

tur;  postremo  per  ipsam  colktionem  vitae  gratiae  et  per 
significationem  Cbristi  salvatoris  praesignant  tamquam  pi- 
gnora  vitam  beatam  et  gloriam,  quae  est  vifcae  gratiae  fiuis 
ac  consummata  perfectio.  Sigua  dcmonscrativa*  commemnra- 
tiva,  prognostica.  (Vide  s.  Tbom.  3.  q.  60.  a.  3;  in  4.  d'st.  1. 
q.  1.  a.  1.  sol.  1.  ad  4;  cf.  s.  Bonavent.  in  4.  d;st.  1.  a.  1. 
q.  2.  ad  4.)  Triplicem  barc  signincationem  in  baptismo 
docet  Apostolus  (Rom.  VI.  3-5).  a  Consepulci  sumus  ( 
illo  per  baptismum  in  mortem  (veteris  hominis)...  Si  enim 
complancanti  facti  sumus  similltodlni  mortis  eius.  simn1  et 
resurrectionis  erimus.  »  De  Euchdvistia  res  clara  est:  reco- 
litur  memoria  passionis  eius,  meos  impletur  grat>a,  et  /«- 
turae  gloriae  nobis  pignus  datur  (Io.  VI.  50-59;  1.  Cor.XI. 
24-26.).  De  reliquis  colligitur  siimlis  significardi  modus 
secundum  fundamenta  proposita  ex  ipsa  sacramentorum 
N.  T.  propria  ratiooe. 

Sacramenta  itaque  novi  testamenti  significant  et  effi- 
ciunt  vitam  gratiae  praesentem;  atque  inde  s>gnificant  me- 
rita  Ghristi,  qui  nobis  iam  factus  est  salvator;  per  hanc 
autem  utramque  significationem  referuni;ur  tamquam  pi- 
gnora  ad  praesignandam  vitam  gloriae  adrmc  futuram.  Sa- 
cramenta  vero  veteris  tesuamenti  significabant  et  efficie- 
bant  emundationem  et  iustitiam  legalem  ac  typicam;  ec  per 
hanc  significationem  reierebancu'"  tamquam  reales  Dei  pro- 
missiones  ad  praesignandum  salvatorem  et  vitam  gratiae 
jper  ipsum  in  futuro  novo  testamento.  In  sacramentis  ergo 
vetevibus  merita  Cbristi  et  vita  gratiae  praesignantur  ut 
futura.  iq  sacramentis  N.  T.  ufc  iam  completa  et  actu  ex- 
hibita  praesignant  vitam  gloriae  adhuc  futuram.  a  Si  dis- 
cernimus  duo  tescamenca  vetus  efc  novuui,  non  surt  eadem 
sacramenta  nec  eadem  promissa...  Sacrameuta  non  eadem, 
quia  alia  suut  sacramenta  dantia  salutem,  alia  promitten- 
tia  salvctorem.  Sacramenta  N.  T.  dant  salutem,  saoramen- 
ta  V.  T.  promiserunt  salvatorem.  Cum  ergo  iam  teneas  pro- 
missa,  quid  quaeris  promittentia ,  habens  iam  salvatorem? 
Eoc  dico  ,  teneas  promissa  ;  non  quod  iam  acceperimus 
vilam  aelernam ,  sed  quia  iam  veueiio  Christus  ,  qui  per 
prophetas  praenuntiabatur.  Mutata,  sunt  sacramenta,  facta 

sunt  faciliora,  pauciora,  salubriora,  feliciora.  Promissa  qua- 
re  non  eadem  ?  Quia  (in  V.  T.)  promissa  est  terra  Chanaan, 
terra  copiosa,  fructuosa,  affluens  lacte  et  melle...  Sed  qua- 
re  ipsa  primo  promitti  oportebat?  Quia  non  primo  quod 
spiritale  est  sed  quod  animale,  postea,  inquit,  spiritale... 
Ad  imaginem  terretii  pertinet  vetus  testamentum,  ad  ima- 
ginem  coelestis  novum  testamentum.  Sed  Deus...  utriusque 
testamenti  se  esse  voluit  auctorem,  ut  et  terrena  promit- 
teret  in  vetere  testamento  (quae  erant  figura  spiritualium 
bonorum  novi  testamenti),  et  coelestia  in  novo  testamento  » 
s.  Aug.  in  Ps.  73.  n.  2;  contr.  Faust.  1.  XIX.  c.  13. 

THESIS  III. 

De  sacramenti  legis  naturae  et  circumcisionis  discrimine 
quoad  efficaciam  a  sacramentis  novi  testamenti. 

«  Quamvis  non  nisi  temere  negari  posset ,    quod   communis    habet 

»  theologorum  doctrina,  infantes  tam  in   lege   naturae,  ut  vocari  solet, 

»  quam  in  lege  Mosaica  ad  remissionem    peccati   originalis    et  proinde 

n  ad  iustificationis  gratiam   perduci  potuisse,  et  quamvis  hanc  gratiam 

»  infantes  Israelitici  secundum  legem  Dei  saltem  ordinrrie  non  nisi  in 

»  circumcisione  tamquam    signaculo   fidei    consequerentur  ;  haud    tamen 

»  inde  inferri  potest,   sive   circumcisionem   sive  aliud    quodvis  veteris 

»  legis  sacramentum   valuisse  eo  modo,  quo   sacramenta  N.  T.  ad  gra» 

»  tiam  propria  sua  efficacia  conferendam.  » 

Duae  sunt  quaestiones,  de  quibus  agimus  in  hac  thesi; 
prior  quidem ,  utrum  ante  institutionem  baptismi  fuerit 
aliquod  remedium  ordinarium  a  Deo  institutum  ad  remis- 
sionem  peccati  originalis  in  infantibus;  altera  quomodo  il- 
lud  se  habuerit  in  comparatione  cum  sacramentis  N.  T.  Ad 
quaestionem  priorem  posset  a  nobis  hoc  loco  fere  supponi 
responsio  affirmans  sine  disputatione;  altera  autem  quaestio 
praecipua  est,  et  maxime  pertinens  ad  pleniorem  intelligen- 
tiam  discriminis  inter  sacramenta  utriusque  testamenti. 
Nihilominus  quia,  quod  in  prima  parte  dicimus  ,  est  fun- 
damentum  et  hypothesis  necessaria  pro  parte  altera,  etiam 
illud  vindicandum  est. 

I.  Quod  in  oeconomia  ordinis  reparati  et  in  amplitu- 
dine  voluntatis  Dei  salvificae,  ut  in  verbo  Dei  manifestata 
est,  fundamentum  hab*et;   quod  ubi    primum    controversiae 

ratio  id  exigebat,  a  gravissimis  Patribus  explicite  decla- 
ratam  est;  quod  theologi  scholae  omnes  communi  consensu 
ex  multis  iam  saeculis  docuerunt :  id  profecto  temere  in 
dubium  vocaretur.  Atqui  hisce  argumentis  omnibus  confir- 
matur,  infantibus  tam  in  lege  naturae,  ut  dici  solet  (1), 
quam  in  lege  Mosaica  paratam  fuisse  viam  ad  remissionem 
peccati  originalis  et  ad  gratiam  iustificationis  consequen- 
dam.  Constat  ergo  argumentis  theologicis  de  hac  veritate, 
ut  absque  temeritate  aliqua  in  dubium  vocari  nequeat. 

Sane  1°.  ordo  reparatus,  qui  incepit  cum  promissione 
reparatoris  continuo  post  lapsum  (Gen.  III.  15.),  ex  parte 
Dei  erat  universalis  pertinens  ad  omnes  homines.  Sicut 
enim  nondum  supposito  peccato  et  lapsu  humani  generis 
erat  voluutas  Dei,  ut  omnes  homines  salvi  fierent,  dummo- 
do  ipsi  etiam  cooperarentur  gratiae  acceptae  ;  ita  univer- 
salis  haec  voluntas  salvifica  perseveravit  etiam  supposito 
lapsu  generis  humani,  quae  iam  est  simul  universalis  vo- 
luntas  reparationis,  ut  omnes  homines  reparentur  et  sanen- 
tur  a  peccato;  hinc  voluntas  et  decretum  divinum  consti- 
tuendi  secundum  Adamum  ut  caput  totius  generis  huma- 
ni,  hominem  ex  hominibus,  reparatorem  hominum  lapsorum 
in  primo  Adamo,  in  quo  reparatore  omnibus  hominibus  ex 
parte  Dei  praesto  esset  remedium  peccati,  modo  humanae 
naturae  et  humanae  societati  accommodato,  per  coniunctio- 
nem  cum  eius  meritis  et  per  insertionem  in  ipsum  tam- 
quam  in  caput  generis  reparati.  Ex  hoc  ipso  apparet,  iam 
in  promisso  reparatore  et  secundo  Adamo  institutum  esse 
populum  Dei  reparatum,  et  institutam  Ecclesiam  Dei,  sicut 
in  primo  Adamo  continebatur  genus  humanum  lapsum;  unde 
primus  Adam  dicitur  ab  Apostolo  forma  ac  typus  Adami 
secundi  (Rom.  V.  14.).  Discrimen  autem  est,  quod  in  natu- 
ra  lapsa  constituuntur  per  generationem  ,  qua  fiunt  filii 
Adam;  in  populum  autem  Dei,  qui  est  societas  supernatu- 
ralis,  homines  iam  constituti  in  societate  naturali  transfe- 
rendi  sunt  non  sine  actibus  supernaturalibus  vel  propriis, 
si  eorum  sunt  capaces,  vel  ipsius  Ecclesiae. 

(1)  Quo  sensu   dicatur    lex  naturae ,   disces  a  Suarezio   de    Legibus 
1.1.  c.3.  n.  11.  12;   1.  IX.  c.  6.  n.  21. 

Hisce  positis  ex  eo  ipso,  quod  voluntas  divina  repara- 
tionis  est  universalis  inde  a  prima  promissione  reparatoris, 
consequitur,  omni  tempore  ex  parte  Dei  omnibus  hominibus 
parata  fuisse  remedia  sufficientia,  ut  a  peccato  liberaren- 
tur:  atque  adeo  adultis  intuitu  meritorum  adhuc  futuro- 
rum  reparatoris  paratas  fuisse  gratias  sufficientes  saltem 
internas,  ut  propriis  supernaturalibus  actibus  ndei,  spei  et 
charitatis  ad  iustificationem  possent  pervenire ;  infantibus 
autem  paratum  remedium ,  ut  actibus  aliorum  populo  Dei 
inseri  et  ita  tamquam  membra  Ecclesiae  intuitu  meritorum 
capitis  ac  reparatoris  futuri  iustificari  possent. 

Enim  vero  cum  illa  universali  voluntate  reparationis  et 
salutis  omnium  hominum,  ut  de  ea  ex  verbo  Dei  constat,  con- 
ciliari  non  potest ,  quod  a  Deo  ipso  negata  sit  hominibus 
omnis  facultas  aggregationis  ad  Ecclesiam  et  coetum  fide- 
lium,  quamdiu  usu  rationis  non  pollerent ;  defectus  enim 
usus  rationis  ex  rei  natura  non  obstat  insertioni  in  Eccle- 
siam  ac  in  populum  Dei.  Si  autem  conceditur,  potuisse 
^nfantes  per  actus  alienos  coetui  fidelium  et  populo  Dei 
tamquam  membra  inseri ,  iam  etiam  sequitur,  eos  purga- 
tionis  a  peccato  et  iustificationis  participes  reddi  potuisse 
intuitu  meritorum  futurorum  reparatoris;  cum  ex  una  parte 
haec  merita  ad  populum  Dei  sanctificandum  pertinerent , 
et  ex  parte  altera  in  illis  infantibus  nullus  esset  obex  ad 
iustificationem. 

Dixi,  non  posse  conciliari  cum  voluntate  universali  sal- 
vifica,  ut  revelata  est  in  verbo  Dei,  negationem  ex  parte 
Dei  omnis  possibilitatis  aggregationis  ad  populum  Dei  et 
possibilitatis  salutis.  Nam  voluntas  illa  misericors  refertiir 
ad  omnes,  quorum  ipse  unus  Deus  est  Deus  ac  creator,  et 
quorum  caput  per  naturam  assumptam  vel  assumendam  est 
Christus,  ut  Paulus  manifesto  docet  (1.  Tim.  II.  4.  5.),  de 
qua  re  amplissime  egimus  in  Tract.  de  Deo.  Ergo  ea  sal- 
vifica  universalis  voluntas  refertur  et  omni  tempore  refe- 
rebatur  etiam  ad  statum  hominum  in  infantia.  Non  autem 
pro  illo  statu  intelligeretur  voluntas  salvifica,  nisi  ex  parte 
Dei  paratum  semper  fuisset  remedium,  quo  sine  sua  coope- 
ratione  (utpote  quae   est   impossibilis)    per    cooperationem 

aliorura  hominum  ad  insertionem  in  populum    Dei  ,  et  ita 
per  merita  Christi    futura    ad    iustificationem  ae    salutem 
perduci  potuissent. 

Dicendum  est  igitur,  in  revelatione  voluntatis  univer- 
salis  salvificae  implicite  contineri  hanc  alteram  veritatem  , 
fuisse  scilicet  in  quavis  oeconomia,  inde  a  promissione  re- 
paratoris  facta  prirais  parentibus,  paratum  infantibus  re- 
medium  aliquod,  quo  per  cooperationem  aliorum  horainum 
Ecclesiae  fidelium  aggregari,  et  in  ea  per  futura  proraissi 
redemptoris  merita  gratiam  iustificationis  consequi  possent. 
Hoc  autem  satis  est,  ut  sensus  ac  intelligentia  revelationis 
explicari  amplius,  et  a  Doctoribus  catholicis  ex  analogia 
fidei  inde  a  quinto  saltem  saeculo  ,  ubi  opportunitas  vel 
necessitas  sese  obtulit,  haec  veritas  deduci  potuerit,  quam- 
vis  ea  explicite  ac  diserte  in  Scripturis  et  vetustioribus 
traditionis  monumentis  non  reperiretur. 

Posset  tamen  contra  valorem  huius  deductionis  ex  uni- 
versalitate  voluntatis  salvificae  aliqua  fieri  exceptio.  Ex  ea 
enim  voluntate  salvifica,  quae  antecedens  est  et  conditio- 
nata,  non  sequitur  institutio  alicuius  remedii  pro  parvulis, 
qui  moriuntur  in  utero  matris;  non  ergo  magis  ex  illa  in- 
ferri  posse  videtur  talis  institutio  pro  aliis  in  lucem  iam 
editis.  Respondeo:  a)  pro  statu  parvulorum  in  utero  existen- 
tium  Deus  ex  illa  universali  voluntate  salvifica  providit 
modo  tali  statui  accommodato,  ut  scilicet  naturali  ac  su- 
pernaturali  cura  et  cooperatione  parentum  aliorumque  per 
congrua  merita  et  pias  impetrationes  conserventur  et  in  lu" 
cem  edantur  ,  non  autem  illi  statui  congruit  alia  remedii 
applicatio.  Nam  b)  longe  dispar  est  conditio  infantium  in 
utroque  illo  statu  :  in  lucem  iam  editi  sunt  membra  adae- 
quate  distincta  societatis  humanae,  atque  ita  tamquam  mem- 
bra  etiam  Ecclesiae  visibili  et  populo  Dei  per  fidei  profes- 
sionem  eorum  nomine  factam  vel  per  alias  consecrationes 
externas  et  visibiles  aggregari  possunt ;  quamdiu  latent  in 
utero,  censentur  velut  unum  cum  matre,  suntque  adhuc  vel- 
ut  in  via  ad  statum  completum  in  humana  societate ,  nec 
alia  eis  per  sese  congruit  providentia,  quam  ut  perducan- 
tur  per  nativitatem  ad  statum  completum  membrorum  socie- 

tatishumanae.  c)  Hoc  sensu  explicato  ex  coraparatione  scili- 
cetstatus  valde  diversi  infantiura  in  utero  latentiura.  et  iam 
in  lucem  editorum,  non  vero  praecise  ex  comparatione  mino- 
ris  vel  maioris  numeri  morientium  in  statu  alterutro  intel- 
ligimus  responsionem  Cardinalis  de  Lugo,  quando  difficulta- 
tem  ita  solvit  (disp.  III.  sect.  2.  n.  26.):  u  licet  pro  iis,  qui 
extraordinarie  moriuntur  in  utero ,  sufficiat  providentia 
extraordinaria  (per  inspirationes  et  adiutoria  concessa  pa- 
rentibus);  pro  iis  tamen  ,  qui  paene  innumeri  quotidie  mo- 
riuntur  in  infantia,  requirebatur  remedium  commune  et  or- 
dinarium.  n  d)  Irao  si  proprie  loquamur,  voluntas  salvifica 
universalis  exigit,  ut  simpliciter  omnibus  infantibus  reme- 
dium  ex  parte  Dei  reparatoris  praeparatum  sit,  quod  con- 
stat  saltem  proximum  non  esse  aliud  quam  sacramentum  ali- 
quod  eis  applicandum  ad  insertionem  in  populum  Dei ,  si- 
quidem  etiam  in  novo  testamento  quod  est  amplioris  gra- 
tiae,  hoc  et  non  alio  modo  eis  proxime  provisum  esse  no- 
viraus.  Quodsi  vero  applicatio  sacramenti  ex  causis  se- 
cundis  ad  alios  fines  sapienter  ordinatis  impediatur  ,  hoc 
impedimentum  non  est  ex  directa  voluntate  sed  ex  permis- 
sione  Dei,  atque  ideo  antecedentem  ac  conditionatam  volun- 
tatem  salutis  eorundem  infantium  non  excludit  (vide  tract. 
de  Deo  th.  LIIL).  Sive  autem  impedimenta  huiusmodi  occur- 
rant  pro  infantibus  in  lucem  iam  editis,  sive  pro  latenti- 
bus  adhuc  in  utero  materno,  perinde  est  (1).  Contra  vero 
si  pro  statu  infantium  nullum  esset  institutum  remedium, 
erga  eos  in  sensu  composito  cum  statu  infantili  voluntas 
salvifica  intelligi  non  posset.  e)  Postremo  quamvis  ex  vo- 
luntate  Dei  salvifica  per  se  spectata  non  sequeretur  neces- 
saria  illatione  institutio  remedii  pro  statu  infantium,  illud 
saltem  evidens  est,  voluntatem  salvificam  universalem  prae- 
bere  fundamentum  theologicum  ad  inferendam  institutio- 
nem  reraedii  pro  infantibus  in  lucem  editis  ita,  ut  illatio 
certa  reddatur  accedente  auctoritate  Patrum  et  universali 
consensione  theologorum  scholae. 

(1)  Ad  baptismum  quod  spectat ,  quomodo  is  infantibus  in  utero 
materno  conferri  queat ,  vide  Benedictum  XIV.  de  synod.  1.  VII.  c.  5[; 
s.  Alphonsum  1.  VI.  n.  107.  Cf.  Suarez  ad  3.  P.  q.  68.  a.  11. 

2°.  Porro  cum  primum  controversia  Pelagiana  de  propa- 
gatione  peccati  originalis  opportunitatem  et  quandam  ne- 
cessitatem  induxit  huius  eliquandaequaestionis,  Augustinus 
qui  in  defendendo  dogmate  primas  tenuit,  non  uno  alterove 
loco  sed  constanter  tamquam  indubitatum  assumpsit,  tum 
circumcisionem  in  progenie  Abrahae  sacramentum  fuisse  , 
tum  ante  illam  aliquod  sacrum  institutum  exstitisse,  in  quo 
infantes  a  peccato  originis  expiarentur  et  sanctificarentur. 
u  Hoc  (peccatum  originis)  in  illo  (infante)  significabatur 
expiari  circumcisione  octavi  diei,  hoc  est,  sacramento  me- 
diatoris  in  carne  venturi ;  quia  per  eandem  fidem  venturi 
in  carne  Christi  et  morituri  pro  nobis....  etiam  iusti  salva- 
bantur  antiqui....  Ex  quo  enim  instituta  est  circumcisio  in 
populo  Dei,  quod  erat  tunc  signaculum  iustitiae  fidei,  ita 
ad  significationem  purgationis  valebat  et  in  parvulis  ori- 
ginalis  veterisque  peccati,  sicut  et  baptismus  ex  illo  valere 
coepit  ad  innovationem  hominis,  ex  quo  est  institutus.  Non 
quod  ante  circumcisionem  iustitia  fidei  nulla  erat...  sed  su- 
perioribus  temporibus  omni  modo  latuit  sacramentum  iusti- 
ficationis  ex  fide ;  eadem  tamen  fides  mediatoris  salvos  iu- 
stos  faciebat  antiquos ,  pusillos  cum  magnis  ;  non  vetus 
testamentum  quod  in  servitutem  generat,  non  lex  quae  non 
sic  est  data,  quae  possit  vivificare,  sed  gratia  Dei  per  Iesum 
Christum  Dominum  nostrum  »  Aug.  de  nupt.  et  concupiscent. 
1.  II.  c.  11.  n.  24.  Alibi:  «  nec  tamen  credendum  est,  etante 
datam  circumcisionem  famulos  Dei,  quandoquidem  eis  ine- 
rat  mediatoris  fides  in  carne  venturi,  nullo  sacramento  eius 
(ritu  protendente  futurum  mediatorem  et  mediationem)  opi- 
tulatos  fuisse  parvulis  suis;  quamvis,  quid  illud  esset,  aliqua 
necessaria  causa  Scriptura  latere  voluerit  »  (contra  Iulian. 
1.  V.  c.  11.  n.  45.).  Vide  etiam  de  Peccato  orig.  contr.  Pelag. 
et  Coelest.  n.  36.  37;  contr.  Iul.  1.  III.  n.  34.  35;  1.  VI. 
n.  19.  (locus  dubius);  Op.  imperfect.  contr.  Iul.  1. 1.  c.  50;  1.  II. 
c.  73.  151;  de  Baptismo  1.  IV.  n.  31;  contra  litt.  Petiliani 
1.  II.  n.  162  ;  Civ.  Dei  1.  XVI.  c.  27.  Doctrinam  eandem  tra- 
dunt  post  Augustinum  Patres  alii,  auctor  11.  Hypognosticon; 
s.  Grregorius  M. ;  Isidorus ;  Beda;  Bernardus;  Hugo  Victo- 
rinus;  Rupertus;  auctor  sermonum  de  operibus  card.  Christi 

(sermo  de  Circumcisione),  quos  citatos  vide  apud  Vasquez 
in  3.  P.  T.  II.  disp.  165.  c.  1;  in  1.  2.  T.  II.  disp.  184. 
c.  2;  Suarez  de  Sacram.  in  genere  disp.  IV.  sect.  1;  disp.  V. 
sect.  1;  Lugo  disp.  V.  sect.  1. 

Doctores  scholae  quamvis  non  parum  dissentiant  de  modo, 
quo  infantibus  sive  in  circumcisione  sive  ante  huius  sacra- 
menti  institutionem  remissum  fuerit  peccatum  et  gratia  col- 
lata,  consentiunt  tamen  omnino  omnes  quoad  rem  ipsam  de 
remissione  peccati  originalis  in  veteri  illa  oeconomia.  «  Af- 
firmardum  omnino  est,  ait  Suarez  (1.  c.  disp.  IV.),  in  ea  lege 
fuisse  aliquod  remedium  ad  infantium  salutem  a  Deo  in- 
stitutum.  Ita  docent  omnes  theologi  in  4.  dist.  1.  et2.  absque 
ulla  controversia  aut  opinionum  varietate,  quod  est  signum, 
dogma  hoc  certum  ac  indubitatum  apud  illos  fuisse.  »  Unde 
disp.  X.  sect.  1.  repetit:  u  tam  in  lege  naturae  quam  Moysis 
omnes  infantes  fuisse  relictos  sine  remedio  originalis  pec- 
cati  atque  adeo  omnes,  qui  mortui  sunt  ante  usum  ratio- 
nis,  damnatos  fuisse,  impium  est  sentire  et  contra  coramu- 
nem  Ecclesiae  traditionem  et  sensum.  »  Similiter  Vasquez 
post  allatam  Augustini  et  sequentium  Patrum  doctrinam  ita 
prosequitur:  u  quae  sane  Patrum  opinio  usque  adeo  in  schola 
iam  diu  inveteravit  et  invaluit,  ut  nullus  omnino  asserere 
audeat,  parvulos  eo  tempore  omni  remedio  suae  salutis  ca- 
ruisse.  Ducuntur  autem  ea  ratione  omnes,  quam  expressisse 
videtur  Innocentius  III.  in  cap.  Maiores  de  basptism.  et  eius 
effectu  »  Vasquez  disp.  165.  c.  1.  n.  7. 

Ex  hac  modo  commemorata  epistola  decretali  dogma- 
tica  Pontificis  (cap.  Maiores  de  bapt.  et  eius  effect.  1.  III. 
tit.  42.  cap.  3. )  non  parum  doctrina  eadem  confirmatur, 
quamvis  non  possit  censeri  ibi  definita,  cum  Pontifex  de  ea 
solum  indirecte  et  per  comparationem  cum  effectu  baptis- 
mi  loquatur.  Docet  Innocentius  adversus  Catharos  negan- 
tes  necessitatem  et  effectum  baptismi  in  infantibus,  etiam 
in  V.  T.  infantibus  u  originalem  culpam  remissam  fuisse 
per  circumcisionis  mysterium,  »  et  circumcisionem  fuisse 
necessariam  ex  ordinatione  divina,  ne  anima  illa  periret  de 
populo  Dei  iuxta  praeceptumDomini  Gen.  XVII.  14,  quo  tex- 
tu  etiam  Augustinus  aliique  Patresin  eandem  rem  noninfre- 

quenter  usi  sunt  (1);  ita  in  N.  T.  per  baptismum  et  deleri  pec- 
catum  originis  et  coelum  aperiri,  quod  in  V.  T.  adhuc  erat 
occlusum.  Redditautem  Pontifexrationem  universalem,  quae 

(1)  S.  Augustinus  et  Patres  alii  ex  versione  graeca  et  vetere  latina 
ita  legebant  hunc  textum  :  «  JVlasculus  ,  qui  non  circumcidetur  caruem 
praeputii  sui  octavo  die,  interibit  anima  illa  de  genere  eius,  quia  testa- 
mentum  meum  dissipavit.  »  Bellarminus  De  Sacram.  1.  II.  c.  17,  Vasquez 
in  1.  2.  disp.  130.  c.  2.  aliique  affirmant,  Augustinum,  addita  illa  par- 
ticula  octavo  die,  adactum  fuisse,  ut  praeceptum  et  poenam  intentatam 
intelligeret  de  parvulis,  ut  inde  ulterius  interitum  de  populo  suo  inter- 
pretaretur  de  aeterna  damnatione  ,  ac  tandem  dissipationem  testamenti 
referret  ad  violationem  pacti  initi  cum  Adam,  et  ad  peccatum  contractum 
ab  infante  in  Adam  ,  in  quo  lapsa  est  universa  natura  humana.  Cum 
autem  particula  illa  octavo  die  addita  a  LXX  genuina  non  sit,  utpote 
quae  nec  in  hebraeo  textu  nec  in  Vulgata  legatur,  totam  hanc  interpre" 
tationem  fallaci  niti  supposito. 

Mihi  videtur  particula  addita  nihil  omnino  mutare  sensum  textus; 
neque  etiam  Augustinus  aliique  Patres  umquam  indicarunt,  suam  inter- 
pretationem  pendere  ab  illo  ineiso,  et  Innocentius  III.,  licet  illud  non 
legeret,  eodem  tamen  modo  textum  interpretatus  est.  Propterea  etiani 
de  interpretatione  ipsa  ab  illis  gravissimis  Patribus  in  controversia  cum 
haereticis  Pelagianis  ,  et  a  Pontifice  Innocentio  licet  solum  obiter  et 
certe  non  per  modum  definientis  adhibita,  paulo  aliter,  quam  comme- 
moratis  theologis  visum  est,  loquendum  esse  puto,  illumque  sensuni  quem 
Patres  his  Scripturae  verbis  subesse  iudicarunt,  spectata  ratione  typica 
ac  symbolica  veteris  testamenti  ac  sacramenti,  haud  difficulter  vindicari 
posse.  Imprimis  propositio  :  «  qui  non  circumcidetur ,  interibit  anima 
illa  de  genere  eius,  »  est  universalis  ,  et  ideo  pertinet  ad  omnes  tum 
adultos  tum  infantes  ex  familia  et  progenie  Abraham  ,  sive  iam  illa 
verba  octavo  die  ponantur  sive  omittantur.  Porro  circumcisio  signum 
erat,  eos  pro  quibus  erat  praescripta,  atque  adeo  etiam  infantes  indi- 
gere  redemptore  promisso  ex  semine  Abraham  ;  ac  proinde  eos  esse  in 
peccato  ,  a  quo  liberandi  erant  per  ipsum  futurum  redemptorem.  Per 
ipsuin  autem  hoc  signum  propheticum  futuri  redemptoris  is,  cui  appli- 
cabatur,  inserebatur  populo  Dei,  cui  applicabantur  merita  futuri  redem- 
ptoris,  atque  ita  circumcisio  signum  erat  purgationis  a  peccato,  a  quo 
intuitu  meritorum  Christi  aggregatus  ad  populum  Dei  (si  nullus  esset 
obex  ut  in  infantibus)  liberabatur.  Ipsa  ergo  iam  circumcisio  praescripta 
etiam  pro  infantibus,  sicut  significabat  indigentiam  expiationis  per  fu- 
turum  redemptorem,  ita  demonstrabat  reatum  universalem  etiam  infan- 
tium,  et  eadem  sicut  immediate  significabat  et  efficiebat  aggregationem 
ad  populum  Dei  ,  ita  mediate  significabat  expiationem  a  peccato  per 
merita  redemptoris.  Ulterius  poena  statuta  pro  incircumcisis  ex  familia 
Abraham :   «  delebitur  anima  eius  de  populo  *uo,  n  sensu  immediato  si- 

demonstrat  pro  quavis  oecononiia  institutionem  remedii  con- 
tra  peccatum  infantium:  a  absit  enim,  ut  universi  parvuli 
pereant,  quorum  quotidie  tanta  multitudo  moritur,  quin  mi- 
sericors  Deus,  qui  neminem  vult  perire,  aliquod  remedium 
procuraverit  ad  salutem.  »  Haec  autem  est  ipsa  illa  ratio, 
in  qua  initio  dixiinus  contineri  implicitum  praesens  doctri- 
nae  caput,  et  cui  omnes  Doctores  inniti  Vasquezius  ait. 

II.  Supposita  igitur  veritate  remedii  et  sacramenti  ali- 
cuius  contra  originale  peccatum  pro  infantibus  instituti  tum 
in  lege  naturae  tum  in  lege  Mosaica,  ubi  illud  pro  mascu- 
lis  erat  determinatum  sacramentum  circumcisionis,  sequi- 
tur  quaestio  altera  non  omnino  liquida,  quomodo  per  hoc 
sacramentum  sive  in  hoc  sacramento  perficeretur  expiatio 
et  iustificatio  parvulorum.  Nam 

1°.  Scripturae  diserte  docent,  a  ex  operibus  legis  non  iu- 
stificari  omnem  carnem  »  (Rom.  III.  20.).  His  autem  operibus 
legis  adnumeratur  potissimum  et  primo  loco  circumcisio, 
quae  erat  velut  fundamentum  et  introductio  ad  eas  observa- 
tiones,  quae  vocantur  opera  legis.  Unde  Apostolus  demonstra- 

gnificat  quidem  excisionem  ex  popnlo  Dei  sive  per  mortem  temporalem 
sive  simpliciter  per  separationem  et  eiectionem  ex  illo  popnlo  Dei  pe- 
cnliari;  quia  antem  haec  ipsa  sive  poena  mortis  sive  separatio  est  sym- 
bolnm  separationis  a  nnmero  filiornm  Dei,  illa  verba  mediate  significant 
etiam  mortem  spiritnalem  peccati,  in  qna  manet  incircumcisus,  et  com- 
minationem  mortis  aeternae.  Postremo  incisum  ultimum  :  «  quia  testa- 
mentum  meum  dissipavit,  »  sensn  immediato  significat  qnidem  violatio- 
nem  pacti  initi  cum  Abraham,  quae  violatio  non  quidem  active  ab  in- 
fantibus,  sed  tamen  passive  in  infantibus  non  circnmcisis  committebatur, 
et  hoc  sensu  nectitnr  cum  inciso  antecedenti  itidem  secundum  sensum 
immediatum  intellecto  :  exscindetur  de  populo  meo  peculiari,  quia  dis- 
sipavit  pactum  initum  cum  Abraham,  cuins  observatione  fit  aggregatio 
ad  populnm  istum.  At  si  incisum  antecedens  sumitnr  sensn  mediato,  de 
excisione  scilicet  ex  numero  filiorum  Dei,  ita  incisum  sequens,  enuntians 
huius  excisionis  cansam ,  significabit  dissipationem  pacti  in  primo  pa- 
rente  Adamo  ,  quod  pactum  erat  non  cum  aliquo  popnlo  peculiari  sed 
cum  universa  natura  humana.  Ceterum  Augustinus  ipse  facile  admittit 
significationem,  quod  in  parvulo  dissipatur  pactum  initum  cum  Abra- 
ham;  dummodo  simul  retineatur,  poenam  formaliter  nt  poenam  a  Deo 
etiam  parvulis  incircumcisis  intentatam  demonstrare  in  his  reatum  pec- 
cati  originalis.  Vid.  de  Civ.  Dei  1.  XVI.  c.  27. 

turus  inefficaciam  operum  legis  in  Abraham  velut  in  exem- 
plari,  tamquam  compendium  operum  legis  ponit  circumcisio- 
nem,  quae  non  ipsa  efficiat  iustificationem ,  sed  data  sit 
Abrahae  tamquam  signaculum  iustitiae ,  quae  ex  fide  est. 
u  Si  Abrabam  ex  operibus  iustificatus  est,  habet  gloriam  sed 
non  apud  Deum...  Dicimus  enim,  quia  reputata  est  Abrahae 
fides  ad  iustitiam.  Quomodo  ergo  reputata  est?  in  circumci- 
sione  an  in  praeputio?  Non  in  circumcisione ,  sed  in  prae- 
putio.  Et  signum  accepit  circumcisionis  signaculum  iustitiae 
fidei,  quae  est  in  praeputio  »  Rom.  IV.  2.  9-11.  (cf.  ib.  II.  28; 
III.  2.).  Advertatur  autem,  doceri  quidem  ab  Apostolo,  quid 
circumcisio  in  Abraham  non  effeeerit;  scopum  vero  esse,  ut 
in  patriarcha  tamquam  in  prototypo,  et  ex  ipsa  prima  cir- 
cumcisionis  institutione  ostendat,  quid  ipsa  in  se  non  valeat. 

2°.  Patres  inde  a  Iustino  et  Irenaeo  usque  ad  Pelagia- 
nas  controversias  uno  velut  ore,  et  deinceps  etiam  (saitem 
quando  de  hoc  ritu  V.  T.  non  agunt  polemice  ex  eo  argu- 
menta  deducentes  ad  probationem  peccati  originalis)  aeque 
diserte  docent,  circumcisionem  fuisse  signum  tantum  iusti- 
tiae;  fuisse  datam  ad  significandam  iustitiam,  guae  per  fi- 
dem  obtinebatur;  fuisse  signum  ad  discernendos  filios  Israel  a 
ceteris  gentibus;  ad  fignrandam  magnam  circumcisionem  spi- 
ritualem  in  baptismo;  at  non  fuisse  datam  ad  iustificationem;* 
non  sanctificationis  gratia;  non  in  salutis  praerogativam; 
nihil  jprofuisse  ad  iustitiam,  hancque  eius  inefficaciam  ap- 
parere  aiunt  tum  ex  ipsa  institutione  tum  ex  eo,  quod 
cerimonia  ad  unum  tantum  sexum  pertineret,  cum  ea,  quae 
sunt  salutis,  praesto  sint  omnibus.  Vide  Patres  citatos  apud 
Bellarminum  1.  II.  c.  15;  Suarez  disp.  V.  sect.  1;  Vasquez 
in  1.  2.  disp.  130.  c.  2.  n.  7;  De  Lugo  disp.  V.  sect.  2. 

Quod  spectat  ad  sacramentum  legis  naturae,  ut  a  muitis 
scholasticis  appellari  solet,  de  eius  inefficacia  idem  etiam  a 
fortiori  sentiendum  esse,  apparet  ex  analogia  et  ex  habitu 
legis  naturae  ad  legem  scriptam  tamquam  imperfectioris 
ad  perfectius  (1). 

(1)  Loqnimur  in  sententia  probabiliori  et  commnniori ,  quod  tam 
ante  institntam  circumcisionem  necessarium  fuerit  pro  infantibus  omni- 
bus,  quam  post  illam  institutam  necessarium  manserit  pro  infantibus, 

Postremo  doctrina  Concilii  Florentini  et  Tridentini  prae- 
bet  fundamentum  firmum  ad  probandam  inefficaciam  omnium 
sacramentorum,  quae  ante  sacramenta  novi  testamenti  insti- 
tuta  fuerant,  proinde  etiam  circumcisionis  et  sacramenti  le- 
gis  naturae.  u  Novae  legis  septem  sunt  sacramenta...  quae 
multum  a  sacramentis  differunt  antiquae  legis.  Illa  enim  non 
causabant  gratiam,  sed  eam  solum  per  passionem  Cbristi  dan- 
dam  esse  figurabant:  haec  vero  nostra  et  continent  gratiamet 
ipsam  digne  suscipientibus  conferunt  »  Conc.  Florent.  «  Si 
quis  dixerit,  ea  ipsa  novae  legis  sacramenta  a  sacramentis  an- 
tiquae  legis  non  differre...  A.  S.»  Conc.  Trid.  In  utriusque 
Concilii  sententia  distribuitur  totum  tempus,  in  quo  fuerint 
aliqua  sacramenta,  in  duas  tantummodo  partes,  in  legem  no- 
vam,etlegemantiquam;in  hacigitur  oppositione,  quae  differt 
omnino  ab  oppositione  alias  frequentata  inter  legem  et  gra- 
tiam,  nomine  legis  antiquae  intelligitur  non  lex  tantummodo 
Mosaica,sed  tota  vetus  oeconomia  ab  Adam  usque  ad  Christum. 
Praeterea  scopus  Conciliorum  est,  docere  effieaciam  sacra- 
mentorum  novae  legis  prae  omnibus  sacramentis,  quae  erant 
ante  haec  nostra,  et  quae  gratiam  dandamin  novo  testamento 
praefigurabant.  Inter  haec  autem  aeque  circumcisio,  et,  si 
quod  erat,  sacramentum  legis  naturae  computari  debet.  Fal- 
luntur  ergo  sine  dubio  illi  theologi  qui  putant,  circumcisionem 
non  comprehendi  a  Concilio  inter  sacramenta  antiguae  legis, 

qui  non  erant  Israelitae,  et  pro  feminis  ipsis  Israelitis  signnm  aliquod 
visibile  ad  fidei  applicationem,  qnod  sacramentum  legis  naturae  dicitur. 
Si  vernm  esset,  qnod  defendit  Vasqnez  in  3.  P.  disp.  165.  c.  3,  solam 
fidem  internam  parentum  vel  aliorum  suffecisse  ad  iustificationem  illo- 
rum  infantium  per  merita  Christi  venturi,  iam  de  saeramento  legis  na- 
iurae  nullus  posset  esse  sermo.  At  vero  necessarium  fuisse  actum  ali- 
quem  religiosum  externum  ,  quamvis  non  determinatum  in  individuo , 
quo  infantes  consecrarentur,  satis  constat  ex  eo,  quod  aggregandi  erant 
Ecclesiae  visibili  et  populo  Dei ,  in  qua  ipsa  unione  fides  Ecclesiae , 
cnius  mentbra  fiebant ,  eis  applicabatur  ,  ut  mox  dicemus.  Haec  enim 
aggregatio  ad  populum  Dei  visibilem  fieri  sane  debuit  ab  iis,  sub  quo- 
rum  cura  erant  infantes,  actu  aliquo  religioso  visibili,  qui  licet  non  in 
individuo,  tamen  saltem  in  genere  erat  ex  institutione  Dei  sanctificatoris 
et  rationem  induebat  sacramenti.  Vide  Suarez  disp.  IV.  sect.  2.  3;  Lugo 
disp.  III.  sect.  2.  n.  28.  seqq. 

quia  hoc  sacramentum  non  lege  Mosaica,  sed  iam  ante  in 
oeconomia  patriarchali  erat  institutum;  nec  possumus  con- 
sentire  Cardinali  de  Lugo,  qui  disp.  III.  sect.  2.  n.  32.  55; 
disp.  V.  sect.  3.  n.  53,  seqq.  circumcisionem  quidem,  non  ta- 
men  sacramentum  legis  naturae  in  Concilio  Florentino  inter 
sacramenta  antiquae  legis  comprehendi  censet,  ut  suam 
opinionem  de  efficacia  huius  sacramenti  ad  conferendam  gra- 
tiam  tueatur.  (Cf.  Suarez  disp.  X.  sect.  2.) 

III.  Ex  una  igitur  parte  docemur,  infantes  utique  absque 
actu  proprio  et  citra  suum  proprium  ojpus  operantis  iusti- 
ficatos  fuisse  in  susceptione  sacramenti,  ex  parte  vero  al- 
tera  hoc  sacramentum  ipsum  censendum  est  inter  «  infirma 
et  egena  elementa  »  (Gal.  IV.  9.),  ac  nullius  videtur  fuisse 
valoris  ad  iustitiam  conferendam,  quam  ex  fide  collatam  tan- 
tum  significabat,  et  in  novo  testamento  per  sacramenta  alia 
efficaciora  conferendam  praefigurabat.  Haec  autemduo  viden- 
tur  inter  se  pugnantia.  Nihilominus  caput  utrumque  tam 
gravi  auctoritate  et  tam  certis  argumentis  stabilitur,utneu- 
trum  possit  existimari  falsum,  atque  adeo  utriusque  concilia- 
tione  non  autem  alterutrius  negatione,  ut  a  nonnullis  theolo- 
gis  factum  est,  veritas  ac  plenior  intellectus  quaeri  debeat. 

Populus  Dei  sub  capite  Christo  primitus  in  hoc  ordine 
reparationis  constituebatur  post  lapsum  ipsa  divina  promis- 
sione  Christi  redemptoris  futuri.  Quamvis  igitur  promis- 
sum  semen  mulieris  (Gren.  III.  15.),  conterens  plena  a  se  ipso 
parta  victoria  caput  serpentis,  sit  unurn,  Christus  scilicet 
redemptor,  u  non  quasi  in  multis,  sed  quasi  in  uno,  »  ut 
loquitur  Apostolus  (Gral.  III.  16.),  sub  ipso  tamen  conipre- 
hendebatur  universus  populus  Dei  constituendus,  velut  cor- 
pus  et  velut  membra  sub  capite.  Unde  intuitu  plenae  satis- 
factionis  et  meritorum  reparatoris  futuri  gratia  quidem, 
qua  possibilis  redderetur  insertio  in  populum  Dei,  gratia 
inquam  actualis  inde  ab  origine  diffundebatur  in  universum 
genus  humanum;  remissio  autem  peccatorum  et  gratia  san- 
ctificans  propter  eandem  futuram  satisfactionem  et  eadem 
futura  merita  salvatoris  donabatur  iis,  qui  actu  insereban- 
tur  in  Christum  reparatorem  futurum,  et  ita  constituti 
membra  capitis  Christi  futuri  subnumerabantur  semini  mu- 

lieris  triumphatori,  semini  Abraham,  iu  quo    benedicendae 
omnes  gentes.  Iam  haec  insertio  in  Christum   reparatorem 
quoad  adultos  fieri  non  potuit  sine  ipsorum  actibus  superna- 
turalibus ,  quorum  radix  et  fundamentum   erat  fides,  spes, 
complementum  et  perfectio  charitas  (1);  fides  inquam  et  spes 
tum  explicita  in  verum  Deum  misericordem  condonatorem 
et  iustum  remuneratorem,  tum  saltem  implicita   in    ipsum 
Christum  futurum.  Quoad  infantes  insertio  in  populum  Dei, 
atque  adeo  tamquam  membrorum  in   Christum    ut    caput, 
fieri  debuit  actu  religioso  aiiorum,  sub  quorum  tutela  erant 
infantes.  Hic  actus  ex  natura  rei  erat  professio  aliqua  et 
susceptio  verae  fidei  nomine  infantis,  et  significatio  volun- 
tatis,  ut  computaretur    in   Dei   populo   fideli.  Porro   actus 
non  potuit  esse  mere  internus,  sed  requirebatur  manifestatio 
etiam  et  signum  externum,  tum  quia  fiebat  nomine  alterius, 
tum  maxime  quia  eo  introductio  continebatur  in  populum 
et  Ecclesiam  Dei  visibilem.  In  ipso  signo  et  actu  externo 
nulla  ex  institutione  Dei  erat  dignitas  aut  efficacia  huius- 
modi,  ut  propter  illam  et  per  illam  Deus  infanti  infunderet 
gratiam  sanctificantem  ac  remitteret  peccatum,  qualis  est 
dignitas  in  sacramentis  novi  testamenti    tamquam  instru- 
mentis  Dei  et  Christi  iam  hominis  facti  ac  summisacerdotis, 
ut  suo  loco  explicabitur;  sed  vetus  illud  signum  immediate 
significabat  tantummodo  fidem  Ecclesiae  Dei  in  Christum  ven- 
turum,  et  huius  fidei  susceptionem  ab  infante,  et  aggrega- 
tionem  ad  populum  fidelem  sub  Christo  futuro  reparatore,  at- 
que  ita  sa]temmediate  praefigurabatipsumChristum  redem- 
ptorem  venturum  eiusque  redemptionem.  Gratiam  autem  Deus 
intuitu  meritorum  Christi  capitis  et  reparatoris  infundebat 
infanti,  quatenus  hic  licet  per  alios  iam  profitebatur  fidem, 
et  accensebatur  populo  Dei  et  Ecclesiae  fidelium,  ad  quo- 
rum  sanctificationem  merita  adhuc    futura  Christi  capitis 
Deus  ex  sua  misericordi  promissione  acceptabat.  Aggregatio 
igitur  infantis  ad  populum  Dei  fiebat    signo  visibili  sacra* 

(1)  Intellige  aetum  charitatis,  quo  plene  velut  apprehendebatur  et 
applicabatur  eis  meritum  Christi  ,  propter  quod  eis  donabatur  habilui 
chantatis,  qui  iam  est  vel  ipsa  gratia  sanctificans  vel  certe  habitus  a 
gratia  sanctificante  inseparabilis. 

mentali;  in  hac  aggregatione  fides  Ecclesiae  applicabatur 
infanti  ita,  ut  hic  etiam  coram  Deo  iam  inter  fideles  repu- 
taretur;  haec  fides  dispositio  erat  sufficiens  ex  divinis  pro- 
missis  ad  sanctificationem  propter  merita  futura  Christi 
impertiendam.  Ita  intelligitur  Deus  causa  efficiens  sanctifi- 
cationis;  meritum  Ghristi  ut  obiectum  fidei  causa  meritoria; 
fides  Ecclesiae,  velut  translata  in  infantem  susceptum  inter 
membra  populi  fidelis,  dispositio  et  quodammodo  apprehensio 
meriti  Christi  sanctificantis;  denique  sacramentum  illud  non 
causa  sanctificationis ,  sed  causa  instrumentalis  aggregationis 
ad  populum  Dei,  et  signum  tantummodo  sanctificationis  ac 
Christi  $anctificatoris.  Unde  etiam  illorum  infantium  iusti- 
ficatio  non  erat  ex  opere  sed  ex  fide,  non  ex  lege  sed  ex 
promissione  iuxta  Pauli  doctrinam  Rom.  IV;  Gral.  III.  18, 
et  verum  est  utrumque  ,  tum  scilicet  illa  vetera  sacra- 
menta  in  comparatione  cum  nostris  fuisse  inefficacia  ad 
sanctificationem,  tum  per  mysterium  illorum  sacramentorum, 
ut  loquitur  Innocentius  111,  et  per  rem  sacramenti  h.  e.  per 
rem  significatam  illis  sacramentis,  et  in  susceptione  eorum- 
dem  sacramentorum  peccatum  fuisse  remissum  et  sanctifi- 
cationem  collatam. 

Magnum  hoc  discrimen  inter  vetera  et  nostra  sacra- 
menta  constanter  professus  est  et  pluribus  locis  diserte  de- 
claravit  Augustinus  ipse,  a  quo  maxime  efficaciam  circum- 
cisionis  ad  delendum  peccatum  assertam,  et  sequentibus 
Patribus  traditam  esse  putant  multi  tbeologi.  Legatur 
quaeso  locus  ille  ipse  ex  libro  II.  de  nupt.  et  concupisc. 
superius  citatus  :  circumcisione  utpote  sacramento,  h.  e. 
signo  protendente  mediatorem  venturum  significabatur  pec- 
catum  expiari,  quia  per  eandem  fidem  venturi  in  carne 
Christi  et  morituri  pro  nobis  etiam  iusti  salvabantur  anti- 
qui;  illd  valebat  ad  significationem  purgationis  peccati,  ba- 
ptismus  autem  valet  non  iam  solum  ad  significationem,  sed 
ad  innovationem  hominis.  Modo  omnino  simili  ibidem  loqui- 
tur  de  sacramento  legis  naturae.  Pariter  De  peccato  orig. 
contra  Pelag.  et  Coelest.  n.  36:  u  Infantes,  inquit,  in  veteri 
testamento  liberabantur  secundum  gratiam  Dei  per  D.  N.  Ie- 
sum  Christum,  quem  profectointercetera  vetera  sacramenta 

etiam  ipsa  praeputii  circumcisio  prophetavit....  Mutatis  pro- 
inde  sacramentis,  posteaquam  venit,  qui  eis  significabatur 
venturus,  non  tamen  mutato  mediatoris  auxilio,  qui  etiam 
prius  quam  venisset  in  carne,  antiqua  sua  membra  liberabat 
suae  incarnationis  fi.de,  et  nos...  convivificati  sumus  Christo, 
in  quo  circumcisisumuscircumcisionenon  manu  facta,  quam 
figurabat  circumcisio  manu  facta.  »  Clarissime  alibi  circum- 
cisionem  a  baptismo  Christi  differre  docet,  non  secus  ac  ba- 
ptismus  Ioannis  ab  eo  differt,  et  discrimen  est  inter  agnum 
paschalem  et  corpus  ac  sanguinem  Christi  in  sacramento  Eu- 
charistiae.  Atqui  baptismus  Ioannis  et  sacramentum  agni  pa- 
schalis  profecto  inefficacia  sua  ab  efficacia  nostrorum  sacra- 
mentorum  differunt.  «  Circumcisio,  ait,  praenuntiabat  iusti- 
ficationem  nostram...  sed  sicut  aliud  est  circumcisio  Iudaeo- 
rum,  aliud  quod  octavo  die  baptizatorum  nos  celebramus,  et 
aliud  est  pascha  quod  adhuc  illi  de  ove  celebrant,  aliud  au- 
tem  quod  nos  in  corpore  et  sanguine  Domini  accipimus, 
sic  alius  fuit  baptismus  Ioannis,  alius  est  baptismus  Qhri- 
sti.  n  Contr.  litt.  Petil.  lib.  II.  n.  79. 

Si  quando  ergo  Augustinus  et  Patres,  qui  illum  sequun- 
tur,  docent,  per  sacramentum  circumcisionis ,  per  magnum 
sacramentum  mediatoris  venturi,  per  mysterium  circumci- 
sionis  factam  fuisse  expiationem  peccati  in  parvulis;  id 
intelligi  debet  de  re  sacramenti,  h.  e.  de  re  significata  et 
praefigurata  in  illis  sacramentis  veteribus,  de  meritis  sci- 
licet  et  gratia  Christi  salvatoris.  Non  ergo  verum  est,  quod 
non  pauci  scholastici  opinabantur,  Augustinum  et  alios  illos 
Patres  sacramento  legis  naturaeetcircumcisioni  adscripsisse 
valorem  expiatorium  peccati;  nec  inter  Augustinum  et  alia 
documenta  ineluctabilia,  quibus  omnium  sacramentorum  ve- 
terum  ac  nominatim  circumcisionis  inefficacia  docetur,  pu- 
gna  est  et  contradictio  nisi  apparens. 

Ex  dictis  intelligitur  iam  ratio  et  veritas  horum  theo- 
rematum:  1°.  quando  in  lege  naturae  constitutio  externa 
totius  populi  Dei  minus  erat  aspectabilis,  mutua  membro- 
rum  connexio  laxior,  totus  cultus  externus  minus  determi- 
natus;  etiam  ad  susceptionem  infantium  inter  membra  huius 
populi  fidelium,  qui  sub  capite  Christo   adhuc  futuro  iam 

prima  promissione  reparatoris  in  paradiso  institutus  erat, 
sufficiebat  ritus  religiosus  quivis  per  se  aptus  ad  rationem 
signi.  Nihil  ergo  mirum  quod  in  Scriptura  et  traditione 
sacramentum  hoc  legis  naturae  non  reperiatur  determina- 
tum.  At  2°.  quando  ex  institutione  Dei  et  foedere  inito  cum 
Abraham  populusDei  peculiaris  praeformabatur,  etdeinceps 
multiplicibus  legibus  ac  ritibus  ad  cultum  Dei  externum 
pertinentibus  constituebatur  per  ministerium  Moysis,  iam 
lege  ordinaria  posteri  Abraham  in  populum  Dei  generatim 
spectatum  iuxta  promissionem  Adamo  factam,  adoptari  non 
poterant,  nisi  per  adoptionem  in  populum  veculiarem  iuxta 
foedus  Abrahamiticum  et  institutionem  Mosaicam  ;  atqui 
adoptio  in  hunc  populum  peculiarem  pro  masculis  fieri  non 
potuit  nisi  per  circumcisionem;  ergo  pro  his  lege  ordinaria 
circumcisioerat  signum  determinatumetsacramentum  adop- 
tionis  in  populum  Dei,  in  ea  proinde  iuxta  superius  de- 
clarata  infantes  iustificabantur  (l).Nihilominus  3°.  tum  pro 
aliis  nationibus,  tum  pro  feminis  Israeliticis,  pro  quibus 
positiva  lex  divina  nullum  signum  peculiare  determinabat, 
ipsum  sacramentum  legis  naturae  porro  perseverabat;  nihil 
etiam  videtur  obstitisse,  quominus  ipsi  pueri  Israelitici,  si 
periculum  mortis  immineret  ante  diem  octavum  circumci- 
sionidestinatum,  vel  alia  ratione,  ut  in  deserto  (Ios.V.  2  7.), 
circumcisio  differenda  esset,  possent  extra  ordinem  aggre- 
gari  populo  Dei  per  idem  sacramentum    legis  naturae. 

Totius  huius  doctrinae  complexum  habes  apud  s.  Tho. 
mam  3.  q.  70.  a.  4. 

(1)  Est  quidem  haec  doctrina  frequens  apud  theologos,  ceteris  tamen 
clarius  eam  proposuisse  videtur  Maldonatns,  si  ipse  est  auctor  Disputa- 
tionum  de  sacramentis  sub  eius  nomine  editarum.  «  Circumcisio  peccatnm 
originale  delebat,  non  quod  vi  sua  daret  gratiam,  sed  propterea  qnod 
peccatum  originale  remittebatur  per  professionem  fidei  Abrahae.  Deus 
antem  instituit,  ut  hanc  professionem  facerent  filii  Abrahae  masculi  non 
aliter  quam  per  circumcisionem.  Ideo  per  accidens  remittebatur  eis  pec- 
catum  originale  non  aliter  quam  per  circumcisionem  »  (intellige;  in 
circumcisione ). 

CAPUT  II. 

DE    MATERIA    ET    F0RMA    IN    SACRAMENTIS    NOVI    TESTAMENTI. 

THESIS   IV. 

Quatenus  sacramenta  vetera  rebus  tantum  constitisse, 

sacramenta  vero  novi  testamenti  rebus  tamquam  materia 

et  verbis  tamquam  forma  confici  dicenda  sint. 

h  Si  in  sacramentis  ratio  velut  physica  signorum  spectetur,  sacra- 
»  menta  veteris  testamenti  merito  dicuntnr  constitisse  solum  rebus  qui- 
»  busdam  sive  actionibus,  comparate  ad  sacramenta  N.  T.  minus  expressae 
»  significationis ;  haec  autem  nostra  omnia  conficinntur  et  constant  du- 
n  plici  parte  signi  ,  una  ,  quae  est  res  vel  actio  minus  determinatae 
»  significationis,  altera  vero,  quae  est  vel  proprie  vel  saltem  virtualiter 
»  verbum  determinans  expressius  significationem  :  unde  aptissime  di- 
»  cuntur  confici  rebus  tamquam  materia  et  verbis  tamquam  forma.  » 

Quando  agimus  de  partibus  essentialibus,  quibus  constet 
signum,  ac  proinde  etiara  sacramentum,  sunt  enim  sacra- 
menta  in  genere  signorum;  consideratio  potest  institui  sub 
duplici  diversa  ratione.  Possumus  1°.  spectare  totum  illud 
sensibile  quod  est  signum,  et  dein  formaliter  significa- 
tionem,  per  quam  est  signum;  tum  res  sensibilis  se  habe- 
bit  ad  modum  subiecti  vel  materiae ,  significatio  ad  mo- 
dum  formae.  Sic  in  ipsis  verbis  et  in  sermone  humano 
sonus  vocabulorum  est  materiale,  signiiicatio  originem  ha- 
bens  ex  institutione  est  formale,  per  quod  verba  non  sunt 
solum  sonus  aliquis,  sed  signa  idearum.  Hoc  modo  si  spec- 
tentur  sacramenta,  totus  ritus  sensibilis  per  se  spectatus 
se  habebit  ad  modum  materiae,  et  erit  subiectum  significa- 
tionis;  significatio  autem,  quae  est  ex  divina  institutione, 
erit  forma,  per  quam  ritus  sensibilis  constituitur  in  ratione 
sacramenti,  et  quae  concipitur  inesse  ritui  tamquam  subiec- 
to  (Cf.  Suarez  disp.  II.  sect.  1.  ad  finem;  Lugo  disp.  II. 
sect.  2.  n.  38.  seqq.).  At  nunc  non  de  hac  compositione  velut 
metaphysica  sacramenti  quaeritur,  neque  hoc  sensu  de  ma- 
teria  ac  forma  sacramentorum  in  monumentis  ecclesiasticis 
et  apud  theologos  sermo  est.  Itaque  potest  2°.  spectari  ipsum 
sensibile,  quod  est  signum,  atque  adeo  ipse  ritus  externus 
per  se,  et  de  illo  quaeri,  quibus  partibus  sensibilibus  con- 

stet.  Hoc  sensu  solo  de  compositione  velut  pkysica  sacra- 
mentorum  ex  materia  et  forma   agunt  theologi,  et  nostra 
thesis  intelligitur. 

I.  Per  se  patet,  non  ex  ipsa  notione  signi  sacri  aut 
speciatim  signi  sacramentalis  esse  necessarium,  ut  constet 
rebus  et  verbis;  quamvis  enim  verba  ad  distinctiorem  si- 
gnificationem  efficiendam  prae  ceteris  signis  sint  aptissi- 
ma  (1),  possunt  tamen  etiam  res  absque  verbis  ad  signifi- 
candum  assumi.  Atque  ita  sacramenta  veteris  testamenti,  ut 
circumcisio,  esus  agni  paschalis,  lustrationes  et  expiationes, 
initiatio  sacerdotum,  in  solis  rebus  et  actionibus  quibusdam 
erant  instituta;  hoc  vero  ipso  modus  significandi,  spectata 
solum  propria  ratione  signi,  minus  erat  expressus.  Si  quae 
verba  usurpabantur,  eorum  usus  vel  humanae  tantum  erat 
institutionis,  ut  in  esu  agni  paschalis  (2) ,  vel  verba  saltem  non 
pertinebant  essentialiter  ad  ipsam  rationem  signi,  vel  omni- 
no  non  in  sacramentis,  sed  in  aliis  cerimoniis  ad  cultum 
divinum  spectantibus  erant  praescripta,  ut  benedictionum 
sacerd6taliumformulae(Num.  VI.  24.),  et  gratiarum  actiones 
in  oblatione  primitiarum  (Deut.  XXVI.  3.),  quas  ad  exem- 
plum  commemorat  s.  Thomas  3.  q.  60.  a.  6.  ad  3.  Praesertim 
minor  illa  claritas  et  determinatio  intelligi  debet  de  signifi- 
catione  typica  relata  ad  futurum  reparatorem,  et  ad  eius 
novum  testamentum.  Congruebat  enim  talis  minus  deter- 
minata  signifjcatio  toti  illi  oeconomiae  adhuc  imperfectae, 
ac  fidei  minus  explicitae ,  ipsique  rationi  typorum ,  qui 
erant  non  iam  plena  et  historica  descriptio,  sed  adumbra- 
tiones  quaedam  futurorum. 

Sacramenta  autem  novi  testamenti  utpote  non  amplius 
umbra,  sed  ipsa  imago  rerum  (thes.  II.)  signis  clarioribus 
constituuntur  praesertim  quoad  significationem  principem, 
quae  non  iam  est  futurorum  sed  sanctificationis  praesentis. 
Unde  omnia  constant  non  solis  rebus  et  actionibus  symbolicis 
adumbrantibus,  ut  illa  vetera,  sed  simul  etiam  verbis  signi- 

(1)  u  Verba  prorsus  inter  homines  obtinuerunt  principatum  signifl- 
candi,  quaecumque  animo  concipiuntur  »  s.  Augustinus  De  doctr.  christ. 
1.  II.  c.  3. 

(2)  Cf.  Jahn  Archaeologia  Bibl.  P.  III.  §.  73. 

ficantibuset  consecrantibus.  Esse  autem  signa  sacraraentalia 
novi  testamenti  ita  instituta  in  rebus  et  verbis,  demonstratur 
inspectione  ipsius  ritus  essentialis  in  singulis,  ut  partim  in 
Scripturis  ipsis  exhibetur,  partimex  apostolicatraditione  in- 
notescit.  Apostolica  haec  porro  traditio,  qui  ritus  ab  Aposto- 
lis  tamquam  essentialis  ad  rationem  signi  sacramentalis  com- 
missus  ac  traditus  sit  Ecclesiae,  manifestatur  iis  indiciis 
et  characteribus,  quibus  universim  traditionem  apostolicam 
dignosci  in  tractatu  speciali  demonstravimus.  Consensus 
scilicet  in  doctrina  et  usus  constans  omniuni  Ecclesiarum 
cum  unitatis  centro  ac  radice  cohaerentium,  ut  sive  prae- 
sentis  temporis  universalis  consensus  theoreticus  et  practi- 
cus  sese  exhibet,  sive  antiquitatis  monumentis,  et  quoad 
hanc  rem  monumentis  praesertim  liturgicis  continetur,  sive 
solemni  etiam  iudicio  declaratus  est,  demonstratio  est  certa 
traditionis  apostolicae.  Ritus  ergo,  qui  hac  universali  et 
constanti  consensione  tamquam  necessarius  ad  valorem  sa- 
cramenti  observatur  et  creditur,  sine  dubio  ut  essentialis 
a  Christo  Apostolis,  ab  Apostolis  Ecclesiae  consignatus  est. 
Iam  vero  quamvis  propter  obscuritatem  consensus  in  usu 
et  doctrina  et  propter  defectum  expressae  definitionis  de 
nonnullis  partibus  rituum  sacramentaliurn  dubium  esse 
possit,  utrum  sint  essentiales  ad  valorem  ,  ut  paulo  post 
videbimus  ;  constat  tamen  universali  usu  et  doctrina  de 
partibus  certo  essentialibus  ita,  ut  omnia  sacramenta  novi 
testamenti  confici  intelligantur  rebus  et  verbis,  quae  proprie 
vel  saltem  virtualiter  et  aequipollenter  verba  sint.  In  quin- 
que  quidem  sacramentis  pars  haec  utraque  est  prorsus  ma- 
nifesta,  in  sacramento  vero  poenitentiae  et  matrimonii  non 
de  veritate  ipsa  partis  utriusque,  sed  potius  de  modo,  quo 
in  iis  res  ac  verba  se  habeant,  potest  esse  aliqua  dubitatio. 
Unde  in  Concilio  Florentino  (Instruct.  pro  Armenis)  enu- 
meratis  septem  novae  legis  sacramentis  declaratur:  u  haec 
omnia  sacramenta  tribus  perficiuntur,  videlicet  rebus  tam- 
quam  materia,  verbis  tamquam  forma,  et  persona  ministri 
conferentis  sacramentum  cum  intentione  faciendi  quod  fa- 
cit  Ecclesia,  quorum  si  aliquid  desit,  non  perficitur  sacra- 
mentum,  r> 

Franzelin,  de  sacramentis.  8 

Congruam  rationera  huius  compositionis  signorum  sacra- 
mentalium  novi  testamenti  triplicem  afiert  s.  Thomas  3. 
q.60.  a.  6:  unam  ex  parte  Verbi  incarnati,  a  quo  sacramenta 
promanant,  et  ad  cuius  aliquam  similitudiuem  conformrtn- 
tur;  alteram  ex  parte  hominis  sanctificandi;  tertiam  ex  parte 
significationis  perfectioris,  quae  respondeat  perfectioni  novi 
testamenti.  Sicut  enim  Verbum  aeternum  subsistens  carnem 
assumpsit,  et  naturam  humanam  sensibilem  per  unionem 
hypostaticam  elevat  et  sanctificat,  ut  unus  sit  Christus;  ita 
in  sacramentis  verbum  institutum  a  Verbo  aeterno  sancti- 
ficat  elementum  sensibile,  ut  sit  unum  sacramentum  Christi 
Verbi  incarnati.  Fatendum  tamen  est,  hanc  cum  Verbo  in- 
carnato  analogiam  multo  perfectius  reperiri  in  sacramentis, 
si  consideretur  totum  signum  sensibiJe  ex  unaparte,  et  ex 
parte  altera  supernaturalis  virtus  ad  sanctificationem  homi- 
num,  secundum  quam  virtutem  sacramenta  dicuntur  gratiam 
continere.  Homo  deinde  sanctificandus  si  spectetur,  compo- 
situs  anima  et  corpore;  verbum  in  sacramentis  magis  ad  ani^ 
mam,  res  magis  ad  corpus  analogiam  praesefert,  ut  verbum 
velut  anima  elementum  informet,  et  unum  ex  utroque  sa- 
cramentum  consecret  hominem  secundum  animam  et  corpus 
sanctificandum  et  glorificandum  cum  Christo.  De  ratione  ter- 
tia,  quae  magis  propria  petitur  ex  perfectione  significatio- 
nis,  satis  paulo  superius  diximus. 

II.  Superest,  ut  dicamus  de  modo  loquendi,  quo  res  et 
verba  appellantur  materia  et  forma,  ac  de  habitudine  inter 
partem  utramque  illis  denominationibus  indicata. 

1.  Quamvis  appellatio  materiae  et  formaein  sacramentis, 
hacpartium  significatione,non  sitantiquior  saeculo  XIII  (1); 

(1)  Primus  qui  hoc  explicandi  modo  usus  sit ,  solet  citari  Guillel- 
mus  Altisiodorensis  circa  annum  1215  ,  si  tamen  ipse  auctor  est  Sum- 
mae,  quae  eius  nomine  inscribitur.  Libro  IV.  fol.  283.  col.  4.  de  extrema 
unctione  agens  ita  loquitur:  «  Dicimus,  quod  sicut  de  essentia  baptismi 
dicuntur  esse  tria,  scilicet  materia  et  forma  verborum  et  intentio  bap- 
tizandi,  similiter  de  essentia  Eucharistiae  dicuntur  esse  tria  ,  scilicet 
ordo  sacerdotalis  et  forma  verborum  et  maleria,  scilicet  panis  et  vinum; 
eodem  modo  de  essentia  huius  sacramenti  (extremae  unctionis)  dicuntur 
esse  tria,  scilicct  ordo  sacerdotalis  et  oratio  fidei  et  materia  ,  scilicet 
oleum  consecratum  ab  Episcopo;  non  est  autem  ipsa  oratio  ipsa  unctio 

Patres  enira,  si  quando  de  forma  sacraraentorum  loquun- 
tur,  eo  nomine  intelligunt  totum  ritum  administrationis 
(vide  de  Lugo  disp.  II.  sect.  2.  n.  35.  36.);  eum  tamen  di- 
cendi  modum  improbare  fas  non  est.  Nam  est  in  primis  a  plu- 
ribus  iam  saeculii  communis  omnibus  theologis,  imo  etiam 
usurpatus  et  probatus  in  solemnibus  actis  Conciliorum  Con- 
stantiensis  (in  Constit.  Martini  V.  contr.  errores  Wicleffi  et 
Husii)  (1),  Florentini  (Instr.  pro  Arm.),  Tridentini  (sess.  14. 
cap.  2.  3.);  tum  vero  essentiam  sacramentorum  et  relationem 
mutuam  inter  res  ac  verba  declarat  distinctius,  quam  for- 
mula  altera,  qua  sacramenta  confici  dicuntur  rebus  et  verbis. 
Quoad  relationem  inter  materiara  et  forraara  non  tantura 
in  compositione  substantiali,  ut  e.g.  natura  humana  constat 
corpore  et  anima,  sed  suo  raodo  etiam  in  compositis  ex  for- 
ma  accidentali,  ut  est  e.  g.  forma  statuae  in  marmore,  se- 
quentia  in  considerationeiu  veniunt.  o)  Ex  concursu  et  unio- 
ne  materiae  et  formae  constituitur  unura  aliquod  integrura 
distinctum  ab  utraque.  b)  Maieria  per  se  est  aliquid  imperfe- 
ctum  et  inditferens  ad  multas  form as ;  forma  est  perficiens  et 
determinans  ad  certam  perfectionem.  c)  Materia  ut  perficien- 
dum  supponitur,/orma  ut  perficiens  accedit,  et  velut  elevans 
materiam  ad  esse  nobilius  absolvit  totum  compositum.  Iam  ad 
hanc  analogiam  nominibus  materiae  ac  formae  iri  sacramen- 
tis  novi  testamenti  designatur  habitus  inter  res  et  verba.  Hes 
igitur  e.  g.  aqua  ut  materia  remota,  ablutio  per  aquam  ut 
materia  proxima,  et  verba  e.  g.  u  ego  te  baptizo  in  nomine 
Patris  et  Filii  et  Spiritus  Sancti  »  utforma,  suo  concursu 
et  unione  designantur  constituere  unum  sacramentum  bap- 
tismum,  qui  nec  est  sola  ablutio  nec  pronuntiatio  sacrorum 
verborum,  sed  signum  sacramentale  exsurgensex  utriusque 
unione.  Modus  autem,  quo  id  fiat,  iisdem  nominibus  indi- 

vel  pars  eius,  sed  hoc  modo  dicitur  esse  de  essentia,  quia  per  ipsam 
habet  unctio,  qnod  sit  sacramentum,  h.  e.  quod  similitndinem  eius  ge- 
rat,  quod  lignrat.  * 

(1)  Inter  interrogationcs  proponendas  suspectis  de  haeresi  haec  est: 
«  utrum  credat,  quod  malus  sacerdos  cum  debita  materia  et  forma  et 
cum  intentione  faciendi  qnod  facit  Ecclesia,  vere  conficiat,  vere  absol» 
vat,  vere  baptizet,  et  vere  conferat  alia  sacramenta?  » 

catur.  Res  e.  g.  aqua  et  ablutio  per  aquam  in  ratione  si- 
gnificaadi  est  aliquid  imperfectum,  indeterminatum  et  in- 
differen3  ad  multas  significationes,  verba  formae  perfieiunt 
et  determinant  illam  actionem  ad  hanc  significationem  sa- 
cramentalem.  Aqua  et  actio  ablutionis  supponitur  ut  per- 
ficiendum,  forma  verborum  accedensperficit,  consecrat  et  ele- 
vat  ablutionem  ad  esse  sacramentale,  atque  sacramentum  a 
Christo  institutum  absolvit.  Vides  ergo  brevissima  formula, 
u  sacramenta  novi  testamenti  confici  materia  et  forma,  n 
propriam  rationem  velut  physicam  signorum  sacramentalium 
praeclarissime  expressam. 

Totum  hunc  modum  compositionis  in  signo  sacramentali, 
licet  non  sub  appellationibus  materiae  ac  formae,  habes  de- 
scriptum  apud  s.  Augustinum  in  celebri  loco  Tract.  LXXX. 
in  Ioan.  n.  8.  «Detrahe  verbum,  et  quid  est  aqua  nisi  aqua? 
accedit  verbum  ad  elementum  ,  et  fit  sacramentum ,  etiam 
ipsum  tamquam  visibile  verbum...  Unde  ista  tanta  virtus 
aquae,  ut  corpus  tangat  et  cor  abluai ,  nisi  faciente  verbo?  » 

Animadvertendum  tamen,  id  quod  in  omni  comparatione 
et  similitudine  observari  debet,  ne  analogia  cum  materia  et 
forma  in  compositionibus  physicis,  ultra  suum  scopuni  ur- 
geatur.  In  illis  ex  materia  et  forma  constituitur  composi- 
tum  physice  unun,  adeoque  physica  unio  materiae  et  for- 
mae  requiritur;  in  sacramentis  vero  ex  materia  significante 
minus  expresse,  et  ex  forma  magis  determinante  tantummodo 
exsurgit  una  significatio,  atque  ideo  unitas  signi;  ad  hoc  au- 
tem  sufficit  materiae  ac  formae  coniunctio  moralis,  h.  e.  eius- 
modi,  ut  secundum  aestimationem  hominum,  quorum  gratia 
utique  signum  sensibile  est  institutum,  pars  utraque  con- 
currat  ad  unam  significationem.  Ceterum  qualis  debeat  esse 
coniunctio  et  simultanea  positio  materiae  et  formae  ad  hanc 
unitatem  signi  efficiendam,  in  singulis  sacrament.is  ex  in- 
stitutione  Christi  et  ex  propria  singulorum  ratione  colli- 
gendum  est;  non  eadem  enim  coniunclio  utriusque  requiritur 
e.  g.  in  sacramento  poeuitentiae,  quod  est  iudicialis  abso- 
]utio  poenitentis  sese  ut  reum  subiicientis  clavxbus  Eccle- 
siae,  et  in  baptismo,  «  qui  est  lavacrum  aquae  in  verbo  vi- 
tae  n  (Eph.  Y.  26.). 

2.  Reliqua  est  difficultas  paucis  declaranda,  quam  supe- 
rius  memoravimus  de  materia  et  forma  in  sacramento  poe- 
nitentiae  et  matrimonii. 

Aliquam  materiam  una  cum  forma  (1)  etiam  in  sacra- 
mento  poenitentiae  admittendam  esse,  probatur  tum  ex  doc- 
trina  generali  Conc.  Florentini,  ubi  dicuntur  u  omnia  sa- 
cramenta  novae  legis  perfici  rebus  tamquam  materia  et  ver- 
bis  tamquam  forma,   »  tum  doctrina  speciali. 

Nam  1°.  docet  Conc.  Trid.  sess.  XIV.  c.  2,  sacramen- 
tum  poenitentiae  a  baptistno  inter  cetera  differre  u  materia 
et  forma,  quibus  sacramenti  essentia  perficitur.  » 

2°.  Tum  Florentinum  tum  Tridentinum  tum  alia  omnia 
documenta  ecclesiastica  ex  pluribus  iam  saeculis  verba 
absolutionis  dicunt  esse  formam  huius  sacramenti  non  sensu 
illo  veteri ,  quo  forma  dicebatur  totus  ritus  ,  sed  sensu 
inde  a  saeculo  XIII  communi,  quo  forma  tamquam  essen- 
tialis  pars  ritus  sacramentalis  connotat  et  supponit  mate- 
riam  ut  partem  alteram  ,  ex  cuius  utriusque  compositione 
constituitur  signum  sacramentale.  Praetera  Florentinum 
et  Tridentinum  (sess.  XIV.  cap.  3.  can.  4.)  declarant,  actus 
poenitentis  esse  u  quasi  materiam  sacramenti  poenitentiae.  » 
Per  particulam  u  quasi  materiam  »  non  negari ,  vere  hos 
actus  velut  partem  pertinere  intrinsecus  ad  sacramentum 
constituendum,  demonstratur  ex  relatione,  in  qua  ponuntur 
a  Conciliis  actus  quasi  materia  cum  forma;  ex  connexione 
huius  doctrinae  cum  principio  generali  in  Florentino,  u  omnia 
sacramenta  novae  legis  constare  materia  et  forma;  »  et  po- 
stremo  ex  illatione  necessaria.  Actus  enim  poenitentis  vel 
sunt  solum  dispositiones  necessariae,  ut  quondam  Scotus 
opinari  videbatur  (in  4.  dist.  16.  q.  1.),  vel  sunt  pars  sa- 
cramenti  constituens  ad  modum  materiae.  Atqui  non  sunt 
solum  dispositiones  ;  dicuntur  enim  in  Conciliis  esse  ali- 
quid  ipsius  sacramenti  (quasi  materia  sacramenti  poeniten- 

(1)  Loquimur  de  materia  et  forma,  quae  sit  dnplex  pars  sensibilis 
constitnens  signum  sacramentale,  ut  semper  intelligitur,  quando  de  ma- 
teria  et  forma  in  sacramentis  sermo  est  ;  non  autem  de  compositione 
illa  metaphijsica  ex  signo  integro  sensibili  tamquam  materia  et  ex  si- 
gnificatione  tamquam  forma,  de  qua  superius  diximus. 

tiae)  ,  dispositiones  atitem  non  sunt  aliquid  ipsius  sacra- 
menti.  Ergo  sunt  pars  constituens  sacramenti  ad  modum 
materiae;  quidquid  enim  est  pars  ipsius  sacramenti,  revo- 
catur  vel  ad  partem  minus  determinatam  et  determinandam 
in  ratione  signi  vel  ad  partem  determinantem ;  illud  est 
materia,  hoc  forrria.  Particula  itaque  u  quasi  materia  »  so- 
lum  declarat,  in  hoc  sacramento  materiam  non  eodem  modo 
se  habere  ut  in  aliis.  u  Neque  vero  hi  actus,  dicitur  in  ca- 
techismo  Conc.  Tridentini,  quasi  materia  a  s.  synodo  ap- 
pellantur,  quia  verae  materiae  rationem  non  habeant,  sed 
quia  eius  generis  materia  non  sint,  quae  extrinsecus  adhi- 
beatur,  ut  aqua  in  baptismo  et  chrisma  in  Confirmatione  n 
(De  sacram.  Poenit.  n.  17.).  Quae  quidem  catechismi  verba 
desumpta  sunt  ex  Dominico  Soto  in  4.  dist.  14.  q.  1. 

Explicatio  haec  congruit  doctrinae  s.  Thomae.  Ad  obiec- 
tionem,  non  videri  Poenitentiam  esse  sacramentum,  quia  in 
sacramentis  iuxta  doctrinam  s.  Gregorii  adhibentur  aliquae 
res  corporales,  sub  quibus  divina  virtus  operatur  salutem, 
cuiusmodi  res  corporalis  in  Poenitentia  nulla  est;  respondet 
s.  Doctor:  u  Nomine  rerum  corporalium  intelliguntur  large 
etiam  ipsi  exteriores  actus  sensibiles,  qui  ita  se  habent  in 
hoc  sacramento,  sicut  aqua  in  baptismo  vel  chrisma  in  Con- 
firmatione...  In  sacramento  poenitentiae,  sicut  dictum  est, 
sunt  actus  humani  pro  materia ,  qui  proveniunt  ex  inspi- 
ratione  interna;  "unde  materia  non  adhibetur  a  ministro, 
sed  a  Deo  interius  operante;  sed  complementum  sacramenti 
exhibet  miwister,  dum  poenitentem  absolvit.  »  S.  Th.  3. 
q.  84.  a.  1.  ad  1.  et  2.  cf.  q.  90.  aa.  1.  et  2.  Ex  his  simul 
responsum  est  iis,  qui  opponunt,  in  hac  sententia  non  so- 
lum  sacerdotem  sed  simul  poenitentem  fore  ministrum  sa- 
cramenti.  In  sacramentis  nempe,  quae  exigunt  materiam 
praeiacentem  (si  ita  loqui  fas  est),  ut  in  Eucharistia  et  Poe- 
nitentia,  solus  minister  is  est,  qui  coniungit  formam  mate- 
riae  ,  sicque  hanc  reddit  materiam  sacramentalem  in  actu 
secundo,  et  conficit  sacramentum. 

Insuper  3°.  auctoritas  theologorum,  praesertim  qui  scrip- 
serunt  post  Conc.  Florentinum  et  Tridentinum,  eandem  do- 
ctrinam  persuadet.  Legi  possunt  beatus  Petrus  Canisius  de 

Poenit.  c.  3;  Valentia  T.  IV.  disp.  7.  q.  1.  §.  u  sed  hoc  argu- 
mentum  etc.  »;  Bellarminus  de  Poenit.  1.  I.  c.  17;  Suarez  de 
Poenit.  disp.  18.  sect.  2;  Vasquez  in  3.  q.  84.  dub.  2;  Lugo 
de  Poenit.  disp.  12.  sect.  2;  Canus  Relect.  de  Poenit.  P.  V. 
fundara.  5;  licet  is  hanc  Relectionem  habuerit  (anno  1547.) 
et  ty  pis  ediderit  (anno  1550.)  ante  celebratam  sessionem  XIV. 
Tridentini  (anno  1551.).  Cum  his  consentiunt  reliqui  theo- 
logi  innumerabiles.  Scotistae  quidem  diverso  modo  loquun- 
tur;  inter  eos  ipsos  tamen  cum  aliis  Vega  theologus,  qui 
interfuit  Conc.  Tridentino ,  fatetur,  doctrinam  s.  Thomae 
u  magis  consonam  apparere  Conciliorum  Flor.  et  Trid.  defi- 
nitionibus;  »  et  ex  horum  Conciliorum  decretis  u  cum  ma- 
teria  vel  quasi  materia  sacramenti  debeat  pars  ipsius  cen- 
seri,  videtur  profecto  necessarium  esse,  inquit,  concedere, 
ex  his  partibus  constare  hoc  sacramentum.  »  Vega  Defens. 
Concil.  Trid.  1.  XIII.  c.  15. 

Ratio  denique  4°.  continetur  in  Christi  institutione.  Dum 
enim  Christus  (Io.  XX.  23.)  instituit  potestatem  in  ministris 
non  simpliciter  absolvendi  peccata,  sed  absolvendi  et  reti- 
nendi  per  modum  iudicii,  eo  ipso  instituit  tamquam  partem 
huius  sacramentalis  iudicii  submissionem  poenitentem  cul- 
parum,  quantum  a  peccatore  moraliter  fieri  potest,  et  sa- 
tisfactionem  sub  potestate  iudicum  abso)ventium  ac  reti- 
nentium,  adeo  ut  sine  hac  poenitente  submissione  non  so- 
lum  absolutio  effectum  non  consequatur,  sed  neque  sit  ad 
modum  iudicii  a  Christo  instituti,  atque  ideo  neque  sacra- 
mentum.  Iam  vero  ex  duplici  hoc  constitutivo  iudicii  sa- 
cramentalis  poenitens  submissio  culparum  sub  potestate  iu- 
dicis  supponitur  ut  res  determinanda  et  perficienda,  verba 
absolutionis  determinant  et  perficiunt  signum  efficax  sacra- 
mentale ;  illa  ergo  se  habet  ad  modum  materiae,  haec  sunt 
forma  sacramenti.  Porro  ubi  sunt  plures  partes  materiae,  non 
necessario  omnes  sunt  essentiales  ad  esse  rei  simpliciter,  sed 
possunt  aliquae  esse  solum  integrantes.  Ita  in  praesenti  pars 
materialis  integrans  sacramenti  est  satisfactio,  quae  tamen 
utpote  pars  sacramentalis  in  sua  morali  unione  cum  forma, 
cum  actu  scilicet  iudiciali  retentionis  et  absolutionis,  vim 
etiam  habet  sacramentalem  satisfaciendi  ex  opere  operato. 

Quomodo  cum  doctrina  de  materia  sacramenti  poeni- 
tentiae  concilietur  absolutio  impertienda  moribundo  sensi- 
bus  destituto,  facile  intelligitur,  si  haec  tria  advertantur. 
a)  In  sacramento  instituto  per  modum  iudicii,  ad  finem  abso- 
lutionis  a  reatu,  materia  est  essentialis,  ut  peccator  poeni- 
tens  (quantum  moraliter  potest)  se  subiiciat  clavibus,  h.  e. 
poenitentem  se  sistat  iudici,  ut  absolvatur.  b)  Ex  eadem  for- 
ma  iudicii  colligitur,  non  requiri  ut  actus  poenitentiae  mani- 
festati,  quibus  se  vult  subiicere  clavibus,  pkysice  coniungan- 
tur  cum  forma  sacramenti,  quae  est  absoJutio;  sed  sufiicit 
couiunctio  moralis.  c)  Quauidiu  peccator  sui  conscius  est,  si 
eum  vere  poeniteat,  et  ipse  desideret  se  subiicere  clavibus, 
moraliter  fieri  nequit  in  hac  nostra  natura  composita,  ut 
illud  desiderium  in  nulJum  actum  sensibilem  prodeat,  licet 
ab  aJiis  forte  non  animadvertatur,  vel  quia  praesentes  nou 
sunt  vel  quia  signa  non  valent  distinguere.  Ex  his  principiis 
consequitur,  destitutum  iam  sensibus  posse  absolvi  absolute, 
si  constet  eum  postulasse  confessionem,  et  posse  absolvi  sub 
conditione,  etiamsi  id  non  constet;  quia  sicut  potest  in  eo 
praesumi  poenitentia,  ita  pari  omnino  iure  praesumitur  poe- 
nitentia  manifestata  in  ordine  ad  se  subiiciendum  clavibus, 
quando  poenitens  adhuc  erat  sui  conscius.  Unde  apparet, 
doctrinam,  quod  actus  poenitentis  sunt  materia  sacramenti, 
nihil  omnino  obstare,  quominus  absolutio  impertiri  possit 
in  omnibus  casibus,  in  quibus  id  fieri  posset,  si  materia  et 
forma  in  sola  absolutione  sacerdotis  constitueretur.  Vide 
s.  Alphonsum  de  Sacram.  poenit.  n.  481.  seqq. 

In  sacramento  matrimonii  iuxta  generale  principium  in 
Conc.  Florentino  enuntiatum  distingui  etiam  duplicem  par- 
tem  signi,  rem  tamquam  materiam  et  verba  tamquam  for- 
mam,  consentiunt  theologi  contra  Durandum;  quid  autem 
sit  illud,  quod  habeat  rationem  materiae,  aliqua  est  saltem 
in  modo  loquendi  sententiarum  diversitas.  Ad  dignitatem 
sacramenti  elevatus  est  a  Christo  ipse  Jegitimus  contractus 
matrimoniaJis  eorum  omnium,  qui  per  susceptum  baptismum 
sacramenti  sunt  capaces  ,  quod  alio  in  loco  demonstratum 
hic  supponimus.  Totum  ergo  signum  sacramentale  est  ipse- 
met  secundum   leges  regni  Christi  i.  e.   Ecclesiae  validus 

contractus,  quo  vir  et  mulier  sibi  invicem  corpora  tradunt 
ad  perpetuam  obligationem.  Terminus  significationis  gene- 
ralioris,  qui  significatur  tantum  et  non  efficitur,  est  con- 
iunctio  Christi    capitis  cum   Ecclesia  ut  corpore    suo  my- 
stico;  hanc  autem  Christi  cum  Ecclesia  unionem  contractus 
ille   debito   modo    repraesentat ,    quatenus    ex    institutione 
Christi  significat  specialiter  et  efficit  sanctificationem  ipso- 
rum  contrahentium  per  effusionem    gratiae  ex  Christo  ca- 
pite  in  ipsos  tamquam  membra  in  corpore  Christi  (Eph.V.). 
Id  ergo,  quod  in  contractu  ad  hanc  significationem  est  mi- 
nus  determinatum  et  determinandum  per  alterum,  erit  ma- 
teria;   hoc   autem    videtur   esse    traditio  corporum    per   se 
spectata  (cf.  1.  Cor.  VI.  16.).  Vicissim  id,  quod  hanc  tradi- 
tionem  determinat  ad  rationem  signi  sacramenta]is  a  Chri- 
sto  instituti,  erit  forma  ;  hoc  autem  sunt  verba  sive  pro- 
prie  dicta  sive  aequipollentia,  quibus  traditio  mutua  tam~ 
quam  obligatio    matrimonialis    perpetua  declaratur   et  fir- 
matur.  Vide  De  Lugo  de  sacram.  in  genere  disp.  II.  sect.  1. 
n.  29.  Quamvis  vero  in  contractu  traditio  mutua  fiat  ver- 
bis  seu  proprie  seu  aequipollenter  dictis,  est  tamen  aliud 
translatio  dominii,  et  aliud  sunt  verba,  quibus  illa  efficitur 
et  declaratur;  unde  ex  hac  parte  nihil  obest,  quominus  dis- 
tinguantur  ut  materia  et  forma. 

Ab  hac  explicatione  quoad  rem  ipsam  parum  diflert  al- 
tera,  quae  est  multorum  theologorum.  In  signis  nimirum 
externis,  quibus  fit,  vel  quatenus  illis  fit  mutua  corporum 
traditio  continetur  inchoatio  et  primum  essentiale  elemen- 
tum  contractus  matrimonialis;  atque  ita  traditio  corporum 
habetur  ut  materia  h.  e.  ut  pars  nondum  satis  determinata 
et  magis  determinanda  ad  rationem  plenam  contractus.  In 
signis  vero  externis,  quae  continent  vel  quatenus  continent 
mutuam  accejptationem  traditionis  corporum  in  matrimonium, 
absolvitur  et  plene  constituitur  contractus;  atque  ita  haec 
mutua  acceptatio  est  pars  ultimo  determinans  ac  complens, 
proindeque  forma  matrirnonialis  contractus  ,  qui  ipse  est 
sacramentum. 

THESIS  V. 

De  materia  et  forma  determinata  ab  ipso 
institutore  sacramentorum. 

«Cum  sacramenta  signa  gratiae  sint  ex  institutione,  materia  et  forma 
»  ntpote  partes  essentiales,  ex  qnibns  ratio  signi  componitur,  ab  ipso 
»  sacramentorum  institutore  determinatae  sunt  sin  minus  in  infima  sem- 
n  per  specie,  saltem  intra  eam  latitudinem,  ut  significatio  ab  institutore 
y>  intenta  semper  maneat  integra.  » 

I.  Ritus  illi  qui  sunt  sacramenta,  per  se  spectati  erant 
quidem  ex  aliqua  similitudine  apti,  ut  assumerentur  tamquam 
signa  sacra  ad  significandam  nostram  sanctificationem.  Cum 
enim  in  sacramentis  perducantur  homines  per  sensibilia  ad 
spiritualia,  et,  ut  ait  vulgatus  Dionysius  (Hierarch.  Eccl. 
c.  1.  n.  5.),  u  hierarchia  nostra  indigeat  sensibilibus  ad  di- 
viniorem  nostri  ex  illis  ad  intelligibilia  sublimationem;  » 
pertinebat  ad  suavem  providentiam  et  sapientiam  institu- 
toris  sacramentorum  ,  ut  signa  assumerentur,  quae  ex  se 
aliquam  analogiam  praeseferrent  ac  imaginem  rei  signifi- 
catae.  At  ex  hac  aptitudine  ad  significandum  possunt  tan- 
tum  dici  signa  velut  in  actu  primo;  quod  in  actu  secundo  sint 
signa  sanctificationis  ex  rei  veritate  et  signa  efficacia,  et 
elementa  fundamentalia  Ecclesiae  visibilis  ritusque  essen- 
tiales  cultus  divini,  hoc  rebus  sensibilibus  convenire  non 
potest  nisi  ex  positiva  institutione.  Sacramenta  igitur  neque 
sunt  signa  naturalia,  h.  e.  quae  ex  ipsa  natura  rei  sensibilis 
relationem  habeant  ad  gratiam  significandam;  nec  tamen  sunt 
signa  mere  arbitraria  ita,  ut  citra  omnem  similitudinem  , 
quam  ex  se  habeant,  instituta  sint  ad  aliud  significandum; 
sed  mediam  tenent  rationem,  quia  ex  aliqua  analogia  sunt 
apta  ad  significandum,  et  ex  institutione  habent,  ut  reipsa 
sint  signa  et  sacramenta.  Hoc  tantum  sensu  intelligi  de- 
bet,  quod  ait  s.  Augustinus  (ep.  98.  n.  9.  ad  Bonifac.):  u  si 
sacramenta  quamdam  similitudinem  earum  rerum,  quarum 
sacramenta  sunt,  non  haberent,  omnino  sacramenta  non  es- 
sent  »;  hocque  distinctius  expressit  Hugo  Victorinus  verbis 
supra  citatis:  u  sacramentum  foris  sensibiliter  propositum 
ex   similitudine  repraesentansf  ex  institutione  signijicans.  n 

Illud  ergo  totum  sensibile,  quod  est  signum  sacramen- 
tale,  determinatum  est  ad  hanc  rationem  signi  efficacis  ab 
institutore  sacramentorum;  atqui  illud  totum  in  omnibus  sa- 
cramentis  novae  legis  constat  essentialiter  ex  duplici  parte, 
materia  et  forma,  ita  ut  alterutra  dempta  iam  signum  non  sit 
iuxta  dicta  in  thesi  antecedenti;  ergo  tum  materia  tum  for- 
ma  sunt  determinatae  ab  ipso  institutore  sacramentorum. 

Quoniam  demonstrationem  ,  ipsum  Christum  Dominum 
esse  immediatum  institutorem  omnium  sacramentorum  novae 
legis  in  alium  locum  differimus;  id  enim  post  declaratum  mo- 
dum  eorum  efficaciae  melius  et  plenius  intelligetur:  hoc  loco 
praescindimus  a  quaestione  de  institutore  sacramentorum. 
Etiamsi  Christus  hominibus,  puta  Apostolis ,  ut  nonnulli 
veteres  scholastici  opinabantur,  contulisset  potestatem  in- 
stituendi  aliqua  sacramenta  proprie  dicta  ,  semper  verum 
maneret  quod  in  nostro  argumento  demonstratur,  ubi  solum 
generatim  dicimus,  determinationem  materiae  et  formae  esse 
ab  institutore  sacramentorum.  Et  quoniam  purus  homo  sal- 
tem  secundum  praesentem  oeconomiam  redemptionis  ,  non 
posset  esse  sacramenti  institutor  nisi  ministerialiter  ,  ut 
alibi  dicemus,  etiam  in  hac  hypothesi  sicut  sacramenti  in- 
stitutio,  ita  determinatio  materiae  et  formae  esset  et  a  Deo, 
et  a  Christo  secundum  humanitatem  ,  et  ab  homine  causa 
ministeriali ,  aliter  tamen  atque  aliter.  Merus  enim  homo 
potestate  a  Deo  accepta  posset  signum  determinare;  Christus 
autem  secundum  humanitatem ,  ex  cuius  pretio  sanguinis 
illud  signum  esset  efficax  ,  ad  applicanda  sua  merita  ,  et 
Deus  ad  conferendam  gratiam  per  signum  sic  determinatum, 
voluntate  consequente  ad  determinationem  ab  homine  fac- 
tam,  illud  ipsum  signum  ratum  haberet  et  assumeret. 

Tripliciter  ergo  concipi  potest  institutio:  a)  ita,  ut  Deus 
ipse  auctor  gratiae,  nulla  interveniente  voluntate  humana, 
determinet  signum  ,  cui  vult  adnectere  significationem  et 
efficaciam  gratiae;  b)  ita,  ut  Christus  homo  voluntate  hu- 
mana  determinet  signum,  cui  ad  significationem  et  effica- 
ciam  gratiae  vult  adnectere  dignitatem  ex  suis  infinitis  me- 
ritis,  quod  voluntas  divina  consequenter  ad  illam  determi- 
nationem  voluntatis  humanae  ratum  habeat;  c)  ita,  ut  me« 

rus  horno  potestate  a  Deo  accepta  signum  determinet,  quod 
consequenter  ad  hanc  hominis  determinationem  voluntas  hu- 
mana  Christi ,  et  consequenter  ad  utramque  determina- 
tionem  hominis  ministri  et  Christi  causae  meritoriae,  vo- 
luntas  divina  ratum  habeat  et  actu  assumat  in  signum 
efficax  gratiae.  In  prima  hypothesi  signum  ac  proinde  es- 
sentiales  eius  partes,  materia  etforma,  determinarentur  sola 
voluntate  Dei  institutoris  principis  sacramentoruiu;  in  al- 
tera  hypothesi  determinantur  voluntate  humana  Christi  per 
potestatem  excellentiae  institutoris  sacramentorum  ,  et  di- 
vina  voluntate  consequente;  in  tertia  hypothesi  determina- 
rentur  voluntate  meri  hominis,  qui  esset  institutor  ministe- 
rialis,  et  voluntate  consequente  tum  humana  Christi  tum 
divina.  Semper  ergo  materia  et  forma  sacramentorum ,  si 
ex  his  signum  sacramentale  essentialiter  coalescit,  determi- 
natae  intelligi  debent  speciali  modo  ab  institutore  sacra- 
mentorum  ,  sive  institutio  facta  sit  per  solam  voluntatem 
divinam,  sive  per  voluntatem  humanam  Christi  dependen- 
ter  a  voluntate  divina,  sive  per  voluntatem  ministerialem 
meri  hominis  dependenter  a  voluntate  utraque  tum  humana 
Christi  redemptoris  tum  divina. 

II.  Nihilominus  facile  intelligitur,  tum  materiam  tum 
formam  potuisse  determinari  strictius  vel  laxius,  ut  intra 
aliquam  latitudinem  posset  esse  variatio ,  quin  desineret 
ratio  signi  sacramentalis ,  prout  primitus  institutum  est. 
Modus  autem  determinationis  pendens  a  libera  voluntate 
institutoris ,  qualis  sit  in  singulis  sacramentis  ,  cognosci 
non  potest  nisi  ex  cognita  hac  ipsa  institutoris  voluntate. 
Haec  autem  innotescit  ex  Scripturis,  ex  doctrina  et  decla- 
ratione  ac  maxime  ex  universali  et  constanti  usu  Ecclesiae, 
quae  in  intelligendo  vero  sensu  revelationis  ac  institutorum 
divinorum,  et  in  universali  usu  et  administratione  myste- 
riorum  sub  directione  Spiritus  Sancti  errare  non  sinitur;  ad 
hunc  enim  finemChristus  summus  sacerdos  et  caputEcclesiae 
Spiritum  veritatis  ei  promisit  manentem  in  aeternum,  et  se 
ipsum  pollicitus  est  cum  docen+ibus  omnes  gentes  et  admini- 
strantibus  sacramenta  futurum  omnibus  diebus  usque  adcon- 
summationem  saeculi  (Io.  XIV.  16. 17;  Matth.  XXVIII.  20.). 

Ex  his  autem  documentis  1°.  constat,  quid  certo  suffi- 
ciat,  ut  materia  et  forma  sit  integra  in  singulis  sacramen- 
tis;  si  scilicet  serventur  omnia,  quae  Ecclesia  praescribit 
vel  simpliciter  tarnquam  essentialia  vel  necessario  obser- 
vanda  ita,  ut  aliquo  oinisso  sacramentum  censeatur  dubium. 

Nam  2°.  non  semper  pari  securitate  constat,  quid  certo 
non  sufficiat  ad  materiae  et  formae  ac  proinde  ad  signi  sa- 
cramentalis  essentiam  servandam.  Ratio  huius  dubii  quoad 
materiam-  sacramenti  potest  esse  fere  duplex.  a)  Potest  uni- 
versim  aliquando  dubitari,  utrum  aliqua  variatio  materiae 
physicae  praetergrediatur  latitudinem,  intra  quam  materia 
determinata  est.  Sic  constat,  certo  sufficere  panem  triti- 
ceum  sive  azymum  sive  fermentatum  ad  conficiendum  sa- 
cramentum  Eucharistiae;  sed  non  aeque  constat,  utrum  pa- 
nis  ex  nonnullis  aliis  speciebus  granorum  certo  non  suffi- 
ciat  (1).  b)  Speciatim  ubi  circa  ritum  tenentem  se  ex  parte 
materiae  est  diversitas  in  usu  universali  Ecclesiae  occiden- 
talis  atque  in  usu  item  universali  Ecclesiae  orientalis,  scien- 
te  et  probante  surnrno  Pontifice  et  Ecclesia  universa,  fas  est 
aliquando  dubitare  non  quidem  de  sufficientia  signi  et  va- 
lore  sacramenti  universim  ,  sed  utrum  ritus ,  secundum 
aliquid  deficiens  usurpatus  in  orientali  Ecclesia,  sufficeret 
etiam  in  occidentali.  Sic  traditio  instrumentorum  in  ordi- 
natione  diaconorum  et  presbyterorum  in  Ecclesiis  orientis 
nec  nunc  usurpatur  nec  umquam  in  usu  fuit,  sola  igitur 
impositio  manuum  Episcopi  apud  orientales  est  pro  materia. 

(1)  Theologi  quidem  complures  existimarunt ,  non  satis  constare  , 
utrum  oleum  non  benedictum  ab  Episcopo  ( vel  ex  concessione  saltem 
tacita  summi  Pontificis  a  presbyteris,  uthaec  facultas  concessa  est  pres- 
byteris  graeci  ritus )  non  sit  sufficiens  materia  ad  validitatem  sacra- 
menti  extremae  unctionis;  imo  affirmarunt,  esse  eam  materiam  sufficien- 
tem  (vide  Benedictum  XIV.  de  synod.  dioeces.  1.  VII.  c.  16.  n.  4.).  At 
eis  compertum  non  erat  decretum  Pauli  V.  qui  13.  lan.  1615.  declaravit 
temerariam  et  errori  proximam  hanc  propositionem:  «  quod  nempe  sa- 
cramentum  extremae  unctionis  oleo  episcopali  benedictione  non  conse- 
crato  ministrari  valide  possit.  »  Et  secundum  hoc  decretum  iterum  14. 
Sept.  1842.  approbante  Gregorio  XVI  responsum  est  a  suprema  Congreg. 
S.  Offieii  negatlve  ad  dubium  :  «  an  in  casu  necessitatis  parochus  ad  va- 
liditatem  sacramenti  extremae  unctionis  uti  possit  oleo  a  se  benedicto?  » 

In  Ecclesia  taraen  latina  si  illa  traditio  esset  omissa,  or« 
dinatio  ad  securitatern  foret  sub  conditione  repetenda  (Be- 
ned.  XIV.  de  Synod.  dioeces.  l.VIII.  c.  10.  n.  13.).  Quantum- 
vis  enira  probabilius  videatur,  traditionera  instrumentorum 
fuisse  ab  Ecclesia  praescriptam  solum  ad  expressiorem  si- 
gnificationem  potestatis  acceptae  per  manuum  impositionera 
cum  forma  illam  comitante  (1),  atque  ideo  non  certo  con- 
stet,  utrum  etiam  in  Ecclesia  latina  non  sufficiat  manuum  im- 
positio  pro  materia  sacramenti;  haec  tamen  ipsa  incertitudo 
relinquit  in  sua  probabilitate  sententiara  alteram,  quae  tradi- 
tionem  instrumentorum  in  Ecclesia  occidentali  ad  essentiam 
materiae  pertinere  docet.  Totam  hanc  controversiam  habes 
expositam  a  plerisque  theologis  recentioribus,  prae  ceteris 
autem  praeclarissime  apud  BenedictumXIV.  deSynodo  dioe- 
ces.  1.  VIII.  c.  10,  ubi  indicantur  etiam  auctores,  ex  quibus 
monumenta  antiquitatis  huc  spectantia  repeti  possunt.  Quo- 
ad  opiniones  scholasticorum  in  hac  re  confer  etiam  tractatum 
nostrura  de  Traditione  th.  XVII.  n.  II.  Sententia  autem  poste- 
rior,  ex  qua  alia  essentialis  materia  in  una  parte  Ecclesiae, 
alia  in  parte  altera  admitti  deberet,  quomodo  sustineri  pos- 
sit,  optime  declarat  Card.  de  Lugo  disp.  II.  sect.  5.  n.  85. 
seqq.  Supponi  scilicet  deberet,  Christum  institutorem  sacra- 
menti  determinasse  materiam  solum  generice,  ut  adhibeatur 
sacra  cerimonia  et  ritus  aptus  ad  significandam  potestatem, 
quae  in  ordinatione  confertur ;  determinationera  autera  spe- 
cialem  reliquisse  Ecclesiae  ita,  ut  ipse  signum  in  individuo 
ab  Ecclesia  determinatum  ratum  habeat.  Quo  posito  ex  va- 
rietate  determinationis  ab  Ecclesia  factae  haud  difficulter 
varietas  intelligeretur  essentialis  materiae.  Controversiae 
aliquot  haud  absimiles  sunt  etiam  de  materia  sacramenti 
Confirmationis,  de  quibus  lege  cl.  P.  Perrone  de  Confirm. 
c.  III.  n.  65.  seqq.  De  matrimonio  autem  potest  quidem  esse 
quaestio,  quomodo  materia  et  forma  distinguantur,  de  qua 

(1)  Hngo  Victorinus  de  Sacram.  1.  2.  P.  III.  c.  12.  et  Magister  Senten- 
tiarum  4.  dist.  24.  §.  u  Septimns  est  ordo  »  ,  ita  explicant:  «  accipiunt 
(presbyteri  in  ordinatione)  calicem  cum  vino  et  patenam  cum  hostiis  de 
manu  Episcopi,  quatenus  his  instrumentis  pntestntem  se  accepisse  agno- 
scant  placabiles   Deo  hostias  offerendi.  » 

re  supra  dictum  est;  nulJum  autem  est  dubium,  quid  sufficiat 
vel  non  sufficiat  ad  materiam  ab  institutore  determinatara, 
dummodo  prae  oculis  habeatur,  ad  dignitatem  sacramenti 
elevatum  esse  non  alium  contractum  matrimonialem,  quam 
qui  secundum  leges  regni  Christi  sit  legitimus. 

Quoad  formam  verborum  omnis  dubitatio,  quae  incidere 
potest,  eo  tantum  revocatur,  utrum  significatio  ab  institu- 
tore  intenta  et  significandi  modus  ab  ipso  statutus  obser- 
ventur. 

Iam  3°.  si  determinatio  materiae  et  formae  inter  se  com- 
parentur,  ex  doctrina  et  usu  universali  Ecclesiae  colligi- 
tur,  materiara  sacraraentorum  ab  institutore  determinatam 
esse  in  specie  (1) ,  prout  unitas  speciei  in  quotidiano  usu 
vitae  humanae  intelligitur,  non  autem  prout  de  ea  philo- 
sophi  vel  definiunt  vel  disputant;  ex  quo  ipso  intelligitur, 
materiam  in  aliis  sacraraentis  stiictius  deterrainatam  esse, 
in  aliis  minus  stricte.  Haud  absiraili  ratione  forma  ab  insti- 
tutore  determinata  est  non  secundum  materialem  sonum  ver- 
borum  (non  enim,  inquit  Augustinus  in  Io.  tract.  80.  n.  3? 
verbum  sanctificat,  quia  dicitur,  sed  quia  creditur;  et  aliud 
in  eo  est  sonus  transiens,  aliud  virtus  manens) ;  neque  de- 
terminata  est  secundum  phrasin  grammaticam,  sed  secun- 
dum  signlficationem  pro  diversitate  sacramentorum  vel  dis- 
tinctam  vel  saltem  in  confuso.  Sic  distincta  requiritur 
expressio  personarum  ss.  Trinitatis  cum  nominis  tamquam 
essentiae  unitate  in  baptismo  ut  sacramento  et  initiatione 
christianae  fidei.  Sufficienter  autem  in  sacramento  Confir- 
mationis  particulare  donum  gratiae  exprimitur  sive  verbis 
usurpandis  in  Ecclesia  latina  :  «  signo  te  signo  crucis,  confir- 
mo  te  chrismate  salutis  in  nomine  Patris  et  Filii  et  Spiritus 
Sancti  »,  sive  verbis  Ecclesiae  graecae  :  u  sigillum  doni  Spi- 
ritus  Sancti  »  ccppayic  dtopeocg  Trvsup.ars*  ayiov;  significatio  enim 
forraae  in  coniunctione  praesertim  cum  materia  utrimque 
eadem  est,  licet  modus  significandi  sit  diversus.  Adhuc  evi- 

(1)  Iuxta  opinionem  aliquorum  theologorum  excipienda  esset  materia 
sacramenti  Ordinis,  quae  ex  eorum  doctrina  voluntate  antecedente  so- 
lum  in  genere  et  voluntate  demum  consequente  in  specie  determinata 
censeri  deberet,  ut  ex  paulo  ante   dictis  patet. 

dentius  locutione  solum  grammatica  differt,  quod  enuntiant 
latini :  u  ego  te  baptizo  in  nomine  etc,  v  et  quod  dicunt  orien- 
tales  :  u  baptizatur  servus  Dei  N.  in  nomine  etc.  »  (1).  Simili- 
ter  inter  formam  indicativam  in  sacramento  poenitentiae  et 
formam  deprecativam,  quae  apud  orientales,  aliquando  etiam 
apud  occidentales  viguisse  dicitur,  et  argumentum  suppe- 
ditavit  prolixis  eruditorum  dissertationibus ,  equidem  non 
nisi  grammaticum  discrimen  esse  existimo.  Profecto  enim 
etiam  in  modo  illo  deprecativo  non  simplex  depreeatio,  sed 
significatio  sententiae  iudicialis  nomine  et  auctoritate  Dei 
pronuntiatae  continetur;  unde  etiam  in  plerisque  illis  for- 
mulis  mentio  fit  verborum  salvatoris  Io.  XX.  23 :  u  quorum 
remiseritis  peccata  »  etc. 

Constat  denique  4°.,  materiam  et  formam  secundum  mo- 
dum  definitum  ab  ipso  sucramentorum  institutore  pertinere 
ad  substantiam  sacramenti ,  de  qua  loquitur  Concil.  Trid. 
sess.  XXI.  cap.  2;  cerimonias  alias  praescriptas  ad  signifi- 
cationem  et  dignitatem  sacramenti  expressius  velut  oculis 
exhibendam,  subesse  potestati  legiferae  Ecclesiae.  Unde  per 
se  patet,  non  solum  materiam  et  formam,  quae  sive  certo 
sive  probabiliter  ad  essentiam  pertineat  signi  sacramentalis, 
adhibendas  esse,  ne  invalida  aut  dubia  reddatur  administra- 
tio ;  sed  etiam  praescriptos  ritus  ceteros  ex  lege  gravissima 
Ecclesiae,  quamvis  non  ad  validam,  ad  licitam  tamen  ad- 
ministrationem  observari  oportere,  nisi  quandoque  solemnis 
administratio  ,  ut  frequenter  accidit  in  baptismo ,  urgente 
necessitate  impediatur. 

Gorollarium.  Ex  dictis  intelligitur,  qua  generatim  va- 
riatione  in  materia  aut  forma  fiat  et  qua  non  fiat,  ut  collatio 
sacramenti  vel  irrita  sit  vel  dubia.  Nominatim  vero  ex  prae- 
notatis  colligi  potest ,    quis  sit  genuinus  sensus  doctrinae 

(1)  Scholastici  plerique  falso  adscribunt  Graecis  formulani  modi  im- 
perativi :  baptizetur;  est  ea  in  omnibus  Ritualibus,  et  in  perpetno  nsu 
indicativa;  paTrrijerai  6  >  v.V,/  rov  BsoO.  Ita  etiam  habet  forma  syriaca 
apud  Melchitas  ,  Maronitas  .   Iacobitas:    baptizatur  y.    in   nomine    etc. 

_^3  ^a.^.  vel  in  foem.  Ii-*^.  De  hac  re  et  de  quaestione  sub  Urba- 
no  VIII.  habita  circa  formam  Nestorianorum  vide  Assemani  Bibl.  Or. 
T.  III.  p.  248.  seqq. 

Zachariae  Pontificis  ep.  6.  ad  Bonifac.  (Mansi  Collect.  Conc. 
T.  XII.  p.  325.).  Declarat  ibi  Pontifex,  baptismum  collatum 
a  in  nomine  Patria  et  Filia  et  Spiritu  Sancta  n  habendum 
esse  validum,  a  si  ille  qui  baptizavit,  non  errorem  intro- 
ducens  aut  haeresim,  sed  pro  sola  ignorantia  Romanae  lo- 
cutionis  infringendo  linguam,  ut  praefati  sumus,  baptizans 
dixisset.  »  Videtur  ergo  indicari,  errorem  ministri  contra 
fidem  efficere  posse,  ut  forma,  ceteroquin  sufficiens,  sit  in- 
valida.  At  hic  distingui  debet  in  primis  vaior  sacramenti 
pendens  ab  intentione  ministri,  et  pendens  a  sinceritate  for- 
mae.  Si  minister  studio  corrumpat  verba  ex  ea  intentione, 
ut  non  faciat  quod  facit  Ecclesia  et  non  conferat  sacra- 
mentum,  hoc  erit  utique  irritum,  etiamsi  corruptio  per  se 
non  esset  substantialis  j  tum  vero  nullitas  sacramenti  non 
provenit  ex  defectu  formae,  sed  ex  defectu  necessariae  in- 
tentionis,  de  qua  alibi  dicemus.  Zacharias  autem  loqui  vide- 
tur  de  ipso  defectu  formae,  qui  proveniat  ex  haeresi.  Enim- 
vero  haeresim  ministri  non  oificere  valori  baptismi,  constat 
ex  definitionibus  catholicis  adversus  rebaptizantes  inde  a  III 
ad  V  saeculum ;  et  praeterea  constat,  hunc  non  posse  esse 
sensum  Pontificis  ex  disertis  verbis  in  ipsa  illa  epistola. 
Rationem  enim  reddens  cur  baptismus,  corruptis  illis  ver- 
bis  collatus,  haberi  debeat  validus,  continuo  subiicit:  a  quia 
quicumque  baptizatus  fuerit  ab  haereticis  in  nomine  Patris 
et  Filii  et  Spiritus  Sancti,  nullo  modo  debet  rebaptizari.  » 
Doctrina  igitur  intelligi  ita  debet.  Si  verba  adhibita  in  for- 
ma  non  sint  ambiguae  significationis,  sed  ex  usu  communi 
sensum  tantum  unum  habere  possint  eumque  genuinum  ab 
institutore  sacramenti  praescriptum,  nullus  error  ministri 
potest  efficere,  ut  forma  illa  non  sit  sufficiens.  Sed  si  verba 
corrumpantur  ita,  ut  sensum  habere  possint  vel  genuinum 
formae  sacramentalis  vel  alium  diversum,  cuiusmodi  sunt 
illa  presbyteri  Bavari,  u  in  nomine  Patria  etc.  »,  tum  sane 
forma  legitima  non  erit,  si  a  ministro  adhibeantur  ad  hunc 
diversum  a  significatione  formae  sacramentalis  et  erroneum 
sensum  exprimendum.  Vide  Suarez  disp.  II.  sect.  5.  cf. 
s.  Th.  3.  q.  60.  a.  7.  ad  3.  et  a.  8. 

Franzelin,  de  sacramentis.  4 


—  50  - 
CAPUT  III. 

DE    EFFICACIA    SACRAMENTORUM    NOVI    TESTAMENTI 

THESIS  VI. 

Praemissa  notione  de  obice  removendo  et  de  causa 

instrumentali,  demonstratur,  sacramenta  novi  testamenti 

esse  proprio  sensu  causas  instrvmentales  gratiae. 

u  Virtus  saclramentis  novi  testamenti  propria  est,  nt  per  ea,  tam- 
»  quam  causas  instrumentales,  hominibus  non  ponentibus  obicem  gratia 
y>  sanctificans ,  vi  ipsius  signi  sensibilis  sacrique  externi  ritus  inxta 
n  Christi  institutionem  adhibiti,  conferatur.  » 

Duo  ad  intelligendam  lianc  thesim  declaratione  indigent, 
obex  quid  sit,  et  quae  eius  removendi  ratio ;  tum  quae  sit 
notio  causae  instrumentalis  comparate  ad  causam  princi- 
pem  ;  tertium  vero  his  suppositis  demonstrandum  est,  ef- 
ficacia  scilicet  visibilium  sacramentorum  ad  collationem 
gratiae  sanctificantis. 

I.  Obex  gratiae,  ad  quam  efllciendam  sacramenta  insti- 
tuta  sunt,  simpliciter  dictus  intelligitur  animae  dispositio 
mala,  vel  absolute  vel  secundum  praesentem  Dei  providen- 
tiam  repugnans  infusioni  gratiae.  Obex  inquam  simpliciter 
dictus  est  haec  mala  dispositio ,  seu  indispositio  ad  reci- 
piendam  gratiam  ;  nam  datur  etiam  deficiens  dispositio , 
quae  est  indispositio  non  quidem  ad  gratiam  simpliciter , 
sed  ad  gratiam  ulteriorem  et  abundantiorem ,  et  quae  ideo 
potest  dici  obex  secundum  quid.  Cf.  Suarez  disp.  28.  sect.  4. 
(§.  «  Et  potest  in  hunc  modum  »). 

Discrimen  est  ergo  inter  obicem  gratiae  et  ineptitudinem 
ad  sacramentum  ipsum  suscipiendum,  cuiusmodi  ineptitudo 
oritur  ex  defectu  characteris  baptismalis  quoad  omnia  reli- 
qua  sacramenta,  ex  charactere  iam  recepto  quoad  sacramenta 
characterem  imprimentia,  ex  sexu  femineo  quoad  Ordinem, 
ex  sanitate  corporis  vel  ex  infantia  quoad  extremam  unc- 
tionem,  ex  impedimentis  dirimentibus  quoad  matrimonium. 
Obex  enim  gratiae  proprie  dictus,  supposito  etiam  valore  sa- 
cramenti,  impedit  collationem  gratiae  et  ad  ordinem  moralem 
pertinet ;  haec  ineptitudo  ad  ordinem  quodammodo  physi- 

cum  reducitur,  et  impedit  ipsum  valorem  sacramenti.  Hinc 
defectus  necessariae  voluntatis  ac  intentionis  ad  suscipien- 
dum  sacramentum  de  utroque  participat,  de  ratione  scilicet 
obicis  et  ineptitudinis.  Porro  quod  in  sacramento  poeniten- 
tiae  obex  illud  reddit  nullum  saltem  plerumque  (censetur 
enim  boc  etiam  sacramentum  quandoque  posse  esse  informe 
i.  e.  validum  sine  collatione  gratiae),  id  inde  accidit,  quia 
in  hoc  sacramento  obex  est  simul  defectus  materiae ;  quae 
itidem  deesset  sane  felicissime  in  hypothesi  omnimodae  in- 
nocentiae  a  peccato  commisso  post  baptismum. 

Ceterum  hoc  discrimen  inter  obicem  gratiae  et  inter  de~ 
fectnm  oppositum  valori  sacramentorum  amplissime  expli- 
catum  est  velut  cardo  totius  quaestionis  a  Patribus  et  no- 
minatim  a  s.  Augustino  in  controversia  cum  Donatistis. 
u  De  ipso  corpore  et  sanguine  Domini,  unico  sacrificio  pro 
salute  nostra,  quamvis  ipse  Doininus  dicat,  nisi  quis  man- 
ducaverit  carnem  meam  et  biberit  meum  sanguinem ,  non 
habebit  in  se  vitam,  nonne  Apostolus  docet,  etiam  hoc  per- 
niciosum  male  utentibus  fieri  ?  Ait  enim  (1.  Cor.  XI.  27.) : 
quicumque  manducaverit  panem  et  biberit  calicem  Domini 
indigne,  reus  erit  corporis  et  sanguinis  Domini.  Ecce  quem- 
admodum  obsunt  divina  et  sancta  male  utentibus ;  cur  non 
hoc  modo  et  baptismus?...  cur  non  ita  et  baptismus,  quam- 
vis  bonus  et  legitimus,  non  tamen  omnibus  habentibus  prod- 
est?...  Non  adtendebas,  posse  nos  dicere,  esse  ibi  (in  parte 
Donati)  quidem  baptismum  Christi  iustum,  sanctum  et  bo- 
num;  sed  poenalem,  contrarium,  perniciosum  inimicis  cor- 
poris  Christi,  quod  est  Ecclesia?  n  Aug.  contr.  Crescon.  1.  1. 
n.  30.  31. 

Iam  illa  repugnantia  sive  indispositio  ad  infusionem 
gratiae  non  potest  tolli  nisi  per  actus  liberos  supernatu- 
rales  ipsius  hominis  auxilio  gratiae  actnalis  elicitos,  qui- 
bus  efiicitur  ea,  quae  vocatur  necessaria  dispositio  h.  e. 
non  repugnantia  ad  infusionem  gratiae. 

Hinc  1°.  infantes ,  quorum  nullus  potest  esse  proprius 
actus  liber,  vel  sunt  omni  modo  incapaces  ad  suscipiendam 
gratiam  per  sacramenta,  vel  in  ipsis  nullus  potest  esse  obex. 
Primum  repugnat  manifestae  traditioni  apostolicae  saltem 

quoad  aliqua  sacraraenta  ;  ergo  iu  hac  ipsa  doctrina  apo- 
stolica  continetur  alterum ,  nullum  scilicet  in  infantibus 
esse  obicem  gratiae  suscipiendae  per  sacramentorura  appli- 
cationem.  u  Hoc  gui  non  credit  (parvulos  iustificari  et  sal- 
vari  per  baptismum),  profecto  infidelis  est ;  longeque  melior 
est  illo  parvulus,  qui  etiamsi  fidem  nondum  habeat  in  co- 
gitatione ,  non  ei  tamen  obiceni  contrariae  cogitationis  op- 
ponit,  unde  sacramentum  eius  salubriter  yercipit  »  Augusti- 
nus  ep.  98.  n.  10.  ad  Bonifac. 

Quoad  adultos  2°.  potest  esse  repugnantia  et  indisposi- 
tio  ad  susceptionem  gratiae  seu  obex  simpliciter  dictus,  qui 
tamen  non  prae  omnibus  sacramentis  idem  est.  In  iis  enim, 
quae  per  se  et  ex  fine  proprio  instituta  sunt  ad  remissio- 
nem  peccati,  atque  ideo  ad  conferendam  primam  gratiam, 
status  peccati  non  est  obex,  eo  ipso  quod  ordinata  sunt  ad 
remissionera  peccati ;  sed  obex  simpliciter  est  impoenitentia 
de  peccato  commisso.  Ergo  dispositio  necessaria  ad  remo- 
vendum  obicem  effieitur  actibus  poenitentiae ,  ad  quos  re- 
quiritur  fides,  spes  et  voluntas  perveniendi  ad  gratiam  Dei, 
supernaturalis  detestatio  peccati  commitsi  cum  voluntate  ser- 
vandi  legem  Dei.  Constat  id  ex  ipsa  doctrina  Christi  et 
Apostolorum  in  Scripturis  consignata :  u  qui  crediderit,  et 
baptizatus  fuerit,  salvus  erit ;  qui  vero  non  crediderit,  con- 
demnabitur  n  Mr.  XVI.  16;  u  euntes  docete  omnes  gentes, 
baptizantes  eos...  docentes  eos  servare  omuia,  quaecumque 
mandavi  vobis  n  Matth.  XXVIII.  19.  20;  u  ecce  aqua,  quid 
prohibet  me  baptizari  ?  Dixit  autera  Philippus :  si  credis  ex 
toto  corde,  licet  »  Act.  VIII.  37 ;  «  exsurge  et  baptizare  et 
ablue  peccata  tua,  invocato  (eTrtxaXscapevcs)  nomine  ipsius  » 
Act.  XXII.  16  ;  u  poenitentiam  agite  et  baptizetur  unusquis- 
que  vestrum  in  nomine  Iesu  Christi  in  remissionem  pecca- 
torum  vestrorum  »  Act.  II.  38.  Manifestum  est  id  ipsum 
ex  historia  catechumenatus  et  administrationis  poenitentiae, 
imo  ex  ritu  ipso  utriusque  sacramenti  descripto  a  vetustis- 
simis  Patribus  Iustino  (1),  Tertulliano,  Cypriano  etc,  et  ex 
universali  consentiente  doctrina  omnium  aetatum. 

(1)  -  Quicnmque  persuasnin  habnerint  et  crediderint  vera  esse,  qua« 
a  nobis   docentur    et  dicuntnr ,  seque    ita  vivere  posse   proiniserint;   ii 

In  sacramentis  aliis,  quae  ex  sua  institutione  referuntur 
ad  peculiarem  sanctificationem  membrorum  Christi  viven- 
tium  et  ideo  ad  conferendam  gratiam  secundam,  obex  gra- 
tiae  simpliciter  est  conscientia  status  peccati ,  proindeque 
dispositio  per  se  necessaria  removens  obicem  est  status  gra- 
tiae.  Constat  id  ex  proprio  iine  horum  sacramentoruni,  ex 
solemni,  quae  inde  pendet,  distributione  in  sacramenta  mor- 
tuorum  et  vivorum,  et  ex  omnibus  fontibus  theologicis.  Sed 
de  hac  necessaria  pro  singulis  sacramentis  dispositione  in 
peculiaribus  tractatibus  theologiae  moralis  agitur. 

Dixi,  dispositionem  per  se  necessariam  esse  statum  gra- 
tiae ,  quia  iuxta  sententiam  saltem  probabilem  et  commu- 
niorem  etiam  in  his  sacramentis  vivorum  status  peccati 
aliquando  per  accidens  non  impedit  effectum  gratiae.  Obex 
enim  est  conscientia  status  peccati ;  quando  ergo  homo  in- 
culpabiliter  ignorat  se  esse  in  peccato,  supposita  poeniten- 
tia  per  attritionem  (1) ,  obex  non  exstat ,  hocque  ipso  sa- 
cramentum  etiam  per  se  institutum  ad  conferendum  augmen- 
tum  gratiae  seu  gratiam  secundam  sanctificabit  hominem, 
quamvis  tunc  gratia,  quae  confertur,  per  accidens  sit  gra- 
tia  prima. 

At  licet  haecdispositio,quamdeclarainus,sitsufiieiens  ad 
removendum  obicem  simpliciter  impedientem  effectum  gra- 
tiae,  potest  tamen  cum  illa  simul  consistere  indispositio  et 
secundum  praesentem  Dei  providentiam  repugnantia  ad 
gratiam  abundantiorem,  atque  adeo  obex,  quem  diximus  se- 
cundum  guid.  Quod  ita  declaratur.  Sacramenta,  quorum 
dignitas  et  valor  ad  sanctificandum  derivatur  ex  infinito 
pretio  effusi  sanguinis  et  meritorum  Christi  ,  non  ha- 
bent  praefixam  men?uram  sanctificationis  velut  unico  limite 
determinatam;  sed  eorum  valor  per  se  extenditur  ad  gradus 

precari,  et  ieiunantes  priorum  peccatorum  veniam  a  Deo  petere  docen- 
tur,  nobis  una  precantibus  et  ieiunantibus.  Dein  eo  ducuntur  a  nobis  , 
ubi  aqua  est ,  et  eodem  regenerationis  modo  regenerantur,  quo  et  ipsi 
sumus  regenerati  »  Iustinus  Apol.  I.  n.  61. 

(1)  Impoenitentia  est  obex.  adeoque  poenitentia  (utique  vera  et  realis, 
nam  poenitentia  solum  putata  prorsus  poenitentia  nulla  est)  requiritur 
ad  removendum  obicem  in  ipsis  sacramentis  mortuorum;  ergo  a  fortiori 
eadem  valent  pro  sacramentis  vivorum. 

gratiae  in  indefinitum.  Hinc  Deus  pro  suavi  sua  provi- 
dentia ,  qua  vult  etiam  nostram  cooperationem  ,  pretium 
sanguinis  Christi  ad  conferendam  gratiam  per  sacramenta 
applicat  secundum  aliquam  proportionem  dispositionis,  ut 
posita  perfectiore  dispositione  gratiam  conferat  abundan- 
tiorem.  Quae  quidem  servata  inter  collationem  gratiae  sa- 
cramentalis  et  dispositionem  nostram  proportio  satis  decla- 
ratur  in  Conc.  Trid.  seas.TI.  cap.  7,  ubi  s.  synodus,  post- 
quam  inter  causas  iustificationis  numeravit  sacramentum 
baptismi  ut  causam  instrumentalem,  causam  formalem  ait 
esse  iustitiam,  «  quam  in  nobis  recipimus  unusquisque  suam 
secundum  mensuram,  quam  Spiritus  Sanctus  partitur  singu- 
lis  prout  vult,  et  secundum  propriam  cuiusque  dispositionem 
et  cooperationem.  »  Hoc  autem  non  debet  ita  intelligi,  quod  am- 
plior  gratia  sacram entalis  ta,mquaim  mercesrespondeat  dispo- 
sitioni  ut  merito,  sed  unice  quod,  sublato  defectu  melioris 
dispositionis,  qui  secundum  praesentem  providentiam  obsti- 
tisset  collationi  amplioris  gratiae,  meritum  Christi  per  sa- 
cramenta  abundantius  applicatur;  atque  ita  gratia  sacramen- 
talis  ex  toto  confertur  per  ipsa  sacramenta  tamquam  instru- 
mentales  causas,  dispositio  autem  melior  est  tantum  conditio, 
sine  qua  non  conferrent  sacramenta  hanc  gratiae  abundan- 
tiam;  sicut  dispositio  simpliciter  necessaria  non  est  meritum, 
cui  confertur,  sed  tantum  conditio  sine  qua  non  conferretur 
gratia  sacramentalis.  Sicut  ergo  defectus  dispositionis  abso. 
Jute  necessariae  est  ohex  gratiae  simpliciter,  ita  ille  defe- 
ctus  melioris  dispositionis  obstans  collationi  amplioris  gra- 
tiae  potest  dici  ohex  secundum  quid,  et  sicut  dispositio  ab- 
solute  necessaria  est  remotio  obicis  simpliciter  dicti ,  ita 
perfectior  dispositio ,  formaliter  quatenus  perfectior,  iure 
potest  dici  remotio  obicis,  quem  appellamus  obicem  secun- 
dum  quid. 

Dixi,  dispositionem  esse  tantum  remotionem  obicis  et  con- 
ditionem  sine  qua  non,  non  autem  meritum  ad  gratiam  sa- 
cramentalem;  nam  si  homo  iustus  actibus  virtutum,  quibus 
se  disponit  ad  sacramentum,  etiam  meretur  augmentum 
sanctificantis  gratiae,  haec  gratia  respondens  merito  est  ex 
opere  operantis  non  autem  gratia  sacramentalis,  quae  tan- 

tummodo  virtute  ipsius  sacramenti    confertur,  ut  inferius 
demonstrabitur. 

Doctrina  itaque  Bellarmini  (De  sacr.  in  genere  1.  II.  c.  1. 
§.  u  Igitur  ut  intelligamus  »  )  omnino  verissima  est,  et  imme- 
rito  correctionis  indiga  censetur  a  cl.  quodam  theologo  re- 
centi  (Fol.  trimestr.  Tubing.  1855.  fasc.  I.  p.  29.).  Bellar- 
minus  ita  babet.  «  Voluntas,  fides  et  poenitentia  in  susci- 
piente  adulto  necessariorequirunturut  dispositionesex  parte 
subiecti,  non  ut  causae  activae;  non  enim  fides  et  poenitentia 
efficiunt  gratiam  sacramentalem,  neque  dant  eificaciam  sa- 
cramentis,  sed  solum  tollunt  obstacula,  quae  impedirent  ne 
sacramenta  suam  efficaciam  exercere  possent;  unde  in  pueris, 
ubi  non  requiritur  dispositio,  sine  his  rebus  fit  iustifica- 
tio.  »  Iam  ad  hanc  dootrinam  Professor  Tubingensis  ani- 
madvertit,  «  iustificationem  puerorum  esse  aliam  quam  adul- 
torum,  quatenus  in  adultis  iustitia  inhaerens  est  activa,  in 
pueris  autem  mere  hahitualis;  Bellarminum  ad  hoc  discri- 
men  non  adtendisse,  et  ideo  mancam  dedisse  declarationem 
auoad  obstacula.  »  Quidnam  sibi  vult  vir  doctus,  quando 
ait,  iustitiam  inhaerentem  in  adultis  esse  activam,  in  infan- 
tibus  mere  habitualem,  ut  ex  hoc  discrimine  concludat,  non 
recte  dici  a  Bellarmino  dispositionem  removere  tantummodo 
obstacula  non  autem  efficere  gratiam  sacramentalem  ?  Vel 
considerat  iustitiam  inhaerentem  in  se  ipsa,  et  vult  signi- 
ficare  id,  quod  est  verissimum,  virtutes  et  gratiam  infor- 
mantem  infundi  infantibus  quoad  habitum,  sed  pro  illo  tem- 
pore  non  quoad  usum  (1);  in  adultis  autem  habitus  infusos 
virtutum  referri  ad  actus  exercendos,  et  gratiam  sacramen- 
talem  habere  speciales  relationes  ad  gratias  actuales  in  po- 
sterum  conferendas,  quarum  infantes,  quamdiu  carent  usu 
rationis,  sunt  incapaces.  At  haec  insita  ratio  ac  proprius 
modus  gratiae  et  iustitiae  inhaerentis,  qiiae  efiicitur  per  sa- 
cramenta,  profecto  nihil  pertinet  ad  declarandum,  utrum 
dispositiones  sint  aut  non  sint  tantummodo  remotio  obsta- 
culorum  impedientium,  quominus  sacramenta  suam  efficaciam 

(1)  «  Parvulis  in  baptismo  et  culpa  reniittitur,  et  virtutes  ac  infor- 
mans  gratia  infunduntur  quoad  habitum,  etsi  non  pro  illo  tempore  quoad 
usam.  »  In  Conc.  Vienn.  Clementina  De  fide  catholica* 

exercerent.  Vel  illo  vocabulo  iustitia*  inhaerentis  activae  in 
adultis  et  mere  habiticalis  in  pueris  significat  cl.  censor 
modum  ipsum,  quo  iustitia  confertur.  Tum  in  primis  eius 
ratio  loquendi  est  obscurissima,  ne  quid  amplius  dicam;  ad 
rem  vero  ipsam  quod  spectat,  si  dicit  adultos  iustificandos 
per  sacramenta  aliquid  agere  debere,  et  cum  auxilio  gratiae 
actualis  cooperari  active  ad  inducendas  animi  dispositiones, 
quae  sunt  conditio  sine  qua  sacramenta  suam  efficaciam  ad 
conferendam  gratiam  non  exercerent,  in  infantibus  autem 
nullam  requiri  huiusmodi  actionem  et  cooperationem;  id  ve- 
rum  quidem  est,  sed  hoc  ipsum  multo  clarius  docet  Bellar- 
minus  illis  ipsis  verbis  a  censore  reprehensis;  si  autem  sibi 
vult,  hominem  iustificandum  per  sacramenta  concurrere  suis 
actibus  ad  efficiendam  vel  promere*ndam  gratiam  sacramen- 
talem  et  illam  iustitiam  inhaerentem,  quam  instrumentaliter 
sacramenta  efficiunt,  id  sane  est,  quod  Bellarminus  reiicit, 
et  quod  cl.  censor  ipse,  quantum  equidem  ex  eius  disser- 
tatione  intelligo,  quin  sibi  contradicat,  admittere  non  pot- 
est.  Fateor  ergo,  me  non  videre,  quid  in  doctrina  propo- 
sita  Bellarmini  verum  non  sit,  aut  quid  in  ea  displicere  po- 
tuerit. 

II.  Sequitur  declaratio  altera,  quid  sit  causa  efficiens 
principalis,  quid  instrumentalis .  Causa  principalis,  ut  con- 
tradistinguitur  ab  instrumentali,  ea  dicitur,  quae  virtute 
propriae  formae  ac  naturae  proportionata  efFectui  per  sese 
agit  et  influit  ad  effectum  producendum;  causa  vero  instru- 
mentalis  semper  relative  dicitur  ad  causam  principalem, 
et  est  ea,  qua  principalis  utitur  ad  producendum  effectum, 
in  ipsam  derivando  aliquam  virtutem.  Causa  ergo  instru- 
mentalis  non  habet  ex  sua  natura  ac  forma  propriam  vir- 
tutem  ad  producendum  effectum,  sed  agit  virtute  derivata 
a  causa  principali.  (Vide  s.  Th.  3.  q.  62.  a.  1.  cf.  Suarez 
Metaphys.  disp.  17.  sect.  2.  n.  16;  Lugo  De  sacram.  disp.  4. 
seat.  4.  n.  43;  sect.  5.  n.  95.) 

Cavendum  vero  est,  ne  decepti  ambiguitate  vocis  cau- 
sam  principalem,  ut  contradistinguitur  ab  instrumentali , 
confundamus  cum  causa  prima.  Latius  enim  patet  causa 
principalis  in  oppositione  ad  instrumentalem   quam   causa 

prima,  quae  solus  Deus  est  et  contradistinguitur  a  causis 
secundis,  cuiusmodi  sunt  creaturae.  Causa  itaque  princi- 
palis  alia  est  causa  prima,  quae  est  omnino  independens 
sicut  in  suo  esse  ita  in  omni  sua  operatione,  et  a  qua  pen- 
dent  omnes  aliae  causae  tam  in  existendo  quam  in  agen- 
do;  alia  est  causa  secunda,  quae  licet  habeat  ex  sua  natu- 
ra  ac  forma  propriam  virtutem  ad  agendum,  habet  tamen  et 
naturam  et  virtutem  agendi  per  creationem  ac  conserva- 
tionem  a  causa  prima,  et  ab  hac  in  agendo  pendet,  qua- 
tenus  nonnisi  sub  eius  concursu  agere  potest.  Ex  quibus 
intelligitur,  causam  secundam  principalem  prae  causa  pri- 
ma  habere  quidem  aliquas  analogias  cum  causa  instrumen- 
tali;  et  ratione  dependentiae  cum  hac  comparari  posse  (cf. 
s.  Th.  1.  q.  105.  a.  5.);  sed  prae  causa  instrumentali  pro- 
prie  dicta  esse  vere  principalem.  (Vide  Lessium  De  gratia 
efficaei  c.  14.  n.  7.) 

Iam  quae  diximus  de  discrimine  causae  principalis  et 
instrumentalis,  non  solum  valent  de  causa  physica,  quae 
effectum  sua  ipsius  actione  attingit  ac  producit,  sed  etiam 
de  causa  morali,  quae  aliqua  bonitate  et  dignitate  vel  qua- 
litate  sua  adfert  rationem  causae  physicae  intelligenti  ad 
effectum  physice  producendum  (1).  Nam  etiam  illa  bonitas 
ac  dignitas  aut  qualitas,  quae  in  causa  morali  habet  ratio- 
nem  virtutis  causalis,  potest  esse  causae  propria  et  ex  for- 
ma  inhaerente  atque  ita  erit  moralis  causa  principalis ,  vel 
potest  esse  dignitas  non  propria  sed  solum  derivata  a  cau- 
sa  principali,  et  tum  erit  causa  moralis  instrumentalis  prae 
principali,  cui  subest  et  quae  per  ipsam  agit. 

Porro  ex  dictis  sequitur,  id,  cuius  nulla  esset  dignitas 
nec  propria  nec  aliunde  derivata  tamquam  ratio  ad  pro- 
ducendum  effectum,  sed  quod  tantum  removeret  impedimen- 
tum  obsistens  productioni  effectus,  ut  diximus  de  disposi- 
tione  removente  obicem  gratiae  sacramentalis,   vel  ad  cu- 

(1)  Patet  etiam  efficaciam  causae  jinalis  non  posse  esse  nisi  mora- 
lem ;  distinguitur  tamen  causa  finalis  a  causa  morali  efficiente;  haec 
enim  movet  sua  bonitate  quia  est,  finis  autem  formalis,  et  (ut  dici  solet) 
finis  qui  obtinendus  non  movet,  quia  est ;  sed  eius  bonitas  apprehensa 
movet,  ut  sit. 

ius  praesentiam  tantummodo  velut  meri  signi,  causa  phy- 
sica  ex  rationibus-  aliis  produceret  efFectum;  id,  inquam, 
non  posse  censeri  proprie  causam,  sed  tantum  conditionem, 
sine  qua  non  produceretur  effectus,  vel  (ut  alii  appellant) 
causam  per  accidens.  Exempla  sunt  allata  a  s.  Thoma  3. 
q.  62. a,  1;  puta,  si  ad  exhibitionem  denarii  plumbei  pen- 
dantur  centum  librae  etc. 

His  declaratis  per  se  evidens  est,  signa  sensibilia,  cu- 
iusmodi  sunt  sacramenta,  non  posse  esse  causas  principa- 
l.es  gratiae,  sive  eorum  efficientia  physica  sit  sive  moralis 
tantum.  Si  ergo  sacramenta,  ut  mox  demonstrabimus,  sunt 
causae  gratiae,  id  non  potest  intelligi,  nisi  quod  sunt  in- 
strumenta  Dei,  qui  solus  est  causa  principalis  physice  ef- 
ficiens  gratiae,  et  instrumenta  Christi,  cuius  nrerita  sunt 
principalis  et  prima  causa  moralis  omnis  gratiae. 

III.  Reliqua  est  thesis  ipsa  demonstranda,  hanc  scilicet 
esse  virtutem  sacramentorum  novae  legis  ex  divina  reve- 
latione  nobis  manifestatam,  ut  per  ea,  vi  ipsius  signi  sen- 
sibilisj  tamquam  per  causas  instrumentales  gratia  sancti- 
ficans  a  Deo  conferatuty  supposita  non  repugnantia  in  sub- 
iecio  suscipiente*  Nunc  autem  ahstrahimus  a  modo,  quo  sint 
instrumentales  causae,  utrum  physica  an  solum  morali  vir- 
tute.  et  efficientia ;  non  enim  solutio  huius  quaestionis  , 
sed  solum  veritas  efficaciae  ad  conferendam  gratiam  clare  in 
revelatione  est  proposita  et  ad  fidem  catholicam  pertinet. 

Hisce.  positis  efficacia  sacramentorum  ad  producendam 
gratiam  concipi  adhuc  potest  tripliciter:  primo  ita,  ut  per 
sacramenta,  tamquam  per  signa  et  visibilia  verba  (ut  Au- 
gustinus  loquitur)  evangelium  reconciliationis  extrinsecus 
proponatur,  quam  propositionem  suscipiens  homo,  aliunde 
adiutus  gratia  actuali  interna,  .sese  disponat  fide,  spe  et 
charitate  ad  sanctificantem  gratiam  consequendam  ex  opere 
congruo;  vel,  si  iam  iustus  est,  ex  opere  condigno  operan- 
tis.  At  haec  est  efficacia  propria  praedicationis  verbi  Dei 
et  sacramentorum  veteris  testamenti.  Alio  modo  deinde 
posset  concipi  ita,  ut  per  sacramenta  ex  sese  solum  obti- 
neatur  gratia  actualis  illustrationis  et  motionis,  cui  homo 
cooperans  perveniat  ad  iustificationem    vel  gratiae  sancti- 

ficantis  augnientum.  Haec  est  virtus  propria  non  sacra- 
mentorum  sed  sacrificii  novae  legis.  Denique  potest  intel- 
ligi  ita,  ut  per  sacramenta  tamquam  per  causas,  ubi  obex 
non  impedit,  sanctificans  gratia  immediate  et  efficienter  con- 
feratur.  Tertio  hoc  modo  sacramenta  operari,  doctrina  est 
catholica  in  Conc.  Trid.  sess.  VII.  can.  5-8.  iterum  propo- 
sita  ac  definita. 

Sane  1°.  in  sacris  litteris  non  modo  collatio  Spiritus 
Sancti  et  collatio  salutis  exhibetur  consequens  ex  applicato 
signo  sensibili,  eo  quod  immediate  coniungitur  signum  cum 
collatione  gratiae:  u  qui  credideritetbaptizatusfuerit,  salvus 
erit »  Mr.  XVI.  16.  cf.  Gal.  III.  27;  u  imponebant  manus  super 
illos,  etaccipiebant  Spiritum  Sanctum  »  Act.  VIII.  17.  cf.  ib. 
XIX.  6;  sed  etiam  explicite  relatio  sacramenti  ut  causae  ad 
qratiam  ut  eius  effectum  declaratur.  a)  Baptismo  dicuntur 
ablui  peccata  Act.  XXII.  16;  1.  Cor.  VI.  11,  et  credentes  ac 
poenitentes baptizantur inremissionem peccatorum  Act.II.38. 
Poenitentia  praecedit  et  supponitur  ut  dispositio,  baptismus 
vero  dirigitur  causalitate  immediata  in  remissionem  pecca- 
torum; non  autem,  sicut  baptismus  Ioannis,  est  solum  bap- 
tismus  poenitentiae  (1),  h.  e.  signum  significans  et  externa 
propositione  excitans  virtutem  poenitentiaej  quae  virtus  de- 
mum  sit  in  remissionen  peccatorum.  Hinc  est  discrimem  in- 
ter  efficaciain  unius  et  inefficaciam  alterius  ad  immedia- 
tam  regenerationem  spiritualem:  baptismus  Ioannis  est  in 
aqua  tantum,  baptismus  Christi  in  Spiritu  Sancto  Io.  I.  33; 
Luc.  III.  16.  Nam  b)  dicimur  regenerari,  renasci  ex  aqua  et 
Spiritu  Sancto  Io.  III.  5,  ubi  particula  causalis  ex  certe 
designat  Spiritum  Sanctum  ut  causam  regenerationis;  at- 
qui  una  et  eadem  non  ad  Spiritum  Sanctum  seorsim,  sed 
ad  complexum  refertur  «  ex  aqua  et  Spiritu  Sancto;  »  ergo 

(1)  u  Ioannes  praedicans  baptismum  poenitentiae  in  remissionem  peo- 
Catornm  »  Mr.  I.  4;  Luc.  III.  3.  Genitivus  complexus:  «  poenitentiae  in  re- 
missionem  peccatorum  »  declarat,  qualis  fuerit  baptismus;  unde  Act.  XIII. 
24.  sine  addito  simpliciter  dicitur  baptismus  poenitentiae.  Incisum  itaque 
u  in  remissionem  peccatorum  »  immediate  peudet  a  nomine  poenitentiae, 
ut  patet  ex  ipsius  Baptistae  declarationibus  Luc.  III.  16.  Baptismus  ex- 
citabat  ad  poenitentiam ,  ut  poenitentia  perduceret  in  remiseionem  jpee- 
catorum. 

necessario  etiam  aqua  designatur  ut  causa  regenerationis, 
quamvis  ut  causa  subordinata  et  instrumentalis  sub  ope- 
ratione  Spiritus  Sancti,  quod  per  se  patet  ex  utriusque  di- 
versa  ratione  ac  natura.  Pari  modo  dicitur  dari  Spiritus 
Sanctusper  impositionem  manuum  Apostolorum  Act.  VIII.  18, 
et  gratia  Dei  esse  in  homine  per  impositionem  manuum 
2.  Tim.  I.  6,  quae  omnes  propositiones  causales  sunt  et  si- 
gnum  visibile  impositionis  manuum  ut  causam  gratiae  ex- 
primunt,  non  vero  concomitantiam  tantummodo  signi  et  do- 
nationis  gratiae  (1).  c)  Sicut  baptismo  dicuntur  ablui  peccata 
et  homines  regenerari  ex  aqua  et  Spiritu  Sancto,  ita  adhuc 
efficacius,  si  fieri  potest,  haec  ratio  causae  exprimitur,  cum 
baptismus  ipse  appellatur  u  lavacrum  regenerationis  et  reno- 
vationis  Spiritus  Sancti,  »  per  quod  Deus  salvos  nos  facit, 
et  a  lavacrum  aquae  in  verbo  vitae,  »  quo  lavacro  Christus 
mundat  Ecclesiam:  u  secundum  suam  misericordiam  salvos 
nos  fecit  per  lavacrum  regenerationis  et  renovationis  Spiritus 
Sancti  r>  Tit.  III.  5;  u  Christus  dilexit  Ecclesiam  et  seipsum 
tradidit  pro  ea,  ut  illam  sanctificaret  mundans  lavacro  aquae 
inverbovitae»  Eph.  V.  26.  cf.  1.  Pet.  III.  21;  Heb.  X.  22  (23); 
Io.  VI.  55-59.  etc. 

Generatim  omnibus  his  locutionibus  exprimitur  tamquam 
effectus  sacramenti  non  fides  vel  poenitentia  excitata,  sed 
hac  in  adultis  praesupposita  (cf.  n.  I),  effectus  immediatus 
declaratur  esse  remissio  peccatorum,  regeneratio,  renovatio, 
gratia  Dei,  vita  in  Ghristo,  communicatio  Spiritus  Sancti; 
et  huius  effectus  causa  non  dicuntur  esse  fides,  poenitentia, 
aliive  virtutum  actuspraesuppositi  in  suscipiente,  sed  causa 
dicitur  signum  ipsum  sensibile,  ablutio,  lavacrum  aquae, 
aqua,  manuum  impositio;  idque  declaratur  omnibus  loquendi 
formis,  praeter  quas  vix  aliae  excogitari  posse  videntur  ad 
exprimendam  efficientiam  causae  instrumentalis. 

(1)  Eamdem  ergo  significationem  causae  instrumentalis  in  loco  pa 
rallelo  1.  Tim.  IV.  14.  habet  particula  fxsrcc,  ut  idem  sit  cum  impositione 
ac  per  impositionem  manuum.  Quamvis  enim  in  uno  loco  diserte  expri- 
matur  impositio  manuum  Apostoli ,  in  altero  manuum  presbyterii ,  in 
presbyterio  tamen  comprehenditur  principaliter  etiam  Apostolus.  Adhi- 
beri  autem  usrcc  cum  genitivo  etiam  pro  dativo  instrumenti,  discitur 
ex  lexicis. 


—  61  — 
2°.  Catholicus  intellectus   unanimis  et  perpetuus  huius 
doctrinae  de  sacramentorum  efficacia  manifestus  est  ex  Pa- 
trum  testimoniis.  Praecipua  capita  ad  hanc  summam  revo- 
cari  possunt. 

a)  Spiritus  Sanctus  ,  virtus  divina  elementis  aquae , 
olei  etc.  verbo  consecrante  illabitur,  et  ita  vis  supernatu- 
ralis  inest  sacramentis  ad  homines  sanctificandos.  u  In- 
vocato  Deo  supervenit  statim  Spiritus  de  coelis  et  aquis 
superest  sanctificans  eas  de  semetipso,  et  ita  sanctificatae 
vim  sanctificandi  combihunt  »  Tertullianus  de  Baptismo  c.  4. 
u  Vide  ne  illud  unguentum  (chrisma  Confirmationis)  vul- 
gare  esse  suspiceris.  Nam  sicut  panis  Eucharistiae  post  in- 
vocationem  Sancti  Spiritus  non  amplius  est  panis  communis 
sed  corpus  Christi,  sic  et  hoc  sacrum  unguentum,  post  in- 
vocationem  non  amplius  simplex,  aut  si  dicere  mavis,  com- 
mune  est;  sed  est  Christi  et  Spiritus  Sancti  donarium,  quod 
praesentia  divinitatis  eius  fit  efficax  (evepymtxov  ytvoy.evcv^ . . . 
Et  visibili  unguento  corpus  quidem  ungitur,  Sancto  autem 
et  vivifico  Spiritu  anima  sanctificatur  »  Cyrillus  Hieroso- 
lymitanus  catech.  XXI.  mystagogica  III.  n.  3.  cf.  s.  Basil. 
De  Spiritu  Sancto  c.  15.  n.35;  Cyrill.Alexandrin.  in  Io.III.5. 
Opp.  T.  IV.  p.  147.  etc. 

b)  Patres  conferunt  aquam  baptismalem  uteromaterno,  ex 
quo  regeneramur.  u  Quod  est  uterus  embryoni,  hoc  est  fideli 
aqua,  siquidem  in  aqua  fingitur  et  formatur.  Primum  dice- 
batur:  producant  aquae  reptile  animae  viventis  (Gren.  I.  20.); 
ex  quo  autem  Iordanis  fluenta  ingressus  est  Dominus,  non 
amplius  reptilia  animarum  viventium,  sed  animas  rationa- 
les  Spiritum  Sanctum  ferentes  aaua  producit.,.  Sed  quod 
in  utero  formatur,  tempore  opus  habet;  in  aqua  autem  non 
sic,  sed  uno  temporis  momento  totum  perficitur  »  Chryso- 
stomus  in  lo.  hom.  XXVI.  al.  XXV.  n.  1.  cf.  Gregor.  Nyssen. 
in  Christi  baptism.  Opp.  T.  II.  p.  803.  Multo  adhuc  sub- 
limius  conferunt  efficaciam,  quam  tribuit  Spiritus  Sanctus 
sensibilibus  signis,  cum  virtute  qua  fecundum  reddidit 
b.  Virginis  uterum  ad  generandum  Christum.  u  Dedit  aquae, 
quod  dedit  matri;  virtus  enim  altissimi  et  obumbratio  Spi- 
ritus  Sancti,  quae  fecit  ut  Maria  pareret  Salvatorem,  ea- 

dem  facit  ut  regeneret  unda  credentem  »  s.  Leo  M.  serm. 
de  nativ.  Domini  IV.  et  V.  Hine  Cyprianus  (ep.  1.  ad  Do- 
nat.  p.  2.  ed.  Baluz.)  appellavit  u  undam  genitalem,  »  et  hinc 
piscis  in  aqua  natus  symbolum  est  christianorum  :  u  nos 
enim  pisciculi  in  aqua  nascimur»  Tertull.  deBaptism.  c.  1. 

c)  His  affine  est,  quod  vim  aquae  ad  regenerandas  animas 
rationales  impertitam  a  Spiritu  Sancto  comparant  cum  fe- 
cunditate  primitus  indita  aquis  per  Spiritum,  qui  ferebatur 
super  illas  ad  producendam  animam  viventem  (G-en.  I.  20.), 
ut  Chrysostomus  loco  supra  citato  et  Tertullianus  de  Bapt. 
c.  3.  et  4.  Imo  haec  comparatio  ad  declarandam  efficaciam  sa- 
cramentorum  transiit  apud  Syros  in  communemusumloquen- 
di ;  eodem  enim  vocabulo  nDlTlft  D^ri^JSt  TVT\,  quo  Spiritus 
dicitur  ferri  fecundans  super  aquas  (Gen.I.  2.),  ipsi  utuntur 
de  impositione  manuum  Episcopi  (Assemani  Bibl.  Or.  II. 
p.  383.),  de  Spiritu  Sancto,  qui  illabitur  visibilibus  sacramen- 
tis  (Ephrem  T.  III.  p.  143;  Assem.  B.O.  IV.  p.  294.).  Isidorus 
Hispal.  in  homilia  de  corpore  et  sanguine  Domini  sive  de 
Paschate  (exstat  etiam  inter  Opp.  s.  Hieronymi  ed.  Mariano 
Victorio  T.  IX.  p.  363.  etinBibl.  Max.  PP.  T. VI.  p.636.)  com- 
parat  verba  sacramentalia  ad  conficiendam  Eucharistiam 
verbo  creanti ,  et  efficaciam  hanc  verborum  transmutantium 
declarat  ex  efficacia  aliorum  sacramentorum  ad  innovandum 
hominem:  u  ut  ad  nutum  praecipientis  Domini  repente  ex 
nihilo  substiterunt  excelsa  coelorum,...  ita  parem  potentiam 
in  spiritualibus  sacramentis  verbis  praebet  virtus  ,  et  rei 
servit  effectus.  n 

Denique  d)  simpliciter  enuntiant  Patres,  finem  eteffectum 
symboli  externi  esse  gratiam  et  sanctitatem  in  anima  pro- 
ducendam.  u  Carnaliter  currit  unctio,  sed  spiritualiter  pro- 
ficit;  quomodo  et  ipsius  baptismi  carnalis  actus,  quod  aqua 
mergimur ,  spiritualis  effectus,  quod  delictis  liberamur  » 
Tertullianus  de  Bapt.  c.  7.  u  Caro  abluitur  ut  anima  ema- 
culetur,  caro  ungitur  utanima  consecretur,  caro  signatur  ut 
anima  spiritu  illuminetur,  caro  corpore  Christi  et  sanguine 
vescitur  ut  aniina  de  Deo  saginetur.»  Id.  de  resurr.  carn.  c.  8. 
Vide  Patrum  testitnonia  apud  Bellarminum  lib.  II.  cc.  5.  6.  7. 

Tria  sunt  manifesta:  primo  fides  christiana  universalis 

loco,  tempore  perpetua,  in  frequentissimo,  quotidiano,  pu- 
blico  usu  sacramentorum  persuasum  habebat,  externas  actio- 
nes  symbolicas,  quibus  constant  sacramenta,  producere  mi- 
rum  quendam  spiritualem  effectum  in  anima.  u  Nihil  adeo 
est  (aiebat  Tertullianus  saeculo  II  vel  ineunte  III,  1.  de 
Bapt.  c.  2.),  quod  obduret  mentes  hominum,  quam  simplicitas 
divinorum    operum  quae   in  actu  videntur  ,  et  magnificentia 

quae  in  effectu  repromittitur tanta    simplicitate  sine 

pompa  homo  in  aquam  demissus  et  inter  pauca  verba  tin- 
ctus  mundior  resurgit...  Incredulitas  miratur,  non  credit: 
miratur  enim  simplicia  quasi  vana,  magnifica  quasi  impos- 
sibilia.  n  Insuper  clarum  est,  hunc  effectum  proprium  sa- 
cramentorum  non  esse  ad  modum  verbi  aut  doctrinae ,  se- 
cundum  leges  psychologicas  sub  operatione  actualis  gratiae 
excitationem  et  velut  provocationem  actuum  fidei  aut  aliarum 
virtutum,  per  quas  homo  demum  iustificetur.  Sed  imo,  quod 
est  tertium  notandum,  fide  et  dispositione  in  adultis  suppo- 
sita  docetur,  effectum  esse  ipsam  mundationem  a  peccatis  , 
regenerationem  et  creationem  spiritualem,  sanctificationem 
nempe.  Proinde  clarum  est,  constanti  professione  totius  an- 
tiquitatis  christianae  ac  certa  fide ,  publico  et  quotidiano 
usu  manifestata,  creditum  fuisse  ipsis  signis  sensibilibus, 
quae  sunt  sacramenta,  virtutem  inesse  supernaturalem,  ut 
per  ea  conferatur  sanctificans  gratia  Dei. 

3°.  Idem  confirmatur  ex  symbolis  et  Conciliorum  defi- 
nitionibus.  «  Credimus  unum  baptisma  in  remissionem  pecca- 
torum  »  symbol.  Constantinopol.  «  Parvuli  in  remissionem 
peccatorum  veraciter  baptizantur  ,  ut  in  iis  regeneratione 
mundetur,  quod  generatione  traxerunt  »  Conc.  Milevit.  II. 
can.  2.  (Harduin.  T.  I.  p.  1218.)  etc. 

4°.  Eandem  fidem  de  sacramentorum  virtute  et  efiicacia 
manifestavit  Ecclesia  clarissime  publicis  factis,  quo  perti- 
net  imprimis  paedobaptismus,  mandatum  deinde  saepe  re- 
petitum,  ut  etiam  sensibus  destituti  catechumeni  baptismo, 
fideles  absolutione  expientur.  Legatur  Conc.  Carthag.  IV. 
can.  76;  Arausican.  I.  can.  12;  Leo  M.  ep.  108.  c.  5.  ad  Theo- 
dor.  Foroiuliens.  Augustinus  de  adulterin.  coniug.  lib.  I. 
c.  26.  28;  Confess.  1.  IV.  c.  4. 

THESIS   VII. 
De  sacramentorum  efficacia  ex  opere  operato. 

u  Formula  ecclesiastica  inde  ab  inetmte  saecnlo  XIII  adhibita ,  et 
»  usu  universali ,  ipsiusque  Concilii  Tridentini  auctoritate  consecrata , 
»  qua  per  sacramenta  novae  legis  dicitur  gratia  conferri  ex  opere  ope- 
*  rato,  nihil  aliud  quam  hanc  ipsam  paulo  ante  demonstratam  efficaciani 
»  exprimit  visibilium  sacramentorum.  Protestantes  ergo,  quando  eam 
»  reiiciunt  sensu  genuino  Ecclesiae  et  catholicorum  theologorum  acce- 
n  ptam ,  reiiciunt  doctrinam  certo  revelatam  ;  quando  autem  sensus  ei 
»  substituunt  alienos,  absurde  calumniantur.  » 

I.  Terminus  hic  theologicus  et  modus  loquendi,  quo  dis- 
tinguitur  opus  operantis  et  opus  operatum,  seu  ipsum  quod 
efficitur  opus,  primum  in  scholis  adhiberi  coepit  saec.  XII 
labente  et  XIII  ineunte.  Primus  forte  vel  certe  inter  pri- 
mos  ita  locutus  est  Petrus  Pictaviensis  (1)  defunctus  an- 
no  1205  post  diuturnum  magisterium  in  scholis  Parisiensi- 
bus;  post  ipsum  Innocentius  III  (2),  qui  abanno  1180  Parisiis 
studiis  vacaverat  eo  ipso  tempore,  quo  Petri  fama  erat  ce- 
lebratissima.  Eadem  aetate  per  decursum  saeculi  XIII  et 
eodem  semper  sensu  habent  hanc  distinctionem  inter  opus 
operatum  et  opus  operantis  sive  operans  Guillelmus  Altisio- 
dorensis  (si  eius  est  Summa  aurea)  1.  IV.  foL  243.  col.  1; 
Alexander  Halensis  P.  4.  q.  3.  m.  4.  a.  1;  Albertus  M.  4. 
dist.  1.  a.  5;  s.  Bonaventura  4.  dist.  1.  P.  1.  a.  1.  q.  5.  Nec 
tamen  adhuc  hoc  tempore,  quantum  ex  modo  loquendi 
s.  Thomae  colligitur,  formula  videtur  fuisse  communi  con- 
suetudine  recepta  (3).  Postquan  propter  ipsam  suam  con- 
cinnitatem  iam  diu  transierat  in  universalem  theologorum 

(1)  u  Meretur  (minister)  baptizatione,  ut  baptizatio  dicitur  actio  il- 
lius  qua  baptizat,  qnae  est  aliud  opus  quam  baptismus  ,  quia  est  opu» 
operans ,  sed  baptismus  est  opus  operatum,  ut  ita  liceat  loqui  »  Petrus 
Pictaviensis  sent.  P.  V.  c.  6. 

(2)  u  Quamvis  opus  operans  aliquando  sit  immundum  ,  semper  ta- 
men  opus  operatum  est  mundum  a  Innocentius  III  de  myster.  Missae 
1.  3.  c.  5. 

(3)  u  Ipsum  sacramentum  dicitur  a  quibusdam  opus  operatum,  usus 
autem  sacramenti  est  ipsa  operatio,  quae  a  quibusdam  opus  operans  di- 
citur  »  s.  Thomas  4.  dist.  1.  a.  5. 

usum,  a  Concilio  ipso  Tridentino  sancita  est  ad  dogma  re- 
velatum  de  virtute  visibilium  sacramentorum  exprimendum 
adversus  Protestantium  errorem,  qui  et  dogma  ipsum  for- 
mula  expressum  negabant,  et  verba  quibus  a  catholicis  enun- 
tiari  solebat,  calumniabantur.  u  Si  quis  dixerit,  per  ipsa  no- 
vae  legis  sacramenta  ex  ojpere  operato  non  conferri  gratiam, 
sed  solam  fidem  divinae  promissionis  ad  gratiam  consequen- 
dam  sufficere;  anathema  sit  »  sess.  VII.  can.  8. 

Quod  spectat  formam  grammaticam  enuntiationis,  con- 
fugerunt  quidam  ad  interpretationes  minime  veras  sensum- 
que  genuinum  formulae  mutarunt,  ut  leges  grammaticas 
ad  amussim  servatas  esse  contenderent;  aiunt  scilicet,  opus 
ojperatum  intelligi  debere  opus  Christi,  quod  in  cruce  ojpe- 
ratum  est  nostram  redemptionem.  At  quamvis  sit  verissi- 
mum,  sacramentorum  efficaciam  esse  ex  opere  Christi  in 
cruce,  quod  nostram  operabatur  salutem;  id  tamen  non  di- 
citur  opus  operatum,  sed  opus  operantis  Christi ;  nec  hoc 
sacramentis  peculiare  est,  sed  commune  omnibus  distribu- 
tionibus  gratiarum ,  quocumque  modo  iiant ,  quod  sint  ex 
opere  et  meritis  Christi.  Concedimus  igitur  sine  ullo  dubio, 
in  hac  formula  vocem  ojperatum  tum  a  theologis  tum  a 
PP.  Tridentinis  usurpatam  esse  significatione  passiva  pro 
opere  quod  efficitur  (1),  ut  in  vulgata  versione  Scripturae 
passive  adhibentur  verba  jpromereri  Heb.  XIII.  16;  exhor- 
tari,  consolari  2.  Cor.  I.  4.  6;   interpretotri  multis  in  locis. 

Ad  rem  ipsam  quod  spectat  hac  locutione  significatam, 
opus  operatum  opponitur  operi  ojperantis.  Hoc  alterum  est 
operatio  actusque  meritorius,  quo  ipse  operans  sibi  vel  al- 
teri  aliquid  meretur  aut  impetrat.  Opus  operatum  autem 
intelligitur  non  subiectiva  operatio,  sed  obiective  ipsum  opus 

(1)  Operatum  passive  accipitur  a  Lactantio  de  Institut.  div.  VII.  c.  27. 
u  susceptis  operatisque  virtutibus;  »  ab  Augustino  de  unit.  Eccles.  c.  25. 
u  a  femiua  nobili  Lucilla  operata  corruptio;  »  probabilissime  a  Tertul- 
liano  Praescript.  c.  57.  «  tot  opera  fidei  perperam  administrata,  tot  vir- 
tutes  et  charismata  perperam  operata,  tot  sacerdotia  perperam  functa  » 
cf.  de  anima  c.  29.  Inoperatum  idem  est  ac  nonfactum  apud  Ambrosium 
de  Incarn.  c.  9.  Forte  etiam  in  Vulgata  Gal.  V.  6.  operatur  est  passivae 
significationis.  Vide  Petavium  de  Incarnat.  1.  VIII.  c.  12.  n.  16;  Bellar- 
minum  de  Iustificat.  II.  c.  4;  Stapleton  1.  VIII.  c.  29.  de  iustificat. 

editum  per  se,  quin  ratio  habeatur  meriti  hominis,  qui  ope- 
ratur  propriisque  actibus  aut  opus  ponit  aut  eius  redditur 
particeps.  Opus  operatum  ergo  in  sacramentis  est  ipsum 
visibile  sacramentale  signum  valide  positum.  Quando  igitur 
sacramenta  difcuntur  valere  ex  opere  operato  ad  confe- 
rendam  gratiam ;  significatur  a)  positive  ,  ipsum  sensibile 
signum  iuxta  Christi  institutionem  adhibitum  valere  ad 
gratiam  conferendam;  significatur  b)  negative,  hanc  virtu- 
tem  sacramenta  habere,  et  gratiam  sacramentalem  conferri 
non  ex  opere  operantis,  quod  sit  sive  ab  administrante  sive 
a  suscipiente,  h.  e.  non  ex  aliquo  actu  quatenus  meritorio, 
quo  ille  ministrando,  hic  suscipiendo  sacramentum  merea- 
tur  gratiam.  At  c)  illa  formula  non  significatur  excludi,  sed 
immo  significatur  includi  actus  liberos  ministrantis ,  quia 
sine  his  opus  operatum  nec  esse  nec  intelligi  potest;  et  adsi- 
gnificantur  liberi  aliqui  actus  suscipientis  adulti,  partim  ut 
ipsum  opus  operatum  valideponatur,  partim  ut  removeantur 
impedimenta,  quae  collationi  gratiae  ac  proinde  actuali  ex- 
sertioni  valoris  in  opere  operato  ad  conferendam  gratiam 
obstarent.  Quia  igitur  opus  operatum  valet  quidem  ad  con- 
ferendam  gratiam  ,  actualis  tamen  exsertio  huius  virtutis 
potest  in  adultis  impediri  indispositione  repugnanteinfusioni 
gratiae,  ideo  explicite  additur  in  Concilio  Tridentino:  «  sa- 
cramenta  conferre  gratiam  non  ponentibus  obicem»  sess. VII. 
can.  6;  vel  ut  habet  can.  7:  «  dari  gratiam  per  sacramenta 
semper  et  omnibus,   quantum  est  ex  parte  Dei.  n 

Iam  vero  haec  virtus  sacramentorum  est  ea  ipsa,  quam 
in  superiori  thesi  expressimus,  et  in  verbo  Dei  revelatam 
esse  demonstravimus.  Ergo  sensus  genuinus,  quo  a  catho- 
licis  doctoribus  et  a  Conciliis  usurpatur  haec  formula  ec- 
clesiastica  ,  atque  docetur  sacramenta  novae  legis  valere 
ad  conferendam  gratiam  ex  opere  operato,  et  per  sacramenta 
ex  opere  operato  conferri  gratiam  non  ponentibus  obicem , 
quoad  rem  ipsam  est  dogma  revelatum;  quod  ad  verba  au- 
tem  spectat  quibus  concipitur,  ubi  ea  iam  usu  constanti  ad 
certam  significationem  determinata  sunt,  non  solum  homini 
prudenti  disnlicere  non  possunt,  sed  etiam  aptissima  sunt 
ad  dogma  revelatum  expriraendum.  Doctrina  ergo  hisce  ver- 

bis  comprehensa,  «  per  saeramenta  conferri  gratiam  ex  opere 
operato  »,  impugnari  non  potest,  nisi  vel,  retento  genuino 
verborum  sensu,  impugnando  ipsum  revelatum  Dei  verbum, 
vel  substituto  sensu  falso  et  a  mente  catholicorum  alieno 
hunc  confictum  errorem  adscribendo  universae  Ecclesiae, 
quod  utrumque  impium  est  et  haereticum.  Protestantes  inde 
a  sua  origine  usque  ad  praesentem  diem  unum  quidem  et 
alterum  habuerunt  propositum;  quia  tamen  illud  prius  erat 
difficillimum  propter  splendorem  veritatisrelucentem  ex  ipsis 
Seripturis  etiam  a  Protestantibus  retentis  et  ex  perpetua 
traditione  ac  sensu  totius  populi  christiani,  qui  a  nemine 
spernitur  impune,  alterum  autem  impudentiae  erat  facilli- 
mum  et  ad  doctrinam  Ecclesiae  catholicae  in  contemptum 
adducendam  aptissimum,  huic  potissimum  viae  calumniarum 
insistebant  et  incredibili  pervicacia  adhuc  insistunt. 

II.  Interpretari  itaque  solebant  et  solent  formulam  in 
hunc  sensum  ,  ut  opns  operatum  sit  externus  actus  susci- 
pientis  sacramentum  meritorius  gratiae  per  se  et  quatenus 
actus  externus  est,  non  autem  ratione  boni  alicuius  motus 
interni.  Hanc  propositionem  deinde  resolvunt  in  duas,  quae 
a  Bellarmino  (1.  II.  c.  1.)  dicuntur  contradictoriae  et  profecto 
sunt,  nisi  simul  tribuatur  catholicis  doctrina  absurdissima 
de  ratione  meriti.  Aiunt  enim  a)  ex  sententia  catholicorum 
opus  operatum  esse  opus  meritorium  ipsius  suscipientis  sacra- 
mentum,  quo  gratiam  mereatur;  b)  ex  eadem  catholicorum 
sententia  opus  operatum  esse  opus  externum,  quod  iustifi- 
cet ,  etiamsi  suscipiatur  sacramentum  absque  ulla  fide  aut 
bono  motu  ipsius  suscipientis.  Adbuc  alia  inflexione  c)  fin- 
gunt,  ex  sententia  catholica  non  Deum  esse  qui  iustificet, 
sed  s  icramentum  propria  virtute;  atque  ita  Spiritum  San- 
ctum  u  vices  suas  resignasse  sacramentis  »  ad  iustificandos 
homines.  Ex  his  deinde  inferunt  Calvinus ,  Kemnitius  et 
plerique  recentiores,  a  catholicis  adscribi  sacramentis  vim 
magicam  (1).  Hunc  formulae  subesse  sensum,  vel  simplici 

(1)  Abusns  huius  appellationis  «  operatio  magica  »  ex  aliquo  tempore 
etiam  apud  eruditos  quosdam  catholicos  invalere  coepit,  ita  ut  fere  omnes 
modos  efficientiae,  quae  sacramentis  tribuatur  maior,  quam  revera  sit  vel 
his  scriptoribus  esse  videatur,  appellent  operationem  magicam,   et  hoc 

affirmatione   sua   vel   appellatione   ad  aliqua   ex    contextu 
abrupta  verba  unius  vel  alterius  ex  scholasticis  theologis 
confectum  dant,  tumque  hoc  a  se  adserto  sensu  formulam 
in  Conc.  Tridentino  sancitam  esse  concludunt. 

Unus  illorum,  qui  a  Symbolicani»  Io.  Adami  Moehler  con- 
futandam  suscepit,  originem  formulae  eiusque  veram  signi- 
ficationem  a  Scoto  repetendam  esse  primum  affirniarat;  post- 
quam  vero  facili  negotio  convictus  erat  erroris  quoad  origi- 

nomine  reiiciant.  Ita  concedunt  illi  catholici,  operationem  fore  magi- 
cam,  si  sacramenta  operarentur  sine  bono  motu  suscipientis;  imo  aliqui 
necessarium  putarunt  asserere,  per  sacramenta  sicut  gratiam  habitua- 
lem  ita  etiam  actum  charitatis  ex  opere  operato  produci  in  suscipiente, 
ne  operatio  sacramentorum  videatur  esse  magica;  neque  enim ,  aiunt  , 
aliam  aptiorem  appellationem  reperiri  posse  nro  iustificatione  adulto- 
rum  sine  actu  charitatis  perfectae.  Pariter  ut  declarent  hi  recentiores, 
virtutem  sanctificandi  non  esse  ex  naturali  efiicacia  rerum  sensibiiium, 
sed  esse  ex  Christi  institutione  et  ex  virtute  divina,  solent  dicere,  in 
sacramentis  non  esse  vim  magicam.  Totus  hic  modus  loquendi  mea  qui- 
dem  sententia  est  absurdissimus.  Quid  enim  vero  estmagia?  Est  illud 
scelus,  quo  per  signum  aliquod,  ex  se  et  natura  sua  ineptum  ad  certos 
effectus  producendos,  expetitur  implicite  vel  explicite  opera  daemonis 
ad  illos  effectus  obtinendos.  Sine  dubio  diabolus  in  rebus  magicis  «  ipsas 
quoque  res  sacramentorum  divinorum  aemulatur,  »  ut  scribit  Tertullia- 
nus  Praescript.  c.  40.  (cf.  Iustinum  Apolog.  I.  n.  62;  Augustinum  Civ.  Dei 
1.  XX.  c.  6.).  Vis  itaque  magica  unice  in  eo  est,  quod  a  malo  daemone 
exposcitur  opera  ad  effectum  aliquem  obtinendum.  Hoo  quidem  fieri  so- 
let  per  signum  seu  potius  ad  signum  ,  quod  nec  ex  se  nec  a  daemone 
ullam  habet  virtutem  ad  talem  effectum  producendum,  sed  est  et  manet 
merum  signum  conventionis,  ad  cuius  praesentiam  ex  pacto  explicito  vel 
implicito  daemones  effectum  aliquem  sive  verum  sive  simulatum  producant. 
Cf.  Aug.  doctr.  christ.  l.II.  n.  37.  Quare  si  quis  iam  ab  hac  comparatione 
cum  signis  magicis  non  abhorreat,  institui  ea  posset  et  a  veteribus  etiam 
theologis  aliquando  instituta  est  potius  in  sensum  contrarium ,  quod 
sacramenta  non  sunt  solum  signa,  ad  quorum  praesentiam  Deus  operatur, 
sicut  sunt  signamagica,  ad  quorum  praesentiam  ex  pacto  operantur  dae- 
mones  mali;  sed  sunt  verae  causae  instrumentales  effectuum  superna- 
turalium,  gratiae  scilicet,  et  (tria  ex  illis)  characteris  sacramentalis. 
Quod  si  vero  operationem  effectuum  permanentium  et  habitualium  in 
anima,  qui  a  dispositionibus  suscipientis  sacramenta  non  pendeant,  cum 
recentioribus  istis  fas  est  appellare  operationem  magicam,  consequens 
erit,  infusionem  gratiae  in  infantibus,  et  impressionem  characteris  in 
illis  saltem,  qui  absque  ulla  dispositione  suscipiant  sacramentum,  esse 
ex  vi  magica,  qnam  sane   blasphemiam  et  ipsi  detestantur. 

nem,  cum  usus  formulae  longe  saeculo  XIV.  sit  antiquior, 
institit  t  imen  contendere,  sensum  genuinum  a  Scoto  primum 
esse  explicite  propositum  eum  ipsum,  quem  Protestantes  ca- 
tholicis  tribuunt,  et  quo  necessitas  omnis  boni  motus  ad  iu- 
stificationis  gratiam  consequendam  in  adultis  suscipientibus 
sacramentum  excludatur,  huncque  sensum  deinceps  a  theo- 
logis  catholicis  fuisse  retentum  et  a  Patribus  Tridentinis 
sancitum.  Probat  hanc  formulae  significationem  verbis  ipsius 
Scoti  ex  4.  dist.  1.  q.  6.  n.  10,  ut  ei  quidem  videbatur,  ma- 
nifestissimis:  a  sacramentum  ex  virtute  operis  operati  con- 
fert  gratiam  ;  non  requiritur  bonus  motus  ,  qui  mereatur 
gratiam  »  (Baur  in  libro  inscripto  a  Oppositio  inter  Protes- 
tantismum  et  Catholicismum  »).  Alii  appellant  ad  senten- 
tiam  similem  G-abrielis  Biel  (saec.  XV.)  4.  dist.  1.  q.  3:  u  prae- 
ter  exhibitionem  signi  foris  exhibiti  non  requiritur  honus 
motus  interior  in  suscipiente ;  »  ita  enim  citat  Kemnitius 
omittens  verba  sequentia,  quae  Grabriel  addit:  a  non  requi- 
ritur  bonus  motus,  quo  de  condigno  vel  de  congruo  gratiam 
mereatur;  sed  sufficit,  quod  suscipiens  non  ponat  ohicem.  » 
(Vid.  Bellarminum  1.  II.  c.  1.) 

At  in  primis  sensum,  quo  Concilium  Tridentinum  intel- 
lexerit  collationern  gratiae  ex  opere  operato  sacramentorum, 
nihil  opus  est  ex  Scoto  tandem  colligere,  cum  declarationes 
Concilii  ipsius  sint  manifestissimae.  Sess.  VI.  cap.  5.  6.  7. 
distincte  describuntur  dispositiones  necessariae  ad  iustifi- 
cationem  tum  generatim  tum  nominatim  poenitentia,  «quam 
ante  baptismum  agere  oportet;  »  et  descriptam  ibi  disposi- 
tionem ,  exsurgentem  ex  multis  actibus  supernaturalibus 
maxime  ex  fide,  sine  qua  nulli  umquam  contigit  iustifica- 
tio,  ex  odio  et  detestatione  peccati  et  proposito  novae  vi- 
tae,  dicitur  consequi  iustificatio  ipsa,  cuius  causa  finalis  est 
gloria  Dei,  princeps  efficiens  est  Deus,  meritoria  Christus, 
instrumentalis  sacramentum,  formalis  inhaerens  iustitia.  Ite- 
rum  ibid.  can.  9.  definitur,  praeter  fidem  aliud  adhuc  requiri, 
quod  ad  iustificationis  gratiam  consequendam  cooperetur,  et 
necesse  esse  hominem  suae  voluntatis  motu  praeparari  atque 
disponi.  Insuper  sess.  XIV.  cap.  1.  et  4.  Concilium  repetit 
multiplices  necessarias  dispositiones  ad  gratiam  per  sacra- 

mentum  baptismi  et  poenitentiae  'consequendam;  ac  tandem 
concludit  verbis  disertissimis:  u  quamobrem  falso  quidain 
calumniantur  catholicos  scriptores  ,  quasi  tradiderint,  sa- 
cramentum  poenitentiae  absque  bono  motu  suscipientium 
gratiam  conferre,  quod  numquam  Ecclesia  Dei  docuit  neque 
sensit.  »  Secundum  baec  ergo  debent  intelligi  definitiones 
sess.VII.  can.  6.  7.  8.  de  sacramentis,  ubi  ex  ordine  docetur, 
a)  sacramenta  novae  legis  ccnferre  gratiam  non  ponentibus 
obicem;  b)  dari  gratiam  per  sacramenta  semper  et  omnibus, 
qua?itum  est  ex  parte  Dei,  si  rite  ea  suscipiant;  denique  c)  per 
sacramenta  novae  legis  ex  ojpere  operato  conferri  gratiam, 
nec  solam  fidem  divinae  promissio?iis  ad  gratiam  conseauen- 
dam  sufficere. 

Ex  theologis  autem  praesertim  qui  floruerunt  ante  Con- 
cilium,  possunt  quidem  aliqui  citari,  qui  videantur  exegisse 
dispositionem  tam  perfectam  ,  ut  iam  per  se  sufficeret  ad 
iustificationem  consequendam ,  etiarn  extra  sacramentum ; 
nullus  autem  catholicus  umquam  sive  ante  sive  post  Con- 
cilium  docuit ,  peccatorem  adultum  sine  bono  motu  ,  sine 
fide,  sine  aversione  a  peccato  et  conversione  ad  Deum,  per 
sacramentum  posse  iustificari.  Vix  autem  haec  Protestan- 
tium  calumnia  increbuerat,  cum  omnes  catholici,  qui  de  hac 
re  aliquid  scripserunt,  uno  ore  eam  velut  absurdam  confu- 
tarunt  et  exploserunt. 

Ad  Scotum  quod  spectat,  negat  is  quidem  et  negant 
reliqui  theologi,  ad  effectum  gratiae,  quae  confertur  per 
sacramenta,  requiri  opus  operantis  tamguam  meritum,  cui 
gratia  retribuatur;  sed  simul  docet,  requiri  bonum  motum 
tamquam  dispositionem,  qua  obex  gratiae  removeatur.  Loco 
quem  obiicit  adversarius,  Doctor  subtilis  collationem  gra- 
tiae  in  sacramentis  veteris  testamenti  ex  opere  ojperantis  et 
ex  merito  suscipientis  comparat  cum  sanctificatione  per  sa- 
cramenta  novi  testamenti  ex  opere  operato,  dummodo  obex 
non  ponatur.  u  Sacramentum  novae  legis  ex  virtute  operis 
operati  confert  gratiam,  ita  quod  non  requiritur  ibi  bonus 
motus  interior,  qui  mereatur  gratiam;  sed  sufiicit,  quod  sus- 
cipiens  non  ponat  obicem.  Sed  in  illis  actibus  (in  sacrificiis 
et  sacramentis  veteris  legis)  non  conferebatur  ex  hoc  solo, 

quod  offerens  non  poneret  obicem,  sed  tantum  conferebatur 
ex  virtute  boni  motus  interioris  tamauam  meriti  »  Scot.  1.  c. 
Qui  bonus  motus  interior  tamquam  meritum  non  requira- 
tur,  et  qui  requiratur  tamquam.  dispositio  ac  remotio  obicis 
ad  iustificationem  nominatim  per  sacramentum  poenitentiae 
declarat  Scotus  4.  dist.  14.  q.  4.  n.  6-9.  Distinguit  ibi  du- 
plicem  viam  iustificationis  unam  extra  actualem  susceptio- 
nem  sacramenti  per  contritionem  perfectam  tamquam  u  dis- 
positionem  completivam  #  et  tamquam  u  per  virtutem  meriti 
de  congruo;  »  alteram  deinde  viam  esse  docet,  quando  pec- 
cator  habet  solum  a  dispositionem  praeviam  »  per  attritio- 
nem,  et  peccatum  remittitur  per  absolutionem  u  non  quidem 
ex  merito,  quia  dispositio  interior  non  erat  sufficiens  jpermo- 
dum  meriti,  sed  ex  pacto  Dei  assistentis  sacramento  suo 
ad  effeetum  illum,  ad  quem  institu.it  sacramentum.  »  Unde 
ab  obiectionem,  quod  Lazarus  primum  a  Christo  suscitatus 
est  a  mortuis  et  postea  eductus  e  monumento,  videri  ergo 
necessariam  vitam  gratiae  iam  ante  confessionem  et  sus- 
ceptionem  sacramenti,  respondet  subtilis:  u  concedo,  quod 
ante  perceptionem  dignam  poenitentiae  oportet  suscitari  vel 
simpliciter,  et  tunc  per  poenitentiae  sacramentum  non  deletur 
peccatum,  sed  gratia  quae  infuit,  augetur;  vel  suscitari  secun- 
dum  quid,  scilicet  ut  habeat  aliqualem  displicentiam  de  pec- 
catis  (h.  e.  attritionem,  ut  mox  appellat)  et  propositum  ca- 
vendi  de  cetero,  et  velit  suscipere  sacramentum  poenitentiae, 
in  quo  attritio  fit  contritio  (quoad  effectum  per  habitum  cha- 
ritatis  infusum),  et'  tunc  suscitatur  simpliciter  per  sacra- 
mentum.  »  Apparet  ergo,  quam  falsum  sit,  a  Scoto  doceri 
iustificationem  per  sacramentum  ex  opere  operato  sine  bono 
motu  interno;  quamvis  sit  verissimum,  gratiam  sacramen- 
talem  conferri  per  ipsum  opus  operatum  sacramenti,  et  non 
obtineri  per  ojpus  operantis  tamquam  ex  merito,  cum  opus 
operantis  tantum  constituat  dispositionem  necessariam,  at- 
que  haec  dispositio  sit  conditio,  sine  qua  non  confertur, 
non  autem  meritum  propter  quod  confertur  illa  gratia. 

In  loco  quem  opponunt  ex  Gabriele,  eadem  est  distin- 
ctio  inter  opus  operantis  tamquam  meritum  ad  effectum  sa- 
cramenti,  quod  negatur,  et  inter  actus  bonos  necessarios  ad 

dispositionem  debitam  comparandam  et  ad  remotionem  obi- 
cis,  qui  affirmantur  requiri.  Imo  G-abriel  est  unus  ex  illis 
theologis,  qui  ante  Concilium  Tridentinum  videntur  postu- 
lasse  in  peccatore  contritionem  perfectam,  qua  iam  ante  sus- 
ceptionem  sacramenti  poenitentiae  sit  iustificatus  4.  dist.  14. 
q.  2.  Greneratim  vero  ad  convincendam  calumniam  de  ex- 
clusione  boni  motus  interni  ad  iustificationem  per  sacra- 
mentum  obtinendam,  sufficiat  haec  Gabrielis  argumentatio 
1.  c.  u  Sine  gemitu  interiori  nemo  adultus  renovatur  (ut 
citat  Magister  ex  Augustino).  Et  ratione  arguitur:  ad  iu- 
stificationem  impii  requiritur  motus  liberi  arbitrii  ut  dis- 
jpositio  praevia;  sed  per  sacramentum  poenitentiae  iustifi- 
catur  impius ;  ergo.  Consequentia  nota  cum  minori.  Maior 
est  Alexandri,  s.  Thomae,  s.  Bonaventurae,  Richardi,  Du- 
randi,  Paludani  (requiri  nempe  motum  liberi  arbitrii  ut 
dispositionem  jpraeviam  communis  est  doctrina  scholarum). 
Ideo  dicitur  Act.  XV:  fide  purificans  corda;  quia  motus 
fidei  primo  requiritur  ad  purificationem .  Et  probatur  ra- 
tione  post  Durandum  et  Paludanum,  quia  iustificatio  impii 
est  remissio  peccati,  sed  peccatum  non  remittitur,  auam- 
diu  voluntas  eius  auod  prius  volebat,  manet  in  eo;  volun- 
tatem  autem  recedere  ab  eo,  quod  prius  volebat,  est  dis- 
plicere  ei,  quod  prius  placebat,  in  qua  displicentia  est 
contritionis  dolor.  »  Pariter  de  necessaria  dispositione  ad 
gratiam  recipiendam  per  sacramentum  baptismi  docet  4. 
dist.  4.  q.  2,  fictum  intelligi  dupliciter,  primo  eum ,  qui 
fingit  voluntatem  baptismi  quam  non  habet,  et  hunc  ne- 
que  recipere  sacramentum;  «  secundo  ostendendo  se  esse 
dispositum  ad  suscipiendum  baptismum,  et  tamen  non  est 
dispositus  in  animo.  aut  quia  non  liabet  rectam  fidem,  aut 
quia  habet  feccatum  mortale  in  actu  vel  in  proposito,  vel 
complacentiam  vel  nullam  displicentiam  de  peccato.  Et  illo 
secundo  modo  communiter  loquuntur  sancti  et  doctores  de 
ficte  accedentibus  ad  baptismum,  qui  scilicet  accedendo  po- 
nunt  obicem  gratiae.  n 

Sine  bono  motu  igitur  adultum  iustificari  posse,  nemo 
catholicus  umquam  docuit ;  docebant  tamen  id  certissime 
illi  ipsi  u  Reformatores,  »  qui  hoc  crimen  calumniose  catho- 

licis  impingunt.    Tria  enim  haec  erant  principia  ipsius  Lu- 
theri:  a)  hominem  iustificari   sola  fide,  quae  sit   certa  fidu- 
cia,  sibi  propter  merita  Christi  peccata  esse   remissa,  seu 
potius  non  imputari;   b)  iustitiam  hominis  non  esse    aliud 
quam  externam  imputationem  ,  qua  Deus  eum  licet  pecca- 
torem  respiciat  velut  iustum ;  c)  hanc  iustitiam  nullis  pec- 
catis  aliis  quam  sola  incredulitate    impediri    aut    destrui: 
u  nullum  malum  opus  facit  malum  et  damnatum,  sed  sola 
incredulitas  »  (vicle  Bellarminum  de  Iustificat.  1.  IV.  c.  1.). 
Atqui  talis  fiducia  peccatoris  evidenter  non  est  motus  bonus 
sed  persuasio  stulta  simul  et  impia.  Revera  ergo,  licet  id 
non  faterentur,  docebant  duces  «  Reformationis»  iustificatio- 
nem,   quae    possit   esse  sine    bono    motu ;  continetur    enim 
haec  doctrina  in  ipso  eorum  fundamentali  principio  de  u  sola 
fide  7)  iustificante. 

THESIS  VIII. 

Quo  sensu  fides  recenseri  possit  inter  causas  iustificationis, 
quamvis  iustificemur  per  sacramenta  ex  opere  operato. 

u.  Quamvis  tum  generatim  actus  supernaturales,  quibus  constituitur 
»  dispositio  ad  iustiiicationem  ,  tum  nominatim  fides  referri  possint 
»  ac  debeant  ad  aliquod  genus  causae  iustificationis;  falsum  tamen  est, 
n  fidem  solam  per  se  spectatam  esse  dispositionem  sufiicientem,  vel  in 
»  doctrina  Scripturarum  de  fide  iustificante  excludi  efficaciam  sacramen- 
»  torum  ad  conferendam  gratiam  ex  opere  operato.  » 

I.  Si  sensu  latiori  et  generico  causa  dicitur  omne  illud, 
a  quo  existentia  alterius  quovis  modo  pendet,  et  quo  po- 
sito  existentia  alterius  sive  sirnpliciter  sive  saltem  con- 
currentibus  ceteris  necessariis  consequitur  ;  multa  sane 
sunt  ordinis  inter  se  diversissimi,  quae  ad  iustificationem 
peccatoris  concurrunt,  et  quae  ideo  in  aliquo  genere  possunt 
et  debent  dici  causae  iustificationis,  sensu  alia  magis  alia 
minus  stricto.  Multiplices  hae  causae  enumerantur  in  doc- 
trina  Concilii  Tridentini  de  iustificatione  sess.  VI.  cap.  6. 
et  7.  Causa  sensu  maxime  proprio  est  sane  causa  efficiens, 
quae  prima  et  principalis  Deus  est;  ad  hunc  deinde  ordi- 
nem  efiicientis  causae  revocatur  causa  meritoria,  quae  est 
Christus  per  satisfactionem  adaequatam  pro    nostris   pec- 

catis  Deo  praestitam  et  per  sua  merita  infiniti  valoris; 
causa  item  instrumentalis,  cuiusmodi  sunt  sacramenta.  Cau- 
sa  praeterea  ibi  numeratur  finalis  (1),  et  causa  formalis  h.  e. 
illa  ipsa  perfectio  ac  forma,  qua  iusti  constituimur  et  sumus. 
Praeterea  considerari  potest  causa  materialis  gratiae,  ut 
secundum  communem  causarum  divisionem  loqui  solent,  h.  e. 
ipsum  subiectum,  in  auo  et  dependenter  a  quo  gratia  effici- 
tur  (2),quae  ideo  ad  vitandam  aequivocationem  diciturcausa 
subiectiva.  Haec  est  quidem  ipsa  anima  capax  supernaturalis 
elevationis  et  infusionis  gratiae;  attamen  ut  saltem  in  prae- 
senti  ordine  providentiae  adultus  privatus  gratia  fiat  jpro- 
xime  capax  renovationis  per  infusionem  gratiae,  requi- 
runtur  aliquae  dispositiones  animae,  et  ad  has  ipsas  actus 
quidam  supernaturales  (th.VII.  n.  1.).  Si  huiusmodiactuset 
ipsa  dispositio  per  illos  inducta  distinguantur,  dispositio 
utpote  modus  quidam  se  habendi  animae  revocatur  ad  cau- 
sam  materialem  seu  subiectivam,  actus  vero  sunt  conditio 
sine  qua  non ,  vel  causa  per  accidens  et  de  congruo  impe- 
tratoria  ipsius  primae  iustificationis  (3).  At  non  solum  in 

(1)  De  causa  finali  tum  in  re  praesenti  de  iustificatione  tum  uni- 
versim  ad  distinctam  intelligentiam  ,  quomodo  gloria  Dei  sit  ultimus 
omnium  finis,  utiliter  leges  Suarez  de  Gratia  T.  III.  1.  VIII.  c.  1. 

(2)  Haec  ratio  causae  materialis  sive  subiectivae  non  paucis  magni 
esse  videtur,  omnibus  scilicet  illis,  qui  defendunt  efiicientiam  physicam 
sacramentorum.  Quod  enim  in  fieri  et  in  esse  dependet  a  subiecto  ,  id 
non  proprie  creari  dicitur  sed  educi  ex  subiecto.  Unde  quamvis  nulla 
possit  esse  instrumentalis  causa  physica  creationis,  tamen  non  sequitur, 
sacramenta  non  esse  causas  instrumentales  physice  concurrentes  ad  produ- 
cendain  gratiam.  Intelligo  facile,  esse  discrimen  inter  creationem  substan- 
tiae  ex  niliilo  sui  et  subiecti ,  atque  inter  productionem  accidentis  in 
subiecto  et  cum  dependentia  a  subiecto;  verum  cum  in  anima  nulla  sit 
veluti  vis  et  seminalis  ratio,  ex  qua  gratia  quodammodo  evolvatur  et 
explicetur  ,  sed  mera  sit  capacitas  passiva  (poteniia  obedientialis  dici 
solet),  et  non  repugnantia  ad  talem  elevationem,  nondum  intelligo  pos- 
sibilitatem  neque  tamen  evidenter  intelligo  impossibilitatem  causalitatis 
physicae  in  sacramentis  ad  producendam  gratiam.  Sed  de  hac  re  inferius. 

(3)  Quoniam  etiam  augmentum  gratiae  seu  infusio  gratiae  secundae 
appellatur  iustificatio  iuxta  illud  Apoc.  22.  11:  «  qui  iustus  est,  iustifi- 
cetur  adhuc;  »  hinc  distinctio  iustificationis  primae  quae  est  translatio 
a  statu  peccati  ad  statum  gratiae,  et  iustificationis  secundae  (cf.  Trid. 
sess.  VI.  cap.  4.  7.  10.). 

anima  per  se  spectata  nihil  est  quod  concurrat  ad  gratiam 
efficiendam,  nisi  mera  capacitas  et  potentia  passiva,  imo  in 
anima  peccatrice  est  moralis  ratio  repugnans  et  positiva 
indignitas  ad  infusionem  gratiae;  sed  etiam  omnibus  illis 
actibus  et  dispositionibus,  etiam  ultimae  per  actum  chari- 
tatis,  non  inest  meritum  stricte  dictum  et  dignitas,  cui  red- 
datur  prima  gratia  tamquam  merces;  sunt  enim  actus  adhuc 
peccatoris  et  inimici  Dei.  «  Nihil  eorum,  quae  iustificatio- 
nem  praecedunt...  ipsam  iustificationis  gratiam  jpromere- 
tur  »  Trid.  sess.  VI.  cap.  8.  (cf.  Suarez  de  Gratia  T.  III. 
1.  VII.  cap.  14.  n.  6.  seqq.;  1.  XII.  c.  24.).  Hinc  ratio  causae 
iustificationis  hisce  dispositionibus  praesertini  remotis  non 
eodem  modo  et  eodem  rigore  significationis  convenit  sicut 
causae  proprie  meritoriae,  cuiusmodi  sunt  actus  iustorum 
meritorii  gratiae  et  gloriae  (Trid.  sess.  VI.  can.  32.),  vel 
sacramentis  (cf.  de  Lugo  de  Eucharist.  disp.  I.  sect.  7. 
n.  120.).  Propterea  Concilium  Tridentinum  (sess.  VI.  cap.  6. 
coll.  7.)  distinguit  dispositiones  ad  iustificationem  a  causis 
iustificationis,  quas  ibi  enumerat. 

Nihilominus  tum  prima  vocatio  per  gratiam  illustratio- 
nis  et  motionis,  tum  fides  concepta  sub  auxilio  gratiae  per 
liberam  cooperationem,  tum  timor  salutaris  iudiciorum  Dei, 
tum  spes  in  eius  misericordia,  tum  initium  vei  actus  chari- 
tatis,  et  cum  eo  iuncta  detestatio  peccati,  et  propositum  no- 
vae  vitae,  atque  explicitum  vel  in  his  implicite  inclusum  de- 
siderium  sacramentiseubaptismi  seu  poenitentiae,quos  actus 
tamquam  constituentes  dispositionem  a  primo  exordio  usque 
ad  complementum  enumerat  Concilium  (cap.  6.),  haec  in- 
quam  omnia  diriguntur  et  ordinantur  ad  iustificationis  gra- 
tiam  obtinendam  (1).  Insuper  sine  hac  dispositione  comple- 
ta  per  charitatem  nemo  umquam  extra  sacramentum  ex 
opere  operantis  impetrare  potest  iustificationis  gratiam, 
atque    in    sacramento  ipso    non    sine    dispositione    accom- 

(1)  Si  fides,  spes  et  virtutes  aliae  intelligantur  ut  habitus  informes, 
erunt  quidein  ante  iustifieationem  dispositiones  ad  illam,  in  iustificatis 
autem  isti  habitus  iam  charitate  formati  pertinebunt  ad  ipsam  inhae- 
rentem  iustitiam  ,  atque  ideo  veluti  partes  ad  causam  formalem  iusti- 
ficationis  seu  potius  iustitiae. 

moda  per  fidein,  spem  et  poenitentiam;  cum  hac  dispositio- 
ne  autem  infallibiliter  ex  Dei  promissione  semper  obtine- 
tur.  Praeterea  actibus  ultimae  dispositionis  (actui  charitatis 
et  ex  ea  profectae  contritionis)  inest  meritum  congruum  im- 
mediate  ad  iustificationem  ipsam  obtinendam.  Quin  etiam 
dispositioni  ultimae  sufficienti  ad  gratiam  per  sacramentum 
ex  opere  operato  consequendam  dici  debet  inesse  non  qui- 
dem  meritum  congruum  ad  ipsam  hanc  gratiam  sacramen- 
talem,  sive  ad  hunc  gratiae  gradum  ex  sese  et  ex  opere 
operantis  immediate  consequendum,  sed  tamen  congruitas, 
ut  iuxta  mensuram  supernaturalis  bonitatis  actuum  dispo- 
nentium  valor  sacramentorum,  ex  meritis  Christi  infinite 
patens,  plus  gratiae  in  melius  disposito  quam  in  minus 
disposito  operetur  (cf.  th.  VI.  n.  I.)  (1). 

Haec  dispositionis  ordinatio ,  necessitas ,  congruitas  ad 
impetrandam  gratiam  iustificationis  abunde  satis  est ,  ut 
singulis  etiam  partibus  dispositionis  et  singulis  actibus  dis- 
ponentibus  tamquam  causis  in  aliquo  ordine  (cf.  Suarez  de 
Gratia  1.  VIII.  c.  9.)  possit  et  debeat  tribui  iustificatio  af- 
firmantibus  locutionibus,  e.  g.  fides  iustificat ,  timor  Dei  iu- 
stificat ,  etc.  Ad  huiusmodi  enim  affirmationum  veritatem 
sufficit,  ut  tales  actus  vel  dispositiones  contineantur  in  ali- 
quo  ordine  inter  causas  iustificationis  ;  sed  non  significatur, 
eas  esse  per  se  causas  sive  immediatas  sive  adaequatas  et 
sufficientes  ita ,  ut  non  sint  et  requirantur  causae  adhuc 
aliae  sive  in  eodem  sive  in  alio  causalitatis  ordine. 

Sane  ut  nihil  nunc  dicamus  de  causa  iustificante  prima 
efficiente,  de  causa  finali,  de  causa  prima  meritoria  et  de 
causa  formali,  de  quibus  in  praesenti  nulla  potest  esse  du- 
bitatio ,  sed  consideremus  solum  ea  ,  quibus  homo  aliquo 
modo  concurrit  ad  iustificationem  ;  in  Scripturis  legimus 
locis  paene  innumeris  in  hunc  sensum  :  u  genuit  nos  verbo 
veritatis  ...  suscipite  insitum  verbum ,  quod  potest  salvare 
animas  vestras  »  Iac.  I.  18.  21;  u  unus  est  Deus,  qui  iustificat 
circumcisionem  ex  fide  et  praeputium  per  fidem...  Iustificati 

(1)  Alia  est  ratio  in  sacramento  poenitentiae,  nbi  virtus  poeniten- 
tiae  manifestata  ingreditur  tamquam  pars  ad  modum  materiae  ipsum 
signum  sacramentale  enlcax  gratiae  (supra  p.  37.  seqq.). 

ergo  ex  fide  pacem  habeamus  ad  Deum  »  Rom.  III.  30;  V.  1; 
et  u  omnis  qui  habet  hanc  spem  in  eo,  sanctificat  se,  sicut 
et  ille  sanctus  est  »  1.  Io.  III.  3;  et  u  timor  Bomini  expel- 
lit  peccatum...  timor  Domini  fons  vitae  »  Ecclesi.  I.  27; 
Prov.  XIV.  27;  et  a  eleemosyna  a  morte  liberat ,  et  ipsa 
est,  quae  purgat  peccata »  Tob.  XII.  9 ;  et  a  si  impius  ege- 
rit  poenitentiam  ab  omnibus  peccatis  suis...  vita  vivet  et 
non  morietur ;  omnium  iniquitatum  eius,  quas  operatus  est, 
non  recordabor  »  Ez.  XVIII.  21 ;  et  u  remittuntur  (1)  ei 
peccata  multa,  quoniam  dilexit  multum  »  Luc.  VII.  47.  (cf. 
Suarez  de  Gratia  1.  VIII.  c.  10.). 

Sine  dubio  igitur  locutionibus  affirmantibus  tribuitur 
omnibus  his  actibus  ratio  causalis  ad  iustificationem  ;  di- 
cimur  enim  iustificari  ex  fide  et  per  fidem  simili  locutionis 
forma  ac  dicimur  renasci  ex  aaua  et  salvi  fieri  per  lava- 
crum  (cf.  Bellarminum  de  Iustific.  lib.  I.  c.  17.).  Sed  non 
propterea  ad  eundem  causalitatis  ordinem  pertinent,  nec  eo- 
dem  efficientiae  modo  iustificant  fides  aKive  actus  enume- 
rati  ac  sacramenta.  Actus  enim  huiusmodi  supernaturales 
virtutum  ex  propria  natura  et  dignitate  habent  congruen- 
tiam  ac  ordinem  quendam  in  actu  primo,  et  supposita  mi- 
sericordi  promissione  Dei  in  actu  secundo  ad  impetrandam 
iustificationem  primam ;  et  si  fiant  ab  homine  iam  iustifi- 
cato ,  habent  meritum  condignum  ad  augmentum  gratiae : 
adeoque  praeparant  ad  gratiam  vel  merentur  gratiam  ex 
opere  operantis  secundum  proprium  supernaturalem  valorem 
moralem ;  non  autem  sunt  ex  institutione  et  ordinatione  Dei 
assumpti  ad  conferendam  gratiam  citra  meritum  hominis 
per  solam  applicationem  meritorum  Christi  (exceptis  acti- 
bus  poenitentiae,  quando  ingrediuntur  constitutionem  signi 
sacramentalis  in  sacramento  poenitentiae).  Sacramenta  con- 
tra  non  sunt  subiectivi  actus  meritorii  hominis  iustificandi 
sed  sunt  aliquid  obiectivum,  quod  suo  valore  saltem  morali 
et  dignitate  derivata  ex  meritis  Christi  et  institutione  di- 
vina  sanctificat,  etiamsi  homo  in  actu  collationis  nihil  me- 
reretur  sed  passive  tantum  se  haberet,  dummodo  in  eo  non 
sit  obex   seu  impedimentum  repugnans  gratiae  infusioni , 

(1)  Graece  :  .-  remissa  sant  u^suvtui  peccata  eius  multa.  » 

ut  apparet  in  iis,  qui  sanctificantur  sensibus  destituti,  et 
adhuc  manifestius  in  infantibus.  Quae  quidem  sacramento- 
rum  virtus  satis  demonstrata  est  in  tbesi  VI. 

Ex  dictis  intelliges,  absurdas  es3e  obiectiones,  quae  ali- 
quando  fieri  audiuntur  ex  locutionibus  Scripturae  de  fide 
aliisque  actibus  virtutum  tamquam  causis  gratiae ,  quasi 
inde  infirmarentur  argumenta  ad  demonstrandam  efncaciam 
sacramentorum  ex  Scriptura  et  Patribus  deprompta.  Parti- 
culae  ex  et  per  retinent  omnino  suam  significationem  cau- 
salem,  quando  dicimur  iustificari  ex  fide  et  per  fidem ;  ve- 
rumtamen  qualis  causa  sit,  non  ex  bisce  particulis,  sed  vel 
ex  natura  rei  quae  causa  dicitur,  vel  ex  doctrina  aliunde 
deprompta  colligendum  est.  Ad  obiectionem  igitur,  quod  di- 
cimur  iustificari  ex  fide  sicut  renasci  ex  aqua,  respondetur 
distinguendo :  hac  sola  locutione  declaratur  ratio  causae  in 
fide  et  in  sacramentis ,  quin  simul  ostendatur ,  qualis  sit 
causa,  nego  ;  hac  etiam  locutione  exprimitur  causalitas  tum 
fidei  tum  sacramentorum,  subdistinguo :  causalitas  diversi 
ordinis,  concedo ;  eiusdem  ordinis,  nego.  Sed  ratio  haec  cau- 
salitatis  duplicis  ac  diversae  in  fide  et  in  sacramentis  dis- 
tinctiorem  postulat  declarationem  t  ad  quam  progredimur. 

II.  Posset  in  primis  universim  quaeri,  quomodo  doctrina 
paulo  ante  exposita  de  dispositionibus  ad  iustificationem 
componatur  cum  efficaeia  sacramentorum  ad  conferendam 
gratiam.  Si  enim  postulatur  dispositio,  et  ultima  dispositio- 
ne  ex  opere  operantis  ut  merito  congruo  vel  condigno  sup- 
posita,  iuxta  promissionem  divinam  consequitur  collatio 
gratiae,  nullus  videri  posset  locus  relinqui  sanctificationi 
per  sacramenta  ex  opere  ojperato.  At  vel  agitur  de  collatione 
gratiae  jprimae  vel  de  collatione  gratiae  secundae.  Datur 
utique  perfecta  aliqua  dispositio ,  ad  quam  semper  sequi- 
tur  ex  opere  operantis  et  merito  congruo  iustificatio  pec- 
catoris.  Si  ergo  talis  dispositio  esset  simul  dispositio  sem- 
per  necessaria  ad  tollendum  obicem  et  ad  effectum  gratiae 
per  sacramentum  obtinendum,  consequens  foret,  obicem  prae 
quovis  sacramento  esse  peccatum  mortale,  et  hoc  numquam 
remitti  ex  opere  operato  ;  proindeque  nullum  sacramentum 
esse  institutum  ad  conferendam  gratiam  primam.  Ita  revera 

aliqui  theologi  quoad  adultos,  ut  supra  indicavimus,  ante 
Concilii  Tridentini  definitiones  sensisse  videntur.  Attamen 
inde  non  sequeretur,  per  sacramenta  non  conferri  gratiam 
secundam  ex  ojpere  operato  ;  neque  enim  potest  esse  dispositio 
meritoria  gratiae  ex  opere  operantis ,  quin  gratia  ulterior 
supra  meritum  conferri  queat  ex  opere  operato  et  virtute 
ipsius  sacramenti.  Verum  ex  doctrina  certissima  Scripturae 
et  traditionis  constat,  esse  aliqua  sacramenta  instituta  ad 
peccati  remissionem  etiam  pro  adultis,  et  proinde  disposi- 
tionem  aliquam  esse,  quae  licet  cum  immediata  remissione 
peccati  ne  ex  congruo  quidem  merito  coniungatur,  sit  ta- 
men  sufficiens  ad  tollendum  obicem  repugnantem  efPectui 
sacramenti,  et  habeat  congruitatem  ad  remissionem  jpeccati 
per  sacramentum.  Manifestum  id  est  ex  eo,  quod  poeniten- 
tes  adhuc  non  remissis  peccatis  iubentur  baptizari  in  re- 
missionem  peccatorum  ( Act.  II.  38.),  tum  quod  iudices  in- 
stituti  sunt  Apostoli  et  eorum  successores  ad  jpeccata  remit- 
tenda  vel  retinenda  (Io.  XX.  23.). 

At  controversia  liaec  praesens  est  cum  Protestantibus, 
qui  efficaciam  sacramentorum  negantes,  causam  velut  instru- 
mentalem  sicut  iustificationis  universim  ita  etiam  iustifica- 
tionis  in  sacramentis  solam  fidem  agnoscunt;  acleoque  non 
is  est  status  quaestionis,  quod  catholici  simpliciter  negent 
et  Protestantes  affirment,  fidem  esse  causam  iustificationis ; 
sed  quaestio  est  de  modo,  auo  fides  habeat  rationem  aliauam 
causae  in  negotio  iustificationis.  Quatuor  praecipua  sunt 
capita  haereseos  Protestantium  in  doctrina  de  iustificatione, 
mutuo  inter  se  et  cum  eorum  sententia  de  natura  ac  scopo  sa- 
cramentorum  intime  nexa.  a)  Docent,  iustitiam  christianam, 
qua  coram  Deo  acceptamur  et  qua,  ut  Paulus  ait,  non  apud 
homines  sed  apud  Deum  habemus  gloriam  (Rom.  IV.  2.),  non 
esse  quidpiam  ontologicum  inhaerens  animae,  nec  ethicam 
mutationem ,  nec  theologicum  supernaturale  donum  ;  sed 
esse  ipsam  iustitiam  Christi,  auam  Deus  nohis  imjputat,  et 
propter  quam  nos  licet  manentes  in  nostris  peccatis,  reputat 
et  acceptat  velut  iustos  ac  filios.  b)  Ut  iustitia  Christi  hoc 
modo  nobis  imputetur  et  nos  iusti  reputemur,  unice  fit  per 
fidem.  c)  Hanc  fidem  iustificantem,  aiunt,  non  esse  fidem  dog- 

matum,  qua  propter  auctoritatem  Dei  credimus  omnia  divi- 
nitus  revelata,  et  quam  ipsi  appellant^dem  historicam ;  sed 
essefidem  specialem,  qua  singuli  certissime  credant,  sibi  sin- 
gillatim  imputari  merita  Christi,  et  ideo  sibi  non  imputari 
sua  peccata,  sed  haberi  se  coram  Deo  tamquam  iustos  (1) ; 
hanc  itaque  fidem  specialem  ubique  intelligendam  esse,  ubi 
in  Scripturis  sermo  est  de  iustificatione  ex  fide  et  per  fidem. 
Neque  vero  in  ipsa  hac  fide,  aiunt,  esse  aliquod  meritum  ;  sed 
eam  esse  tantummodo  u  manum,  qua  apprehendamus  merita 
Christi,  »  et  ea  nobis  reddamus  propria.  Hinc  d)  praeter  ^i- 
dem  nec  esse  nec  requiri  ullam  aliam  internam  dispositionem, 
quae  quidquam  conferat  ad  iustificationem.  Nam  anteceden- 
ter  ad  iustificationem ,  quidquid  est  actuum  humanorum , 
totum  est  peccatum  ;  consequenter  ad  iustificationem ,  si 
charitas  et  virtutes  aliae  adsint  (disputant  enim ,  utrum 
debeant  adesse,  an  possint  etiam  abesse)  (2),  illis  nullate- 
nus  constituitur  iustitia  christiana,  quae  est  ex  sola  fide; 
sed  sunt  fructus  quidam  connexi  et  manifestationes  ac  si- 
gna  verae  fidei. 

Ex  hac  theoria  iustificationis  consequitur  eorumdem 
Protestantium  doctrina  de  sacramentis,  quod  sicut  univer- 
sim,  ita  etiam  in  sacramentis  sola  fides  iustificat :  unde  ex 
parte  hominis  non  alia  praeter  fidem  requiritur  dispositio, 
et  ex  parte  sacramentorum  non  alia  est  virtus  non  alius 
scopus ,  quam  ut  excitent  et  foveant  fidem ,  quae  sola  iu- 
stificat,  Nobis  in  praesenti  non  de  doctrina  iustificationis 
universim,  sed  de  his  solum  duobus  capitibus  agitur.  Ne- 
gamus,  fidem  per  se  spectatam  et  citra  dispositiones  alias 
esse  sufficientem  praeparationem  ad  iustificationem  etiam 
in  sacramento  ;    multo  vero  magis  negamus  ,    fidem   solam 

(1)  Est  fides  generalis,  qua  creditur  Deus  iustificare  peccatores  (rite 
dispositos);  sed  credendum  esse  aiunt,  me  ipsum  speciatim  seu  in  indi. 
viduo  haberi  a  Deo  ut  iustum  propter  merita  Christi  mihi  imputata ; 
ideo  haec  dicitur  fides  specialis  in  oppositione  ad  fidem  generalem. 

(2)  Doctrinam  Georgii  Maioris  et  Maioristarum  «  bona  opera  esse 
necessaria  ad  salutem  »  diris  persecutionibus  exagitarunt  plurimi  docto- 
res  lutherani ,  ac  tandem  damnarunt  in  u  form'itla  concordiac.  »  Aliqui 
(Amsdorf,  Wigand)  etiam  defenderunt  piam  doctrinam,  qua  statuebant, 
bona  opera  esse  noxia  ad  salutem  aeternam. 

iustificare,  et  virtutem  sacramentorum  restringi  ad  exeita- 
tionem  fidei  ita,  ut  excludatur  eorum  efficacia  ad  confe- 
rendam  gratiam  ex  opere  operato.  Intelligimus  autem  fidem, 
qualis  in  Scriptura  exhibetur  ut  iustificans,  supponendo 
nunc  falsam  interpretationem  Protestantium  de  natura  il- 
lius  fidei  alibi  refutatam.  (Vide  Bellarminum  de  Iustificat. 
1.  I.  c.5.  seqq.;  Suarez  de  Grat.  T.  III.  1.  VIII.  c.  16.) 

Praeter  fidem  multiplices  in  Scripturis  enumerari  dis- 
positiones,  quibus  tribuitur  iustificatio,  quantum  huc  per- 
tinet,  satis  est  demonstratum  paulo  superius  (n.  I.  in  hac 
thesi) ;  et  vim  insuper  iustificandi  in  iisdem  sacris  litteris 
vindicari  sacramentis,  abunde  ostendimus  thesi  VI.  Si  ergo 
nihilominus  contenditur ,  fidem  solam  esse  dispositionem 
requisitam ,  et  quidem  solam  sive  extra  sacramenta  sive  in 
sacramentis  ;  nihil  reliquum  est,  quam  ut  dicatur,  in  aliis 
dispositionibus  id  ,  quod  confert  ad  iustificationem ,  esse 
solam  fidem  quae  in  eis  includitur ,  et  sacramenta  unice 
pertinere  ad  excitandam  fidem,  quae  sola  iustificet.  Atqui 
hoc  utrumque  falsum  demonstratur  tum  argumentis  positi- 
vis  in  Scriptura  ipsa  consignatis,  tum  argumento  negativo, 
quod  Protestantes  nullam  habent  probationem  ,  quae  ali- 
quam  veri   speciem  praeseferat. 

1.  Argumenta  positiva  ineluctabiliter  demonstrant  in- 
sufficientiam  dispositionis  per  solam  fidem. 

a)  Docetur  universim  ,  fidem  non  sufficere  ad  christia- 
nam  iustitiam,  nisi  accedat  charitas  :  u  si  habuero  omnem 
fidem  ita  ,  ut  montes  transferam  ,  charitatem  autem  non 
habuero,  nihil  sum  »  1.  Cor.  XIII.  2.  Esse  sermonem  de 
fide ,  quae  requiritur  in  christianis,  et  quae  in  suo  ordine 
et  suo  modo  est  iustificans,  manifestum  est  tum  ex  inten- 
sione  locutionis  omnem  fidem,  tum  ex  verbis,  quibus  Apo- 
stolus  concludit  totam  hoc  capite  institutam  comparationem 
aliarum  virtutum  ac  charismatum  cum  charitate  :  u  nunc 
autem  manent  fides,  spes,  charitas,  maior  autem  horum  est 
charitas  »  ib.  v.  13.  Praeterea  fides  et  ab  aliis  dispositio- 
nibus  separabilis  est,  et,  nisi  alia  accedant,  per  se  sola  et 
seiuncta  ab  aliis  in  ordine  ad  effectum  salutis  mortua  est. 
S.  Iacobus  c.  II  demonstrat  in  Abraham  tamquam  in  exeni- 

Franzelin,  de  sacramentis.  6 

plari ,  fidem  non  sufficere  solam  ;  sed  sicut  alia  non  pos- 
sunt  esse  sine  fide ,  ita  et  fidem  esse  consummandam  per 
alia,  ut  iustitia  christiana  possit  consistere.  a  Vides  quo- 
niam  fides  cooperahatur  operibus  illius,  et  ex  operibus  fides 
consummata  est  (hileiuSv) .  Et  suppleta  est  Scriptura  di- 
cens :  credidit  Abraham  Deo,  et  reputatum  est  illi  ad  iu- 
stitiam.  »  Suppletam  esse  ait  Scripturam ,  videlicet  hunc 
solum  esse  plenum  sensum  illius  fidei,  qua  Abraham  iusti- 
ficatus  esse  in  Scriptura  dicitur.  Prosequitur  Apostolus  : 
a  videtis  quoniam  ex  ojperibus  iustificatur  homo  et  non  ex 
fide  tantum...  Sicut  enim  corpus  sine  spiritu  mortuum  est, 
ita  et  fides  sine  ojperibus  mortua  est  n  Iac.  II.  23-26(1).  Ad 
hunc  sensum  etiam  Paulus  docet ,  charitatem  esse  veluti 
formam  fidei  ad  efficiendam  et  constituendam  iustitiam  chri- 
stianam :  a  nos  enim  spiritu  ex  fide  (in  oppositione  ad  ob- 
servantias  iudaicas)  spem  iustitiae  exspectamus.  Nam  in 
Christo  Iesu  neque  circumcisio  aliquid  valet,  neque  prae- 
putium,  sed  fides  auae  per  charitatem  operatur  n  Gal.  V.  6. 
Ubi  verbum  operatur  {kkjth;  di  dyan-ns  evepyov[iz\)'f})  probabili- 
ter  passive  sumitur  (Petavius  Incarnat.  VIII.  c.  12.  n.  16 ; 
Bellarminus  Iustificat.  II.  c.  4;  Stapleton  Opp.  T.  II.  de 
Iustificat.  1.  VIII.  c.  29.),  ut  idem  significetur  ac  fides  vi- 
vificata,  informata  jper  charitatem ;  unde  theologorum  mo- 
dus  loquendi  de  fide  formata  et  de  fide  informi.  Quod  non 
ita  intelligi  debet,  ac  si  fides  in  ratione  sua  formali  fidei 
constitueretur  per  charitatem  ;  sed  ita,  ut  fides  sine  cha- 

(1)  Suppleta  est  per  hane  s.  Iacobi  expositionem  etiam  doctrina 
s.  Pauli  ep.  ad  Rom.  h.  e.  genuinus  eius  sensus  declaratus,  quando  ait: 
«  arbitramur  iustificari  hominem  jaer  fidem  sine  operibus  legis...  si  enim 
Abraham  ex  operibus  iastificatus  est,  habet  gloriam  sed  non  apud  Deum  » 
Rom.  III.  28;  IV.  2.  Iam  s.  Augustinus  animadverterat  (1.  de  Fide  et 
Oper.  c.  14.),  epistolam  Iacobi  cum  nonnullis  aliis  scriptam  fuisse  ad  cor- 
rigendam  pravam  intelligentiam  doctrinae  s.  Pauli  de  fide  et  operibus. 
Hunc  Iacobi  scopum  fuisse,  multis  probavit  inter  ceteros  Leonardus  Hug 
(Introd.  in  N.  T.  T.  II.  §.  157.).  Lutherus  haerens  in  falsa  interpretatio- 
ne  verborum  s.  Pauli  a  s.  Iacobo  confutata  epistolam  hanc  apostolicam, 
ut  notum  est,  sprevit  velut  «  stramineam  » (vide  tract.  de  Tradit.  th.  XX. 
nota  ultima).  In  his  tamen  probris  Calvinus  cum  suis,  imo  ipsi  Luthe- 
rani  plerique  ducem  suum  sequi  ausi  non  sunt. 

ritate  esse  quidem  possit,  verum  non  sit  ipsa  iam  perfecta 
iustitia  christiana,  nec  ad  eam  ultima  dispositio ;  charitas 
sit  perfectio,  sed  sine  fide  non  sit ;  charitas  absolvat  quod 
fide  est  inchoatum,  charitas  impleat  quod  fides  ostendit,  ac 
proinde  charitas  sit  forma  non  interna  sed  externa  fidei  (1). 
u  Fides  et  charitas  initium  vitae  et  finis,  initium  quidem 
fides,  finis  vero  charitas.  Haec  duo  in  unitate  coniuncta  Dei 
sunt  7)  s.  Tgnatius  epist.  ad  Ephes.  n.  14.  Hinc  sicut  fides 
sine  charitate  mortua  est,  ita  u  qui  non  diligit,  manet  in 
morte  »  1.  Io.  III.  14. 

b)  Quando  iam  constat,  universim  non  solam  fidem  suf- 
ficere  ad  iustificationem;  manifestum  est,  in  sacramentis,  si 
quid  pertineant  ad  iustificationem ,  non  posse  cum  Prote- 
stantibus  efficientiam  distribui  ita ,  ut  iustificatio  sit  per 
solam  fidem,  sacramenta  vero  in  Scripturis  et  in  professione 
totius  antiquitatis  ehristianae  eatenus  tantum  dicantur  re- 
mittere  peccata ,  mundare,  abluere  ,  regenerare  ,  quatenus 
fidem  excitent  et  foveant,  per  quam  solam  remittantur  pec- 
cata.  Praeterea  pro  adultis  fides  ac  praeter  fidem  poeniten- 
tia  praeexiguntur  in  Scripturis  et  in  traditione  christiana 
ad  susceptionem  sacramenti  in  remissionem  peccatorum;  ergo 
fide  et  poenitentia  simulque  statu  peccati  suppositis,  ipsum 
sacramentum  dicitur  efficere  remissionem  peccatorum.  Proin- 
de  datur  vera  fides  et  poenitentia  aliqua,  quae  non  sufficit 
per  se  ad  remissionem  peccati,  et  quae  tamen  est  sufficiens, 
ut  remittatur  peccatum  per  sacramentum  (vide  supra  p.  52.). 
c)  Deniquetam  in  Scripturaquam  in  praedicationeecclesia- 
stica  omnium  aetatum  efficacia  sacramentorum  clare  descri- 
bitur  ita,  ut  tamquam  effectus  non  possit  intelligi  solum  exci- 
tatio  fidei,  per  quam  iustificemur;  sed  necessario  intelligatur 
iustificatio  et  sanctificatio  vi  et  virtute  ipsius  sacramenti. 
Huc  pertinet,  quod  in  descriptione  virtutis  et  actionis  sacra- 
mentalis  ad  iustificandum  in  Scripturis  fere  semper  in  recto 

(1)  «  Non  dicitur  esse  forma  fidei  charitas  per  modnm  ,  quo  forma 
est  pars  essentiae,  sic  enim  contra  fidem  dividi  non  posset;  sed  in  quan- 
tum  aliquam  perfectionem  fides  a  charitate  consequitur ;  sicut  in  uni- 
verso  elementa  superiora  dicuntur  esse  ut  forma  inferiorum  »  s.  Th.  Ve- 
rit.  q.  14.  a.  5.  ad  1. 

exprimitur  ipsum  elementum non  autem  verbum,et  numquam 
verbum  praedicationis  tamquam  sanctificans,  ut  manifestum 
sit,  non  exbiberi  signum  ordinatum  principaliter  ad  intel- 
lectum  etad  excitationem  fidei,  sed  exhiberi  causam  ipsius 
irnmediatae  iustificationis  per  consecrationemetinitiationem. 
Regeneramur  ex  aqua,  mundamur  per  lavacrum,  abluuntur 
peccata,  sacramentalis  gratia  est  in  nobis  per  impositionem 
manuum.    In  sacramento    poenitentiae  in   recto  exprimitur 
quidem  verbum,  sed  quod  non  sit  per  modum  praedicationis, 
sed  sit  iudicialis  sententia  ex  auctoritate  remittens  peccata 
(Io.  XX.  23.);  pariterque  in  extrema  unctione  verburn  non 
est  per  modum  propositionis  et  praedicationis  ad  infirmum, 
sed  exprimitur,  in  coniunctione  cum  unctione  olei,  ut  oratio 
efficax  et  salvans  super  infirmum  (Iac.  V.  14. 15.).  Huc  deinde 
pertinet  discrimen  inter  baptismum  Ioannis,  qui  est  baptis- 
mus  poenitentiae  et  baptismus  in  aqua,  atque  inter  baptis- 
mum  institutum  a  Christo,  qui  est  baptismus  in  remissionem 
peccatorum  et  baptismus  in  Spiritu  Sancto.  Huc  postrenio 
potissimum  pertinet  universalis  cbristiana  professio  et  Pa- 
trum  explicatio,  quod  Spiritus  Sanctus  sanctificat  signum 
visibile,  et  ita  hoc  vim  combibit  sanctificandi;  quod  ipsum 
visibile  sacramentum  sanctificatum  in  se  continet  virtutem 
ad  sanctificandum  et  transmutandum  hominem,  et  reliqua 
supra  exposita;  sunt  enim  in  hunc  locum  transferenda  omnia, 
quae  adtulimus  th.  VI.  n.  III. 

2.  Reliquum  est,  ut  dicamus  de  eo,  quod  superius  appel- 
lavimus  argumentum  negativum,  de  inanitate  videlicet  pro- 
bationum  ,  quibus  persuadere  volunt  Protestantes  ,  fidem 
solam  iustificare;  unde  consequens  sit,  sacramentorum  ope- 
rationem  non  posse  esse  aliam,  quam  ut  fidem  hanc  iusti- 
ficantem  excitent  et  foveant.  Revocantur  argumenta  eorum 
ex  Scripturis  petita  omnia  ad  duplicem  classem,  adpropo. 
sitiones  scilicet  simpliciter  affirmantes  ,  et  ad  propositio- 
nes ,  quas  putant  excludentes.  Ad  priorem  classem  perti- 
nent  testimonia  ,  quibus  dicitur  :  u  iustificati  ex  fide  , 
pacem  habeamus  »  Rom.  V.  1 ;  u  iustus  ex  fide  vivit  n 
Rom.  I.  17 ;  Gal.  III.  11 ;  Heb.  X.  38;  (Habac.  II.  4.) ;  u  fide 
purificans  corda  eorum  n  Act.  XV.  9;   u  notum  vobis  facio 

evangelium,  quod  praedicavi  vobis...  per  quod  et  salvamini  n 
1.  Gor.  XV.  1.  2.  etc.  Ad  alteram  classem  possunt  referri 
in  primis  testimonia  excludentia,  ut  putant ,  necessitatem 
et  valorem  omnium  operum  distinctorum  a  fide.  u  Arbitra- 
mur  ,  hominem  iustificari  per  fidem  sine  operibus  legis  ? 
Rom.  III.  28  ;  u  gratia  enim  estis  salvati  per  fidem...  non 
ex  operibus  »  Eph.  II.  8. .9.  etc.  Tum  huc  referunt  maxime 
propositiones  universales.  u  Ut  omnis  qui  credit  in  eum,  non 
pereat,  sed  habeat  vitam  aeternam  »  Io.  III.  15;  a  remis- 
sionem  peccatorum  accipere  per  nomen  eius  omnes  ,  qui 
credunt  in  eum  n  Act.  X.  43  ;  a  in  hoc  omnis,  qui  credit, 
iustificatur  »  Act.  XIII.  39  ;  a  omnis  qui  credit,  quoniam 
Iesus  est  Christus,  ex  Deo  natus  est  »  1.  Io.  V.  1.  etc.  Deni- 
que  tertio  loco  adferunt  unum  vel  alterum  textum,  in  quo  so- 
lius  fidei  virtus  iustificans  exprimi  videtur  speciatim  com- 
parate  ad  sacramenta.  a  Qui  crediderit  et  baptizatus  fue- 
rit,  salvus  erit ;  qui  vero  non  crediderit,  condemnabitur  » 
Mr.  XVI.  16;  ergo  fides  sola  sufficit,  aiunt ,  ut  quis  non 
condemnetur,  ac  proinde  salvat  sola,  non  autem  salus  ad- 
scribitur  sacramento.  u  Mundans  eam  lavacro  aquae  in  ver- 
bovitae»Eph.  V.  26;atqui  verbum  vitae  est  praedicatum 
evangelium ;  ergo  mundatio  adscribitur  evangelio  praedi- 
cato,  cui  respondet  fides.  u  Salvos  facit  baptisma  non  carnis 
depositio  sordium ,  sed  bonae  conscientiae  interrogatio  in 
Deum  per  resurrectionem  Iesu  Christi,  qui  est  in  dextera 
Dei  deglutiens  mortem  »  1.  Pet.  III.  21;  atqui  resurrectio 
Christi  apprehenditur  fide  ;  ergo  fides  est,  quae  in  baptismo 
salvos  facit. 

a)  Responsio  ad  haec  argumenta  ex  principiis  hucusque 
statutis  sit  prima  generalis.  In  iustificatione  tam  prima 
quam  secunda,  h.  e.  tam  in  iustificatione  peccatoris  quam 
in  augmento  gratiae  in  iustis,  considerari  debet  ojpus  ope- 
rantis,  quo  peccator  ad  illam  se  disponit,  et  iustus  gratiam 
ulteriorem  meretur;  tum  considerari  debet  collatio  gratiae 
ex  opere  ojperato  per  sacramenta.  Fides  subiectiva  pertinet 
ad  opus  operantis  et  ad  dispositionem.  Atqui  opus  operan- 
tis  in  ordine  ad  iustificationem  nullum  esse  potest ,  quod 
excludat  efficaciam  sacramentorum  ex  ojpere  ojperato,  ut  su- 

perius  demonstratuin  est.  Ergo  neque  fides,  eo  ipso  quod 
in  negotio  iustificationis  continetur  intra  ordinem  operis 
operantis,  opponitur  aut  repugnat  effieaciae  sacramentorum 
ex  opere  operato,  quaecumque  demum  fidei  intra  illum  ordi- 
nem  vis  tribuatur.  Ergo  etiamsi  diceretur ,  solam  fidem 
iustificare,  cum  id  intelligi  necessario  deberet  de  causali- 
tate  operis  ojperantis  per  modum  dispositionis  vel  meriti , 
inde  nulla  repeti  posset  oppositio  adversus  argumenta , 
quibus  efficacia  sacramentorum  demonstratur.  nec  ulla  es- 
set  ratio  ad  detorquendum  obvium  et  clarum  sensum  testi 
moniorum ,  quibus  illa  efficacia  enuntiatur.  Aliis  verbis  : 
causalitas  sacramentorum  ex  opere  operato  et  causalitas  fidei 
ex  opere  operantis,  quaecumque  haec  esse  supponatur,  nec 
sibi  opponuntur ,  nec  se  invicem  excludunt ,  quia  sunt  in 
diverso  ordine,  et  quia  alius  est  gradus  gratiae  conferendus 
ex  opere  operantis,  et  alius  conferendus  ex  opere  operato. 

b)  Attamen  haec  responsio  est  potius  indirecta,  nec  decla- 
rat,  quomodo  fides  sit  et  dicatur  causa  iustificationis.  Ut 
intelligantur  itaque  testimonia,  quae  a  Protestantibus  obiici 
consueverunt,  imprimis  distinguatur  fides,  verbum  Dei,  evan- 
gelium  spectatum  obiective ,  et  fides  subiectiva  h.  e.  actus 
vel  habitus  fidei.  Fides  obiectiva  et  evangelium  ,  ut  est 
complexus  omnium  dogmatum,  praeceptorum  et  institutorum 
divinorum,  comprehendit  in  se  omnia  media  iustificationis 
et  inter  haec  etiam  sacramenta,  atque  hoc  sensu  intellecta 
fides  ac  evangelium,  quatenus  ab  homine  suscipitur  et  exse- 
cutioni  mandatur,  sane  iustificat  et  sanctificat ,  sive  potius 
Deus  et  Christus  per  evangelium  iustificat.  «  Evangelium 
virtus  Dei  est  in  salutem  omni  credenti,  Iudaeo  primum  et 
Graeco;  iustitia  enim  Dei  (iustitia  qua  a  Deo  iustificamur, 
vel  actio  iustificans  Dei)  in  eo  revelatur  (manifestatur  et 
splendet )  ex  fide  in  fidem  (  a  prima  inchoatione ,  quando 
suscipitur,  usque  ad  supremam  perfectionem  sanctitatis)  n 
Eom.  I.  16.  17. 

c)  Verumtamen  quaestio  potissimum  est  defidesw biectiva. 
Sic  fides  est  initium  iustificationis,  radix  et  fundamentum 
omnium  actuum  ac  virtutum  supernaturalium,  quibus  vel 
peccatores  ad    iustificationem    disponuntur  ,  vel  iustificati 

eius  merentur  incrementum  ;  actus  enim  mere  naturales, 
sive  ante  initium  fidei  sive  etiam  fide  iam  supposita,  neque 
positive  disponunt  ad  gratiam,  nec  conferunt  ad  augmentum 
gratiae.  Nonnisi  fide  salutariter  cognoscitur  Deus  ultitnus 
finis,  ad  quem  tendendum  :  «  sine  fide  impossibile  est  pla- 
cere  Deo ;  credere  enim  oportet  accedentem  ad  Deum,  quia 
est,  et  inquirentibus  se  remunerator  sit  n  (Heb.  XI.  6.). 
Nonnisi  fide  cognoscitur  Christus  redemptor,  praeter  quem 
u  non  aliud  nomen  est  sub  coelo  datum  hominibus,  in  quo 
oporteat  nos  salvos  fieri  »  Act.  IV.  12.  Fide  cognoscitur 
et  aversio  a  Deo  per  peccatum  et  gravitas  peccati ;  cogno- 
scitur  divina  iustitia  quae  placanda  ,  divina  misericordia 
ad  quam  confugiendum,  divina  bonitas  quae  amanda  ;  co- 
gnoscitur  infirmitas  hominis  et  potentia  divini  adiutorii  ; 
cognoscuntur  media  omnia  auctore  Christo  proposita  aut  in- 
stituta,  interque  haec  maxime  sacramenta  ad  conciliandam 
Dei  gratiam  et  acquirendam  salutem.  Neque  fides  est  so- 
lum  theoretica  cognitio,  sed  ipsa  practice  inclinat  et  pri- 
mum  disponit  animam  ad  salutarem  timorem,  ad  supplicem 
orationem  ,  ad  spem ,  ad  poenitentiam ,  ad  charitatem ,  ad 
observationem  mandatorum  Dei,  ad  fructiferum  usum  sa- 
cramentorum,  ad  omnem  vitae  sanctitatem  ;  nec  ulla  potest 
esse  inchoatio,  progressio,  perfectio  iustitiae  supernatura- 
lis  in  hac  vita  ,  quae  ,  quantum  ad  opus  operantis  ,  non 
progerminet  ex  fide  tamquam  prima  radice ,  non  innitatur 
fidei  tamquam  fundamento ;  et  quatenus  est  ex  opere  ope- 
rato,  in  adultis  non  supponat  fidem  ut  radicem  et  funda- 
mentum  necessariae  dispositionis.  «  Ex  fide  autem  ideo  dicit 
Apostolus  iustificari  hominem,  non  ex  operibus,  quia  ipsa 
prima  datur,  ex  qiia  impetrentur  cetera,  quae  proprie  opera 
nuncupantur ,  in  quibus  iuste  vivitur  n  (s.  Augustinus  de 
Praedest.  SS.  c.  7.  n.  12.). 

Ex  his  iam  intelligitur  «)  hominem  iustificari  ex  fide 
et  per  fidem,  tamquam  ex  prima  inchoatione  iustificationis 
et  ex  radice  omnium  dispositionum ;  non  tamen  excludi  sed 
imo  adsignificari  ceteras  dispositiones,  quarum  ipsa  est  ra- 
dix,  et  ceteras  causas  nominatimque  sacramenta,  ad  quorum 
fructum  percipiendum  fides  cum  reliquis  dispositionibus  et 

praeparat  et  inducit.  Intelligitur  pariter ,  iustum  ex  fide 
vivere,  non  quod  nullae  sint  aliae  causae,  quibus  vita  iu- 
storum  gignatur,  conservetur,  foveatur  etaugeatur;  sed  quod 
ipsa  est  fundamentum,  cui  tota  vita  iusti  innititur.  Haec 
erit  responsio  ad  primam  seriem  testimoniorum  affirmantium. 

Porro  /3)  eo  ipso  quod  fides  est  initium  et  fundamentum 
omnis  iustitiae  christianae,  opera ,  quatenus  sunt  citra  et 
extra  fidem  nec  progrediuntur  ex  principio  supernaturali 
gratiae,  sive  sint  opera  legis  sive  opera  moralia  ex  solis 
viribus  naturae,  nihil  positive  conferunt  ad  iustitiam  chri- 
stianam.  Unde  iustificatio  est  ex  fide  et  non  ex  operibus  , 
quae  sint  opera  adaequate  distincta  seu  potius  separata  a 
fide;  at  non  est  sine  operibus,  si  intelligantur  dispositiones 
et  opera  bona  ac  virtutes,  quae  habent  principium  et  funda- 
mentum  in  fide;  nec  sane  inter  opera  illa,  quae  ab  Apostolo 
fidei  opponuntur,  censeri  possunt  sacramenta,  quae  maxime 
fide  obiectiva  comprehenduntur ,  et  nonnisi  fide  subiectiva 
ceterisque  dispositionibus  suppositis  rite  et  cum  fructu  sanc- 
tificationis  ab  adultis  suscipiuntur. 

Tum  non  solum  nemo  sine  fide  iustificatur,  sed  etiam 
fides  ex  se  ordinatur  ad  ulteriores  dispositiones  et  ad  iu- 
stificationem,  atque  adeo  omnis  qui  fidei  documenta  sequatur 
et  media  adhibeat,  ad  quae  fides  inducit,  iustificatur.  Potest 
ergo  spectari  fides  ,  quae  contra  suum  scopum  culpa  ho- 
minis  maneat  sterilis  et  solitaria,  et  de  hac  dicitur:  u  si 
quis  fidem  dicat  se  habere,  opera  autem  non  habeat,  num- 
quid  fides  poterit  salvare  eum?  »  (Iac.  II.  14.).  Potest  deinde 
spectari  fides,  ut  scopum  perfectionis,  ad  quem  ordinatur, 
assequitur,  et  est  fides  quae  u  per  charitatem  operatur  ».  De 
hac  simpliciter  valent  dicta  universalia  et  absoluta :  u  in 
Christo  omnis,  qui  credit,  iustificatur;  Christo  omnes  pro- 
phetae  testimonium  perhibent,  remissionem  peccatorum  ac- 
cipere  per  nomen  eius  omnes,  qui  credunt  in  eum  etc.  » 
Ex  his  igitur  patet,  quid  sibi  velint  testimonia  allata  se- 
cundo  loco,  quae  a  Protestantibus  dicuntur  universalia  et 
excludentia,  pro  iustificatione  ex  sola  fide. 

y)  Reliquum  est,  ut  respondeatur  ad  testimonia,  in  qui- 
bus  solis  aliqua  relatio  inter  fidem  et  sacramenta  exprimi* 

tur.  Ad  primum  ex  Marc.  XVI.  16:  Christus  Dominus  ibi 
Apostolis  tradit  potestatem    et  officium  praedicandi    evan- 
gelium  omni    creaturae ,    cui   mandato    respondet  ex  parte 
omnium  gentium  officium  credendi,  h.  e.  ut    amplectentes 
evangelium,  doctrinam  scilicet,  praecepta,  instituta  Christi 
reddantur  fideles.  Unde  verbis  quae  h.  1.  sunt:   u  qui  cre- 
diderit  »,  apud  Matth.  XXVIII.  20.  respondent  haec  alia  : 
u  docentes  eos  servare  omnia,  quaecumque  mandavi  vobis.  v 
Quamvis  igitur  solum  diceretur:   u  praedicate  evangelium 
omni  creaturae;    qui  c^ediderit,  salvus  erit;  qui    vero  non 
crediderit,  condemnabitur  »  ;  etiam  ita  non  posset  censeri 
sola  fides  sufficiens  ad  salutem,  sed  deberent  intelligi  ne- 
cessaria  omnia  instituta  evangelica,  de  quibus  aliunde  con- 
stare  posset.  At  Christus  h.  1.  diserte  praeter  fidem  baptis- 
mum    tradidit  ac    praecepit   ut    necessarium  ad    salutem  ; 
a  qui  crediderit    et  baptizatus  fuerit,    salvus.  erit.   »   Ergo 
primo,  qui  crediderit  quidem,  non  tamen  eatenus  ut  velit 
etiam  baptizari,  salvus  non  erit.  Deinde  est  aliqua  fides  et 
fidei  perfectio,  quae   antecedit  baptismum  et   sufficit  tam- 
quam  dispositio,  ut  quis  iustificetur  et  salvus  sit  per  bap- 
tismum,   quae   tamen  non    sufficit  sine    baptismo  ad    iusti- 
ficationem  et    salutem.    Ubi    vero  duo    postulantur  vel   ut 
causa  vel  ut    conditio  ad  aliquem   effectum,  effectus    defi- 
ciente  alterutro  non    obtinetur.  Hinc  baptismus   exhibetur 
necessarius  ad  salutem  non    solum  ratione  praecepti,    qua- 
tenus  quispiam  eius  neglectu  violet  legem  Dei,  et  ideo  propter 
hoc  peccatum  non  salvetur;  sed  exhibetur  necessarius  etiam 
ut  medium  ad  iustificationem  et  proinde  ad  salutem,  quia 
datur  talis  quaedam  dispositio,  quacum  componitur  adhuc 
status  peccati  et  reatus  damnationis,  et  in  qua  dispositione 
potest  per  baptismum  et  tantummodo  per  baptismum  effici 
iustificatio. 

Commentarius  hic  ad  verba  Christi  affirmantia:  u  qui  cre- 
diderit  et  baptizatus  fuerit,  salvus  erit  »  ,  continetur  in  aliis 
ipsius  Christi  verbis  formae  negantis:  u  nisi  quis  renatus 
fuerit  ex  aqua  et  Spiritu  Sancto,  non  potest  introire  in  re- 
gnum  Dei  »  Io.  III.  5.  Quod  vero  inferunt,  penes  Marcum 
non  baptismo  sed  soli   fidei   adscribi  salutem,    eo  quod  in 

altero  inciso  Christus  dixit:  qui  non  crediderit,  condemna- 
bitur;  non  autem  dixit:  qui  non  fuerit  baptizatus,  condemna- 
bitur;  haec  inquam  argumentatio  plane  absurda  est,  non 
secus  ac  si  quis  ita  concluderet:  qui  cucurrerit  in  stadio  et 
modo  praescripto  attigerit  metam,  accipiet  bravium,  qui 
vero  non  cucurrerit  in  stadio,  non  accipiet  bravium;  ergo 
acceptio  bravii  tribuenda  est  soli  cursui,  non  autem  asse- 
cutioni  mefae.  Videlicet  cursus  est  necessarius,  quia  sine 
eo  meta  debito  modo  attingi  non  potest;  formalis  tamen  ratio 
cur  bravium  obtineatur,  est  debita  assecutio  metae.  Ubi 
enim  plura  concurrunt  necessaria  ad  unum  effectum,  ut 
paulo  ante  dixi,  defectus  unius  sufficit  ad  negationem  ef- 
fectus;  non  tamen  inde  licet  inferre:  ergo  illud  unum  suf- 
ficit  ad  positionem  effectus,  nec  aliae  sunt  causae  ad  illum 
necessariae.  Ita  ergo  qui  non  crediderit,  condemnabitur; 
quia  non  credens  neque  baptizatur,  vel  certe  non  potest 
baptizari  cum  effectu  iustificationis  et  salutis.  Non  tamen 
inde  licet  concludere:  ergo  baptismus  non  est  necessarius 
ad  iustificationem,  vel  non  est  causa  iustificationis;  sed  so- 
lum  potest  inferri:  ergo  ei  qui  recusat  credere  (dmarnGag) , 
neque  baptismus  proficeret  ad  salutem.  u  Deest  bono  cate- 
chumeno  baptismus  ad  capessendum  regnum  coelorum,  sicut 
deest  malo  baptizato  vera  conversio;  qui  enim  dixit:  nisi 
quis  renatus  fuerit  etc.  ,  dixit  etiam:  nisi  abundaverit  iu- 
stitia  vestra  »  etc.  s.  Augustinus  de  Bapt.  1.  IV.  c.  21. 
Ceterum  ubi  deest  fides  vel  ut  dispositio  in  adultis  vel  ut 
effectus  baptismi  in  parvulis  ,  ibi  semper  deest  etiam  vel 
baptismus  ipse  vel  fructus  baptismi,  iustificatio  et  salus; 
ubi  autem  inculpabiliter  deest  actualis  susceptio  baptismi, 
non  necessario  deest  in  adultis  fides  per  charitatem  vivifi- 
cata,  et  proinde  potest  esse  iuetificatio  ex  opere  operantis 
et  salus  aeterna.  Unde  si  propositione  negativa  diceretur: 
qui  non  fuerit  baptizatus,  condemnabitur  ;  intelligi  de- 
beret  de  baptismo  vel  actu  suscepto  cum  dispositione  sufii- 
ciente,  vel  de  baptismo  solum  in  voto  cum  dispositione  per- 
fecta  per  charitatem.  Propositio  autem  :  u  qui  non  credi- 
derit ,  condemnabitur,  »  semper  et  simpliciter  vera  manet. 
Ad  locum  alterum  Eph.  V.  26.  respondetur:  falsum  est. 

mundationem  non  tribui  baptismo  tamquam  causae  imme- 
diatae;  dicitur  enim  Christus  mundare  Ecclesiam  per  lava- 
crum,  quod  lavacrum  administratur  in  verbo  viiae.  Causa 
itaque  mundationis  ponitur  ipsum  lavacrum  ,  quod  tamen 
non  sola  lotione,  sed  lotione  simul  et  verbo  vitae  consti- 
tuitur.  Atqui  verbum  vitae,  in  quo  administrandum  sacra- 
mentum  a  Christo  praescribitur,  est  ipsa  invocatio  ss.  Tri- 
nitatis  et  forma  sacramenti  ad  initiationem  et  consecratio- 
nem,  non  autem  verbum  per  modum  praedicationis  ad  do- 
cendum  cf.  Mt.  XXVIII.  19. 

Denique  allato  testimonio  ex  1.  Pet.  III.  21.  diserte  ba- 
ptismus,  cuius  effectus  mere  naturalis  est  lotio  corporis  , 
atque  adeo  ipsum  visibile  signum  declaratur  habere  effec- 
tum  supernaturalem,  ut  d  salvos  nos  faciat  »,  et  sit  a  inter- 
rogatio,  »  h.  e.  postulatio  et  acquisitio  (eTuepwTYipa)  bonae 
conscientiae  coram  Deo  cf.  Heb.  X.  22.  Quod  vero  additur: 
u  per  resurrectionem  Iesu  Christi,  qui  est  in  dextera  Dei, 
deglutiens  mortem  »,  ibi  non  sane  dicitur  fides  in  resur- 
rectionem  esse  sola  causa  acquisitae  bonae  conscientiae  et 
salutis;  sed  exhibetur  Christus  redivivus  et  tum  in  se  tum 
pro  nobis  victor  mortis  ut  causa  superior,  a  qua  dignitas 
et  efficacia  sacramenti  ut  causae  instrumentalis  derivatur. 
Illud  ergo  u  per  resurrectionem  Iesu  Christi  »  etc.  potest 
intelligi,  ut  idem  sit  ac  si  diceretur,  per  Iesum  Christum 
redivivum.  Seu  ut  loquamur  distinctius,  resurrectioni  in 
Bibliis  adscribitur  iustificatio  nostra  ( cf.  Rom.  IV.  25.) 
non  solum  ut  causae  exemplari,  et  ut  confirmationi  ac  de- 
monstrationi  doctrinae  ac  promissionum  Christi,  sed  etiam 
ut  causae  meritoriae,  non  quasi  per  resurrectionem  in  se 
et  seorsim  spectatam  Christus  meritus  esset  nostram  iu- 
stificationem,  sed  quatenus  resurrectio  est  complementum 
operis  redemptionis,  atque  ideo  consideratur  coniuncta  cum 
morte  Christi  velut  unum  opus  redemptionis. 

3.  Q,uoniam  etiam  dicta  aliquot  Patrum  proferuntur,  qui 
diserte  docuerint  hominem  iustificari  sola  fide,  principium 
ad  intelligendum  verum  sensum  huiusmodi  propositionum 
excludentium  est  sequens.  Patres  numquam  absolute  et  in 
comparatione  cum  quibusvis  aliis  causisaut  dispositionibus, 

sed  tantum  in  coinparatione  cum  actibus,  qui  vel  genera- 
tim  vel  in  aliquo  speciali  casu  revera  non  concurrunt  ad 
iustificationem,  soli  fidei  ad  exclusionem  talium  actuum 
tribuunt  rationem  causae.  Ita  iuxta  doctrinam  Apostoli  a 
ratione  iustificationis  excludentes  opera  legis  et  opera  mere 
naturalia,  in  oppositione  ad  haec  commendant  solam  fidem. 
Cumlatro,  inquit  Origenes  in  Rom.  III.  28,  clamavit  e  cruce: 
u  Domine  Iesu  memento  mei,  pro  hac  sola  fide  ait  ei  Iesus: 
amen  dico  tibi  etc.  »  Similiter  inducit  exemplum  Magda- 
lenae:  cui  u  ex  nullo  legis  opere,  sed  pro  sola  fide  dixit 
Dominus:  remittuntur  tibi  peccata  tua.  n  Vel  ex  solis  his 
exemplis  patet,  intelligi  fidem  quae  per  charitatem  opera- 
tur.  Qualia  vero  opera  excludantur  a  ratione  causae  iusti- 
ficationis,  declarat  Origenes  continuo:  u  ubi  fides  non  est, 
quae  credentem  iustificat,  etiamsi  opera  quis  habeat  ex 
lege,  tamen,  quia  non  sunt  aedificata  supra  fundamentum 
fidei,  operatorem  suum  iustificare  non  possunt »  (Orig.  Opp. 
T.  IV.  p.  517.).  In  hunc  sensum  ad  exclusionem  pretii  iu- 
stitiae  mere  naturalis  in  ordine  iustificationis  supernatu- 
ralis,  scribit  Basilius  (homil.  de  humilit.  n.  3.  T.II.  p.  158. 
ed.  Maurin.),  hanc  esse  gloriationem  apud  Deum,  u  quando 
quis  non  propter  iustitiam  suam  effertur,  sed  agnoscit  se 
indigere  vera  iustitia,  fide  autem  sola  in  Christum  se  iu- 
stificatum  esse.  »  Pariter  opponunt  aliquando  fidem  solam 
operibus  externis  vel  ipsis  sacramentis  actususceptis,  quan- 
do  haec  incasu  necessitatis  adhiberi  non  possunt.  Ita  s.  Ber- 
nardus  (opusc.  X.  de  Baptism.  ad  Hugon.  Victor.  n.  8.  ed. 
Mabillon.  p.  635.  alias  ep.  77.)  interpretatur  verba  Christi 
Mr.  XVI.  16.  Christus  non  repetit,  u  qui  baptizatus  non  fue- 
rit;  sed  tantum,  qui  non  crediderit,  condemnabitur;  nimirum 
innuens,  solam  interdum  fidem  ad  salutem  sufficere  et  sine 
hac  nihil  sufficere.  »  Patet  autem  facile,  fidem  hanc  cui 
soli  tribuitur  iustificatio,  non  modo  non  excludere,  sed  ma- 
nifesto  includere  perfectionem  aliarum  dispositionum.  Ber- 
nardus,  qualem  intelligat  illam  fidem  solam  interdum  suf- 
ficientem,  ibidem  multis  declarat.  u  Si  recordatus  fuerit 
homo,  inquit,  necdum  se  salutis  percepisse  mysterium,  et 
dolens  poenitensque  toto  desiderio  expetierit,$e&  assequimor- 

tis  celeritate  nequiverit,  damnabit  fidelem    suum    Deus?  n 
Vide  Stapleton  T.  II.  De  Iustific.  1.  VIII.  c.  35;  Bellarmi- 
num  De  Iustific.  1.  I.  c.  25. 

THESIS  IX. 

Quomodo  verba  sacramentalia*  non  mere  ad  praedicationem 
evangelii  pertineant,  sed  sint  consecratoria. 

«  Sicut  cum  Protestantium  haeresi  de  sola  fide  iustificante  et  de  fine 
»  sacramentorum,  quae  unice  vel  potissimum  ad  fidem  in  promissa  evan- 
»  gelica  sustentandam  instituta  esse  docent,  intime  nectitur  error  alter, 
*  quo  verba  sacramentalia  dicunt  esse  concionalia,  et  ad  praedicationem 
»  evangelii  revocari;  ita  vicissim  ex  propria  sacramentorum  virtute  ad 
»  conferendam  gratiam  in  antecedentibus  demonstrata  consequitur,  ver- 
»  ba  esse  consecrantia ,  quae  iuncta  rebus  efiicax  sacramentale  signum 
»  constituunt  et  absolvunt.  » 

I.  Iuxta  doctrinam  fundamentalem  Reformatorum  sae- 
culi  XVI  superius  expositam  iustitia  christiana  est  ipsajTor- 
malis  iustitia  Ohristi,  quae  singulis  imputatur.  Imputatur 
autem  Christi  iustitia,  dum  singuJi  fide  speciali  credunt 
sibi  propter  Christi  iustitiam  sua  peccata  remitti,  h.  e.  non 
imputari,  et  per  hanc  fidem  iustitiam  Christi  apprehendunt. 
Hinc  sola  fides  iustificat.  Fides  autem  excitatur  per  verbum 
Dei  praedicatum,  sive  id  fiat  per  virtutem  divinam  insi- 
dentem  ipsi  verbo  praedicato  et  audito  vel  lecto,  ut  habet 
doctrina  Lutherana;  sive  fiat  iuxta  sententiam  Calvinianam 
eo,  quod  Spiritus  Sanctus  in  connexione  cum  verbo  Dei 
praedicato,  h.  e.  dum  praedicatur  verbum,  in  praedestinatis 
immediate  excitat  fidem  vi  ac  virtute  ipsius  aeterni  decreti 
praedestinationis;  nam  alios,  qui  praedestinati  non  sunt,  nul- 
lum  umquam  fructum  sive  in  praedicatione  verbi  sive  in 
sacramentis  percipere  aiunt.  Porro  quamvis  Spiritus  San- 
ctus  fidem  in  promissiones  Dei  excitet  per  praedicationem 
verbi  vel  in  praedicatione  verbi ,  tamen  etiam  instituta 
sunt  sacramenta,  quae  utpote  verba  magis  sensibilia  et 
signa  adhibita  singulis ,  sint  adminicula  et ,  ut  loquitur 
Calvinus,  appendix  verbi  Dei  ad  illam  certissimam  fidem 
promissionum  evangelii  sibi  singillatim  applicatarum,  et 
iustitiae  Christi  sibi  singillatim  imputatae  nutriendam  et 

confirmandam  (1).  Iam  vero  hunc  scopum  sacramenta  non 
attingunt,  hoc  suum  munus  non  praestant,  nisi  dependenter 
a  praedicatione  verbi;   imo    sacramenta  ipsa  in  hac  hypo- 

(1)  «  Deus  qui  ordinavit,  ait  Chemnitzius  inter  theologos  luthera- 
nos  praeeipuae  auctoritatis,  ut  fides  esset  quasi  manus  nostra,  qua  quae- 
ramus,  apprehendamus  et  accipiamus  gratiam  Dei  in  Christo;  idem  Deus 
etiam  certum  medium  seu  organon  ordinavit,  per  quod  beneficia  Fiiii  me- 
diatoris  velit  offerre  seu  exhibere.  Tale  ergo  medium  seu  instrumentum 
Dei  est  verbum  evangelii  praedicatum ,  auditum  ,  cogitatum ,  fide  ap- 
prehensum...  Quod  ad  Deum  attinet,  verbo  promissionis  offert  et  exhi- 
bet  illam  suam  gratiam  ,  quae  ad  salutem  necessaria  est ,  ita  ut  fides 
in  illo  obiecto  seu  medio  (i.  e.  in  verbo)  invenire  possit,  quidquid  ne- 
cessarium  est.  Sed  carnalis  infirmitas  fidem  impedit,  turbat,  distrahit  et 
debilitat...  Praeterea  fides  ,  etiam  quando  statait  promissionem  Dei  in 
genere  veram  esse,  angitur  tamen  de  hac  praecipue  quaestione,  an  priva- 
tim  etiam  ad  me  pertineat.  Deus  igitur  non  uno  tantum  modo  per  nu- 
dum  scilicet  verbum  gratiam  suam  nobis  exhibere  voluit ,  sed  infirmi- 
tatem  nostram  voluit  certis  adminiculis  sublevare ,  institutis  scilicet  et 
promissioni  evangelii  annexis  sacramentis,  h.  e.  certis  signis,  ritibus  seu 
cerimoniis  in  sensus  incurrentibus  ,  ut  illo  commoneret ,  erudiret  et 
certos  nos  redderet ,  quod  foris  in  specie  visibili  geri  cernimus ,  illud. 
intus  virtute  et  potentia  Dei  in  nobis  eflici.  Sicut  e.nim  verbum  incurrit 
in  aures  et  ferit  corda ,  ita  ritus  sacramentorum  incurrit  in  oculos ,  ut 
moveat  corda,  ut  non  dubitemus,  Deum  nobiscum  agere,  et  velle  iuxta  ver- 
bum  efficacem  esse  ad  salutem...  Non  alia  est  gratia,  quae  in  verbo  pro- 
missionis,  et  alia  quae  in  sacramentis  exhibetur,  nec  alia  est  promissio 
in  verbo  evangelii,  alia  in  sacramentis,  sed  eadem  est  gratia,  unum  et 
idem  verbum,  nisi  quod  in  sacramentis  per  signa  divinitus  instiiuta  ver- 
bum  quasi  visibile  redditur...  Verbum  enim  promissionis  est  obiectum  il- 
lud  quod  fides  in  sacramentis  intuetur,  et  in  illo  (verbo  promissionis)  ap- 
prehendit  ea ,  quae  verbo  in  sacramentis  promittuntur  ,  offeruniur  et 
exhibentur  »  Chemnitzius  Exam.  Conc.  Trid.  P.  II.  p.  16.  ed.  Genev.  1614. 
In  eundem  sensum  docet  Calvinus.  «  Hanc  damnationem  (peccati  origi- 
nalis)  sublatam  et  a  se  depulsam  esse  certi  per  baptismum  fideles  fiunt, 
quando  Dominus  hoc  signo  nobis  pollicetur,  plenam  solidamque  remissio- 
nem  factam  esse...  iustitiam  quoque  apprehendunt ,  sed  qualem  in  hac 
vita  apprehendere  populus  Dei  potest  ,  nempe  imputatione  dumtaxat , 
quia  pro  iustis  et  innocentibus  eos  sua  misericordia  Dominus  habet  » 
Calvinus  Instit.  1.  IV.  c.  15.  n.  10.  Ex  recentioribus  Protestantibus 
Schweitzerns  compendium  doctrinae  ita  exhibet.  «  Quamvis  Spiritus  San- 
ctus  immediate  operetur  vitam  salutis  in  animo,  id  tamen  non  fit  nisi 
in  connexione  cum  externis  perceptibilibus  religiosis  enicientiis,  qua- 
rum  instrumenta  praecipua  ideo  dicuntur  instrumenta  gratiae...  Primum 
et  praecipuum  instrumentum  gratiae  est  administratio  verbi  Dei...  Ad- 

thesi  non  sunt  nisi  sub  alia  quadam  forma  praedicatio  pro- 
missionum  evangelicarum,  quae  ad  fidelium  animos  in  fide 
roborandos  dirigatur.  Supposito  igitur  tali  scopo  principe 
vel  unico  sacramentorum,  sive  potius  sublata  omnino  per 
abominabilem  hanc  haeresim  notione  sacramenti  novae  legis, 
et  sacramentis  substituta  forma  quadam  praedicationis,  quae 
apud  ipsos  appellatur  sacramentum,  saneconsequitur,  verba 
quae  adhibentur  in  talium  sacramentorum  administratione, 
esse  concionalia.  At  si  sacramentis  novae  legis  ex  institu- 
tione  divina  vis  inest  et  virtus  conferendi  gratiam  ex  opere 
operato,  seu  si  ipsum  sacramentale  signum  immediate  est 
efficax  gratiae,  et  sihocsignum  divinitus  institutum  praeter 
res  etiam  verbis  constat,  atque  adeo  verba  sacramentalia 
sunt  pars  constituens  ipsuin  obiectivum  efficax  signum;  pro- 
fecto  theoretica  propositio  et  praedicatio  promissionum  di- 
vinarum  non  pertinet  essentialiter  ad  administrationem  sa- 
cramentorum,  nec  verba  essentialia  ad  constituendum  sa- 
cramentum    sunt    concionalia   sed  consecratoria  modo,  quo 


minicula  verbi  Dei  sunt  sacramenta,  quia  veritates  salutares  humanae 
nostrae  cognitioni  per  verbum  propositas  modo  adhuc  magis  sensibili 
nostrae  sensuali  naturae  exhibent  »  (citatur  in  Periodic.  trimest.  Tu- 
bing.  1855.  p.  43.  44.).  Ex  hac  theoria  consequens  sane  erat,  in  negotio 
iustificationis  valde  exiguum  vel  nullum  esse  fructum  sacramentorum. 
Nam  sacramenta  ipsa  non  nisi  ex  doctrina  et  praedicatione  verbi  Dei 
possunt  credi  et  cognosci  signa  promissionum  divinarum;  nisi  ergo  fides 
verbi  Dei  praesupponatur  firma,  etiam  per  haec  signa  visibilia  non  fir- 
mabitur;  pendet  enim  fides  in  haec  signa  totaliter  a  fide  in  verbum  Dei, 
et  non  vicissim  fides  in  verbum  Dei  a  fide  in  sacramentale  signum.  In- 
super  in  verbo  Dei  promissiones  expressae  sunt  longe  clarius  ;  sacra- 
menta,  si  ita  se  haberent,  ut  dicitur,  essent  symbola  obscura  ad  modum 
typorum  veteris  testamenti:  quomodo  ergo,  si  clara  et  expressa  propo- 
sitio  promissionum  in  verbo  Dei  non  sufficit  ad  fidem,  haec  per  symbola 
obscura  poterit  illuminari  et  firmari?  Unde  ex  illa  theoria  de  sacramen- 
tis  Zwinglius  deduxit  consequens  impugnatum  quidem  ,  sed  numquam 
valide  refutatum  a  ceteris  illis  Reformatoribus:  «  sacramenta  sunt  signa 
et  cerimoniae,  inquit,  quibus  se  homo  Ecclesiae  probat  aut  candidatum 
aut  militem  Christi  esse,  redduntque  Ecclesiam  potius  certiorem  de  fide 
tua  quam  te.  Si  enim  fides  tua  non  aliter  fuerit  absoluta,  quam  ut  si- 
gno  cerimoniali  ad  confirmationem  egeat,  non  est  fides  »  (vide  Periodic. 
Tubing.  l.  c.  p.  47.). 

nunc  declarabimus.  Vide  Bellarminuni  de  Sacram.  1. 1.  c.  19. 
cf.  de  Lugo  disp.  II.  sect.  4. 

II.  Verba  sacramentalia  consecratoria  sunt  in  omnibus 
quidem  sacramentis  novae  legis,  quia  in  omnibus  sunt  non 
solum  signa  theoretica  ad  manifestandas  et  proponendas 
promissiones  Dei,  sed  fineprincipali  suntsigna  practica,  quae 
ex  divina  institutione  producunt  supernaturalem  effectum, 
quem  significant;  non  tamen  eodem  modo  se  habet  verbuin 
consecratorium  in  sacramento  quod  est  res  permanens,  et  in 
sacramentis  quae  actione  constant  transeunte,  et  ideo  non 
sunt  realiter,  nisi  dum  administrantur. 

Si  sacramentum  aliquod  est  res  permanens,  hoc  signum  ef- 
ficax  gratiae^  quatenus  permanens,  non  componetur  prae- 
ter  rem  etiam  verbis  realiter  permanentibus,  cum  verba  ex 
natura  sua  sint  aliquid  successione  transiens,  nec  possint 
permanere  nisi  virtute  in  aliquo  effectu.  Verba  ergo  in  tali 
sacramento  solum  concurrent  in  confectione  sacramenti  ita, 
ut  per  verba  res  aliqua  transferatur  vel  transmutetur  ab 
uno  statu  non  sacramentali  ad  aliam  rationem  sacramen- 
talem.  Unde  verba  illa  non  immediate  sed  mediate  tantum 
referentur  ad  significandam  et  efiiciendam  sanctificationem 
hominis;  hanc  enim  immediate  significat  et  efficit  sacramen- 
tum  permanens,  ad  quod  efficiendum  verba  ordinantur,  in 
quo  tamen  non  permanent  nisi  virtute  et  effectu:  signifi- 
catio  autem  et  efficacia  immediata  verborum  dirigetur  ad 
rem  illam  transferendam  vel  transmutandam  in  sacramen- 
tum.  Haec  tamen  translatio  et  transmutatio  est  vera  con- 
secratio.  Ergo  verba  sacramentalia,  quibus  conficitur  sacra- 
mentum  permanens,  immediate  consecratoria  sunt  tantum 
rei  alicuius  obiectivae  extra  hominem,  non  autem  hominis 
suscipientis  sacramentum.  Huiusmodi  sacramentum  perma- 
nens  unicum  est  ss.  Eucharistia,  in  cuius  confectione  ver- 
ba  a  Christo  instituta  immediate  significant  et  efficiunt 
conversionem  materiae  sacramentalis  h.  e.  panis  et  vini  in 
corpus  et  sanguinem  Domini  in  statu  cibi  ac  potus  sub 
iisdem  panis  et  vini  permanentibus  speciebus:  hic  autem 
cibus  ac  potus  quamdiu  manet,  est  signurn  efficax  spiri- 
tualis  refectionis  et  sanctificationis  nostrae,  ac  proinde  per- 

manens  sacramentum.  Verba  igitur  illa  sunt  et  dici  pos- 
sunt  consecratoria  panis  ac  vini,  si  spectetur  terminus  a 
auo  secunduni  substantiam  transiens  ,  ac  status  sacer  et 
sacramentalis  accidentium  permanentium  ac  demonstran- 
tium  corpus  et  sanguinem  Christi  in  termino  ad  guem; 
sunt  et  possunt  dici  consecratoria  corporis  et  sanguinis  Do- 
mini,  si  spectetur  terminus  formalis  ad  quem,  et  consecra- 
tio  non  intelligatur  translatio  in  statum  sanctiorem,  sed 
realis  praesentatio  Sancti  Sanctorum,  ac  positio  in  statu 
sacramentali  et  specialiter  sanctificante  ;  sunt  denique  et 
possunt  dici  consecratoria  sacramenti  corporis  et  sanguinis 
Domini,  si  spectetur  terminus  totalis  ad  guem,  et  consecra- 
tio  intelligatur  constitutio  rei  sacratissimae.  At  haec  me- 
lius  intelligentur  alio  in  loco,  ubi  agemus  de  transubstan- 
tiatione. 

In  sacramentis  vero,  quae  consistunt  in  aliquibus  acti- 
bus  praetereuntibus,  et  quae  proinde  sunt  dum  fiunt,  verba 
transeuntia  cum  actione  pariter  praetereunte,seu  verba  cum 
rebus  componunt  ac  constituunt  ipsum  signum  efficax  san- 
ctificationis;  et  ideo  sicut  totum  signum  ita  et  verba  utpote 
pars  ipsius  signi  diriguntur  significatione  et  efficacia  ad 
ipsum  hominem  sanctificandum.  Ibi  ergo  verba  habent  im- 
mediate  duplicem  relationem  consecratoriam,  a)  ad  ijpsam 
materiam,  quam  verba  tamquam  forma  determinant  et  ele- 
vant  ad  esse  sacramentale.  «  Detrahe  verbum,  et  quid  est 
aqua  nisi  aqua?  accedit  verbum  ad  elementum,  et  fit  sacra- 
mentum...  hoc  est  verbum  fidei  quod  praedicamus,  quo  sine 
dubio,  ut  mundare  possit,  consecratur  et  baptismus  r>  s.  Au- 
gustinus  in  Io.  tract.  80.  n.  3.  (supra  p.  36.).  Relate  ergo 
ad  materiam  verba  sunt  consecratoria,  non  quod  dirigantur 
ad  materiam  et  ex  ea  consecrent  sacramentum,  ut  accidit 
in  sacramento  permanente,  sed  quod  per  modum  formae 
componendo  cum  materia  unum  sacrum  signum,  hanc  red- 
dant  ex  materia  remota  proximam  et  sacramentalem.  Tum 
b)  verba  consecratoria  sunt  relate  ad  ipsum  hominem  susci- 
pientem  sacramentum;  sicut  enim  totum  sacramentum  ita 
sane  et  verba  sacramentalia,  utpote  forma  determinans  et 
absolvens  in  suo  esse  signum  efficax  gratiae,  significant  et 

efficiunt  sanctificationem  hominis.  aUnde  tanta  virtus  aauae, 
ut  corpus  tangat  et  cor  abluat,  nisi  faciente  verbof  »  Au- 
gust.  ibid.  Ideo  verba   ad   hominem  ipsum    sanctificandum 
diriguntur:  ego  te  baptizo...    confirmo...   absolvo   etc.  (1). 

Postremo  tam  in  sacramentis  quae  solo  usu  constant. 
quam  in  sacramento  permanente,  verba  possunt  dici  conse- 
cratoria  ex  sua  origine,  quia  sunt  verba  non  relicta  arbitrio 
sed  instituta  et  consecrata  ab  ipso  magno  sacerdote  Christo 
Iesu  ad  supernaturalem  effectum  producendum. 

Iam  vero  verba  sacramentalia  triplici  hoc  sensu  consecra- 
toria  esse,  continetur  ut  consequens  necessarium  in  duplici 
veritate:  quod  1°.  sacramenta  sunt  sacra  signa  immediate  effi- 
cacia  sanctificationis,  non  autem  sunt  signa  tantum  theore- 
tica  promissionum  Dei;  et  quod  2°.  verba  sacramentalia  sunt 
pars  per  modum  formae  constituens  signum  efficax  gratiae 
cum  materia,  quae  et  ipsa  per  formam  accedentem  fit  sacra 
et  pars  signi  sanctificantis.  Atquiprior  illapropositio  th.  VI 
sqq.  posterior  th.  IV  et  V  demonstrata  est.  Declarato  ergo 
sensu,  quo  verba  sint  et  dicantur  consecratoria,  haec  veritas 
non  alia  indiget  demonstratione. 

Argumenta  specialia  duci  possent,  si  opus  esset,  ex  bap- 
tismo  infantium,  ex  valore  sacramentorum  apud  haereticos 
et  errantes  in  doctrina  fidei,  ex  doctrina  Patrum  invoca- 
tioni  ss.  Trinitatis  et  verbis  evangelicis,  quibus  perficiun- 
tur  sacramenta,  tribuentium  efficaciam  ad  consecrandum 
elementum  et  ad  sanctificandum  hominem.  Profecto  enim 
verba  sacramentalia  (in  coniunctione  cum  materia  ad  con- 
stituendum  unum  signum)  non  minus  sunt  efficacia  ad  sanc- 
tificandos  infantes  ,  qui  neo  promissiones  divinas  et  si- 
gnificationes  sacramenti  intelligere  nec  fidem  (actualem) 
concipere  possunt;  nam  quod  infantes  actu  credant  in 
sacramenti  susceptione,  putidum  esse  figmentum  Lutheri 
nemo  diffitebitur,  hominis  scilicet,  qui  solis  Scripturis  fidem 
se  habere  professus  hoc  miraculum  absque  ullo  indicio  Scrip- 

(1)  Patet  facile,  illos  Scotistas,  qui  sacramentum  poeniteutiae  solis 
Verbis  absolutionis  constare  putabant,  verba  consecratoria  hoc  secundo 
sensu  habuisse,  non  autem  potuisse  admittere  consecratoria  primo  sensu 
relate  ad  materiam,  quam  in  hoc  sacramento  negabant. 

turarum  ex  merosuo  arbitrio  obtrudere  voluit.  Porro  etiam 
in  adultis  efficacia  sacramentorum  non  ideo  desinit,  quod 
suscipientes  nec  verba  nec  totius  signi  significationem  theo- 
reticam  et  concionatoriam  intelligant;  imo  manet  efficacia, 
etiamsi  tum  conferens  sacramentum  tum  suscipiens  verba 
intelligerent  sensufalsoethaeretico.  Quod  sacramentum  non 
confert  actu  sanctificationem,  si  suscipiens  culpabiliter  er- 
ret  in  fide,  id  non  est  ex  defectu  efficaciae  in  sacramento 
sed  propter  obicem,  quo  homo  se  reddit  incapacem  gratiae. 
Unde  in  baptismo  e.  g.  ab  Arianis  collato  verba  manebant 
sacramentalia,  licet  ab  eis  intellecta  sensu  haeretico;  contra 
vero  si  illa  mutarentur  e.  g.  baptizando  u  in  nomine  Dei 
unius  et  trini  »,  verba  quantumvis  orthodoxa  et  secundum 
veram  fidem  intellecta,  iam  sacramentalia  non  essent.  Quae 
omnia  repugnant  hypothesi  significationis  tantummodo  theo- 
reticae  et  concionatoriae  in  verbis  sacramentalibus.  Praeterea 
verba  sacramentalia  sensu  et  modo  superius  declarato  dicun- 
tur  in  Scripturis  et  a  ss.  Patribus  consecrare  ipsam  materiam 
sacramentorum.  a  Calix  benedictionis  ,  cui  benedicimus  n 
1.  Cor.  X.  16.  u  Aquasimplex,  Spiritus  Sancti  et  Christi  et 
Patrisinvocationempercipiens,  vimsanctificationis  acquirit» 
Cyrill.  Hier.  Cat.  III.  n.  3;  «  sanctum  uuguentum  (ayiov  pvpcv) 
post  invocationem,  Christi  donarium  et  efficax  Spiritus  Sancti 
(conferendi)  praesentia  divinitatis  eius  factum  est  »  Id.Cat. 
mystag.  III.  n.  3.  u  Quomodo  homicidam  exaudit  deprecantem 
vel  supra  aquam  baptismi  vel  supra  oleum  vel  super  Eucha- 
ristiam  vel  super  capita  eorum,  quibus  manus  imponitur? 
Quae  omnia  tamen  et  fiuntet  valent  etiam  per  homicidas  » 
s.  Augustinus  de  Baptism.'  1.  V.  c.  20.  Vide  Bellarmin. 
1.  I.  c.  19. 

Scholion  1.  Licet  propria  ratio  et  finis  princeps  sacra- 
mentorum  novae  legis  constituatur  in  efficientia  sanctifica- 
tionis,  non  autem  in  obiectiva  et  theoretica  solum  signi- 
ficatione  per  modum  doctrinae;  hanc  tamen  etiam  alteram 
rationem  in  sacramentisnostrisEcclesiacatholica  non  negat, 
sed  eam  secundariam  esse  affirmat,  quae  ex  virtute  ac  di- 
gnitate  principe  sacramentorum  pendeat  et  consequatur. 
Theologi  catholici  agunt  frequenter  de  fine  secundario  sa- 

cramentorum  ad  nostram  eruditionem,  liumiliationem,  exer- 
citationem,  ut  habet  s.  Thomas  3.  q.  61.  art.  1;  et  s.  Bona- 
ventura  in  4.  dist.  1.  P.  I.  a.  1.  q.  1.  (1);  quod  idem  s.  Bo- 
naventura  ib.  dist.  2.  a.  1.  q.  2.  aliis  verbis  ait,  sacramenta 
esse  quidem  in  medicamentum,  sed  simul  etiam  in  documen- 
tum  et  ornamentum  Ecclesiae.  In  catechismo  Romano  P.  II. 
c.  1.  n.  14.  causae  nnales  institutionis  sacramentorum  nu- 
merantur  multae:  ut  per  signa  sensibilia  facilius  intellige- 
remus  supersensibilia;  ut  essent  pignora  promissionum  di- 
vinarum  ad  fidem  et  spem  nostram  sustentandam ;  ut 
sacramentis  tamquam  tesseris  ac  symholis  fideles  interno- 
scerentur,  sacramentorum  usu  fidem  suam  palam  testarentur, 
communione  eorumdem  mysteriorum  velut  unius  corporis 
membra  inter  se  visibili  vinculo  et  mutua  charitate  connec- 
terentur;  postremo  ut  necessitas  sensibilium  elementorum 
in  via  salutis  humanam  superbiam  edomaret  atque  compri- 
meret.  At  vero  haec  omnia,  in  quibus  novatores  totam  ra- 
tionem  ac  virtutem  sacramentorum  concluserunt,  supponunt 
virtutem  propriam  sanctificantem  in  sacramentis  et  non  nisi 
ex  ea  supposita  deducuntur  ,  de  qua  virtute  sanctificante 
catechismus  distincte  agit  ib.  n.  27-29.  Unde  Concilium  Tri- 
dentinum  non  negat,  sed  imo  indirecte  indicat,  etiam  ad  hos 
fines  quos  diximus,  sacramenta  spectare;  damnat  vero  hae- 
reticos,  qui  in  his  principem  vel  solum  scopum  ac  totam 
virtutem  sacramentorum  constituunt.  u  Si  quis  dixerit,  haec 
sacramenta  propter  solam  fidem  nxLtrienddLm  instituta  fuisse; 
A.  S.  »  u  Si  quis  dixerit,  sacramenta  novae  legis  non  con- 
tinere  gratiam...  quasi  signa  tantum  externa  sint  acceptae 
per  fidem  gratiae  vel  iustitiae,  et  notae  quaedam  christianae 
professionis,  quibus  apud  homines  discernuntur  fideles  ab 
infidelibus;  A.  S.  n  sess.  VII.  can.  5.  6. 

(1)  «  Expediens  fuit  ( institutio  sacramentorum )  a  parte  aegroti : 
qnia  erat  caecus  quoad  rationalem,  itleo  data  sunt  ei  sacramenta  visi- 
bilia  ad  eruditionem;  erat  elatus  quoad  irascibilem,  ideo  data  sunt  ei 
sacramenta  corporalia  ad  sui  humiliationem;  erat  fastiditus  quoad  con- 
cupiscibilem,  ut  nou  saperent  ei  spiritualia,  ideo  sacramenta  sunt  ei 
data  ad  exercitationem,  ne  forte  in  unius  solius  perceptione  vel  in  spi- 
ritualium  tantum  contemplatione  sibi  posset  fastidium  generari  et  tae- 
dium  »  s.  Bonaventura  1.  c. 

Scholion  2.  Celeber  est  locus  s.  Augustini  in  Io.  tract.  80. 
n.  3,  ubi  videri  posset  s.  Doctor  tum  verbum  sacramentale 
habuisse  velut  praedicationem  evang elii,  tum  virtutem  sanc- 
tificandi  tribuisse  tantum  fidei  et  non  sacramento.  Com- 
mentans  in  verba  Io.  XV.  3:  u  iam  vos  mundi  estis  propter 
verbum,  quod  locutus  sum  vobis,  »  ita  scribit. 

u  Quare  non  ait:  niundi  estis  propter  baptismum,  quo 
loti  estis,  sed  ait:  propter  verbum,  quod  locutus  sum  vobis, 
nisi  quia  et  in  aqua  verbum  mundat?  Detrahe  verbum  , 
et  quid  est  aqua  nisi  aqua?  Accedit  verbum  ad  elementum, 
et  fit  sacramentum,  etiam  ipsum  tamquam  visibile  verbum.  n 

u  Unde  ista  tanta  virtus  aquae,  ut  corpus  tangat  et  cor 
abluat  nisi  faciente  verbo,  non  quia  dicitur  sed  quia  cre- 
ditur  ?  Nam  et  in  ipso  verbo  aliud  est  sonus  transiens  aliud 
virtus  manens.  Hoc  est  verbum  fidei,  quod  praedicamus,  ait 
Apostolus,  quia  si  confessus  fueris  in  ore  tuo,  quia  Dominus 
est  Iesus  etc.  Unde  in  actibus  Apostolorum  legitur:  fide 
mundans  corda  eorum.  Et  in  epistola  sua  b.  Petrus,  sic  et 
vos,  inquit,  baptisma  salvos  facit  non  carnis  depositio  sor- 
dium  sed  bonae  conscientiae  interrogatio  »  (Rom.  X.  8.  sq.; 
Act.  XV.  9;1.  Pet.  III.  21.). 

u  Hoc  est  verbum  fidei,  quod  praedicamus,  quo  sine  du- 
bio ,  ut  mundare  possit,  consecratur  et  baptismus...  Lege 
Apostolum  et  vide,  quid  adiungat:  ut  eam  sanctificaret,  in- 
quit,  mundans  eam  lavacro  aquae  in  verbo.  Mundatio  igitur 
nequaquam  fluxo  et  labili  tribueretur  elemento  ,  nisi  ad- 
deretur:  in  verho.  t> 

u  Hoc  verbum  fidei  tantum  valet  in  Ecclesia  Dei,  ut 
per  ipsum  credentem,  offerentem ,  benedicentem ,  tinguen- 
tem,  etiam  tantillum  mundet  infantem ,  quamvis  nondum 
valentem  corde  credere  ad  iustitiam  et  ore  confiteri  ad 
salutem.  » 

Difficultas,  ut  dixi,  in  tota  hac  oratione  duplex  est,  quod 
Augustinus  1°.  videtur  dicere,  verbum  jyraedicationis  esse 
illud,  quod  mundat  in  baptismo;  quod  2°.  virtutem  mun- 
dandi  in  baptismo  non  ipsi  verbo  nec  verbo  cum  elemento 
sed  tantum  fidei  videtur  tribuere:  u  faciente  verbo,  non  quia 
dicitur,  sed  quia  creditur.  » 

Ut  sensum  genuinum  assequamur ,  quatuor  partes  dis- 
tinguimus  in  contextu  Augustini.  a)  Ait  generatim,  verbum 
fidei  esse,  quod  mundat,  non  solum  extra  baptismum  exci- 
tando  fidem  et  dispositionem  necessariam,  ut  Christus  di- 
xit:  mundi  estis  propter  sermonem,  quem  locutus  sum  vo- 
bis,  sed  etiam  in  baptismo;  nam  sine  accedente  verbo  fidei 
sacramentum,  quod  mundat ,  non  consistit.  Haec  explanat 
et  demonstrat  usqtie  ad  illa:  a  tamquam  visibile  verbum.  n 

b)  In  ipso  verbo  fidei,  ait,  distinguatur  oportet  sonus  ma- 
terialis,  u  quia  dicitur,  »  u  sonus  transiens;  »  tum  sirrnifi- 
catio  formalis  seu  potius  res  significata,  quae  est  fidei  obie- 
ctum,  et  cui  debet  respondere  fides  subiectiva:  u  quia  cre- 
ditur  »,  u  virtus  manens.  »  Verbo  generatim  tum  extra 
baptismum  ut  respondeat  fides,  tum  in  baptismo  ut  una 
cum  elemento  constituat  sacraraentum,  et  sacramentum  cor 
abluat,  efficacia  non  competit  ratione  soni  materialis  sed 
ratione  significationis  formalis  et  rei  significatae  per  ver- 
bura:  non  quia  sunt  haec  vocabula  materialia,  sed  quia  est 
formale  verbum  Dei  et  verbum  fidei  (1).  Ad  declarandam 
hanc  distinctionem,  quod  scilicet  efficacia  est  in  verbo,  qua- 
tenus  est  formale  verbum  fidei,  pertinent  textus  quos  ad- 
fert.  Haec  usque  ad    verba:  u  conscientiae   interrogatio.  » 

c)  Considerat  verbum  fidei,  illud  scilicet  compendium  sym- 
boli  et  professionis  christianae:  «  in  nomine  Patris  et  Filii 
et  Spiritus  Sancti,  »  praecise  ut  est  forma  baptismi,  atque 
hoc  modo  verbum  ait  esse    consecratorium   (2),  quo  conse- 

(1)  Modo  non  valde  absimili  declarat  alibi  virtutem  divinam  ope- 
rantem  per  verbum  sacramentale.  «  Deus  aeteraus  est,  nec  tamen  aqna 
et  omnis  illa  actio  corporalis  ,  quae  agitur  cum  baptizamus,  et  fit,  et 
transit,  aeterna  est.  Ubi  rursus  etiam  illae  syllabae  celeriter  sonantes 
et  transeuntes,  cum  dicitur  Deus,  nisi  dicaatur,  non  consecratur.  Haec 
omnia  fiunt  et  transeunt,  sonaut  et  transeunt;  virtus  tamen  quae  per 
ista  operatur,  iugiter  manet,  et  donum  spiritale,  quod  per  ista  insi- 
nuatur,  aeternum  est  »  contr.  Faust.  XIX.  c.  16.  cf.  de  Baptism.  1.  III. 
c.  10.  n.  15. 

(2)  Verbnm  fidei  quo  consecratur  baptismus,  ab  Augustino  non  alind 
intelligi  quam  iysam  formam  baptismi,  satis  per  se  constat.  «  Si  evan- 
gelicis  verbis,  in  nomine  Patris,  et  Filii,  et  Spiritus  Sancti  Marcion 
baptismum  consecrabat,  inquit   1.  III.  de  Bapt.  n.  20,  integrum  erat  sa- 

crante  fluxum  et  labile  elementuru  constituitur  baptismus; 
ita  ut  revera  per  elementum  accedente  verbo  fiat,  teste  Scri- 
ptura,  mundatio  et  sanctificatio.  Usque  ad  illa :  u  nisi  ad- 
deretur,  in  verbo.  »  d)  In  ultima  parte  ex  baptismo  infan- 
tium  demonstrat  verbi  fidei,  quando  sacramentale  est,  pro- 
priam  virtutem  ad  mundationem,  ita  ut  non  excitatio  fidei 
actualis,  quae  in  infante  nulla  est,  et  per  fidem  demum 
remissio  peccati,  sed  immediate  iustificatio  et  sanctificatio 
tribuenda  sit  ipsi  sacramento.  Quod  vero  ait  s.  Doctor,  ver- 
bum  fidei  per  ipsum  credentem,  offerentem,  benedicentem, 
tinguentem  mundare  infantem,  intelligi  debet  de  ministerio 
offerentium  et  baptizantium,  qui  nisi  crederent,  ordinarie 
suum  ministerium  ad  infantis  baptismum  non  exhiberent; 
non  autem  potest  intelligi  ita ,  ut  fidei  eorum  tamquam 
causae  immediatae  tribuatur  infantis  mundatio,  cum  is  ni- 
hilo  minus  mundaretur,  etiamsi  nec  offerentes  nec  baptizans 
essent  fideles.  Hanc  esse  non  solum  in  se  certam  et  catho- 
licam  doctrinam  sed  etiam  sententiam  Augustini,  patet  ex 
omnibus  eius  disputationibus  de  baptismo  haereticorum  ad- 
versus  JDonatistas ;  et  speciatim  de  fide  offerentium  tam- 
quam  conditione  ordinaria,  ut  parvuli  perducantur  ad  bap- 
tismum,  non  vero  causa  eorum  iustificationis,  legi  possunt, 
quae  habet  ep.  98.  n.  2.  5.  ad  Bonifac. 

Quare  si  obiicitur:  iuxta  Augustinum  verbum  in  sacra- 
mento  est  verbum  praedicationis;  et  illud  dicitur  efficax 
non  in  se  guatenus  dicitur,  sed  solum  ratione  fidei  auate- 
nus  creditur ,  respondendum  est  ad  lum:  considerat  Augu- 
stinus  verbum  evangelicum  quod  praedicatur,  tum  genera- 
tim  ufcv verbum  Dei,  tum  speciatim  quatenus  compendium 
verbi  fidei  constituit  formam  baptismi,  concedo;  considerat 
verbum  praedicationis  in  ipso  bavtismo,  subdistinguo:  con- 
siderat  verbum  fidei  utformam  consecrantem  et  una  cum  ele- 
mento  constituentem  sacramentum,  quod  mundat  a  peccato, 
concedo;  considerat  verbum  in  baptismo  ut  propositionem 
doctrinae,  nego.  Respondeo   ad  2um:  verbum    dicitur  efficax 

cramentum,  quamvis  eius  fides  sub  eisdem  verbis  aliud  opinantis  quam 
catholica  veritas  docet.  non  esset  integra  sed  fabulosis  falsitatibus  in- 
quinata.  » 


-  104  — 
non  in  se  sed  rationefidei,  dlstinguo:  dicitur  efficax  non  ra- 
tione  sonimaterialis,  sed  ratione  rei  significatae,  etquatenus 
est  verbum  fidei  obiectivae,  concedo;  dicitur  efficax  non  ipsum 
verbum  consecrans  et  cum  elemento  constituens  sacramen- 
tum  ,  sed  efficacia  tribuitur  fidei  subiectivae  ,  nego.  Vide 
Bellarminuml.  I.  c.  20;  Vasquezin  3.  P.  T.  II.  disp.  129.  c.4. 
n.  53.  seqq.  cf.  s.  Thom.  3.  q.  60.  a.  7.  ad  1. 

THESIS  X. 

De  modo  et  ratione  intestina,  qua  sacramenta  novae  legis 
non  solum  sint  conditio  necessaria  sed  vera  causa  gratiae, 

u  Ut  snpernaturalis  dignitas  sacramentornm  et  ex  ea  modus  intel- 
»  Ugatur,  quo  ea  non  solnm  sunt  conditio  necessaria  sed  vera  causa 
»  collationis  gratiae  ,  tenendum  est  principium,  quod  sacramenta  dum 
»  fiunt  ,  sunt  moraliter  actiones  Christi  redemptoris  et  summi  sacer- 
»  dotis,  quas  ad  passionis  suae  fructum  singulis  applicandum  ipse  pri- 
»  mum  instituit,  et  per  ministros  sua  auctoritate  fungentes  iugiter  exse- 
»  quitur.  Unde  1°.  sacramentis  inest  supernaturale  pretium  et  dignitas 
»  obiectiva,  quae  ex  Christi  meritis  promanans  exigit  eornm  qui  ini- 
»  tiantur,  sanctificationem;  atque  ideo  sacramenta  sunt  verae  causae 
»  morales  collationis  gratiae.  Ex  eodem  principio  praeterea  2°.  sacra- 
»  menta  sunt  practica  signa  et  tamquam  realia  verba  Dei  sanctificato- 
»  ris,  quibus  per  suos  ministros  operationem  suam  sanctificantem  ex- 
»  primit;  unde  sicut  in  aliis  verbis  Dei  practicis  extraordinariis  ita 
»  et  in  sacramentis  velut  verbis  Dei  practicis  ordinariis  ,  non  quidem 
»  sonus  transiens  sed  virtus  manens  (1),  quae  in  se  invisibilis  per  si- 
»  gnum  visibiliter  manifestatur,  physice  operatur  effectum  significatum. 

I.  Principium,  quod  ponimus  instar  fundamenti,  indu- 
bitatum  est.  Si  enim  ipsum  ministerium  docendi  nomine 
et  auctoritate  Christi  exercetur  ab  Ecclesia,  multo  magis 
in  omnibus  ritibus  sanctificantibus,  cuiusmodi  sunt  sacra- 
menta,  Ecclesia  et  quivis  Ecclesiae  minister  gerit  morali- 
ter  personam  Christi  (2)  ex  ipsius  institutione  ac  mandato 

(1)  Augustinus  in  Io.  tr.  80.  n.  3;  contra  Faust.  XIX.  c.  16.  cf.  s.  Th. 
3.  q.  62.  a.  1. 

(2)  «  Per  quemlibet  ministrum  detur,  illius  est  baptismus,  de  quo 
dictum  est:  hic  est  qui  baptizat  (Io.  I.  33.)...  Itaque  invenimus  dictum 
ab  Apostolis,  et  gloriam  meam  quamvis  utique  in  Domino,  et  ministe- 
rium  meum,  et  evangelium  menm,  quamvis  utique  a  Domino  imperti- 
tum  et   donatum;   baptismus    autem    meus,  nemo  dixit    eorum    omnino. 

pro  Christo legatione fungens.  Matth.  XXVIII.18.19; lo.  XX. 
21-23;  Eph. V.  25. 26;  1. Cor.  IV.  1.  (cf.  1. 13-16.);  2.  Cor.V.  20. 
Est  hoc  evidens  ex  ipsa  natura  ministerii  et  actuum  exer- 
cendorum  ;  repugnat  enim  profecto,  ut  actus  illi  externi  ab 
homine  positi  habeant  valorem  ad  iustificationem  et  gra- 
tiam  conferendam  initiato  ,  nisi  quatenus  ex  institutione 
Christi  et  auctoritate  et  potestate  a  Christo  delegata  exer- 
ceantur.  Unde  etiam  in  forma  ipsa  et  in  ritu  administrationis 
haec  potestas  delegata  et  actio  exsequenda  nomine  Dei  et  Chri- 
sti  expressa  reperitur;  sacramenta  enim  in  nomine  ss.  Tri- 
nitatis,  et  a  ministris  ex  praescripto  Christi  institutis  con- 
secrantur.  Expressissime  vero  haec  moralis  gestio  personae 
Christi  ex  parte  ministri  cernitur  in  consecratione  Eucha- 
ristiae  sacramenti  sacramentorum,  ex  quo  tamquam  ex  exem- 
plari  eadem  functio  et  actio  nomine  Christi  etiam  in  cete- 
ris  sacramentis  intelligeretur,  etiamsi  in  eorum  ritu  ipso 
minus  perspicue  esset  exhibita.  u  Consecratio  quibus  ver- 
bis  fit ,  et  cuius  sermonibus  ?  Domini  Iesu.  Nam  reliqua 
omnia  in  superioribus  a  sacerdote  dicuntur,  laudes  Deo  de- 
feruntur,  oratio  petitur  pro  populo  ,  pro  regibus  ,  pro  ce- 
teris;  ubi  venitur,  ut  conficiatur  venerabile  sacramentum, 
iam  non  suis  sermonibus  utitur  sacerdos  ,  sed  utitur  ser- 
monibus  Christi.  Ergo  sermo  Christi  hoc  conficit  sacramen- 
tum.  Quis  est  sermo  Christi?  Nempe  is  ,  quo  facta  sunt 
omnia.  Iussit  Dominus,  et  factumest  coelum,  iussitDominus, 
et  facta  est  terra...  Si  ergo  tanta  vis  est  in  sermone  Domini 
Iesu,  ut  incipiant  esse  quae  non  erant,  quanto  magis  operato- 
rius  est,  ut  sint  quae  erant,  et  in  aliud  commutentur?...  Non 
erat  corpus  Christi  ante  consecrationem  ,  sed  post  conse- 
crationem,  dico  tibi,  quia  iam  corpus  est  Christi.  Ipse  di- 
xit  et  factum  est,  ipse  mandavit  et  creatum  est.  Tu   ipse 

Neque  enim  omnium  aequalis  est  gloria,  nec  ministrant  ( in  verbo  et 
opere  )  omnes  aequaliter,  nec  aequali  prudentia  sunt  omnes  praediti, 
et  in  evangelizando  alius  alio  melius  operatur,  et  ideo  potest  dici  alius 
alio  doctior  in  ipsa  doctrina  salutari  ( quam  inde  aliquo  modo  potest 
dicere  suam);  aiius  autem  alio  melius  baptizatus  dici  non  potest,  sive 
ab  inferiore  sive  a  maiore  baptizatur»  (et  ideo  baptismus  non  est  Cephae 
vel  Pauli  vel  Apollo  ,  sed  Christi  tantummodo ).  S.  August.  de  Ba- 
ptismo  1.  V.  n.  14.  16. 


—  106  — 
eras,  sed  eras  vetus  creatura;  posteaquam  consecratus  es, 
nova  creatura  esse  coepisti  »  (de  Sacram.  1.  IV.  c.  4.  inter 
Opp.  Ambros.  T.  II.).  Quando  haec  vis  ad  commutandum 
in  sacramento  Eucharistiae,  et  ad  innovandum  hominem 
in  omnibus  sacramentis  tribuitur  sermoni  Christi,  facile 
patet,  nou  intelligi  solum  sermonem  esse  Christi,  quatenus 
olirn  dictus  est  a  Christo;  sed  quatenus  sermonem  instituit 
ut  suum  repetendum  iugiter  per  saeculorum  decursum,  et 
quatenus  nunc,  cum  fit  consecratio,  eum  sermonem  ipse  dicit 
per  suos  miuistros.  Ideo  distinguuntur,  quae  usque  ad  con- 
fectionem  sacramenti  dicit  sacerdos ,  qu  imvis  et  illa  plera- 
que  sint  sermones  olim  a  Christo  dicti ,  et  quae  fiunt  in 
confectione  sacramenti,  ubi  sacerdos  iam  non  suis  sed  Chri- 
sti  sermonibus  utitur,  dum  ipse  nomine  Christi  et  Christus 
per  ipsum  ut  ministrum  enuntiat   sermonem    operatorium. 

Praeterea  haec  doctrina  de  Christo  magno  sacerdote  , 
qui  perpetuo  ipsa  signa  sacramentalia  et  sacros  externos 
ritus  sacramentales  administret  ut  actiones  suas  non  qui- 
dem  visibili  exsecutione  sed  invisibili  maiestate,  quod  ea 
peragat  per  ministros  ipsius  nomine  et  auctoritate  fungen- 
tes  ;  haec  inquam  doctrina  multipliciter  declarata  est  et 
principii  fundamentalis  instar  propugnata  in  controversia 
cum  Donatistis  de  valore  sacramentorum  independente  a  fide 
et  meritis  ministri.  Vide  s.  Augustinum  in  lo.  tract.  V. 
nn.  9.  11. 13. 15. 18-20;  tract.  VI.  nn.  6-8;  et  passim  in  11.  ad- 
versus  Donatistas.  u  Hic  (Christus)  est,  qui  baptizat  in  Spiritu 
Sancto;  nec  sicut  Petilianus  dicit,  iam  baptizare  cessavit, 
sed  adhuc  id  agit,  non  ministerio  corporis  sed  invisibili 
opere  maiestatisn  contr.  litt.  Petilian.  1.  III.  c.  49.  n.  59. 
u  Petrus  baptizet,  hic  (Christus)  est  qui  baptizat;  Paulus  ba- 
ptizet ,  hic  est  qui  baptizat ;  Iudas  baptizet ,  hic  est  qui 
baptizat »  in  Io.  tract.  VI.  n.  7.  Cf.  s.  Ambros.  ep.  63.  n.  38; 
s.  Pacian.  ad  Sympronian.  ep.  3.  n.  7. 

S.  Thomas  hoc  ipsum  principium  hisce  verbis  complec- 
titur.  u  Agens  principale  in  baptizando  est  ipse  Deus  per 
auctoritatem,  et  ipse  Christus  secundum  quod  homo,  cuius 
meritum  operatur  in  baptismo  ;  et  ex  plenitudine  divinae 
bonitatis  et  (plenitudine)  gratiae  Christi  pervenit  gratia  ad 


—  107  — 
baptizatum...   Baptismus  non  est  instrumentum    agens    in 
virtute  ministri,  qui  et  ipse  instrumentum  est  agens  invir- 
tute  Ghristi  et  Dei  »  4.  dist.  5.  q.  2.  a.  2.  sol.  2.  et  3. 

II.  Iam  ex  praesupposito  principio  explicatur,  quomodo 
ipsae  actiones  sacramentales,  ipsaque  visibilia  signa  iuxta 
Christi  institutionem  posita  non  solum  sint  conditio  neces- 
saria,  sed  sint  verae  causae  mordles  collationis  gratiae. 

Christus  meritum  et  pretium  redemptionis  complevit  in 
cruce;  «  una  enim  oblatione  consummavit  in  aeternum  sancti- 
ficatos,  »  Heb.  X.  14;  IX.  12.  25.  23.  etc.  Non  tamen  ideo  iam 
etiam  nullis  intervenientibus  conditionibus  et  causis  subor- 
dinatis,  in  effectu  ipso  remissionis  peccatorum  et  sanctifi- 
cationis  meritumChristi  est  singulis  applicatum  (vide  tract. 
de  sacrificio  Euch.  th.  V.).  At  Christus  redemptor  sanctifica- 
tione  et  meritis  per  passionem  et  mortem  suam  consummatis 
etiam  meruit,  ut  posset  institueie  sacramenta  tamquam  suas 
operationes  sacras  ad  applicationem  pretii  sui  sanguinis  pro 
singulis,  dum  perpetuo  per  suos  legatos  ea  administraret. 
Unde  meruit  Christus  supernaturale  pretium  et  superna- 
turalem  dignitatem  sacramentorum  ;  et  horum  dignitas,  tum 
quatenus  Christus  redemptor  ea  ex  suis  meritis  instituit, 
tum  quatenus  ipse  principaliter  ea  per  suos  ministros  dis- 
pensat ,  tota  derivatur  ex  dignitate  personae  et  ex  pretio 
sanguinis  redemptoris,  Non  intelliguntur  itaque  sacramen- 
ta  operationes  Christi  tamquam  nova  augmenta  meritorum 
eius  ,  quod  sane  absurdum  foret  opinari ;  sed  eorum  di- 
guitas  et  pretium  supernaturale  fundatur  in  satisfactione 
ac  meritis  completis  in  cruce.  Dici  potest  sacramentum  no- 
mine  et  auctoritate  Christi  administratum  exhibere  coram 
Deo  pretium  sanguinisChristi  in  cruce  effusi ;  sicut  etiam 
interpellatio  Christi  pro  nobis  in  coelo  non  est  per  novum 
meritum,sed  est  exhibitio  meritorum  Christi  in  cruce  con- 
summatorum  (vide  tract.  de  Incar.  th.  LL).  At  supposita  tali 
Christi  institutione  sacramentorum  fundata  in  pretio  infinito 
suae  passionis  ac  mortis,  et  supposita  Dei  acceptatione  huius 
sacrae  actionis  symbolicae  ad  effectum  applicationis  meri- 
torum  Christi,  sacramentum  nomine  Christi  administratum 
ipsa  sua  dignitate  derivata  ex  Christi  meritis  exigit,  con- 

attnti  leg<  tis  ordinif  rvparati,  collationem  gratiae, 

ad  quam  e  •'  insl  it  utuni.  ( \h  risl  us  in  cruce  complevit  redcm 
ptionem  nniyerealem  voluntatv  quudammodo  antecedente;  in 
amentu  et  per  eaoramenta  ma  rite   adhibita  eam  ap- 
plieat  partioulafiter  ad  iustifieationem  peccatorum  et  sanc- 
titicationem  iaetornm    voluntate  consequente. 

Ex  bil  intelligitur  coniunctio  sacramentorum  in  Scrip-. 
tura  et  communi  Patrum  doctrina  cum  Chriati  passione  et 
morte  tami|uuii  cau.sa  meritoria  principe  ,  ex  qua  virtu- 
tem  BUam  mutuantur;  sicut  vicissim  explicatio  proposifa 
ex  ea  Scripturae  et  Patrura  doctrina  vindicatur  et  vera  esse 
demonstratur.  u  Christus  dilexit  Ecclesiam  et  seipsum  tra- 
didit  pro  ea,  ut  illam  sanctificaret  mundans  lavacro  aquae 
in  verbo  vitaen  Eph.  V.  25.  26.  Finis,  cur  Christus  se  tra- 
didit  in  passionem  ac  raortem,  dicitur  esse,  ut  sanctificaret 
Ecclesiara  raundans  per  sacraraentum.  Igitur  a)  meritum 
mortis  Christi  est,  ex  quo  instituitsacramentura  sanctificans; 
et  ad  hunc  etiam  finem  se  tradidit,  ut  mereretur  hanc  sui 
sacramenti  dignitatem.  b)  Christus  non  solum  in  actu  mor- 
tis  suae  meruit  sanctificationem  Ecclesiae,  sed  hanc  sanc- 
tificationem  particulariter  applicat  per  sacramentum  ,  quo 
ipse,  utique  per  suos  ministros,  Ecclesiam  dicitur  munda- 
re.  c)  Hoc  pretium  lavacri  in  verbo  vitae  seu  baptismi  est 
igitur  derivatum  ex  eius  persona ,  qui  morte  sua  meruit , 
ut  institueret  talis  pretii  sacramentum,  et  qui  perpetuo  ipse 
illud  principaliter  administrat.  Hinc  u  quicumque  baptizati 
sumus  in  Christo  Iesu,  in  morte  ipsius  (stq  zov  Savctzcv  gojxov 
in  mortem  ipsius)  baptizati  sumus  »  Rom.  VI.  3;  non  so- 
lum  quod  mors  Christi  est  exemplar  mortis,  qua  in  baptis- 
mo  raorimur  peccato ,  sed  etiam  quia  baptismus  continet 
pretium  mortis  Christi,  atque  adeo,  dum  mergimur  baptis- 
mo,  velut  mergimur  in  mortem  Christi,  quae  est  vita  no- 
stra,  ut  per  ipsum  baptismum  moriamur  peccato,  quod  est 
mors  animae,  morientes  autem  raorti  vivamus  (1).  Cf.  Co- 
loss.  II.  12;  1.  Cor.  XI.  26. 

(1)  a  Ut  per  mortem  destrueret  eum,  qui  habebat  mortis  impe- 
rium  »  Heb.  II.  14.  «  Ero  mors  tua,  o  mors  n  Os.  XIII.  14.  Mors  mortis 
est  vita,  negatio  privationis  seu  perfectio  privationi  contraria. 

In  hanc  sententiam  intelligenda  est  communis  Patrum 
doctrina,  quando  dicunt,  saoramentd  ex  latere  Christi  h.  e. 
ex  consummata  eius  passione  fluxisse  (Ambrosius,  Chryso- 
stonius  ,  Augustinus  ,  Leo  M.,  Cyrillus  Alex.  cf.  Suarez 
in  3.  P.  T.  I.  disp.  39.  sect.  3.);  sacramenta  esse  rubentia  san- 
guine  Christi  :  u  unde  rubet  baptismus  Christi ,  nisi  Chri- 
sti  sanguine  consecratus?  n  (Augustinus  in  lo.  tract.  11.  n.  4.); 
constare  sacramenta  propria  sanctitate  propter  eum,  a  quo 
sunt  instituta  (Id.  contr.  Crescon.  IV.  16.);  baptizari  nos 
in  sanguine  Christi  per  lavacrum  regenerationis  (Hierony- 
mus  in  Is.  I.  11. );  aquam  baptismi  habere  gratiam  Christi 
(vulgatus  Ambrosius  de  Sacrament.  I.  5.);  sacramenta  con- 
tinere  gratiam  (Concil.  Florent.  et  Trident.). 

S.  Thomae  doctrina  post  ea,  quae  dicta  sunt,  melius  in- 
telligitur.  u  Humana  natura  in  Christo,  inquit,  erat  velut 
quoddam  organon  divinitatis ,  et  ideo  humana  natura  ali- 
quid  communicabat  in  operatione  virtutis  divinae  (cf.  tract. 
nostr.  de  Incarn.  th.XL.)...  Unde  sanguis  Christi  pro  nobis 
effusus  (1)  habuit  vim  ablutivam  peccatorum  :  Apoc.  I.  5. 
lavit  nos  a  peccatis  nostris  in  sanguine  suo;  et  Rom.  III.  24. 

(1)  Intelligitur  liac  locutione ,  ut  patet,  satisfaciens  et  meritoria 
effusio  sanguinis  et  voluntaria  pretiosissimae  vitae  oblatio  cf.  3.  q.  48. 
a.  1.  ad  1.  Haec  sanguinis  effusio  est  causa,  sane  moraliter  h.  e.  meritorie 
non  autem  physice  efficiens  remissionem  peccatorum,  et  haec  ipsa  causa- 
litas  seu  hoc  pretium  satisfactorium  et  meritorium  derivatur  in  sacra- 
menta.  Distinguit  quidem  s.  Thomas  in  passione  Christi  rationem  cau- 
sae,  ut  est  meritoria  et  ut  est  efficiens  nostrae  salutis,  nec  tamen  ideo 
tribuit  ei  ope^  .tionem  salutis  per  efficientiam  physicam;  his  enim  no- 
minibus  causae  meritoriae  et  efficientis  non  tam  designat  duplicem  di- 
versum  modum  efficientiae  in  ipsa  passione,  quam  potius  diversam  re- 
lationem  ad  subiectum,  quod  per  passionem  Christi  est  causa  salutis 
nostrae.  Si  passio  Christi  refertur  ad  Deum  absolute  spectatum,  qui 
illam  aeterno  consilio  ordinat  ad  nostram  saluteui  et  per  eam  nos  vult 
salvare,  passionem  appellat  causam  instrumentalem  per  modum  effi- 
cientiae,  non  vero  causam  meritoriam;  quia  Deus  absolute  spectatus 
non  sane  meretur  sed  efficit  nostram  salutem.  Quando  autem  passio  re- 
fertur  ad  Christum  hominem,  qui  nostram  salutem  per  passionem  me- 
retur,  ita  spectatam  eam  dicit  causam  per  modum  meriti  3.  q.  48.  a.  6. 
ad  3;  q.  49.  a.  1;  cf.  3.  dist.  19.  q.  1.  a.  1.  soL  1;  Vasquez  in  3.  P. 
disp.  133.  c.  4. 

iustificati  in  sanguine  ipsius.  Et  sic  humanitas  Christi  est 
instrumentalis  causa  (instrumentum  coniunctum)  iustifica- 
tionis  ;  quae  quidem  causa  nobis  applicatur  spiritualiter 
(et  ex  opere  operantis)  per  fidem,  et  corporaliter  (atque  ex 
opere  operato)  per  sacramenta ...  Unde  illud  est  perfectis- 
simum  sacramentum,  in  quo  corpus  Christi  realiter  conti- 
netur ,  scilicet  Eucharistia  ;  et  est  omnium  aliorum  con- 
summativum,  ut  Dionysius  dicit  in  Eccles.  Hierarch.  c.  3. 
Alia  vero  sacramenta  participant  aliquid  de  virtute  illa, 
qua  humanitas  Christi  instrumentaliter  ad  iustificationem 
operatur,  ratione  cuius  sanctificatus  baptismo  sanctificatus 
sanguine  Ghristi  dicitur  ab  Apostolo  Heb.  X.  29.  Unde 
passio  Ghristi  in  sacramentis  novae  legis  dicitur  operari  ; 
et  sic  sacramenta  novae  legis  sunt  causa  gratiae  quasi  in~ 
strumentaliter  operantia  ad  gratiam....  Instrumentum  mo- 
vet,  in  quantum  movetur...  Similiter  sacramenta  operantur 
ad  gratiam  ,  prout  sunt  quasi  mota  a  Deo  ad  hunc  effe- 
ctum  ;  qui  quidem  motus  attenditur  secundum  institutio- 
nem ,  sanctificationem  ( quatenus  supernaturalis  dignitas  a 
Deo  per  Christum  hominem  merentem  in  sacramenta  deri- 
vatur  cf.  3.  q.  62.  a.  5.  0)  et  applicationem  ad  eum,  qui  ac- 
cedit  ad  sacramenta  »  (nam  in  ipsa  applicatione  et  dispensa- 
tione  agens  principalis  est  Deus  et  Christus,  cuius  nomine 
et  auctoritate  sacramenta  administrantur).  S.  Thom.  de  ve- 
ritat.  q.  27.  a.  4.  0  et  ad  4. 

Iam  ex  hucusque  declaratis  facile  apparet,  quomodo  sa- 
cramenta  novae  legis  non  solum  sint  conditio  sine  qua  non, 
sed  vera  causa  moralis  collationis  gratiae ;  non  tamen  causa 
princeps,  sed  instrumentalis.  Gausa  moralis  proprie  dicta 
differt  a  mera  conditione,  sine  qua  non  poneretur  eflectus, 
eo  quod  causae  morali  competit  aliqua  virtus  ,  dignitas , 
excellentia,  quae  licet  non  physice  influat  et  coopereiur  ad 
ipsum  esse  effectus  producendum,  est  tamen  causae  physice 
producenti  ratio,  propter  quam  producat  effectum.  Contra 
vero  in  eo,  quod  solum  est  conditio  sine  qua  non,  nulla  est 
huiusmodi  dignitas  vel  virtus  ;  sed  solum  est  alrquid  con- 
nexum  cum  altero,  in  quo  altero  est  propria  ratio  causali- 
tatis  non  tamen  exserenda  in  actum,  nisi  quando  illa  con- 

ditio  coniungitur.  Sic  si  princeps  iubeat  oeconomum  suum 
stipem  dare  omnibus  deferentibus  certum  signum  e.  g. 
denarium  plumbeum  ,  mandatum  principis  seu  princeps 
iubens  est  causa  moralis  efficiens,  ut  illi  homines  accipiant 
donum  ;  inest  ei  namque  auctoritas  et  dignitas  ,  propter 
quam  oeconomus  dat  pecuniam ;  ostensio  vero  signi  plum- 
bei  est  tantum  conditio ,  sine  qua  non  daret ;  nihil  enim 
in  illo  signo  est  dignitatis  ,  quod  moveat  oeconomum , 
sed  tota  ratio  residet  in  mandato  principis  ,  quod  tamen 
suam  virtutem  movendi  oeconomum  non  exsereret,  nisi  con- 
iungeretur  ostensio  signi  plumbei. 

Porro  si  illa  dignitas  ac  pretium  insit  causae  morali 
ex  propria  forma  permanente  y  causa  erit  jprincipalis  non 
instrumentalis ;  si  vero  tota  derivetur  a  causa  superiori  non 
per  modum  formae  permanentis,  sed  solum  quatenus  supe- 
rior  hac  inferiore  utitur  et  in  eam  influit ,  haec  inferior 
erit  causa  instrumentalis  (1).  Hoc  modo  debet  intelligi , 
quod  s.  Thomas  agens  de  sacramentis  tam  saepe  repetit , 
virtutem  causae  instrumentali  non  habere  esse  completum. 
u  Instrumentum  non  operatur,  nijri  in  quantum  est  motum 
a  principali  agente,  quod  per  se  operatur.  Et  ideo  virtus 
principalis  agentis  habet  perm  mens  et  completum  esse  in 
natura ,  virtus  autem  instrumentalis  habet  esse  transiens 
ex  uno  in  aliud  ,  et  incompletum  .  .  .  Sic  et  sacramentum 
consequitur  spiritualem  virtutem  ex  benedictione  Christi  et 
applicatione  ministri  (nomine  Christi  agentis)  ad  usum  sa- 
cramenti  »  s.  Thomas  3.  p.  62.  a.  4.  corp.  et  ad  3. 

Atqui  sacramenta  habent  iuxta  demonstrata  veram  di- 
gnitatem  supernaturalem  ex  meritis  et  effuso  pro  nostra 
sanctificatione  sanguine  Christi,  quae  dignitas  exigit  sanc- 
tificationem  eorum  ,   qui  remoto  obice  sacramentis  initian- 

(1)  u  Dicitur  per  se  agere ,  quod  agit  per  aliquam  formam  sibi 
inhaerentem  per  modum  naturae  completae,  sive  habeat  illam  formam 
a  se  sive  ab  alio,  aut  naturaliter  aut  violenter,  per  quem  modum  di- 
cuntur  illuminare  sol  et  luna,  calefacere  ignis  et  ferrum  ignitum  et 
aqua  calefacta.  Alio  modo  aliquid  operatur  ad  effectum  aliquem  instru- 
mentaliter,  quod  quidem  non  operatur  ad  effectum  per  formam  sibi 
inhaerentem,  sed  solum  in  quantum  est  motum  a  per  se  agente  »  s.  Tho- 
mas  de  veritat.  q.  27.  a.  4.  0. 

tur ;  sunt  ergo  non  solum  conditio  sed  vera  moralis  causa 
sanctificationis.  Habent  autem  eam  supernaturalem  digni- 
tatem  non  ex  forma  aliqua  eis  inhaerente,  sed  tota  deriva- 
tur  a  persona  et  meritis  redemptoris ,  in  quantum  mora- 
liter  sunt  actiones  Christi  sacramenta  instituentis,  ut  iugi- 
ter  suo  nomine  et  sua  auctoritate  administrentur  a  legatis 
suis ;  sunt  ergo  causae  instrumentales.  Vide  supra  th.  VI. 
n.  II.  Consulantur  de  Lugo  disp.  IV.  sect.  5.  n.  72.  seqq. ; 
Arriaga  disp.  X.  sect.  3.  praesertim  n.  23-31 ;  Pallavicinus 
Curs.  theolog.  1.  VI.  c.  16.  n.  215-218;  Haunoldus  1.  IV. 
c.  3.  controvers.  3.  n.  610-627;  Antonius  Mayr  tract.  X. 
disp.  2.  a.  2  ;  Holtzklau  theolog.  Wirceburg.  de  Sacram. 
c.  2.  a.  2.  n.  55.  seqq. 

III.  Sunt  praeterea  sacramenta  instrumenta  Dei  ad  gra- 
tiam  nobis  conferendam.  Vidimus  supernaturalem  dignita- 
tem  sacramentorum,  qua  exigente  collationem  gratiae  con- 
stituuntur  verae  causae  rnorales  gratiae,  derivari  totam  ex 
meritis  et  pretio  sanguinis  Christi  ;  atque  ideo  Christum 
per  sua  merita  esse  causam  moralem  principem  gratiae,  sa- 
cramenta  autem  esse  causas  morales  instrumentales  ipsi 
Christo  redemptori,  non  sane  ad  merendum  sed  ad  meri- 
tum  in  cruce  consummatum  nobis  applicandum.  At  in  Chri- 
sto  Domino  ipso  humanitas  per  se  spectata  est  instrumen- 
tum  Dei  Verbi  ad  merendam  et  conferendam  nobis  gratiam, 
quia  infinita  dignitas  meritorum  derivatur  ab  infinita  di- 
gnitate  personae  divinae,  quae  per  humanam  naturam  as- 
sumptam  tamquam  per  instrumentum  coniunctum  et  func- 
tionibus  huius  naturae  tamquam  principii  quo,  ut  dici  so- 
let,  pro  nobis  condigne  satisfecit  et  nobis  gratiam  meruit, 
ac  nominatim  meruit  dignitatem  suorum  sacramentorum. 
Ergo  dignilas  sacramentorum  spectatis  meritis  ,  ex  quibus 
ea  promanat,  prbxime  quidem  ad  Christi  humanitatem  ut 
ad  principium  quo,  sed  ultimo  ad  divinam  ipsam  personam 
ut  ad  principium  quod  redigenda  est.  Et  hic  est  primus 
modus,  quo  sacramenta  ut  causae  morales  sunt  instrumenta 
Dei  Verbi  ad  conferendam  nobis  gratiam.  u  Principalis  causa 
efficiens  gratiae  est  ipse  Deus,  ad  quem  comparatur  huma- 
nitas  Christi  sicut  instrumentum  coniunctum,  sacramentum 

autem  sicut  instrumentum  separatum,  et  ideo  oportet,  quod 
virtus  salutifera  a  divinitate  Christi  per  eius  humanitatem 
in  ipsa  sacramenta  derivetur  n  s.  Thomas  3.  q.  62.  a.  5. 

Praeterea  sicut  generatim  auctor  princeps  redemptionis 
nostrae  est  Deus,  qui  u  sic  dilexit  mundum  ut  filium  suum 
unigenitum  daret  »  Io.  III.  16.  et  «  Deus  erat  in  Christo 
mundum  reconcilians  sibi  »  2.  Cor.  V.  19 ;  ita  est  auctor 
princeps  omnium  mediorum  salutis  atque  adeo  sacramento- 
rum,  quae  per  Christum  (secundum  quod  homo  est)  insti- 
tuit,  et  quibus  utitur  ad  nos  sanctificandos ,  dum  nomine 
et  auctoritate  ipsius  Patris  et  Filii  et  Spiritus  Sancti  ad- 
ministrantur.  Ex  hoc  principio  inferimus  id ,  quod  in  ul- 
tima  parte  theseos  enuntiatum  est.  Sacramenta  scilicet  non 
solum  sunt  actiones  Christi ,  secundum  quod  homo  est  no- 
bisque  gratiam  promeruit,  ex  qua  ratione  ostendimus  n.  II. 
ea  esse  veras  causas  morales  instrumentarias  collationis 
gratiae ;  sed  sunt  etiam  velut  realia,  seu  iuxta  modum  lo- 
quendi  Augustini,  visibilia  verba  practica  Christi  spectati 
secundum  divinam  naturam  et  proinde  Dei  unius  et  trini , 
qui  ea  instituit  iisque  utitur  constanti  lege  ad  suam  di- 
vinam  actionem  seu  voluntatem  sanctificatricem  et  produc- 
tricem  gratiae  sensibiliter  exprimendam.  Virtus  divina  est, 
quae  ut  causa  physica  producit  ac  infundit  gratiam  ;  sed 
huius  virtutis  et  actionis  divinae  expressio  sensibilis  est 
ipsum  visibile  sacramentum  ,  a  Deo  ad  hoc  institut*m  et 
a  Deo  per  suos  ministros  ad  hoc  adhibitum,  eo  fere  modo, 
quo  verbum  sensibile  Filii  Dei :  u  Lazare ,  veni  foras  ;  » 
u  puella ,  surge  »  Io.  XI.  43 ;  Luc.  VIII.  54,  expressio  erat 
divinae  virtutis  et  operationis,  quae  efficientia  physica  ex- 
citabat  mortuos. 

Secundum  haec  intelligi  potest  explicatio  modi,  quo  sa- 

cramenta  dicantur  eflacacia  gratiae,  quando  Henricus  Gran- 

davensis,  probabiliter  etiam  Guillelmus  Altisiodorensis,  et 

recentius  atque  explicatius  Dominicus  Viva  (theol.  T.  II. 

P.  VII.  disp.  7.  q.  2.  n.  5.)  docent,  sacramenta  conferre  gra- 

tiam  eo,  quod  divina  omnipotentia  ad  efFectum  gratiae  in 

eis   speciali  modo  inexistit.    Deus    secundum  essentiam  ae- 

quali  modo  ubique  est,  non  tamen  in  omnibus  aequali  modo 
Franzelin,  de  sacbamentis.  8 

est  secundum  potentiam  et  praesentiam,  h.  e.  secundum  ope- 
rationem  et  manifestationem  (vide  tract.  de  Deo  th.  XXXIY). 
Speciali  enim  modo  est  e.  g.  in  iustis,  diffundens  in  eis  sua 
dona  sanctificantia ,  et  exhibens  se  eis  ut  obiectum  fidei , 
spei  et  charitatis,  speciali  modo  erat  in  omnibus  theopha- 
niis,  speciali  modo  in  templo,  quod  u  sanctificavit,  ut  po- 
neret  nomen  suum  ibi  »  3.  Reg.  IX.  3.  At  si  sacramenta 
tamquam  actiones  Christi  redemptoris  ex  dignitate  sua  su- 
pernaturali  exigunt  coniunctionem  divinae  omnipotentiae 
et  bonitatis  ad  conferendam  gvatiam  initiatis ,  quemadmo- 
dum  ostendimus  n.  II.,  et  si  a  Deo  ipso  ordinata  sunt,  ut 
tamquam  practicum  verbum  Dei  visibile  sint  expressio  di- 
vinae  actionis  sanctificantis,  quod  ostensum  est  hoc  n.  III.; 
negari  non  potest ,  speciali  modo  secundum  operationem  et 
manifestationem  Deum  sanctificatorem  esse  in  sacramentis. 
Hinc  sancti  Patres  efficientiam  sacramentorum  tribuunt 
praesentiae  Spiritus  Sancti ,  u  qui  in  illis  latenter  opera- 
tur,  n  ut  ait  s.  Basilius  (de  Spiritu  Sancto  c.  15.  n.  35.). 
u  Si  qua  in  aqua  gratia,  ex  praesentia  est  Spiritus  Sancti  » 
Ambrosius  (de  Spiritu  Sancto  1.1.  c.  6.  n.  77.).  u  Sacrum 
unguentum  post  invocationem  est  Christi  et  Spiritus  San- 
cti  donarium,  quod  praesentia  divinitatis  eius  fit  efficax... 
Et  visibili  unguento  corpus  quidem  ungitur,  Sancto  autem 
et  vivifico  Spiritu  anima  sanctificatur  n  (Cyrillus  catecb.  21. 
n.  3.).  u  Sacramentaob  id  dicuntur,  quia  sub  tegumento  cor- 
poralium  rerum  divina  virtus  secretius  operatur  salutem  » 
(Isidorus  Etymol.  1.  VI.  c.  19.). 

Duo  autem  hic  suht  animadvertenda ,  unum  momenti 
maximi,  alterum  magis  ad  rnocfum  loquendi  pertinens  quam 
ad  rem  ipsam.  Primum  est ,  ne  res  ita  concipiatur,  ac  si 
Deus  solum  ex  sua  promissione  sacramentis  assisteret ,  et 
posito  sacramento  ipse  conferret  gratiam  ;  hoc  enim  modo 
sacramenta  visibilia  non  praetergrederentur  rationem  signiy 
nec  essent  verae  causae  gratiae,  ut  auimadvertit  s.  Thomas 
(3.  q.  62.  a.  1 ;  de  verit.  q.  27.  a.  4.  0),  et  ut  satis  ex  su- 
perioribus  constat.  Habendum  ergo  est  sedulo  prae  ooulis, 
in  hac  explicatione,  de  qua  nunc  agimus,  supponi  et  includi 
explicationem  priorem  n.  II.  propositam.  Quare  non  solum 

omnipotentia  Dei  physice  producens  gratiain  dicitur  sacra' 
mentis  adsistere ,  quin  in  illis  spectatis  distinctim  ab  hac 
assistentia  sit  quidquam  coficurrens  et  exigens  collationem 
gratiae  ;  sed  imo  supernaturalis  dignitas  sacramentorum 
saepe  iam  declarata  exigens  collationem  gratiae  est  ratio 
et  quodammodo  vinculum ,  cur  inexistat  et  quo  coniunga- 
tur  sacramentis  divina  virtus  ad  effectum  sanctificationis 
nostcae ;  sicut  in  anima  iusti,  si  exemplo  in  multis  quidem 
dissimili  uti  licet,  gratia  sanctificans  est  quasi  vinculum, 
quo  anima  unitur  inhabitanti  Spiritui  Sancto.  Aut  igitur 
fallor  aut  ex  dictis  apparet,  non  deesse  modum  explicandi 
inexistentiam  divinae  virtutis  et  omnipotentiae  in  sacramen- 
tis,  quam  aliqui  scholastici  prorsus  intelligi  non  posse  di- 
xerunt  (cf.  Yasquez  in  3.  P.  disp.  132.  c.  1.  n.  2.  12;  Suarez 
disp.  9.  sect.  2.  §.  a  ultimus  modus  »). 

Alterum  quod  dixi  advertendum  ,  est  illud  dubium  , 
utrum  sacramenta,  ratione  huius  inexistentiae  virtutis  di- 
vinae  seu  Dei  operantis  et  physice  producentis  gratiam  , 
possint  ac  debeant  censeri  causae  instrumentales  physicae 
ad  conferendam  gratiam,  ut  instantius  contendit  Viva  1.  c. 
u  Quoties  agens  producit  effectum  per  virtutem  physicam 
propriam  seu  appropriatam  ,  inquit ,  tunc  producit  illum 
physice.  Sed  sacramenta  in  hoc  casu  producerent  gratiam 
per  omnipotentiam  inexistentem,  tamquam  per  virtutem  iis 
appropriatam.  Ergo  producerent  gratiam  physice.  »  Confir- 
mat  deinde  ex  eo,  quod  si  sacramenta  producerent  gratiam 
per  qualitatem  physicam  eis  inhaerentem  ,  physice  produ- 
cerent  gratiam ;  iam  vero  omnipotentia  Dei  inexistens  sa- 
cramentis  tamquam  virtus  eis  appropriata  supplet  vices 
illius  qualitatis  inhaerentis  ;  ergo  sacramenta  dici  debent 
etiam  physice  producere  gratiam,  eo  quod  modo  supra  ex- 
plicato  eis  inexistit  tamquam  virtus  appropriata  omnipo- 
tentia  divina  physice  producens  gratiam  (1).    Verum  tota 

(1)  Haec  eadem  videtnr  esse  doctrina  Dominici  Baiiez,  qnamvis  aliis 
verbis  proposita.  «  Cum  Dens  mediante  corporeo  instrnmento  v.  g.  me- 
diante  aqua  cansat  gratiam  in  anima,  dno  facit  in  ipso  instrnmento. 
Primo  cornmunicat  illi  sicam  divinam  actionem  (  qnae  nihil  est  aliud 
qnam    ipsa    divina    essentia    agens ).   Secundo    utitur    actione    propria 

haec  lis  videtur  esse  de  verbis.  Si  omnis  illa  operatio,  quae 
cum  sacramentis  coniungitur  ut  conveniens  et  appropriata 
supernaturali  eorum  dignitati,  ftieitur  operatio  sacramenti, 
et  illud  totum  complexum  ex  signo  visibili  et  divina  omni- 
potentia,  appellatur  sacramentum  operans ,  nemo  dubitat 
quin  sacramenta  dici  deberent  physice  producere  gratiam. 
At  quando  quaeritur  de  modo,  quo  sacramenta  sint  causa 
gratiae,  utrum  physice  an  solum  moraliter;  semper  intel- 
ligitur  quaeri,  quae  sit  virtus  ipsius  signi  visibilis  sub 
omnipotentia  Dei,  et  ut  ab  hac  omnipotentia  distinguitur. 
Hoc  autem  modo  etiam  in  explicatione  Dominici  Viva  nihil 
aliud  intelligi  potest  tamquam  virtus  propria  sacramenti , 
quam  eius  supematuralis  dignitas  derivata  a  persona  et 
meritis  Christi,  quae  exigit  collationem  gratiae,  et  eo  ipso 
exigit  coniunctionem  divinae  omnipotentiae  ad  gratiae  pro- 
ductionem.  Haec  vero  sacramenti  efficacia,  considerati  dis- 

ipsius  instrumenti  (puta  e.  g.  ablutione  corporis  )  in  ordine  ad  ani- 
mam  ,  et  mediante  communicatione  applicat  animae  suam  virtutem  di- 
vinam  et  suam  actionem  productivam  gratiae.  Et  quamvis  operatio  na- 
turalis  et  propria  instrumenti  (e.  g.  ablutio  eorporis)  per  se  ipsam  non 
attingat  animam,  nihilominus  ipsum  instrumentum  et  ipsa  operatio  na- 
turalis  eius  proprie  dicitur  attingere  animam  et  productionem  gratiae 
in  illa,  eo  quod  instrumentum  attingit  animam  et  productionem  gratiae 
operatione  sibi  communicata  a  Deo  agente  principali  ,  quatenus  illa 
operatio  sibi  communicata  a  Deo  determinatur  et  quasi  modificatur  per 
operationem  propriam  instrumenti.  Quemadmodum  licet  sola  anima  ra- 
tionalis  per  intellectum  producat  intellectionem,  non  utendo  organo  cor- 
*  poreo,  nihilominus  non  sola  anima  dicitur  intelligere  sed  totus  homo 
constaDs  anima  et  corpore,  eo  quod  intellectus,  dum  est  in  corpore,  non 
producit  intellectionem  nisi  determinatus  a  phantasmate  corporeo;  ita 
hic  non  solum  operatio  communicata  instrumento  a  Deo  auctore  prin- 
cipali  dicitur  concurrere  ad  productionem  gratiae,  sed  totum  instru- 
mentum  corporeum  etiam  secundum  actionem  sibi  propriam  ,  eo  quod 
actio  communicata  ab  agente  principali  non  attingit  productionem  gra- 
tiae  nisi  determinata  per  actionem  propriam  instrumenti.  In  hoc  sensu 
debet  intelligi  id  quod  diximus,  instrumentum  deferre  et  applicare  per 
suam  propriam  operationem,  virtutem  et  actionem  principalis  agentis 
acf  subiectum,  circa  quod  fit  operatio  principalis  agentis.  Et  eodem  sensu 
intelligitnr  id,  quod  dicit  Caietanus  3.  q.  13.  a.  1.  quod  instrumentum 
corporeum  defert  imperium  practicum  divini  intellectus  ad  opns  miracu- 
losum  et  ad  subiectum,  circa  quod  tale  opus  patratur  »  Banez  in  1. 
q.  45.  a.  5.  conclus.  4.  ad  4. 

tincte   ab   omnipotentia  divina,    profecto  non  est  jphysica 
sed  tantum  moralis  causa  gratiae. 

Quae  dicta  sunt  de  causalitate  morali  sacramentorum , 
tum  quatenus  sunt  instrumenta  Christi  redemptoris  et  sum- 
mi  sacerdotis  secundum  humanitatem ,  tum  quatenus  sunt 
instrumenta  Dei  auctoris  principis  omnium  mediorum  gra- 
tiae  ac  salutis,  ita  certo  deducuntur  ex  principiis  revela- 
tis,  ut  a  nemine  in  dubium  vocari  possint.  Est  ergo  omnino 
certum  ,  sacramenta  esse  veras  causas  morales  collationis 
gratiae  ;  sed  non  hoc  ipso  iam  probatum  est ,  ea  non  esse 
simul  etiam  causas  physicas.  Ex  hac  igitur  thesi  certo  con- 
stat ,  falli  eos ,  qui  putant  causalitatem  physicam  sacra- 
mentorum  ideo  vindicandam  esse,  quia  hac  non  adserta  vel 
hac  negata  iam  ratio  verae  causae  et  differentia  a  sacra- 
mentis  veteris  testamenti,  iuxta  doctrinam  catholicam  pro- 
fitenda ,  in  sacramentis  novi  testamenti  intelligi  non  pos- 
set ,  quasi  sola  remaneiet  ratio  signi  aut  conditionis  sine 
qua  non}  quae  ad  rationem  verae  causae  non  sufficit;  non 
tamen  adhuc  satis  constat,  utrum  reipsa  sacramentis  non 
competat  etiam  ratio  causae  physica  operatione  immediate 
concurrentis  ad  productionem  gratiae.  De  hac  re  dicemus 
in  thesi  sequenti ;  nunc  aliqua ,  quae  intelligentiam  cau- 
salitatis  moralis  in  sacramentis  obscurare  possent,  eluci- 
danda  supersunt. 

IV.  Videri  possent  sacramenta  non  esse  modo,  quo  di- 
ctum  est ,  causae  morales  gratiae  ;  quod  1°.  causa  moralis 
puta  iubens,  consulens,  etc.  agit  per  causam  physice  po- 
nentem  effectum,  non  vero  causa  physica  per  moralem.  At 
non  sacramenta  operantur  per  Deum,  sed  Deus  per  sacra- 
menta  confert  gratiam.  Insuper  2°.  si  sacramenta  essent 
causae  morales,  non  efficerent  aliquid  in  homine  sanctifi- 
cando  sed  in  Deo  sanctificante.  Atqui  absurdum  est  sacra- 
menta  aliquid  effieere  in  Deo ;  et  insuper  sacramenta  sunt 
causae  immediatae  ad  conferendam  gratiam  non  solurn^  me- 
diatae.  Ergo  non  sunt  causae  morafles.  3°.  Actio,  qua  con- 
ficitur  sacramentum,  saltem  aliquando  talis  est,  quae  nec 
fit,  nec  fieri  potest  nomine  ac  in  jpersona  Christi  et  Dei , 
ut  sunt  actus  poenitentis  et  pactio  matrimonii ;   nec  enim 

profecto  Christus  per  hominem  eonfitetur  aut  init  contra- 
ctum.  Generatim  quando  homo  per  ipsam  collationem  sa- 
cramenti  peccat,  non  agit  tunc  Christus  per  hominem,  et 
tamen  sacramentum  consistit  et  est  efficax  ad  collationem 
gratiae.  Ergo  ipsum  principium,  cui  tota  doctrina  propo- 
sita  innititur,  falsum  esse  videtur. 

Respondendutn  est  ad  lum  :  quae  causa  dicatur  agere  per 
alteram  ,  non  pendet  a  modo  operandi  physico  vel  morali, 
sed  a  subordinatione  unius  ad  alteram.  Iubens  dicitur  uti- 
que  agere  per  exsecutorem,  non  eo  quod  ille  est  causa  mo- 
ralis  hic  causa  physica;  sed  quia  hic  illi  est  subordinatus. 
Vice  versa  si  causa  physica  sit  principalis  habens  subor- 
dinatam  causam  moralem  et  hanc  ordinans  ad  effectum  a 
se  intentum,  causa  physica  dicitur  agere  per  moralem.  Sic 
Deus  absolute  spectatus  per  Christi  merita,  per  eius  passio- 
nem  ac  mortem,  nos  redemit  et  salutem  confert,  quia  haec 
causa  meritoria  et  eatenus  moralis  est  Deo  subordinata,  et 
a  Deo  ordinata  ad  effectuin  nostrae  salutis.  Ita  ergo  Deus 
confert  gratiam  per  sacramenta,  quia  haec  a  Deo  instituta 
at  ordinata  sunt  ad  hunc  effectum,  et  auctoritate  ac  iussu 
Dei  ad  hunc  effectum  administrantur. 

Ad  2um.  Si  haec  obiectio  valeret,  in  primis  neganda  esset 
causalitas  moralis  omnibus  meritis  tam  Cbristi  ipsius  quam 
nostris.  Constat  tamen  certo,  merita  Christi  valoris  infiniti 
et  opera  nostra  bona  facta  per  gratiam  esse  Deo  rationem 
conferendi  nobis  beneficia  et  praemia  multiplicia,  atque  ideo 
veras  esse  causas  morales  beneficiorum  ac  praemiorum.  Di- 
recte  deinde  respondetur.  In  Deo  nihil  efficitur  aut  effici 
potest ;  divina  enim.  inteilectio  et  volitio,  ut  est  in  se,  et 
substantialiter,  est  ipsamet  divina  essentia  infinita  et  im- 
mutabilis.  Potest  tamen  esse  huius  divini  actus  alia  atque 
alia  relatio,  alius  atque  alius  respectus  ad  extra,  cui  di- 
verso  respectui  ad  extra,  si  est  practicus  et  operans ,  re- 
spondet  diversus  effectus  in  rebus.  Talem  divinae  intelle- 
ctionis  et  volitionis  substantialis  respectum  ad  extra  appel- 
lamus  divinam  operationem,  divinam  volitionem  creantem, 
efficientem,  sanctificantem,  etc.  pro  diversitate  terminorum, 
ad  quos  refertur.  Neque  vero  haec  operatio  aliquid  super- 

addit  Deo  ut  in  se  est,  sed  superaddit  aliquid  creaturae 
ad  quam  refertur  (cf.  tract.  de  Deo  th.  XXVII).  Quando 
videlicet  bonitas  aliqua  in  creatis  postulat  aliud  bonum  et 
cum  alio  bono  connexa  est  tamquam  ratio  ipsius,  ut  digni- 
tas  meritoruin,  Christi  et  ex  eis  derivata  dignitas  sacra- 
mentorum  postulat  gratiam  conferendam  ;  illa  bonitas  est 
cau3a  alterius  huius  boni,  et  moraliter  causat  in  creatura 
hoc  bonum ,  non  autem  aliquid  efficit  in  ipso  Deo.  Quia 
tamen  voluntas  divina  vult  hunc  ipsum  ordinem  unius  ad 
alterum,  et  ut  unum  sit  tamquam  effectus  propter  alterum 
tainquam  causam  moralem  ,  causa  moralis  potest  dici  Deo 
ipsi  esse  ratio  producendi  physice  efFectum  ;  quae  produ- 
ctio ,  ut  dixi ,  nihil  mutat  in  Deo ,  sed  mutat  aliquid  in 
creatura  (1).  Quamvis  ergo  dignitas  sacramentorum  habens 
ordinem  ad  conferendam  gratiam  contineat  in  se  rationem 
collationis  gratiae  a  Deo  efficiendae,  et  ita  dici  possit  Deo 
ipsi  ratio  conferendi  gratiam  ;  sacramenta  tamen  nihil  ef- 
fieiunt  in  Deo ,  sed  efficiunt  moraliter  sanctificationem  in 
homine. 

Quod  vero  opponitur,  sacramenta,  si  sint  causae  mora- 
les,  non  fore  causas  immediatas,  distinguendum  est.  Qua- 
tenus  sunt  causae  morales,  non  attingunt  immediate  opera- 
tione  physica  effectum  gratiae,  sed  solum  sua  supernaturali 
dignitate  exigunt  sanctificationem  hominis  per  infusionem 
gratiae,  quae  physice  producitur  a  Deo,  concedo ;  hoc  enim 
ipsum  dicitur,  quando  dicuntur  causae  morales.  Non  sunt 
causae  immediatae  ipsiu3  gratiae,  sed  solum  fidei  vel  dispo- 
sitionis,  per  quam  deinde  obtineatur  gratia  sive  ex  opere 
operantis  sive  tamquam  per  manum  apprehendentem  iusti- 

•  (1)  «  Voluntas  Dei  cum  sit  libera  (  ab  onmi  influxu  causae  a  se  distin- 
ctae  )  magis  etiain  quam  quaevis  voluntas,  non  habet  causam  nisi  fi- 
neni  voluntatis  suae.  Finis  autem  voluntatis  suae  est  sna  bonitas,  quae 
est  ipsemet....  Sed  tamen  effectus  voluntatis  eius.  scilicet  ipsum  voliturn 
ordinatum  ad  bonitatem  suam,  potest  procedere  ex  aliqua  causa,  quam 
Deus  praescivit  ab  aeterno  ;  et  istum  ordinem  causae  ad  causatum  Deus 
vult,  et  vult,  quod  effectus  sit  quia  causa  est,  non  autem  ita  quod  cau- 
salitas  referatur  ad  voluntatem  (quae  est  ipsa  Dei  essentia)  sed  ad  vo- 
litum,  et  ista  causa  vollti,  non  volendi,  dicitur  ratio  quaedam  voluntatis 
ex  parte  efectus  »  s.  Thomas  1.  dist.  41.  q.  1.  a.  3. 

tiam  Christi,  ut  docent  Protestantes,  nego.  Dicuntur  scili- 
cet  sacramenta  immediatae  causae  gratiae  et  iustificationis 
in  oppositione  ad  doctrinam  Protestantium,  qui  docent  ef- 
fectum  sacramentorum ,  quatenus  aliquem  eis  adscribunt, 
non  esse  immediate  iustificationem  sed  solum  mediate,  qua- 
tenus  sacramenta  pertinent  ad  fovendam  et  confirraandam 
fidem,  per  quam  solam  iustificemur. 

Ad  3um  respondetur:  distinguidebet  formalis  administratio 
ritus  sacri  a  Christo  instituti  ad  sanctificandos  homines;  sus- 
ceptio  sacramenti  et  eius  effectuum;  bonum  vel  malum  morale, 
quod  servata  essentia  ipsius  ritus  ab  homine,  qui  ministrat, 
superadditur,  non  formaliter  ut  mjnister  est,  sed  ut  homo  est. 
Quojies  secundum  Christi  instftutionem  cum  materia 
coniungitur  forma  a  ministro  legitimo,  i.  e.  potestatem  ha- 
bente  ab  ipso  Christo,  cum  intentione  faciendi  quod  facit 
Ecclesia,  toties  existit  ritus  per  institutionem  Christi  sacer 
et  sacramentalis,  et  toties  proinde  homo  agit  ut  minister 
deputatus  a  Christo,  nomine  et  auctoritate  Christi ;  eoque 
ipso  dispensatio  sacramenti  fit  principaliter  a  Christo  et 
solum  ministerialiter  ab  homine  Christi  legato;  et  ideo  se- 
cundum  superius  declarata  actio  formaliter  ut  sacramen- 
talis  est,  censeri  debet  moraliter  actio  Christi  ipsius.  Actio 
autem  ministri,  quae  est  sacramentalis  et  fit  nomine  Christi, 
dupliciter  se  habere  potest;  vel  enim  materia  remota  non 
tantum  pronuntiatione  formae,  sed  etiam  aliqua  actione  mi- 
nistri  fit  proxima  et  pars  sacramentalis  actionis,  ut  aqua 
in  baptismo  fit  materia  proxima  ,  dum  ablutio  simul  et 
pronuntiatio  verborum  peragitur  a  ministro;  vel  materia 
remota.  praeiacens  fit  proxima  per  solam  coniunctionem  for- 
mae ,  ut  panis  transubstantiatione  convertendus  in  confec- 
tione  sacramenti  Eucharistiae,  et  actus  poenitentis  in  sa- 
cramento  poenitentiae ,  et  in  matrimonio  corpora  legiti- 
me  contrahentiurn  (in  sententia  probabili ,  quod  corpora 
sunt  materia,  et  manifestatus  utrimque  consensus  est  forma 
huius  sacramenti).  In  sacramentis  ergo  illis  prioris  ordinis 
actio  nomine  Christi  a  ministro  peragenda  constat  dwplici 
parte,  in  sacramentis  posterioris  ordinis  sola  pronuntiatione 
formae  relata  ad  materiam  praeiacentem. 

Ad  illud  ergo,  quod  de  actibus  poenitentis  dicitur  in  obie- 
ctione  ,  patet  responsio  :  actio  sacramentalis  peragenda  a 
ministro  nomine  Christi  est  pronuntiatio  absolutionis  cum 
debita  intentione,  et  formae  coniunctio  cum  materia  praeia- 
cente ;  non  autem  materia  a  ministro  nomine  Christi  et  in 
persona  Christi  ponenda  est. 

Ad  illud,  quod  obiicitur  de  contractu  matrimonii,  dicen- 
dum:  licet  eadem  actio,  quae  inducens  mutuam  obligatio- 
nem  efficit  contractum  seu  quae  est  ipse  contractus  in  fieri, 
sit  ex  institutione  Christi  etiam  actio  sacramentalis  signi- 
ficans  coniunctionem  Christi  cum  Ecclesia,  et  significans 
atque  efficiens  gratiam;  distingui  tamen  debet  duplex  haec 
ratio.  Quatenus  enim  est  ad  conferendam  gratiam  positio 
signi  sacramentalis  per  ministros  a  Christo  deputatos ,  qui 
sunt  ipsi  contrahentes  ,  omnino  fit  nomine  et  in  persona 
Christi.  Quatenus  est  actio  inducens  mutuam  obligationem, 
iterum  distinguitur  activa  inductio  obligationis,  dum  unus 
imponit  obligationem  alteri,  et  jpassiva  obligationis  suscep- 
tio  :  activa  inductio  obligationis  fit  in  matrimonio  chri- 
stiano  per  ministrum  sacramenti  agentem  nomine  et  aucto- 
ritate  Christi;  susceptio  passiva  obligationis  sicut  ipsa  sus- 
ceptio  gratiae  non  fit  a  ministro  formaliter  ut  minister  est, 
sed  ab  hoinine  suscipiente  sacramentum;  at  nomine  Christi 
et  in  persona  Christi  administratur  quidem  non  tamen  sus- 
cipitur  sacramentum  et  sacramenti  effectus. 

Ad  ultimum  quod  opponitur,  ministrum  quandoque  ipsa 
administratione  sacramenti  peccare,  patet  distinctio.  A  mi- 
nistro  scilicet,  formaliter  ut  minister  est  Christi,  nomine  et 
in  persona  Christi  administratur  ritus  sacramentalis,  qua- 
tenus  sacramentalis  est ;  at  profecto  non  formaliter  ut  a 
ministro  sacramenti  agente  in  persona  Christi,  sed  ab  homi- 
nesuo  nomine  et  marte  suo  superadditur  peccatum.Hanc  dis- 
tinctionem  inter  hominem  ut  peccator  est,  et  ut  minister  est 
Dei  ac  Christi  in  sacramentis,  frequentissime  repetit  et  in- 
culcat  Augustinus  adversus  Donatistas.  «  Aqua  baptismi  in 
nomine  Patris  et  Filii  et  Spiritus  Sancti  cum  datur  ali- 
cui,  nec  nostra  nec  vestra  est  sed  illius,  de  quo  loauni  dic~ 
tum  est:  super  quem  videris  Spiritum  sicut  columbam  de- 

scendentem  et  manentem  super  eum,  hic  est  qui  baptizat  in 
Spiritu  Sancto  v  August.   contr.   litt.   Petil.  1.  II.  c.   2. 

Gorollarium  1.  In  sacramento  ss.  Eucharistiae ,   ut   est 
sacramentum  permanens    in  refectionem  animarum    nostra- 
rum,  duplex  ratio,  ex  qua  causalitatem  sacramentorum  de- 
claravimus,  multo  mirabilius  multoque  excellentius  se  ha- 
bet.    Diximus  1°.  iu    sacramenta,  quatenus   moraliter    sunt 
actiones    Christi   redemptoris,    derivari  ex    persona  et  me- 
ritis,  passione  et  morte  lesu  Christi  dignitatem  supernatu- 
ralem,  quae  exigit  collationem  gratiae.  At  vero  in  hoc  amo- 
ris  mysterio  dignitas  obiectiva  exigens  sanctificationem  non 
iam  solum  constat  ex  morali  attributione  et  appropriatione 
actionis  ad  Christum  redemptorem;  sed  dignitas  continetur 
ipso  reali  corpore  et  sanguine  Filii  Dei  cum  omnibus  eius 
meritis  infinitis,  quod  corpus  et  qui  sanguis  vi  verborum 
in  statu  cibi  ac  potus  ad  nutriendas  gratia  animas  nostras 
sub  speciebns   panis  et    vini  ab  ipso   constituitur.  In  aliis 
itaque  sacramentis  est  derivatio  dignitatis  ex  persona  et  me- 
ritis  Christi  in  rem  aliam  tamquam  in  instrumentum  sepa- 
ratum;  hic,  si  spectetur  persona  divini  Verbi,  est  derivatio 
dignitatis  in  suum  proprium  corpus  et  sauguinem  et  in  to- 
tam  suam  sanctissimam  humanitatem  hypostatice  Verbo*  uni- 
tam,  quae  est  instrumentum  coniunctum  sicut  olim  ad  me- 
rendum  nobis  sanctificationem,  ita  nunc  ad  eam  nobis  actu 
conferendam.  Si  vero  spectetur  Christus  secundum  quod  ho- 
mo  est,  sic  derivatio  solum  dici  potest  per  identitatem  ex 
uno  statu  connaturali,  quo  est  in  coelo,  ad  statum  alterum 
sacfamentalem,  in  quo  se  constituit  nutrimentum  animarum 
no3trarum.  Paucis:  in   sacramentis  reliquis  ut    actionibus 
Christi  est  derivatio  pretii  ex  persona  et  meritis  Christi;  in 
hoc  sacramento  Christus  ipse  impertit  se  ipsum  in  statu  sa- 
cramentali,  corpus  et  sanguinem  suum  sacrificio  oblatum  ut 
pretium  nostrae  sanctificationis,  cum  omnibus  suis  meritis 
infinitis,  quamvis  pro  mensura   nostrae  dispositionis  finito 
modo  applicandis;  unde  merito  a  Dionysio  (Eccl.  Hierarch. 
C.  3.)  dicitur  sacramentum  sacramentorum,   u  In  sacramento 
Eucharistiae  continetur  ipse  Christus  substantialiter,  in  aliis 
ftutem  sacramentis  continetur  quaedam  virtus  instrumentalis 

participata  a  Christo;  semper  autem  quod  est  per  essentiam 
potius  est  eo,  quod  est  per  participationem  n  s.  Thomas  3. 
q.  65.  a.  3.  cf.  de  verit.  q.  27.  a.  4. 

Declaravimus  2°.  efficaciam  sacramentorum  eo,  quod  di- 
vina  operatio  sanctificans  in  eis  tamquam  in  verbis  Dei 
practicis  sese  manifestat,  et  eis  speciali  modo  divina  omni- 
potentia  inexistit.  At  in  sacramento  Eucharistiae  divinitas 
non  solum  per  operationem  et  manifestationem  speciali  modo 
inexistit,  sed  vi  unionis  hypostaticae  per  concomitantiam 
u  inhabitat  omnis  plenitudo  divinitatis  corporaliter  n  (Co- 
loss.  II.  9.).  Ipse  itaque  sanctitatis  auctor  Christus  Iesus, 
persona  divina  in  duplici  natura  sesc  nobis  coniungit  nos- 
que  complectitur  ad  effectum  nostrae  sanctificationis;  se- 
cundum  divinam  quidem  naturam  ut  causa  princeps  phy- 
sice  producens  gratiam  ,  per  carnem  vero  et  sanguinem 
suum,  ratione  cuius  ibi  totus  Christus  sacramentaliter  exi- 
stit,  tamquam  per  istrumentum  coniunctum,  cuius  infinita 
dignitas  et  infinitum  pretium  derivatur  ex  infinita  excel- 
lentia  personae,  nobis  sacramentaliter  donans  se  ipsum  ut 
animae  nutrimentum  et  nobis  applicans  thesaurum  merito- 
rum  suorum  (cf.  Conc.  Trid.  sess.  XIII.  cap.3.  can.  1.).  Caro 
enim  Christi  vivifica  est  et  sanctificans  non  quidem  per  se 
et  quatenus  natura  est  carnis,  sed  quia  eius  est  caro,  qui 
omnia  vivificat.  (Vide  tractat.  nostrum  de  Incarn,  et  Petav. 
de  Incarnat.l.  X.  c.  2.) 

Corollarium  2.  Intelligitur  ex  dictis,  quare  non  ipsa 
sumptio  Eucharistiae  sed  tantum  res  permanens  (corpus  et 
sanguis  Christi  sub  speciebus  panis  et  vini)  sit  sacramen- 
tum;  sumptio  autem  sit  solummodo  sacramenti  permanentis 
applicatio  et  necessaria  conditio,  ut  sacramentum  in  actu 
secundo  conferat  gratiam  sacramentalem;  quia  scilicet  di- 
gnitas  exigens  collationem  gratiae  tota  residet  in  sacra- 
mento  permanente,  non  autem  inest  ipsi  sumptioni,  in  qua 
erit  quidem  meritum  ex  opere  operantis,  non  tamen  virtus 
obiectiva  postulans  collationem  gratiae  ex  opere  operato, 
(Lugo  de  Euchar.  disp.  I.  sect.  7.  n.  117.  118.) 


—  124  — 

THESIS  XI. 

De  rationibus  cur  a  defendenda  causalitate  phjsica 
sacramentorum  abstinendum  nobis  videatur. 

u  Cum  explicata  causalitas  moralis  visibilium  sacramentornm  ex 
»  principiis  indnbiis  certo  conseqnatnr,  et  per  eam  doctrinae  catholicae 
n  de  eflicacia  et  dignitate  sacramentorum  novi  testamenti  plene  satisfiat, 
»  opinio  vero  de  efficientia  physiea  signoram  visibilium  ad  producendum 
»  effectum  sacramentalem,  primum  quidem  ex  principiis  fidei  colligi  non 
»  possit,  deinde  vero  intelligentiam  dogmatis  reddat  impeditissimam  ; 
»  ab  hac  defendenda  sententia  theologus  praeeuntibus  multis  et  gravis- 
»  simis  doctoribus  tuto  et  prudenter  abstinere  potest.  » 

I.  Nihil  assumi  in  demonstranda  causalitate  morali  sa- 
eramentorum,  quod  non  sit  ex  principiis  fidei  certum,  satis 
constat  ex  thesi  praecedenti.  Totum  enim  eo  tandem  revo- 
catur,  quod  Christus  redemptor  sacrainenta  instituit  per- 
petuo  per  legatos  suos  suo  nomine  et  sua  auctoritate  ad- 
ministranda  ad  applicationem  meritorum  suorum  pro  sin- 
gulis  initiatis ;  unde  consequens  est ,  sacramentis ,  utpote 
quae  moraliter  sunt  actiones  Christi  ipsius,  inesse  dignita- 
tem  supernaturalem  ex  persona  et  meritis  redemptoris,  vi 
cuius  dignitatis  exigant  collationem  gratiae  pro  initiatis. 

Ex  hac  autem  doctrina  sacramenta  veras  esse  causas 
gratiae  non  autem  solum  conditionem  sine  qua  non,  pariter 
in  superioribus  satis  demonstratum  est. 

Iam  vero  sacramentis  praeter  rationem  verae  causalita- 
tis  et  praeter  fundamentum  huius  causalitatis ,  quod  est 
eorum  dignitas  ex  pretio  sanguinis  Ghristi ,  insuper  vindi- 
candum  esse  physicum  influxum  ad  producendam  gratiam, 
neque  in  Scripturis  neque  in  traditione  neque  in  consen- 
tiente  explicatione  doctorum  catholicorum  continetur,  aut 
ex  hisce  fontibus  theologicis  ea  probabilitate  deduci  pot- 
est ,  ut  explicatio  testimoniorum  in  sensum  causalitatis 
moralis,  de  qua  aliunde  certo  constat,  non  aeque  probabi- 
lis  vel  etiam  probabilior  censeri  debeat. 

Ex  Scripturis  nihil  aliud  in  hanc  rem  proferri  potest, 
quam  quod  dicimur  regenerari  ex  aqua,  ex  aaua  et  Spiritic 
Sancto,  sanctificari  per  impositionem  manuum.  Iam  vero  his 
loquendi  modis  exprimitur  quidem   ratio  verae  causae,  ut 

etiam  ex  catholica  interpretatione  et  intelligentia  constat; 
qualis  vero  sit  modus  operationis  physicus  an  moralis,  non 
ex  hisce  particulis  colligi  potest,  sed  vel  ex  subiecta  materia 
de  qua  agitur,  vel  ex  doctriua  aliunde  comperta  disci  debet. 

Falsum  omnino  est,  huiusmodi  locutionibus  proprie  signi- 
ficari  causam  physicam  tantummodo;  aeque  enim  frequenter 
et  etiam  frequentius  adhibentur  de  causa  morali: u  reconciliati 
sumus  Deo  per  mortem  Filii  eius  »  Rom.  V.  10;  Coloss.  I.  22; 
Heb.  II.  14;  «  habemus  redemptionem  per  sanguinem  eius  r> 
Eph.  1.  7;  u  redempti  estis  de  vana  vestra  conversatione... 
pretioso  sanguine  quasi  agni  immaculati  Christi  »  1.  Pet. 
I.  19;  Act.  XX.  28 ;  Coloss.  I.  14.  20 ;  Heb.  XIII.  12 ;  1.  Io. 
I.  7;  u  genuit  nos  verbo  veritatis  »  Iac.  I.  18  ;  u  renati  non 
ex  semine  corruptibili  sed  incorruptibili  per  verbam  Dei 
vivi  »  1.  Pet.  I.  23. 

Ex  principio  hermeneutico  indubitato  ita  concludendum 
est:  ubi  exprimitur  simpliciter  eausalitas,  semper  intelligen- 
dus  est  modus  conveniens  naturae  rei  de  qua  agitur;  non  au- 
tem  supponendus  modus  sine  novis  miraculis  impossibilis, 
nisi  de  his  aliunde  constet.  Atqui  naturae  sacramentorum,  de 
qua  aliunde  certo  constat  (ex  dictis  thesi  antecedenti),  con- 
veniens  modus  conferendi  gratiam  est  efficientia  moralis; 
efficientia  autem  physica  sine  novis  miraculis  de  quibus 
nulla  occurrit  mentio,  locum  habere  nequit.  Ergo  in  omni- 
bus  huiusmodi  locis  Spiritus  Sanctus  non  aliam  quam  mo- 
ralem  efficientiam,  quae  ipsi  naturae  et  sanctitati  rituum 
sacramentalium  convenit,  voluit  indicare  et  a  nobis  intel- 
ligi.  Lugo  disp.  IV.  sect.  5.  n.  60.  61;  Arriaga  disp.  XI. 
sect.  3;  Pallavicinus  deEuchar.  n.  247.  Nisi  ita  esset,  et  si 
absque  consideratione  rei,  de  qua  agitur,  phrases  grammati- 
cae  ultra  suum  scopum  urgendae  essent,  lingua  humana 
redderetur  inintelligibilis;  et  vero  fingere  etiam  poterimus, 
aquam  esse  materiam,  ex  qua  tamquam  ex  spirituali  semi- 
ne  regeneremur,  vel  esse  causam  aeque  principalem  ac  Spi- 
ritum  Sanctum,  quia  dicimur  regenerari  ex  aqua  et  Spi- 
ritu  Sancto;  quae  sunt  profecto  absurda. 

In  ipsa  Scriptura  ubi  de  sacramentis  agitur,  principia 
traduntur  in  superiori  'thesi  n.  II.  indicata,  ex  quibus  non 

aliam  quani  inoraleni  efficientiam  colligere  licet.  Imo  etiam 
diserte,  ubi  efficacia  sacramentorum  explicatur  ,  ea  absque 
mentione  efficientiae  physicae  omnino  constitui  videtur  in 
obiectiva  postulatione  et  impetratione  remissionis  peccato- 
rum  et  sauctificationis,  ita  utipsum  sacramentum  sit  obiecti- 
va  postulatio  gratiae  fundata  in  consummatis  meritis  redem- 
ptoris  et  institutoris  sacramentorum.  Quae  est  ipsa  causa- 
litas  moralis  superius  a  nobis  declarata  et  demonstrata. 

Locus  huc  pertinens  est  principis  Apostolorum.  «  Sal- 
vos  facit  baptisma  non  carnis  depositio  sordium,  sed  con- 
scientiae  bonae  interrogatio  (e7rep&)r/)/uta)  in  Deum  per  re- 
surrectionem  Iesu  Christi,  qui  est  in  dextera  Dei,  deglu- 
tiens  inortem  »  1.  Pet.  III.  21.  Cum  posterioris  incisi,  de 
quo  quaerimus,  quoad  modum  significandi  multae  sint  ac 
diversae  Patrum  ac  interpretum  explicationes;  ipsum  con- 
textum  inspiciamus.  Illis  verbis  u  bonae  conscientiae  inter- 
rogatio  in  Deum  »  enuntiari  adtributum  et  efficientiam 
spiritualem  baptismi,  clarum  est  ex  oppositione  ad  prius  in- 
cisum,  quo  attributum  et  efficientia  mere  materialis  nega- 
tur:  u  non  carnis  depositio  sordium,  3ed  bonae  conscientiae 
interrogatio.  »  Ex  eadem  oppositione  membrorum  clarum 
eo  ipso  est,  ipsum  baptismum  dici  sssparraftfc  interrogaticnem 
bonae  conscientiae,  seu  hoc  esse  praedicatum  baptismi  ipsius, 
sicut  de  eo  tamquam  praedicatum  negatur  camis  deposi- 
tio  sordium.  Ita  Basilium  intellexisse  puto,  ubi  ait:  «  si  qua 
est  gratia  in  aqua,  non  est  ex  ipsius  aquae  natura,  sed  ex 
Sjpiritus  praesentia;  non  enim  est  baptismus  carnis  deposi- 
tio  sordium,  sed  bonae  conscientiae  interrogatio  in  Deum  n 
de  Sp.  S.  c.  15.  Hanc  itaque  u  bonae  conscientiae  interroga- 
tionem  »  Basilius  tribuit  praesentiae  Spiritus  Sancti,  seu 
potius  aquae  sive  baptismo,  quatenus  ei  adsistit  Spiritus 
Sanctus.  Iam  quid  sibi  vult  baptismus,  qui  sit  interroga- 
tio  bonae  conscientiaef  Graecum  verbum  e7T£pwra&)  significat 
quidem  interrogare,  sed  per  hebraismum  usurpatur  etiam 
pro  postulatione  et  rogatione;  nam  hebraiceet  aramaice  ?&M2 

utramque  habet  significationem,  sicut  et  substantivum  r6N\L? 

'  .  .T "  ; 

lis.^^.  (Phil.  IV.  6)  interrogationem  et  postulationem  signi- 

ficat.  Ita  etiam  eTrepwTaw  tum  Matth.  XVI.  1.  tum  Ps.  137 

(136).  3.  (penes  LXX)  (1)  adhibetur  pro  postulatione.  Haec 
si  vera  sunt,  Petrus  effioientiam  baptismi  in  eo  collocat  , 
quod  est  efficax  posttilatio  obiectiva  bonae  conscientiae  (2)j 
hic  autem  valor  postulationis  derivatur  ex  persona  et  com- 
pletis  meritis  lesu  Christi,  «  per  resurrectionem  Iesu  Chri* 
sti,  qui  est  in  dextera  Dei  deglutiens  mortem  »  (vide  su~ 
pra  p.  91).  Atqui  haec  est  ipsa  efficientia  moralis  a  nobis 
in  superiori  thesi  declarata  ac  demonstrata.  Hanc  ergo  et 
non  aliam  Petrus  diserte    sacramentis   vindicare    videtur. 

Ad  Patrum  doctrinam  quod  spectat,  eodem  prorsus  modo 
sentiendum  est.  Quod  scilicet  docent  Scripturae  de  sacra- 
mentis  velut  ver>s  causis  sanctificationis  nostrae,  id  Patres 
repetunt  et  urgent  instantius  et  multiplici  varietate  simi- 
litudinum  persuadere  nituntur;  ad  veritatem  enim  causali- 
tatis  persuadendam  non  ad  eius  modum  illustrandum  illae 
similitudines  pertinent.  Si  quando  vero  explicant  rationem 
et  modum  efficaciae  sacramentorum,  non  alia  quam  efficien- 
tia  moralis  ex  eis  intelligi  potest. 

Ita  docent,  a)  quando  efficaciam  saerainentorum  forrna- 
liter  constituunt  in  eo,  quod  continent  pretium  sanguinis 
Christiy  quod  rnbent  sanguine  Ohristi,  quod  in  sacramentis 
immergimur  sanguini  Ghristi,  h.  e.  per  sacramenta  conti- 
nentia  valorem  sanguinis  Christi  idem  valor  nobis  appli- 
catur  (supra  th.  X);  quando  b)  spectantes  efficientiam  phy  ■ 
sicam,  hanc.  quatenus  est  physica,  docent  esse  ex  parte  vi~ 
sibilis  ritus  tantum  externam  in  corpore,  internam  autem 
productionem  physicam  gratiae  in  anima  esse  solius  Dei.  Ita 
nonobscures.  Cyrillus  cateches.  XXI.  n.  3.  distinguit  san- 
ctitatem  sacramenti,  vi  cuius  est  efficax, et  onerationem  phy- 
sicarn  gratiae,  quae  in  coniunctione  cUm  visibili  sacramen- 
to  Spiritui  Sancto  tribuenda  est.  u  Sacrum  unguentum  non 
amplius  commune    est  post    invocationem  Sancti  Spiritus , 

(1.)    \'j7rifcoTr)(rciW   a.uroy  &'/)[ASiov  ;rat  ccoron;  Mt^  XVI. 

h^ifjMfO  j-j,v    •?-'a-;    Xoyovi  ...  y,>ju,~i    yuiv    Ix    rwv    &>$«v    2<«v     Ps.   136. 

(2)  Apostolus  adhibet  noineu  ivr^wr^a  ,  quod  significans  ipsam  in- 
terrogationem  vel  postulationem  obiectivam  differt  ab  activo  sirs^coT-no-t; 
sicut  differunt  \jo'j\r,pa  et  couA-nm  ■  y)[j.oi   et  dvocSsa-is  ,   ■7'j<rrr/^a  et 

(TVsj-acri^  •/..  a. 


—  128  — 

sed  fit  efficax  jpraesentia  ipsius  divinitatis .   Quod   symbo- 
lice  fronti  aliisque  sensibus  tuis  illinitur,  visibili  quidem 
unguento  corpus  ungitur,  Sancto  autem  et  vivifico  Sjriritu 
anima  sanctificatur  »  (supra  th.  VI.  n.  III).  Pariter  s.  Au* 
gustinus  asserta  primum  efficacia  sacramenti  iuxta  illud  , 
u  nisi  quis  renatus  fuerit  ex  aqua  et  Spiritu  Sancto  etc. », 
declarat  modum  et  ordinem    operationis  in   hunc    sensum: 
u  aqua  igitur  exhibens  forinsecus  sacramentum  gratiae,   et 
Spiritus  operans  intrinsecus  beneficium  gratiae,  solvens  vincu- 
lum  culpae,  reconcilians  bonum  naturae,  regenerant  hominem 
in  uno  Christo,  ex  uno  Adam  generatum  »  Aug.  ep.  98.  n.  2. 
ad  Bonifac.  cf.  contr.  Crescon.  1.  II.  n.  16.  26.  u  Neque  ali- 
quis  discipulorum  eius  dedit    Spiritum    Sanctum;  orabant 
quippe,  ut  veniretin  eos,  quibus  manus  imponebant,  non 
ipsi  eum  dabant,  quem    morem    in    suis  praepositis  etiam 
nunc  servat  Ecclesia  »  August.  Trin.  XV.  n.  45.  cf.  s.  Hie- 
ronym.  in  Is.  IV.  4.  u  Remissio  peccatorum,  sive   per    ba- 
ptismum  sive  per  alia  sacramenta  donetur,  proprie  Spiri- 
tus  Sancti  est,   et  ipsi  soli    huius    efficientiae  privilegium 
manet.  Verborum  solemnitas  et  sacri  invocatio  nominis  et 
signa  apostolicis  institutionibus  sacerdotum  ministeriis  ad- 
tributa,  visibile  celebrant  sacramentum,  rem  vero  ipsam  Spi- 
ritus  Sanctus  format  et  efficit,  et  consecrationibus  visibili- 
bus  invisibiliter  manum    totius    bonitatis   auctor    apponit, 
et  plenitudinem  gratiae  unctionis  divinae   pinguedo  (i.  e. 
divina  bonitas  et   omnipotentia   sanctificans)  sanctificatio- 
nibus  officialibus  (i.  e.  visibili  sacramento)  infundit,  et  rem 
sacramenti  consummat  et  perficit  »  Auctor  de  oper.  cardin. 
Christi:  de  Baptism.  Christi    (in  appendice  Opp.   Cypriani 
p.  93.)  cf.  vulg.  Ambros.  de  Sacram.  1.  I.  c.  5.  u.  15.  Vide 
de  Lugo  disp.  IV.  sect.  5.  n.  56. 

Quae  vero  testimonia  Patrum  nonnullis  theologis  viden- 
tur  asserere  physicam  efficientiam  visibilium  sacramento- 
rum ,  ea  demostrant  quidem  manifesto ,  sacramenta  esse 
veras  causas  gratiae  et  non  solum  conditiones  vel  signa, 
ad  quorum  praesentiam  Deus  ex  pacto  et  promissione  sua 
gratiam  conferat;  demonstrant  etiam  virtutem  et  omnipo- 
tentiam  divinam  in  sacramento;  atque  adeo  sacramentum, 


—  129  — 
si  simtd  spectetur  divina  omnipotentia  cum  visibili  ritu, 
physice  producere  gratiam:  non  tamen  demonstrant  physi- 
cum  influxum  ipsius  signi  sensihilis  ad  productionem  gra- 
tiae.  Sic  sine  dubio  declaratur  virtus  propria  sanctificans 
visibilis  sacramenti,  quando  dicitur  u  aqua  et  visibile  ele- 
mentum  combibere  vim  sanetificandi,  sanctificari  ettransfor- 
mari  in  slatum  sacrum,  eique  inseri  vim  sanctificantem  , 
Deum  ipsum  dare  elemento  virtutem  sanctificandi,  Spiritum 
Sanctum  supervenire  aquis,  illabi  elementis,  et  per  eius 
praesentiam  elementum  fieri  efficax,  mirabilem  esse  virtu- 
tem  aquae  accedente  verbo,  ut  corpus  tangat  et  cor  abluat, 
mirabilem  effectum  simplicissimi  ritus,  ut  bomo  inter  pauca 
verba  tinctus  mundior  resurgat.  »  At  haec  omnia  veris- 
sima  sunt,  si  sacramentis  ex  meritis  Christi  inest  super- 
naturalis  dignitas  exigens  collationem  gratiae  atque  adeo 
virtus  efficacia  morali  conferens  gratiam ,  et  si  eadem 
dignitas  supernaturalis  postulat  coniunctionem  sanctifican- 
tis  operationis  divinae.  Quod  deinde  sacramentis  adscribi- 
tur  efficientia  similisilli,  quae  est  verbi  creantis,eo  quodsa- 
cramenta  sint  practica  verba  Dei  sanctificatoris;  id  non  phy- 
sicum  operandi  modum  visibilis  ritus  demonstrat,  sed  de- 
monstrat  sacramenta  esse  expressionem  et  manifestationem 
virtutis  divinae  physice  efficientis  sanctificationem  (supra 
th.  X.  n.  III).  Postremo  comparationes  sacramentorum  cum 
aquis  producentibus  pisces,  cum  utero  materno,  cum  vir- 
tute  supernaturali  b.  Virginis  ad  generandum  Christum 
praeclarissimae  sunt  ad  demonstrandam  veritatem  et  realita- 
tem  causalitatis,  sed  non  possunt  applicari  ad  explicandum 
modum  causalitatis;  si  enim  ultra  scopum  urgentur  com- 
parationes,  etiam  absurda  ex  eis  deducentur,  puta  e.  g.  aquam 
baptismi  esse  causam  materialem  hominis  regenerati. 

Theologi  qui  huiusmodi  Patrum  testimonici  non  nisi  de 
causalitate  physica  sacramentorum  intelligi  posse  putabant, 
eo  decepti  sunt,  quod  propriam  rationem  et  virtutem  cau- 
sae  moralis  non  satis  considerantes,  eam  a  conditione  sine 
qua  non  vel  a  mero  signo  vix  distingui  putabant.  Quod  si 
verum  esset,  et  si  non  alia  daretur  causa  proprii  nominis 
quam  physica;  sine  dubio  ex  Scripturae  et  Patrum  doctri- 

Franzelin,  de  sacramsntis.  9 

na,  quae  sacramentis  virtutem  verae  causae  evidenter  vindi- 
cat,  etiam  causalitas  physica  demonstrata  censeri  deberet. 

In  hanc  confusionem  causae  moralis  cum  mera  condi- 
tione  vel  signo  certe  incidit  auctor  Operis  de  Ee  Sacra- 
mentaria  (Drouin),  dum  inter  cetera  ex  huiusmodi  Patrum 
locutionibus  ita  concludit:  u  quis  quaeso  eius  simplicitatem 
non  rideat,  qui  sic  exclamaret:  quae  est  tanta  virtus  syn- 
graphae,  ut  ea  exhibita  statim  pecunia  numeretur  ?  quae 
tanta  signi  tabernae  appensi  vis,  ut  eo  conspecto  viator 
defatigatus  diversorium  ad  coenandum  petat?Ne  igitur 
paris  simplicitatis  et  imperitiae  Patres  accusemus,  faten- 
dum,  ex  eorum  mente  sacramenta  virtutem  habere  acceptam 
divinitus  ad  gratiam  physiee  conferendam  »  1.  I.  q.  3.  c.  2. 
probat.  2.  Negamus  paritatem  et  consequentiam  ex  ea  de- 
ductam.  Sacramenta  non  sunt  mere  signa,  sed  sunt  verae 
causae  dignitate  et  virtute  supernaturali;  eorum  effectus 
non  est  aliquid  vulgare  ut  in  allatis  exemplis,  sed  maximum 
et  pretiosum  donum  gratiae  et  adoptionis  nliorum.  Ut  exem- 
plo  utar  aptiori,  quamest  u  signum  tabernae,  »  non  sane  opera 
supernaturalia  physice  sed  moraliter  tantum  sunt  causa 
aeternae  gloriae;  nec  tamen  puto  Drouinius  rideret  simpli- 
citatem  et  imperitiam  hominis,  qui  cum  Apostolo  miraretur, 
quod  u  momentaneum  et  leve  tribulationis  nostrae  supra 
modum  in  sublimitate  aeternum  gloriae  pondus  ogeratur 
in  nobis  n  2.  Cor.  IV.  17. 

Si  ex  Scriptura  et  Patribus  modus  ille  efficientiae  phy- 
sicae  deduci  non  potest,  quod  ipsum  etiam  de  consensu 
scholae  dicendum  esse  paulo  post  apparebit ;  haec  sola  ra- 
tio  satis  est,  ut  ab  ea  opinione  defendenda  abstineamus.  Ne- 
que  enim  haec  res  aliunde  quam  ex  verbo  Dei ,  et  eius 
consentiente  intelligentia  in  Ecclesia  demonstrari  posse  vi- 
detur.  Hoc  autem  argumentum  nostrum  negativum  ut  vim 
habeat,  supponit  modum  illum  operationis  physicae  conti- 
nere  mysteria,  quae  non  ex  sola  revelatione  verae  causa- 
litatis  sacramentorum  deduci  queant,  sed  speciali  indigerent 
revelatione,  ut  cognosci  a  nobis  possent;  et  quae  si  assu- 
mantur  solum  uthypothesis  ad  dogmatis  explicationem,  illud 
non  illustrent ,  sed  multo  reddant  obscurius  et  intellcctu 

diflicillimum.   Quo  sensu  revera  talia  mysteria,  minime  re- 
velata,  contineantur  in  illo  modo  explicationis,  paucis  de- 
clarabo. 

II.  Non  loquimur  de  ea  sententia,  quae  neque  qualita- 
tem    supernaturalem   physicam    sacramentis  inditam  ,  per 
quam  concurrant  physice  ad  productionem  gratiae,  neque 
elevationem  eorum  ex  potentia  obedientiali  ad  talem  modum 
physicae  operationis  admittit;  sed  docet,  sacramenta  dum 
applicantur,  deferre  imperium  divinum,  vel  operationem  Dei 
agentis  principalis  communicari  sacramentis ,  atque  ita  ope- 
rationem  Dei  determinatam    per  sacraraenta   physice  pro- 
ducere  gratiam.  Hanc  enim   doctrinam  putamus  posse   in- 
telligi  ita ,  ut  solis  verbis    differat  a  nostra    explicatione 
(supra  th.  X.  n.III).  Pariter  non  agimus  de  sententia  alia 
quorumdam  theologorum,  qui  aiunt,  sacramenta  esse  cau- 
sas  physicas  indirectas  gratiae.  Quod  ita  declarant:  u  causam 
physicam  instrumentalem  indirectam  eam  esse,  quae  aliquid 
physice  producit ,  cui  principalis    eifectus  sit  coniunctus. 
Igitur  si  ad   applicationem   physicam   sacramentorum ,  ad 
ablutionem  aquae,  ad  inunctionem  olei ,  gratiam   infundit 
occulta  et  inenarrabilis  virtus  Spiritus  Sancti,  tametsi  ele- 
menta  sensibilia  spiritualem  virtutem  non  habeant,  erunt 
nihilominus   physica    producendae   gratiae    instrumenta  » 
(Berti  1.  XXX.  c.  20.).  Haec  doctrina  non  solum  non  con- 
tinet  physicam  productionem  gratiae  per    instrumentalem 
influxum  visibilis  sacramenti,  de  quo  nos  agimus;  sed  nisi 
aliquid  addatur,  neque  explicat,  quomodo  sacramenta  sint 
verae  causae  et  non  solum  conditiones   necessariae  ad  col- 
lationem  gratiae;  si  autem  melius  explicetur,  causalitas  sa- 
cramenti  physice  applicati   ad   producendam  gratiam  non 
alia  erit  quam  moralis. 

Sermo  itaque  nobis  est  de  operatione  physica  proprio 
sensu,  quando  dicitur  ipsum  elementum  visibile,  ipsum  sen- 
sibile  verbum  elevari  a  Deo  ita,  ut  sua  physica  operatione 
agat  in  animam,  et  in  ea  non  quidem  ceu  agens  principale, 
sed  tamquam  instrumentum  Dei  principalis  agentisproducat 
sua  actione  gratiam;  sive  iam  dicatur  elementum  et  sensi- 
bile  verbum  elevari  a  Deo  per  aliquam  aualitatem  super- 

naturalem  ei  inditam  ad  effectum  gratiae  vel  nescio  cuius 
ornatus  et  dispositionis  producendum  (quae  posterior  opinio 
fuit  veterum  Thomistarum  Paludani,  Capreoli,  Dezae),  sive 
elevatio  concipiatur  absque  tali  qualitate  solum  eo ,  quod 
Deus  omnipotens  quavis  re  uti  possit  tamquam  instru- 
mento  ad  quemvis  effectuni.  Aiunt  enim  in  quavis  re  eo 
ipso,  quod  est  ens  reale,  esse  virtutem  inchoatam  ad  quidvis 
efficiendum ,  quod  non  specialem  aliunde  involvat  contra- 
dictionem,  si  Deus  concursu  supernaturali  suppleat  defe- 
ctum  virtutis  naturalis.  Talem  rerum  omnium  proprie- 
tatem  illi  theologi  appellant  potentiam  obedientialem  acti- 
vam.  Hanc  doctrinam  potissimum  excoluit  P.  Suarez  in 
3.  P.T.  I.  disp.  31.  cf.  de  Sacram.  disp.  9.  sect.  1.  versus  finem. 

Non  dicemus  ,  quod  aliqui  theologi  contendunt ,  repu- 
gnare  efficaciam  physicam  sacramentorum  ad  gratiam  instru- 
mentaliter  producendam ;  neque  enim  rerum  sive  spiritua- 
lium  sive  materialium  naturae,  nominatim  natura  gratiae 
ipsius,  conditiones  ad  quas  creatura  a  Deo  elevari  possit , 
relationes,  quae  possint  per  divinam  omnipotentiam  inter- 
cedere  vel  non  possint  inter  res  sensibiles  et  inter  spiri- 
tum,  ita  nobis  sunt  perspectae  ,  ut  a  priori  evidenter  in- 
telligamus  vel  repugnantiam  vel  non  repugnantiam  huius- 
'modi  instrumentalis  actionis.  Falluntur  tamen  ii  theolo- 
gi  ,  quibus  satis  est  ostendisse  nobis  repugnantiam  non 
esse  evidentem,  ut  concludant:  ergo  talis  modus  efficientiae 
non  rejpugnat.  Sicut  enim  potest  esse  obiective  possibile 
imo  et  realiter  existens,  quod  lumine  rationis  non  cogno- 
scimus  positive  ut  possibile ,  quamvis  neque  cognoscamus 
evidenter  ut  impossibile  ;  ita  hoc  idem  accidere  potest  in 
eo  ,  quod  obiective  reipsa  involvit  contradictionem.  Quid 
enim  neque  possibilitatem  neque  impossibilitatem  cognoscere 
est  aliud  quam  ignorantia  ?  Quomodo  vero  inferre  possum 
ex  ipsa  mea  ignorantia  possibilitatem  rei,  quamdiu  nullae 
suppetunt  rationes  sive  intrinsecus  perspectae  sive  exrevela- 
tione  deductae,  quibus  me  ab  illa  mea  ignorantia  expediam? 

At  vero  admissa  etiam  non  repugnantia,  factum  ipsum 
non  videtur  asserendum.  Nam  a)  negari  non  potest,  gra- 
tiam  sanctificantem,  donum  illud  pretiosum  quo  constitui- 

mur  consortes  divinae  naturae  (2.  Pet.  I.  4.),  templum  Spi- 
ritus  Sancti  inhabitantis  (1.  Cor.  III.  16;  VI.  19;  Rom.V.  5.), 
filii  Dei  adoptione  (Rom.  VIII.  15;  G-al.  IV.  6),  ex  sua  natura 
postulare,  ut  a  Deo  solo  producatur  non  minus,  quam  id  de 
creatione  proprie  dicta  communi  sententia  conceditur;  sive 
iam  cum  vetustioribus  theologis  imo  vero  cum  Scriptura  sa- 
cra  illam  infusionem  gratiae  dicas  creationem  (cf.  Ps.  L.  2; 
Eph.  II.  10.  etc),  sive  cum  aliis  dicas  eductionem  ex  subiecto, 
in  quo  tamen  sola  est  capacitas,  nullum  autem  principium, 
nulla  virtus  et  inchoatio  ad  gratiam  (vide  th.  VIII.  n.  I). 
Proinde  concursus  instrumenti  physice  ipsam  effectionem 
gratiae  attingentis,  et  adhuc  magis,  siprotali  instrumento 
assumantur  res  materiales  vel  materialis  actio  successiva 
ut  ablutio  e.  g.  et  pronuntiata  verba  :  huiusmodi  inquam 
concursus  et  modus  efFectionis  evidenter  est  praeter  rerum 
etiam  supernaturalium  ordinem  et  naturam,  et  sane  impos- 
sibilis  sine  novis  miraculis  ab  ipsa  infusione  gratiae  per 
se  considerata  omnino  distinctis  ac  diversis  (cf.  de  Lugo 
disp.  IV.  sect.  4.  n.  48.  49.).  At  vero,  ut  fatetur  et  con- 
tendit  ipsemet  Suarez  in  alia  materia  (Trin.  1.  II.  c.  12. 
n.  15.),  u  huiusmodi  ineffabilia  mysteria  asserenda  non  sunt 
slne  fundamento  cogente,  » 

b)  Ex  iis,  quae  de  causalitate  sacramentorum  in  verbo 
Dei  docentur,  talis  modus  operationis  deduci  non  potest ; 
vel  certe,  quod  omnes  fateri  debent,  non  potest  sufficiente 
claritate  deduci  ita,  ut  abque  ullo  fidei  et  sanae  doctrinae 
periculo  non  sit  cuique  integrum  negare,  hunc  esse  sensum 
sive  in  Scripturis  sive  in  doctrina  Patrum.  Quae  abunde 
superius  demonstrata  sunt. 

c)  Theologi  scholae,  qui  eam  sententiam  defendunt,  inter 
se  magnopere  dissident  in  modo  explicandi;  alii  quam  plu- 
rimi  eam  reiiciunt  et  oppugnant,  vel  certe  ut  non  neces- 
sariam  et  nimis  incertam  seponunt.  Ita  sua  aetate  «  magnos 
magistros  »  sensisse  s.  Bonaventura  testatur  4.  dist.  1.  P.  1. 
q.  4;  et  3.  dist.  40.  dub.  4  (1).  Inter  magnos  magistros  com- 

(1)  S.  Bonaventura  in  ntroque  loco  citato  primnm  exponit  inoduni 
operationis  physicae  ostendens  ,  quot  et  quantae  occurrant  in  eo  diffi. 
cultate»,  «  quae,  inquit;  non  idcirco  narro,  quia  credo  esse  insolubilia; 

putandi  sunt  ipse  s.  Bonaventura,  Henricus  Gandavensis, 
Richardus  de  Mediavilla,  Scotus  et  eius  discipuli  communi 
sententia  ,  ut  nihil  dicam  de  schola  Nominalium  ;  inde  a 
saec.  XVI.  Canus,  Martinus  et  Bartholomaeus  Ledesma,  qui 
elegantiorem  explicationem  efficientiae  moralis  a  Francisco 
Victoria  didicisse  feruntur,  tum  Vasquez,  Becanus,  Conink, 
G-aspar  Hurtadus,  de  Lugo,  Arriaga,  Pallavicinus  ,  Mar- 
tinonus  ,  Haunoldus ,  Antoine  ,  Gormaz ,  Antonius  Mayr  , 
Tournely,  Wirceburgenses ,  recentiores  alii  plerique.  Ipsi 
vindices  efiicientiae  physicae  prudentiores  fatentur  utique, 

vel  ut  ipse  istam  improbem  positionem,  sed  ut  ostendam,  me  ipsam  non 
plene  intelligere  ;  et  ideo  nec  affirmare  nec  negare  velle.  »  Tnm  de- 
scendit  ad  modum  alterum.  «  Alins  est  hic  modus  dicendi.  Supposito 
quod  in  sacramentis  novae  le&is  divina  virtus  secretius  operatur,  quia 
hoc  est  ipsius  iidei  et  sententiae  communisj  dixerunt  aliqui,  sacramenta 
novae  legis  habere  respectu  iustificationis  virtutem  influentem,  virtutem 
jpromerentem,  virtutem  disjponentem ,  et  virtutem  efficaciter  ordinantem. 
Virtutem  influentem  ratione  Sjpiritus  Sancti  assistentis ,  virtutem  jpro- 
merentem  ratione  rneriti  jpassionis  ad  sacramentum  concurrentis ,  virtu- 
tem  disjponentem  ratione  devotionis  ipsius  fidelis  sacramentum  suscipien- 
tis  (quae  revera  non  est  virtus  sacramenti  ,  sed  est  remotio  obicis  et 
dispositio  supposita,  ut  sacramenti  virtus  secundum  mensuram  disposi- 
tionis  conferat  gratiam),  virtutem  denique  efficaciter  ordinantem  ratione 
divinae  jpactionis  instituentis.  Sic  enim  instituit  Dominus,  ut  ad  talis 
verbi  prolationem  et  sacramenti  susceptionem  mirabilis  in  suscipienti- 
bus  fieret  operatio  et  suscipientium  sanatio  et  iustificatio,  et  pro  tanto 

dicunt  sacramenta  novae   legis  habere  virtutem Et  propter  istum 

quadruplicem  modum  habendi  virtutem  dicuntur  sacramenta  novae  legis 
iustificare  et  esse  causae  gratiae.  Nec  volunt,  qui  hanc  positionem  sus- 
tinent,  in  sacramentis  novae  legis  amplius  ponere,  tnm  quia  ista  satis 
videntur  sumcere  ad  nostram  sanationem  et  iustificationem ,  tum  quia 
satis  manifestatur  nobilitas  sacramentorum  novae  legis  in  seipsis,  tum 
etiam  quia  nec  expressa  auctoritas  nec  ratio  videtur  cogere  amplius  illis 

dare Hunc  modum  dicendi  et  huius  quaestionis    determinationem 

plures  sustinent  bene  intelligentes.  Et  Dominus  Guillelmus  Parisiensis 
Episcopus  in  determinando  in  scholis  Eratrum  Minorum  approbavit 
istum  modum  dicendi  coram  Fr.  Alexandro  (Halensi)  bonae  memoriae  » 
Bonaventura  3.  d.40.  dub.  3.  Loco  altero  declarationem  causalitatis  mo- 
ralis  concludit  ita.  «  Concedimus  ergo,  quod  sacramenta  novae  legis  sunt 
causa  et  efficiunt  et  disponunt  extenso  nomine  ( i.  e.  intelligendo  de 
causalitate  morali  non  physica,  ut  exposuerat  panlo  ante),  ut  dictum 
est ;  et  hoc  securum  est  dicere.  Utrum  autem  plus  habeant.  nec  volo  af- 
flrmare  nec  negare  ••  4.  d.  1.  q.  4.  quaest.  later.  2. 

hanc  suarn  sententiam  non  esse  certam  neque  neces3ariam 
ad  dogmatis  defensionem  et  declarationem.  Sic  Suarez  stu- 
diosissimus  patronus  illius  physicae  operationis,  ubi  doctri- 
na  catholica  de  differentia  inter  sacramenta  veteris  et  novi 
testamenti  declaranda  est,  non  permittit  illud  discrimen 
explicare  ex  causalitate  physica  sacramentorum  novi  testa- 
menti,  u  quia,  oitf  opinio  illa  de  causalitate  physica  est  valde 
incerta  et  ad  hominum  sanctificationem  non  multum  refe- 
rens  »  (disp.  X.  sect.  2.  §.  u  Quapropter  alii  Thomistae  »). 

d)  Sententia  illa  est  mera  hypothesis,  quae  assumi  non 
debet ,  nisi  quatenus  conferat  ad  intelligentiam  dogmatis 
de  sacramentorum  supernaturali  dignitate  et  efficacia  ex 
opere  operato.  Iamvero  dogmatis  explicatio  per  illam  red- 
ditur  difficillima  et  fere  inextricabilis.  Certe  quando  illi 
theologi  prolixis  disputationibus  conantur  respondere  ad 
quaestiones,  quae  sponte  occurrunt  et  declinari  nequeunt, 
quomodo  simul  materia  et  forma,  quae  non  necessario  phy- 
sice  coexistunt,  nihilominus  ut  iphysice  unum  producant  gra- 
tiam;  quomodo  sonus  verborum,  qui  non  necessario  pertin- 
git  ad  hominem  sanctificandum,  physica  operatione  aliquid 
efficiat,  ubi  non  exstat;  quomodo  gratia  et  transubstantiatio, 
quae  in  instanti  et  non  successive  efficitur,  possit  physice 
effici  per  actionem  et  jprolationem  verborum  successivamf  Sa- 
cramentum  enim  non  exstat,  donec  ultima  syllaba  complens 
sensum  pronuntiata  sit;  unde  verba  antecedentia,  utpote  quae 
physice  iam  non  exstant,  non  possunt  physice  aliquid  ef- 
ficere  ,  atque  adeo  tota  operatio  physica  videtur  revocari 
non  iam  ad  sacramentum,  sed  ad  ultimum  sonum  syllabae. 
Quando,  inquam,  huiusmodi  quaestiones  et  ad  illas  impe- 
ditissimae  responsiones  leguntur,  sane  non  videtur  proba- 
bile,  Christum  redemptorem  ad  has  angustias  sacrosancta 
mysteria  redegisse ;  nec  videtur  in  hac  doctrina  melius 
quam  in  nostra,  et  fortasse  ne  satis  quidem  consultum  di- 
gnitati  sacramentorum  et  gravitati  explicationis  in  re,  si 
qua  alia,  sanctissima  et  cautissime  tractanda. 

Consideratione  dignissima  sunt  verba  gravis  theologi 
Gabrielis  Vasquez ,  quibus  suam  disputationem  concludit. 
«  Sacramentorum  excellentia  et  dignitas  in  eo  est ,  ut  ex, 

vi  institutionis  divinae  (et  ex  merito  ac  pretio  infinito  san- 
guinis  pro  nobis  in  cruce  effusi,  quod  per  sacramenta,  ut 
actiones  sacrosanctas  Christi  ipsius,  nobis  applicatur)  me- 
dia  sint  ad  salutem  nostram  partim  omnino  necessaria,  par- 
tim  maxime  utilia,  et  eorum  beneficio  multi  gratiam  Dei 
et  aeternam  vitam  consequantur ,  qua  alioquin  carerent. 
Quod  autem  id  praestent  physice  vel  moraliter,  quid  quaeso 
refert ,  ut,  non  dicam  ad  maximam  ,  sed  vel  ad  minimam 
eorum  dignitatem  pertinere  dicendum  sit?  Adde,  physicam 
efficaciam  et  concursum,  ut  a  recentioribus  explicatur,  vi- 
deri  toti  dignitati  sacramentorum  non  parum  derogare. 
Etenim  ridiculum  profecto  apparet,  totam  sacramentorum 
vim  et  efficientiani  ad  extremum  quoddam  soni  aut  motus 
indivisibile  revocare,  quod  physico  concursu  gratiam  pro- 
ducat.  Et  sane  Christum  redemptorem  nostrum  in  sacra- 
mentorum  institutione  harum  subtilitatum.  aliquam  curam 
habuisse,  plane  videtur  commentitium.  Quocirca  cavendum 
est,  ne,  dum  hoc  modo  virtutem  sacramentorum  explicamus, 
haereticis  praebeamus  occasionem  irridendi  mysteria  nostrae 
fidei  atque  iactandi,  ad  huiusmodi  angustias  nos  redactos 
esse  pro  defendenda  eorum  efficacitate  ,  quam  ipsi  impu- 
gnant,  cum  tamen  possit  multo  faciliori  et  solidiori  modo 
explicari  et  defendi,  ut  hactenus  a  nobis  praestitum  est  » 
Vasquez  in  3.  V.  q.  62.  disp.  132.  c.  6.  n.  111. 

At  vero  a  defendenda  sententia  ita  comparata  prudenter 
et  tuto  abstinere  possumus ,  etiamsi  ipsam  rei  gossibilita- 
tem  non  negemus. 

Scholion  1.  S.  Thomas  censetur  a  plerisque  doctrinam 
de  modo,  quo  sacramenta  sint  instrumentales  causae  gra- 
tiae,  traditam  in  commentariis  ad  4.  dist.  1.  q.  1.  a.  4,  in 
posterioribus  suis  scriptis  paulum  immutasse  et  perfecisse 
3.  q.  62;  de  verit.  q.  27.  a.  4;  Quodlib.  XII.  q.  10.  a.  14; 
contr.  Gent.  IV.  c.  56.  57.  In  4.  dist.  1.  perspicue  tradit,  sa- 
cramenta  immediate  efficere  aliquam  dispositionem  in  anima, 
cuiusmodi  in  tribus  sacramentis  est  character,  in  aliis  ali- 
qua  alia  dispositio  et,  ut  vetustiores  Thomistae  Capreolus, 
Paludanus,  Deza  aiebant,  ornatus  quidam,  quem  sequatur 
infusio  gratiae.  Ad  gratiae  enim  productionem  sacramentum 

ne  instrumentaliter  quidem  pertingere  putabant;  esse  ni- 
hilominus  veram  eausam  instrumentalem  gratiae  eo,  quod 
efficiat  dispositionem  ad  gratiam.  «  In  quantum  sunt  instfu- 
menta  divinae  misericordiae  iustifieantis,  pertingunt  instru- 
mentaliter  ad  aliquem  effectum  in  ipsa  anima,  quod  primo 
correspondet  sacramentis ,  sicut  est  character  vel  aliquid 
huiusmodi ;  ad  ultimum  autem  effectum,  quod  est  gratia, 
non  pertingunt  etiam  instrumentaliter  nisi  dispositive,  in 
quantum  hoc,  ad  quod  instrumentaliter  effective  pertingunt, 
est  dispositio,  quae  est  necessitas,  quantum  in  se  est,  ad 
gratiae  susceptionem  »  s.  Thomasl.  c.  sol.  1.  Modus  autem, 
quo  sacramenta  concurrerent  instrumentaliter  ad  illam  ani- 
mae  dispositionem  producendam,  videtur  omnino  ab  eis  intel- 
lectus  esse  per  efficientiam  phjsicam.  Quamvis  enim  hoc  vo- 
cabulo  ante  Caietanum  nemo  usus  sit,  res  tamen  ipsa  videtur 
esse  clara.  Illum  quippe  ornatum,  quem  Canus  (ftelect.  de 
sacram.  P.  IV),  Martinus  Ledesma  (4.  q.  3.  a.  1.  p.  36.)  et 
plerique  alii  paulo  recentiores  merito  appellant  fictitium , 
non  alia  de  causa  supponebant,  quam  quod  efficaciam  sa- 
cramenti  immediate  ad  gratiam  pertingere  non  posse  cer- 
tum  habebant;  hoc  vero  non  de  virtute  et  efficacia  morali 
sed  solum  de  physica  intelligi  potest.  Idem  apparet  ex  modo, 
quo  s.  Thomas  1.  c.  ad  6.  explicat  operationem  instrumen- 
talem  verborum  in  transubstantiatione.  «Verba  sacramen- 
talia,  inquit,  pertingunt  instrumentaliter  ad  transubstan- 
tiationem,  quantum  ad  recessum  a  termino  aquo  (desitionem 
substantiae  panis) ;  sed  quantum  ad  accessum  ad  terminum 
ad  qiiem  (positionem  corporis  Christi) ,  non  pertingunt  in- 
strumentaliter  nisi  dispositive ,  sicut  in  aliis  sacramentis.» 
At  profecto  virtus  moralis  quatenus  verba  sunt  expressio 
divinae  omnipotentiae ,  et  quatenus  exigunt  conversionem 
utpote  dicta  in  persona  Christi  summi  sacerdotis,  evidenter 
non  minus  pertingit  ad  positionem  corporis  Christi  quam 
ad  desitionem  substantiae  panis;  sed  sicut  significant,  ita 
operantur  una  simplici  operatione  morali  positionem  cor- 
poris  Christi  in  ordine  ad  desitionem  substantiae  pani3 ; 
unde  etiam  s.  Thomas  in  summa  posterius  scripta  3.  q.  78. 
a,  4.  nullam  amplius  huius  distinctionis  facit  mentionem. 

Sensit  igitur  in  commentario  in  sententias,  operationem  in- 
strumentalem  verborum  ad  desitionem  substantiae  panis  et 
eodem  modo  in  aliis  sacramentis  adproducendamillam  prae- 
viam  dispositionem  in  anima,  esse  physicam. 

At  quoniam  haec  opinio  de  yraevio  illo  ornatu  tamquam 
effectu  sacramentorum  iam  apud  omnes  obsolevit,  et  Ange- 
lici  Doctoris  genuinam  sententiam  ex  operibus  posterioribus 
cognoscere  iubemur  ;  profecto  etiam  quae  fuerit  eius  sen- 
tentia  de  modo,  quo  sacramenta  effectum  producant  physice 
ne  an  tantum  moraliter,  ex  his  posterioribus  scriptis,  di- 
misso  commentario  in  sententias ,  discendum  erit.  Quibus 
positis  apud  s.  Thomam  distingui  debent  scopus  quem  unice 
spectat,  et  speciales  explicationes  quibus  utitur.  Scopus  ei 
propositus  est  docere,  sacramenta  novae  legis  esse  veras 
causas  instrumentales  ad  conferendam  gratiam,  non  autem 
solum  conditionem  sine  aua  non  aut  mera  signa,  ut  dena- 
rius  plumbeus  est  conditio,  sine  qua  non  datur  pecunia,  et 
traditio  libri  est  signum  collati  canonicatus.  Unde  defendit 
constanter  ,  in  sacramentis  esse  aliquam  virtutem  spiri- 
tualem  et  supernaturalem  ,  per  quam  sint  instrumentalis 
causa  gratiae.^  Haec  in  doctrina  Angelici  clara  sunt ,  et 
etiam*  sufficiunt,  ut  quis  eis  inhaerendo  dici  debeat  quoad 
rei  summam  a  mente  s.  Thomae  non  discedere  ;  quamvis 
fortasse  specialibus  declarationibus  in  hac  re  non  iisdem 
utatur. 

Quoad  explicationes  speciales  illius  virtutis  et  efficaciae, 
quam  docet  s.  Thomas  inesse  sacramentis  tamquam  instru- 
mentis  Dei  et  Christi  secundum  humanam  naturam  spectati, 
non  omnes  eodem  modo  illum  interpretantur.  Mihi  videtur 
s.  Doctor  solum  in  communi  defendisse  spiritualem  virtu- 
tem  sacramentorum  contra  statuentes  rationem  merae  condi- 
tionis  et  signi,  quorum  oppugnationem  constanter  et  ubique 
propositam  habet,  quin  expresse  voluerit  definire  illam  vir- 
tutem  sive  ad  physicam  sive  ad  moralem  tantum  efficien- 
tiam.  Explicationes  tamen  ita  se  habent,  ut  cum  modo  effi- 
cientiae  a  nobis  declaratae,  quae  post  Melchiorem  Canum 
dici  solet  causalitas  moralis,  optime  conveniant. 

Nam  1°.  constanter  docet  Angelicus,  sacramentorum  vir- 

tutem  derivari  ex  passione  Christi,  non  eo  quod  Christus 
meruit,  ut  sacramenta  physice  efficiant  gratiam,  quemad- 
modum  interpretantur  Suarez  et  alii,  sed  ipsam  formalem 
virtutem  sacramentorum  in  eo  collocat,  quod  repraesentant, 
et  nobis  coniungunt  et,  ut  ait,  ad  nos  «  continuant  passio- 
nem  Christi,  »  atque  nobis  singulis,  dum  suscipiuntur,  me- 
ritum  passionis  applicant.   «  Sacramenta  Ecclesiae    specia- 
liter    habent   virtutem  ex    passione   Christi ,  cuius    virtus 
quodammodo    nobis  copulatur    per  susceptionem  sacramen- 
torum  7)  3.  q.  62.  a.  5;   u  virtus  passionis  Christi  copulatur 
nobis  per  sacramenta. ..  continuatio  quae  est  per  sacramenta, 
fit  per  usum  exteriorum  rerum...  a  passione   Christi  quae 
est  causa  humanae  iustificationis ,  convenienter    derivatur 
virtus  iustificativa   ad  sacramenta  novae  legis»  ib.  a.    6; 
u  tota  virtus  a  passione  Ghristi  derivatur  7»  ib.  q.  64.  a.  7; 
u  ex  passione  Ghristi  efficaciam  habent ,  et  ipsam  quodam- 
modo  repraesentant  »  contr.  Gent.  IV.  c.  57 ;  u  sacramenta 
habent  virtutem  per  coniunctionem  ad  Christum  crucifixum 
et  passum  »  Quodlib.  XII.  q.  10.  a.  14. 

Praeterea  2°.  declarat  saepe  s.  Thomas,  sacramentorum 
totam  virtutem  instrumentalem  esse  ex  motione  Dei  et  Chri- 
sti,  hanc  vero  motionem  nihil  esse  aliud  quam  a)  ordina- 
tionem  et  institutionem,  qua  sacramenta  a  Deo  et  a  Christo 
homine  ordinantur  et  instituta  sunt  ad  sanctificationem 
nostram.  Ne  vero  intelligantur  ordinata  ad  sanctificationem 
per  physicum  influxum,  b)  motionem  consistere,  ait,  in  sanc- 
tificatione  et  benedictione,  impertita  ipsis  sacramentis,  quod 
Deus  et  Christus  visibilem  actionem  effieit  sacram,  in  qua 
sanctitate  consistat  virtus  spiritualis.  c)  Motionem  illam, 
ait,  esse  in  ipsa  dispensatione,  quae  scilicet  fit  a  ministris 
auctoritate  Dei  et  nomine  ac  in  persona  Christi.  u  Vis  spi- 
ritualis  est  in  sacramentis,  in  quantum  ordinantur  a  Deo 
ad  effectum  spiritualem  »  3.  q.  62.  a.  4.  adl.  u  Hoc  modo 
(instrumentaliter  quatenus  mota  a  Deo)  sacramenta  novae 
legis  gratiam  causant ;  adhibentur  enim  ex  divina  ordina- 
tione  hominibus  ad  gratiam  in  eis  causandam.  Unde  Augu- 
stinus  dicit ,  haec  omnia ,  scilicet  sacramentalia  ,  fiunt  et 
transeunt;  virtus  tamen,  scilicet  Dei,  quae  per  ista  opera- 

tur,  iugiter  manet.  Hoc  autem  proprie  dicitur  instrumentum, 
perquodaliquis  operatur  (1)»  ib.  a.  1.  cf.  contr.  Gent.IV.56. 
«Virtutem  spiritualem  sacramentum  consequitur  ex  oene- 
dictione  Christi ,  et  applicatione  ministri  ad  usum  sacra- 
menti  »  3.  q.  62.  a.  4.  ad  3.  u  Sacramenta  operantur  ad  gra- 
tiam,  prout  sunt  quasi  mota  a  Deo  ad  hunc  effectum,  qui 
quidem  motus  adtenditur  secundum  institutionem,  sanctifi- 
cationem  et  applicationem  ad  eum  ,  qui  accedit  ad  sacra- 
menta  »  verit.  q.  27.  a.  4.  ad  4.  Docet  porro  constanter,  hanc 
spiritualem  virtutem  non  esse  in  sacramentis  velut  physi- 
cam  formam  inbaerentem  ;  sed  esse  aliquam  derivationem  a 
Christo  in  sacramenta,  et  esse  aliquid  non  consistens  sed 
transiens  sicut  transitipsa  actio  sacramentalis  (vide  th.  X. 
n.  II).  Atqui  haec  omnia  clarissima  sunt,  si  intelligantur 
de  supernaturali  dignitate  sacramentorum  ut  actionum  Chri- 
sti  derivata  ex  persona  et  meritis  Christi,  quae  exigat  sanc- 
tificationem  hominis  suscipientis  sacramentum  et  per  sa- 
cramentum  applicationem  meritorum  Christi :  sed  sunt  ob- 
scurissima  et  inextricabilia,  si  intelligantur  de  virtute  ali- 
qua  physica  incompleta  et  fluente  a  Deo  per  sacramenta 
ad  animam  sanctificandam. 

3°.  Ex  doctrina  s.  Thomae  u  sacramenta  significa?ido  cau- 
sant  n  verit.  q.  27.  a.  4.  ad  13.  et  17.  Unde  etiam  dicitur 
virtus  verborum ,  quae  omnino  simplex  est ,  consequi  si- 
gnificationem ,  quae  et  ipsa  est  simplex  non  composita , 
u  licet  in  verbis  exterius  prolatis  sit  quaedam  compositio  » 
3.  q.  78.  a.  4.  ad  3.  Atqui  significatio  in  rebus  et  verbis 
non  est  aliquid  physicum ,  nec  potest  intelligi  ut  virtus 
physica  et  operatione  physica  aliquid  efficiens  (vide  Vas- 
quez  in  3.  q.  62.  disp.  132.  c.  3.  n.  85;  de  Lugo  disp.  4. 
sect.  5.  n.  98.). 

Scholion  2,  Quando  agitur  de  actionibus  humanae  na- 
turae  Christi  quae,  dum  visibilis  versabatur  in  terris,  con- 

(1)  Ita  mysteria  in  carne  Christi  perpetrata  et  merita  Christi  ho- 
minis  dicuntnr  a  s.  Thoma  instrumentaliter  efficerc  nostram  salutem  , 
quatenus  a  Deo  ordinantnr  ad  hunc  effectum,  quamvis  salntem  ipsa  me- 
rita  non  physice  sed  meritorie  et  moraliter  prodncant  3.  q.  48.  a.  6.  ad  3. 
q,  49.  a.  1;  q.  62.  a.  6.  ad  1.  cf.  supra  p.  109. 

currebant  cum  actibus  naturae  divinae  ad  miracula  patran- 
da  et  ad  sanandas  per  gratiam  animas  ;  quaestio ,  utrum 
illae  humanae  actiones  influxu  physico  concurrerint  an  so- 
lum  moraliter,  habet  quidem  aliquam  analogiam  cum  quae- 
stione  praesenti  de  modo  operationis  sacramentalis,  et  re- 
vera  theologi  plures  qui  tuentur  operationem  solum  mo- 
ralem,  etiam  idem  defendunt  quoad  illas  actiones  humanas 
Christi  in  terris  conversantis.  Attamen  discrimen  est  mul- 
tiplex ,  tum  spectata  proprietate  actionum ,  quarum  prin- 
cipium  est  natura  hypostatice  unita  Yerbo ,  et  quas  ergo 
edit  ipsum  Verbum  functionibus  suae  naturae  humanae, 
quam  sibi  fecit  propriam  ita,  ut  ipsum  Verbum  verus  sit 
homo  et  hic  homo  sit  Deus  Verbum ;  tum  est  discrimen  in 
modo,  quo  loquuntur  Scripturae  (cf.  e.  g.  Luc.VIIL  44.  46.) 
et  Patres  (cf.  Petav.  Incarn.  1.  X.  c.  2.)  de  theandricis  il- 
lis  actionibus  Christi ,  longe  diverso ,  ac  quo  describitur 
operatio  sacramentalis.  Non  est  ergo  concedendum ,  ut  ex 
admisso  physico  infiuxu  actionum  humanarum  Christi  ad 
patrationem  miraculorum  vel  ad  collationem  gratiae,  idem 
inferatur  de  sacramentis  ;  neque  ut  ex  asserta  solum  mo- 
rali  efficientia  in  sacramentis,  eadem  etiam  restrictio  in 
actionibus  theandricis  Christi  Domini  necessario  admitten- 
da  esse  dicatur. 

Sckolion  3.  Gratia  habitualis ,  quam  ex  opere  operato 
conferunt  sacramenta,  non  sane  est  in  se  et  intrinsecus  di- 
versa  a  gratia,  quae  extra  sacramenta  ex  opere  operantis 
potest  acquiri  ;  nec  ulla  est  ratio  fingendi  cum  nonnullis 
veteribus  theologis  habitus  peculiares  distinctos  a  gratia 
sanctificante ,  qui  praeter  gratiam  sanctificantem  per  sin- 
gula  sacramenta  singulis  diversi  conferantur,  et  qui  pecu- 
liares  habitus  proprie  sint  ac  dicantur  gratia  sacramentalis. 
Ex  altera  parte  certum  est,  sacramenta  diversa  ad  diver- 
sos  fines  esse  instituta,  atque  etiam  effectu  gratiae  aliquo 
modo  inter  se  differre ;  ex  quo  ipso  sequitur,  aliquam  de- 
bere  esse  differentiam  in  gratia,  quatenus  per  sacramenta 
et  quatenus  extra  sacramenta  confertur.  Hoc  autem  nihil 
potest  esse  aliud,  nisi  quod  gratia  sanctificans  ita  per  sa- 
cramenta  singula  confertur,  ut  specialem  habeat  ordinem 

ad  auxilia  actualia  respondentia  fini  proprio  singulorum 
sacramentorum.  Gratia  sacramentalis  itaque  nihil  est  aliud 
quam  ipsa  gratia  sanctificans  collata  per  sacramentum  cum 
peculiari  respectu  et  ordine  ad  auxilia  actualia,  qui  ordo 
gratiae  constituitur  vi  ipsius  sacramenti  suscepti.  Suarez 
disp.  VII.  sect.  3;  Vasquez  disp.  131.  c.  7;  Lugo  disp.  IV. 
sect.  3. 

CAPUT  IV. 

DE    CHARACTERE    SACRAMENTALI. 

THESIS  XII. 

Veritas  characterum  sacramentalium  demonstratur 

eoc  verbo  Dei  revelato. 

u  Praetcr  effectum  gratiae  omnibus  sacramentis  communem,  esse  al- 
y>  terum  tribus  proprium  ,  quae  characterem  imprimunt  in  aniraa  h.  e. 
»  signum  quoddam  spirituale  et  indelebile  ,  doctrina  est ,  cuius  origo 
»  apostolica  demonstratur  tum  ex  nota  universalitatis  et  consensionis 
»  plane  constantis  pluribus  saltem  saeculis,  antequam  prima  Novatorum 
»  negatio  audiretur ,  tum  ex  continua  serie  testificationis  in  Ecclesia 
»  occidentali  et  orientali  usque  ad  aetatem  apostolicam  nunc  genera- 
»  lioribus  nunc  distinctioribus  lineamentis  consignatae.  » 

I.  Universitatem  et  consensionem,  ut  loquitur  Vincen- 
tius  Lirinensis,  seu  universalem  consensum  in  aliquam  do- 
ctrinam  tamquam  dogma  fidei  et  professionis  catholicae 
esse  criterium  certum  antiquitatis  absolutae  seu  apostoli- 
citatis  doctrinae  eiusdem,  in  tractatu  de  Traditione  demon- 
stratum  est.  Universalitas  porro  et  consensio  dupliciter  se 
inanifestat,  ut  idem  docet  Lirinensis  Commonit.  c.  4.  et  28, 
u  primum  omnium  generalibus ,  si  qua  sunt ,  universalis 
Concilii  (vel  universalis  magistri  Ecclesiae  Eomani  Ponti- 
ficis),  tunc  deinde  si  id  minus  est,  multorum  atque  magno- 
rum  consentientibus  sibi  magistrorum  sententiis.  »  Atqui 
doctrina  de  sacramentis  imprimentibus  cbaracterem  in  pri- 
mis  diu  ante  exortam  haeresini  et  controversiam  saec.  XVI. 
supponitur  a  Pontificibus  ut  doctrina  indubitata  Ecclesiae. 
Ita  de  charactere  sacramentali  tamquam  de  re  in  confesso 
apud  omnes  loquuntur  Innocentius  III ,   cap.  Maiores  (1) 

(1)  Interrogabat  Arcliiepiscopus  Arelatensis:  «  utrum  dormientibus 
et  amentibus  sacramenti  saltein  character  in  baptismate  imprimatur?» 

(Decretal.  1.  3.  tit.  42.  c.  3.),  Gregorius  IX,  cap.  Gonsulta- 
tioni  (1.  1.  tit.  11.  c.  16.);  tum  idem  dogma  in  Conc.  Flo- 
rentino  diserte  declaratur  (Decret.  pro  Armenis),  in  Conc. 
Trident.  solemniter  definitur  (sess.  VII.  can.  9;  sess.  XXIII. 
cap.  4.  et  can.  4.). 

Hanc  ultimam  definitionem  non  fuisse  aliud  quam  au- 
thenticani  et  solemnem  sanctionem  professionis  catholicae 
ex  pluribus  saltem  iam  saeculis  in  universa  Ecclesia  ob- 
tinentis,  praeterea  demonstratur  ex  constanti  et  plenissimo 
consensu  omnium  Doctorum  scholae  in  eandem  doctrinam 
velut  ecclesiasticam  et  catholicam  inde  a  saec.  XII,  ex  quo 
tempore  scholae  theologicae  inclarescere  coeperunt.  Quam- 
vis  enim  controversia  aliqua  in  scholis  esset  de  natura  cha- 
racterum  sacramentalium,  eo  tamen  evidentior  est  univer- 
salis  consensus  citra  controversiam  in  ipsam  characteris 
veritatem  et  existentiam.  «  Characterem  in  sacramentis  qui- 
busdam  imprimi ,  ait  s.  Thomas ,  omnes  moderni  confiten- 
tur ;  sed  in  modo  ponendi  ipsum  in  anima  partim  differunt 
et  partim  conveniunt  »  s.  Thom.  dist.  4.  q.  1.  a.  1.  Imo 
illi  ipsi ,  qui  hoc  doctrinae  caput  neque  ex  Scripturis  ne- 
que  ex  Patrum  testimoniis  satis  demonstrare  posse  sibi  vi- 
debantur,  Scotus  4.  dist.  6 ;  Gabrial  Biel  4.  dist.  4.  q.  2 ; 
dist.  6.  q.  2.  a.  3.  dub.  1;  paulo  serius  Caietanus  3.  q.  63. 
a.  1 ;  illud  tamen  diserte  agnoscunt  esse  in  universali  pro- 
fessione  ecclesiastica ,  et  ideo  propter  auctoritatem  Eccle- 

Responsio  Pontificis  est:  qui  est  invitus  non  absolute  sed  secundum 
quid,  a  talis  sicut  et  is  qui  ficte  ad  baptismum  accedit ,  characterem 
suscipit  christianitatis  impressum.  »  Amentes  et  dormientes  porro,  qui 
prius  cum  essent  sui  compotes,  erant  inviti ,  «  si  fuerint  sic  immersi, 
characterem  non  suscipiunt  sacramenti ;  secus  autem  si  prius  catechu- 
meni  exstitissent  et  habuissent  propositum  baptizari....  Tunc  ergo  cha- 
racterem  sacramentalis  imprimit  operatio ,  cum  obicem  voluntatis  con- 
trariae  non  invenit  obsistentem  «  (cf.  supra  th.  VI.  n.  I).  Evidens  est 
tam  Episcopum  interrogantem  qnam  Pontificem  respondendo  supponere 
doctrinam  de  characteris  impressione,  ubi  baptismus  est  validus,  velut 
extra  dubitationem  et  omnibus  notissimam.  Evidens  est  ergo  absurditas 
calumniae  Protestantium,  quando  ab  hac  decretali  epistola  Innocentii  III 
originem  novae  doctrinae  de  charactere  repetendam  esse  dicebant,  simili 
acumine,  ac  quando  institutionem  confessionis  repetebant  ex  praecepto 
confessionis  saltem  annuae. 

siae  credenduin ,  ut  Scotus  suam  disputationem  concludit. 
(De  auctoritate  consensus  scholarum,  quatenus  ex  eo  con- 
sensus  Ecclesiae  et  traditio  apostolica  cognosci  possit,  vide 
tract.  de  Traditione  th.  XVII.) 

Ergo  doctrina  proposita,  saltem  diu  antequam  Wicleffi 
et  Protestantium  negatio  audiretur,  in  explicita  erat  pro- 
fessione  et  manifesta  praedicatione  ecclesiastica  universali. 
Haec  autem  clarissima  et  tutissima  nota  apostolicitatis  do- 
ctrinae  tum  theoretice  semper  ab  ipsis  Patribus  est  pro- 
posita,  tum  practice  obortis  controversiis  semper  agnita 
(tract.  de  Traditione  th.  VIII). 

Ex  his  duo  consequuntur.  a)  Etiamsi  in  monumentis , 
quae  supersunt  ex  antiquitate,  ante  XII  saeculum  expli- 
cita  professio  et  clara  doctrina  de  characteribus  sacramen- 
talibus  non  reperiretur ;  non  ideo  destitueremur  theologica 
demonstratione,  hoc  dogma  in  apostolica  revelatione  obie- 
ctive  contineri.  Reputandum  enim  animo  esset,  praeter  mo- 
numenta  scripta  aliud  esse  illudque  princeps  organon  ex 
Christi  institutione  ad  custodiendum  et  propagandum  de- 
positum  fidei,  perpetuum  scilicet  semperque  vivum  m'agi- 
sterium  successionis  apostolicae  ;  insuperque  admittendum 
esse  in  ipsa  successione  apostolica  charisma  doctoratus,  ut 
sub  assistentia  et  directione  Spiritus  Sancti,  quae  in  reve- 
latione  continentur  implicita,  explicentur;  quae  in  proposi- 
tione  sunt  minus  diserta,  praedicentur  instantius;  quae  sunt 
ambigua,  definiantur  strictius  (tract.  de  Trad.  th.  XXV. ). 
Infertur  b)  ex  dictis,  si  quae  forte  in  Scriptura  et  in  ceteris 
antiquitatis  christianae  monumentis  ad  hoc  doctrinae  caput 
pertinentia  per  se  videantur  ambigua  et  minus  luculenta, 
eorum  interpretationem  dirigendam  esse  ad  normam  catho- 
lici  intellectus ,  ut  hic  in  explicatione  et  post  explicatio- 
nem  distinctiorem  dogmatis  sese  manifestavit  (Vincent.  Li- 
rinens.  c.  28-32). 

II.  Ut  tum  scientiae  theologicae  ad  distinctiorem  intel- 
lectum  fundamentorum  fidei  tum  exigentiae  polemicae  ad 
abundantiorem  defensionem  dogmatis  directe  satisfiat,  ne- 
cesse  est  prosequi  continuationem  doctrinae  per  successio- 
num  seriem  in  antiquitate  christiana,  et  modum  inquirere, 

quo  Iloc  dogma  inde  a  priscis  Ecclesiae  saeculis  in  praedi- 
catione  ecclesiastica  fuerit  propositum ;  ita  enim  ex  ipsis 
fontibus  compertam  habebimus  traditionem  doctrinae  in 
posterioribus  Conciliis  definitae ,  hasque  definitiones  non 
novitatem  contra  antiquitatem,  sed  antiquitatis  explicatio- 
nem  esse,  distinctius  intelligemus,  dum  u  quod  fide  Patrum 
satum  est,  hoc  idem  filiorum  industria  excultum  est  et  ob- 
servatum  »  (Lirinens.  c.  30.). 

Considerabimus  doctrinam,  ut  explicata  est  in  defensio- 
ne  dogmatis  catholici  et  oppugnatione  haereseos  saeculo  V. 
contra  Donatistas ;  tum  ut  citra  scopum  polemicum  proponi 
et  inculcari  solebat  a  Patribus  saeculi  IV;  ac  denique  ut 
horum  explicatio  cohaeret  cum  sententia  Patrum  antece- 
dentium  inde  ab  aetate  apostolica  et  cum  doctrina  Scri- 
pturarum  sacrarum. 

1°.    Ex   Conciliorum   definitionibus   ( Constantinopol.  I. 
can.  7;  Sardieens.  can.  48;  Africani  can.  68.),  ex  Patrum 
testimoniis,  ex  factis  historiae  ecclesiasticae  certo  constat 
et  hic  sine  distincta  probatione  assumimus,  semper  et  ubi- 
que  inde  ab  apostolicis  temporibus  creditum  fuisse,  tria  sa- 
cramenta  Baptismum,  Chrisma,  Ordinem  semel  collata  ita 
u  haerere  »  (quae  est  Augustini  locutio  e.  g.   contr.  ep. 
Parmen.  1.  II.  c.  13.),  ut  iterum  conferri  nequeant.  Neque 
ipsi  rebaptizantes  Episcopi  Africani  aut  postea  Donatistae 
huius  dogmatis  traditionem  apostolicam  negabant,  si  veri- 
tas  per  se  spectetur  et  praecisa  ab  intestina  ratione ,  cur 
ea  sacramenta  repeti  nequeant.   Eorum  scilicet  sententia 
non  erat,  sacramenta  haec  tria  valide  ab  haereticis  colJata 
iterum  esse  conferenda  redeuntibus  ad  Ecclesiam  ;   sed  ea 
putabant   ab  haereticis  valide  administrari  non  posse,    et 
ideo  a  legitimis  ministris  Ecclesiae   non  utique  repetenda 
sed  primum  conferenda  esse.  Ratio  autem  huius  doctrinae 
saltem   non   levissima  haec   erat,    ut  apparet   ex   scriptis 
s.  Cypriani  et  ex  libris  s.  Augustini  adversus  Donatistas, 
quod  non  distinguerent  duplicem  effectum  nominatim  ba- 
ptismi,  vel  certe  non  ita  distinguerent,  ut  effectus  aliquis 
habendus  sit  prorsus  independens  a  dispositione,  et  a  col- 
latione  gratiae  Spiritus  Sancti.  Cum  ergo  sciens  volensque 

Franzelin,  de  bacramentis.  10 

baptizatus  in  haeresi  aut  schismate  Spiritum  Sanctum  non 
recipiat,  nullum  effectum  sacramenti  nec  ipsum  sacramen- 
tum  extra  Ecclesiam  aut  dari  posse  aut  recipi  putabant. 
Ita  docebat  Cyprianus ,  ad  quem  appellabant  Donatistae : 
u  Ecclesiam  et  Spiritum  et  baptisma  ab  invicem  non  posse 
separari,  et  ideo  qui  ab  Ecclesia  separati  sunt  et  a  Spiritu 
Sancto ,  etiam  a  baptismo  intelligi  separatos  n  apud  Au- 
gustin.  de  Baptism.  1.  V.  n.  33. 

Hinc  necesse  babuit  Augustinus,  qui  in  consensu  cum 
ceteris  pastoribus  Ecclesiae  et  nomine  ceterorum  dogma  ca- 
tholicum  adversus  Donatistas  defendebat ,  doctrinam  tra- 
ditam  de  non  repetendis  sacramentis  explicatius  exhibere. 
Distinguendum  ergo  esse  docet  effectum  gratiae  Spiritus 
Sancti,  quae  non  potest  esse  nisi  in  bonis,  et  effectum  alium 
collatum  per  sacramentum  ac  jpermanentem  etiam  in  malis. 
a  Spiritum  Sanctum  sicut  habent  filii  dilecti ,  non  habent 
filii  maligni ,  et  tamen  baptismum  habent.  !Nam  Spiritus 
Sanctus  disciplinae  fugiet  fictum  ,  nec  tamen  eum  fugiet 
baptismus.  Itaque  potest  baptisma  esse,  et  unde  se  aufert 
Spiritus  Sanctus...  Induunt  homines  Christum  aliqi&ndo 
usque  ad  sacramenti  perceptionem,  aliquando  et  usque  ad 
vitae  sanctificationem ;  atque  illud  primum  et  bonis  et  ma- 
lis  potest  esse  commune,  hoc  autem  alterum  proprium  est 
bonorum  et  piorum.  »  Unde  si  Donatistae  insistant,  Spiri- 
tum  Sanctum  non  posse  separari  a  suscepto  baptismo,  re- 
spondet  s.  Doctor  iterum  distinguendo  donum  sanctificans  et 
charisma  aliud,  quod  potest  esse  sine  gratia  sanctificante. 
u  Quapropter  si  baptisma  esse  sine  Spiritu  non  potest,  ha- 
bent  et  Spiritum  haeretici,  sed  ad  perniciem  non  ad  salu- 
tem  sicut  habuit  Saul...  si  autem  non  habent  avari  Spiri- 
tum  Dei  et  tamen  habent  baptisma,  potest  esse  sine  Spiritu 
(sanctificante  actu)  baptisma  »  s.  August.  ibid. 

Patet  igitur,  statum  quaestionis  in  tota  illa  controver- 
sia  hunc  fuisse,  quod  adversarii  concederent  quidem  tradi- 
tionem  apostolicam  de  non  repetendis  sacramentis,  quae  in 
quaestionem  veniebant ;  sed  simul  contenderent,  ritum  sa- 
cramentalem  etiam  adhibitum  iuxta  formam  a  Christo  in- 
stitutam  nihil  conferre  et  non  valere  extra  veram  Eccle- 

siani ;  catholici  contra  agnoscerent  una  cum  illa  traditione 
de  horum  sacramentorum  unicitate  etiam  traditum  funda- 
mentum ,  quod  haec  sacramenta ,  ubicumque  servatis  riti- 
bus  conferantur,  habeant  aliauem  effectum  in  initiatis  in~ 
dependentem  a  gratia,  perpetuo  haerentem  ac  indelebilem, 
qui  maneat  etiam  in  fugitivis  a  Deo  et  ab  Ecclesia.  De- 
clarant  autem  id,  quod  manet  et  haeret,  esse  sigillum,  si- 
gnum,  cliaracterem  (utique  spiritualem)  impressum  h.  e.  qui 
afficiat  ipsam  animam,  et  quo  maneat  homo  specialiter  con- 
secratus  et  tamquam  ovis ,  miles ,  minister  perpetuo  obli- 
gatus  pastori  et  imperatori  Christo.  Ergo  non  simpliciter 
tantum  doctrinam,  quod  haec  sacramenta  repeti  nequeant, 
sed  eius  doctrinae  etiam  propriam  rationem  acceperunt  cu- 
stodes  depositi ,  hancque  in  illa  implicite  contineri  intel- 
lexerunt  fidei  doctores ,  et  in  controversia  cum  haereticis 
satis  explicuerunt ;  rationem  scilicet  esse ,  quod  haec  sa- 
cramenta  perpetuo  liaereant  in  aliauo  suo  effectu,  qui  effe- 
ctus  sit  spirituale  sigillum  ad  ontologicam  hominis  conse- 
crationem  distinctam  et  independentem  a  gratia.  In  sacra- 
mentis  ergo,  quorum  repetitio  ex  apostolica  traditione  ne- 
gabatur,  etiam  impressio  characteris  pari  modo  saeculo  V. 
agnoscebatur  et  credebatur  tamquam  doctrina  apostolica. 

Reliquum  est,  ut  testimoniis  demonstremus,  revera  hanc, 
quam  exposuimus,  fuisse  saeculo  V.  catholicam  professio- 
nem.  Qua  in  re  fere  unius  Augustini  auctoritas  potest  suf- 
iicere  ad  intelligendam  doctrinam  communem,  spectata  tum 
indole  controversiae  quae  fidei  erat,  tum  auctoritate  s.  Do- 
ctoris,  qua  immediate  nomine  Ecclesiae  Africanae,  mediate 
nomine  Ecclesiae  totius  pro  causa  catholica  decertabat. 
(Cf.  tract.  de  Trad.  th.  XIV.) 

Itaque  a)  ad  demonstrandum  ,  effectum  aliquem  esse 
baptismi  perpetuo  haerentem  et  independentem  a  gratia 
sanctificante ,  generatim  distinguit  Augustinus  tria  :  sa- 
cramentum ,  operationem  Spiritus  seu  effectum  et  charisma 
commune  bonis  et  malis ,  effectum  gratiae  qui  nonnisi  in 
bonis  esse  potest.  «  Cum  ergo  sit  aliud  sacramentum,  quod 
habere  etiam  Simon  Magus  potuit ;  aliud  ojperatio  Spiri- 
tus,  quae  in  malis  etiam  hominibus  fieri  solet,  sicut  Saul 

habuit  prophetiam ;  aliud  operatio  eiusdem  Sj?iritus,  quam 
nisi  boni  hahere  non  possunt ,  sicut  est  finis  praecepti 
charitas  .  .  .  quodlibet  haeretici  et  schismatici  accipiant , 
charitas  quae  cooperit  multitudinem  peccatorum,  proprium 
donum  est  catholicae  unitatis  et  pacis  »  de  Bapt.  1.  III. 
n.  21.  (Cf.  dicta  paulo  ante  ex  1.  V.  n.  33.) 

b)  Sacramenta  haec  semel  accepta  semper  habentur,  hae- 
rent,  insunt,  manent,  sunt  in  homine,  idque  in  hominibus 
malis,  in  haereticis  non  minus  quam  in  bonis,  u  ad  salutem 
bene  utentium,  ad  perniciem  male  utentium  »  de  Baptism. 
1.  III.  n.  15.  Evidenter  non  possunt  haec  intelligi  de  sa- 
cramento  externo  visibili,  quod  constans  actione  transeunte 
u  fit  et  transit,  »  (ut  loquitur  Augustinus  cont.  Faust.  XIX. 
c.  16.).  Nec  possunt  intelligi  de  externa  solum  denomina- 
tione,  quod  scilicet  semper  verum  maneat,  hominem  fuisse 
baptizatum ,  confirmatum  chrismate ,  ordinatum  ;  nam  in 
primis  locutiones  ipsae  manifesto  exprimunt  aliquid,  quod 
manet  et  inest  et  inhaeret  in  homine,  Praeterea  Aus-usti- 
nus  haec  sacramenta,  quatenus  manent  et  haerent  et  in- 
sunt  atque  ideo  repeti  nequeunt,  distinguit  a  sacramentis, 
quae  sanctificant  quidem,  sed  non  haerent  et  non  manent 
in  homine.  Hoc  sensu  in  sacramento  poenitentiae,  quc  pec- 
catores  et  redeuntes  ab  haeresi  reconciliantur ,  considerat 
sacramentalem  actionem  transeuntem  impositionis  manuum 
cum  oratione  (forma  absolutionis),  et  eam  opponit  sacra- 
mento  semper  haerenti  baptismatis.  «  Manuum  autem  impo- 
sitio  non  sicut  baptismus  repeti  non  potest.  Quid  enim  est 
aliud  nisi  oratio  super  homines  »  (i.  e.  sacramentum  trans- 
iens ,  et  non  sicut  baptismus  perpetuo  haerens)  ?  de  Ba- 
ptism.  1.  III.  n.  21.  At  denominatio  illa  externa,  quod  sem- 
per  verum  manet,  hominem  suscepisse  sacramentum  e.  g. 
reconciliationis,  non  minus  obtinet  in  omnibus  sacramentis. 
Illud  haerens  ergo  longe  aliud  est ,  aliquis  scilicet  realis 
indelebilis  effectus  sacramenti  visibilis,  cuius  ratione  dici- 
tur  et  est  sacramentum  manens,  Inculcatur  autem  ac  repe- 
titur  ab  Augustino  haec  doctrina  instar  principii  tam  assi- 
due  adversus  Donatistas,  ut  nihil  opus  sit  ad  singula  testi- 
monia  appellare.  Speciminis  gratia  recitabo  aliqua.  u  Nec 

tamen  sacramentum  baptismatis,  quod  in  eis  (peccatoribus) 
cst,  nihil  est...  Si  resipiscant  et  redeant,  salus  eis,  quae 
recesserat,  redit;  baptisma  vero,  guia  non  recesserat,  non 
redit...  Baptismus  Christi  in  utrisque  agnoscendas  (in  pec- 
catoribus  intra  Ecclesiam  et  in  haereticis  foris)  et  in  nul- 
]is  improbandus;  sive  antequam  convertantur,  quamvis  eis 
nihil  prosit,  sive  cum  convertuntur,  ut  prosit  »  de  Bapt. 
1.  VI.  n.  23.  u  Si  non  esset  baptisma  unum  et  verum  nisi 
in  Ecclesia,  non  utique  esset  in  eis,  qui  ab  unitate  disce- 
dunt.  JEst  autem  in  eis ;  nam  id*non  recipiunt  redeuntes , 
non  ob  aliud,  nisi  quia  non  amiserant  recedentes...  Venien- 
tibus  ad  catholicam  pacem  prodesse  incipiunt ,  quae  foris 
inerant,  sed  non  proderant  »  ibid.  n.  14.  Invidi  et  haere- 
tici  u  habent  sacramenta  Qhristi;  iniqui  sunt ,  sed  Christi 
in  se  sacramentum,  quod  ad  ipsum  attinet,  sua  iniquitate 
non  violant  #  ibid.  n.  50.  52.  u  An  forte  minus  haerent  sa- 
cramenta  christiana  quam  corporalis  haec  nota  (militi  im- 
pressa),  cum  videamus  nec  ajpostatas  carere  baptismate,  qui- 
bus  utique  per  poenitentiarn  redeuntibus  non  restituitur,  et 
ideo  amitti  non  posse  iudicatur?  rt  contr.  epist.  Parm.  1.  II. 
n.  29.  u  Sacramentum  chrismatis...  in  genere  visibilium  si- 
gnaculorum  sacrosanctum  est ,  sicut  ipse  baptismus  ;  sed 
potest  esse  et  in  hominibus  pessimis,  in  operibus  carnis  vi- 
tam  consumentibus  et  regnum  coelorum  non  possessuris  » 
contr.  litt.  Petil.  1.  II.  n.  239.  Episcopi  redeuntes  ex  schis- 
mate  non  rursus  ordinati  sunt,  u  sed  sicut  baptismus  in  eis 
ita  ordinatio  mansit  integra,  quia  in  praecisione  fuerat  vi- 
tium,  quod  unitatis  pace  correctum  est,  non  in  sacramen- 
tis,  quae,  ubicumque  sunt,  ipsa  sunt.  Et  cum  expedire  hoc 
iudicatur  Ecclesiae ,  ut  praepositi  eorum  venientes  ad  ca- 
tholicam  societatem  honores  suos  ibi  non  administrent,  non 
eis  tamen  ipsa  ordinationis  sacramenta  detrahuntur,  sed  ma~ 
nent  super  eos.  Ideoque  non  eis  in  populo  manus  imponitur 
(non  recipiunt  poenitentiam  inter  laicos),  ne  non  homini 
sed  ipsi  sacramento  fiat  iniuria  »  contr.  epist.  Parm.  1.  II. 
n.  28.  Quae  verbis  paene  iisdem  repetit  de  Bapt.  1.  I.  n.  2, 
ubi  conferens  utrumque  manens  sacramentum  baptismi  et 
Ordinis:  «nulli,  inquit,  sacramento  iniuria  facienda  est; 

si  discedit  a  malis,  utrumque  discedit;  si  ^ermanet  in  ma- 
lis}  utrumque  jpermanet,  » 

c)  Hoc  ^ermanens,  haerens,  inexistens  in  homine  semel 
rite  baptizato,  chrismate  confirmato,  ordinato,  declarat  Au- 
gustinus  consistere  in  ontologica  aliqua  hominis  consecra- 
tione,  quae  deleri  et  amitti  amplius  non  potest ;  proindeque 
a  gratia  sanctificante  distincta  est  et  separabilis,  ut  recipi 
et  manere  possit  consecratio,  etiam  gratia  propter  obicem 
non  recepta  vel  per  peccatum  iterum  amissa.  «  Utrumque 
sacramentum  est  (baptismus  et  Ordo)  et  quadam  consecra- 
tione  utrumque  homini  datur,  illud  cum  baptizatur,  istud 
cum  ordinatur ;  ideoque  in  catholica  utrumque  non  licet  ite- 
rari  »  contr.  ep.  Parm.  II.  n.  28.  Revera  hac  consecratione 
intelligendum  esse  characterem  sacramentalem,  Seripandus 
in  Concilio  Tridentino  probavit  loco  clarissimo  ex  Augu- 
stini  ep.  98.  n.  5.  ad  Bonifac.  (vide  Pallavicin.  Hist.  Conc. 
Trid.  1.  IX.  c.  5.).  u  Christiani  baptismi  sacramentum,  ait 
ibi  Augustinus,  etiam  apud  haereticos  valet  et  sujjicit  ad 
consecrationem ,  guamvis  advitae  aeternae  participationem 
non  sufficiat ;  quae  consecratio  retcm  quidem  facit  haereti- 
cum  extra  Domini  gregem  haoentem  characterem,  corrigen- 
dum  tamen  admonet  sana  doctrina ,  non  iterum  similiter 
consecrandum  n   (1). 

d)  Hoc  ipsum  manens  et  haerens  sacramenti,  quod  con- 
secrat  et  obsignat  initiatos,  licet  utique  spiritale  sit,  con- 
ferre  tamen  solet  Augustinus  analogice  cum  signo  corpo- 
reo,  cum  signo  circumcisionis,  cum  signatione  monetae  re- 
giae,  cum  nota  ovibus,  cum  charactere  militibus  impresso ; 
et  propter  analogiam  ipsum  illud  impositum  ac  manens 
spiritale  signum  appellat  characterem  regis  ac  imperatoris 
Christi  usu  tam  frequenti ,  ut  iam  diu  in  modo  loquendi 
ecclesiastico  hoc  evaserit  proprium  nomen.  Habes  testimo- 
nium  modo  citatum  ep.  98.  n.  5;  praeterea  lege  contr.  ep. 

(1)  Eodem  fere  modo  auctor  serni.  de  ablut.  peduiu  (in  Append. 
Opp.  Cypriani)  Baptismuni ,  Chrisma,  Ordinem  repetere  nefas  esse  do- 
cet,  «  quia  contumelia  esset  Spiritus  Sancti,  si  evacuari  posset ,  quod 
ille  sanctificatj  vel  aliena  .sftncttJEicatio  emendaret,  quod  ille  semel  sta- 
tuit  et  confirniat.  * 

Parmen.  1.  II.  n.  29;  de  Baptism.  1.  VI.  n.  1;  contr.  Crescon. 
1.  I.  n.  35.  36 ;  serm.  ad  pleb.  Caesareens.  n.  2.  4;  in  Ev.  Io. 
tract.  VI.  n.  16 ;  in  1.  Io.  tract.  V.  n.  6.  «  Satis  eluxit,  in- 
quit,  pastoribus  Ecclesiae  catbolicae  toto  orbe  diffusae,  per 
quos  postea  plenarii  Concilii  auctoritate  originalis  consue- 
tudo  firmata  est,  etiam  ovem,  quae  foris  errabat  et  domi- 
nicum  characterem  a  fallacibus  depraedatoribus  suis  foris 
acceperat,  venientem  ad  christianae  unitatis  salutem...  a 
vulnere  sanari,  cliaracterem  tamen  in  ea  dominicum  agnosci 
potius  quam  improbari  »  de  Baptism.  1.  c.  «  Ovis  es,  ait 
Donatistae,  de  grege  Domini  mei,  cum  signo  errasti;  ideo 
quaero  magis,  quia  ijpsum  signum  habes...  Nescis,  quia  de- 
sertor  de  charactere  damnatur,  de  quo  militans  honoraturl 
Ideo  te  quaero,  ut  non  yereas  cum  signo...  Hoc  enim  signum 
salutis  extra  tibi  inesse  potest ,  prodesse  non  potest  »  ad 
pleb.  Caesar.  n.  4.  «  Quod  accepisti  approbo ,  quia  foris 
accepisti  improbo...  cliaracter  est  regis  mei,  non  ero  sacri- 
legus  ;  corrigo  desertorem ,  non  immuto  characterem  »  in 
Ev.  Io.  1.  c.  u  Ecce  accepit  sacramentum  nativitatis  liomo 
baptizatus ;  sacramentum  habet,  et  magnum  sacramentum  , 
divinum ,  sanctum ,  ineffabile...  Attendat  tamen  in  cor... 
videat,  si  habet  charitatem...  Si  autem  non  habet,  chara- 
cterem  guidem  imjpositum  habet ,  sed  desertor  vagatur  7)  in 
1.  Io.  loc.  cit. 

Advertatur  autem  ,  ab  Augustino  ubique  appellari  in 
sua  defensione  ad  communem  consuetudinem  in  catholica, 
ad  sanam  doctrina,in,  ad  sensum  pastorum  Ecclesiae  catho- 
licae  toto  orbe  diffusae.  Sine  ullo  ergo  dubio  non  solum 
Augustinus  docuit,  sed  in  catholica  Ecclesia  reperit  una 
cum  dogmate  de  non  iterandis  tribus  hisce  sacramentis 
etiam  traditam  huius  unicitatis  rationem  ;  quod  scilicet 
sacramenta  eadem  semel  accepta  in  aliguo  suo  effectu  per- 
petuo  haereant,  maneant,  insint.  Hic  vero  effectus  eviden- 
ter  declaratur  esse  aliquid  ontologicum ,  distinctum  a  sa- 
cramento  transeunte,  a  gratia  amissibili,  a  fide  quae  non 
est  in  haereticis ;  et  describitur  tamquam  signum  guoddam 
spirituale  indelebile,  quo  homo  initiatus  specialem  habeat 
consecrationem  et  relationem  ad  Christum  pastorem  et  re- 


—  152  — 
gem  suae  Ecclesiae.  Sed  de  natura  propria  huius  signi  seu 
characteris  paulo  post  dicemus. 

2°.  I>octrina  quam  hucusque  vidimus  propositam  et  de- 
fensam  saeculo  V.  in  disputatione  adversus  haeretieos,  pror- 
sus  eadem  est  et  iisdem  paene  verbis ,  licet  citra  scopum 
polemicum  expKcata  apud  Patres  tam  graecos  quam  lati- 
nos  saeculi  IV  ;  vel  certe  ita  loquuntur  de  baptismo  no- 
minatim ,  in  quo  et  chrisma  subintelligere  solent  propter 
consuetudinem  coniungendi  utrumque  sacramentum  et  con- 
siderandi  hoc  alterum  (ut  revera  est)  tamquam  TeXetcaow, 
perfectionem,  et  ultimam  obsignationem  baptizatorum,  ita 
inquam  loquuntur  de  baptismo  et  eius  effectibus ,  ut  do- 
ctrina  saeculi  V.  manifesto  appareat  esse  doctrinae  ante- 
cedentis  continuatio ,  instantior  praedicatio  et  explicatio , 
qualem  controversia  cum  haereticis  et  scopus  polemicus 
exigebat. 

a)  Quando  Patres  illi  antecedentes  ehumerant  eifectus 
baptismi,  «  captivitatis  liberationem,  remissionem  peccato- 
rum ,  regenerationem  »  ,  addunt  praeterea  tamquam  eife- 
ctum  baptismi  et  chrismatis  a  signaculum  sanctum ,  salu- 
tare,  sjoirituale,  coeleste,  divinum,  insolubile,  indelebile  in 
aeternum  »  (1).  Ita  Basilius  in  s.  Bapt.  n.  5.  T.  II.  p.  117; 
Gregorius  Nazianzenus  or.  40.  in  Bapt.  n.  4;  Cyrillus  Hie- 
rosol.  procateches.  n.  16.  17;  catech.  I.  n.  2.  3;  catech.  III. 
n.  3;  catech.  XVII.  n.  35.  36;  cf.  Ioannem  Damascen.  de 
Fid.  orthodox.  1.  IV.  c.  9. 

b)  Conferunt  hoc  signaculum ,  non  secus  ac  saeculo  V. 
contra  Donatistas  iieri  consuevit ,  cum  signis  corporeis , 
cum  charactere  militum,  ovium,  cum  obsignatione  thesauri, 
cum  signatione  anuli  in  cera,  cum  circumcisionis  nota,  cum 
signatione  postium  filiorum  Israel  in  Aegypto.  Basilius  1.  c. 
n.  4 ;  Nazianzenus  1.  c.  n.  15;  Ephrem  Syrus  (Bibl.  Orient. 
Assemani  T.  I.  p.  94.);  Epiphanius  haeres.  VIII.  (Epicureo- 
rum)  n.  6;  Chrysostomus  in  2.  Cor.  hom.  III.  n.  7.  (ad  fi- 
nem);  in  Ephes.  hom.  II.  n.  2.  (2). 

(1)  <r{(>ccyi;  avs7rixslQ'0^o;  Basil.  1.  C.j  c^pocyi;  uyix  y.ai  u\'jto;  Cyrill, 
procat.  n.  16;   o-^^ayi;  ays^ocXsiTTTo;  ei;   tov;  diuvu;  ib.  n.  17. 

(2)  «  Obsignatus  es;  sicut  enim  niilitibus  sigillnm,  ita  et  fidelibus 

At  signaculum  spirituale  est,  in  corde,  in  anima :  u  spi- 
ritale  est  signaculum,  inquit  Ambrosius,  nam  etsi  specie 
signemur  in  corpore ,  veritate  tamen  in  corde  signamur  r> 
Ambros.  de  Spiritu  Sancto  1.  I.  n.  79.  u  Si  habeas  sigillum 
in  anima  (cypccyida  zki  ^yvvis),  non  accedit  diabolus,  expave- 
scit  enim  »  Cyrill.  cateeh.  XVII.  n.  36.  u  Signatus  et  anima 
et  corpore  chrismate  et  Spiritu  »  Nazianzenus  or.  40.  n.  15. 

c)  Declarant  munus  huius  signaculi  :  u  ut  per  illud  a 
Christo  tamquam  Domino  agnoscamur  »  Cyrillus  ib.  n.  3 ; 
Basilius  1.  c.  n.  4;  u  ut  cognoscamur  etiam  quando  deser- 
tores  evadimus  »  Chrysostomus  Corinth.  2.  1.  c.  Praeterea 
daemones  illud  horrent;  nobis  est  custodia  (awvvprms  Na- 
zianz.)  et  praesidium  ad  gratiae  splendorem  conservandum 
Basilius  n.  4;  Nazianzenus  n.  4;  Cyrillus  cat.  I,  n.  3  ; 
XVII.  n.  35.  36.  Praeclare  s.  Ambrosius  de  Spirit.  Sanct. 
1.  c.  :  u  Spiritu  signamur ,  ut  s^lendorem  atgue  imaginem 
eius  et  gratiam  tenere  possimus ,  quod  est  utique  spiritale 
signaculum ;  nam  etsi  specie  signemur  in  corpore,  veritate 
tamen  in  corde  signamur,  ut  Spiritus  Sanctus  exprimat 
in  nobis  imaginis  coelestis  effigiem.  n  Aliud  est  itaque  si- 
gnaculum  ad  citsiodiam  et  conservationem  gratiae  y  aliud 
gratia  conservanda, 

Spiritns  (effectus  Spiritus)  impouitur,  ut  etiam  si  desertor  fngias,  omni- 
bus  cognoscibilis  fias  »  xoiv  \si7:oTccxT'oa'n<;-)  xurccfriiXoc  yivy  naaiv  Chryso- 
stomus  in  2.  Cor.  1.  c. 

«  Nemo  te  cognoscet ,  utrum  noster  sis  an  hostium ,  nisi  mysticis 
tesseris  exhibeas  domesticitatem  (oixsiot-qtu).  Quomodo  angelus  te  iuva- 
bit,  quomodo  eripiet  ex  hostibus,  nisi  recognoscat  sigillum  ?  Quomodo  tu 
dicis:  Dei  sum,  nisi  praeteferas  characteres  distinguentes  (tcc  yvu}^icr(/.aTa)ti 
An  ignoras,  quod  signatas  domos  exterminator  praetergrediebatur?...  Non 
obsignatus  thesaurus  facilis  praeda  est  furibus,  ovi  non  signatae  sine 
difficultate  struuntur  insidiae  »  Basilius  1.  c. 

«  Hoc  tibi  maximum  praesidium  in  vita  ad  securitatem;  ovis  enim 
signata  non  facile  patet  insidiis,  quae  vero  sine  signo  est ,  a  furibus 
facile  rapitur,  hoc  tibi  et  in  morte  faustum  munus  funerale  (  ds^iov  lv- 
Tapov)  »  Nazianzenus  1.  c. 

«  Spiritus  Sanctus  per  oleum  imprimit  signum  suum  ovibus  suis. 
Sicut  anulus  in  cera  imprimit  suum  sigillum  ,  ita  etiam  signum  occul- 
tum  Spiritus  per  oleum  imprimitur  personis,  quando  unguntur  in  bap- 
tismo,  et  signantur  ipso  baptismate  »  Ephrem  1.  c. 

Praeter  haec  describunt  sancti  Patres  aliquando  hoc 
idem  sigillum  iis  proprietatibus,  quae  possunt  deducere  ad 
paulo  adhuc  distinctiorem  intelligentiam  eius  naturae  et 
propriae  rationis  intestinae  hic  a  nobis  solum  obiter  me- 
morandae.  Est  insigne,  quo  agnoscimur  a  Christo  tamquam 
domino  familiae  ut  ad  familiam  eius  et  ad  gregem  eius  per- 
tinentes :  u  accedite  ad  mysticum  sigillum,  ut  agniti  sitis 
ab  hero  (ivyVGxnoi  rw  Jecr7wnp)  n  Cyrillus  cat.  I.  n.  2.  Nam 
qui  illo  insignitus  est,  eum  tuentur  angeli  tamquam  do- 
mesticum  et  pertinentem  ad  eorum  familiam :  a  cognoscunt 
angeli  (insignem  salutari  sigillo),  ut  eum  tueantur  utpote 
aliquem  suae  familiae  («e  ouucv)  »  ib.  n.  3.  Qui  habet  my- 
sticas  has  tesseras,  exhibet  domesticitatem  et  velut  affini- 
tatem  (cLy.eiovnxoc)  ad  familiam  Dei.  Basil.  in  s.  Bapt.  n.  4. 
Ex  altera  parte  est  insigne  dominationis :  u  sigillum  dici- 
tur  utpote  ciistodia  et  dominationis  insigne  (cog  (Tvvtflpiafe 
y.xl  decnicxeioiq  (jr^eiowii)  »  Nazianz.  or.  40.  n.  4.  Designamur 
ut  reges,  prophetae,  et  sacerdotes;  hanc  enim  dignitatem 
suscipimus  in  baptismo ,  sed  declaratur  etiam  dignitatis 
acceptae  esse  signaculum  aliquod  :  «  tu  quoque  in  baptismo 
rexy  et  sacerdosj  et  propheta  efficeris...  Obsignaris;  quem- 
admodum  enim  sigillum  militibus  ita  et  fidelibus  Spiritus 
imjponitur ,  ut  etiam  si  desertor  fugias ,  omnibus  fias  ma- 
nifestus  n  Chrys.  in  2.  Cor.  hom.  III. 

3°.  Iam  secundum  hunc  consensum  et  explicationem  Pa- 
trum  saeculi  IV.  et  Y.  dicimus  intelligi  debere  sensum 
Ecclesiae  tempore  antecedente ,  quando  inde  ab  aevo  apo- 
stolico  in  parcis,  quae  supersunt,  monumentis  baptismum 
usu  valde  communi  Patres  exhibent  ut  sigillum  impressuru 
(Clemens  Eomanus  ad  Corinth.ep.II.ee.  7.  8;  Hermae  Pastor 
1.  III.  similit.  IX.  cc.  6. 16.  17.  31.  (1);  Constitutiones  Apo- 

(1)  Quae  commentatur  Pastor  ibi  c.  16,  ne  falsa  omnino  sint,  sym- 
bolice  explicari  debent;  sed  tamen  demonstrant  satis  clare  sententiam 
de  charactere  indelebili  etiam  post  mortem  et  distincto  a  gratia.  Eos 
scilicet,  qui  ante  Apostolos  in  iustitia  et  omni  castitate  defuncti  erant 
sine  baptismo,  in  scenam  inducit  velut  post  mortcm  ab  Apostolis  bapti- 
zatos,  ut  cooptari  possent  in  regnum  Dei ;  quia;  inquit;  <♦  tantummodo 
hoc  sigillum  defuerat  ei$.  rt 

stolicae  1.  II.  C.  39.);  ut  sigillum  infragile  (aypayic,  dSpavotcz 
Constitut.  Apost.  1.  III.  c.  16.);  ut  signaculum  in  Christo 
muniens  contra  tentationes  (Acta  Theclae  c.  8.  Galiand.  T.I. 
p.  184.);  ut  perfectam  custodiam  et  sigillum  Domini  (zeAeccv 
cp-dXaxTYiptcy  y.cci  aypaytg  xcv  v.vpicv),  quo  nomine  baptismum  in 
celebri  illo  adolescente  ab  Apostolo  Ioanne  commendato  tu- 
telae  Episcopi  Asiani  describit  Clemens  Alexandrinus  (apud 
Eusebium  H.  E.  1.  III.  c.  23.)  ;  ut  signaculum  nostrumy  si~ 
gnaculum  fidei  (Tertullianus  de  Spectac.  cc.  4.  24.);  ut  si- 
gillum  datum  a  Domino  suis  fidelibus ,  cui  opjjonitur  cha- 
racter  bestiae  dandus  ab  Antichristo  (ex  Apoc.  XIII.  16. 
Hippolytus  de  Christo  et  Antichristo  n.  6.  Galland.  T.  II. 
p.  420.);  ut  immortalitatem  conferens  sigillum  et  salutare  si- 
gnaculum  (dSavarcKoioq  (jcfpaytc^  ccompt.cv  G(^payi(jy.a.  Constan- 
tin.  M.  apud  Euseb.  in  vita  c.  62.).  Huc  etiam  pertinet  forma 
sacramenti  chrismatis  in  Ecclesia  Graeca :  u  sigillum  doni 
Spiritus  Sanctiy  »  ut  iam  exhibetur  in  can.  7.  Conc.  CP.  I. 
(Hard.  I.  p.  814.)  et  sine  dubio  antiquissima  est  pertingens 
ad  tempora  apostolica  (cf.  supra  p.  47.). 

Quin  imo  superest  monumentum  saeculi  II.  labentis,  in 
quo  disertis  verbis  ea  fere  omnia  sunt  expressa  ,  quae  de 
charactere  apud  Patres  sequentium  aetatuni  reperimus.  Lo- 
cus  extat  in  Excerptis  seu  Eclogis  ex  Theodoto  apud  Cle- 
mentem  Alexandrinum  n.  86  ,  in  quibus  licet  plura  sint 
improbanda,  multa  tamen  plane  congruunt  communi  doctri- 
nae,  quo  in  censu  profecto  haberi  debent  sequentia  de  sa- 
cramentali  charactere.  u  Cum  Domino  numisma  oblatum 
esset,  non  dixit :  cuius  est  possessio  ,  sed  cuius  est  imago 
et  superscriptio  ?  Caesaris:  ut  cuius  esset,  illi  redderetur. 
Sic  et  fidelis  inscriptionem  habet  per  Christum  nomen  Dei, 
Spiritum  autem  velut  imaginem  (entypafnv  yev  s%et.  dia  Xptcrrcv 
to  cvcu.a  zcv  Secv  ,  zo  de  nvevy.a  chq  elkcvo) .  Quandoquidem  et 
niuta  animalia  per  signaculum  ostendunt,  cuius  sit  unum- 
quodque,  et  ex  signaculo  vindicatur:  sic  et  anima  fidelis, 
quae  veritatis  sigillum  accepit,  stigmata  (notas  impressas) 
Christi  portat  »  (cvzcog  y.at  r)  ^vy^n  r)  klctzyi  zc  rhs  dlr^ziag  la- 
ficvja  jQjpayi(ju\a  za  GZiyyaza  zov  Xpiazov  Tieptyepet.) . 

Non  itaque  dubia  est  nec,  ajnbigua   connexio  doctrinae 

saeculi  IV.  cum  doctrina  aetatis  superioris  usque  ad  aevum 
apostolicum,  et  posterioris  ex  priori  derivatio  ac  continuatio. 

4°.  Exposita  iam  doctrina  prout  a  primordiis  contine- 
batur  in  praedicatione  ecclesiastica,  quae  sane  doctrina  ex 
ipsa  universalitate  consensus  et  antiquitate  demonstratur 
originis  apostolicae,  dicimus,  de  effectu  hoc  indelebilis  si- 
gni  seu  cnaracteris  intelligi  debere  etiam  ea  loca  Scriptu- 
rarum  apostolicarum  ,  in  quibus  praeter  gratiam  et  com- 
municationem  Spiritus  Sancti  tamquam  effectus  sacramen- 
talis  distincte  connumeratur  sigillum  aitt  obsignatio  (acppa- 
yi<rn*)  2.  Cor.  I.  21.  22;  Epli.  I.  13;  IV.  30. 

Nam  a)  Patrum  doctrina  et  ecclesiastica  praedicatio  de 
signaculo  et  sigillo  sacramentali  manifeste  connectitur  cum 
illis  Scripturarum  locis  velut  commentarius  cum  textu  ex- 
plicando ,  ut  patet  ex  toto  modo  docendi  et  pbraseologia 
Patrum,  atque  adeo  doctrina  Patrum  debet  censeri  conti- 
nuatio  et  explicatio  doctrinae  Scripturarum. 

b)  Ex  modo ,  quo  se  habet  praedicatio  ecclesiastica  de 
cbaractere  sacramentali,  pleneconstat,  hancdoctrinam  fuisse 
Ecclesiae  traditam  ab  Apostolis;  ac  proinde  constat,  Apo- 
stolos  eandem,  ut  veritatem.  revelatam  credendam  ac  do- 
cendam  in  mente  gessisse  et  habuisse  in  intellectu.  At  hoc 
supposito  Apostoli  non  poterant  de  sigillo  et  obsignatione 
christianorum  per  aliqua  sacramenta  eo  modo  loqui,  quo  in 
Pauli  epistolis  legimus  ,  quin  res  characteris  sacramenta- 
lis,  cuius  sensu  tamquam  veritatis  credendae  et  docendae 
erant  a  Spiritu  Sancto  imbuti,  ipsis  scribentibus  obversa- 
retur,  et  quin  eum  sensum  suis  verbis  subiicerent. 

u  Qui  unxit  nos,  Deus  (est);  gui  et  (etiam)  signavit  nos, 
et  dedit  jpignus  Spiritus  in  cordibus  nostris  »  2.  Cor.  1.  c.  Un- 
ctio  gratiae  (1)  ,  signatio  seu  sigilli  impressio  (cyGayiGc/.uiVo;), 
fignus  Spiritus  inhabitantis,  haec  inquam  tria  inter  se  dis- 
tinguuntur.  Imo  particula  distinctioni3  patentior  est  penes 
incisum  u  qui  signavit  nos  n  ,  de  quo  nobis  nunc  agitur;  nam 

(1)  Illo  verbo  «  unxit  nos  »  vel  tantnmmodo  nnctio  interna  ,  vel 
probabilius  unctio  visibilis  sacramentalis  cum  suo  effectu  unctionis  in- 
ternae  intelligi  debet;  sicut  certe  utrumqne  expressum  est,  quando  dicitur: 
«  abluepeccatatua»Act.XXII.  16;  «ablnti  estis»l.  Cor.  VI.  11;  «  aspersi 
corda  a  conscientia  mala;'  Heb.  X.  22. 

ilJud  et  post  articulum  b  xat  aypaywxpzvcs  r\\ioe.<;  necessario  ac- 
cipiendum  est  pro  etiam,  sic  autem  idem  significat  ac  si  dice- 
retur:  a  unxitnos,  et  insuper,  jpraeter  unctionem  etiam  signa- 
vit  nos.»  Atqui  talis  non  potest  esse  coniunctio  membri  syno- 
nymi  vel  mere  exegetici  ac  declarantis  prae  inciso  antece- 
denti,  quasi  unctio  et  signatio  sit  res  una  eadernque;  sed 
necessario  intelligi  debet  distinctio  rei  duplicis  diversae,  ut 
aliud  sit  unctio,  aliud  signatio.  Iam  si  ita  est,  etiam  ex  verbis 
Scripturae  per  se  inspectis  demonstrari  potest,  praeter  gra- 
tiamsanctificantem  et  communicationem  Spiritus  Sanctiesse 
alium  adhuc  effectum  sacramenti  (baptismi  et  Cbrismatis)  in 
relatione  quidem  ad  gratiam,  sed  tamenab  ea  distinctum,  qui 
ab  Apostolo  nominatur  sigillum,  et  prorsus  est  illud  signum 
spiritualc  a  Patribus  traditum,  a  Doctoribus  explicatius  de- 
claratum,  ab  Ecclesia  propositum  credendum.  Sed  quidquid 
sit  de  interpretatione  verborum  Pauli  ex  solo  contextu;  illud 
saltem  evidens  est,  supposita  in  Apostolis  sententia  de  cha- 
ractere  sacramentali ,  qualis  ex  traditione  demonstratur,  non 
potuisse  Paulum  Apostolum  sigillum  cum  gratia  ita,  ut  vide- 
mus,  coniungere  et  distincte  exprimere,  quin  ea  sententia 
ipsa  menti  scribentis  obversata  et  illis  verbis  expressa  esse 
censeri  debeat. 

Quamvis  igitur  ex  Scriptura,  solis  adhibitis  regulis  in- 
terpretationis  intemis  ex  textu  et  contextu,  doctrina  de  cha- 
ractere  sacramentali  demonstrari  non  posset;  potest  tamen 
demonstrari,  hanc  doctrinam  in  Scripturis  contineri,  si  in- 
terpretatio  ad  normam  traditionis  et  intellectus  catholici  di- 
rigatur,  quem  esse  canonem  principem  interpretationis  Scri- 
pturarum  alibi  ostensum  est  (vide  tract.  de  Trad.  th.  XVIII.). 
Potest  scilicet  testimonium  Scripturae  sacrae  prae  aliqua 
doctrina  considerari  dupliciter:  vel  enim  consideratur  tex- 
tus  Scripturae  per  se,  ita  ut  a  doctrina  primum  ex  Scri- 
pturis  demonstrata  fiat  gressus  ac  descensus  ad  consideran- 
dam  doctrinam  eandem  in  praedicatione  ecclesiastica ;  vel 
ordine  inverso  a  doctrina,  ut  continetur  in  traditione  et 
praedicatione  ecclesiastica,  adscenditur  ad  considerationem 
eiusdem  doctrinae,  ut  reperitur  Scripturis  consignata.  In- 
stituta  hac  posteriori  consideratione   intelligitur  doctrina 

traditionis  de  charactere  sacramentali  esse  continuatio,  ul- 
terior  explicatio  et  distinctior  declaratio  doctrinae  eiusdem, 
ut  comprehendifur  in  Scripturis.  Atque  adeo ,  ubi  de  hac 
connexione  doctrinae  traditae  cum  doctrina  scripta  iam  con- 
stat,  facile  illud  totum,  quod  de  charactere  in  traditione  pro- 
ponitur  magis  explicitum  et  distinctius  declaratum,  reperie- 
tur  in  Scriptura  saltem  implicitum  et  generalioribus  li- 
neamentis  adumbratum. 

Sane  tota  doctrina  traditionis  ad  quatuor  haec  capita 
potest  revocari,  quod  a)  character  est  signum  quoddam  spiri- 
tuale  diversum  a  gratia,  quo  insigniti  in  conspectu  Dei  et 
angelorum  cognoscuntur  distincti  ab  aliis  eo  carentibus;  quo 
b)  consecramur ,  et  obligamur  in  familiam  Dei  et  Christi,  cmus 
est  sigillum;  quod  c)  habet  relationem  praesidii  et  custodiae 
adgratiam  acceptam  persacramentum;  quod  d)sit  perpetuum 
ac  indelebile.  Atqui  tria  priora  iam  continentur  in  appella- 
tione  sigilli,  quo  insigniri  dicimur  in  Scripturis.  Insuper  il- 
lud  primum  videlicet  sigilli  distinctio  a  gratia  satis  clare  et 
diserte  in  iisdem  Scripturis  exprimitur,  ut  paulo  ante  vidi- 
mus  :  u  qui  unxit  nos  Deus,  qui  et  (etiam)  signavit  nos  » 
2.  Cor.  1.  c.  Alterum  scilicet  consecratio  et  transcriptio  in 
familiamDei,  cuius  character  est  sigillum,  praeterappellatio- 
nem  ipsam  sigilli  continetur  clarius  in  locutione  Scriptura- 
rum,  qua  dicimur  signari  in  Sjpiritu  Sancto  Dei:  u  nolite  con- 
tristare  Spiritum  Sanctum  Dei,  in  quo  signati  estis  »  Eph. 
IV.  30.  Tertium  praeter  coniunctionem,  inqua  obsignatio  ubi- 
que  ponitur  cum  gratia,  exprimitur  simul  cum  quarto,  quando 
ait  Apostolus  christianis:  usignati  estis  in  diem  redemptionisn 
ibid.  (quae  scilicet  est  redemptio  perfecta  ex  omnibus  aerum- 
nis  in  altera  vita).  Habes  ergo  in  Scripturis  saltem  semina 
totius  doctrinae  distinctius  et  abundantius  deinde  expositae 
in  traditione  et  in  explicatione  per  charisma  doctoratus  ca- 
tholici,  quod  promissum  est  pastoribus  Ecclesiae  (tract.  de 
Tradit.  th.  XXV.). 

Gorollarium  i.  Sigillum  <rypor/ig  dicitur  dupliciter,  proprie 
scilicet  ipsum  signum  impressum,  et  metonymice  instrumen- 
tum  imprimens,  derivatione  nominis  ab  effectu  ad  causam. 
Hoc  altero  modo  aliquando  ipsum  sacramentum  appellatur 

sigillum,  in  qua  appellatione  adsignificatur  signum  impres- 
sum  vel  imprimendum  tamquam  effectus  sacramenti  si- 
gnantis.  Hoc  sensu  dixisse  videtur  Cyrillus  Hierosolymit. 
cat.  I.  n.  2.  :  u  accedite  ad  mysticum  sigillum.  n  Eodem  fere 
sensu  s.  Augustinus  alicubi  invocationem  ss.  Trinitatis 
in  forma  sacramentali  appellat  characterem,  quem  ut  im- 
primerent,  Christus  praecepit  Apostolis.  Est  scilicet  sacra- 
mentum  visibile  et  verbum  fidei,  quatenus  est  forma  sacra- 
menti,  character  sensu  activo  seu  sigillum  signans;  cui,  dum 
imprimitur  a  ministris  h.  e.  applicatur  initiandis,  respon- 
det  character  receptus  seu  signum  impressum  in  anima. 
u  Baptismus  non  ipsorum  (haereticorum)  est ,  sed  Christi. 
Invocatio  nominis  Dei  super  caput  ipsorum ,  quando  ordi- 

nantur  Episcopi ,  invocatio  illa  Dei  est  non  Donati In 

errante  et  deserente  milite  crimen  est  desertoris,  character 

autem  non  est  desertoris  sed  imperatoris A  desertoribus 

signati  sunt,  non  tamen  signo  desertoris  sed  signo  impe- 
ratoris.  Non  enim  desertor  characterem  suum  fixit.  Quid 
est  quod  dico,  desertor  characterem  suum  non  fixit?  Dona- 
tus  non  baptizavit  in  nomine  Donati.  Si  Donatus  in  nomine 
Donati  baptizaret ,  desertoris  characterem  infigeret ;  ego 
quando  vocarem  ad  unitatem,  si  invenirem  desertoris  cha- 
racterem,  exterminarem,  delerem...  Nunc  vero  ipse  desertor 
characterem  fixit  imperatoris  sui. . .  Ego. . .  adtendo. . .  fidem  in 
nomine  Patris  et  Filii  et  Spiritus  Sancti.  Iste  est  character 
imperatoris  mei.  De  isto  charactere  militibus  suis  vel  potius 
comitibus  suis,  ut  liunc  imprimerent  eis  quos  congregabant 
castris  eius,  praecejyit  dicens:  ite  baptizate  gentes  innomine 
Patris  et  Filii  et  Spiritus  Sancti.  Istum  charactercm  a  Do- 
mino  dictum  omnibus  credentibus  imprimendum  quia  noverat 
Paulus,  expavescit  ad  eos,  qui  volebant  esse  Pauli...  Agno- 
scite,  advertite  characterem  vestrum;  numquid  in  nomine 
Pauli  baptizati  estis?  »  serm.  ad  pleb.  Caesar.  n.2.  (T.  IX). 
Characterem,  de  quo  hic  loquitur  Augustinus  ,  non  posse 
intelligi  fidem  subiectivam ,  ut  obiiciunt  Calvinus  et  alii 
Protestantes,  manifestum  est  ;  quia  in  doctrina  Augustini 
tam  hoc  ipso  loco  quam  ubique  in  alii3  locis  character  etiam 
impressus  a  desertore  et  haerens  etiam  in  milite  desertore, 

in  ove  errante  extra  gregem  ,  est  independens  a  fide  sive 
ministri  sive  suscipientis.  Sed  verbum  fidei  obiectivum  u  in 
nomine  Patris  et  Filii  et  Spiritus  Sancti  n  quatenus  est 
forma  sacramenti  instituta  a  Christo,  est  character  impri- 
mens  et  applicandus  a  ministris  ,  cui  respondet  character 
impressus  et  haerens  in  suscipiente  sacramentum. 

Unde  ipsa  ss.  Trinitas  vel  potius  Christus  Filius  Dei, 
figura  (x«p«*TYip)  substantiae  Patris,  aliquando  dicitur  cha- 
racter  increatus,  imprimens  characterem  in  anima.  Sic  Ale- 
xander  Halensis  4.  q.  8.  m.  8.  a.  1.  §.  4.  ait:  u  cliaracterem 
scilicet  imprimit  character  increatus  interius  operans;  »  et 
apud  s.  Thomam  definitur  3.  q.  63.  a.  3.  :  a  character  est 
distinctio  a  charactere  aeterno  impressa  animae  rationali 
secundum  imaginem  consignans  trinitatem  creatam  (animam 
cumsuis  facultatibus)  Trinitati  creanti  et  recreanti.»  Cf.  4. 
dist.  4.  q.  1.  a.  2.  sol.  2. 

Quod  autem  dicunt,  characterem  Christi  ab  Augustino 
comparari  cum  charactere  Donati  ,  ut  inde  colligant  cha- 
racterem  nihil  esse  ontologici,  est  manifestum  sophisma. 
Nam  a)  non  agit  Augustinus  de  charactere  Donati,  sed  de 
hypothesi  ,  si  esset  aliquis  character  Donati.  b)  Non  est 
comparatio  ,  sed  oppositio  baptismi  et  characteris  Christi 
ad  baptismum  et  characterem,  qui  esset  Donati.  Ex  eo  au- 
tem  quod  opponatur  verum  falso ,  bonum  malo ,  existens 
non  existenti ,  absurde  colligis  ,  verum ,  bonum  ,  ens  non 
haberi  velut  aliquid  reale.  Tota  igitur  huius  loci  doc- 
trina  huc  redit:  obiectivum  verbum  fidei  ac  forma  sacra- 
mentalis  u  in  nomine  Patris  et  Filii  et  Spiritus  Sancti  n 
determinat  sigillum  activum  seu  sacramentum  ut  sit  sigil- 
lum  Bei  et  Christi,  atque  ideo  etiam  sigillum  receptum  in 
anima  respondens  sigillo  imprimenti  est  character  non  mi- 
nistri  sed  Dei  et  Christi  imperatoris.  Si  per  hypothesim 
absurdam  existeret  aliquis  baptisnius  Donati  haeretici,  si- 
milis  eificaciae  cum  baptismo  Christi  ad  imprimendum  cha- 
racterem  ,  talis  baptismus  datus  in  nomine  Donati  expri- 
meret  characterem  Donati  desertoris  non  Christi  impera- 
toris;  et  etiam  absque  tali  hypothesi  Donatus  baptizans  in 
nomine  Donati,  quamvis  nihil  ontologici  in  homine  effice- 

ret,  tamen  aliquo  modo  eharacterem  haereseos  imprimeret 
hominem  obstringens  et  coniungens  sibi  tamquam  capiti. 
Proinde  in  redeuntibus  ad  Eeclesiam  sicut  abolenda  hae- 
resis  ,  ita  ille  character  haereseos  exterminandus  esset  et 
character  Christi  imprimendus  per  baptismum  Christi  in 
nomine  Patris  et  Filii  et  Spiritus  Sancti.  At  vero  haeretici 
non  suum  sed  Christi  baptismum  conferunt ,  nec  in  invo- 
catione  et  nomine  Donati,  sed  in  nomine  Patris  et  Filii  et 
Spiritus  Sancti  baptizant;  sigillum  ergo  imprimens  (sacra- 
mentum)  est  sigillum  Dei  et  Christi ,  proindeque  sigillum 
impressum  est  character  non  Donati  sed  Christi,  ontologica 
consecratio  ,  conformatio  et  obligatio  ad  Christum  impera- 
torem,  non  ad  Donatum  desertorem. 

Gorollarium  2.  Quamvis  in  impressione  characteris  inde- 
lebilis,  quae  fiat  per  tria  sacramenta  non  item  per  alia,  con- 
tineatur  et  facile  intelJigatur  intima  ratio  alterius  veri- 
tatis,  quod  illa  tria  non  possunt,  haec  alia  possunt  repeti ; 
non  tamen  ordine  etiam  inverso  in  veritate  per  se  spectata, 
quod  aliqua  sacramenta  repeti  nequeant,  iam  intelligitur 
inclusa  et  implicita  doctrina  impressionis  characteris;  multo 
etiam  minus  verum  est,  in  can.  9.  sess.  VII.  Trid.  ex  doc- 
trina  de  non  iterandis  his  sacramentis  inferri  doctrinam 
de  charactere.  Nam  ut  haec  tria  sacramenta  iterari  nequi- 
rent,  sufficeret  sola  ordinatio  et  institutio  Dei  atque  mera 
deputatio  perpetua  ad  aliquod  munus;  sicut  e.  g.  ex  prae- 
cepto  Ecclesiae  nefas  est  iterare  primam  tonsuram  et  alias 
quasdam  consecrationes  (cf.  de  Lugo  disp.  VI.  sect.  1.  n.  5; 
Arriaga  disp.  XVII.  sect.  1.).  Concilium  vero  Tridentinum 
non  ex  negatione  repetitae  collationis  sacramentorum  dedu- 
xit  veritatem  characteris,  sed  ordine  inverso  ex  veritate  cha- 
racteris,  intulit  negationem  repetitionis.  u  Si  quis  dixerit 
in  tribus  sacramentis...  non  imjorimi  characterem  h.  e.  si- 
gnum  quoddam  spirituale  et  indelebile,  unde  ea  iterari  non 
possunt;  anathema  sit  »  1.  c. 

At  si  negatio  repetitionis  non  solum  per  se  et  abstracte 
spectetur,  sed  secundum  modum,  quo  in  traditione  aposto- 
lica  continetur  ;  in  doctrina  tradita  de  non  repetendis  his 
tribus  sacramentis  etiam  contiaetur  doctrina  de  impressione 

Franzelin,  de  sacramentis.  11 

characteris.  Non  enini  in  traditione  solum  docetur  ,  tria 
sacramenta  non  posse  iterari;  sed  docetur,  non  posse  iterari 
ex  ipsa  natura  suae  efficientiae:  quia  semel  suscepta  perpe- 
tuo  haerent  et  insunt,  quatenus  conferunt  perpetuam  onto- 
logicam  conaecrationem,  «  quae  consecratio  reum  quidem 
facit  haereticum  extra  Domini  gregem  dominicum  characte- 
rem  habentem,  corrigendum  tamen  admonet  sana  doctrina, 
non  iterum  similiter  consecrandum  »  Augustin.  ep.98.n.5. 
Unde  etiam  recte  theologi  Bellarminus  ,  Vasquez  et  alii 
plerique  ex  negatione  repetitionis  horum  trium  sacramen- 
torum  spectata  eo  modo,  quo  nobis  ex  revelatione  innotescit, 
demonstrant  adversus  haeretico3  veritatem  characteris. 

Scholion.  Ea  quae  diximus  in  thesibus  superioribus  X. 
et  XI.  de  modo,  quo  sacramenta  sunt  causa  gratiae,  va- 
lent  etiam  pari  omnino  ratione  de  modo,  quo  tria  sacra- 
menta  Baptismus,  Chrisma,  et  Ordo  sunt  causa  signi  spi- 
ritualis  et  indelebilis  in  anima.  Unde  theologi  qui  defen- 
dunt  concursum  instrumentalem  physicum  sacramentorum 
ad  efficiendam  gratiam,  idem  etiam  docent  vel  supponunt 
de  efficientia  characteris.  Imo  veteres  aliqui  ut  Alexander 
Halensis ,  s.  Thomas  in  commentario  in  4.  Sententiarum, 
vetustiores  Thomistae,  negantes  posse  sacramenta  esse  cau- 
sas  physicas  ad  immediatum  effectum  gratiae,  affirmabant 
tamen  causalitatem  physicam  trium  sacramentornm  ad  pro- 
ducendum  characterem,  vi  cuius  productionis,  utpote  (per 
se  et  nisi  ponatur  obex)  ultimae  dispositionis  ad  gratiam, 
sacramenta  sint  etiam  causae  instrumentales  gratiae  (1) 
(vide  supra  Scholion  1.  ad  th.  XI).  At  vero  rationes,  quae 
suadent  ac  persuadent,  ut  declarantes  et  defendentes  ve- 
ram  et  proprie  dictam  virtutem  supernaturalem  moralem 
ad  conferendam  gratiam  abstineamus  ab  assertione  causa- 
litatis  physicae,  persuadent  etiam  prorsus  omnes,  ut  idem 
et  eodem  modo  sentiamus  de  causalitate  morali  trium  sa- 
cramentorum  ad  impressionem  characteris. 

(1)  u  Sentenza.  che  san  Tommaso  la  concepette  in  gioventu,  ma  non 
1'ednco  in  vecchiaia  *  Pallavicin.  Hist.  Conc.  Trid.  1.  IX.  c.  5.  n.  2. 

THESIS  XIII. 

Explicatio  aliqua  rationis  propriae 
characteram  sacramentalium. 

«  Si  de  propria  characterum  sacramentalium  natura  quaeratur, 
»  1°  generatim  character  censeri  debet  non  mera  relatio  rationis  ex  de- 
»  putatione  externa  ,  sed  ontologica  supernaturalis  quaedara  qualitas 
»  animam  afficiens  ,  quae  quidem  fundamentum  est  specialium  relatio- 
»  num  ad  Christum,  ad  christianuin  cultum,  ad  gratiam,  et  ex  his  rela- 
»  tionibus  a  nobis  distinctius  intelligi  atque  explicari  potest.  Secundum 
»  doctrinam  enim  sanctorum  Patrum  a  s.  Thoma  (3.  q.  63;  4.  dist.  4.  q.  1. 
»  aa.  1-3.)  compendio  relatam  character  specialius  describitur  :  2°  ut 
»  ontologica  consecratio  constituens  aliquam  conformationem  et  specia- 
»  lem  relationem  destinationemque  membri  et  civis  ad  Christum  caput 
»  ac  regem;  pugnatoris  per  confessionem  agonemque  fidei  ad  Christum 
»  fidei  auctorem  et  consummatorem;  ministri  ad  Christura  magnum  sa- 
»  cerdotem;  hinc  3°  describitur  character  ut  spirituale  sigillum  potestatis 
»  alicuius  et  officii  ad  divinum  cultum  in  Ecclesia  Christi,  atque  ideo  ut 
»  sacerdotii  Christi  quaedam  participatio;  denique  4e  licet  character  per 
»  se  non  sit  donum  sanctificans,  habet  tamen  ordinem  et  aliquam  habi- 
»  tudinem  ad  gratiam.  » 

I.  Characterem  esse  aliquid  reale,  quod  animam  afficiat 
eamque  proinde  ontologice  perficiat  et  ornet,  ex  iisdem  fon- 
tibus  probatur,  ex  quibus  nobis  constat  de  characteris  exi- 
stentia;  in  doctrina  enim  tradita  et  in  consentiente  expli- 
catione  Doctorum  non  solum  abstracta  veritas  continetur, 
esse  et  imprimi  characterem;  sed  etiam  declaratur,  quid  sit 
character,  quantum  satis  est,  ut  eius  realitatem  physicam 
iu  oppositione  ad  ens  morale  et  ad  ens  rationis  intelligamus. 

a)  Quando  dicunt  Patres,  sacramentum  etiam  errantibus 
extra  Ecclesiam  perpetuo  inesse,  manere,  Jiaerere;  quando 
appellant  sigillum,  characterem  regis  Christi,  et  declarant 
ex  notis  realibus  impressis  militi,  ovi,  monetae;  quando  do- 
cent,  per  characterem  nos  discerni  et  recognosci  ab  ange- 
lis;  haec  sane  et  his  gemina,  quae  in  superiori  thesi  adtu- 
limus,  demonstrant  aliquid  reale  permanens  in  anima,  non 
tantummodo  externam  deputationem  et  relationem  ratio- 
nis,  quae  concipiatur  ex  susceptione  sacramenti  transeunte 
et  iam  transacta.  Eo  vel  magis,  quod  talis  relatio  non  est 
propria  tribus  tantum  sacramentis,  quae  sola  perpetuo  hae- 
rere  dicuntur;  sed  est  communis  omnibus  sacramentis. 

b)  Concilium  Trideutinum  sess.  VII.  cau.  9.  describit 
eharacterem  ita,  ut  siue  detorsione  verboruni  non  nisi  de  on- 
tologica  realitate  intelligi  possit:  u  imjirimi,  ait,  in  anima 
characterem,  hoc  esfc  signum  guoddam  spirituale  et  inde- 
lebile.  »  Insuper  distinguit  tamquam  causam  et  eflectum 
haec  duo,  quod  in  sacramento  Ordinis  imprimitur  charac- 
ter  et  quod,  qui  semel  est  sacerdos,  semper  maneat  in 
hac  dignitate.  u  Si  quis  dixerit,  per  sacram  ordinationem... 
non  imprimi  characterem,  vel  eum  qui  sacerdos  semel  fuit, 
laicum  rursus  fieri  posse  A.  S.  »  sess.  XXIII.  can.  4.  Atqui 
si  character  non  aliud  intelligeretur  quam  perpetua  tan- 
tum  deputatio  sine  effectu  ontologico  sacramenti  in  anima, 
haec  distinctio  nulla  esset;  nec  praeter  professionem  per- 
petuitatis  sacerdotii  requireretur  insuper  professio  imyressi 
cliaracteris. 

c)  Postremo  Concilium  definiens,  characterem  h.  e.  spiri- 
tuale  et  indelebile  signum  imprimi  in  anima,  non  potest 
supponi  his  verbis  aliam  subiecisse  significationem  nisi  com- 
munem  in  scholis  et  apud  theologos  ilia  aetate  et  ex  plu- 
ribus  saltem  iam  saeculis  frequentatam,  quando  de  impres- 
sione  characteris  in  anima  agebant.  Inde  enim  a  Guillelmo 
Altissiodorensi  1.  4.  c.  2.  de  Bapt.,  Guillelmo  Parisiensi  de 
sacram.  Bapt.  c.  3,  Alexandro  Halensi  P.  4.  q.  8.  m.  8.  a.l,  Al- 
berto  M.,  s.  Thoma,  s.  Bonaventura  in  4.  dist.  4.  et  6.  usque 
ad  tempus  Concilii,  si  unum  excipias  Durandum  ,  consen- 
tiebant  theologi,  impressum  characterem  in  anima  esse  ali- 
quid  reale  animae  superadditum. 

Quod  memorantur  apud  s.  Thomam  4.  dist.  4.  q.  1.  a.  1. 
nonnulli,  qui  characterem  in  relatione  reali  constituerint 
fundata  immediate  in  ipsa  essentia  animae,  istud  in  eorum 
sententia  non  erat  negatio  realitatis  superaddrtae,  quia  rela- 
tionem  ipsam  ponebant  ut  aliquid  ontologicum  ,  quamvis 
id,  ut  advertit  s.  Thomas,  sine  realitate  absoluta  animae 
inhaerente,  quae  sit  relationis  fundamentum,  intelligi  non 
possit.  Si  Scotus  deinceps  4.d.6.q.  10.  characterem  constituit 
in  reali  relatione ,  ut  plures  afKrmant ;  id  intelligi  debet 
de  relatione  incluso  eius  fundamento,  quod  sit  aliquid  reale 
superadditum  in  anima,  ut  suum  magistrum  Scotistae  in- 

terpreiantur,  Vide  Frassen  in  opere  u  Scotus  Academicus  » 
T.  III.  disp.  prooemial.  a.  2.  q.  3.  p.  62.  Cum  enim  relatio- 
nes  fundatae  in  charaetere  absoluto  nobis  notiores  sint  et 
distinctius  a  Patribus  explicatae  ,  profecto  quid  sit  cha- 
racter,  non  aliunde  melius  assequemur,  quam  ex  conside- 
ratione  relationum,  per  quas  eius  natura  ac  propria  ra- 
tio  in  doctrina  traditionis  nobis  manifestatur.  Opinio  Du- 
randi  ponentis  rationem  characteris  in  sola  perpetua  de- 
putatione  ad  aliquod  munus,  atque  ideo  non  in  realitate  su- 
peraddita  et  inhaerente  animae  sed  in  relatione  rationis, 
h.  e.  quam  nos  propter  susceptum  et  transactum  sacramen- 
tum  mente  concipimus  inesse  homini  velut  rem  aliquam  ; 
haec  inquam  opinio  ab  omnibus  theologis  gravioris  aucto- 
ritatis  reiicitur.  Plerique  eam  post  Concilium  Tridentinum 
iam  gravi  censura  dignam  censent.  Bellarminus  eam  vix 
difFerre  ait  a  sententia  haereticorum  1.  II.c.  19;  Suarez  putat, 
non  posse  iam  vindicari  ab  errore  in  fide  disp.  XI.  sect.  2; 
de  Lugo  iudicat  «  non  solum  minus  veram  sed  contra  mentem 
Conciliorum  »  disp.  VI.  sect.  2.  n.  18.  Dominicus  Soto  signi- 
ficat  quidem,  Durandi  hanc  sententiam  non  valde  sibi  displi- 
cere  «  cum  quodam  tamen  moderamine;  »  videJicet  dummodo 
fateamur,  u  characterem  imprimi  et  esse  qualitatem  secundae 
speciei»  (h.  e.  aliquam  potentiam  spiritualem)  (1).  Tandem 
contra  Durandum  diserte  concludit.  «  At  vero  consonantius 
sanctorum  dictis  est  ac  proinde  probabilius,  quod  character 
sit  res  distincta  ab  anima  (2)...  Gratia  per  quam  homo  ac- 
quirit  divinum  esse,  est  qualitas  ab  essentia  animae  distin- 

(1)  Qualitatis  genus  distinguunt  iuxta  Aristotelem  in  quatuor  spe- 
cies,  quae  sunt  1"  habitus  et  dispositio,  2"  potentia  et  inipotentia,  3"  pas- 
sio  et  passibilis  qualitas,  4°  forma  et  figura.  Hic  autem  tam  mira  est 
inter  scholasticos  opinionum  varietas,  ut  nulla  sit  ex  his  quatuor  spe- 
ciebus,  ad  quam  non  aliqui  redegerint  characterem  sacramentalem.  Quae 
nobis  disputatio  nec  necessaria  est,  nec  multum  frugis  habere  vel  certe 
non  sub  his  terminis  proponenda  esse  videtur.  Qui  volet,  consulat  Car- 
dinalem  de  Lugo  disp.  VI.  sect.  3. 

(2)  Sotum  aliquando  dixisse ,  sententiam  Durandi  sibi  videri  pro- 
bahiliorem,  falso  asseritur  a  Laurentio  Berti  (1.  30.  c.  22.);  neque  in  loco 
quem  citat  Berti  4.  dist.  19.  q.  1  ,  nec  in  iis  quae  citat  Ludovicus  Ha- 
bert  4.  d.  4,  a,  2;  et  d,  20,  a.  1.  tale  quidquam  Sotus.  habet, 

cta,  et  virtutes  a  potentiis,  ergo  et  character  qui  per  mo- 
dum  potentiae  intellectui  insculpitur  »  Sotus  4.  dist.  1. 
q.  4.  a.  2.  Etiam  Vasquez  disp.  134.  c.  2.  et  Arriaga  disp.  17. 
sect.  3.  licet  fateantur,  illam  doctrinam  Durandi  esse  reii- 
ciendam,  eam  tamen  a  censuris  vindicant  et  conantur  osten- 
dere,  posse  cum  definitionibus  Tridentini  conciliari.  Quid- 
quid  vero  sit  de  censuris,  de  quibus  iudicare  nostrum  non 
est,  satis  constat  ex  dictis,  videlicet  ex  modo  quo  proponitur 
doctrina  in  monumentis  traditionis,  in  definitionibus  Conci- 
liorum,  in  consensu  theologorum,  characteres  sacramenta- 
les  esse  ontologicam  aliquam  formam  in  anima. 

d)  Iam  vero  inter  omnia  nomina,  quibus  suprema  rerum 
genera  exprimuntur,  nullum  est  aliud  quam  nomen  quali- 
tatis,  quo  huiusmodi  animae  superaddita  et  animam  affi- 
ciens  perfectio  seu  consignatio  commode  appellari  possit  (1); 
profecto  enim  per  characterem,  si  est  quidpiam  reale  in 
anima,  constituitur  aliqua  ipsius  animae  supernaturalis  mo- 
dificatio,  cuius  praedicatione  seu  categoria  respondebitur 
interroganti:  qualis  sit  anima?  Hoc  ergo  sensu  generalis- 
simo  dicemus ,  characterem  esse  aliquam  supernaturalem 
qualitatem  animae  superadditam. 

Recentiores  aliqui  theologi,  qui  post  invectam  philoso- 
phiam  Cartesianam  praeter  substantias  quidquam  realitatis 
vix  concipere  audebant,  non  levibus  implicantur  difficul- 
tatibus,  quando  sive  supernaturalium  charismatum,  gratiae, 
habituum  ac  virtutum  infusarum,  sive  nominatim  characte- 
ris  sacramentalis  distinctior  explicatio  postulatur.  Nonnul- 
li  nt  Ludovicus  Habert  (Theologia  dogm.  mor.  pro  Semi- 
nario  Catalaun.  (2)  T.  V.  de  Sacrament.  in  genere  c.  19.) 
et  alii,  quos  memorat  ac  refellit  Iuenin  (de  Sacramentis 
q.  7.  c.  2.),  significant,  posse  adoptari  opinionem  Durandi; 
alii  dum  simul  volunt  componere  affirmationem  theologice 
certam,  quod  character  est  aliquid  ontologicum  in  anima,  et 

(1)  Practer  ouo-iav  novem  categoriae  accidentium,  ut  norunt  logici, 
apud  Aristotelem  sunt  :    ttoiov.  iioaov.  nov.  ttots.  7tpo<;  rt.  ttoisiv.  Trao—^nv. 

(2)  Opus  hoc  confutavit  et  condemnavit  Fenelonius  in  Instructione 
PajtoraJU,  quae  exstat  in  Opp.  Fenelonii  T.  XVI.  p.  207.  seqo^.  ed.  1823. 

negationem  qua  concedunt  non  esse  rem  distinctam  ab  ani- 
ma,  videntur  in  progressu  suarum  declarationum  vel  sibi 
contradicere  vel  hoc  unum  probare,  quod  character  non  sit 
res  aliqua,  quae  possit  etiam  per  se  et  separata  ab  anima 
consistere. 

In  hanc  ambiguitatem  videtur  incidisse  cum  aliis  Lau- 
rentius  Berti  1.  XXX.  c.  22.  prop.  II.  Postquam  dixit,  nihil 
opus  esse  characterem  statuere  realiter  ab  anima  distinctum, 
adfert  explicationes.  a  Cum  optime  percipiatur  signaculum 
et  figura  per  sigillum  impressa,  per  accedentem  habitudi- 
nem  quandam  et  subiecti,  ut  inquiunt,  modificationem  , 
necessum  non  est  gratiam  ipsam  constituere  in  sjpiritali  en- 
titate  et  re,  quae  distinguatur  ab  anima.  Idem  ergo  pos- 
sumus  affirmare  de  charactere  et  quidem  potiori  iure...  Qui 
amplectatur  hanc  nostram  opinationem,  facile  eludet  argu- 
mentationes  cum  Scoti,  Durandi  ,  Nominalium,  recentium 
philosophorum  tum  etiam  Protestantium...  Nihil  (litis)  no- 
bis  cum  Durando,  qui  characterem  constituit  in  relatione 
rationis,  dummodo  fateatur  subiectum  huius  relationis  esae 
animam  intrinsece  charactere  signatam,  ut  ratio  pretii  in 
nummo  relatio  quidem  est,  non  tamen  argenti  utcumque 
sed  argenti  quadam  figura  et  charactere  obsignati;  nihil 
cum  Scoto,  qui  relationem  illam  realem  statuminat;  nam 
et  Scoto  annuemus,  modo,  ut  fatetur  Mastrius,  huius  re- 
lationis  inhaerentem  formam  unanimi  consensu  recipiamus; 
nihil  cum  oppugnatoribus  peripateticorum  accidentium;  no- 
stra  enim  nihil  interest ,  si  ut  figuram  a  quantitate  et 
cerae  imaginem  ab  illius  dispositione  non  secernunt,  ita  nec 
distinguant  ab  anima  characterem,  dummodo  sicut  in  si- 
gillo  formam  vident  inesse,  ita  characterem  revera  inhaerere 
animae  fateantur....  Fatemur  characterem  esse aualitatem. . . 
sed  eatenus  characterem  dicimus  aualitatem  atque  poten* 
tiam,  quatenus  est  quaedam  animae  habitudo  ,  sive  ipsa- 
met  anima  affecta  spiritali  signaculo  et  connotans  collatam 
sibi  divinitus  potestatem,  quemadmodum  intellectus  et  vo- 
luntas  appellantur  potentiae  et  nihilominus  sunt  ipsa  animi 
rationalis  substantia,  non  formaliter  considerata  sed  dumta- 
xat  connotative,»  Ita  ille.  At  profecto  ista  «  inhaerens  forma, 

ista  aualitas  afficiens  animam  ut  spiritale  signaculum,  iste 
character  intrinsece  signans  animam  »,  cum  sit  aliquid  su- 
fernaturale,  eo  ipso  est  aliquid  animae  superadditum,  et  est 
aliquis  gradus  entis  accidentalis,  in  quo  anima  non  erat, 
antequam  esset  affecta  tali  forma;  non  est  itaque  charac- 
ter  ipsa  animae  substantia,  nec  aliqua  ipsi  congenita  fa- 
cultas,  nec  animae  nondum  tali  qualitate  affectae  habitudo, 
aut  babitudo  quae  accedat  absque  interna  mutatione  in 
anima;  sed  est  aliquid  ontologicum  supernaturale  intrinsecus 
afficiens  animam,  qua  realitate  anima  aftecta  connotat  uti- 
que  habitudinem,  seu  habet  relationes  novas  ad  Christum, 
ad  cbristianum  cultum,  ad  donum  gratiae.  Ad  summum 
igitur  admissis  explicationibus  buius  auctoris  consequere- 
tur,  cbaracterem  non  esse  rem  distinctam  ab  anima  ita, 
ut  posset  etiam  existere  seiuncta  ab  anima  ;  sed  nullate- 
nus  sequitur  imo  prorsusexcludi  videtur  id,  quod  ipse  proba- 
re  instituit,  characterem  non  esse  realitatem  distinctam  ab 
anima.  Haec  vero  ratio  ontologicae  realitatis  in  theologia 
multo  adhuc  certior  est  quoad  gratiam,  qua  constituimur 
supernaturali  assimilatione  et  participatione  consortes  di- 
vinae  naturae,  de  qua  re  nunc  non  est  dicendi  locus.  Ap- 
pellatio  ad  figuram  corporum  non  distinctam  a  quantitate, 
et  ad  naturales  potentias  animae  non  realiter  distinctas 
a  substantia,  nihil  huc  pertinet.  Yel  enim  spectatur  figu- 
ra  per  se  et  absolute  vel  relative  et  quatenus  est  imago. 
Priori  modo  figura  utique  non  est  aliud  quam  sint  ipsae 
partes  certo  modo  et  ordine  iuxta  se  invicem  positae,  at- 
que  ideo  non  potest  esse  nisi  in  rebus  materialibus,  quae  con- 
stentexpartibus  extra  sepositis;  necafigura  ita  spectata  pot- 
est  ulla  desumi  analogia  ad  res  spiritales  et  ad  modificatio- 
nes  swpernaturales  animae  humanae.  Si  spectatur  imago  for- 
malitevh.  e.  figurae  habitudo  ad  aliud,  ita  habetaliquam  ana- 
logiam  ad  consignationem  animae  per  characterem;  sed  ni- 
hil  confert  ad  explicandum,  quomodo  character  non  distin- 
guatur  ab  anirna;  nisi  forte  quod,  sicut  relatio  imaginis  non 
est  res  aliqua  distincta  a  fundamento  relationis  (in  sententia, 
quam  nos  de  relationibus  tenemus),  ita  etiam  relationes  quae 
oriuntur,  ex  charactere  et  in  eo   fundantur,  non  sunt  res 

distinctae  ab  ipso  charactere,  seu  ab  anima  formaliter  ut 
charactere  slgnata  est.  Quod  porro  potentiae  (intellectus  et 
voluntas)  non  realiter  distinguuntur  ab  anima  ut  est  haec 
substantia,  si  vera  est  sententia  etiam  a  multis  antiquio- 
ribus  defensa,  li.  e.  quod  una  et  eadem  res  sub  una  ratio- 
ne  spectata  est  ac  dicitur  substantia,  sub  alia  ratione  spe- 
ctata  est  et  dicitur  potentia  ad  intelligendum,  et  iterum 
sub  alia  ratione  potentia  ad  volendum;  ex  eo  quomodo  quae- 
so  infertur,  posse  ipsam  substantiam  animae  sub  alia  ra- 
tione  spectatam  esse  et  dici  characterem  et  rem  illam  su- 
pernaturalem,  quam  Deus  efficit  per  sacramentum  (siquidem 
conceditur,  cbaracterem  non  esse  meram  relationem  exter- 
nam,  sed  rem  aliquam  animae  inbaerentem,  attamen  non 
distinctam  ab  ipsa  anima)?  Clarum  videtur,  hos  auctores, 
ut  evitent  aliquam  diffieultatem  philosophicam  non  valde 
gravem,  se  coniicere  in  sententias  philosophice  non  certe 
facile  intelligibiles  et  theologice  minime  probabiles. 

II.  Nunc  si  quaerimus  distinctius,  quid  sit  illa  qualitas 
afficiens  animam  et  illa  animae  obsignatio,  Augustinus  in 
primis  describit  characterem  ut  consecrationem  jperpetuam 
ac  indelebilem  a  gratia  distinctam,  quae  proinde  non  con- 
stituit  sanctificationem  sed  destinationem  ad  sacra;  et  qua 
homo  Deo  rebusque  divinis  dicatur  et  obstringitur  (supra 
th.  XII.  n.  II.).  Hoc  s.  Thomas  ita  exprimit.  «  Dicendum 
quod  per  omnia  sacramenta  sanctificatur  homo,  secundum 
quod  sanctitas  importat  munditiam  a  peccato,  quae  fit  per 
gratiam ,  sed  specialiter  per  quaedam  sacramenta ,  quae 
characterem  imprimunt,  homo  sanctificatur  quadam  con- 
secratione  utpote  deputatus  ad  divinum  cultum  »  s.  Th. 
3.  q.  62.  a.  6.  ad  2;  4.  dist.  4.  q.  2.  a.  3.  sol.  4;  ib.  a.  4.  sol.  2. 
Quia  vero  haec  consecratio  non  est  solum  externa  deputa- 
tio,  sed  est  ontologica  et  intrinsecus  veluti  informans  ani- 
mam,  ss.  PatresBasilius,  Nazianzenus,  Cyrillus,  Ambrosius, 
Chrysostomus  eam  ulterius  describunt  tamquam  affinitatem 
ad  Christum  Christique  familiam;  tamquam  signum  domi- 
nationis;  tamquam  sigillum,  quo  a  Christo  et  ab  angelis 
agnoscamur  ut  pertinentes  ad  familiam;  tamquam  confor- 
mationem  ad  Christum,  et  signaculum  quo  ad  ipsum  ut  ad 

Dominum  ^ertinere  monstramur.  Omnes  enim,  etiam  qui  in 
his  sacramentis  sua  culpa  Christum  non  induunt  usque  ad 
vitae  sanctificationem,  tamen  u  induunt  Christum  usque  ad 
sacramenti  (permanentis  et  inhaerentis)  perceptionem,  »  ut 
loquitur  Augustinus  (cf.  Gal.  III.  27.).  Et  sicut  animalia 
per  signaculum  ostendunt,  cuius  sint;  ita  u  anima  fidelis 
veritatis  acciftiens  signaculum  stigmataChristi  circumfert», 
ut  est  apud  Clementem  Alexandrinum.  Vide  Patres  in 
th.  XII.  citatos. 

Iam  vero  in  Christi  familia  pro  statu  adhuc  militante 
triplex  ordinum  distinctio  consideranda  est,  quibus  tres 
distinctae  consecrationes,  tres  distincti  characteres  sacra- 
mentalesrespondent.  Sicut  enim  Christus  in  Scripturis  ex- 
hibetur  Rex,  Propheta,  et  Sacerdos;  ita  prae  regno  ,  su- 
premo  magisterio ,  et  sacerdotio  Christi  in  Ecclesia  my- 
stico  Christi  corpore  triplex  est  status  et  gradus  subditorum 
fidelium,  bonum  certamen  certantium  jpro  fide,  ministran- 
tium  in  mysteriis  redemptionis;  atque  ideo  triplex  obliga- 
tio,  consecratio  et  conformatio  ad  Christum  per  characte- 
rem  Baptismi,  Confirmationis,  Ordinis.  «  Character  in  his 
solum  sacramentis  imprimitur,  quae  respiciunt  statum  fidei 
determinatum;  tres  autem  sunt  status,  fidei  scilicet  genitae, 
rohoratae  et  iam  multiplicatae....  ideo  tria  tantum  sacra- 
menta  imprimunt  characterem  »  s.  Bonaventura  4.  dist.  6. 
P.  I.  q.  4;  Halensis  P.  4.  q.  8.  m.  8.  a.  1. 

III.  Ulterior  declaratio,  quod  consecratio  ad  Christum 
per  characterem  est  quaedam  particijpatio  sacerdotii  ChrU 
sti,  sequitur  ex  dictis.  Cum  enim  character  afficiens  animam 
intelligatur  velut  intestina  et  ontologica  consecratio  ac 
destinatio  ad  cultum  Dei  in  Ecclesia  Christi,  haec  ipsa  con- 
secratio  includit  potestatem  ad  sacra  vel  recipienda  vel  jper- 
agenda.  Quamvis  vero  character  (quoad  illum  Baptismi  et 
Ordinis  saltem  probabiliter,  quoad  alterum  Confirmationis 
certius)  non  sit  potentia  physica  ad  sacra  percipienda  vel 
peragenda,  est  tamen  sacrae  ^otestatis  atque  officii  suscepti 
ontologicum  insigneac  s^iZ^m^videdeLugodisp.VI.  sect.  3. 
nn.  33.  46.).  Iam  vero  omnis  potestas  in  cultu  divino  secun- 
dum  ritum  christianum  exercendo  est  quaedam  participa- 

tio  ex  sacerdotio  Christi.  u  Totus  ritus  christianae  religio- 
nis  derivatur  a  sacerdotio  Christi.  Et  ideo  manifesturn  est, 
quod  character  sacramentalis  specialiter  est  character  Chri- 
sti,  cuius  sacerdotio  configurantur  fideles  secundum  cha- 
racteres  sacramentales,  qui  nihil  aliud  sunt  quam  quae- 
dam  participationes  sacerdotii  Christi  ab  ipso  Christo  de- 
rivatae  (gradu  tamen  diverso  pro  diversis  characteribus)... 
Secundum  propriam  rationem  character  est  signum  confi- 
gurativum  alicui  principali,  apud  quem  residet  auctoritas 
eius,  ad  quod  aliquis  deputatur...  Et  hoc  modo  illi  qui  de- 
putantur  ad  cultum  christianum  ,  cuius  auctor  est  Chri- 
stus,  characterem  accipiunt,  quo  Christo  configurantur; 
unde  proprie  est  character  Christi  »  s.  Thomas  3.  q.  63. 
a.  3.  0  et  ad  1. 

Est  igitur  character  quaedam  assimilatio  ad  Christum, 
formaliter  quatenus  est  summus  sacerdos;  et  sub  illa  for- 
mali  ratione  sacerdotalis  dignitatis,  quam  supposito  fine 
Incarnationis  homo  Christus  habet  vi  unionis  hypostaticae 
(tract.  de  Incarnat.  th.  XLVIIL  n.  III.),  anima  nostra  per 
impressum  characterem  est  «  animae  Christi  quaedam  natu- 
ralis  imago  »,  ut  loquitur  Yiva  (P.  VII.  disp.  2.  q.  6.  n.  5.), 
h.  e.  imago  ex  ipsa  intima  natura  characteris. 

Ontologica  haec  assimilatio  ad  Christum  summum  sa- 
cerdotem  est  utique  etiam  similitudo  ad  Deum,  cum  omnis 
creata  perfectio  in  ordine  sive  naturali  sive  supernaturali 
sit  quaedam  divinarum  perfectionum  participatio  et  adum- 
bratio.  Unde  a  s.  Thoma  haec  laudatur  u  magistralis  defi- 
nitio  »:  u  character  est  distinctio  a  charactere  aeterno  im- 
pressa  animae  rationali  secundum  imaginem  consignans  tri~ 
nitatem  creatam  Trinitati  creanti  et  recreanti,  et  distinguens 
a  non  configuratis  secundum  statum  fidei  »  s.  Th.  4.  dist.  4. 
q.  1.  a.  2.  sol.2.  Verum  ex  declarata  speciali  ratione,  secun- 
dum  quam  per  characterem  fit  assimilatio ,  facile  intelligitur 
huius  assimilationis  discrimen  ab  imagine  mere  naturali  in 
qua  homo  est  per  creationem,  et  a  similitudine  supernaturali 
in  qua  est  regeneratus  per  gratiam.  u  Configuratio  ista  (per 
characterem)  attenditur  ad  Deum  secundum  participationem 
divinae  potestatis,  quae  non  est  neque  per  gratiam  virtutum 

negue  per  naturam  n  s.  Tliomas  1.  c.  ad  3.  Aliis  verbis  dis- 
crimen  inter  imaginem  naturae,  assimilationem  characteris, 
et  similitudinem  gratiae  declarat  s.  Bonaventura.  Lumen 
vultus  Dei,  quo  facti  sumus  in  ordine  naturali  et  super- 
naturali  ad  imaginem  et  similitudinem  eius,  signatum  est 
super  nos  (Ps.  4.  7.)  triplici  diverso  modo:  u  signatum  est 
super  nos  lumen  vultus  tui  Domine,  signatum  inquam  per 
naturam,  sed  specialius  per  sacramenta  divina  (per  chara- 
cteres  sacramentales),  specialissime  per  dona  Spiritus  San~ 
cti  gratuita  n  (sanctificantia)  s.  Bonav.  4.  dist.  6.P.  I.  a.  1. 
q.  1.  Adhuc  clarius  assimilationes  supernaturales  creaturae 
ad  Deum  distinguit  ibid.  q.  2.  a  Assimilatio  creaturae  ad 
Deum  vel  est  perfecta  vel  sujjficiens  vel  ad  sufficientem  dis- 
ponens.  Prima  est  in  gloria,  et  haec  non  compatitur  dissi- 
militudinem  aliquam  nec  culpae  nec  miseriae;  secunda  in 
gratia,  et  haec  compatitur  dissimilitudinem  miseriae  sed 
non  culpae;  tertia  in  charactere,  et  haec  compatitur  utram- 
que,  quia  solum  est  gratiae  gratis  datae  et  multum  lon- 
ginqua.  n 

Qui  perfectionem  per  charismata  divina  et  per  partici- 
pationem  (per  assimilationem)  perfectionum  divinarum  in 
nobis  nolunt  agnoscere  realem  et  ontologicam,  ii  per  quan- 
dam  speciem  anthropomorphismi  munera  et  largitiones  di- 
vinas  metiuntur  ex  muniis  humanis.  Homines  collatione 
muniorum,  delegatione  auctoritatis,  adoptione  filiorum  nihil 
efficiunt  autefficerepossunt  perfectionisin  aliis,  sed  perfectio- 
nem  et  intestinam  dignitatem  in  eis  supponunt.  Beneficen- 
tia  autem  Dei,  qui  est  b  tm  ens  realissimum,  non  consistit  in 
externa  tantum  benevolentia  aut  imputatione  (ut  gratia 
Protestantium)  aut  deputatione;  sed  divina  beneficentia  ex- 
seritur  per  communicationem  inhaerentium  perfectionum, 
quae  secundum  multiplices  diversos  gradus  et  diversas  ra- 
tiones  sunt  assimilatio  et  adumbratio  perfectionis  divinae. 
Quare  sicut  divina  adoptio  ad  discrimen  adoptionis  huma- 
nae  est  per  internum  donum  gratiae ,  qua  regeneramur , 
transformamur,  divinae  sumus  consortes  naturae;  ita  etiam 
gradus,status,potestas  in  cultu  christiano,  ac  distinctio,  ut 
per  tria  sacramenta  in  civitate  Dei  constituitur,  est  ad  dis- 

crimen    deputationis  humanae    per    ontologicum   charisma 
gratis  datum,  quod   dicimus    characterem.  Cf.  Dominicum 
Soto  in  4.  dist.  1.  q.  4.  a.  2.  (§.  u  Et  per  haec  ad  argumen- 
ta  n  );  Pallavicinum  Hist.  Conc.  Trid.  1.  IX.  c.  5.  n.  5. 

IV.  Quod  dicimus  in  ultima  parte  theseos,  in  primis 
characterem  non  esse  donum  per  se  sanctificans,  supponi- 
mus  et  abunde  constat  ex  dictis  in  thesi  antecedenti  no- 
minatim  ex  doctrina  s.  Augustini  ibi  descripta.  Nihilominus 
character  sacramentalis  relationem  habet  et  connexionem 
aliquam  cum  gratia.  Connexionem  hanc  physicam  esse,  nullo 
sufficiente  argumento  ostendi  potest;  quamvis  veteres  aliqui 
scholastici  ita  senserint,  qui  scilicet  putabant,  characterem 
ex  se  essephysicamdispositionemadgratiam(supra  Schol.  1. 
ad  th.  XI.  et  Schol.  ad  th.  XII).  Dicimus  itaque  connexio- 
nem  esse  moralem,  quatenus  Deus,  quantum  ex  se  est,  po- 
testati  spirituali  et  characteri  gratiam  semper  connexam 
esse  vult,  et  quatenus  character  impressus  in  anima  habet 
ordinem  et  congruam  relationem  tum  ad  conferenda  adiu- 
toria  interna,  tum  ad  custodiam  sjpecialem  bonorum  an- 
gelorum,  et  ad  arcendas  tentationes  daemonum.  Secundum 
has  enim  relationes  sancti  Patres  explicant  characterem 
esse  signaculum  ad  tenendum  splendorem  imaginis  Dei,  ad 
conservationem  gratiae,  ad  praesidium  angelorum,  ad  mu- 
nimentum  contra  tentationes  (th.  XII).  Hoc  eodem  sensu 
ordinis  et  connexionis  cum  divinis  illustrationibus  intelligi 
potest,  quando  characterem  dicunt  lumen  spirituale,  lumen 
vultus  Dei,  s.  Basilius  in  Baptism.  n.  4;  Theodoretus  in 
Eph.  I.  13;  Dionysius  (1)  Eccles.  Hierarch.  c.  2.  P.  3.  §.4. 

(1)  Locus  Dionysii  ita  habet.  «  Sic  adductum  (ad  baptismi  suscep- 
tionem)  diviua  beatitudo  admittit  ad  sui  communicationem  (h$  r-nv  l«y- 
7-/j,-  //sToucriav),  et  proprium  lumen  ut  signum  quoddam  ei  impertit,  Deo 
intimum  reddens  et  participem  consortii  hominum  Dei  atque  ordinis  sa- 
cri,  quorum  sacrnm  symbolum  est  pontificis  signaculum,  quod  accedenti 
datur,  nec  non  quae  fit  a  sacerdotibus  salutaris  inscriptio  nominis  sal- 
vatis  eum  aggregans.  »  Scholastici  veteres  ad  hunc  locum  maxime  ap- 
pellaut,  Halensis  1.  c.  ;  s.  Bonaventura  1.  c.j  s.  Thomas  4.  dist.  4.  q.  1. 
a.  1.  At  Scotus  et  Gabriel  Biel  4.  dist.  6.  negant,  ex  eo  quidquam  posse 
confici  ad  probationem  characteris.  Hevera  locus  seorsim  spectatus  non 
careret  difficultate,  quae  tamen  disparet  facta  collatione  cum  communi 
doctrina  et  usu  loquendi  aliorum  Patrum. 

et  post  Dionysium  plures  scholastici,  Altissiodorensis  1.  4; 

c.  de  Bapt.;  Halensis  P.  4.  q.  8.  m.  8.  a.  1.  §.  1;  s.  Bonaven- 

tura  4.  dist.  6.  P.  1.  a.  1.  q.  1.  cf.  de  Lugo  disp.  VI.  n.  60. 

Est  itaque  destinatio   et  moralis   connexio    characteris 

ad  gratiam,  a  qua    ex    beneplacito  Dei  numquam   deberet 

esse  seiunctus.  Propterea  sicut  Patres  et  nominatim  Augu- 

stinus  actualem  gratiam  frequenter   considerant,  quatenus 

assequitur  effectum,  ad  quem  ex  voluntate  Dei  destinatur; 

ita  tum  Scripturae,   tum    Patres  ante    controversiam  cum 

Donatistis,  in  qua  clarior  distinctio  characteris  et  gratiae 

evasit  necessaria,  characterem    plerumque   considerant  in 

actuali  coniunctione  cum  gratia ,  imo  etiam   cum  perseve- 

rantia  in  gratia  et  cum  consecutione  vitae  aeternae.  Propter 

hanc  coniunctionem,  quae  est  characteris  per  se  destinatio 

ac  scopus,  non  autem  quasi  simpliciter  gratiam  intellexis- 

sent  ad  exclnsionem  characteris,  Patres  signaculum  in  epi- 

stolis  Pauli  2.  Cor.  Eph.  declarant   non   raro   his  dicendi 

modis:  a  obsignatos  nos  esse  ad  futuram  haereditatem;  ob- 

,   signatos    Spiritu,  quia  sumus  filii ;  obsignatos,  ne   simus 

coniuncti    cum    filiis   irae ;    in    regeneratione  ,  quicumque 

Spiritum  Sanctum  fuerit  consecutus,  signari  ab  eo  et  acci- 

pere  figuram  conditoris;  ab  Apostolo,  sicut  in  psalmo  per 

lumen  vultus  Dei,  quod  est  velut  quoddam  signaculum,  si- 

gnificari  donum  Spiritus,  quia  promittit  Deus  gratiam  Spi- 

ritus»  etc.  Quae  omnia  optime  intelliguntur  de  charactere, 

quatenus  nectitur  cum  gratia,  nec  opus  est,  ut  cum  Suarezio 

(commentar.    ad  3.    q.  63.   a.   3.)  putemus  ,  obsignationem 

Eph.  I.  13.  et  IV.  30.  a  Patribus  simpliciter  de  gratia  fuisse 

intellectam.  Haec  eadem  consideratio  characteris  coniuncti 

cum  gratia  et  perseverantia  est  apud  s.  Macarium  (saec.  IV 

labente)  :  u  Christus  in  extremo  iudicio  dividet   universos 

in  duas  partes,  et  qui  habent  ijpsius  proprium  signum  h.  e. 

sigillum  Spiritus   (tyiv  trypocyidx  xcv  imvpaTog),  hos  ut    suos 

alloquens   constituet  a  dextris;  oves    enim    meae  ,  inquit, 

vocem  meam  audiunt  et  cognosco  meas  »  Macarius  hom.  V. 

n.  12.  (Galland.  T.  VII.  p.  26.). 

Haec  eadem  characteris  relatio  ad  gratiam   continetur 
expressa  in  communi  doctrina ,  qua  dicitur  character  non 

modo  res  sive  effectus  sacramenti  visihilis,  sed  simul  etiam 
ipse  sacramentum  significans  gratiam.  u  Character  signifi- 
cat  gratiam,  ait  s.  Bonaventura  (4.  d.  6.  P.  I.  q.  2.  ad  3.) , 
et  quod  (aliquando)  ibi  non  sit,  lioc  est  ex  defectu  susci- 
pientis  tantum.  »  Ad  quaestionem,  quomodo  character  possit 
esse  signum  gratiae,  cum  sit  invisibilis  et  etiam  aliquid  mi- 
nus  notum  quam  gratia  ipsa,  communis  responsio  est,  cha- 
racterem  visibilem  esse  non  quidem  in  se  sed  in  sacramento, 
per  quod  imprimitur.  u  Propriissime  meo  iudicio ,  ait  Al- 
bertus  M.  ,  character  (baptismalis)  baptismus  (et  generalius 
sacramentum)  dicitur.  Visibilis  est  non  in  se  sed  in  compara- 
tione  ad  tinctionem,  a  qua  imprimitur  vel  in  qua  imprimitur 
a  Deo  »  Albertus  M.  4.  dist.  3.  a.  1.  cf.  s.  Bonaventuram 
4.  d.  6.  P.  1.  q.  2.  Praeter  hanc  s.  Thomas  addit  responsionem 
alteram.  u  Character  animae  impressus  habet  rationem  signi, 
in  quantum  per  sensibile  sacramentum  imprimitur . . .  Nihilo- 
minus  tamen  character  vel  signaculum  dici  potest  per  quan- 
dam  similitudinem  omne,  guod  configurat  alicui  vel  distin- 
guit  ab  alio,  etiamsi  non  sit  sensibile  »,  3.  q.  63.  a.  1.  ad  2. 

Corollarium  1.  Sacerdotium  Christi  est  supremum,  non 
derivatum  ab  alio  sacerdotio  superiori,  atque  ipsum  fons  et 
exemplar  omnis  potestatis  sacerdotalis  in  novo  testamento 
a  Christo  condito,  et  ideo  sacerdotii  plenitudo.  Character 
sacramentalis  est  ex  intima  sua  natura  participatio  et  de- 
rivatio  a  sacerdotio  superiori ,  atque  ideo  perfectio  qui- 
dem  sed  essentialiter  implicans  negationem  perfectionis  su- 
premae  in  ordine  sacerdotii.  Sicut  ergo  in  Christo  Filio  Dei 
naturali  repugnat  filiatio  adoptionis,  quiahaec  involvit  nega- 
tionem  filiationis  naturalis  (tract.  delncarn.  th.  XXXVIII. ); 
ita  in  eodem  repugnat  character  sacramentalis,  quia  hic  in- 
cludit  negationem  supremae  perfectionis  in  sacerdotio  :  per- 
fectio  plenitudinis  excludit  imperfectionem  participationis 
derivatae  a  superiore.  Vide  s.  Thomam  4.  dist.  4.  q.  l.a.  3. 
sol.  5;  3.  q.  63.  a.  5. 

Gorollarium  2.  Quoad  characteris  perpetuitatem  ad  fidem 
pertinet  a  Concilio  nominatim  Tridentino  definitam  saltem 
iliud,  quod  character  in  hac  vita  sit  indelebilis.  Est  tamen 
sententia  definitionibus  Conciliorum  Patrumque    doctrinae 

conformis,  inter  theologps  communis ,  ac  proinde  certo  te- 
nenda,  characterem  perseverare  etiam  in  civitate  Dei  trium- 
phante;  imo  (quamvis  hoc,  teste  Suarezio,  minorem  habeat 
gradum  certitudinis)  neque  in  damnatis  deleri.  Ratio  intesti- 
na  huius  perpetuitatis  facile  intelligitur ,  ut  sigillum  obli- 
gationis  ad  Christum  regem,  fidei  consummatorem,  et  sum- 
mum  sacerdotem  sit  subditis,  pugnatoribus ,  ministris  finali- 
ter  fidelibus  ad  gloriam  accidentalem,  finaliter  rebellibus  ad 
poenam  ac  ignominiam.  Praeter  generales  locutiones  Conci- 
liorum  (Florent.  Trid.)  et  Patrum,  quibus  character  dicitur 
simpliciter  indelehilis,  insoluhilis,infragilis,  et  docetur  esse 
independens  a  fide,  spe  et  charitate  ceterisque  donis  gratiae; 
speciatim  considerandae  sunt  sententiae  aliquorum  Patrum , 
qui  epitheta  illa  characteris  strictius  definientes  aiunt,  cha- 
racterem  esse  u  indelebilem  in  aetemum  aveZalenzxov  eic  xovq 
diwag  »  Cyrillus  procatech.  n.  17;  u  faustum  munus  fu- 
nerale  Se^iov  hxayov  »  Nazianzenus  or.  40.  15;  eo  fore  insi- 
gnes  oves  Christi  etiam  in  extremo  iudicio,  ut  docet  Maca- 
rius  hom. V.  n.  12,  insignes  scilicet  charactere  coniuncto  cum 
gratia,  quo  agnoscantur  a  Christo  iudice  tamquam  suae 
(cf.  Pastorem  Hermae  supra  p.  154.).  Posteriori  hacMacarii 
sententia  character  seiunctus  a  gratia  in  reprobris  perma- 
nens  ad  evidentius  testimonium  iustae  damnationis  non  affir- 
matur  quidem,  sed  neque  negatur.  Cf.  s.  Thomam  3.  q.  63. 
a.  5 ;  Suarez  in  commentar.  ad  hunc  articulum ;  Vasquez 
disp.  134.  c.  5... 

Scholion.  In  tribus  sacramentis  character  est  aliquid 
distinctum  tum  a  sacramento  visibili  ,  a  quo  significatur 
et  efficitur,  tum  a  gratia,  quam  character  etiam  significat; 
atque  ideo  est  tum  res  sacramenti  (terminus  significationis 
et  efficientiae)  tum  sacramentum  (significans  gratiam).  Porro 
sicut  in  his  tribus  sacramentis,  ita  potissimum  etiam  in 
ss.  Eucharistia  theologi  inde  a  saeculo  XII  mediante  (Hugo 
Victorinus  mort.  1140,  Petrus  Lombardus  mort.  1165,  Pe- 
trus  Pictaviensis  mort.  1205)  ex  necessitate  quadam  pole- 
mica  distinxerunt  tria  haec,  id  quod  est  sacramentum  tan- 
tum  ,  quod  est  res  sacramenti ,  et  quod  est  res  simul  sa- 
cramenti  etsacramentum.  Quae  quidem  loquendi  forma  quoad 

ss.  Eucharistiae  sacramentum  ab  Innocentio  III.  inep.  ad  Ar- 
chiep.  Lugdun.  usurpata  in  Collectionem  Decretalium  transiit 
(cap.  Cum  Marthae  3.  3.  tit.  41.  c.  6.);  a  Magistro  vero  et  ce- 
terisdeinceps  scholasticisapplicata  est  ad  omnia  sacramenta. 
Facile  intelligitur,  quid  in  singulis  sit  sacramentum  tan- 
titm  significanset  non  significatum,  ipsum  scilicet  visibile  si- 
gnum  sacramentale;  quid  res  sacramenti  significata  et  non 
significaus,  gratia  inquam.  Ut  autem  definiatur  in  singulis 
illud ,  quod  dicitur  res  simul  et  sacramentum  ,  necesse  est 
ostendere  aliquem  effectum  sacramenti  vel  saltem  aliquid 
significatum,  quod  et  ipsum  vicissim  significet  gratiam  sa- 
cramentalem.  Hoc  significatum  simul  et  significans  quid  sit 
in  reliquis  quidem  sacramentis  praeter  Poenitentiam  et  ex- 
tremam  Unctionem  ,  omnes  consentiunt.  Est  enim  in  illis 
prioribus  iuxta  doctrinam  catholicam  indubitatus  aliquis 
effectus  actionis  sacramentalis  distinctus  a  gratia  et  cum 
gratia  vel  ut  signum  vel  ut  causa  connexus,  in  tribus  clia- 
racter,  in  Eucharistia  praesens  corpus  et  sanguis  Christi, 
in  matrimonio  insolubile  vinculum.  Quare  etiam  in  sacra- 
mento  Poenitentiae  et  extremae  Unctionis,  si  hoc  nomen  res 
sacramenti,  eandem  retinet  significationem  ut  in  reliquis , 
similis  effectus  a  gratia  distinctus  et  gratiamsignificans  erit 
illud,  quod  dicitur  res  simul  et  sacramentum.  Talem  effec- 
tum  Conc.  Trid.  assignat  in  Poenitentia  quidem  sess.  XIV. 
cap.  3,  quod  reconciliationem  cum  Deo,  quae  est  res  huius 
sacramenti,  «  interdum  in  viris  piis...  conscientiae  pax  ac 
serenitas  cum  vehementi  spiritus  consolatione  consequi  so- 
let;  »  in  extrema  vero  Unctione  (ibid.  P.  II.  cap.  2.  et  can.  2.), 
qu:d  hoc  sacramentum  u  aegroti  animam  alleviat  et  con- 
firmat  magnam  in  eo  divinae  misericordiae  fiduciam  exci- 
tando  ,  qua  infirmus  sublevatus  et  morbi  incommoda  ac 
labores  levius  fert  et  tentationibus  daemonis  calcaneo  insi- 
diantis  facilius  resistit,  et  sanitatem  corporis  interdum,  ubi 
saluti  animae  expedierit,  consequitur.  »  Videtur  sane  ipsum 
Concilium  ,  dum  gratiam  appellat  rem  sacramenti ,  et  illi 
coniungit  hos  alios  effectus.  innuere  voluisse,  quid  in  utro- 
(jiie  hoc  sacramento  habendum  sit  tamquam  res  simul  et  sa- 
cramentum.  Doctrinam  videas  apud  Cardinalem  de  Lugo  de 

Tranwlin.  de  sacramfntts.  12 

Sacr.  in  genere  disp.  II.  sect.  8 ;  historiam  aliquain  formae 
loquendi  apud  Vasquez  de  Poenitent.  in  3.  q.  84.  dub.  3. 
(T.  IV.  in  3.  P.  s.  Thom.). 

CAPUT  V. 

DE    INSTITUTORE    ET    DE    MINISTRO    SACRAMENTORUM 
NOVAE    LEGIS. 

THESIS  XIV. 
De  Christo  institutore  omnium  sacramentorum  novae  legis. 

«  Sicut  sacramenta  novae  legis  sunt  instrumenta  Dei  et  Christi  ad 
»  hominum  sanctificationem,  ita  solus  Deus  sanctiticator  potestate  aucto- 
»  ritatis  independente,  Christus  redemptor  secundum  humanitatem  po- 
»  testate  excellentiae  sacramentorum  eorumdem  institutor  credi  debet ; 
»  idque  tenendum  est  hoc  sensu,  ut  Christus  ipse  per  se.  dum  visibi- 
»  lis  versabatur  in  terris,  sacramenta  omnia  novae  legis  instituisse  in- 
»  telligatur,  non  vero  mediate  tantum  et  auctoritate  Apostolis  adtributa.» 

I.  Quando  ad  designandos  diversos  ordines   potestatis 

distinguitur  potestas  auctoritatis ,  excellentiae ,  ministerii } 

primo  illo  nomine  auctoritatis  intelligitur  auctoritas  prin- 

cipalis,  quae  non  est  derivata  ab  alia  superiore,  cui  subsit 

ministerialiter  et  instrumentaliter ;  sed  quae  est  auctoritas 

ex  sese,  a  qua  derivatur  et  cui  subiecta  est  tamquam  mi- 

nistra  omnis  alia  potestas ,    et  omnis  alia  voluntas   forte 

concurrens    ad  institutionem   sacramentorum.    Hoc   autem 

sensu  sine  probatione  constat,  solum  Deum  posse  esse  insti- 

tutorem  sacramentorum  efficacium  ad  conferendam  gratiam. 

Profecto  enim  nemo  irisi  ipse  auctor  princeps  gratiae  hac 

auctoritate  principali  potest  instituere  signa  sensibilia,  per 

quae  ex  opere  operato   et  vi  ipsius  sensibilis  signi  gratia 

conferatur   non  ponentibus  obicem  ,    sive    iam  sacramenta 

causae  morales  sife  causae  physicae  esse  dicantur.  Imo  id 

verum  esset,  etiamsi  sacramentum ,  ut  circumcisio  veteris 

testamenti,  solum  esset  conditio,  quacum  infallibiliter  col- 

latio  gratiae  connecteretur.  Atqui  auctor  princeps  gratiae, 

qua  constituimur  filii  Dei  adoptivi  et  heredes  regni  in  vi- 

sione  Dei  beatifica,  solus  Deus  est,  et  nemo  praeter  unum 

Deum  esse  potest,  non  modo  ut  causa  prima  dicitur  auctor 

princeps  et  causa  principalis,  quo  sensu  per  se  patet,  om- 
nium  bonorum  solum  Deum  esse  auctorem  principem;  sed 
etiam  ut  causa  principalis  opponitur  causae  instrumentali 
ac  ministeriali.  Cf.  s.  Thom.  3.  q.  64.  a.  1.  et  2. 

II.  Quae  cum  ita  sint,  quaerendum  remanet,  quomodo 
Christus  redemptor  secundum  humanitatem  spectatus  sit 
institutor  sacramentorum  novae  legis.  Principia  indubitata 
haec  sunt.  Christus  redemptor  «  pro  peccatis  nostris  non  pro 
nostris  autem  tantum  sed  etiam  totius  mundi  »  (1.  Io.  II.  2.) 
plenissime  satisfecit,  nobisque  gratiam  merito  condigno  pro- 
meruit  (Rom.  V.  et  passim  in  tota  Scriptura),  Christus  red- 
emptor  non  solum  nuntius  est  sicut  Moyses  in  veteri  te- 
stamento,  sed  ipse  per  sua  merita  conditor  et  sponsor  novi 
testamenti ;  et  in  hoc  suo  testamento  summus  sacerdos  in 
aeternum  (Heb.  VII.  VIII).  Hinc  Christus  redemptor  est 
caput  Ecclesiae  ita ,  ut  nulla  sit  gratia ,  nullum  superna- 
turale  donum  ,  quod  non  ab  ipso  eiusque  meritis  pendeat 
atque  ab  ipso  in  sua  membra  dimanet ;  et  ut  ab  hoc  capite 
originem  et  consistentiam  habeant  sicut  Ecclesia  ipsa  ita 
omnis  potestas,  omne  ministerium,  omnia  instituta  et  omnia 
media  gratiae  ac  salutis  in  Ecclesia  (Eph.  IV.  Coloss.  I. 
vide  de  Christo  Mediatore  in  tract.  de  Incarnat.).  Unde  a 
Christo,  etiam  secundum  quod  homo  est,  ut  a  causa  meri- 
toria  omnis  gratiae ,  a  mediatore  et  conditore  novi  testa- 
menti,  a  capite  Ecclesiae  pendet  sui  meriti  applicatio,  gra- 
tiae  distributio,  et  mediorum  institutio  ad  meriti  applica- 
tionem  et  gratiae  collationem  ;  ac  denique  perpetua  horum 
mediorum  dispensatio,  ac  potestas  administrationis  a  Chri- 
sto  derivatur  in  ministros.  «  Data  est  mihi  omnis  potestas 
in  coelo  et  in  terra:  euntes  ergo  docete  omnes  gentes,  bapti- 
zantes  eo$  etc.  »  Mt.  XXVIII.  18.  19.  u  Sicut  mdsit  me  Pa- 
ter,  et  ego  mitto  vos...  accipite  Spiritum  Sanctum :  quorum 
remiseritis  peccata ,  remittuntur  eis  etc.  »  Io.  XX.  21.  23. 
u  Seipsum  tradidit  %>ro  ea  (Ecclesia),  ut  illam  sanctificaret 
mundans  lavacro  aquae  in  verbo  vitae  »  Eph.  V.  26.  Et  uni- 
versalius  :  u  de  plenitudine  eius  nos  omnes  accepimus  et 
gratiam  pro  gratia  n  Io.  I.  16.  u  Crescamus  in  illo,  qui  est 
caput  Christus,  ex  quo  totum  corpus  compactum  et  conne- 

xum   per  omnem   iuncturam   subministrationis,   secundum 
operationem  in  mensuram  uniuscuiusque  membri.  augmen- 
tum  corporis  facit  in  aedificationeni  sui  in  charitate  »  Eph. 
IV.  16;  Coloss.  I.  18-20;  ll.  19. 

Ex  principiis  positis  liaec  consequuntur.  a)  In  praesenti 
oeconomia  nulla  possunt  esse  sacramenta  efficacia  gratiae, 
quorum  dignitas  et  virtus  non  sit  ex  meritis  Christi ;  quia 
ipse  est  causa  meritoria  omnis  gratiae.  b)  Nulla  possunt 
esse,  quae  non  administrentur  nomine  et  auctoritate  Chri- 
sti ;  quia  ab  ipso  pendet  applicatio  sui  meriti  et  dispensa- 
tio  gratiae ,  quani  promeruit.  Unde  c)  nulla  possunt  esse 
sacramenta,  quorum  institutio  non  sit  sicut  fundata  in  ine- 
ritis  Christi,  ita  et  facta  vel  immediate  a  Christo  ipso,  vel 
saltem  (de  quo  mox  dicemus)  dependenter  ab  eius  humana 
etiam  voluntate,  iussu  et  auctoritate  ipsius;  quia  ipse  est 
mediator  novi  testamenti ,  conditor  et  eaput  Ecclesiae ,  et 
summus  sacerdos.  d)  Denique  nulla  possunt  esse  sacramen- 
ta,  quibus  Christi  ipsius  potestas  remittendi  peccata  et  con- 
ferendi  gratiam  alligata  fuerit  ita,  ut  eam  independenter  a 
sacramentis  exercere  non  potuerit  aut  non  possit ;  licet  haec 
potestas  ministris  Christi  in  Ecclesia  non  sit  communicata 
nisi  alligata  sacramentis,  et  quatenus  ipsi  nomine  Christi 
sunt  administratores  sacramentorum  efficacium  gratiae.  Nam 
in  Christo  ratio  causae  meritoriae  universalis  et  potestas  uni- 
versalis  ad  remittenda  peccata  et  ad  conferendam  gratiam 
erat  fundamentum  ac  principium,  ex  quo  sequebatur  pote- 
stas  velut  jparticularis  ad  instituenda  sacramenta  ;  ergo  j>o- 
testas  illa  universalis  non  poterat  et  non  potest  esse  restri- 
cta  et  alligata  sacramentis. 

Iam  si  Christus  homo  formaliter  consideretur  ut  meren* 
gratiam,  media  gratiae,  institutionem  et  dignitatem  sacra- 
mentorum,  ita  in  ordine  ciiusae  meritoriac  est  causa  supre- 
ma.  At  si  spectatur  humana  Christi  natura  in  comparatio- 
ne  cum  divinitate,  et  opus  meritorium  et  applicatio  meriti 
et  institutio  sacramentorum,  quatenus  sunt  functiones  natu- 
rae  humanae ;  ita  natura  humana  et  opus  meritorium  et  in- 
stitutio  sacramentorum  sunt  Dei  instrumentum  coniunctum. 
Dignitas  enim  ad  infinitum  valorem  meriti,  et  potestas  ad 

applicationem  gratiae  ac  institutionem  sacramentorum  in 
humana  natura  est  ex  unione  hypostatica  cum  Verbo ,  et 
ad  naturam  humanam  derivatur  ex  persona  divina,  cuius 
facta  est  natura  propria  (supra  th.  X.  n.  III).  Prae  Deo 
igitur  causa  principe  gratiae  et  mediorum  salutis  ipsiusque 
saiutis  nostrae,  atque  adeo  institutore  sacramentorum  per 
potestatem  auctoritatis,  Christus  ut  homo  potest  dici  causa 
mlnisterialis  (1)  etiam  ad  institutionem  sacramentorum. 
Prae  ministris  vero,  ad  quos  a  Christo  derivatur  potestas, 
ut  sacramenta  sanctificata  Christi  meritis  et  instituta  a 
Christo  ipsius  noinine  et  auctoritate  administrent,  Christus 
etiam  ut  homo  est  causa  principalis  et  habetpotestatein  au- 
ctoritatis  secundum  quadruplicem  excellentiam  paulo  ante 
declaratam,  quae  tamen  auctoritas  longe  alia  est  quam  au- 
ctoritas  divinitatis,  prae  qua  (ut  diximus)  est  ministerialis. 
u  Potestas  auctoritatis  convenit  Christo,  secundum  quod  est 
Deus ,  licet  et  potestas  excellentiae  possit  auctoritas  nomi- 
nari  per  comparationem  ad  alios  ministros  »  s.  Thom.  3. 
q.  64.  a.  4.  ad  2. 

Ut  ergo  quoad  institutionem  et  applicationem  sacramen- 
torum  distinguatur  potestas  divinitatis  et  humanitatis  Chri- 
sti,  atque  ab  utraque  ministerium  dispensationis  in  meris 
hominibus,  potestas  divina  dicitur  auctoritatis,  potestas  in 
humana  natura  Christi  dicitur  excellentiae,  potestas  dispen- 
sationis  a  Christo  communicata  suis  ministris  dicitur  mi- 
nisterialis,  Totam  hanc  doctrinam  habes  apud  s.  Thomam. 
u  Christus ,  secundum  quod  Deus  est ,  operatur  in  sacra- 
mentis  per  auctoritatem,  secundum  autem  quod  est  homo , 
operatur  ad  interiores  effectus  sacramentorum  meritorie , 

(1)  u  Sic  Deus  dilexit  mundum,  ut  Jfiliuni  suum  unigenitum  daret,  ut 
omnis  qui  credit  in  eum  non  pereat...  ut  salvetur  mundus  per  ipsum  * 
Io.  III.  16.  17.  u  Misit  Deus  Filium  suum  factum  ex  muliere,  factum  sub 
lege,  ut  eos  qui  sub  lege  erant,  redimeret  »  Gal.  IV.  4.  «  Quoniam  qui- 
dem  Deus  erat  in  Christo  mundum  reconcilians  sibi  »  2.  Cor.  V.  19. 
«  Decebat  eum  (Deum),  propter  quem  omnia  et  per  quem  omnia,  qui 
multos  filios  in  gloriam  adduxerat,  auctorem  salutis  eorum  per  passio- 
nem  consummare  »  Heb.  II.  10.  «  In  capite  libri  scriptum  est  de  me,  ut 
faciam  Deus  voluntatem  tuam  ....  in  qua  voluntate  salvati  sumus  per 
oblationem.  corporis  Christi  semel  n  ib.  X.  7.  10.  etc, 

et  efficienter  sed  instrumentaliter.  Dictum  est  enim ,  quod 
passio  Christi  quae  competit  ei  secundum  humanam  natu- 
ram ,  causa  est  nostrae  iustificationis  et  meritorie  et  effe- 
ctive....  in  quantum  humanitas  est  instrumentum  divinita- 
tis  ijpsius.  Sed  tamen  quia  est  instrumentum  coniunctum  di- 
vinitati  in  persona,  habet  quamdam  principalitatem  et  cau- 
salitatem  resjpectu  instrumentorum  extrinsecorum ,  qui  $unt 
ministri  Ecclesiae.  Et  ideo  sicut  Christus,  in  quantum  Deus, 
habet  potestatem  auctoritatis  in  sacramentis ,  ita  in  quan- 
tum  homo,  habet  jpotestatem  ministerii  principalis  sive  pote- 
statem  excellentiae.  Quae  quidem  consistit  in  quatuor.  Pri- 
mo  quidem,  quod  meritum  et  virtus  passionis  eius  operatvr 
in  sacramentis...  Secundo  ad  potestatem  excellentiae,  quam 
Christus  habet  in  sacramentis ,  pertinet ,  quod  in  eius  no- 
mine  sacramenta  sanctificentur.  Et  quia  ex  eius  institutione 
sacramenta  virtutem  obtinent,  inde  est  quod  tertio  ad  ex- 
cellentiam  potestatis  Christi  pertinet,  quod  ipse  qui  dedit 
virtutem  sacramentis,  potuit  instituere  sacramenta.  Et  quia 
causa  non  pendet  ab  effectu ,  sed  potius  e  converso ,  ideo 
quarto  ad  excellentiam  potestatis  Christi  pertinet,  quod  ipse 
potuit  effectum  sacramentorum  sine  exteriori  sacramento  con- 
ferre  »  s.  Thom.  3.  q.  64.  a.  3. 

III.  Esse  itaque  solum  Deum,  proindeque  Christum  se- 
cundum  divinitatem ,  auctorem  ac  institutorem  sacramen- 
torum  principalem  ,  quia  solus  Deus  potestate  auctoritatis 
potest  coniungere  cum  signis  sensibilibus  infallibilem  col- 
lationem  gratiae  ;  et  esse  Christum  secundum  humanita- 
tem  institutorem  jootestate  cxcellentiae,  quia  omnis  gratiae 
distributio  et  omnia  instrumenta  gratiae  sunt  ex  meritis 
Christi,  et  proinde  etiam  pendent  in  sua  institutione  a  vo- 
luntate  humana  Christi ,  et  quia  totus  cultus  christianus 
et  proinde  elementa  praecipua  huius  cultus,  quae  sunt  sa- 
cramenta,  derivantur  a  Christo  summo  sacerdote ;  haec  in- 
quam  consequuntur  ex  ipsa  natura  sacramentorum.  Atque 
hoc  saltem  sensu,  si  ab  institutione  immediata  et  personali 
per  Christum  visibiliter  versantem  in  terris  vel  mediata  per 
Apostolos  praescindatur,  est  sine  dubio  de  fide,  omnia  sa- 
cramenta  novae  legis  esse  instituta  a  Christo  Deo-homine 

atque  ideo  iuris  divini.  Expressa  etiam  Concilii  Tridentini 
definitio  ad  minimum  hoc  sensu  sub  anathemate  damnat  : 
u  si  quis  dixerit  sacramenta  novae  legis  non  fuisse  omnia 
a  Iesu  Christo  Domino  nostro  instituta  »  sess.  VII.  can.  1. 
cf.  sess.  XIV.  P.  II.  can.  1. 

Quod  vero  spectat  ad  immediatam  institutionem  per 
Christum  versantem  visibiliter  in  terris  ,  non  defuerunt 
ante  Concilium  Tridentinum  theologi,  qui  aliqua  sacramen- 
ta  (nominatim  Confirmationem  et  extremam  Unctionem)  a 
Deo  per  Apostolos  instituta  esse  putarent.  Ita  videntur  de 
extrema  Unctione  docere  Hugo  Victorinus  (de  Sacr.  1.  II. 
P.  XV.  c.  2.)  et  Lombardus  4.  dist.  23.  Certe  s.  Bonaven- 
tura  4.  dist.  7.  a.  1.  q.  1.  et  dist.  23.  a.  1.  q.  2.  censuit  pro- 
babilius,  sacramenta  Confirmationis  et  extremae  Unctionis 
post  ascensionem  Domini  et  missionem  Spiritus  Sancti ,  a 
Spiritu  Sancto  per  Apostolos  fuisse  instituta.  Prorsus  ab- 
surdum  est ,  quod ,  nescias  quo  errore  deceptus,  affirmavit 
Alexander  Halensis  4.  q.  9.  m.  1,  sacramentum  Confirma- 
tionis  post  Apostolos  u  institutum  fuisse  Spiritus  Sancti  in- 
stinctu  in  Concilio  Meldensi  quantum  ad  formam  verborum 
et  materiam  elementarem,  cui  etiam  Spiritus  Sanctus  con- 
tulit  virtutem  sanctificandi  »  (1).  Post  Concilii  Tridentini 
definitiones  nullus  est  catholicus  theologus ,  qui  fas  esse 
putet  negare  institutionem  omnium  sacramentorum  imme- 
diate  factam  ab  ipso  Christo  Domino.  Non  tamen  consen- 
tiunt  theologi ,  utrum  hoc  sensu  institutionis  immediatae 
debeat  censeri  veritas  de  fide  definita  in  Concilio  Tridentino. 
Aliqui  ut  Bellarminus  (1.  I.  c.  23.)  et  Vasquez  (disp.  135. 
c.  1.)  id  affirmant ;  Suarez  (disp.  12.  sect.  1.)  et  Arriaga 
(disp.  18.  sect.  1.)  aiunt,  veritatem  esse  certam  ex  verbis 
Concilii,  non  tarnen  audent  dicere  simpliciter  esse  de  fide, 
quia  Concilium  particulam  illam  immediatae  institutionis 
non  habet.  Eodem  fere  modo  negant  etiam  alii  Ruardus 
Tapper  et  Iodocus  Ravestein  doctores  Lovanienses  qui  in- 

(1)  In  Conc.  Meldensi  habito  anno  845.  nihil  de  sacramento  Confir- 
mationis  aliad  habetur;  nisi  quod  eius  administratio  can.  44.  interdicitur 
Chorepiscopis,  qua  ipsa  in  prohibitione  appellat  Concilium  ad  auctorita- 
tem  Innocentii  I.  Pontiflcis  saec.  V.  ineunte.  (Mansi  T.  XIY.  p-  829.) 

terfuerant  Concilio ,  Estius ,  Iuenin ,  Tournely,  Cardinalis 
Grotti,  Drouin  etc,  hanc  institutionem  immediatam  omnium 
sacramentorum  per  Christum  in  terris  versantem  esse  in 
Concilio  definitam,  quamvis  omnes  fateantur,  eam  in  dubium 
vocare  post  Concilium  Tridentinum  iam  fas  non  esse.  Du- 
rum  sane  et  difficile  conciliari  posse  videtur  cum  scopo 
Concilii  eiusque  constanti  praxi,  qua  solas  haereses  Nova- 
torum  Ecclesiam  infestantium  non  autem  opiniones  Docto- 
rum  catholicorum  directe  damnare  propositum  habebat,  ut 
dicamus  Concilium  directe  damnasse  tamquam  haeresim  opi- 
nionem  s.  Bonaventurae  doctoris  gravissimi,  in  cuius  sacra 
familia  et  schola  plures  ex  Patribus  et  theologis  Tridentinis 
educati  fuerant. 

Distinguendum  ergo  esse  videtur.  Sacramenta  per  Apo- 
stolos  instituta  dici  possent  tripliciter.  a)  Ita  ut  virtus  sa- 
cramentorum  non  penderet  immediate  a  meritis  Christi,  sed 
a  meritis  congruis  ipsorum  Apostolorum ;  hoc  sensu  catho- 
lici  Doctores  et  inter  hos  ipse  s.  Thomas  (3.  q.  64.  a.  4.) 
institutionem  per  Apostolos  possibilem  quidem  fuisse,  nulli 
autem  umquam  ita  factam  esse  docuerunt.  b)  Posset  intel- 
ligi  ita,  ut  Apostoli  potestate  a  Christo  ipsis  communicata, 
qua  vero  sub  directione  quidem  Spiritus  Sancti  sed  tamen 
suo  arbitrio  tamquam  rectores  Ecclesiae  uterentur,  potue- 
rint  instituere  et  instituerint  aliqua  sacramenta,  quibuscum 
Deus  ex  Christi  meritis  coniungeret  dignitatem  et  virtutem 
ad  conferendam  gratiam.  Hoc  modo  Apostoli  instituebant 
multas  sacras  observationes ,  cerimonias  et  ritus  etiam  ad 
administrationem  sacramentorum  pertinentes  ;  at  nemo  um- 
quam  videtur  affirmasse,  eos  habuisse  potestatem  hoc  modo 
sacramenta  instituendi.  Hinc  distinguit  Concilium  Triden- 
tinum  substantiam  sacramentorum  ,  ad  cuius  mutationem 
nulla  est  Ecclesiae  potestas,  et  ritus  accedentes  ad  substan- 
tiam,  qui  subsunt  Ecclesiae  dispositioni  sess.  XXI.  cap.  2. 
Posset  c)  concipi  institutio  per  Apostolos  ita,  ut  post  Chri- 
sti  ascensionem  Spiritus  Sanctus  per  Apostolos  tamquam 
sua  organa  revelationis  et  divinae  operationis  instituerit 
aliqua  sacramenta.  Hoc  modo  Apostoli  non  essent  proprie 
institutores ,   sed  potius  proniulga^ores  diyinae  institutio- 

nis ;  sicut  non  proprie  revelatores  erant  sed  promulgatores 

doctrinae,  quam  accipiebant  a  Spiritu  Sancto  Ecclesiae  tra- 

dendam.    Nihilominus  sicut  doctrinae  divinitus  revelatae , 

quas  Apostoli,  quia  portare  nondum  poterant,  non  a  Christo 

visibiliter  cum  ipsis  versante  sed  a  Spiritu  Sancto  invisibili 

acceperant,  dicuntur  aliquando  doctrinae  apostolicae,  quia 

ipsi  erant  primi  visibiles  earum  promulgatores  (cf.  tract. 

de  Tradit.  th.  I.) ,  ita  possent  sacramenta ,  si  dicto  modo 

fuissent  instituta,  dici  instituta  $er  Apostolos  eodem  sensu, 

quo  dici  possent  sacramenta  veteris  testamenti  instituta  , 

et  in  ipsis  Scripturis  aliquando  dicuntur  leges  datae  per 

Moysen  vel  etiam  a  Moyse.  Iam  hic  est  sensus,  quo  s.  Bo- 

naventura  et  probabiliter  etiam  Hugo  Victorinus  et  Lom- 

bardus  existimabant,  aHqua  sacramenta  esse  per  Apostolos 

instituta.  Bonaventura  ita  loquitur.  u  Alii  probabilius  di- 

cunt  et  Magister  videtur  hoc  sentire  imo  aperte  dicit,  quod 

Spiritus  Sanctus  per  Apostolos  hoc  sacramentum  (extremae 

Unctionis)  instituit,  sicut  supra  dictum  est  de  sacramento 

Confirmationis.  Et  quod  hoc  potuerit  esse,  manifestum  est, 

cum  ipse  sit  doctor  praecipuus   sicut  et  Christus  . . .    Ipse 

(Deus)  immediate  loquebatur  Moysi ,  et  post  Moyses  prae- 

cipiebat  populo  sicut  nuntius  Dei  et  minister ;  sic  Spiritus 

Sanctus  Apostolis,  et  ipsi  ut  ministri  populis  exponebant. 

Unde  sacramentorum  institutionem  non  attribuimus  nisi  Deo 

vel  per  Filium  vel  per  Spiritum  Sanctum  (in  Apostolis) ... 

Sic  institutio  sacramentorum  respicit  Deum  ut  auctorem , 

et  Apostolos  ut  ministros  in  proniulgando  n  s.  Bonav.  4. 

dist.  23.  a.  1.  q.  2.  Hoc  tertio  sensu  quo  veteres  illi  Docto- 

res  existimabant  aliqua  sacramenta  fuisse  a  Spiritu  Sancto 

per  Apostolos  instituta  (1) ,  puto  intelligi  debere ,  quando 

theologi  paulo  ante  memorati  negant,  institutionem  imme- 

diatam  omnium  sacramentorum  per  Christum  ipsum  esse  in 

Tridentino  Concilio  definitam  de  fide. 

(1)  Multo  gravius  est  quod  asseruit  Alexauder  Halensis  1.  c.  de  in- 
stitutione  saeramenti  Confirinationis  facta  a  Spiritu  Sancto  post  Apo- 
stolos  per  Ecclesiam,  quara  undequaque  falsam  opinionem  etiam  s.  Bo- 
naventura  fere  ipsis  verbis  magistri  sui  Alexandri  transcripsit  4.  dist.7. 
a.  l.q.4;  eani  vero  in  loco  posteriori  dist.  23 ,  queni  citavi  in  textu, 
retractasse  censeri  potest, 

Quidquid  vero  sit  de  definitione  fidei ,  verba  Concilii , 
spectato  etiam  consensu  subsequente  omnium  theologorum, 
et  spectata  sanctorum  Patrum  doctrina  de  sacramentis  ipsa- 
que  sacramentorum  insita  ratione,  ita  babent,  ut  ipse  Chri- 
stus  conditor  Ecclesiae  et  summus  sacerdos  per  se  ipsum 
institutor  omnium  sacramentorum  in  sua  Ecclesia  censeri 
omnino  debeat. 

Nam  1°.  omnia  universalia  instituta  in  Ecclesia  discer- 
nuntur  in  tres  ordines,  ut  alia  sint  ex  personali  ordinatione 
et  institutione  Christi,  cum  visibilis  in  terra  fundaret  Ec- 
clesiam  ;  alia  ex  ordinatione  Apostolorum  secundum  pote- 
statem  a  Christo  acceptam  ;  alia  ex  lege  Ecclesiae  subse- 
quentium  aetatum  potestate  item  a  Christo  delegata.  Quo- 
ties  igitur  institutorum  oisibilium  ac  rituum  in  Ecclesia  no- 
minatur  institutor  Christus,  intelligitur  Christus  institutor 
visibilis,  dum  in  terris  Ecclesiam  fundaret  et  opus  redem- 
ptionis  compleret.  Quando  ergo  docet  Concilium ,  u  sacra- 
menta  novae  legis  fuisse  omnia  a  Iesu  Ghristo  Domino  no- 
stro  instituta,  »  obvio  verborum  sensu  definitio  intelligitur 
de  Iesu  Christo  institutore  visibili  in  terris.  Etenim  do- 
cumenta  et  instituta  tradita  Ecclesiae  ab  Apostolis  post 
ascensionem  Domini,  sive  in  iis  fuerint  meri  promulgatores 
legis  divinae  acceptae  per  revelationem  et  ordinationem 
divinam,  sive  fuerint  ipsi  legislatores  potestate  apostolica 
sub  directione  Spiritus  Sancti,  non  tribuuntur  Iesu  Ghristo 
secundum  humanitatem  spectato  sed  Spiritui  Sancto  (ex- 
ceptis  iis,  in  quibus  Christus  homo  se  praesentem  sistebat 
ut  in  vocatione  Pauli  ad  apostolatum  et  in  plerisque  locis 
Apocalypsis).  "Unde  et  veteres  illi  Doctores  scholae,  qui  ali- 
quorum  sacramentorum  institutionem  per  Apostolos  vel  per 
Ecclesiam  admittebant ,  eam  factam  esse  dicunt  a  Spiritu 
Sancto  per  Apostolos.  Atqui  Concilium  docens  esse  omnia 
instituta  u  a  Iesu  Ghristo  Domino  nostro,  »  ipsa  appellatione 
designat  Ghristum,  aua  homo  est,  ut  institutorem  omnium 
sacramentorum,  atque  adeo  ut  institutorem  visibilem  dum 
compleret  oeconomiam  redemptionis  in  terris ,  non  autem 
ut  institutorem  per  Apostolos.  Insuper  de  sacramento  ex- 
tremae  Unctionis,  quod  ipsum  maxime  a  nonnullis  diceba- 

tur  institutum  a  Spiritu  Sancto  per  Apostolos,  Concilium 
diserte  et  nominatim  docet ,  esse  institutum  a  tamquam 
vere  et  proprie  sacramentum  novae  legis  a  Christo  Domino 
nostro  /  »  per  Apostolum  autem  Iacobum  solum  esse  u  fi- 
delibus  commendatum  et  promulgatum  n  sess.  XIV.  P.  II. 
cap.  1.  can.  1.  Ubi  institwtionem  per  Apostolum  vides  di- 
serte  excludi. 

2°.  Theologi  licet  non  consentiant  de  defmitione  directa 
tamquam  veritatis  fide  credendae,  concedunt  tamen  et  af- 
firmant  unanimes ,  verba  Concilii  ita  esse  comparata ,  ut 
nemini  iam  fas  sit  immediatam  oranium  sacramentorum  in- 
stitutionem  per  Christum  ipsum  in  dubium  vocare.  Talis 
vero  consensus  satis  manifestat  communem  sensum  ipsius 
Ecclesiae. 

3°.  In  Scripturis  solemnis  institutio  saltem  praecipuo- 

rum  sacramentorum  baptismi,  poenitentiae,  et  Eucharistiae 

per  ipsum  Iesum  Christum  diserte  describitur  ;   secundum 

analogiam  ergo  idem  institutionis  modus  quoad  alia  omnia 

sacramenta  colligi  debet  ex  ipsis  Scripturis ,   nisi  de  alio 

institutionis  modo  aliunde  constet.   Atqui  aliunde  non  so- 

lum  non  constat  de  deviatione  ab  hac  analogia,  sed  potius 

eius  constantia  manifesto  confirmatur.  Apud  Patres  univer- 

sos  nullum  uspiam  est  indicium,  sacramentum  aliquod  esse 

ex  institutione  apostolica ;  sed  ubique  vel  supponunt  tam- 

quam   per  se  notum ,   vel  etiam  diserte   quamvis  ut  in  re 

manifesta  solum  obiter  declarant  immediatam  institutionem 

per  Christum  ipsum.   Docent  a)  verba  sacramentalia  esse 

verba  Domini  Iesu,  et  esse  instituta,  ut  a  ministris  nomine 

et  velut  in  persona  ipsius  Iesu  Christi  institutoris  perpetuo 

adhibita  creatricem  et  transformantem  habeant  efficaciam. 

Unde  in  Apostolis   et  eorum  successoribus  nullum   aliud 

agnoscunt  ministerium  in  sacramentis  quam  administratio- 

nis  et  dispensationis  iuxta  Christi  institutionem.  Hinc  b)  de- 

clarant,  sacramenta  nullo  sensu  posse  dici  Apostolorum  sed 

omnino  esse  sacramenta  Christi  (vide  supra  th.  X).  In  his 

principiis  continetur,  quod  c)  etiam  diserte  docent :  u  ergo 

auctor  sacramentorum  qui  est,  nisi  Dominus  Iesus?  De  coelo 

ista  sacramenta  venerunt  n  vulgatus  Ambrosius  de  Sacram, 

lib.  IV.  c.  4.   u  Ab  ipsa  Dei  sapientia  liomine  assumpto,  a 
quo  in  libertatem  vocati  sumus,  pauca  sacramenta  saluber- 
rima  constituta  sunt,  quae  societatem  cbristiani  populi... 
continerent  »  Augustinus  de  vera  Relig.  n.  33. 

4".  Ipsa  intima  sacramentorum  ratio  ut  a  Patribus  de- 
scribitur ,  quomodo  cobaereat  cum  immediata  institutione 
per  Cbristum  ,  iam  ex  dictis  apparet.  Praeterea  Verbum 
caro  factum  Christus  Iesus  ipse  visibilis  in  terris  instituit 
suam  visibilem  Ecclesiam  ;  adeoque  etiam  in  bac  funda- 
tione  Ecclesiae  instituit  et  ordinavit  ipseinet  fundamenta 
ac  elementa  essentialia  religionis  et  cultus  cbristiani ,  ad 
baec  autem  pertinent  cum  sacrificio  sacramenta.  Non  ergo 
potest  dubitari  de  immediata  eorum  institutione  per  Cbri- 
stum  facta,  dum  visibilis  in  terris  oeconomiam  redemptio- 
nis  compleret  et  suam  'fundaret  Ecclesiam.  a  Apostoli  et 
eorum  successores  sunt  vicarii  Dei ,  quantum  ad  regimen 
Ecclesiae  constitutae  per  fideni  et  fidei  sacramenta.  Unde 
sicut  non  licet  eis  constituere  aliam  Ecclesiam  (nec  ipsi  banc 
Ecclesiam  instituerunt) ;  ita  non  licet  eis  tradere  aliam  fi- 
dem  neque  instituere  alia  sacramenta  (neque  baec  sacramen- 
ta  ab  ipsis  instituta  sunt)  ;  sed  per  sacramenta ,  quae  de 
latere  Cbristi  pendentis  in  cruce  fluxerunt,  dicitur  esse  fa- 
bricata  Ecclesia  Cbristi  »  (quia  pertinent  sacramenta  ad 
essentialia  fundamenta  Ecclesiae)  s.  Thom.  3.  q.  64.  a.  2. 
ad  3.  Vide  Bellarmin.  1. 1.  c.  23 ;  de  Lugo  disp.  VII.  sect.  1; 
Drouin  1.  I.  q.  5. 

Corollarium.  Si  quaestio  sit  non  de  facto  sed  de  possi- 
bilitate  institutionis  sacramentorum  per  Apostolos  vel  ge- 
neratim  per  meros  homines,  seposita  potestate  auctoritatU 
quae  Deo  est  propria  et  non  communicabilis ,  prae  oculis 
habeatur  triplex  modus  diversus,  quo  concipi  posse  diximus 
talem  institutionem  per  Apostolos  ;  vel  ita  scilicet  ut  sa- 
cramentorum  valor  ac  dignitas  fundaretur  in  supernatura- 
libus  meritis  hominum  instituentium ;  vel  ita  ut  potestatem 
habuissent  apostolicam  instituendi  sacramenta  fundata  ta- 
men  in  meritis  Christi ;  vel  ita  ut  Spiritus  Sanctus  post 
Domini  abitum  in  coelum  ,  sicut  per  Apostolos  tamquam 
suos  praecones  revelavit  veritates,   ita  instituisset  sacra- 

menta.  Hac  distinctione  posita  nullum  est  dubium  ,  quin 
sacvamenta  liaec  nostra  essentialiter  eadem  potnerint  insti- 
tui  tertio  modo  et  etiam  modo  secundo,  quem  intellexisse 
videtur  s.  Augustinus  in  Ioann.  tract.  V.  nn.  7.  9.  ubi  ait: 
u  potuit  Dominus  Iesus  Christus,  si  vellet,  dare  potestatem 
alicui  servo  suo,  ut  daret  baptismum  suum  tamquam  vice 
sua ,  et  transferre  a  se  baptizandi  potestatem  et  consti- 
tuere  in  aliquo  servo  suo ,  et  tantam  vim  dare  baptismo 
translato  in  servum,  auantam  vim  haberet  baptismus  datus 
a  Domino.  Hoc  noluit  etc.  »  Potuit  scilicet  dare  potesta- 
tem  instituendi  sacramenta  eiusdem  valoris  ex  Christi  me- 
ritis  ac  sunt  haec  nostra,  sicut  dedit  potestatem  e.  g.  fe- 
rendi  leges,  quae  sunt  lege3  Apostolorum,  vim  tamen  ob- 
ligandi  habent  a  Deo. 

Imo  etiam  sensu,  quem  primo  loco  indicavimus,  non  abso- 
lnte  repugnare  institutionem  sacramentorum  efficacium  gra- 
tiae,  docent  s.  Thomas  et  plerique  theologi.  u  Potestatem 
excellentiae  potuit  Christus  ministris  communicare,  dando 
scilicet  eis  tantam  gratiae  plenitudinem,  ut  eorum  meritum 
operaretur  ad  sacramentorum  effectus,  ut  ad  invocationem 
nominum  ipsorum  sanctificarentur  sacramenta ,  et  ut  ita 
possent  sacramenta  instituere  »  s.  Thom.  3.  q.  64.  a.  4. 
Attamen  ea  potestas  et  ea  sacramenta  tantum  differrent  a 
potestate  et  sacramentis  Christi ,  quantum  distat  meritum 
puri  hominis  a  merito  Christi  Dei-hominis.  Cf.  de  Lugo 
disp.  VII.  sect.  2. 

THESIS  XV. 

De  potestate  in  ministris 

ad  conficienda  sacramenta  et  de  valore  sacramenlorum 

independente  a  fi.de  ac  meritis  ministri. 

«  Ministri   sacranientorum  sunt  causae  ministeriales  effectus  sacra- 

»  mentalis  (transubstautiationis  in  sacramento  permanente   et   gratiae 

»  in  sacramentis  reliquis),  non  tamen  alio  influxu  nisi  quatenus  lega- 

»  tione  pro  Christo  fungentcs  vicaria  potestate  ponunt  actionem  sacra- 

»  mentalem,   quae  ex  divina  institutione  per   nierita    Christi  suam  di- 

»  gnitatem  habet  et  virtutem  ad  producendum   effectum.  Ex  hac  ratione 

y>  virtutis  in  sacramentis  simul  iuncta,  natura  potestatis,  quae  pertinet 

»  ad  dona  gratis  data,  consequitur  veritas  catholica,  quod  sacramento- 

9  rnm  valor  et  effectus  a  fide  ac  sanctitate  ministri  non  pendet.  * 

%  I.  Ministri  sacramentorum  ponunt  sacramentalem  actio- 
nem  potestate  a  Christo  accepta,  nomine  et  in  persona  Chri- 
sti.  Quando  igitur  ipsa  actio  sacramentalis  est  instrumentalis 
causa  effectuum,  profecto  etiam  ponens  actionem  est  causa 
eorundem  eifectuum,  non  quidem  causa  principalis  sed  mini- 
sterialis,  quia  sacramentum  non  habet  virtutem  a  ministro 
sed  a  Deo  et  Christo  institutore,  et  quia  minister  potestate 
et  nomine  Christi  agit.  Ex  hoc  vero  ipso  quod  virtus  in- 
strumentalis  seu  dignitas  supernaturalis  exigens  effectum 
non  est  in  ministro  sed  solum  in  actione  sacramentali,  qua- 
tenus  ponitur  a  ministro  agente  nomine  Christi,  consequens 
est,  non  alium  esse  ministri  inflnxum  ad  jproducendum  ef- 
fectum  sacramenti  praeter  ipsam  positionem  sacri  signi  ex 
Christi  institutione  efficacis.  Non  ergo  verum  est,  quod  ali- 
qui  theologi  docebant  asserentes  duplicem  influxum,  unum 
visibilis  sacramenti,  alterum  distinctum  ipsius  ministri  (si 
habeat  characterem  Ordinis)  per  potentiam  activam  chara- 
cteris,  ut  aiebant.  Quod  influit  seu  quod  per  suam  virtu- 
tem  moralem  exigit  effectum  est  sacramentum ,  sacramen- 
tum  autem  eonficitur  actione  aliqua  ministri ;  unde  mini- 
ster  sive  ordinatus  sive  non  ordinatus  (ut  in  matrimonio 
et  aliquando  in  baptismo)  non  influit  ad  effectum  nisi  per 
suam  actionem  humanam,  quae  exercita  nomine  Christi  ex 
institutione  Christi  est  sacramentalis  et  efficax.  Non  ergo 
ille  duplex  est  influxus  sed  unus  tantum,  sicut  e.  g.  dum 
iudex  profert  sententiam  absolvendo  reum ,  iudex  non  per 
aliud  quam  per  latam  sententiam  absolvit;  nec  ad  effe- 
ctum  duplex  estinfluxus,  alius  iudicis  et  alius  sententiae, 
sed  unus  tantum  sententiae  scilicet,  quae  vero  prolata  est 
a  legitimo  iudice. 

Ex  his  apparet,  quomodo  sacerdotes  habeant  veram  po- 
testatem  a  Christo  sibi  communicatam  remittendi  peccata, 
ut  constat  ex  verbis  Christi  Io.  XX.  23,  et  iterum  defini- 
tum  est  in  Concilio  Tridentino  sess.  XIV.  cap.  1.  6.  can.  3; 
quod  idem  etiam  sentiendum  est  de  ministrorum  potestate 
abluendi  peccata  per  baptismum  et  conferendi  effectum  per 
alia  sacramenta.  Potestas  haec  non  est  ahsoluta,  ut  quo  eis 
modo  placuerit,  remittant  e.  g.  peccata  poenitentibus ;  sed 

est  unice  potestas,  ut  nomine  et  in  persona  Christi  ponant 
tarnquam  sacramentalem  eam  actionem  (puta  sententiam  iu- 
dicialem  in  coniunctione  cum  debita  poenitente  submissione 
peccatoris) ,  quae  a  Christo  instituta  est  in  sacramentum 
efficax  gratiae.  Hoc  ipsum  enuntiatur  vulgato  axiomate, 
quo  dici  solet  :  potestas  ministri  alligata  est  sacramentis, 
Vide  Vasquez  disp.  135.  c.  3;  de  Lugo  disp.  VIII.  sect.  1. 
n.  5.  seqq.  U^  -,    - 

Porro  ex  his  intelligitur ,  ministrum  in  sacramentis , 
quae  constant  ipsa  applicatione  actionis  transeuntis ,  esse 
per  sacramentum  causam  ministerialem  gratiae  immedia- 
tam ;  in  Eucharistia  vero  ministrum  conficiendo  sacramen- 
tum  esse  immediatam  causam  ministerialem  transubstan- 
tiationis  ,  et  solum  mediate  posse  dici  ministrum  gratiae. 
Qui  vero  porrigit  sacramentum,  non  est  ministerialis  causa 
gratiae,  quae  producitur  a  sacramento  ;  sicut  enim  susce- 
ptio  Eucharistiae  non  est  sacramentum  et  causa  gratiae , 
sed  solum  sacramenti  permanentis  applicatio  et  conditio , 
sine  qua  sacramentum  suum  effectum  ex  opere  operato  non 
producit  (supra  ad  th.  X.  Coroll.  2.);  ita  adhuc  minus  por- 
rectio  sacramenti  et  proinde  etiam  is  qui  porrigit,  potest  W 
dici  causa  gratiae, 

II.  Si  in  ministris  deficiente  fide,  ecclesiastica  commu- 
nione,  vel  sanctitate  deficeret  etiam  potestas  ministerii  ita, 
ut  sacramenta  valide  conferre  non  possent,  ratio  repetenda 
foret  vel  ex  natura  insita  sacramentorum ,  quam  ex  insti- 
tutione  habent,  vel  ex  natura  potestatis  ministerialis  ut  a 
Christo  communicatur.  Posset  scilicet  fides  et  sanctitas  mi- 
nistri  ad  valorem  et  effectum  sacramentorum  requiri,  quod 
haec  aliquo  modo  suam  efficaciam  derivarent  ex  merito  dis- 
pensantis  ;  vel  supposita  etiam  independentia  sacramento- 
rum  a  merito  ministri ,  nihilominus  potuisset  sacramento- 
rum  institutor  et  auctor  potestatis  administrantis,  hanc  al- 
ligatam  velle  fidei  aut  sanctitati  ministrorum.  Atqui  ex 
doctrina  apostolica  certo  constat,  neque  sacramenta  in  sua 
dignitate  suaque  virtute  pendere  a  fide  et  merito  dispen- 
santis,  nec  potestatem  ministerialem  fidei  et  merito  ipsius 
ministri   alligatam  esse  ;   sed  hanc  esse  simpliciter  donum 

gratis  datum,  unde  u  mali  bona  ministrando  se  tantummodo 
laedunt ;  et  cerea  fax  accensa  sibi  quideni  detrimentum 
praestat,  aliis  vero  lumen  in  tenebris  administrat,  »  ut 
loquitur  Nicolaus  I.  (in  Respons.  ad  Bulgar.  c.  71.  Mansi 
T.  XV.  p.  425.). 

1°.  Prius  doctrinae  caput,  quod  dignitas  et  valor  sacra- 
mentorum  a  fide  et  sanctitate  ministri  est  independens:  in 
disputationibus  adversus  rebaptizantes  a  III  ad  V  saecu- 
lum  multipliciter  ex  ipsa  sacramentorum  natura  secundum 
normam  apostolicae  traditionis  stabilitum  videmus  et  de- 
claratum.  Principii  instar,  quod  ex  ipsa  natura  sacramen- 
torum  et  potestatis  ministerialis  in  eorum  dispensatione 
consequitur,  ratum  erat  apud  catholicos ,  sacramenta  non 
esse  ministrorum  sed  Christi ;  sanctitatem  scilicet  et  virtu- 
tem  sacramentorum  totam  esse  ex  meritis  Cbristi  et  divi- 
na  institutione ,  dispensatoremque  ipsum  principalem  esse 
Christum,  cuius  nomine  et  auctoritate  ministri  agunt.  Con- 
sequenter  sacramentum  sive  a  bono  sive  a  malo  miuistro 
dispensetur,  idem  manet  in  sua  sanctitate  et  virtute.  «  Do- 
minus  Iesus  Christus  noluit  baptismum  suum  (idem  valet 
de  omnibus  sacramentis  propter  identitatem  rationis)  alicui 
dare ,  non  ut  nemo  baptizaretur  baptismo  Domini ,  sed  ut 
semper  ipse  Dominus  baptizaret.  Id  actum  est ,  ut  et  per 
ministros  Dominus  baptizaret,  id  est,  ut  quos  ministri  Do- 
mini  baptizaturi  erant,  Dominus  baptizaret  non  illi.  Aliud 
est  enim  baptizare  per  ministerium,  aliud  baptizare  per  po- 
testatem.  Baptisma  enim  tale  est,  qualis  est  ille,  in  cuius 
potestate  datur;  non  qualis  est  ille,  per  cuius  ministerium 
datur . . .  quod  dabatur  a  Paulo  et  quod  dabatur  a  Petro, 
Christi  est ;  et  si  datum  est  a  Iuda,  Christi  erat.  Dedit 
Iudas  et  non  baptizatum  est  post  Iudam,  dedit  Ioannes  et 
baptizatum  est  post  Ioannem  ;  quia  si  datus  est  a  Iuda  ba- 
ptismus,  Christi  erat ;  qui  autem  a  loanne  datus  est,  Ioan- 
nis  erat.  Non  Iudam  Ioanni,  sed  baptismum  Christi  etiam 
per  Iudae  manus  datuin  baptismo  ]oannis  etiam  per  rnanus 
Ioannis  dato  recte  praeponimus ...  Quos  baptizavit  Iudas, 
Christus  baptizavit :  sic  ergo  quos  baptizavit  ebriosus,  quos 
baptizavit  homicida,  quos  baptizavit  adulter,  si  baptismus 

Christi  erat ,  Christus  baptizavit.  Non  tiineo  adulterum , 
non  ebriosum,  non  homicidara,  quia  columbam  adtendo,  per 
quam  mihi  dicitur :  hic  est  qui  baptizat  (Io.  I.  33.)  n  s,  Au- 
gustinus  in  Io.  tr.  V.  n.  6.  18.  Sed  de  his  satis  in  supe- 
rioribus  actum  est ,  ubi  declaravimus  virtutem  sacramen- 
torum  (th.  X.). 

Quando  Patres  ex  natura  ipsa  sacramentorum  hac,  qua 
diximus,  ratione  ostendunt  eorundem  independentiam  a  fide 
et  meritis  ministri ,  directe  propositum  eis  est  subvertere 
principium,  cui  maxime  innitebantur  adversarii,  non  posse 
scilicet  Spiritum  Sanctum  dare,  qui  Spiritum  Sanctum  non 
habent;  in  quam  sententiam  iactare  solebant  Donatistae 
sententiam  illam,  ut  ait  s.  Optatus  1.  V.  n.  6,  u  de  vico  col- 
lectam  non  de  libro  lectam  »  :  nemo  dat,  quod  non  habet. 
Attamen  principium  Patrum  de  independentia  sanctitatis  et 
virtutis  sacramentorum  a  fide  et  meritis  ministri  per  se 
et  seorsum  spectatum  probaret  tantummodo ,  non  requiri 
fidem  et  merita  ministrorum  ex  ipsa  insita  natura  sacra- 
mentorum;  sed  nondum  demonstraret  potestatem  ministe- 
rialem  ex  lege  et  institutione  Christi  alligatam  non  esse 
fidei  aut  gratiae  in  ministris. 

Igitur  2°.  cardo  rei  in  eo  vertitur,  ut  ipsa  potestas  mi- 
nisterialis  demonstretur  indejpendens  a  fide  et  sanctitate 
ministroritm.  Huius  autem  independentiae  proprie  dicta  de- 
monstratio  peti  non  potest  nisi  ex  doctrina  apostolica.  Ita 
spectata  quaestione  solet  fateri  Augustinus,  claram  doctri- 
nam  de  potestate  etiam  haereticorum  ad  conferenda  sacra- 
menta  in  Scripturis  non  contineri ;  at  vero,  aiunt  Patres, 
praeter  Scripturam  esse  aliud  principium  catholicae  cogni- 
tionis,  traditionem  apostolicam;  et  huius  traditionis  certum 
criterium  esse  pastorum  consensionem.  Hanc  porro  traditio- 
nem  apostolicam  demonstrant,  esse  omnino  luculentam. 

a)  Eam  manifestam  reddunt  tum  universalis  nullisque 
adhuc  invectis  dubiis  tranquilla  consuetudo  omnium  Eccle- 
siarum  usque  ad  Agrippini  tempora;  tum  motis  quaestioni- 
bus  de  valore  sacramenti  ab  haereticis  collati  reclamatio 
Pontificis  Eomani  et  sub  ipso  aliorum  pastorum  tamquam 
contra  novitatem  corruptricem  vetustatis;  denique  postquam 

Franxdin  ,  de  sacramentis.  13 

ipsa  inquisitione  et  diligenti  tractatione  res  erat  ad  liqui- 
duni  deducta ,  instantior  praedicatio  et  solemnes  Concilio- 
rum  definitiones. 

Stephanus  Pontifex,  ubi  propagari  et  confirmari  coepit 
nova  Afrorum  sententia ,  illud  unum  potissimum  opposuit 
fidei  munimentum  :  «  nihil  innovetur,  nisi  quod  traditum 
est  n  apud  Cyprianum  ep.  74.  u  Quondam  igitur  venerabi- 
lis  memoriae  Agrippinus  Carthaginensis  Episcopus,  ait 
Vincentius  Lirinensis ,  primus  omnium  mortalium  con- 
tra  divinum  canonem,  contra  universalis  Ecclesiae  regu- 
lam,  contra  sensum  omnium  consacerdotum,  contra  morem 
ac  instituta  maiorum  rebaptizandum  esse  censebat.  .  .  . 
Cum  ergo  undique  ad  novitatem  rei  cuncti  reclamarent 
atque  omnes  quaquaversum  sacerdotes  pro  suo  quisque  stu- 
dio  reniterentur ,  tunc  bonae  memoriae  Papa  Stephanus 
Apostolicae  Sedis  Antistes  cum  ceteris  quidem  collegis  suis 
sed  tamen  prae  ceteris  restitit,  dignum,  ut  opinor,  existi- 
mans,  si  reliquos  omnes  tantum  fidei  devotione  vinceret, 
quantum  loci  auctoritate  superabat.  Denique  in  epistola  , 
quae  tunc  ad  Africam  missa  est,  idem  his  verbis  sanxit: 
nihil  novandum,  nisi  quod  traditum  est  »  Commonit.  c.  9. 
Augustinus  quoque  ubi  memorat  hoc  Stephani  decretum, 
in  eo  nihil  aliud  quam  traditionis  apostolicae  defensionem 
agnoscit.  u  Apostoli  quidem,  inquit,  exinde  nihil  praecepe- 
rant  (consignatum  in  Scripturis),  sed  consuetudo  illa  quae 
opponebatur  Cypriano,  ab  eorum  traditione  exordium  sump- 
sisse  credenda  est;  sicut  sunt  multa,  quae  universa  tenet 
Ecclesia,  et  ob  hoc  ab  Apostolis  praecepta  bene  creduntur, 
quamquam  scripta  non  reperiantur  »  Augustinus  de  Bapt. 
1.  V.  n.  31.  u  Nondum  erat  diligenter  illa  baptismi  quaestio 
pertractata;  sed  tamen  saluberrimam  consuetudinem  tenebat 
Ecclesia,  in  ipsis  quoque  schismaticis  et  haereticis  corri- 
gere  quod  pravum  est,  non  iterare  quod  datum  est...  Quam 
consuetudinem  credo  ex  apostolica  traditione  venientem , 
sicut  multa  quae  non  inveniuntur  in  litteris  eorum  neque 
in  Conciliis  posteriorum;  et  tamen  quia  per  universam  cu- 
stodiuntur  Ecclesiam,  non  nisi  ab  ipsis  tradita  et  commen- 
data  creduntur.  Hanc  ergo   consuetudinem   per   Agrippi- 

num  praedecessorem  suum  dicit  sanctus  Cyprianus  quasi 
coepisse  corrigi;  sed  sicut  diligentius  inquisita  veritas 
docuit,  quae  post  magnos  dubitationum  fluctus  ad  plenarii 
Concilii  confirmationem  perducta  est,  verius  creditur  per 
Agrippinum  corrumpi  coepisse  non  corrigi  »  Ibid.  1.  II. 
n.  12.  et  alibi  saepe.  Confer  de  triplici  stadio,  in  quo  con- 
sideranda  est  tota  haec  quaestio,  tractatum  nostrum  de 
Traditione  th.  XXIII. 

b)  Conciliorum  definitiones  hac  de  re  usque  ad  Augustini 
tempora  plures  exstant;  directa  quidem  definitio  contra  re- 
baptizantes  Afros  data  est  in  Conc.  Arelat.  I.  anno  314,  in 
Conc.  dein  Nicaeno  ipso  redeuntes  Novatiani  per  solam  poe- 
nitentiam  suscipiuntur,  et  non  alii  haeretici  quam  Pauli 
Samosateni  asseclae  baptizari  iubentur  (can.  8.  19.) ,  quod 
scilicet  Paulianistae  formam  legitimam  non  servarent,  ut 
declarant  Patres  Innocentius  I.  ep.  ad  Episcopos  Macedon. 
n.  10,  et  Augustinus  1.  de  haeres.  c.  44.  Pariter  rebaptis- 
mum  proscripsit  Conc.  Carthagin.I.  anno  348.  can.  1;  Lao- 
dicenum  can.  78.  Siricius  Pontifex  (ep.  ad  Himer.  Tarraco- 
nens.  c.  1.)  severissime  iubet  agnosci  tamquam  valide  in  sua 
secta  baptizatos  redeuntes  ad  Ecclesiam  u  Arianos  cum 
Novatianis  aliisque  haereticis,  »  u  quod,  inquit,  etiam  to- 
tus  oriens  occidensque  custodit.  » 

c)  Etsi  vero  in  eliquatione  quaestionis  directe  ageretur 
de  potestate  in  haereticis  ad  validam  collationem  baptismi 
et  subinde  Ordinis;  eadem  tamen  est  ratio,  sive  omnino  infi- 
deles  sint  ministri  sive  haeretici,  ut  constat  ex  disertis  de- 
clarationibus  Nicolai  I.  respons.  104.  ad  consulta  Bulgaro- 
rum,  Eugenii  IV.  in  Const.  pro  Armen.  et  ex  universali  con- 
sensione,  quamvis  tempore  s.  Augustini  forte  non  eadem  cer- 
titudine  adhuc  liqueret  de  infidelibus  non  baptizatis,  ut  de 
haereticis  vel  apostatis  baptizatis.  Cf.  Augustinum  contr. 
ep.  Parmen.  1,  II.  c.  13;  de  Bapt.  1.  VII.  c,  53.  Eadem  etiam 
est  ratio  ceterorum  sacramentorum,  quae  baptismi;  quod 
quidem  si  de  ministris  haereticis  sermo  sit,  constat  com- 
muni  consensione  et  auctoritate  Ecclesiae,  qua  sacramenta 
penes  schismaticos  et  eos  haereticos ,  apud  quos  valida  re- 
mansit  ministrorum  Ordinatio,  agnoscuntur  (excepto  sacra- 

mento  poenitentiae,  de  quo  non  ob  fidei  vel  sanctitatis  de- 
fectum  sed  ratione  iurisdictionis  alia  est  quaestio).  Si  autem 
agitur  de  ministris  quantumvis  peccatoribus  intra  Eccle- 
siam,  idem  explicitis  insuper  constat  definitionibus,  quarum 
occasionem  et  necessitatem  pepererunt  haereses  Waldensium, 
Wicleifitarum  et  Husitarum,  et  quae  exstant  in  professione 
fidei  ab  Innoc.  III.  praescripta  Waldensibus;  in  Constit.  Io- 
annis  XXII.  contra  errores  Fraticellorum;  in  Concil.  Con- 
stant.  art.  4.  Wiclefii,  et  in  professione  exigenda  a  suspe- 
ctis  haereseos  Wicleffianae  et  Husiticae  n.  22;  in  Trid. 
sess.  VII.  can.12. 

Hoc  caput  de  fide  et  probitate  ministri  habes  amplissime 
tractatum  apud  Drouinium  11.  de  Ke  sacramentaria  et  in 
omnibus  recentioribus  cursibus  theologicis,  ut  nobis  nihil 
necesse  sit  insistere  quaestionibus  historicis  de  controversia 
rebaptizantium,  quae  ad  theologiam  dogmaticam  vel  certe 
ad  hunc  tractatum  de  sacramentis  minus  pertinere  videntur. 

Corollarium.  Patrum  sententiae,  quae  hominum  mini- 
sterium  ad  actum  externum  restringere  et  ab  effectu  in- 
ternae  sanctificationis  omnino  excludere  videri  possent, 
interpretandae  sunt  eodem  modo  ac  quando  ipsis  sacramen- 
tis  effectum  externum,  soli  autem  Deo  sanctificationem  in- 
ternam  tribuere  videntur;  ministri  enim,  ut  ostendimus  in 
hac  thesi  n.  I,  non  aliter  concurrunt  ad  collationem  gratiae 
quam  per  ipsam  actionem  sacramentalem ,  in  qua  residet 
tota  virtus  instrumentalis  ad  gratiam  conferendam.  In  illis 
itaque  sententiis  Patres  vel  a)  originem  considerant  pote- 
statis  sanctificandi  per  sacramentum,  quae  sane  a  solo  Deo 
est;  sive  quod  eodem  redit,  considerant  potestatem  princi- 
palem,  a  qua  potestas  ministerialis  tota  derivatur;  vel  b) 
negant  in  homine  potestatem  sanctificandi  distinctam  a  po- 
testate  administrandi  sacramenta,  et  affirmant  eam  totam 
restrictam  et  alligatam  ad  sacramenta ;  vel  c)  excludunt 
meritum  ministri  ab  efficacia,  quae  inest  sacramentis;  vel  d) 
considerant  efficientiam  jpliysicam  gratiae,  eamque  non  sacra- 
mentis  et  ideo  etiam  non  ministris  sed  soli  Deo  tribuunt. 

Scholion,  Quaeri  saepe  solet,  quomodo  in  oriente  ab  ali- 
quibus  magni  nominis  Episcopis  adhuc  posterioribus  decen- 

niis  saecnli  IV.  sententia  de  rebaptizandis  haereticis  retine- 
ri  potuerit,  quando  in  occidente  tota  quaestio  intra  fines 
Ecclesiae  iam  plenissime  dilucidata  et  composita  erat,  nec 
nisi  a  schismaticis  ac  haereticis  Donatistis  adhuc  refricaba- 
tur.  Maiorem  ceteris  difficultatem  exhibere  putatur  s.  Ba- 
silius  in'epistola  1.  canonica  scripta  anno  374.  (ep.  188.  ad 
Amphiloch.  T.  III.  p,  268.  seqq.).  At  sententia  Basilii  omni- 
no  diversa  erat  ab  ea  Cypriani  et  Firmiliani,  quae  post  de- 
cretum  Pontificis  Stephani  saltem  paulatim,  certe  diu  ante 
Basilii  tempora,  ab  Ecclesia  eliminata  est,  et  u  veritas,  in- 
quit  Augustinus  (de  Bapt.  II.  n.  14.),  etiam  ad  plenarii  Con- 
cilii  auctoritatem  roburque  perducta  post  Cypriani  quidem 
passionem  (anno  258.)  sed  antequam  nos  (Augustinus)  nati 
essemus  »  (anno  353.).  Basilius  diserte  memorat  quidem  sen- 
tentiam  Cypriani  et  Firmiliani,  quod  haeretici  valide  bapti- 
zare  nequeant,  quia  Spiritum  Sanctum  non  habent,  quod  ae- 
que  valet  de  omnibus  qui  foris  sunt;  sed  hanc  doctrinam 
etiam  Asianis  Episcopis  displicuissesignificat,et  ipse  quoque 
eam  non  admittit.  Distinguit  vero  Basilius  schismaticos  pro- 
prie  dictos,  quorum  congregationes  napafjhvocyoyyac,  appellat; 
kaereticos  qui  in  aliis  capitibus  sed  non  in  doctrina  de  Deo  et 
de  Trinitate  errant,  quos  ipse  nominat  schismaticos;  et  deni- 
que  errantes  in  doctrina  de  Deo  et  de  Trinitate,  quos  dicit 
haereticos  velutper  excellentiam.  Horum  tantummodo  postre- 
morum  baptisma  putat  esse  nullum,  non  formaliter  ob  de- 
fectum  fidei,  sed  quia  existimat  formam  baptismi  illorum 
ore  prolatam  non  esse  eandem,  quam  Christus  instituit. 
Forma,  ut  ipsi  videbatur,  debet  iudicari  non  ex  verbis  sen- 
sibilibus  per  se  spectatis,  sed  ex  sensu  quem  baptizans  ver- 
bis  subiicit.  Hoc  posito  dum  Montanistae  e.  g.  suum  Monta- 
num  et  Priscillam  dicunt  esse  Spiritum  paracletum,  profecto 
non  baptizant  in  nomine  ss.  Trinitatis.  u  Pepuzeni  sunt 
aperte  haeretici,\\%,m  in  Spiritum  Sanctum  blasphemarunt, 
Montano  et  Priscillae  paracleti  appellationem  nefarie  et 
impudenter  tribuentes...  Qua  igitur  ratione  eorum  baptisma 
admittatur,  cum  in  Patrem  et  Filium  et  Montanum  aut 
Priscillam  baptizent  ?  Non  enim  bajptizati  sunt,  qui  in  ea, 
quae  nobis  non  sunt  tradita,  bajptizati  fuere,  » 

Haec  opinio  quod  forma  ipsa  baptismi,  si  haereticus  ei 
sensus  a  baptizante  subiiciatur,  essentialiter  mutetur,  et 
iam  non  sit  legitima,  in  errore  quidem  versatur,  ut  appa- 
ret  ex  definitionibus  subsequentibus,  in  quibus  baereticorum 
etiam  de  Trinitate  errantium  baptismus  admittitur,  non 
tamen  tempore  Basilii  hoc  ita  distincte  et  explicite  erat 
in  universali  professione.  In  occidente  ipso  adhuc  post  Ba- 
silium  ex  simili  ratione  aliqui  dubitabant  debaptismo  e.  g. 
Arianorum,  ut  ostendit  epistola  Siricii  ad  Himerium  Tar- 
raconensem  Episcopum  supra  citata.  Imo  in  ipsa  Africa 
ante  Augustinum  praecipuus  Donatistarum  insectator  s.  Op- 
tatus  eadem,  qua  Basilius  aetate,  videtur  idem  sensisse. 
Distinguit  enim  et  ipse  inter  scMsmaticos  et  haereticos 
prave  de  Deo  sentientes.  Baptisma  valere  etiam  extra  Ec- 
clesiam  collatum,  probat  multis,  et  iisdem  fere  argumentis, 
quibus  postea  usus  est  Augustinus,  et  rationes  Donatistarum 
contrariasrefellittoto  libro  V.  de  Schism.  Donatist.;  attamen 
idem  Optatus  1. 1.n.  10-12.  (Gallandi  T.  V.  p.  464.)  videtur 
concedere,  sacramenta  apud  haereticos  circa  Trinitatem  vel 
Christum  errantes,  cuius  nomine  sacramenta  celebrantur, 
non  posse  haberi  valida.  Obiicienti  enim  Parmeniano  fieri 
non  posse,  ut  falso  baptismate  inquinatus  abluat,  immun- 
dus  emundet  etc,  ita  respondet.  «  Bene  haec  omnia  potue- 
runt  ad  solos  liaereticos  pertinere,  qui  falsarunt  symbo- 
lum,  dum  alter  dixit  duos  Deos,  alter  Patrem  vult  in  per- 
sona  Filii  cognosci,  alter  carnem  subducens  Filio  Dei,  per 
quam  Deo  reconciliatus  est  mundus,  et  ceteri  huiusmodi, 
qui  a  sacramentis  catholicis  alieni  esse  noscuntur...  Vides 
ergo,  frater  Parmeniane,  haereticos  a  domo  veritatis  satis 
extorres,  solos  habere  varia  et  falsabaptismata...  Vobis  vero 
schiynaticisj  quamvis  in  catholica  non  sitis,  haec  negari 
non  possunt,  quia  nobiscum  vera  et  communia  sacramenta 
traxistis.  »  (Vide  adnotationes  Balleriniorum  ad  Hist.  Do- 
natist.  c.  10.  Card.Noris  Opp.  T.  IV.  p.  169.)  Non  ergo  val- 
de  mirum  esse  debet,  si  illa  aetate  etiam  Basilius  in  orien- 
te  eandem  adhuc  fovebat  opinionem. 

THESIS  XVI. 


De  intentione  saltem  generali  faciendi  quod  Ecclesia  facit, 
necessaria  in  ministris  ad  conficienda  sacramenta. 

u  Distingni   debet   signifieaiio   theoretica,  quae  inesse  potest  signo 

»  etiam  materialiter  spectato,  et  virtus  practica  sanctificans,  quani  ritus 

»  non  habet,  nisi  quatenus  sacramentalis  est  atque  adeo  nominc  et  auc- 

»  toritate  Christi  administratus.    Sicut   ergo   ex  ratione  meri  signi  ad 

»  excitationem  fidei ,  quam  Protestantes   sacramentis   tribuunt ,  conse- 

»  quitur,  illum  qualemcumque  sacramentorum  valorem  non  ab  intentione 

»  ministrantium  sed  solum  ab   usu  pendere    suscipientium  ;  ita   sacra- 

»  menta,  cuiusmodi  Christus  instituit,  sine  ministri  intentione  saltem 

»  generali  faciendi  quod  facit  Ecclesia,  confici  non  possunt.  » 

I.  Sacramenta  omnia  conficiuntur  actione  aliqua,  in  qua 
distinguuntur  res  et  verba.  Ea  vero  actio  a  Christo  insti- 
tuta  est  ut  signum  efficax  gratiae  non  simpliciter  et  abso- 
lute,  quoties  talis  res  cum  tali  sono  verborum  coniungitur; 
sed  quatenus  actio  editur  a  Christi  ministris  Christi  aucto- 
ritate  fungentibus,  quae  omnia  ex  superioribus  satis  con- 
stant.  Requiritur  ergo  ad  confectionem  signi  sacramentalis 
non  solum,  ut  res  et  verba  sint  ea  quae  Christus  determi- 
navit,  sed  etiam  ut  actio  fiat  ministerialiter.  Ad  hoc  autem 
requiruntur  duo,  ut  scilicet  a)  actio  fiat  ab  eo,  qui  habet 
ypotestatem  ministerii  pro  Christo;  ut  b)  hac  potestate  mi- 
nisterii  in  ipsa  edenda  actione  reapse  fungatur.  Neque  enim 
necesse  est,  ut  praeditus  potestate  ministerii  semper  agat 
tamquam  minister  pro  Christo,  quoties  illas  res  et  illa  verba 
coniungit.  Si  res  et  verba  spectentur  per  se  abstractione 
facta  a  functione  ministeriali  (h.  e.  nullo  habito  respectu, 
utrum  ponantur  a  ministro  potestatem  liabente,  et  a  minis- 
tro  formaliter  fungente  ministerio),  signum  dicitur  spectari 
materialiter.  Si  autem  spectentur  actiones  sacramentales 
sub  ratione  ministerii  pro  Ghristo,  sub  qua  eas  instituit 
ut  signa  efficacia  gratiae,  hoc  modo  dicitur  signum  sacra- 
mentale  spectari  formaliter. 

Si  sacramenta  sunt  tantummodo  signa  aliqua  divinitus 
instituta  ad  proponendas  p er  modum  jpraedicationis  promis- 
siones  divinae  misericordiae,  quibus  se  nobis  propter  Chri- 

stum  propitium  fore  et  peccata  non  imputare  polliceatur, 
ut  per  fidem  apprenendamus  misericordiam  divinam  et  iu- 
stitiam  Christi,  quemadmodum  Reformatores  commentos  esse 
vidimus  supra  th.  IX;  hac  in  hypothesi  maneret  tota  illa 
significatio  et  illa  qualiscumque  efficacia  in  signis  etiam 
materialiter  spectatis  et  independenter  a  ministerio.  Verba 
enim  et  signa  promissionum  Dei  veritatem  et  firmitatem 
habent  unice  a  veracitate  et  fidelitate  divina,  significatio 
autem  mere  theoretica  et  doctrinalis  inest  verbis  ipsis  ac 
rebus  nec  ullo  modo  pendet  a  ministerio.  Potest  quidem  esse 
discrimen  (sicut  ex  doctrina  catholica  revera  est  maximum) 
inter  eos,  qui  ex  missione  divina  proponunt  verbum  ac  pro- 
missiones  Dei,  et  alios  qui  hoc  munus  divinitus  commissum 
non  habent;  nihilominus  tamen  res  et  verba  a  quocumque 
et  quomodocumque  proponantur  fidelibus,  exprimunt  veri- 
tatem  a  Deo  revelatam  Deique  promissiones,  quibus  fides 
subiectiva  respondet.  Posita  ergo  illa  ratione  et  significa- 
tione  solum  theoretica  sacramentorum  ,  quam  Protestantes 
statuerunt,  consequens  erat,  ut  indiscriminatim  quosvis  ho- 
mines  omnium  sacramentorum  idoneos  ministros  esse  dice- 
rent;  simulque  docerent,  sacramentorum  valorem  ab  inten- 
tione  ministri  imo  etiam  ab  administratione  seria  vel  ludrica 
non  pendere.  Valor  enim  obiectivus  sacramentorum  in  hac 
sententia  nihil  est  aliud  quam  doctrinalis  significatio  signi, 
quae  semper  manet  eadem,  efficacia  autem  ad  iustificatio- 
nem  (si  efficacia  dici  potest)  pendet  unice  afide  suscipien- 
tis,  u  Non  dubitem,  aiebat  Lutherus,  si  quis  in  noinine  Do- 
mini  suscipiat,  etiamsi  impius  minister  non  det  in  nomine 
Domini,  vere  baptizatum  esse  in  nomine  Domini.  Non  enim 
in  conferentis  tantum,  quantum  in  suscipientis  fide  vel  usu 
sita  est  virtus  baptismi,  sicut  legitur  exemplum  de  quo- 
dam  mimo  per  iocum  baptizato  »  de  capt.  Babil.  c.  de  Bapt. 
u  Si  per  impossibile  confessus  non  esset  contritus,  aut  sa- 
cerdos  non  serio  sed  ioco  absolveret,  si  tamen  credat  se 
absolutum,  verissime  est  absolutus  »  artic.  12.  Lutheri  inter 
damnatos  a  Leone  X.  (Bellarminus  1.  I.  c.  27.).  Sane  sicut 
in  negatione  efficaciae  sacramentorum  ex  opere  operato  con- 
tinebatur  haeresis  altera,  quod  verba  et  signa  sacramenta- 

lia  non  sint  consecratoria  sed  solum  concionalia  (th.  IX); 
ita  pariter  ex  liac  doctrina  de  verbis  concionalibus  et  si- 
gnificatione  mere  theoretica  sacramentorum  consequebatur 
haec  ulterior  haeresis,  qua  valor  sacramentorum  asseritur 
independens  ab  intentione  mi?iistri, 

II.  Contra  vero  in  doctrina  revelata  de  natura  sacra- 
mentorum  et  potestatis  ministerialis,  ut  eam  doctrinam  in 
apostolica  traditione  contentam  et  per  magisterium  Eccle- 
siae  sub  directione  Spiritus  Sancti  explicatam  esse  in  su- 
perioribus  vidimus,  iam  etiam  implicite  includitur  neces- 
sitas  intentionis  inministro;  unde  et  per  idem  authenticum 
magisterium  deducta  est  et  (data  opportunitate)  explicite 
proposita,  simulque  qualis  ea  intentio  esse  debeat,  quantum 
opus  erat,  declaratum. 

Sacramenta  sunt  signa  practica,  h.  e.  referuntur  non 
solum  ad  significandum  sed  etiam  ad  efficiendum  id,  quod 
significant.  Porro  perficiuntur  omnia  sacramenta  per  ali- 
quam  actionem  humanam.  Haec  humana  actio  estsacramen- 
talis  et  efiicax  solum,  quatenus  a  ministro  peragitur  tam- 
quam  a  legato  Christi  et  Dei,  auctoritate  ac  nomine  ipsius 
Christi  et  Dei;  ita  enim  sacramenta  instituta  sunt,  ut  ex 
hoc  ipso,  quod  per  ministerialem  potestatem  auctoritate  ac 
nomine  Christi  et  Dei  administrantur,  tamquam  morali  aesti- 
matione  actiones  Christi  summi  sacerdotis  et  practica  verba 
Dei  sanctifieatoris  habeant  suam  dignitatem  et  instrumenta- 
lem  virtutem  ad  effectum  (th.  X).  Hinc  denique  sunt  ministri 
sacramentorum,  qui  veram  habeant  potestatem  ministeria- 
lem  ad  remittenda  peccata  et  conferendam  gratiam ,  ad 
efficiendam  transubstantiationem  per  ipsas  sacramentales 
actiones,  quatenus  utuntur  sua  potestate  ministeriali >  et 
agunt  tamquam  ministri  h.  e.  non  suo  nomine  sed  nomine 
auctoris  principalis  (th.  XV).  Ex  enuntiatis  principiis  haec 
consequuntur. 

1°.  Spectata  natura  sacramentorum  secundum  praesentem 
institutionem,  potest  esse  tota  ilia  actio  sensibilis  materia- 
liter  eadem,  quin  sit  sacramentalis.  Quamvis  enim  illa  actio 
sit  instituta  in  sacramentum  si  peragatur  ministerialiter; 
inde  tamen  non  fit,  ut  non  possit  peragi  alio  modo;  si  sci- 

licet  minister  non  velit  agere   tamquam  minister,  sed  vel 
agat  non  actu  humano  h.  e.  non  voluntate   deliberata  libe- 
ra,  vel  nolit  esse  minister  actus  ex  sua  vel  aliorum  senten- 
tia  religiosi,  sed  velit  ponere    actionem    mere  materialiter 
ad  iocum  vel  ad  illusionem  et  ad  simulationem  sacramen- 
ti  etc.  Tum  vero  non   erit    moraliter  actio  Christi  nec  sa- 
cramentum;  neque  enim  illa  res  et  verba  sunt  instituta  in  sa- 
cramentum  absolute,  quoties  ponuntur  quomodocumque,  sed 
solum  quatenus  ponuntur  ministerialiter.  Ergo  sine  dubio 
requiritur,  ut  minister  velit  agere  tamquam  minister.  Haec 
autem  voluntas  est  et  dicitur  intentio.  Ergo  ipsa  sacramen- 
torum  natura  talis  est,  ut  sine  aliqua  intentione  ministerii 
in  ministro  sacramenta  eonfiei  non    possint.  u  Ea  quae  in 
sacramentis  aguntur,  possunt  diversimode  agi;  sicut  ablu- 
tio  aquae  quae  fit  in  baptismo,  potest  ordinari  et  ad  mun- 
ditiam  corporalem  et  ad  sanitatem  corporalem  et  ad  ludum 
et  ad  multa  alia  huiusmodi,  et  ideo  oportet  quod  determi- 
netur  ad  unum,  id  est  ad   sacramentalem    efiectum  per  in- 
tentionem  abluentis,  et  haec  intentio  exprimitur  per  verba 
quae  in  sacramentis  dicuntur,  puta  cum  dicit:  ego  te  bap- 
tizo  (debet  ergo  saltem   in    confuso  haberi  intentio,  quam 
exprimunt  verba)...   Requiritur   ministri   intentio,  qua    se 
subiiciat  principali  agenti,  ut  scilicet  intendat  facere  quod 
facit  Christus  et  Ecclesia  »  s.  Thom.  3.  q.  64.  a.  8.  0  et 
ad  1.  cf.  4.  dist.  7.  q.  1.  a.  2.  sol.  1.  Eadem  est  deinonstra- 
tio  apud  s.  Bonaventuram.  u  Ad  hoc  quod  sit  sacramentum, 
necesse  est,  quod  forma  et  elementum  ad  unum  ordinentur. 
Hoc  autem  non  est  ex  se,  cum  forma  et  elementum  indif- 
ferentia  sint  ad  multa.  Ideo  supervenit  institutio  Christi, 
qui  formam  et  elementum  ordinavit   ad   aliquem   effectum 
determinatum.  Sed  tamen  institutio  etsi  verba  ordinavit  ad 
unum,  non  tamen  arctavit,  quia  ad  alios  usus  possunt  surai 
et  sumuntur;  et  ideo  ad  hoc  quod  ordinentur,  necessarium 
est  intervenire  intentionem  ministri,  qua  intendit  illo  actu 
et  verbo  talem  efFectum  dare,  vel  saltem  quod  facit  Eccle- 
sia  facere,  vel  saltem  quod  Christus  instituit  dispensare  » 
s.  Bonav.  4.  dist.   6.  q.   1.   a.  2,  quaest.  1.  Vide  de  Lugo 
disp.  VIII.  sect.  2.  n.  28.  35. 

2°.  Eadem  necessitas  intentionis  consequitur  ex  natura 
potestatis  ministerialis,  ut  a  Cliristo  instituta  est;  quod 
quidem  argumentum  a  praecedenti  differt  non  re  sed  solum 
forma  et  modo  considerandi.  Absolute  loquendo  potuit  Chri- 
stus  sacramenta  instituere  uno  vel  altero  ex  his  duobus 
modis,  vel  ita  ut  res  ipsae  essent  impositae  et  determina- 
tae  ad  esse  sacramentale,  quocumque  modo  fierent;  vel  ita, 
ut  Christus  constitueret  in  hominibus  veram  potestatem 
ministerialem  efficiendi  sacramentales  actiones  et  per  has 
remittendi  peccata  et  sanctificandi  suscipientes  sacramenta. 
Potuit  itaque  absolute  loquendo  in  sacramentum  institui 
signum  ipsum  materialiter  spectatum,  scilicet  res  illa  sen- 
sibilis  per  se  considerata  ,  abstrahendo  a  modo  quo  pona- 
tur.  Tum  sane  non  aliud  esset  munus  ministeriale  homi- 
nibus  communicatum  quam  mere  materialiter  ponendi  illa 
signa;  et  quoties  ponerentur,  toties  existeret  sacramentum, 
nec  ulla  esset  necessaria  intentio  ;  vel  si  signum  deberet 
tamen  esse  actus  humanus  (deliberatus),  certe  non  alia  vo- 
luntas  requireretur,  quam  voluntasponendi  quocumque  modo 
illam  actionem  sensibilem.  Sic  ex  parte  porrigentis  sacra- 
mentum  permanens  ss.  Eucharistiae  nullus  alius  actus  est 
necessarius  quam  materialis  porrectio;  quae  si  fiat,  nullo 
defectu  intentionis  vel  intentione  contraria  potest  impediri, 
quominus  sacramentum  percipiatur,  quia  porrigens  nullam 
habet  potestatem  ad  hoc  esse  sacramentale  obiectivum,  ut 
sit  vel  non  sit. 

At  certo  constat,  sacramenta  nostra  non  hoc  sed  altero 
modo  paulo  ante  commemorato  esse  instituta.  Instituit  Chri- 
stus  Apostolos  et  eorum  successores  suos  legatos  tradens  eis 
potestatem  ministerii  et  mandatum,  ut  ipsi  hac  potestate 
utentes  nomine  et  auctoritate  Christi  per  determinatas  actio- 
nes  abluant  peccata;  remittant  peccata;  faciant  in  eius  com- 
memorationem,  quod  ipse  fecit  in  ultima  coena  convertendo 
panem  et  vinum  in  corpus  et  sanguinem  suum  in  statu  cibi 
et  potus  et  in  statu  victimae;  orent  super  infirmum  ungen- 
tes  eum  oleo  in  nomine  Domini  ad  salvationem,  alleviatio- 
nem,  et  remissionem  peccatorum.  «Data  est  mihi  omnis  pote- 
stas...  euntesergo  docete  omnes  gentes,  baptizantes  eos  n  etc, 


—  20-1  — 
Mattli.  XXVIII.  18.  19.  (cf.  «  baptizare  etablue  (1)  peccata 
tua;  aspersi  corda  a  conscientia  mala,  et  abluti  corpus  aqua 
munda;  baptisma  non  carnis  depositio  sordium,  sed  conscien- 
tiae  bonae  interrogatio  in  Deum  r>  Act.  XXII.  16;  Heb.  X. 
22;  1.  Pet.  III.  21.).  a  Sicut  misit  me  Pater,  et  ego  mitto 
vos...  accipite  Spiritum  Sanctum:  quorum  remiseritis  pec- 
cata,  remittuntur  eis,  et  quorum  retinueritis,  retenta  sunt  » 
Io  XX.  21-23.  u  Hoc  facite  in  meam  commemorationem  n 
Luc.  XXII.  19;  1.  Cor.  XI.  24.  25.  a  Infirmatur  quis  in 
vobis  ?  inducat  presbyteros  Ecclesiae,  et  orent  super  eum 
ungentes  eum  oleo  in  nomine  Domini:  et  oratio  fidei  sal- 
vabit  infirmum  »  Iac.  V.  14.  15. 

Iam  vero  ex  demonstrata  institutione  verae  potestatis 
in  ministris  ad  ministerialiter  absolrendum  et  sanctifican- 
dum  suscipientes  sacramentum  consequitur  necessitas  in- 
tentionis  utev^di  hac  potestate  in  positione  actuum,  qui  sa- 
cramentales  non  sunt,  nisi  quatenus  procedunt  a  pote- 
state  divinitus  communicata.  Consequentia  est  fere  per  se 
evidens.  Profecto  enim  si  quis  habet  potestatem  perpetuam 
et  velut  habitualem  tamquam  legatus  Dei  edendi  actus 
aliquos,  qui  ex  sese  sunt  mere  naturales  et  possunt  fieri 
per  facultates  mere  naturales  hominis,  sed  solum  quatenus 
eduntur  per  talem  potestatem  a  legato  Dei  sunt  superna- 
turalis  ordinis  et  efficaces  supernaturalium  effectuum,  ad 
quos  nullam  ex  se  habent  proportionem  naturalem;  tali  in- 
quani  gaudens  potestate,  potest  nolle  uti  hac  potestate  et 
illos  actus  materialiter  eosdem  edere  suo  tantum  nomine 
et,  si  ita  dicere  lubet,  proprio  marte;  tum  vero  erunt  actus 
naturales,  non  institutionis  divinae,  nec  efficaces  effectuum 
supernaturalium.  Potest  vicissim  velle  uti  potestate  sibi  com- 
municata  et  eos  actus  velle  ponere  tamquam  Dei  minister; 
et  tum  erunt  actus  supernaturales,  institutionis  divinae, 
efficaces  effectuum  supernaturalium.  Utroque  raodo  posse 
fieri  illos  actus  est  manifestum,  quia  ex  una  parte  homo 
ille  habet  facultatem  naturalem  ad  eos  actus  materialiter 
ponendos,  et  quia  ex  altera  parte  potestate  ministeriali  sibi 

(1)  (3a7T7«<7aj  xai  aVoXotxraj  baptizare  et  abluere .  fac  ut  abluantur 
peccata  tua. 

velut  inhaerente  et  habituali  potest  suo  iudicio  et  pro  suo 
arbitrio  uti.  Ita  si  cui  Deus  daret  potestatem  habitualem 
pro  hominis  iudicio  et  arbitrio  adhibendam,  ut  verbis  e.  g. 
olim  a  Christo  adhibitis:  «  tibi  dico  surge  »,  posset  mortuos 
excitare;  is  profecto  posset  illa  verba  materialiter  eadem 
dicere  facultate  sua  mere  naturali  et  nolens  uti  potestate 
miraculorum  sibi  communicata.  Ut  ergo  essent  verba  su- 
pernaturalis  ordinis  et  efficaciae  miraculosae,  requireretur 
voluntas  utendi  potestate  ministeriali  ad  patranda  miracu- 
]a.  Ergo  eodem  modo  in  potestate  ministeriali  ad  absolven- 
dos  et  sanctificandos  homines  per  sacramenta,  quae  ministris 
communicata  est  velut  habitualis  et  ipsorum  arbitrio  usur- 
panda,  requiritur  voluntas  seu  intentio  aliqua  utendi  hac 
potestate,  nec  sunloit  sola  voluntas  et  effectio  actionis  mere 
materialiter  spectatae,  ut  haec  sit  sacramentalis. 

Eodem  fere  modo  res  etiam  se  habet  in  exercitio  pote- 
staiis  civilis.  Sic  qui  habet  potestatem  non  solum  annun- 
tiandi  legem  vel  iudicialem  sententiam  principis,  sed  vere 
potestatem  delegatam  ferendi  legem  et  iudicialiter  dicendi 
sententiam,  solum  materialiter  pronuntiando  legem  aut  sen- 
tentiam  sive  ad  illusionem  sive  ad  simulationem,  dum  in- 
terim  in  animo  statuit,  ut  lex  vel  sententia  non  sit;  re- 
vera  non  fert  legem  aut  sententiam  in  se  et  obiective  va- 
lidam  vi  illius  materialis  pronuntiationis.  Nam  aliud  est, 
quod  talis  lex  vel  sententia  potest  aliunde  forte  valorem 
acquirere;  huiusmodi  enim  actibus  forensibus,  qui  pertinent 
solum  ad  ordinem  publicum  externum,  potest  valorem  ad- 
dere  bonum  commune  postulans,  ut  supposita  forma  legi- 
tima  externa  vim  habeant.  Hoc  autem  longe  diversum  est 
in  actibus  sacramentalibus  eflicacibus  ex  virtute  divina, 
qui  non  aliunde  possunt  valorem  trahere  quam  ex  potestate 
divinitus  delegata;  hac  igitur  si  minister  uti  nolit,  actus 
erit  et  manebit  mere  naturalis  et  non  sacramentalis.  Ex 
hac  ratione  ipsum  Concilium  Tridentinum  deduxit  necessi- 
tatem  intentionis  in  ministro  ad  valorem  sacramenti.  u  Ab- 
solutio  sacerdotis...  non  est  solum  nudum  ministerium  vel 
annuntiandi  evangelium  vel  declarandi  remissa  esse  pec- 
cata,  sed  ad  instar   actus    iudicialis,  quo    ab    ipso  velut  a 

iudice  sententia  ^ronuntiatur;  atque  ideo  uon  debet  poeni- 
tens  adeo  sibi  de  sua  ipsius  fide  blandiri,  ut  etiamsi  nulla 
illi  adsit  contritio,  aut  sacerdoti  animus  serio  agendi  et  vere 
absolvendi  desit,  putet  tanien  se  propter  suam  solam  fidem 
vere  et  coram  Deo  esse  absolutum  »  sess.  XIV.  cap.  6.  Vide 
omnino  Suarez  disp.  XIII.  sect.  2.  (§.  u  Fundamentum  hu- 
ius  sententiae  »). 

3°.  Hanc  voluntatis  ministerialis  seu  intentionis  neces- 
sitatem  ad  valorem  sacramenti  implicitam  in  ipsa  natura 
sacramentorum  et  ministerialis  potestatis,  ut  a  Christo  in- 
stituta  sunt,  authenticum  magisterium  explicuit  et  diserte 
declaravit.  In  Constitutione  Martini  V.  edita  in  Concilio  Con- 
stantiensi  art.  22.  (interrogat.  pro  suspectis  de  haeresi);  in 
Const.  Eugenii  IV.  pro  Arm.  in  Conc.  Florent.;  in  Concilio 
Trid.  sess.  VII.  P.  I.  can.  11;  P.  II.  can.  4;  in  censura  pro- 
posit.  28.  inter  damnatas  ab  Alexandro  VIII.  7.  Dec.  1690. 
praeter  materiam  et  formam  tamquam  tertium  aliquid  ab 
adhibitione  materiae  et  formae  distinctum  postulatur  ad  con- 
fectionem  sacramenti  u  intentio  ministri  saltem  faciendi , 
quod  facit  Ecclesia  n .  Haec  in  professione  fidei  ab  Innocen- 
tio  III.  Waldensibus  praescripta  dicitur  u  fidelis  intentio  »\ 
u  ad  officium  (consecrandi  Eucharistiam)  tria  sunt,  ut  cre- 
dimus,  necessaria;  scilicet  certa  persona  id  est  presbyter  ab 
Episcopo  ,  ut  praediximus  ,  ad  illud  proprie  officium  con- 
stitutus  ,  et  illa  solemnia  verba ,  quae  a  sanctis  Patribus 
in  canone  sunt  expressa  ,  et  fidelis  intentio  proferentis  n 
(Bullar.  T.III.P.  I.p.  142.).  ' 

Diu  ante  disertas  definitiones  Conciliorum  adversus  No- 
vatores  eadem  traditae  doctrinae  explicatio  erat  in  commu- 
ni  consensione  scholarum  ;  inde  enim  a  XII.  saeculo  ipsi 
duces  scholarum,  quos  ceteri  sequuntur,  consentiebant,  ad 
valorem  sacramentorum  praeter  materiam  et  formam  neces- 
sariam  esse  «  intentionem  celebrandi  sacramentum  n  (Hugo 
Victorinus  Sent.  tract.V.  c.  9;  Lombardus  4.  dist.  6.)et  for- 
mula  fere  omnibus  scholasticis  communi:  u  intentionem  fa- 
ciendi  quod  facit  Eccletia  »  (Altisiodorensis  1.  IV.  q.  7;  Al- 
bertus  M.  4.  d.  6.  a.  11;  s.  Thomas  3.  q.  64.  a.  8.  ad  1;  s.  Bo- 
naventura  4.  d.  6.  q.  1.  a.  2.  quaest.  2;  Petrus  de  Tarantasia 

seulnnocentius  V.4.  d.6.  q.l.a.2;  auctor  Compendiitheolog. 
veritatis  1.  6.  c.  9;  Richardus  deMediavilla  4.  d.  6;  Scotus4. 
d.  6.  q.  5.).  Ex  schola  transiit  haec  formula  exprimendi  in- 
tentionem  necessariam  ad  sacramentorum  administrationem 
in  documenta  authentica  et  definitiones  Ecclesiae  paulo  ante 
commemoratas.  Unde  non  potest  dubitari,  quin  eodem  sensu 
a  Conciliis  et  Pontificibus  sit  adhibita,  quem  communi  con- 
sensu  in  scholis  habebat.  Si  ergo  possimus  demonstrare , 
quo  sensu  in  scholis  intellecta  fuerit  intentio  faciendi  quocl 
facit  Ecclesia,  hoc  ipso  etiam  demonstrabitur  qualis  sit  in- 
tentio  velut  necessaria  ad  valorem  sacramenti  requisita  in 
documentis  Conciliorum  et  Pontificum.  Inquiramus  ergo  sen- 
sum  genuinum  illius  formulae  penes  scholae  magistros,  ex 
quo  evidens  erit  necessitas  intentionis  distinctae  a  voluntate 
solum  materialiter  ponendi  actum  externum  materiae  ac 
formae. 

4°.  Iam  vero  certum  videtur,  vetustos  illos  scholasticos  per 
intentionem  faciendi  qaod  facit  Ecclesia,  non  intellexisse 
voluntatem  mere  materialiter  ponendi  actionem ,  quae  vo- 
luntas  inseparabilis  est  a  libera  positione  actionis,  et  potest 
esse  coniuncta  cum  formali  et  explicita  voluntate  eam  non 
ponendi  per  modum  ministerii,  nec  tamquam  ritum  sua  aut 
aliorum  opinione  religiosum,  ut  aliqui  paucissimi  inde  a  sae- 
culo  XVI,  plures  post  Hyacinthum  Serry  et  eius  nepotem  fi- 
delemque  discipulum  Renatum  Drouin  interpretari  voluerunt. 

Scholastici  enim  constanter  distinguunt  intentionem  du- 
plicem,  unam  directam  ad  obiectum  aliquod  speciale  e.  g. 
ad  effectum  sanctificationis,  quam  dicunt  u  intenttonem  spe- 
cialem»,  et  concedunt  non  esse  necessariam;  huic  opponunt 
u  intentionem  generalem  vel  intentionem  in  confuso  faciendi 
quod  facit  Ecclesia  »,  quam  saltem  (si  scilicet  melior  spe- 
cialis  desit)  aiunt  esse  necessariam  (1).  Atqui  talis  inten- 

(1)  «  Si  aliquis  nteretur  forma  debita  verborum  et  haberet  inten- 
tionem  faciendi  quod  facit  Ecclesia,  ut  sumatur  verbum  confuse;  i.  e.  si 
intendit  facere  quod  consuevit  Ecclesia,  baptismus  esset  »  Altisiodoren- 
sis  1.  c.  u  Exprimitur  generalis  intentio  in  verbo  baptizandi,  et  illa  ex- 
pressio  sufiicit  ad  intentionem  Ecclesiae ,  scilicet  ad  faciendum  quod 
facit  Ecclesia,  licet  non  credat  hoc   aliquid  valere  »  Albertus  M.  1.  c. 


—  208  — 
tio  generatim  vel  in  confuso  faciendi  quod  facit  Ecclesia, 
opposita  intentioni  speciali  evidenter  est  formalis  intentio 
faciendi  per  modum  ministerii,  quod  facit  Ecclesia,  quid- 
quid  illud  sit ,  et  absque  speciali  determinatione.  Hac  in- 
tentione,  ut  explicat  s.  Thomas,  u  minister  se  subiicit  prin- 
cipali  agenti  ».  Nullatenus  vero  potest  intelligi  in  huius- 
modi  contextibus  voluntas  faciendi  solum  materialiter  ac- 
tionem  externam;  talis  enim  voluntas  non  est  intentio  gene- 
ralis  et  in  confuso  opposita  intentioni  speciali ;  sed  habet 
obiectum  maxime  speciale  actum  scilicet  materialem  singula- 
rem  et  determinatum.  Quando  ergo  doctrina  haec  de  neces- 
sitate  intentionis  faciendi  quod  facit  Ecclesia,  in  authenticis 
declarationibus  approbata  est,  profecto  eodem  sensu  intentio- 
nis  formalis  generatim  et  in  confuso  faciendi  quod  JEcclesia 
facit,  intellecta  est,  non  autem  in  sensu  voluntatis  mere 
materialiter  ponendi  actionem.  Id  quod  etiam  clarum  est 
ex  documentis  ipsis  authenticis,  ubi  observatio  totius  ritas 
et  formae  Ecclesiae,  atque  intentio  faciendi  quod  facit  Ec- 
clesia,  semper  distinguuntur  tamquam  duo  requisita  ad  va- 
lorem  sacramenti  invicem  separabilia,  cum  tamen  observatio 
totius  ritus  et  formae  Ecclesiae  ab  intentione  materialiter 
ponendi  illum  ritum  separari  nequeat,  nisi  forte  ab  amenti- 
bus  et  dormientibus,  de  quorum  actibus  et  actuum  valore 
Ecclesia  non  potuit  esse  sollicita.  Sed  de  hac  re  paulo  post. 
Porro  ex  hac  ipsa  declaratione  ,  sufficere  intentionem 
generalem  et  in  confuso  faciendi  quod  facit  Ecclesia,  etiam 

u  Sufjlcit  intentio  generalis  faciendi  quod  facit  JEcclesia,  verbis  expressa, 
nec  requiritur  tpecialis  »  Petrus  de  Tarantasia  1.  c.  «  Necessariuni  est 
intervenire  intentionem  ministri,  qua  intendit  illo  actu  et  verbo  talem 
tffectum  dare  (specialis  intentio),  vel  saltem  quod  facit  Ecclesia  facere 
(generalis)  vel  saltem  quod  Christus  instituit  dispensare  »  s.  Bonaven- 
tura  1.  c.  «  Intentio  vel  specialis  zel  generalis:  specialis  autem  intentio 
est,  ut  iste  baptizandus  mundetur,  generalis  autem  estfacere  illud,  quod 
facitEcclesia  n  Compendium  tlieol.  verit.  «  Intentio  finis  ultimi  (gratiae) 
nullo  modo  requiritur...  requiritur  tamen  intentio  respectu  finis  proximi 
(ut  baptizatus  fiat  christianus),  et  hoc  vel  in  particulari  vel  in  generali; 
in  particulari ,  ut  si  intendat  istum  intrare  legem  christianorum  ser- 
vandam ;  in  generali,  si  intendit  facere  drca  istum,  quod  christiani  so- 
lent  facere  circa  $uos  »  Scotus  1.  c. 

apparct,  quomodo  intentio  illa  sit  vcre  miniaterialis  et  mi- 
nister  agat  nomine  Christi.  Voluntas  seu  intentio  forma- 
liter  sese  exhibendi  ministrum  pro  Christo  non  requiritur 
explicita;  continetur  tamen  implicita  in  voluntate  sese  exhi- 
bendi  ministrum  Ecclesiae.  Haec  ipsa  voluntas  non  necessario 
requiritur  $pecialis  }  puta  ut  quis  velit  agere  ministrum 
Ecclesiae  Dei  verae,  ut  velit  conferre  ritum  efficacem  ali- 
cuius  sanctitatis  vel  boni  spiritualis,  vel  saltem  ritum  for- 
maliter  et  ex  sua  etiam  fide  sacrum.  Talem  specialem  inten- 
tionem  non  esse  necessariam  ad  valorem  sacramentorum  , 
patet  non  solum  ex  eo ,  quod  intentio  postulatur  tantum- 
modo  generalis  et  in  confuso,  sed  multo  adhuc  evidentius  ex 
eo,  quod  Ecclesia  ipsa,  dum  docet  necessitatem  intentionis, 
simul  declarat,  sufficientem  intentionem  haberi  posse  etiam 
ab  homine  infideli,  qui  ergo  nec  Ecclesiam  nec  sacramen- 
tum  nec  effectum  aliquem  sacramenti  credit.  a  Etiam  paga- 
nus  et  haereticus  baptizare  potest ,  dummodo  formam  (in 
significatione  totius  rituS  divinitus  instituti,  ut  forma  sa- 
cramenti  dicitur  a  sanctis  Patribus)  servet  Ecclesiae ,  et 
facere  intendat  quod  facit  JEcclesia  »  Eugenius  IV.  Instruct. 
pro  Armen.  Sufficit  igitur  in  confuso  et  generatim  concepta 
voluntas  faciendi,  quod  JEcclesia  sive  christiani  huiusmodi 
ritu  facere  consueverunt. 

Unde  intelliges  nullius  esse  frugis  argumentum  ,  quo 
nonnulli  cum  Drouinio  ex  valore  baptismi  ab  infidelibus 
et  haereticis  collati  probare  contendunt ,  non  aliam  posse 
requiri  intentionem ,  quam  actus  externi  mere  materialiter 
spectati.  Licet  enim  e.  g.  baptizans  nec  Christum  nec  sanc- 
titatem  aut  efficaciam  sacramenti  nec  veritatem  Ecclesiae 
et  religionis  christianae  credat,  dummodo  sciat  eum  ritum 
credi  et  usurpari  a  christianis  ut  sacrum,  potest  habere,  et 
si  a  christiano  rogatus  baptizet,  ordinarie  habebit  inten- 
tionem  faciendi  ritum  non  sua  quidem  sed  ex  christianorum 
opinione  sacrum;  qua  intentione  supposita  (sive  actuali  sive 
virtuali ,  sive  reflexa  sive  exercita)  iam  non  suo  nomine 
agit ,  sed  se  exhibet  ministrum  JEcclesiae ,  ac  proinde  im- 
plicite  ministrum  Ghristi  principalis  'agentis.  Ordinarie  in- 
quam   talem    intentionem  habebit ,  adeo  ut  Nicolaus  I.  in 

kranzelin,  de  sacramentis.  14 

responsione  ad  Bulgaros  c.  104,  nisi  baptizans  Iudaeus  in- 
fidelis  externe  contrarium  manifestaverit,  eam  potuerit  sup- 
ponere;  et  generatim  ,  ubi  dubium  incideret  de  valore  sa- 
cramentorum,  non  de  occulta  intentione  sed  de  servata  ma- 
nifesta  materia  et  forma  quaeri  soleret. 

Scholion  1.  Facile  constat  ex  generalibus  principiis  de 
actibus  humanis,  sufficere  intentionem  virtualem,  h.  e.  in- 
tentionem  quae  fuit  actualis  antecedenter  ad  ipsam  exse- 
cutionem  operis  ita,  ut  ex  vi  illius  habitae  intentionis  ope- 
ratio  ipsa  procedat,  atque  adeo  intentio  virtute  adhuc  per- 
maneat  per  suum  influxum  in  exsecutionem,  licet  in  ipsa 
exsecutione  mens  actualiter  cogitationibus  forte  plane  aliis 
sit  occupata.  Actualis  intentio,  quando  quis  in  exsecutione 
ipsa  habet  intentionem  superius  descriptam,  melior  quidem 
per  se  quam  virtualis  et  procuranda,  distinguitur  in  inten- 
tionem  exercitam  seu  directam  et  in  intentionem  reflexam. 
Illa  prior  adest ,  quoties  aliquis  cognoscens  ritum  ut  sacra- 
mentum  vel  saltem  ut  ritum  a  christianis  habitum  pro  re- 
ligioso  et  sacro,  eum  sub  hac  cognitione  et  cum  attentione 
administret,  et  non  Jiabeat  virtualiter  vel  actualiter  inten- 
tionem  contrariam,  nolendo  scilicet  hic  et  nunc  facere  quod 
facit  Ecclesia  ,  seu  quod  christiani  huiusmodi  ritu  facere 
consueverunt.  Intentio  reflexa  est  expressa  et  formalis  eli- 
cita  volitio  administrandi  ritum  ut  sacramentalem,*quae  ut 
patet  eo  minus  est  necessaria  ,  quod  ex  dictis  ne  ecoercita 
quidem  actualis  requiritur.  De  utraqueBellarminus  ita  habet 
1.  I.  c.  27.  u  Actualis  intentio  dicitur,  quando  minister  actu 
habet  talem  intentionem  (saltem  faciendi  quod  facit  Ecclesia, 
iuxta  superius  declarata),  quae  quidem  actualis  intentio 
non  requirit,  ut  quidam  scrupulosi  faciunt,  ut  dicamus  ore 
aut  corde  illa  formalia  verba:  intendo  hoc  facere,  aut  volo 
hoc  facere;  sed  tantum  requirit,  ut  homo  sit  praesens  ani- 
mo  et  attente  faciat,  auod  facit;  ista  enim  dicitur  intentio 
in  actu  exercito  et,  ut  diximus,  non  necessario  requiritur,» 
cum   sufiiciat  intentio  virtualis. 

Distinguunt  post  Scotum  adhuc  intentionem  habitualem, 
et  huic  addunt  interpnetativam .  Habitualem  dicunt  promp- 
titudinem  et  facilitatem  acquisitam  (et  idem  foret ,  si  es- 

set  ex  habitu  infuso)  ad  actus  aliquos  edendos.  Ita  si  quis 
ex  tali  inclinatione  absque  ulla  deliberatione  et  attentione 
materialiter  poneret  ritum  externum ,  eum  dicerent  agere 
ex  intentione  habituali,  cuiusmodi,  ut  patet,  posset  habere 
etiam  somnambulus.  Intentionem  interpretativam  deinde 
multi  appellant  eam,  quam  homo  reipsa  nec  habuit  nec  ha- 
bet;  haberet  tamen,  si  aliquid  aliud  poneretur,  e.  g.  si  ad- 
verteret  vel  sciret  aliquid,  quod  reipsa  ignorat  (cf.  s.  Al- 
phons.  de  Sacr.  in  genere  n.  15.).  Alii  dicunt,  cum  quis  vult 
causam,  ex  qua  sequitur  eifectus  non  tamen  positus  actione 
humana  ,  hanc  esse  intentionem  interpretativam  effectus  ; 
ut  si  quis  vult  ebrietatem,  in  qua  materialiter  administra- 
turus  est  ritum  sacramentalem  ,  sive  id  praeviderit  aut 
etiam  voluerit  ante  ebrietatem,  sive  non  voluerit  nec  prae- 
viderit  (Suarez  disp.  XIII.  sect.  3.  et  alii).  Non  indiget  pro- 
batione,  utramque  hanc  sic  dictam  intentionem  habitualem 
aut  interpretativam  (utrovis  sensu),  cum  revera  intentio 
non  sit,  non  sufficere  ad  valorem  sacramenti.  Sedulo  tamen 
advertatur,  apud  scholasticos  antiquiores,  ut  apud  s.  Tho- 
mam  3.  q.  64.  a.  8.  ad3,  duplex  solum  esse  membrum  distinc- 
tionis,  in  intentionem  scilicet  actualem  et  habitualem,  quo 
nomine  intelligunt  eam,  quae  postea  dicta  est  virtualis;  unde 
non  sibi  contradicuntDoctores,  cumproduplicidiversa  signi- 
ficatione  nominis  alii  affirmant  et  alii  negant  habitualem  in- 
tentionem  sufficere.Dehisleges.Alphons.deSacr.  ingen.c.2. 

Scholion  2,  Quaestiones  aliquot  de  administratione  bap- 
tismi  a  s.  Augustino  in  ultima  parte  librorum  de  Baptismo 
propositas  1.  VII.  c.  53.  absurde  opponuntur,  quasi  iis  sen- 
tentia  Protestantium  iuvaretur.  Quoniam  vero  etiam  Serry 
et  Drouinius  huic  capiti  Augustini  maxime  fidunt  ad  suam 
probandam  sententiam  de  sufficientia  intentionis  mere  ma- 
terialiter  externum  actum  ponendi ,  de  qua  inferius  dice- 
mus,  simul  hoc  loco  Protestantibus  et  illis  auctori.bus  ca- 
tholicis  respondebimus. 

Quaestiones  Augustini  plures  sunt.  a)  Utrum  valide 
conferri  possit  baptisma  ab  eo,  qui  ipse  non  accepit?  b)  Utrum 
valeat,  si  ille  cui  datur,  u  accipiat  cum  simulatione  »;  et 
hoc  iterum  num  perinde  sit,  utrum  accipiat  u  fallens,  sicut 

in  Ecclesia  ,  vel  in  ea  quae  putatur  Ecclesia ;  an  iocans , 
sicut  in  mimo  n  ?  c)  u  Arbitremur  aliquem  etiam  fallaciter 
dantem,  cum  et  tradens  et  accipiens  fallaciter  agant  in  ipsa 
unitate  catholica,  utrum  hoc  magis  baptisma  sit  acceptan- 
dum  ,  an  illud  quod  in  mimo  datur ,  si  auis  existat  y  gui 
fideliter  subito  commotus  accipiat?...  Si  enim  nihil  interest 
ad  integritatem  sacramenti  in  ipsa  catholica,  utrum  id  ali- 
qui  fallaciter  an  veraciter  agant ,  cum  tamen  hoc  idem 
utrique  agant ;  cur  extra  intersit  non  video ,  quando  ille 
qui  accipit,  non  simulatione  palliatus  sed  religione  muta- 
tus  est.  An  plus  valent  ad  confirmandum  sacramentum  illi 
veraces,  inter  quos  agitur,  quam  ad  frustrandum  illi/a£- 
laces  y  a  quibus  agitur  et  in  quibus  agitur?  Et  tamen  si 
postea  prodatur,  nemo  repetit ;  sed  aut  excommunicatione 
punitur  illa  simulatio  aut  poenitentia  sanatur.  n 

In  responsione  s.  Doctor  in  primis  statuit  catholicum 
principium.  «  Nobis  tutum  est,  in  ea  (in  eas  quaestiones) 
non  progredi  aliqua  temeritate  sententiae ,  quae  nullo  in 
catholico  regionali  Concilio  coepta ,  nullo  plenario  termi- 
nata  sunt;  id  autem  fiducia  securae  vocis  asserere,  ouod  in 
gubernatione  Domini  Dei  nostri  et  salvatoris  Iesu  Christi 
universalis  Ecclesiae  consensione  roboratum  est  n.  Tum  ad 
quaestiones  ipsas  respondet.  a)  Si  in  Concilio  ubi  talium 
rerum  quaestio  versaretur,  constitutus  esset  ,  auditurum 
se  libenter,  quid  alii  Episcopi  sentirent;  interim  si  eo  modo 
affectus  esset,  quo  erat  cum  ista  dictaret,  se  responsurum, 
u  habere  eos  baptismum ,  qui  ubicumque  et  a  quibuscum- 
que  illud  verbis  evangelicis  consecratum  sine  sua  simu- 
latione  et  cum  aliqua  fide  accepissent ,  quamquam  eis  ad 
salutem  spiritualem  non  prodesset,  si  charitate  caruissent, 
qua  catholicae  insererentur  EcQlesiae;  si  enim  habeam,  in- 
quit  (Apostolus),  fidem,  ut  mpntes  transferam,  charitatem 
autem  non  habeam,  nihil  sum  ».  b)  u  Iam  praeteritis  maio- 
rum  statutis  »  Augustinus  non  dubitat,  u  etiam  illos  habere 
baptismum,  qui  quamvis  fallaciter  id  accipiant,  in  Eccle- 
sia  tamen  accipiunt,  vel  ubi  putatur  esse  Ecclesia  ab  eis, 
in  quorum  societate  id  accipitur.  n  c)  Ubi  totum  ludicre  et 
mimice  et  ioculariter   ageretur,   non  audet   quidquam  vel 

tamquam  probabile  proponere  de  valore  huiusmodi  baptismi, 
sed  putat  u  divinum  iudicium  per  alicuius  revelationis  ora- 
culum  concordi  oratione  et  impensis  supplici  devotione  ge- 
mitibus  in  Concilio  implorandum  fore  ».  Tum  concludit : 
u  quanto  magis  ergo  nunc  sine  praeiudicio  diligentioris  in- 
quisitionis  vel  maioris  auctoritatis  illud  dixisse  accipien- 
dus  sum  »! 

Iam  liac  oratione ,  si  spectetur  principium  Augustini , 
doctrina  Protestantium  tota  convellitur;  et  eadem  nihil  iu- 
vatur,  si  spectemus  eius  opinionem  de  intentione,  seu  po- 
tius  eius  duhitationes  in  quaestione  nondum  eo  tempore  ad 
liquidum  deducta.  Statuit  Augustinus  ut  principium  indu- 
bitatum  ,  id  esse  credendum  et  tota  fiducia  securae  vocis 
asserendum  de  necessaria  vel  non  necessaria  intentione  , 
quod  u  universalis  Ecclesiae  consensione  roboratum  est ;  » 
idque  solemni  definitione,  si  quae  exstet,  certo  innotescere. 
Atqui  universalis  Ecclesiae  consensus  est  ex  multis  iam 
saeculis  solemni  etiam  definitione  manifestatus  et  robora- 
tus,  necessariam  esse  saltem  intentionem  faciendi  quod  facit 
Ecclesia.  Ergo  id  tota  fiducia  securae  vocis  est  asserendum. 
Porro  nullatenus  docet  Augustinus,  baptismum  per  iocum 
collatum  esse  validum,  multoque  minus  docet,  eius  effica- 
ciam  a  sola  fide  pendere  suscipientis;  sed  fatetur,  sibi  de 
talis  baptismi  valore  nondum  constare,  quia  de  hac  re  Ec- 
clesiae  professio  nondum  erat  clare  proposita,  et  ideo  eli- 
quationem  quaestionis  esse  expectandam  ab  ipsa  definitione  , 
Ecclesiae.  Effieaciam  autem  sane  tribuit  ipsi  sacramento 
non  fidei  suscipientis;  imo  solam  fidem,  etiam  quae  montes 
transferat,  sine  charitate  qua  suscipiens  inseratur  Ecclesiae 
catholicae,  expresse  docet  neque  esse  conditionem  sufficien- 
.tem,  ut  baptisma  prosit  ad  salutem  spiritualem. 

Ad  catholicos  auctores  quod  pertinet,  ex  hoc  Augustini 
loco  adstruentes  suam  opinionem  de  suffieientia  intentionis 
mere  externae7  ut  appellant;  curn  iis  non  potest  esse  con- 
troversia  nisi  circa  sensum  illarum  locutionum  Augustini, 
quibus  non  dubitando  quaerit,  sed  asseverando  affirmat.  II- 
lae  autem  non  sunt  nisi  duae.  Prima  est,  ubi  ait,  non  solere 
repeti  baptisma,  si  quis  fallaciter  h,  e,  fallendo  Ecclesiam 

(ut  ipsemet  adverbium  fallaciter  explicat)  (1)  illud  accipiat; 
imo  id  valere  etiam  pro  hypothesi,  quod  tam  tradens  quani 
accipiens  fallaciter  agant.  Altera  afiirmatio  haec  est:  u  iam 
praeteritis  maiorum  statutis  non  dubito,  etiam  illos  habere 
baptismum,  qui  quamvis  fallaciter  id  accipiant,  in  Eccle- 
sia  tamen  accipiunt  vel  ubi  putatur  esse  Ecclesia  ab  eis, 
in  quorum  societate  id  accipitur  ». 

Quid  iam  sibi  vult  fallaciter  et  fallendo  Ecclesiam  ac- 
cipere  baptismum?  Sine  dubio  fallaciter  agit,  qui  animum 
non  christianum  gerens,  ductus  tamen  timore  vel  spe  tem- 
porali  simulat ,  se  velle  esse  christianum ,  atque  ita  bap- 
tismo  se  subiicit  (2);  cuiusmodi  casus  ob  favorem  principum 
ac  magistratuum  illa  aetate  in  Africa  facile  poterant  ac- 
cidere,  et  ex  moribus  subsequentibus  ita  baptizatorum  haud 
difficulter  detegi.  Unde  poterat  Augustinus  appellare  ad 
consuetudinem:  a  nemo  repetit ,  sed  aut  excommunicando 
punitur  aut  poenitendo  sanatur.  »  Sicut  talis  fallaciter  ac- 
cipit ,  ita  minister,  si  esset  conscius  et  fraudi  sacrilegae 
colludens ,  fallaciter  et  Ecclesiam  fallendo  daret.  Ita  de- 
bere  intelligi  simulationem  et  fallaciam,  non  modo  suadet 
appellatio  ad  consuetudinem;  sed  multo  efficacius  etiam  per- 
suadet  certitudo  ,  quam  Augustinus  praesefert  ex  u  iam 
praeteritis  statutis  maiorum  n,  At  haec  statuta  sunt  notis- 
sima,  nulla  scilicet  sunt  alia  quam  edita  in  causa  rebap- 
tizantium  et  Donatistarum  ,  in  quibus  nullum  uspiam  est 
vestigium  declarationis  quoad  intentionem,  qualis  esse  de- 
beat  (secus  Augustinus  non  haesisset  adeo  dubius  de  bap- 
tismo,  in  quo  totum  ludicre  ageretur);  sed  unice  definitur, 
sacramenta  nominatim  baptismi  et  Ordinationis  etiam  ab 
haereticis  et  haereticis  data  esse  valida,  adeoque  valorem 
non  pendere  a  fide  sive  dantis  sive  accipientis.  Unde  recte 

(1)  Synonyma  snnt  Augustino  haec  duo:  «  fallens  in  Ecclesia  acci- 
pit».  et  u  fallaciter  in  catholica  accipit »  hoc  ipso  loco  c.  53. 

(2)  Superius  dixerat :  «  simulatio  et  in  catholica  esse  potest,  in  his 
ntique  qui  saeculo  verbis  solis  et  non  fac.tis  renuntiant  »  c.  39.  cf.  c.  3. 
Rursum  synonyma  sunt:  u  qui  fallaciter  saeculo  renuntiantes  »  bapti- 
zantur,  et  «  qui  saeculo  verbis  et  non  factis  renuntiantes,  non  vera  con- 
versione  mutati  »  baptizantur  1.  VI.  c.  12.  cf.  c.  39. 

infert  Augustinus,  esse  sacramenta  valida ,  quamvis  susci- 
piens  (et  idem  potest  dici  de  conferente)  non  solum  fidem  ca- 
tholicam  non  teneret,  sed  etiam  ipsam  veritatem  sacramenti 
et  totius  religionis  christianae  negaret.  Talis  minister  si  ve- 
lit  dare,  et  talis  baptizandus  si  velit  accipere  illum.  ritum, 
quem  sciunt  apud  christianos  haberi  ut  sacrum  et  ut  ini- 
tiationem  in  religionem  christiauam,  sine  dubio  baptismus 
est  validus,  nisi  expresse  velint  totum  agere  solum  mate- 
rialiter  et  excludere  rationem  ritus  christiani.  Atqui  de 
hac  ultima  fallacia  nihil  omnino  continetur  in  illis  a  sta- 
tutis  praeteritis  maiorum,  r,  ergo  Augustinus  non  hanc  sed 
illam  priorem  fallaciam  intellexit,  cum  se  ex  statutis  ma- 
iorum  non  dubitare  significavit,  quin  baptismus  fallaciter 
datus  sit  validus.  Ergo  quamvis  Augustinus  non  diserte 
h.  1.  reiiciat  velut  insufficientem  intentionem  illam  exter- 
nam,  ut  vocant,  i.  e.  voluntatem  solum  ponendi  actionem 
externam  cum  expressa  voluntate ,  ut  non  sit  ritus  chri- 
stianus  et  sacramentalis,  eam  tamen  neque  dicit  suflScien- 
tem,  cum  de  illa  sermonem  non  habeat.  Cf.  Noris  Vindic. 
August.  c.  4.  §.  7.  Opp.  T.  I.  p.  1057.  sq. 

Drouinius  (probatione  6a)  huic  explicationi  duo  opponit, 
primo  responsionem.  esse  absurdam  et  gratis  confictam,  quia 
Augustinus  non  potest  censeri  in  fine  librorum  de  Bapt. 
in  quaestionem  vocare  id,  quod  in  toto  opere  principii  instar 
propugnaverat ,  independentiam  scilicet  valoris  sacramen- 
torum  a  fide  ministrantium  et  suscipientium;  secundo  etiamsi 
de  fallacia  infidelitatis  intelligeretur  Augustinus,  a  fortiori 
demonstraretur  non  exigi  aliam  intentionem ,  quam  illam 
mere  extemam,  quia  non  credens  veritatem  sacramenti  non 
potest  ritum  intendere  ut  sacrum.  Eespondemus:  a)  inter- 
pretatio  non  solum  non  est  gratis  conficta,  sed  necessario  se- 
quitur  ex  rationibus  Augustini,  ut  satis  ostensum  est.  b)  Au- 
gustinus  h.l.  non  vocat  in  quaestionem,  quod  statuerat  in  toto 
opere;  sed  ex  principio  de  valore  sacramentorum  indepen- 
dente  a  fide  catholica  in  ministris  et  in  suscipientibus,  quae 
independentia  directe  declarata  est  u  in  fraeteritis  statutis 
maiorum  n  et  ab  Augustino  contra  Donatistas  in  toto  opere 
defensa,  hic  iufert  per  legitimam  consequentiam,  iuxta  hoc 

principium  valere  baptisma,  etiamsi  suscipiens  omnino  esset 
infidelis*  et  ita  fallaciter  se  baptismo  subiiceret,  et  etiamsi 
conscius  minister  eodem  modo  fallaciter  baptizaret.  c)  Quod 
Serry  et  Brouin  perpetuo  assumunt,  ministrum  qui  veri- 
tatem  sacramenti  non  credat ,  nec  posse  velle  illud  admi- 
nistrare  ut  sacrum,  totum  nititur  ambiguitate  vocis;  dis- 
tinguendum  est  igitur:  non  potest  illud  intendere  ut  sacrum 
a  se  creditum,  concedo;  non  potest  in  confuso  et  intentione 
generali,  ut  veteres  theologi  loquuntur,  velle  illud  facere 
quod  faciunt  christiani  et  habent  ut  sacrum  ritum ,  nego; 
sive  brevius:  non  potest  illud  intendere  ut  sacrum  ex  fide 
sua  C.  non  potest  intendere  ut  sacrum  ex  fide  aliorum  N. 
Hist6riae  s.  Genesii  martyris,  qui  mimus  in  theatro  bap- 
tizatus  esse  fertur  (ad  eum  appellat  Lutherus  cultor  sci- 
licet  eximius  traditionum  etiam  incertarum,  quando  ad  eius 
sensum  detorqueri  posse  videntur),  Athanasii  pueri  bap- 
tizantis  pueros  catechumenos  (apud  Sozomen.  H.  E.  1.  II. 
c.  17.);  pueri  Iudaei  ab  aequalibus  baptizati  (apud  Nicephor. 
H.  E.  1.  III.  c.  37.)  tum  parum  firma  nituntur  auctoritate, 
tum  si  verae  essent,  nihil  probarent.  Vide  recentiores,  quos 
, lubet,  in  solutione  difficultatum.  Adhuc  minus  huc  perti- 
net  nugacitas  Dioscori  archiatri ,  de  qua  narrat  Augusti- 
nus  ep.  227.  ad  Alyp. 

THESIS  XVII. 

Refutatur  sententia  asserens,  ad  valorem  sacramenti 

sufficere  solemnitatem  ritus  externam,  quantumvis  intentio 

interna  sit  contraria. 

«  Sententia  affirmans  niateriam  et  formam  ipsa  externa  deliberata 
»  actione  externisque  adinnctis  ita  determinari  ad  rationem  sacramenti, 
»  nt  nulla  intentione  contraria  quae  in  animo  ministrantis  lateat,  va- 
.«>  lor  sacramenti  impediri  queat,  multis  nominibus  improbari  potest,  et 
»  certe  minus  tuta  est,  quam  ut  in  ea  conquiescendum  forot,-  si  quando 
»  de  huiusmodi  intentione  contraria  in  ministro   satis  constaret.  n 

Sententia  quam  impugnamus,  ab  Ambrosio  Catharino  no- 
men  habet  et  celebritatem,  quamvis  Vasquez,  Tournely  et 
alii  negent,  hunc  esse  sensum  Catharini.  In  eius  partes  con- 
cessit  eadem  aetate  Salmeron  (in epp.  s.  Pauli  1,  III.  disp.  2.). 

Ante  Catharinum  Aureolus  saec.  XIV  ineunte  (4.  dist.  5. 
q.  1.  a.  l.)et  Sylvester  Prieras  ineunte  saec.  XVI.  (in  Surama 
Sylvestrina  sub  verb.  Baptisma  a.  3.  q.  12.)  decepti  verbis 
quibusdam  s.  Tbomae  illam  praetulerunt  doctrinae  commu- 
ni,  potissimum  vero  post  Marium  Scribonium  acriter  propu- 
gnarunt  theologi  quidam  in  Gallia  et  in  Belgio  saeculo  XVII. 
exeunte  et  saeculo  XVIII.  Contensonus,  Farvacques,  Du- 
Hamel,  Iuenin,  prolixis  declamationibus  Serry  in  opusculo 
inscripto  u  Vindiciae  Catharini,  n  quas  auctas  sub  titulo 
u  Vindiciae  Vindiciarum  Catharini  »  iterum  recudit  contra 
Lamberti  Gaud  Ord.  Praed.  Professoris  Avenionensis  impu- 
gnationes ;  Serrianas  argumentationes  omnes  et  etiam  hi- 
storiolas  in  suum  usum  convertit  eius  nepos  Drouinius  in 
Opere  de  Re  Sacramentaria  1.  I.  q.  6.  c.  3.  sect.  2. 

Rationes  quibus  sententia  improbabilis  esse  ostenditur, 
revocari  possunt  ad  tres  potissimum  classes;  petuntur  quip- 
pe  ex  natura  ijvsa  sacramentorum  et  jpotestatis  ministerialis; 
ex  doctrina  directa  de  intentione  ministri;  ex  indole  argu- 
mentorum,  auibus  adversarii  suam  opinionem  tuentur. 

I.  Prima  ratio  in  thesi  antecedenti  plenissime  declarata 
est,  eadem  enim  deductione,  qua  ex  natura  sacramentorum 
et  potestatis  ministerialis,  ut  a  Christo  instituta  sunt,  de- 
monstratur  generatim  necessitas  intentionis,  demonstratur 
etiam  insufficientia  intentionis  externae  quam  vocant,  h.  e. 
quae  habeat  pro  obiecto  mere  externum  actum  materialiter 
spectatum  cum  aequivalente  vel  exjplicita  voluntate  non  po- 
nendi  actionem  eius  ordinis,  qualem  Christus  instituit  vel 
qualem  Ecclesia  aut  christiani  circa  suos  tamquam  aliquid 
sacrum  exercere  solent. 

1°.  Generatim  aliquam  intentionem  ministri  vi  institu- 
tionis  divinae  requiri,  colligitur  ex  natura  sacramentorum, 
quod  non  materialis  actio,  quomodocumque  posita,  in  sacra- 
mentum  est  instituta,  sed  solum  quatenus  ponitur  ministe- 
rialiter  h.  e.  a  ministro  Christi  agente  nomine  Christi.  Ratio 
est,  quia  sacramentum  iuxta  praesentem  saltem  institutio- 
nem  non  est,  nisi  actio  ponatur  a  ministro  ita,  ut  moraliter 
sit  actio  ipsius  Christi  [principalis  agentis.  Ergo  actio  non 
est  sacramentalis,  nisi  minister  saltem  implicite  velit  agere 

nomine  Christi  et,  ut  loqnitur  s.  Thomas ,  u  intentione  se 
subiiciat  principaliagenti».  At  vero  qui  suo  tantum  nomine 
vult  ponere  actionem  mere  materialiter ,  et  aequivalenter 
vel  expresse  non  vult  saltem  in  confuso,  ut  actio  sit  eius 
ordinis,  in  quo  ordine  tales  actiones  Ecclesia  vel  christiani 
facere  consueverunt;  is  profecto  neque  implicite  agit  tam- 
quam  minister  Christi  et  nomine  Christi.  Ergo  illa  intentio 
externae  tantum  actionis  materialiter  spectatae  non  sufficit, 
ut  actio  sit  sacramentalis. 

2°.  Requiri  generatim  aliquam  intentionem  ministri  , 
conficitur  ex  natura  jpotestatis  ministerialis  ad  remittenda 
peccata  et  ad  sanctificandos  homines  per  sacramenta.  At- 
qui  intentio,  cuius  necessitas  consequitur  ex  potestate  mi- 
nisteriali  a  Christo  delegata ,  non  est  solum  voluntas  ma- 
terialiter  ponendi  actionem  externam;  sed  imo  talis  volun- 
tatis  sufficientia  ad  valorem  sacramenti  evidenter  excludi- 
tur.  Intentio  enim  necessaria  consequens  ex  ea  divinitus 
communicata  potestate  est  voluntas  saltem  im^licita  in  mi- 
nistro  agendi  ex  hac  ministeriali  potestate ,  et  proinde  et- 
iam  voluntas  non  mere  materialiter  ponendi  actionem.  Quia 
videlicet  ministris  non  solum  commissum  est  munus  denun- 
tiandi  remissionem  et  sanctiffoationem ,  sed  vera  ministe- 
rialis  potestas  nomine  Dei  et  Christi  per  sacramentales 
actiones  remittendi  peccata  et  conferendi  gratiam,  qua  po- 
testate  pro  suo  iudicio  et  arbitrio  utantur;  ideo  ab  ipsorum 
voluntate  pendet,  utrum  velint  actiones  illas  ponere  utendo 
potestate  supernaturali  sibi  communicata ,  an  velint  eas 
ponere  non  quatenus  sunt  ministri  et  non  ex  ea  superna- 
turali  potestate  sed  suo  nomine  proprio,  mere  naturali  sua 
facultate,  et  materialiter.  Ergo  ut  illa  actio  sit  sacramen- 
talis  profecta  ex  potestate  supernaturali  ministri,  necessa- 
ria  est  voluntas  saltem  implicita  in  ministro  utendi  hac  sua 
potestate  et  ponendi  actionem  ministerialiter;  non  autem 
erit  actio  sacramentalis,  si  minister  velit  quidem  naturali 
sua  facultate  ponere  actionem  ,  sed  mere  materialiter,  et 
nolendo  ut  actio  haec  sua  sit  sacramentalis. 

3°.  Hoc  idem  argumentum  ductum  ex  natura  divinitus 
instituta   sacramentorum   et   potestatis   ministerialis  valet 

sub  alia  consideratione,  qua  post  s.  Thomam  3.  q.  64.  a.  8. 
et  s.  Bonaventuram  4.  dist.  6.  q.  1.  a.  2.  quaest.  1.  com- 
muniter  exhibetur  a  theologis.  Actiones  illae  quae  sunt  in- 
stitutae  in  sacramenta,  non  sunt  signa  naturalia;  sed  per 
se  spectatae  aptae  quidem  erant  ad  significationem  sacra- 
mentalem,  ut  autem  actu  haberent  hanc  significationem  et 
quidem  practicam,  necesse  erat  ut  ad  hanc  significationem 
institutione  divina  assumerentur  et  determinarentur:  %sa- 
cramenta  ex  similitudine  repraesentant,  ex  institutione  si- 
gnificant  r>  (th.  II.  n.  II;  th.  VI.  n.  I.).  Supposita  institutione 
divina  fit  quidem,  ut  illae  res  et  verba  possint  a  ministro 
adhiberi  ita,  ut  sint  signa  efficacia  gratiae;  non  tamen  fit, 
ut  non  possint  alio  modo  adhiberi  et  assumi  ad  significa- 
tionem  omnino  diversam.  Institutio  enim  divina,  ut  ait 
s.  Bonaventura,  ordinavit  quidem  res  et  verba  ad  talem 
significationem  sacramentalem,  non  tamen  coarctavit  ad  hanc 
unam ,  ut  iam  ad  aliam  adhiberi  nequeant.  Ergo  ut  illae 
res  et  verba  hic  et  nunc,  dum  adhibentur,  sint  signum  sa- 
cramentale,  non  sufficit  in  ministro  voluntas  ponendi  ma- 
terialiter  eas  res  et  ea  verba,  quantumvis  ad  speciem  gra- 
viter  et  serio  id  praestet;  sed  necesse  est,  ut  sua  intentione 
ordinet  illa  ad  rationem  signi  sacramentalis. 

Aliis  verbis  hoc  idem  dici  potest.  Eatio  signi  sacra- 
mentalis  ex  institutione  divina  obiective  quidem  inest  in 
rebus  minus  determinate  et  in  verbis  accedentibus ,  quae 
strictius  determinant  significationem.  Hoc  tamen  non  ita 
debet  intelligi,  ut  illae  res  et  verba  iam  sint  signa  natu- 
ralia,  quae  non  amplius  possint  aliud  significare  et  pro- 
inde  independenter  ab  intentione  ministri  habeant  signifi- 
cationem  sacramentalem  practicam,  quoties  quomodocumque 
ponantur  ;  sed  intelligi  debet ,  quod  res  et  verba  habeant 
ex  divina  institutione,  ut  possint  adhiberi  ac  administrari 
sacramentaliter,  dummodo  minister  saltem  in  confuso  velit 
ea  ponere  secundum  significationem  ex  institutione  eis  an- 
nexam,  atque  adeo  suam  intentionem  saltem  in  confuso  con- 
formet  significationi  y  quae  ex  Christi  institutione  in  rehus 
minus  determinate  inest  et  per  formam  verborum  strictius 
determinata  absolvitur.  Necessaria  est  ergo  haec  saltem  ge- 

neralis  intentionis  conformatio  cum  sacramentali  significa- 
tione  obiectiva  rerum  et  verborum,  nec  sufficit  ad  rationem 
sacramenti  solum  voluntas  mere  materialiter   ponendi   res 
et  verba. 

Hoc  ipsum  est,  quod  s.  Thomas  dicit,  intentionem  stricte 
necessariam  satis  exprimi  per  verba  in  iis  sacramentis,  «quae 
habent  in  forma  actum  exercitum».  Quando  scilicet  verba 
exprimunt  actum    sacrum  ipsius  ministri :  ego  te  baptizo, 
confirmo,   absolvo ,  non  requiritur  alia  omnino  mentalis  et 
verbis  non  expressa  intentio;  sed  sufficit  intentio,  dummodo 
revera  adsit,  quae  verbis  exprimitur,  et  quae  ita  per  verba 
velut  sensibilis  reddita  non  est  intentio  pure  mentalis.  Hunc 
esse  sensum  intentionis  mentalis,  quae  iuxta  s.  Thomam  non 
requiratur,  manifesto  inde  patet,  quod  in  solis  illis  sacra- 
mentis  ,  in  quibus  verba  ipsa  exprimunt  intentionem ,  non 
requirit  aliam  intentionem  mentalem ;  in  ceteris  vero ,  ubi 
verba  intentionem  non  exprimunt,  ut  e.   g.  in  conficienda 
Eucharistia ,  indicat  requiri  mentalem,  intentioyiem.    Porro 
ait ,  dum  in  illis  prioris  ordinis  sacramentis   minister  per 
ipsa  verba  formae  suam  voluntatem  et  suum  actum  sacrum 
exprimit,  satis  nos  certos  reddi  de  sufficienti  eius  intentio- 
ne,  quantum  scilicet  in  hoc  negotio  fieri  potest.  In  illo  ipso 
loco ,  ubi  scopum   habet  Angelicus   ostendere   necessitatem 
intentionis  ministri,  ut  velit  non  solum   u  formam  ad  ma- 
teriam  applicare  et  suum  ministerium  ad  utrumque  »,  sed 
etiam  u  totum  hoc  ad  sacramenti  collationem  »,  opponit  sibi 
per  modum  obiectionis:  si  requiratur  intentio,  nemini  prae- 
ter  ipsum   baptizantem   constare  posse   de  baptismo  valide 
collato.  Ad  hanc  difficultatem  in  sensum  a  nobis  declara- 
tum   respondet  s>  Doctor   verbis,  quae  ab  adversariis  ad 
suam    opinionem   comprobandam    urgentur  contra  manife- 
stum  contextum  totius  articuli  et  praeter  scopum  respon- 
sionis  ad   propositam   difficultatem.    u  Alii   dicunt,  inquit 
s.  Doctor   non  sine   approbationej,  quod  in  baptismo   et  in 
aliis  sacramentis  quae    habent  in  forma  actum  exercitum  , 
non  requiritur  mentalis  intentio  sed    sufficit  expressio  in- 
tentionis  per  verba  ab  Ecclesia  instituta;  et  ideo  si  forma 
servatur  nec  aliquid  exterius  dicitur,  quod  intentionem  con 

trariam  exprimat,  baptizatus  est.  Non  enim  sine  causa  in  sa- 
cramentis  necessitatis,  scilicet  baptismo  et  quibusdam  aliis, 
actus  baptizantis  tam  sollicite  expressus  est  ad  intentionis 
expressionem»  (intentio  autem,  ut  possit  exprimi,  supponitur 
adesse  in  anima)  s.  Th.  4.  dist.  6.  q.  1.  a.  2.  sol.  1.  ad  2.     • 

Ad  argumenta  proposita  possent  excipere,  et  reipsa  ex- 
cipiunt  adversarii  recentiores  Serry,  Drouin  et  alii,  supponi 
a  nobis  determinationem  actionis  ad  esse  sacramentale  de- 
bere  fieri  per  intentionem  internam,  cum  contra  determina- 
tio  ea  fiat  per  externam  gravitatem,  seriam  applicationem 
formae  ad  materiam,  sacrum  apparatum,  quod  minister  agat 
ex  officio  vel  rogatus  ad  administrationem  sacramenti,  et 
per  alia  buiusmodi  adiuncta  externa. 

Respondemus.  a)  Nullatenus  a  nobis  supponitur,  sed  haec 
est  ipsa  res  demonstranda  et  a  nobis  demonstrata  ex  na- 
tura  sacramentorum  et  potestatis  ministerialis,  ut  a  Chri- 
sto  instituta  sunt,  non  posse  actionem  visibilem  esse  sacra- 
mentalem,  nisi  minister  saltem  implicite  et  in  confuso  ve- 
lit  agere  tamquam  minister  Christi  et  velit  uti  sua  pote- 
state  ministeriali;  quia  secus  illa  actio  erit  ordinis  mere 
naturalis,  nec  erit  profecta  ex  potestate  supernaturali  nec 
moraliter  actio  Christi  tamquam  principalis  agentis.  Dixi: 
saltem  implicitey  debet  velle  agere  nomine  Christi  et  pote- 
state  ministeriali.  Nam  si  explicite  velit  facere,  quod  Ec- 
clesia  vel  christiani  consueverunt  facere  huiusmodi  ritu,  iam 
immediate  vult  agere  tamquam  minister  Ecclesiae;  in  hoc 
autem  continetur  imjplicitum,  quod  agat  nomine  Christi  et 
tamauam  minister  Christi,  etiamsi  forte  nec  Christum  cre- 
dat  nec  Ecclesiam.  Dixi,  debere  id  velle  saltem  in  confuso* 
Dum  videlicet  vult  ritum  facere  eius  ordinis,  ut  christiani 
consueverunt,  eo  ipso  non  quidem  distincte  vult  administra- 
re  ritum  efficacem,  vel  ut  conferatur  gratia  etc,  vult  ta- 
men  generatim  id,  quod  faciunt  christiani,  et  ita  in  con- 
fuso  vult  etiam  illud  omne ,  quod  cum  tali  ritu  christiani 
connexum  esse  credunt. 

o)  Si  actio  illa  determinatur  ad  esse  sacramentale  per 
adiuncta  externa,  id  nonpotest  esse  nisi  ex  institutione  Chri- 
sti,  Atqui  falsum  est,  talem  esseChristi  institutionem,  Ergo 

non  determinatur  per  adiuncta   externa.    Maior  propositio 

est  evidens,  minor  probatur.  Vel  dicuntur  sacramenta  insti- 

tuta  ita,  ut  actio  non  nisi  per  adiuncta  illa  externa  deter- 

minetur    ad  esse  sacramentale;  vel  dicuntur  instituta    dis- 

iunctive,  ut  sive  per  adiuncta  illa  absque  intentione  inter- 

na  (ut  vocant),  sive  ubi  desint  adiuncta,  per    intentionem 

intemam  actio  determinari  debeat.  Horum  primum  est  evi- 

denter  falsum;  confici  enim  possunt  sacramenta  per  solam 

materiam  et  formam  verborum  a  Christo  institutam,  dum- 

modo  a  ministro  adhibeantur  cum  intentione  saltem  gene- 

rali  faciendi  quod  facit   Ecclesia,  ut  declararunt  Concilia 

Florent.  et  Trid.  Quamvis  ergo  desint  omnia   illa  externa 

adiuncta,  determinatur    actio  ad  esse  sacramentale  jper  so- 

lam  intentionem  internam  ministri.  Ergo  illa  adiuncta  sal- 

tem  non  sunt  ex  institutione   Christi    essentialis    determi- 

natio  actionis  ad  esse  sacramentale;  adeo  ut  minister  extrin- 

secus  simulans  etiam  iocum,  adhibendo  tamen  legitimam  ma- 

teriam  et  formam  cum  interna  intentione,  sacramentum  con- 

ficeret.  Sic  qui    simulans  iocum,  ut  a  nemine    deprehendi 

posset,  perfunderet  infantem  aqua  sub  legitima  forma  ver- 

borum  cum  intentione  occulta  vere  baptizandi,  sine  dubio 

conferret  sacramentum.  Debent  ergo   adversarii  dicere  al- 

terum,  sacramenta  esse  instituta  a  Christo  sub  disiunctiva 

propositione :    ut    actio    determinetur    ad    rationem    sacra- 

mentalem  vel  per  adiuncta  externa,  vel  si  haec  desint,  per 

intentionem  internam.  Atqui    talis    disiunctio  conficta  est 

unice  ad  fulciendam  opinionem,  quin    vel  umbra  appareat 

fundamenti  in  doctrina  sive  scripta  sive  tradita  de  sacra- 

mentis,  et  in  consentiente  doctrinae  eiusdem  explicatione. 

In  hac  enim  doctrina  ad  rem  praesentem  iliud  unum  con- 

tinetur,  Christum  dedisse  Apostolis  potestatem  ministeria- 

lem  remittendi  peccata  et  sanctificandi  per  actiones  sacra- 

mentales  ipsius  Christi  nomine    administratas,   cuius   qui- 

dem  ministerialis  potestatis  usus  et  quae  actiones,  ut  fiant 

nomine  Christi,  non  ab   externis    accidentalibus    adiunctis 

sed  a  voluntate  ac  intentione  pendet  ministrorum. 

Argumentum   hucusque    expositum    est    aliquatenus    a 
priori  ex  ipsa  scilicet  rei,  quamvis  per  liberam  institutio- 

nem  consistentis,  natura  derivatum ;  et  ideo  non  solum 
ostendit  esse  necessariam  ministri  intentionem  internam,  et 
non  sufficere  tantum  externam  ad  conficienda  sacramenta, 
qualia  Christus  instituit;  sed  etiam  demonstrant,  cur  ita  sit. 
Nihilominus  ut  suspicio  intercurrentis  forte  erroris  in  de- 
ductioneamoveatur,  examinanda  remanet  ipsa  explicita  doc- 
trina  de  intentione,  ut  vel  in  authenticis  declarationibus 
vel  saltem  in  consensione  continetur  sufficienti  ad  gravio- 
ris  auctoritatis  pondus  constituendum. 

II.  Facile  concedimus,  opinionem  quam  impugnamus, 
plurimum  difierre  ab  haereticorum  doctrina  de  intentione, 
non  tam  propterea  quod  haeretici  etiam  externum  et  sen- 
sibilem  iocum  valori  sacramenti  nihil  obesse  dicerent,  hu- 
ius  opinionis  sectatores  contra  postulent  actionem  extrin- 
secus  et  sensibiliter  seriam,  et  proinde  etiam  voluntatem 
seu  intentionem  actionis  ad  speciem  seriam  compositae; 
quam  potius  ratione  principii,  ex  quo  evidenter  haeretico 
sententia  Novatorum  necessario  sequebatur  et  cui  tota  erat 
innixa,  non  aliam  scilicet  esse  sacramenti  virtutem  quam 
signi  theoretici  ad  annuntiandas  et  fidei  exhibendas  pro- 
missiones  evangelieas,  rationem  vero  iustificationis  unice 
esse  in  fide  suscipientium  (th.  XVI.  n.  I).  Unde  etiam  con- 
cedimus,  Patribus  Tridentini  sive  in  VII.  sive  in  XIV.  ses- 
sione  non  fuisse  propositum  directe  damnare  illam  opinio- 
nem,  quam  Catharinus  defendisse  dicitur.  Vide  Pallavici- 
num  1.  IX.  c.  6;  1.  XII.  c.  10.  n.  34.  (1).  Hoc  tamen  non  im- 
pedit,  quominus  in  ipso  Tridentino  et  in  aliis  monumentis 
supra  th.XVI.  n.  II.  citatis  contineatur  doctrina,  quae,  dum- 
modo  accipiatur  sincere  et  sine  detorsione  in  alienos   sen- 

(1)  u  Io  per  me  stimo  che  la  sentenza  del  Caterino  sia  falsa ,  ma 
non  per6  eondannata  espressamente  da' canoni  Tridentini  »  1.  IX.  Ad 
verba  Concilii  sess.  XIV.  cap.6:  u  nec  is  esset  nisi  salutis  suae  negli- 
gentissimus  ,  qui  sacerdotem  ioco  se  absolventem  cognosceret  ,  et  non 
alinm  serio  agentem  sedulo  requireret,  »  advertit  Emus  historicus:  «  le 
ultime  parole,  come  puo  veder  il  lettore,  Zascian  luogo  a  non  istimar 
condannata  per  eretlca  la  sentenza  del  Caterino  e  d'altri  teologi  »  1.  XII. 
Pallavicinus  taraen  ipse  in  suo  Cursu  theol.  1.  VI.  c.  6.  n.  87.  utitur  hoc 
capite  Coucilii  ad  probandam  veram  sententiam  contra  Catharinum. 

sus,  opinionem   illam  de  sufficientia    intentionis   extemae 
omnino   excludat. 

Itaque  1°.  in  Conciliis  Constantiensi,  Florentino,  Triden- 
tino  perpetuo  et  expresse  numerantur  tria  distincta,  u  quo- 
rum  si  aliquod  desit,  non  conficitur  sacramentum,  »  materia, 
et  forma,  vel  actus  externus  ministri,  ubi  per  se  intelligi- 
tur  voluntas  sive  intentio  actus  externi;  praeter  hane  vero 
requiritur  tertio  tamquam  aliquid  distinctum  intentio  mi- 
nistri  saltem  haec,  faciendi  quod  facit  Ecclesia,  tamquam 
intentionis  iniimus  veluti  gradus  absolute  necessarius,  ut 
actio  sit  sacramentalis.  u  Si  quis  dixerit,  in  ministris,  dum 
sacramenta  conficiunt  et  conferunt ,  non  requiri  intentionem 
saltem  faciendi,  quod  facit  Ecclesia;  anathema  sit.  »  lam 
vero  huiusmodi  generales  locutiones,  ubi  exprimitur  in  con- 
fuso  actus  rationalis  principii  superioris  et  cum  eo  cqnfor- 
matio  principii  inferioris  in  suo  actu  rationali,  semper  sunt 
propositiones  significantes  suoiectionem  et  conformationem 
intentionis  in  confuso  inferioris  cum  superiori;  numquam 
vero  significant  apud  homines  sincere  et  proprie  loquentes 
identitatem  actus  alicuius  specialis  solum  materialiter  spec- 
tati.  Sic  propositio  generalis  e.  g.:  «  credo,  quod  credit  Ec- 
clesia,  n  semper  intelligitur  de  fide  in  confuso  veritatum 
revelatarum,  quas  credit  Ecclesia,  quaecumque  illae  sint 
etiam  mihi  distincte  non  cognitae  ;  numquam  autem  nisi 
sophistice  intelligi  potest  de  identitate  obiecti  materialis 
et  specialis  alicuius,  quod  Ecclesia  credat  fide  divina,  et  ego 
idem  credam  fide  diversa  et  mere  humana:  puta  si  sophista 
aliquis  devota  hypocrisi  diceret:  u  credo,  quod  credit  Eccle- 
sia,  »  quia  historice  credit  Iesum  hominem  sub  Pontio  Pilato 
crucifixum  esse  Hierosolymis.  Eodem  modo  si  quis  suadet 
alteri:  in  actionibus  per  se  indiiferentibus,  e.  g.  in  mandu- 
cando  intendas  facere,  quod  faciebant  Christus  Dominus 
vel  Sancti;  absurde  intelligeretur  commendari  voluntatem 
et  intentionem  manducationis  materialis y  sub  ridicula  excu- 
satione,  quod  non  dicitur:  intendas,  quod  intendebant  San- 
cti  in  tali  actione;  sed:  intendas  facere,  quod  faciebant  San- 
cti;  hoc  autem  quod  faciebant,  erat  materialis  manducatio. 
Ita  ergo  etiam  ubi  non  de  intentione  ad  meritum  sed  de 


—  225  — 
intentione  necessaria  ad  valorem  actus  sermo  est,  proposi- 
tio  eiusdem  formae:  necesse  est,  ut  saltem  intendas  facere 
quod  facit  Ecclesia,  necessario  intelligi  debet  de  intentio- 
ne  generali  et  in  confuso  faciendi,  quod  tali  ritu  Ecclesia 
facere  consuevit,  quidquid  illud  sit;  nullo  autem  pacto  in- 
telligi  potest,  ut  ab  adversariis  detorquetur,  de  intentione 
seu  deliberata  voluntate  faciendi  solum  actum  materialem 
externum  serio  et  graviter  et  composite  extrinsecus,  ut 
aspicientibus  videatur  conferri  sacramentum,  etiamsi  quis 
hunc  suum  actum  nec  in  speciali  nec  in  generali  et  in  confu- 
so  vellet  conformare  voluntati  aut  intentioni  Ecclesiae;  sed 
imo  positive  protestaretur  interna  voluntate,  se  nolle  bapti- 
zare,  absolvere  etc.  et  generatim  quidquam  eorum  facere, 
quae  tali  ritu  cbristiani  facere  consueverunt. 

Insuper  propositionem  hoc  sensu,  quem  ex  logica  eius 
conformatione  nunc  demonstravimus,  communi  usu  fuisse 
intellectam  in  scholis,  ex  quibus  transiit  in  definitiones  Con- 
ciliorum,  atque  ideo  etiam  non  alio  sensu  a  Conciliis  adhibi- 
tam  intelligi  posse,  superius  satis  ostendimus  th.  XVI.  n.  II. 
Patet.ergo  responsio  ad  vulgarem  obiectionem:  Concilia 
docent  sufficientem  in  ministro  intentionem  faciendi,  quod  fa- 
cit  Ecclesia.  AtquiEcclesia  facit  actum  externum.  Ergo  suf- 
ficitad  valorem  sacramenti  intentio  faciendi  actum  externum. 
Distinguendaestmaior.-docentConcilia  sufiicere  intentionem, 
per  actum  externum,  atque  adeo  supposita  voluntate  ponendi 
ritum  externum,  faciendi  saltem  in  generali  et  in  confuso, 
quodptfr  talem  ritum  facitEcclesia,  concedo;  docent  Concilia, 
sufficere  intentionem  faciendi  solum  ritum  externum  absque 
voluntate  saltem  in  generali  faciendi  per  ritum,  quod  p>er 
eumfacit  JEcclesia,  nego.  Pariter  minor  distinguenda:  Eccle- 
sia  facit  etiam  actum  externum,  et  hoc  sapposito  postulatur 
in  illa  formula  Conciliorum  intentio  saltem  in  generali  per 
actum  externum  faciendi,  quod  per  illum  facit  Ecclesia, 
concedo;  Ecclesia  facit  tantummodo  actuin  externum  mate- 
rialiter,  et  huius  rnere  materialis  actus  intentio  exprimitur 
in  illa  formula  Conciliorum,  nego.  Potest  etiam  ex  aliis 
principiis  n.  I.  huius  theseos  declaratis  responderi  simpli- 
cius:  D.  M.  sufficit  intentio  ministerialiter  faciendi  quod  fa- 

cit  Ecclesia  C.  M.;  sufficit  iutentio  suo  jjroprio  nomine  et 
non  ministerialiter  faciendi  actum  externum,  quem  Eccle- 
sia  facit  nomine  Christi  et  ministerialiter  N.  M.  Ita  etiam 
D.  m.  Ecclesia  facit  actum  externum  ministerialiter  C.  m. 
facit  tantum  materialiter  talem  externam    actionem  N.  m. 

Posset  aliquis  urgere,  ex  nostra  declaratione  formulae  ec- 
clesiasticae  u  ut  minister  intendat  facere,  quod  facit  Eccle- 
sia,  »  videri  necessarium,  ut  minister  intendat  ipsum  efec- 
tum  sacramenti,  quod  evidenter  falsum  est  ex  omnium 
confessione.  Responsio  non  est  difficilis :  sequitur  necessi- 
tas,  ut  intendat  effectum  exjplicite  et  in  se,  nego;  sequi- 
tur  requiri,  ut  intendat  rem  quae  est  efficax,  in  qua  proinde 
includitur  effectus,  subdistinguo:  ut  intendat  rem  efficacem 
h.  e.  sacramentum  ipsum  explicite  et  in  speciali  quatenus  est 
efficax,  nego;  ut  intendat  sacramentum  efficax  imjplicite,  in 
generali  et  in  confuso,  quia  vult  facere  guod  facit  JEcclesia, 
quidguid  illud  sit,  concedo.  Vide  declarationem  in.thesi 
superiori. 

2°.  Ad  ulteriorem  explicationem  sedulo  advertendum  est, 
ad  quid  intentio  in  administrando  sacramento  sit  necessa- 
ria.  Principium  fundamentale  est:  intantio  ministri  non  re- 
quiritur,  ut  sacramentum  sit  ejficax ,  sed  ut  sacramentum 
sit.  Adeoque  quia  intentio  generalis  et  confusa  faciendi 
quod  facit  Ecclesia,  seu  quod  christiani  facere  solent  per 
ritum  externum,  sufficit,  ut  sacramentum  consistat;  et  quia 
supposita  consistentia  sacramenti,  eius  efficacia  est  ex  di- 
vina  institutione  atque  plane  independens  a  voluntate  mini- 
stri;  ideo  minister  habens  intentionem  sufficientem  ad  hoc, 
ut  sacramentum  sit,  nulla  sua  intentione  quamvis  contraria 
potest  excludere  sanctitatem,  virtutem  et  efficaciam  sacra- 
menti.  Sic  qui  vellet  vere  bajjtismum  conferre,  quae  inten- 
tio  certe  sufficit  ad  valorem  sacramenti;  sed  simul  expressc 
nollet  conferri  gratiam,  nollet  hominem  Deo  consecrari, 
imo  per  sacramentum  vellet  eum  daemoni  devovere,  ut  de 
impio  quodam  homine  saec.  XVII.  Massiliae  rumor  sparsus 
erat  in  vulgus  (cf.  Billuart  de  Sacr.  dissert.  V.  a.  7.  §.  2. 
obiect.  4.);  is  sibi  quidem  noceret,  non  tamen  sacramenti  vir- 
tutem  et  efficaciam  impediret.  Cf.  s.  Thom.  3.  q,   64.  a.  10. 

Hinc  si  instituatur  comparatio  cum  intentione  speciali 

faciendi  et  conferendi  id,  quod  Ecclesia  facit  et  confert  per 

sacramenta;  recte  dici  potest  valere  sacramentum,  dummo- 

do  minister  intentione  generali  velit    conferre  baptismum, 

ut  solent  illum  conferre  christiani,  etiamsi  intentione  sjpe- 

ciali  nolit  facere  quod  Ecclesia  facit,  idest  nolit  e.  g.  con- 

ferre  sacramentum  efficax,  imo   nolit   ut  baptismus,  quem 

vult  conferre  sincere  ceu  baptismum  cbristianorum,  sit  sa- 

cramentum,  nolit  sanctificare  baptizatum,  vel  nolit  facere, 

quod  facit  Ecclesia  Romana,   quam  putet  non  habere   ve- 

rum  baptismum  etc.  Huncinsensum,ut  inferius  evidens  fiet, 

dixit  Innocentius  IV.  (in  commentario  privato  ad  cap.  Si 

quis  jpuerum  1.  III.  tit.  42.  c.  1.):   u  non  est  necesse  quod 

baptizans  sciat,  quid  sit  Ecclesia,  quid  baptismus,  vel  unde 

sit,  nec  quod  gerat    in   mente  facere,    guod  facit  JEcclesia; 

imo  si  contrarium  gereret  in  mente,  scilicet  non  facere  quod 

facit  Ecclesia,  sed  tamen  facit,  quia  formam  servat,  nihi- 

lominus  baptizatus  est,  dummodo  hajptizare  intendat.fi 

Ex  his  patet  aliud  doctrinae  caput  necessarium  ad  mul- 
tas  difficultates   removendas.  Quando  scilicet  ipse    effectus 
actionis  sacramentalis  a  Christo   elevatus  est  ad  rationem 
sacramenti,  ut  sacramentum    est    Eucharistia  et  legitimus 
contractus  matrimonialis,  minister  intendens  hunc  effectum, 
licet  nesciat  eum  esse  sacramentum,  vel  etiamsi  nolit  ut  sit 
sacramentum,  non  potest  impedire  rationem  sacramenti.  Sic 
qui  vult  consecrare  Eucharistiam ,  simulque   habeat  inten- 
tionem  expressam,  ut  Eucharistia  a  se  consecrata   non  sit 
sacramentum,  vel  ut  per  consecrationem,  quam  supponitur 
velle,  non  fiat  sacrificium,  hac  sua  perversa  intentione  nec 
rationem  sacramenti  nec  sacrificii  impedit.   Pariter  sponsi 
baptizati,  qui  volunt  verum   inire  contractum  matrimonia- 
lem  (servatis  conditionibus  necessariis  ad  valorem  contra- 
ctus),  eo  ipso  efficiunt  sacramentum,   etiamsi   expresse  vel- 
lent  rationem  sacramenti  excludere.  Ratio  horum  est,   quia 
ab  intentione  ministri  pendet  quidem  suam  actionem,  insti- 
tutam  a  Christo    ad  effectionem    sacramenti,  ponere    mere 
materialitef,  ita  ut  nullum  habeat  effectum,  puta  si  profe- 
rens  verba  nolit  consecrare,  et  proferentes  verba  aut  signa 

consensus  nolint  consentire  in  matrimonium;  at  si  adsit  in- 
tentio  sufficiens  ad  producendum  effectum  JEucharistiae  aut 
matrimonii,  effectus  positus  independenter  a  auavis  mini- 
stri  voluntate  habet  necessario  eas  omnes  rationes  et  pro- 
prietates,  quae  ei  sunt  ex  Christi  institutione  insitae. 

Has  tamen  omnes  intentiones  contrarias  oportet  non  esse 
ita  absolutas,  ut  intentionem  alteram  e.  g.  consecrandi,  con- 
trahendi  matrimonium  etc.  excludant  et  destruant.  Sic  qui 
ita  absolute  nollet  fieri  sacramentum  ut,  si  revera  insithaec 
ratio  sacra,  velit  etiam  non  consecrare  vel  contractum  matri- 
monii  inire;  is  utique  excluderet  intentionem  necessariam  et 
sufficientem  ad  valorem.  Videndum  ergo  est,  quaenam  ex 
intentionibus  oppositis,  quae  ambae  simul  non  possunt  esse 
efficaces,  praevaleat.  Qui  vult  in  datis  exemplis  absolute 
consecrationem  Eucharistiae  aut  contractum  matrimonii  va- 
lidum,  non  potest  velle  efficaciter  exclusionem  sacramenti, 
quia  hoc  Eucharistiae  et  contractui  est  insitum  et  insepa- 
rabile;  qui  contra  absolute  vult  exclusionem  sacramenti  ita, 
ut  sub  hypothesi  veritatis  sacramenti  nolit  consecrare  aut 
contrahere,  is  tali  efficaci  intentione  opposita  excludit  si- 
mul  consecrationem  vel  contractum.  Greneratim  loquendo 
talis  exclusio  efficax  sacramenti  non  potest  locum  habere 
nisi  ex  reflexa,  obstinata  et  rarissime  in  animis  humanis 
occurrente  malitia.  Cf.  Suarez  disp.  XIII.  sect.  2.  (§.  «  Su- 
perest  ut  respondeamus  »);  de  Lugo  disp.  VIII.  sect.  8. 

3°.  Ut  non  valeat  absolutio  atque  adeo  sacramentum  non 
consistat,  docente  Concilio  Tridentino  sess.  XIV.  cap.  6.  una 
ex  causis  est,  u  si  sacerdoti  animus  serio  agendi  et  vere 
absolvendi  desit.  »  Sive  iam  sumas,  quod  utroque  hoc  in- 
ciso  enuntiatur,  tamquam  rem  eandem,  et  incisum  secundum 
ut  meram  explicationem  prioris,  sive  intelligas  uno  et  al- 
tero  enuntiari  aliquid  distinctum;  manifesto  continetur  in 
his  verbis  Concilii,  non  sufficere  in  ministro  solam  volun- 
tatem  serio  ponendi  actum  ad  speciem  externam,  si  in  animo 
desit  intentio  vere  absolvendi,  vel  si  adsit  intentio  contra- 
ria.  Si  enim  utroque  inciso  enuntiatur  res  una,  per  secun- 
dum  declaratur  primum,  nempe  quid  sit  ex  parte  ministri 
serio   agere:  non  esse  scilicet    actionem  seriam   sed  simula- 

tioneni  seriae  actionis,  si  desit  animus  vere  absolvendi.  Si 
sumas  animum  serio  agendi  pro  voluntate  solum  externe 
et  ad  STpeciem  serio  ponendi  actum,  tum  necesse  est  ut  in- 
ciso  altero  intelligas  aliud,  scilicet  praeter  volunfatem  illo 
modo  agendi  serio  etiam  requiri  animum  vere  absolvendi; 
est  enim  absurdum  hac  locutione  u  adsit  animus  vere  ab- 
solvendi  »,  intelligere  voluntatem  solum  externa  specie  se- 
rio  pronuntiandi  verba  cum  interna  intentione  non  vere  ab- 
solvendi,  sed  fallendi  et  illudendi. 

Praeterea  (et  id  maxime  advertatur)  iocus  non  ideo  red- 
dit  sacramentum  irritum  ,  quia  apparet  et  manifestus  est 
hominibus,  sed  unice  quatenus  deest  voluntas  necessaria  ad 
conficiendum  sacramentum,  ut  convincitur  ex  eo,  quod,  sup- 
posita  voluntate  occulta  vere  conficiendi  sacramentum,  ex- 
trinsecus  apparens  iocus  non  tollit  valorem,  ut  paulo  ante 
dtximus.  Ergo  cum  propter  iocum  declaratur  irritum  sacra- 
mentum,  id  intelligi  debet  de  defectu  voluntatis  ad  confi- 
ciendum  sacramentum,  ex  quo  defectu  iocus  procedit.  Atqui 
voluntas  ad  conficiendum  potest  aeque  deficere,  si  iocus  sit 
occultus,  ac  quando  est  manifestus  aspicientibus.  Ergo  de- 
finitio  declarans  irritum  sacramentum  ratione  ioci,  non  de 
manifesto  solum  sed  etiam  de  occulto  ioco  aeque  valet. 

Tria  possunt  opponi,  quae  enim  habeas  verba  tam  clara, 
ut  tuta  sint  contra  exceptiones  hominum  subtilium,  quo- 
rum  interest  ea  aliter  interpretari  ?  a)  Serio  agere  signifi- 
cat  speciem  seriam  externam,  vere  absolvere  continetur  ne- 
cessario  in  actione  illa  seria;  ergo  Concilium  postulando 
u  animum  vere  absolvendi  »  nihil  postulat  aliud,  quam  ani_ 
mum  externe  serio  agendi.  Suadetur  b)  ex  eo,  quod  doc- 
trina  dirigitur  adversus  Lutherum  asserentem,  valere  abso- 
lutionem  etiam  per  iocum  manifestum  datam.  Confirmatur 
c)  ex  verbis  sequentibus ;  vult  enim  Concilium  excludere 
eum  iocum,  aui  possit  a  poenitente  cognosci:  u  qui  sacer- 
dotem  ioco  se  absolventem  cognosceret.  » 

Eespondeo:  a)  si  utroque  inciso  idem  enuntiatur,  ut  as- 
sumitur,  posterius  continet  explicationem  prioris,  non  au- 
tem  vice  versa  prius  explicationem  posterioris.  Ergo  per 
animum  vere  absolvendi,  quod  est  incisum  declarans,  debet 

explicari,  quid  sit  serio  agere;  scilicet  debet  esse  actio  se- 
ria  ita,  ut  velit  minister  vere  absolvere.  Non  autem  per 
animum  serio  agendi,  quod  est  incisum  declarandum,  potest 
explicari  sensus  incisi  declarantis,  quid  sit  animus  vere  ab- 
solvendi;  ut  nihil  dicam  de  interpretatione  iam  per  se  ine- 
pta,  qua  animus  vere  absolvendi  diceretur  animus  non  vere 
sed  simulata  serietate  absolvendi. 

b)  Lutlierus  asserendo,  valere  sacramentum  etiam  per  ma- 
nifestum  iocum  ministratum,  a  fortiori  etiam  docuit  valere 
sine  animo  vere  absolvendi  ,  si  ioous  lateat  ,  ut  Calvinus 
postea  et  Kemnitius  aliique  Protestantes  communiter  exi- 
gebant  externam  gravitatem  et  externa  adiuncta  convenien- 
tia.  Dicimus  ergo:  doctrina  Concilii  quae  adversus  totam 
doctrinam  Lutheri  et  Protestantium  de  intentione  ministri 
est  contradictoria,  adversus  particulam  doctrinae  de  ioco 
manifestato  est  contraria,  excludens  iocum  manifestatum 
non  tamen  solum  sed  etiam  ludibrium  occultum.  Ceterum 
eo  ipso,  quod  edita  est  declaratio  directe  adversus  doctri- 
nam  Protestantium,  quae  ex  alio  adhuc  capite  haeretica 
est,  fatemur  libenter,  non  esse  sententiam  quae  dicitur  Ca- 
tharini,  directe  damnatam.  (Vide  explicationem  superius.) 

c)  Verbis  sequentibus  Concilium  loquitur  de  re  alia 
distincta,  consequente  tamen  ex  doctrina  praemissa.  In  prio- 
ribus  agit  de  intentione  necessaria  ministri,  ut  habeat  ani- 
mum  serio  agendi  et  vere  absolvendi;  inde  infert  ojficium 
^oenitentis .  Hoc  autem  non  potest  esse  aliud,  quam  ut,  si 
cognoscat  sacerdotem  ioco  agentem  ,  requirat  alium  serio 
agentem.  Hoc  sane  officium  non  potest  incumbere  poenitenti, 
nisi  cognoscat  sacramentum  invalidum,  h.  e.  nisi  cognoscat 
certis  argumentis,  deesse  aut  defuisse  ministro  animum  serio 
agendi  et  vere  absolvendi,  qui  iuxta  antecedentem  Concilii 
declarationem  ad  valorem  sacramenti  est  necessarius. 

4°.  Propositio  28a  inter  damnatas  ab  Alexandro  VIII. 
7.  Dec.  1690.  videtur  omnino  enuntiare  doctrinam  de  qua 
agimus,  adeoque  haec  ipsa  videtur  proscripta.  Propositio, 
ut  arceretur  ex  doctrina  et  praxi  Doctorum  catholicorum, 
ad  s.  Sedem  delata  et  a  Pontifice  deinceps  proscripta  ita 
habebat.  «  Valet  baptismus  collatus  a  ministro,  qui  omnem 

ritum  externum  formamaue  baptizandi  observat;  intus  vero 
in  corde  suo,  apud  te  resolvit :  non  intendo,  quod  facit  Ec- 
clesia.  »  Nihil  dicam  de  responsione  absurda  Iuenini,  qua 
iaui  nemo  puto  uti  auderet,  trans  Alpes  huiusmodi  decreta 
non  habere  vim  obligandi,  nisi  immediate  emanent  a  summo 
Pontifice.  In  primis  enim  decretum  latum  est  u  in  Congre- 
gatione  generali  S.  R.  Inquisitionis  coram  SS.  D.  N.  Alexan- 
dro  PP.  VIII,  »  et  u  idem  Sanctissimus  statuit  et  decrevit 
supradictas  31.  propositiones  tamquam  temerarias,  scanda- 
losas  etc.  esse  damnandas  et  prohibendas,  sicut  eas  damnat 
et  prohibet.  »  Deinde  non  agitur  de  decreto  circa  particularem 
disciplinam  pro  aliqua  Ecclesia  particulari,  sed  de  decreto 
pro  universa  Ecclesia  et  de  declaratione  doctrinali  verita- 
tis;  veritas  autem  non  instar  venti  Alpibus  frangi  aut  coer- 
ceri  potest,  ut  aliud  sit  verum  cis  montes  aliud  ultra  mon- 
tes,  etiamsi  ita  credi  debere,  princeps  forte  aliquis  aut  se- 
natus  decrevisset.  Responsio  itaque  sola,  qua  uti  possunt 
et  revera  omnes  utuntur  adversarii,  haec  est:  in  decreto 
proscribi  doctrinam  nimis  generalem,  si  quis  videlicet  diee- 
ret,  sufficere  observationem  ritus  externi,  etiamsi  fiat  ioco 
manifesto,  ut  Lutherus  aiebat,  vel  extra  debita  adiuncta, 
e.  g.  si  mater  lavans  domi  infantem  ad  implorandam  sa- 
nitatem  simul  diceret:  lavo  te  in  nomine  Patris  etc,  qua 
observatione  ritus  externi  nemo  dixerit  conferri  sacra- 
mentum . 

At  vero  haec  explicatio  evidenter  est  contorta  et  im- 
probabilis ,  idque  ex  ratione  tum  interna  tum  externa  et 
historica.  Ex  ratione  intestina;  nam  in  propositione,  quae 
damnatur,  disertissime  et  diligentissime  exprimitur,  inten- 
tionem  non  faciendi  quod  facit  Ecclesia,  esse  occultam  ita, 
ut  nullo  modo  ex  iis,  quae  foris  apparent,  deprehendi  pos- 
sit :  u  intus ,  in  corde  suo ,  apud  se  resolvit ;  »  ergo  ritus 
externus  supponitur  observatus  ita,  ut  aspicientibus  nihil 
deesse  videatur.  Quin  potius  talis  observatio  ritus  externi 
non  solum  supponitur  sed  diserte  enuntiatur  :  «  si  omnem 
ritum  externum  observet.  »  Quis  vero  dixerit  de  homine  aper- 
te  et  externe  iocante,  vel  de  eo  qui  lavat  infantem  ita,  ut 
id  alio  prorsus  iine  fieri  ex  omnibus  adiunctis  manifesto 


—  232  — 
appareat ,  quis  inquam  de  tali  homine  dixerit  :  u  observat 
omnem  ritum  formamaue  baptizandi,  et  tantummodo  intus, 
in  corde  suo,  apud  se  statuit :  non  intendo  quod  facit  Ec- 
clesia ;  »  imo  non  intus,  in  corde  suo  et  apud  se  id  statuit, 
sed  manifesto  ostentat  omnibus,  se  non  intendere  quod  facit 
Ecclesia  ?  Pariter  improbabilis  est  explicatio  ex  ratione  M- 
storica.  Est  enim  incredibile,  quod  confingit  Drouin  (1.  c. 
§.  3.  obiect.  3.) ,  u  imprudenter  theologos  quosdam  Belgas 
doctrinam  Lutheri  renovasse,  »  vel  saltem  Lutheranam  hae- 
resim  iis  theologis  per  calumniam  fuisse  affictam ,  ut  (in 
Vind.  Vindic.  c.12.)  se  tuetur  Serry  contra  Lambertum  Graud 
Ord.  Praedic,  quem  modestissime  u  cavillatorem  »  salutat. 
Quin  imo  non  vivimus  apud  Garamantas  et  Indos,  ut  Serry 
declamat,  nec  ignoramus,  unde  propositio  sit  derivata. 
Theologus  Belga  P.  Henno  FF.  Minorum  (de  Sacram.  disp.  4. 
q.  2.  a.  2.  prob.  3")  testatur,  sibi  notum  et  olim  familiarem 
fuisse  Doctorem,  ex  cuius  scriptis  propositio  desumpta  est, 
qui  u  praecise  adversariorum  sententiam  sustinebat.  »  Berti 
ex  s.  Ordine  Augustinensium  (1.  XXX.  c.  16.  Propos.  2.)  in- 
dicat,  et  s.  Alphonsus  (de  Sacram.  in  genere  c.  2.  n.  23.) 
confirmat,  Farvacques  eiusdem  s.  Ordinis  in  Belgio  fuisse 
propositionis  auctorem,  qui  nihil  aliud  quam  Catharini  sen- 
tentiam  defendebat ;  unde  idem  P.  Berti  refert,  post  damna- 
tionem  ab  Alexandro  VIII.  latam  Augustinenses  Belgas  ab 
opinione  Farvacquesii  recessisse.  Rationes,  quibus  Drouin 
persuadere  conatur ,  non  potuisse  in  propositione  ab  Alex- 
andro  damnata  hunc  sensum  intelligi,  ex  testimonio  Con- 
sultorum  Romanorum  et,  si  superis  placet,  ex  auctoritate 
Innocentii  IV,  Clementis  XI,  Benedicti  XIII,  Academiarum 
catholicarum,  inferius  examinabimus. 

Interim  ex  omnibus  hactenus  disputatis  sane  fatendum 
est,  quod  ait  Benedictus  XIV.  de  Synod.  dioeces.  1.  VII. 
c.  4.  n.  8.  9,  sententiam  Catharini  u  grave  vulnus  n  a  dam- 
natione  illa  Alexandri  VIII.  accepisse,  et  si  quando  de  tali 
modo  administrationis  sacramenti  non  iterandi  constaret, 
esse  iterum  sub  conditione  ministrandum,  aut  si  res  moram 
patiatur,  Sedem  Apostolicam  consulendam. 

5°.  Huc  pertinent  responsa  s.  Congregationis  Concilii 

Tridentini  Interpretum,  quibus  23.  Ian.  1586.  et  13.  Febr. 
1682.  ordinationes  solemni  ritu  peractae  ob  solum  defectum 
intentionis  in  ordinante  declaratae  sunt  prorsus  irritae  (apud 
Benedict.  XIV.  de  Sacrificio  Missae  1.  III.  c.  10.  n.  5-7.). 
Video,  quid  adversarii  excipere  queant.  Sermo  ibi  est,  di- 
cere  possunt,  de  Episcopo,  qui  antea  publico  edicto  decla- 
raverat ,  se  non  habere  intentionem  ordinandi  certis  qui- 
busdam  impedimentis  irretitos  ;  ergo  non  de  occulta ,  sed 
de  manifestata  extrinsecus  intentione  contraria  agitur.  At 
a)  ritus  ipse  cum  omnibus  adiunctis  plane  eodem  modo  ap- 
plicabatur  illis ,  qui  erant  impedimentis  irretiti  ac  aliis 
simul  cum  eis  ordinatis,  et  impedimenta  ipsa  erant  ignota. 
Ergo  intentionem  externam,  quam  adversarii  requirunt  li.  e. 
intentionem  in  debitis  adiunctis  serio  et  cum  omni  externa 
specie  applicandi  materiam  et  formam ,  Episcopus  habuit 
plenissimam.  b)  Etiam  posito  illo  edicto  publico  ordinatio- 
nes  fuissent  citra  dubium  validae,  si  Episcopus  in  animo 
suo  intentionem  habuisset  vere  ordinandi.  Non  ergo  ratione 
edicti,  sed  solum  propter  defectum  intentionis  internae  et 
in  animo  latentis  ordinationes  declaratae  sunt  invalidae. 
Unde  merito  ad  illa  decreta  Benedictus  XIV.  observat:  «res 
omnis  in  eo  est,  ut  Ordinantis  exploretur  intentio :  nam  si 
Episcopus  non  habuerit  intentionem  ordinandi  et  in  actu 
ordinationis  non  revocaverit  contrariam  intentionem  adver- 
sus  eum,  qui  cum  canonico  defectu  ad  Ordinem  suscipiendum 
accessit,  negare  nemo  potest,  ordinationem  fuisse  nullam... 
Quod  si  vel  clara  defuit  probatio  contrariae  intentionis  in 
Ordinante  vel  dubitari  potuit,  num  aliquo  modo  fuerit  re- 
vocata  y  s.  Congregatio  censuit  iterandos  esse  Ordines  sub 
conditione,  ut  apparet  ex  aliquibus  decretis  11.  Ian.  1710. 
et  3.  Aug.  1743.  »  Bened.  XIV.  ib.  n.  7.  Insuper  c)  adver- 
sarii  fatentur,  saltem  non  magis  requiri  intentionem  inter- 
nam  in  suscipiente  sacramentum  quam  in  ministro.  Atqui 
s.  Congregatio  24.  Aug.  1685.  decrevit,  euin  qui  ordinatus 
iuerat  cum  intentione  omnino  occulta  et  mere  interna  non 
suscipiendi  Ordinem ,  quamvis  externe  totum  ritum  libere 
suFceperat,  esse  iterum  ordinandum ,  non  absolute  quidem 
sed  sub  conditione ;  quod  vero  temperamentum  additum  est 

tantum  ideo,  quia  non  omnino  constabat  factum  ipsum  de- 
fectus  intentionis  (apud  Benedictum  XIV.  ibid.n.  13.). 

Demonstratio  non  absimilis  peti  potest  ex  doctrina  de 
adniinistratione  sacramentorum  sub  conditione }  praesertim 
si  conditio  a  ministro  tantum  mente  concipiatur,  ut  prio- 
ribus  octo  saeculis  Ecclesiae  fieri  consuevit  (cf.  Benedi- 
ctum  XIV.  de  Synod.  dioeces.  1.  VII.  c.  6.).  Argumentum 
aliud  denique  suppeditat  doctrina  expressa  in  regulis  li- 
turgici3  Missalis  Romani ,  ubi  agitur  u  de  defectibus  oc- 
currentibus  »  n.  7. 

6°.  Inter  theologos  semper  fuisse  sententjam  communem, 
quae  requirit  intentionem  internam,  ut  vocant,  et  non  so- 
lum  voluntatem  actionis  externae  materialiter  sjpectatae,  in- 
dubitatum  est.  Sententiae  theologorum  veterum  qui  flprue- 
runt  ante  Concilium  Tridentinum,  sufficienti  numero  relatae 
legi  possunt  in  opusculo  Caroli  D'Argentree  de  Intentione 
ministri.  Theologi  gravissimi,  qui  scripserunt  post  Conci- 
lium,  opinionem  Catharini  ita  reiiciunt,  ut  etiam  acrioribus 
verbis  non  parcant.  Bellarminus  ait  «  se  non  videre,  quid 
differat  Catharini  opinio  a  sententia  Kemnitii  et  aliorum 
haereticorum  »  1.  I.  c.  27;  Vasquez  sententiam  de  necessi- 
tate  intentionis  internae  oppositam  illi  Catharini  appellat 
u  catholicam  et  se  quidem  iudice  expresse  definitam  in  Con- 
ciliis  »  disp.  138.  c.  3;  de  Lugo  de  statu  quaestionis  suo 
tempore  ita  pronuntiat :  u  licet  haec  sententia  (Catharini) 
differat  ab  errore  haereticorum,  adhuc  tamen  ex  mente  Con- 
ciliorum  et  ex  fundamentis,  quibus  contra  haereticos  dogma 
istud  (de  necessaria  intentione  faciendi  quod  facit  Ecclesia) 
definitum  est,  ita  clare  colligi  potest  falsitas  etiam  huius 
alterius  sententiae,  ut  merito  censeatur  ab  errore  damnato 
non  multum  distare,  et  ideo  meritissime  ab  omnibus  theo- 
logis  reiecta  sit  r>  disp.  8.  sect.  2.  n.  15;  Suarez  abstinens 
a  censuris  solum  ait,  sententiani  contrariam  Catharino  esse 
u  communem  theologorum.  »  Suarezium  in  modo  loquendi 
et  defendendi  doctrinam  nos  sequimur ;  neque  enim  propter 
aliam  causam  duriora  illa  iudicia  retulimus,  quam  ut  pau- 
cis  demonstraremus,  quanta  sit  in  hanc,  quam  tuemur,  sen- 
tentiam  theologorum  conspiratio.  Carolus  d'Argentree,  qui 

fatetur  (in  opusc.  de  Intent.  ministri  §.  11.),  se  aliquando 
in  thesibus  Sorbonicis  Catharini  sententiam  esse  secutum, 
sed  postmodum  ab  ea  penitus  recessisse ,  ineunte  saecu- 
lo  XVIII.  (1)  1.  c.  §.  8.  hoc  fert  testimonium.  a  Post  Ca- 
tharinum  paucos  sectarios  habuit  eius  opinio.  Nam  Eomae 
et  in  variis  tum  Italiae ,  tum  Germaniae ,  tum  Hispaniae 
Academiis  praepositi  non  permittunt  Catharini  sententiam 
in  publicis  thesibus  defendi.  Nec  etiam  in  Parisiensi  Aca- 
demia  ante  quinquaginta  fere  annos  ullus  syndicus  sacrae 
Facultatis  id  patiebatur  ;  atque  haud  ita  pridem  Emus  Card. 
Paris.  Archiepisc.  Noallius  ab  Urbe  redux  Guillelmo  Le  Bas 
syndico  sacrae  Facultatis  commendavit,  ut  maiorum  nostro- 
rum  communem  sententiam  de  intentione  faciendi  quod  facit 
Ecclesia,  in  publicis  thesibus  defendendam  curaret,  nec  iis 
subscriberet,  quae  Catharini  opinionem  innovarent.»  Ipsemet 
Serry  (initio  suae  disputationis)  conqueritur,  quod  u  summi 
viri  (Catharini)  sententia  ante  annos  circiter  octoginta  (2) 
conclamata  et  deplorata  videbatur.  » 

Solum  superest  hoc  loco,  ut  in  sensum  inquiramus  s.  Tho- 
mae,  ad  quem  tamquam  unum  instar  multorum  adversarii 
confidentissime  appellant.  In  primis  magnum  praeiudicium 
est,  quod  omnes  nobiles  Thomistae  usque  ad  Contensonum 
sententias,  si  quae  sunt  ambiguae  s.  Doctoris,  non  in  sen- 
sum  Catharini  sed  iuxta  communem  doctrinam  interpretati 
sint ,  si  unum  excipias  Sylvestrum  Prieratem  ;  nam  Ca- 
tharinum  ipsum  Thomistis  accenseri  nolunt  (vide  Serry  in 

(1)  Facultas  imprimendi  opusculum  data  est  anno  1708  ,  editum 
anno  1712. 

(2)  Facnltatem  impressionis  Serry  obtinuit  anno  1730,  ergo  et  ipse 
sicut  D'Argentree  indicat  medium  saec.  XVII,  quousque  nemo  fere  inter 
theologos  a  communi  in  hac  re  doctrina  discedere  ausus  sit.  Epocha  haec 
notanda  erat ;  hoc  enim  ipso  tempore  mediante  scilicet  saec.  XVII  ac- 
cidisse  feruntnr  facta  illa  atrocia,  quod  ministri  sacramentorum  unus 
et  alter  fassi  sint,  se  numquam  habuisse  intentionem  internam.  Nihilomi- 
nus  tamen  valorem  sacramentorum  quae  ita  coliata  erant,  tum  Ordinis 
tnm  baptismi  fuisse  iuxta  Catharini  sententiam  agnitum  a  theologis, 
contendunt  Serry  et  Drouin.  Quomodo  quaeso  haec  invicem  conciliantur? 
Historias  scilicet  homines  praefervidi  ex  popularibus  rumoribus  adsci- 
scunt  et  ad  fucum  faciendum.  exornant. 

praefat.).  Attamen  Contensonus,  Serry  et  Drouinius  ex  ea- 
dem  scbola  viri  eruditi  reperiunt  in  scriptis  s.  Thomae  pro 
sua  sententia  testimonia  a  evidentissima,  convincentissima, 
et  omni  exceptione  maiora,  ut  mirari  subeat  vel  unum  de 
scliola  Thomistica  in  contrariam  sententiam  abiisse,  »  ut  illi 
quidem  aiunt ;  quare  optimum  factu  erit  seposita  inter- 
pretum  auctoritate  cognoscere  ex  verbis  ipsis  s.  Doctoris, 
quid  tandem  senserit. 

a)  Declarat  s.  Thomas  in  opusculo  de  sacramentis  Ec- 
clesiae  (1)  (in  ed.  de  Eubeis  T.  VIII.  inter  Commentarios), 
praeter  materiam  et  formam  requiri  intentionem  ministri. 
Hanc  autem  ita  describit.  a  Requiritur  etiam  in  quolibet 
sacramento  persona  mihistri  conferentis  sacramentum  cum 
intentione  conferendi  et  faciendi  quod  facit  JScclesia,  quo- 
rum  trium  si  aliquid  desit ,  idest  si  non  sit  debita  forma 
verborum,  et  si  non  sit  debita  materia,  et  si  minister  sa,- 
cramenti  non  intendit  sacramenta  conficere,  non  perficitur 
sacramentum.  »  Hic  vides,  necessariam  illam  intentionem 
u  faciendi  quod  facit  Ecclesia  »  a  s.  Thoma  non  aliam  in- 
telligi  quam  intentionem  u  conferendi,  quod  facit  Ecclesia ;  » 
et  hanc  iterum  explicari  per  intentionem  u  conficiendi  sacra- 
mentum  v  (saltem  implicite  scilicet  et  in  confuso,  ut  ab  ipso 
s.  Thoma  declaratum  mox  videbimus). 

Porro  tam  in  Summa  3.  q.  64.  a.  8-10.  quam  in  4.  sent. 
dist.  6.  q.  1.  a.  2.  quibus  locis  quaerit  de  intentione  mi- 
nistri,  et  propositum  habet  demonstrare  eius  necessitatem 
ad  valorem  sacramenti ,  ponit  velut  principium ,  actionem 
externam  per  se  ac  proinde  supposita  iam  voluntate  eam 
faciendi  non  esse  determinatam  ad  significationem  sacra- 
mentalem  ,  et  debere  ad  hanc  determinari  non  per  aliud 
quam  per  intentionem  ministrl ;  ergo  ex  clara  s.  Thomae 
doctrina  supposito  toto  opere  externo  ac  proinde  supposita 
etiam  voluntate  illud  ejjiciendi  nondum  intelligitur  sacra- 
mentum,  nisi  operatio  per  intentionem  ministri,  non  autem 
per  adiuncta  tantum  externa,  determinetur  ad  significatio- 
nem  sacramentalem.  Atqui  talis  intentio  non  est  voluntas 

(1)  Verbis  huius  opusculi,  ut  omnes  norunt,  fere  concepta  «st  In- 
structio  pro  Armenis  in  Conc.  Florentino. 

solum  operis  externi  materialiter  spectati.  u  Ea  quae  in  sa- 
cramentis  aguntur,  possunt  diversimode  agi...  et  ideo  opor- 
tet  quod  (e.  g.  ablutio  aquae)  determinetur  ad  unum  i.  e.  ad 
sacramentalem  effectum  per  intentionem  abluentis  ;  et  haec 
intentio  exprimitur  per  yerba  quae  in  sacramentis  dicun- 
tur,  puta  cum  dicit :  ego  te  baptizo  »  3.  q.  64.  a.  8.  Igitur 
non  verba  dicta  et  proinde  etiam  non  voluntas  ea  materia- 
liter  dicendi  sunt  ultimo  determinans,  sed  intentio  respon- 
dens  significationi  verborum  h.  e.  intentio  vere  baptizandi ; 
verba  autem  sunt  unum  ex  iis,  u  quae  in  sacramentis  agun- 
tur  et  possunt  diversimode  agi,  »  adeoque  u  oportet  quod 
et  ipsa  verba  dicta  determinentur  ad  unum  (ad  significa- 
tionem  sacramentalem)  per  intentionem  ministri  »  (cf.  su- 
pra  n.  I.).  Simili  modo  in  4.  dist.  6.  q.  1.  a.  2.  sol.  1.  ait, 
multa  debere  concurrere,  ut  efficiatur  sacramentum,  scili- 
cet  ministrum  h.  e.  qui  agat  ministerialiter,  materiam  et 
formam,  et  haec  omnia  debere  ordinari  tamquam  unam  cau- 
sam  ad  effectum  sacramentalem,  hoc  autem  fieri  non  posse 
u  nisi  per  intentionem  baptizantis  »  (seu  generatim  mini- 
stri).  Haec  intentio  qualis  est  ?  num  forte  solum  voluntas 
gravi  specie  externa  coniungendi  materiam  et  formam  ? 
Debent  omnia  coUigari ,  respondet  s.  Thomas ,  ita  ut  sint 
una  causa  ad  effectum  scilicet  determinatum ,  et  id  fieri 
non  potest  u  nisi  per  intentionem  baptizantis ,  qui  scilicet 
formam  ad  materiam  applicat ,  suum  vero  ministerium  ad 
utrumque,  et  totum  hoc  ad  sacramenti  collationem.n  Adverta- 
tur  quaeso,  quomodo  s.  Thomas  semper  sibi  constans,  sicut 
in  opusculo  exigit  intentionem  conficiendi  sacramentum,  ita 
in  Summa  postulet  intentionem ,  quae  actionem  visibilem 
determinet  ad  sacramentalem  effectumy  et  in  4.  dist.  6.  in- 
tentionem,   quae  totum  dirigat  ad  sacramenti  collationem. 

b)  Quae  dixerat  s.  Thomas  in  ipso  hoc  fundamentali 
principio  generalius  de  intentione,  qualis  esse  debeat,  ex- 
plicat  distinctius.  u  Requiritur  ministri  intentio ,  qua  se 
subiiciat  principali  agenti,  ut  scilicet  intendat  facere,  quod 
facit  Christus  et  Ecclesia  »   3.  q.  64.  a.  8.  ad  1. 

c)  Quia  principii  instar  posuit,  requiri  intentionem  con- 
ferendi  sacramentum ,  et  intentionem  agendi  formaliter  ut 

ministrum  Christi  et  Ecclesiaej  oriri  poterat  difficultas , 
quomodo  infidelis  possit  habere  sufficientem  intentionem  ad 
conferendum  e.  g.  sacramentum  baptismi.  In  sententia  Ca- 
tharini  baee  difficultas  nemini  potest  venire  in  mentem  ; 
in  ea  enim  opinione  negatur  ipsum  principium,  requiri  in- 
tentionem  conferendi  sacramentum,  et  affirmatur,  sufficere 
intentionem  specie  seria  exsequendi  actionem  visibilem ;  ad 
hanc  ergo  difficultatem  ex  infidelitate  ministri  petitam  fa- 
cile  respondetur :  etiam  infidelis  potest  ponere  externa  spe- 
cie  seria  et  in  debitis  adiunctis  actionem  visibilem ,  eius 
autem  intentio  latens  in  animo  nihil  officit  valori  sacra- 
menti.  Unde  certum  dogma ,  quo  confitendum  est ,  sacra- 
mentum  posse  conferri  etiam  ab  infideli ,  dummodo  inten- 
dat  facere  quod  facit  Ecclesia,  patroni  illius  sententiae  non 
habent  tamquam  difficultatem,  quae  per  opportunam  expli- 
cationem  debeat  conciliari  cum  doctrina  de  necessitate  in- 
tentionis  ;  sed  illud  assumunt  tamquam  argumentum  ad 
negandam  necessitatem  alterius  internae  intentionis  praeter 
eam,  quae  habeat  pro  obiecto  mere  actum  externum  mate- 
rialiter  spectatum.  At  longe  aliter  s.  Thomas  respondet. 
Defectus  fidei,  inquit,  potest  primo  esse  in  ministro  circa 
alias  veritates  et  non  circa  veritatem  sacramenti,  u  et  sic 
talis  infidelitas  non  impedit  intentionem  conferendi  sacra- 
mentum.  »  Si  secundo  infidelis  minister  etiam  veritatem  et 
sanctitatem  sacramenti  non  credat,  attamen  sciat,  ab  Ec- 
clesia  vel  a  christianis  haberi  talem  ritum  ut  sacrum ;  haec 
cognitio  requiritur  et  sufficit,  ut  possit  habere  intentionem 
faciendi  quod  facit  Ecclesia.  Hoc  autem  supposito  iam  agit 
nomine  Ecclesiae  et  tamquam  minister  Ecclesiae  cum  inten- 
tione  generali ,  in  qua  continetur  implicite  intentio  confe- 
rendi  sacramentum.  u  Si  vero,  inquit  Angelicus,  patiatur 
(minister)  fidei  defectum  circa  ipsum  sacramentum  quod 
exhibet ,  licet  credat  per  id  quod  agitur  exterius,  nullum 
sequi  interiorem  effectum,  non  tamen  ignorat,  quod  Eccle- 
sia  catholica  intendit  per  huiusmodi y  quae  exterius  agun- 
tur ,  'praebere  sacramentum  ;  unde  non  obstante  infidelitate 
potest  intendere  facere  id,  quod  facit  Ecclesia,  licet  aestimet 
id  nihil  esse  n  3.  q,  64.  a.  9. 

S.  Thomas  igitur  sentit,  in  homine  infideli,  ut  possit 
intendere  quod  facit  Ecclesia,  necessariam  esse  cognitionem 
saltem  confusam ,  quod  Ecclesia  per  illum  ritum  externum 
intendit  praebere  sacramentum,  h.  e.  quod  ille  ritus  a  chri- 
stianis  liabetur  et  usurpatur  ut  aliquid  sacrum.  Ergo  sen- 
tit,  intentionem  necessariam  faciendi  quod  facit  Ecclesia, 
non  esse  solum  voluntatem  specie  seria  jponendi  actum  ex- 
ternum  in  debitis  adiunctis ;  ad  hoc  enim  nihil  opus  esset 
scire,  Ecclesiam  seu  christianos  per  illam  actionem  inten- 
dere  praebere  sacramentum ,  sed  sentit  cum  omnibus  aliis 
veteribus  scholasticis,  per  intentionem  faciendi  quod  facit 
Ecclesia,  intelligi  conformationem  generalem  et  in  confuso 
intentionis  ministri  cum  intentione  Hcclesiae,  quae  vult  eum 
ritum  ponere  ut  sacrum  et  sacramentalem  (supra  th.  XVI. 
n.  II).  Cf.  4.  dist.  6.  q.  1.  a.  2.  sol.  2.  ad  1. 

d)  Pariter  quando  declarat  s.  Thomas,  quae  perversio 
intentionis  impediat  sacramenti  effectionem,  quae  non  im- 
pediat;  perversionem  prioris  generis  ait  esse,  si  quis  non 
intendat  conferre  sacramentum,  Talem  appellat  intentionem 
ludricam  et  iocosam  ;  ubi  recte  advertit  s.  Alphonsus  (c.  2. 
n.  22.),  non  dici  a  s.  Thoma  iocosam  actionem  externam  sed 
iocosam  intentionem ,  quae  potest  esse  cum  externa  specie 
seria.  Itaque  talis  perversio  intentionis  ex  se  et  natura  sua 
impedit  sacramenti  effectionem  ;  quia  tamen  mere  occulta 
huiusmodi  perversio  rarissime  locum  habet  et  vix  cadere 
potest  sub  iudicium  humanum,  ideo  ait  s.  Doctor :  «  inten- 
tio  ministri  potest  perverti  respectu  ipsius  sacramenti,  puta 
cum  aliquis  non  intendit  sacramentum  conferre,  et  talis  jper- 
versitas  tollit  veritatem  sacramenti,  praecipue  quando  suam 
intentionem  exterius  manifestat.  »  Non  solum  externam  ma- 
nifestationem  sed  ipsam  perversionem  intentionis  in  se  iuxta 
mentem  s.  Thomae  tollere  veritatem  sacramenti,  est  clarum 
ex  ipso  modo  loquendi ,  et  adhuc  clarius  ex  responsione 
ad  ll,m.  Obiicit  sibi,  intentionem  ministri  debere  conformari 
intentioni  Ecclesiae,  quae  semper  recta  est.  Respondet  con- 
cedendo  ministri  intentionem  debere  conformari  JEcclesiae 
quoad  rectitudinem ,  quae  respicit  perfectionem  (i.  e.  effe- 
ctionem)  sacramenti,  et  sine  hac  conformatione  intentionis 

sacramentum  non  consistere  3.  q.  64.  a.  10;  4.  dist.  6.  q.  1. 
a.  2.  sol.  2.  Eodem  modo  loquitur  4.  dist.  30.  q.  1.  a.  3.  ad  3: 
u  intentio  Ecclesiae  quae  intendit  tradere  sacramentum,  est 
de  necessitate  cuiuslibet  sacramenti,  ita  quod  ea  non  obser- 
vata  nihil  in  sacramentis  agitur.  n 

e)  Denique  ubi  s.  Thomas  agit  de  intentione  virtuali , 
quam  ipse  habitualem  appellat ,  sufficere  ait  intentionem  , 
quae  praecesserit  ipsam  actus  externi  exsecutionem  ;  etiamsi 
in  ipso  actu  cogitatio  alio  distrahatur,  dummodo  u  intentio 
contraria  non  intervenerit,  n  h.  e.  dummodo  intentio  prae- 
cedens  adhuc  virtualiter  perduret,  et  non  fuerit  revocata. 
At  haec  conditio  apposita  u  si  intentio  contraria  non  inter- 
venerit,  n  nullum  habet  sensum,  si  sola  exsecutio  externa 
cum  specie  seria  sufficit  ad  valorem  sacramenti ;  agit  quip- 
pe  s.  Thomas  de  intentione,  cui ,  dum  fit  actus  externus, 
potest  intervenisse  intentio  contraria,  atque  adeo  cum  tota 
illa  exsecutione  actus  potest  intentio  contraria  efficere,  ut 
sacramentum  non  sit.  «  Quia  cogitatio  est  valde  labilis, 
etiamsi  tunc  non  adsit  actualis  intentio,  quando  verba  pro- 
fert,  dummodo  prius  intenderit  et  contraria  intentio  non  in- 
tervenerit ,  sacramentum  non  imjpeditur  n  4.  dist.  6.  q.  1.  a.  2. 
sol.  1.  ad  4. 

Exposita  hactenus  Angelici  doctrina  nullum  videtur  re- 
linquere  dubium  de  genuino  eius  sensu ,  ut  equidem  cen- 
seam,  illam  opinionem  de  sufficientia  deliberati  externi  tan- 
tummodo  operis ,  quantumvis  simul  habeatur  intentio  con- 
traria  non  conferey^di  sacramentum ,  s.  Thomae  numquam 
in  mentem  venisse.  Quaenam  igitur  possunt  habere  adver- 
sarii  ex  s.  Thoma  testimonia  «  evidentissima  et  convincen- 
tissima  n  ?  Habent  unicum,  quod  constat  incidente  respon- 
sione  ad  obiectam  difficultatem,  quomodo  possimus  esse  certi 
de  suscepto  sacramento,  si  valor  dependeat  ab  intentione 
nemini  cognita  nisi  ipsi  ministro?  Ad  hunc  scrupulum  de- 
pellendum  respondet :  u  in  verbis ,  quae  profert  minister , 
exj)rimitur  intentio  ILcclesiae,  quae  sufficit  ad  jperfectionem 
sacramenti ,  nisi  contrarium  exterius  exprimatur  ex  parte 
ministri  vel  recipientis  sacramentum  »  3.  q.  64.  a.  8.  ad  2. 
coll.  4.  dist.  6.  q.  1.  a.  2.  sol.  1.  ad  2.   Scilicet   in  verbis  ex- 

pressa  intentio  Ecclesiae  sufficit,  dummodo  iuxta  doctrinam 
clarissimam  s.  Thomae  «  minister  se  conformet  intentioni 
Ecclesiae  »  saltem  in  confuso,  et  intentio  reipsa  sit  verbis 
expressa,  quod  profecto,  si  nulla  sit  aut  contraria  intentio,, 
fieri  non  potest.  Sed  de  hac  s.  Thomae  solutione  circa  no- 
stram  certitudinem  de  sacramenti  valore  satis  dixi  n.  I. 
Ceterum  quenicunique  sensum  subiicias  hisce  s.  Thomae 
verbis ,  certe  ille  non  potest  esse  verus ,  qui  in  solutione 
difficultatis  repugnaret  doctrinae  clare  propositae  in  tota 
serie  articulorum. 

Solum  duo  adhuc  advertantur.  Primo  s.  Thomas  num- 
quam  dixit,  sufficere  intentionem  exprimendi  seu  specie  seria 
dicendi  verba;  sed  docet,  sufficere  intentionem  quae  verbis 
exprimitur  in  sacramentis ,  in  quibus  actus  ipse  ministri 
exprimitur  verbis  formae.  Alterum  est,  quod  si  verba  non 
exprimunt  actum  sed  sunt  per  se  ambigua ,  s.  Doctor  po- 
stulat  intentionem  verbis  non  expressam.  Quaestioni  ,  quo- 
modo  solis  verbis  formae  a  Hoc  est  corpus  meum,  »  fieret 
consecratio,  etiam  omissis  verbis  antecedentibus ,  quae  in- 
tentionem  exprimunt,  respondet :  u  dicendum,  quod  ex  ipsa 
intentione  proferentis  possunt  verba  formae  ad  personam 
Christi  referrij  etiam  verbis  aliis  non  praemissis,  si  sacer- 
dos  verba  praedicta  in  persona  Christi  dicere  intenderet  » 
4.  dist.  8.  q.  2.  a.  4.  sol.  3.  ad  2.  Itaque  sicut  postulat  in- 
tentionem.  pure  mentalem ,  si  verba  formae  non  exprimunt 
intentionem ;  ita  sane  exigit  intentionem  respondentem  ver- 
borum  significationi,  si  verba  ipsa  enuntiant  intentionem. 

Permittant  ergo  adversarii ,  ut  s.  Thomam  a  consen- 
tiente  schola  non  separemus,  et  ex  complexu  totius  eius 
doctrinae  iudicemus  eandem  ac  ceterorum  fuisse  eius  sen- 
tentiam  ;  nec  nobis  obtrudant  incidentem  responsionem  ad 
obiectam  difficultatem,  quam  interpretari  cogamur  in  eum 
sensum,  quo  et  sibi  ipsi  et  aliis  contradiceret. 

III.  Dixi  ultimo  loco,  refelli  opinionem  de  qua  agimus, 
ex  indole  ipsa  argumentorum ,  quibus  adversarii  utuntur. 
Si  ex  copia  verborum  et  ex  asseverantia  plenae  certitudi- 
nis  aestimatio  facienda  esset  veritatis ,  sine  dubio  senten- 
tia,  ut  a  Serry  et  Drouinio  defensa  est,  esset  munitissima. 

Franzelin,  db  sjlcramxntxs.  .  16 


At  si  vis  argumentorurn  ponderetur ,  non  equideni  video , 
quomodo  prolatae  ab  eis  probationes  sive  singulae,  sive  om- 
nes  simul,  sive  per  se  spectatae  sive  praesertim  in  compa- 
ratione  cum  argumentis  oppositis,  hanc  opinionem  cuiquam 
possint  persuadere  ;  imo  nonnullae  sunt  argumentationes 
manifesto  ad  fucum  compositae,  ut  hos  auetores  augenda- 
rum  probationum  cupidiores  merito  censeas.  Si  omnibus  ar- 
gumentis  singillatim  vellemus  respondere,  adhuc  longa  opus 
esset  oratione,  sed  feliciter  accidit,  quod  in  antecedentibus 
iam  fere  omnium  continetur  refutatio. 

Argumenta  eorum  omnia  possunt  dispesci  in  deductiones 

ex  theologicis  principiis ,   et  in  diserta  qiiae  proferunt  te- 

stimonia,  Ad  priorem  classem  pertinent  haec.  1°.  In  Scri- 

ptura  exhibentur  homines  ut  ministri  sacramentorum  ,   ab 

eorum  ergo  bonitate  vel  improbitate  sacramentorum  valor 

non  pendet ,   sed  unice  ab  institutione  divina  et  a  meritis 

Christi ;  quod  ipsum  2°.  adversus  Donatistas  multipliciter 

est  ab  Ecclesia   declaratum  ac  definitum.   Atqui   illa  per- 

versio  intentionis ,    qua  minister   non  vellet  esse  sacrum , 

quod  foris  agit,  est  imjprobitas  quaedam  ministriy  ergo  ea 

non  officit  valori  sacramenti.  3°.  Concilium  Trid.  definivit, 

sufficere  intentionem  faciendi,  guod  facit  Ecclesia;  Eccle- 

sia  autem  facit  actum  externum.  4°.  Quoties  in  antiquitate 

christiana  inquisitum  est  in  valorem  sacramentorum,  num- 

quam  Patres  erant  solliciti  de  ministrorum  intentione,  sed 

unice  de  servata  legitima  materia  et  forma.    Sic  approba- 

tus  est  baptismus  a  puero  Athanasio  collatus,  si  vera  est 

historia ;  sic  certissime  a  Nicolao  I  declaratus  validus  ba- 

ptismus  administratus  a  Iudaeo  vel  pagano,  dummodo  ma- 

teriam  et  formam  servaverit.  5°.  Sacramenta  sunt  signa  vi- 

sibilia,  u  ergo  nihil  nisi  quod  sensibus  pateat,  in  definitione 

et  natura  sacramenti  ponendum  est,  atque  adeo  latens  bona 

vel  mala  ministri  intentio  sacramento  penitus  extranea  est.  v 

6°.  Sicut  in  republica  civili  publici  actus  rati  sunt  et  va- 

lidi,  dummodo  externe  serio  et  graviter  transigantur,  quae- 

cumque  sit  iudicum  aut  magistratuum  intentio  ;  ita  pariter 

in  Ecclesia  de  sacramentorum  valore  habendum  est.  7°.  Ec- 

clesia  est  indefectibilis.   Atqui  u  in  hypothesi  necessariae 

intentionis  internae  nutaret  haec  veritas,  »  posset  enim  fa- 
cile  tota  hierarchia  deficere.  8°.  Sacramenta  instituta  sunt 
in  favorem  hominum.  Ergo  u  de  eorum  susceptione  certo 
saltem  moraliter  constare  debet.  »  Atqui  u  si  ab  interna 
ministrantium  bona  voluntate  penderent ,  scrupulorum  , 
sollicitudinum  ,  dubitationum  nullus  esset  finis  futurus.  » 
9°.  Dum  quis  vult  serio  actionem  externam ,  voluntas  in- 
terna,  ut  actio  non  sit  sacra,  est  inefiicax ;  u  est  enim  idem, 
ac  si  quis  ignem  stupae  vere  admovere  vellet  et  adinove- 
ret,  intus  vero  sic  diceret :  nolo  ut  ignis  comburat  stupam ; 
aut  si  agricola  frumentum  terrae  mandare  proponens  et 
revera  tempore  commodo  seminans,  intra  se  diceret :  nolo 
esse  hoc  semen  fructiferum ,  quod  summa  accuratione  ter- 
rae  committo.  » 

Responsiones  ad  talia  argumenta,  si  hoc  nomine  coho- 
nestanda  sunt,  sponte  se  offerunt  praesertim  post  ea,  quae 
superius  demonstravimus.  Ad  lum.  et  2um.  ex  principiis  de- 
monstratis  respondetur :  hoc  ipso  quod  hominibus  commissa 
est  potestas  ministerialis,  convincitur  necessitas  intentionis 
saltem  implicite  et  in  confuso  agendi  nomine  Ghristi.  Porro 
si  sacramentum  iam  supponitur  confici,  sane  eius  efficacia 
et  sanctitas  et  hoc  sensu  eius  valor  non  pendet  a  ministro ; 
ut  autem  conficiatur,  pendet  a  ministro,  cum  omnia  sacra- 
menta  actione  ministeriali  ipsius  hominis  ministrantis  con- 
ficiantur.  Sicut  ergo  ab  improbitate  vel  etiam  ignorantia 
ministri  pendet ,  ut  sacramentum  non  sit ,  dum  pervertit 
materiam  aut  formam  ;  ita  ab  eadem  improbitate  pendet , 
ut  perversione  intentionis  iuxta  Christi  institutionem  ne- 
cessariae  actio  sit  mere  naturalis  et  non  sacramentalis. 

Ad  3ium.  Quid  sit  intentio  faciendi  quod  facit  Ecclesia, 
iam  satis  demonstratum  est. 

Ad  4utn.  Primum  in  singularibus  factis  quae  forte  oc- 
currant ,  ubi  constat  de  actu  externo ,  intentio  sufiiciens 
interna  supponitur  ac  praesumitur,  donec  oppositum  pro- 
betur.  Si  autem  agitur  de  doctrina  circa  necessitatem  et 
qualitatem  intentionis,  ea  continebatur  semper  saltem  im- 
plicite  in  ipsa  doctrina  de  natura  sacramentorum  et  pote- 
statis  ministerialis.  Haec  doctrina  deinde  in  consensu  scho- 

larura,  atque  adversus  Novatores  saltera  inde  a  saeculo  XIII. 
in  authenticis  Ecclesiae  declarationibus  ac  definitionibus , 
quantum  sufficit,  explicite  est  proposita.  Aliqua  capita  de 
intentione  ministri  antiquitus  nondum  fuisse  in  explicita 
universali  professione,  quae  nunc  sunt  plane  definita,  etiam 
adversarii  fateantur  oportet.  Nonne  enim  Augustinus  adhuc 
recenset  inter  quaestiones  u  quae  nullo  in  regionario  Con- 
cilio  coeptae  nullo  in  plenario  terminatae  sunt ,  »  utrum 
valeret  baptismus,  u  ubi  totum  mimice  et  ioculariter  age- 
retur,  »  quam  nunc  quaestionem  etiam  adversarii  plene  ter- 
minatam  esse  fateri  debent?  Admitti  scilicet  debet  in  Ec- 
clesia  Dei  sub  directione  Spiritus  veritatis  pro  rerum  et 
teraporum  necessitate  aliqua  depositi  fidei  explicatio.  (Vide 
tract.  de  Tradit.  sect.  IV.) 

Mirum  valde  est,  quod  adversarii  argumentum  sumunt 
ex  baptismo  ab  Athanasio  puero  inter  ludenduni  collato. 
Cum  enim,  supposita  veritate  historiae  quam  et  ipsi  negant, 
externus  actus  ibi  haberet  speciem  ludi  puerilis ,  et  non 
adessent  illa  externa  adiuncta,  quibus  ipsi  volunt  actionem 
determinari  ad  significationem  sacramentalem ,  necessario 
fateri  debent,  determinationem  ad  esse  sacramentale  fuisse 
per  intentionem  internam,  licet  extrinsecus  videretur  esse 
ludus,  nisi  incidere  velint  in  doctrinam  Lutheri  asserentis 
valere  sacramentum  etiam  ioco  collatum. 

Ad  Bum.  Hoc  argumento,  si  urgeatur,  evincent,  sacra- 
menta  non  esse  efficacia  gratiae ,  imo  nec  esse  ordinis  su- 
pernaturalis ,  sed  esse  meras  res  materiales  et  naturales  ; 
neque  enim  aut  virtus  sacramentalis  aut  supernaturalis 
ratio  signorum  visibilis  est.  Itaque  etiam  quatenus  sacra- 
menta  in  se  et  obiective  spectentur,  iam  falsum  est,  u  nihil 
nisi  quod  sensibus  pateat  in  definitione  et  natura  sacra- 
menti  ponendum  esse  ;  »  definitur  enim  signum  ejjficax  gra- 
tiae.  Sicut  Christus  ipse  Verbum  incarnatum,  ita  et  Eccle- 
sia  et  omnia  quae  sunt  in  Ecclesia,  totus  cultus  christianus, 
et  sacramenta  nominatim  constant  duplici  principio  visibili 
et  invisibili  (cf.  th.  IV). 

Nunc  autem  non  quaeritur,  quae  sint  elementa  consti- 
tuentia  sacraraentum;  sed  quae  (supposita  institutione)  re- 

quirantur,  ut  fiat  sacramentum.  Cum  sacramenta  omnia  per- 
ficiantur  actione  humana,  quae  ex  potestate  suparnaturali 
ministris  communicata  proficiscatur,  fateri  etiam  adversarii 
debent ,  requiri  imprimis  hanc  potestatem  supematuralem 
in  ministris,  quae  est  invisibilis  ;  requiri  deinde  volunta- 
tem  deliberatam  ponendi  actionem,  quae  item  voluntas  in 
se  est  invisibilis.  et  solum  manifestatur  per  aliud  scilicet 
per  actionem  externarn.  Ex  eo  autem  ipso  quod  actio  de- 
bet  esse  ministerialis ,  insuper  requiritur  saltem  implicita 
voluntas  seu  intentio  agendi  non  suo  sed  auctoris  princi- 
palis  nomine,  quae  item  voluntas  in  se  quidem  est  invisi- 
bilis  ,  manifestatur  tamen  ,  si  adest ,  per  ipsam  externam 
actionem.  Discrimen  inter  manifestationem  voluntatis  solum 
materialiter  ponendi  actionem  et  manifestationem  huius  vo- 
luntatis  eam  ponendi  ut  sacram,  illud  solum  est,  quod  prior 
voluntas  physice  haec  altera  intentio  solum  moraliter  con- 
nectitur  cum  actione  externa;  atque  ideo  haec  intentio  ab- 
solute  loquendo  in  uno  vel  altero  ministro,  non  tamen  uni- 
versaliter  potest  abesse  ab  actione  externa.  Eo  fere  modo 
quo  professio  fidei  est  manifestatio  fidei  internae,  et  quia 
connexio  est  solum  moralis  (secundum  quod  homines  ut  in 
pluribus  agere  solent),  potest  quidem  in  uno  aut  altero  esse 
simulatio  professionis  sine  fide  interna,  non  tamen  id  potest 
accidere  ut  in  pluribus  ,  multoque  minus  in  universa  Ec- 
clesia,  tum  moraliter  spectato  modo  agendi  hominum,  tum 
maxime  theologice  spectatis  promissionibus  divinis, 

Ad  6um.  Etiam  in  republica  civili  ubi  de  valore  actuum 
quaeritur,  is  vi  solius  actionis  externae  non  consistit.  Aliud 
vero  est,  quod  actibus  forensibus  potest  quandoque  aliunde 
forte  valor  acquiri,  quando  extrinsecus  totum  legitime  per- 
actum  est.  Sacramenta  autem  ut  sint,  non  potest  aliunde 
esse,  quam  si  fiant  eo  modo  quo  Christus  voluit  ut  fiant, 
adeoque  etiam  cum  intentione  et  voluntate  ministeriali  sensu 
saepe  iam  explicato.  Si  adversarii  huic  suae  doctrinae  in- 
sistant,  deducentur  in  errorem,  quo  e.  g.  matrimonium  ex- 
trinsecus  rite  celebratum,  dici  deberet  coram  Deo  validum, 
quantumvis  in  contractu  defecerit  et  porro  deficiat  consen- 
sus  internus. 

Ad  7um.  et  8um.  responsio  per  se  obvia  est.  Sive  sit  sive 
non  sit  necessaria  intentio  interna,  in  specialibus  casibus 
fieri  absolute  poterit,  e.  g.  per  mutationem  formae,  ut  sa- 
cramentum  non  conficiatur.  At  sicut  formae  ita  et  inten- 
tionis  necessariae  malitiosa  perversio  moraliter  fieri  nequit, 
nisi  rarissime  et  ab  hominibus  perditissimis.  Absoluta  au- 
tem  securitas  de  indefectibilitate  Ecclesiae  est  ex  Ghristi 
jpromissionihus,  qui  spopondit  se  futurum  cum  Ecclesia  omni- 
bus  diebus  usque  ad  consummationem  saeculi. 

Ad  9l,m.  Si  supponitur  quod  est  demonstrandum,  vide- 
licet  sacramentum  confici  et  consistere  absque  intentione 
administrandi  ritum  ut  sacrum,  tum  sane  omnis  talis  in- 
tentio  contraria  non  potest  efficere,  ut  sacramentum  non  sit; 
et  supposita  consistentia  sacramenti  virtus  et  efficacia  eius 
sine  dubio  est  independens  ab  intentione  ministri.  Hoc  ita- 
que  argumentum  quo  adversarii  utuntur,  nihil  est  aliud 
quam  petitio  principii,  dum  assumunt  tamquam  principium 
demonstrationis  id ,  quod  argumento  ipso  volunt  demon- 
strare;  confici  scilicet  sacramentum  sola  positione  actus 
extrinsecus  serii.  Alio  modo  hoc  idem  dicere  possumus. 
Duae  intentiones  ponendi  actum  extrinsecus  serium  et  non 
faciendi  illum  ut  sacrum  sed  mere  materialiter,  non  sunt 
intentiones  contrariae,  quarum  una  efficax  destruat  alteram; 
sed  possunt  ambae  simul  consistere  et  esse  efficaces,  nisi  iam 
supponant  adversarii  id  ipsum,  quod  volunt  hoc  argumento 
demonstrare,  actum  extrinsecus  serium  hac  ipsa  sua  specie 
seria  esse  sacrum  et  sacrainentalem.  Exempla  autem,  quibus 
utuntur  ignis  admoti  ad  stupam  et  seminis  in  terram  sparsi 
et  mercium  in  mare  proiectarum,  non  inepta  erunt  solum 
in  sententia  Lutheri.  Ut  enim  ignis  urat,  semen  germinet, 
merces  pereant  in  mari,  nulla  prorsus  requiritur  intentio  nec 
actus  serius  nec  actus  humanus  in  admotione,  seminatione, 
proiectione;  sed  etiamsi  totum  fiat  per  iocum  aut  casu  et 
indeliberate,  effectus  prorsus  idem  erit.  Si  ergo  res  aliqua 
obiectiva  est  instituta  in  sacramentum  efficax,  quocumque 
modo  ponatur;  vel  si  sacramenta  sunt  iuxta  Protestantium 
haeresim  mera  doctrinalis  annuntiatio  et  propositio  promis- 
sionum  Dei  (th,  XYI)j  concedimus,  nulla  opposita  inten- 

tione  ministri  posse  fieri,  ut  sacramentum  non  consistat  et 
proinde  suum  habeat  effectum,  sicut  nulla  opposita  prote- 
statione  adraoventis  ignem  fieri  potest,  ut  ignis  non  sit  et 
non  urat.  At  si  sacramenta  conficiuntur  et  constant  actione 
humana  non  quocumque  modo  posita,  sed  posita  ministeria- 
liter  atque  ideo  saltem  implicite  nomine  Christi  seu  cum 
intentione  in  generali  et  in  confuso  faciendi  quod  facit  JEc- 
clesia,  ut  evidenter,  nisi  fallor,  demonstravimus;  profecto 
actio  etiam  extrinsecus  seria  non  erit  sacramentum,  si  mi- 
nister  expresse  velit  eam  ponere  non  ut  sacram,  nec  saltem 
in  confuso  velit  facere,  quod  per  talem  ritum  Ecclesia  seu 
christiani  solent  facere. 

Venio  nunc  ad  auctoritatem  et  ad  testimonia  diserta  y 
quibus  adversarii  suam  opinionem  stabilire  contendunt.  Si 
eos  sine  examine  legas,  putares  sententiam  ,  cui  se  tantis 
studiis  addixerunt,  doctrinam  esse  vix  non  communem  in 
Ecclesia. 

1°.  Habent  pro  se  «  sententiam  decretoriam  s.  Augustini », 
deinde  u  testimonium  evidentissimum  et  convincentissimum 
s.  Thomae  ».  Quae  qualia  sint,  iam  in  hac  thesi  n.  II.  et  in 
scholio  ad  thesim  antecedentem  a  nobis  demonstratum  est. 

2°.  Non  desunt  eis  alia.  Drouinius  in  u  Probatione  IV. 
ex  decretis  Ecclesiae  »,  profert  u  praeclaram  sane,  quaeque 
nullo  subterfugio  eludi  possit  ,  sententiam  Innocentii  III. 
saeculo  XIII:  non  est  necesse ,  quod  baptizans  gerat  in 
mente  facere,  quod  facit  Ecclesia;  immo  si  contrarium  gere- 
ret  in  mente,  scilicet  non  facere,  quod  facit  Ecclesia,  sed 
tamen  facit',  quia  formam  servat,  nihilominus  baptizatus 
est,  dummodo  baptizare  minister  intendat  (3.  Decretal.  tit, 
de  baptism.  et  eius  effect.  cap.  Si  quis*  puerum) » .  Huic  ci- 
tationi  subdlt  vir  doctus:  «  Iam  si  quis  auctoritatem  In- 
nocentii  elevari  hinc  posse  putet ,  quod  ita  scripserit  pri- 
vatus  canonici  iuris  interpres,  longe  antequam  pontificatum 
teneret ;  hoc  sibi  responsum  habeat :  non  ideo  nos  in  hoc 
testimonio  pondus  ponere,  quia  a  Doctore  qualicumque  pro- 
latum  est ,  sed  quia  ab  Innocentio  IV.  iam  tum  Pontifice 
Maximo  approbatum,  solemnibus  iuris  decretis  adscriptum 
et  ab  Ecclesia  reverenter  acceptuin,  »  Ita  ille. 

In  hac  u  nullo  subterfugio  eludenda  sententia,  n  ut  ab 
auctore  magna  eruditionis  fama  claro  proponitur,  duas  dis- 
tinguo  partes ,  unam  historicam  alteram  hermeneuticam. 
In  parte  historica  nullum  est  verbum,  quod  non  contineat 
errorem.  Innocentius  III.  nec  privatus  Doctor  nec  Pontifex 
haec  umquam  scripsit,  nec  ab  Innoc.  IV.  aut  ab  ullo  alio 
sunt  solemnibus  Iuris  decretis  adscripta;  nec  enim  exstant 
aut  umquam  exstiterunt  in  solemnibus  Iuris  decretis,  neque 
adeo  citata  verba  sunt  in  cap.  Si  quis  puerum ,  nec  hoc 
ipsum  caput  est  Tnnocentii  III.  Sed  locus  citatus  exstat 
in  commentariis  in  Decretales  ad  cap.  Si  quis  jpuerum 
(Alexandri  III.),  quos  scripsit  Innocentius  IV.  iam  Pontifex 
quidem  sed  tamquam  Doctor  privatus ,  nec  ii  umquam  in 
corpus  Iuris  sunt  inserti.  Audi  quod  cum  communi  omnium 
Doctorum  sententia  testatur  Diplovatacius  (in  praefat.  ad 
comment.  Innocentii  IV.  ed.  luntas  1578.)  u  Licet  Inno- 
centius  existens  Pontifex  composuerit  dictum  apparatum  , 
tamen  sententiae  ipsius  non  habent  vim  legis  aut  canonis... 
et  refert  Ostiensis  in  cap.  Solet  de  sent.  excomm.  in  6°,  quod 
saepe  audivit  Innocentium  dicentem,  quod  non  intendebat, 
ut  suae  glossae  facerent  ius.  »  Cf.  Benedictum  XIV.  in 
praefat.  ad  ed.  2am.  Operis  de  Synodo  dioecesana.  Haec  de 
parte  historica  citationis,  ut  a  Drouinio  exornata  est. 

Ad  partem  hermeneuticam  quod  spectat,  dicimus,  Inno- 
centium  in  citato  loco  commentarii  ad  cap.  Si  quis  puerum 
evidenter  postulare  cum  communi  sententia  ad  valorem  sa- 
cramenti  intentionem  non  solum  materialiter  ponendi  actum 
externum  quantumvis  specie  seria,  sed  intentionem  forma- 
lem  faciendi  ritum  externum,  ut  Ecclesia  vel  christiani  fa~ 
cere  consueverunt ;  et  solum  docere  ,  non  requiri  intentio- 
nem  specialem  conferendi  effectum,  quem  Ecclesia  intendit, 
vel  faciendi  quod  facit  Ecclesia  vera  ,  quam  minister  non 
credat  esse  veram.  Tota  Innocentii  doctrina  de  hac  re 
1.  c.  p.  187.  ita  habet.  u  Si  formam  veram  dicat  et  non  cre- 
dat  illam  veram  formam  sed  aliam  ,  non  erit  baptizatus  , 
et  hoc  ideo  quia  non  intendit  bajptizare,  quod  ex  eo  appa- 
ret,  quia  formam  veram  dicere  non  intendit  n  n.  2.  u  Nota 
quod  ad  hoc,  quod  aliquis  baptizatus  sit,  necessarium  est, 

quod  baptizans  intendat  baptizare  et  non  tantum  balneare 
vel  carnes  lavare ;  nec  tamen  videtur  necesse  quoad  effec- 
tum  baptismi,  quod  sciat,  quid  sit  baptismus,  seu  quod  ibi 
infundatur  gratia ,  vel  quod  sit  sacramentum ;  nec  etiam 
oportet,  quod  credat  boc  ipsum  (en  intentiones  speciales)) 
imo  etsi  contrarium  credit  et  totum  reputat  truffam  et 
deceptionem,  tamen  baptismus  suum  habet  effectum.  Item 
non  est  necesse  ,  quod  baptizans  sciat ,  quid  sit  Ecclesia, 
quid  baptizatus  (baptismus?),  vel  unde  sit,  nec  quod  gerat 
in  mente  facere  quod  facit  Ecclesia ,  imo  si  contrarium 
gereret  in  mente,  scilicet  non  facere  quod  facit  Ecclesia, 
(scilicet  Ecclesia  catholica,  sola  vera  Ecclesia),  sed  tamen 
facit ,  quia  formam  servat ,  nihilominus  baptizatus  est , 
dummcdo  baptizare  intendat.  Unde  si  aliquis  in  casu  ne- 
cessitatis  constitutus  vel  sine  necessitate  vadat  ad  Sara- 
cenum  et  dicat:  baptiza  me,  et  doceat  eum  formam;  et  ille 
Saracenus  baptizet  non  credens  per  immersionem  aliquid 
aliud  fieri  nisi  madefactionem ,  et  intendat  eum  baptizare 
vel  etiam  madefacere  secundum  intentionem  petentis  baptis- 
mum  ,  ut  baptismus  operetur,  quidquid  operari  potest  ,  et 
ipse  baptizans  tamquam  minister  conferat,  quod  alii  bap- 
tizantes  conferunt ,  licet  non  credat  ipsum  posse  aliquid 
operari,  vere  baptizatus  est;  sed  si  hoc  non  intenderet,  non 
baptizaret.  n  Itaque  docet  Innocentius,  a)  non  sufficere  ob- 
servationem  ritus  externi,  etiamsi  fiat  in  debitis  adiunctis, 
puta  cum  aliquis  baptismum  ministrat  rogatus,  nisi  intendat 
baptizare  h.  e.  ritum  administrare  christianorum,  et  non  so- 
lum  balneare  h.  e.  solam  actionem  externam  ponere  cum  inten- 
tione,  ut  non  sit  ritus  christianorum;  b)  docet,  hanc  inten- 
tionem  necessariam  debere  esse  saltem  in  generali  et  in  con- 
fuso  conferendi  ritum  iuxta  intentionem  petentis,  et  ut  chri- 
stiani  eum  conferre  solent;  c)  non esse  necessariam  intentionem 
specialem  conferendi  sacramentum  iuxta  fidem  etiam  ipsius 
ministri  verum  aut  efficax  gratiae,  aut  faciendi  quod  facit 
Ecclesia  vera ;  immo  supposita  intentione  vere  baptizandi, 
ait,  etiam  per  expressam  exclusionem  intentionis  specialis  non 
tolli  valorem  baptismi.  Atqui  haec  est  doctrina  communis 
excludens  omnino  doctrinam  eorum,  quos  hic  confutamus. 

3*.  Sub  eadem  probatione  IV.  u  ex  decretis  Ecclesiae  n 
recenset  Drouin  et  ante  ipsum  amplificaverat  Serry  (Vindic. 
Vindiciar.  c.  6.)  decreta  Conciliorum  provincialium  Galliae, 
et  responsiones  magistrorumParisiensium  ad  solutionem  du- 
plicis  funestissimi  casus  datas  u  vidente  nec  reclamante  Gal- 
licana  Ecclesia  n\  A  Conciliis  Rothomagensil581.  et  Aquen- 
si  1565.  sancitum  est,  ratum  haberi  debere  baptisma  a  Cal- 
vinianis  collatum  liac  ratione,  u  quia  constabat  Calvinistas 
in  coetu  publico  bajptizare  in  forma  verborum  et  materia  a 
Christo  Domino  instituta  n,  Porro  decreta  haec  edita  sunt 
ad  abolendam  opinionem  et  tollendum  abusum  quorumdam 
negantium  valorem  baptismi  apud  Calvinianos,  u  quia  non 
intendunt  baptizare  in  remissionem  peccatorum  ». 

Ad  argumentum  ex  hoc  Conciliorum  decreto  habes  re- 
sponsionem  in  superioribus  ;  sane  enim  intentio  specialis 
baptizandi  in  remissionem  peccatorum  non  est  ad  valorem 
sacramenti  necessaria ,  dummodo  adsit  intentio  generalis 
faciendi  quod  facit  Ecclesia.  Haec  autem  Calvinianis  non 
deerat,  et  in  eum  distinctius  inquirere  nihil  opus  erat;  sed 
quando  constat  de  observatione  ritus  essentialis  externi  , 
ut  supra  diximus ,  intentio  necessaria  universim  loquendo 
potest  et  debet  supponi. 

Quod  spectat  ad  sententiam ,  quae  obiicitur  theologo- 
rum  Parisiensium;  etiamsi  totum  factum  concederetur,  quod 
adveraarii  narrant,  certe  non  posset  huiusmodi  ad  summum 
scientifica  resolutio  privatorum  theologorum  recenseri  inter 
u  probationes  ex  decretis  Ecclesiae  ».  At  praeterea  tota  hi- 
storia  ad  fucum  exornata  est ,  et  si  inspiciatur  res  ipsa  , 
ut  accidit,  vel  nihil  omnino  ex  ea  probatur,  vel  probatur 
potius  oppositum.  Narratio  a  Serry  et  Drouinio  ita  est 
composita:  mediante  saeculo  XVII.  (1)  impium  Ludovicum 
Gaufredum  parochum  Massiliensem  ante  mortem  publice 
fassuin  esse  ,  se  per  viginti   annos  in   baptizando  u  totum 

(1)  Scribens  Serry  1730  ait:  factuni  accidisse  «  ante  annos  circiter 
octoginta;»  nempe  eo  ipso  tempore  ,  quo  sententia  Catharini  fatente 
Serrio  «  conclamata  et  deplorata  videbatur.  »  Quomodo  ergo  magistri 
Parisienses  responsa  dare  poterant  secundum  hanc  «  deploratam  senten- 
tiam»?  Cf.  supra  p.  235  nota  2. 

quod  agebat  exterius ,  secretiori  intentione  retractasse  et 
infantes  quos  lustrabat ,  diabolo  devovisse  w.  Porro  u  sen- 
tentiam  rogati  Doctores  Sorbonici,  pronuntiarunt  nihil  esse 
iterandum,  stetisse  baptismata  rata  validaque....  Idem  se- 
cutis  aliquot  annis  Doctores  Sorbonici  pronuntiarunt  occa- 
sione  Petri  Lavardini  Cenomanensis  Episcopi,  qui  pariter 
morti  proximus  denuntiaverat,  nullum  se  sacris  Ordinibus 
occulta  secretaque  mente  initiare  voluisse ,  tametsi  sacros 
de  more  ritus  serio  peregisset».  Ita  Serry  1.  c.  n.  7.  alle- 
gans  testem  Iacobum  Sanctabovium  in  solut.  casuum  Consc. 
T.  II.  cas.  17.  atque  concludens,  facta  baec  et  de  eis  lata 
iudicia  in  Galliis  esse  u  lippis  et  tonsoribus  nota». 

Adeamus  in  primis  Iacobum  de  Sainte-Beuve  in  loco  , 
ad  quem  Serry  appellat,  cass.  16°.  et  17°.  Iam  vero  historia 
ibi  longe  est  alia.  Plus  quam  triginta  annis  demum  po3t 
mortem  Episcopi  sparsus  est  rumor,  illum  tempore,  quo  Or- 
dinem  suscepit,  fuisse  hominem  atheum.  Quamvis  vero  con- 
stabat,  posterioribus  annis  vitam  egisse  Episcopo  dignam ; 
dubia  tamen  oriebantur,  utrum,  si  vera  esset  fama  de  ho- 
minis  impietate,  habuisset  aut  habere  potuisset  sufficientem 
intentionem  in  susceptione  et  deinceps  in  administratione 
Ordinum.  Propter  haec  dubia ,  licet  fama  illa  impietatis 
esset  incerta  et  per  calumniam  sparsa  palam  diceretur,  ni- 
hilominus  Episcopus  aliquis  sacerdotes  iam  >senes ,  qui  ab 
illo  antecessore  ordinati  adhuc  erant  superstites,  reordinare 
coepit.  Haec  dum  gererentur,  Iacobus  de  Sainte-Beuve  et 
aliqui  alii  theologi  rogati  sunt  sententiam.  Respondit  ille, 
talem  famam  censendam  esse  calumniam  (1);  etsi  autem  vere 
homo  fuisset  impius,  tamen  non  debere  supponi  defectum 

(1)  «  Le  fait  n'est  pas  certain,  et  meme  il  est  calomnieux.  Ceux  qui 
ont  accuse  ce  Prelat  de  ce  crime,  n'en  ont  jamais  apporte  de  preuves 
suffisantes.  On  n'a  jamais  dit  depuis  sa  consecration  jusqu'a  sa  mort, 
qu'il  ne  s'est  soumis  a  cette  ceremonie  que  par  une  complaisance  co- 
mique  et  de  divertissement...  et  au  contraire  on  sait  qu'il  a  voulu  etre 
eveque,  et  qu'il  s'est  soumis  a  recevoir  cette  ceremonie  fort  serieuse- 
ment.  Quand  on  avance  que  depuis  il  n'a  pas  fait  le  fin  sur  cette  affaire, 
on  1'avance  legerement  et  faussement  etc.  »  Illi  ipsi  qui  casum  propo- 
nebant,  appellant  «  un  bruit  qui  court,  lequel  tout  vnal  fonde  quHl  est} 
ne  laisse  pas  d'emlbarrasser.  n 

necessariae  intentionis  sive  in  susceptione  sive  in  mini- 
atratione  Ordinum,  neque  per  reordinationem  tantas  tur- 
bas  esse  movendas. 

Quoad  parochum  Massiliensem  apud  Sanctabovium  ni- 
hil  aliud  reperitur,  quam  haec  allusio  confusa:  u  ordina- 
rie  non  creditur  ministris  asserentibus ,  se  non  habuisse 
intentionem;  reperti  sunt  sacerdotes  qui  damnati  ob  artes 
magicas  et  alia  crimina  iurabant,  se  numquam  habuisse 
intentionem  baptizandi ,  neque  ideo  captum  est  consilium 
repetendi  baptismum;  Fusy  curio  ad  s.  Lucae  factus  apo- 
stata  idem  declarabat,  nec  quisquam  praeter  unam  nobilem 
feminam  iterum  baptismo  perfundi  postulabat.  n  (De  fide 
non  facile  habenda  huiusmodi  assertionibus  defectus  inten- 
ionis  vide  Benedictum  XIV.  in  edicto  de  Baptism.  Hebraeor. 
Bullar.  T.  II.  n.  50.  p.  224.) 

Insuper  Lambertus  Gaud  Ord.  Praed.  theologus  Ave- 
nionensis  in  dissertatione  edita  adversus  theologum  Pata- 
vinum  (Serriura)  probat  ex  actis  authenticis  causae  crimi» 
nalis,  Gaufredum  multa  quidem  alia  crimina  sed  numquam 
hoc  fassum  esse  de  baptismo  collato  ad  infantes  daemoni 
devovendos.  Probat  idem  ex  certis  documentis,  Petrum  La- 
vardinum  nullum  umquam  fuisse  Episcopum;  Philibertum 
Lavardinum  non  de  tali  impietate  vel  de  defectu  intentio- 
nis  in  suscipiendis  aut  conferendis  Ordinibus,  sed  hoc  uno 
nomine  paulo  ante  mortem  publice  se  ipsum  incusasse,  quod 
contra  canones  saepe  a  dioecesi  abfuerit.  (Vide  Billuart  Dis- 
sert.  V.  a.  7.  §.  2..  obiect.  4.)  Fama  itaque  multis  annis  post 
obitum  sparsa  ad  populares  rumores  nullis  rationibus  pro- 
batos  amandanda  est,  quo  sensu  Serry  fortasse  non  male  glo- 
riatur,  has  historiolas  notas  fuisse  u  lippis  et  tonsoribus  ». 
Quod  autem  pertinet  ad  quaestiones  et  responsiones  occasione 
horum  rumorum  provocatas,  illae  versabantur  vel  unice  vel 
potissimum  circa  necessitatem  fidei ,  utrum  scilicet  homo 
incredulus  possit  habere  intentionem  sufiicientem  ad  Ordi- 
nes  valide  suscipiendos  et  conferendos.  Quo  de  capite  satis 
a  nobis  actum  est  in  superioribus. 

4°.  Praesidium  denique  quaerunt  adversarii  in  auctori- 
tate  Pontificum  Clementis  XI.  et  Benedicti  XIII,  tum  in  nu- 

mero  et  gravitate  theologorum  sibi  consentientium.  Etiam 
post  decretum  Alexandri  VIII,  aiunt,  sententiam  Catharini 
a  Summi  Pontifices  tutam  sanamque  iudicasse  comperiun- 
tur  (audi,  qua  ratione !);  nam  Clemens  XI.  Illmi  Francisci 
Genetti  Vasionensis  Episcopi  Moralem  Theologiam,  ubi  ex- 
presse  doctrina  haec  traditur  in  append.  T.  III,  sanctissimo 
suo  nomini  nuncupari  et  edi  in  publicum  benigne  concessit; 
et  anno  1725.  Benedictus  XIII.  Summam  Alexandrinam,  ubi 
eadem  sententia  stabilitur  T.  I.  p.  32.  n.  47,  publicari  ius- 
sit  v.  Ita  Drouin  (ad  obiect.  3iaui).  Praeterea  u  nonnulli  pri- 
mae  notae  Praesules  consultores,  qui  in  ferenda  sententia 
iudices  sederant ,  serio  interrogati  ab  ipsomet  P.  Serry, 
num  Catharini  sententiam  eo  decreto  proscribere  voluissent, 
seniel  iterumque  id  pernegarunt ,  professique  sunt ,  aliud 
longe  a  Catharini  systemate  ea  proscripta  propositione  con- 
tineri.  »  Insuper  post  illud  decretum  u  pari  qua  ante  li- 
bertate  Romae  saepius  publice  eadem  sententia  propugnata 
est  hodieque  defenditur  (circa  an.  1737.).  In  sacra  Parisien- 
sium  facultate,  in  Tolosana,  in  celeberrima  Cadomensi,  et 
aliis  Galliarum  generalibus  studiis  paene  sola  iam  obtinet; 
in  Academia  Taurinensi,  in  Bononiensi,  in  Patavina  et  aliis 
per  Italiam  florentissimis  scholis  probantibus  s.  fidei  inqui- 
sitoribus  propugnatur,  defenditur,  stabilitur  ».  Idem  ibid. 
Habent  ad  abundantiam  ex  veteribus  theologis  u  eiusdem 
sententiae  vindices  omni  exceptione  maiores,  Magistrum  sen- 
tent.,  Petrum  Cantorem,  Praepositivum,  Robertum  Pullum, 
Doctorem  Angelicum,  Innocentium  IV,  Petrum  Paludanum, 
Sylvestrum,  Chrysostomum  Favellum,  Angelum  de  Clava- 
sio  et  quamplures  alios  »,  ut  ait  Drouin  (ad  obiect.  l'm), 
vel  «alios  nonnullos,  quorum  nomina  sibi  excidisse  »,  Serry 
(cap.  5.)  profitetur.  Examinemus  parumper  rhetoricum  hunc 
apparatum. 

a)  Est  intolerabilis  disputandi  modus,  ut  ex  dedicatione 
aut  ex  permissione  vel  etiam  generali  commendatione  ali- 
cuius  Jibri  continuo  provocare  audeant  ad  auctoritatem 
summi  Pontificis  pro  libro  integro  et  pro  singulis  doctrinae 
capitibus  et  propositionibus  in  eo  comprehensis.  Ceterum 
Genettus  in  editione  gallica  an.  1703.  T.  III.  c.  4.  ad  finem 

laudat  quidem  tamquam  probabilem  sententiam  Contensoni 
et  aliorum;  at  in  editione  latina  anni  1705,  cui  praefigitur 
epistola  dedieatoria  ad  Clementem  XI,  totus  ille  locus  ex- 
punctus  est.  Unde  maiori  iure  potest  retorqueri  argumen- 
tum.  In  Summa  Alexandrina  concinnata  ex  Opere  Natalis 
Alexandri  1.  c.  solum  docetur,  perversam  ministri  inten- 
tionem  etiam  devovendi  per  baptismum  infantes  daemoni 
non  destruere  valorem  sacramenti,  dummodo  vere  baptizare 
intendat.  Natalis  Alexander  ipse  in  Theol.  Dogm.  Morali 
de  Sacram.  in  genere  art.  3.  regul.  1.  statuit,  si  quando 
casus  occurreret  defectus  intentionis  internae  servata  tota 
forma  et  solemnitate  externa,  non  iam  continuo  acquiescen- 
dum,  sed  Sedem  Apostolicam  consulendam  esse. 

b)  Quod  iactant  de  u  Consultoribus  nonnullis  ,  qui  iu- 
dices  sederant,  »  in  primis  non  de  Consultoribus  sermo  est 
in  illo  decreto ;  sed  ipse  «  Banctissimus  (Alexander  VIII.) 
statuit  ac  decrevit  supradictas  propositiones  (inter  quas  illa 
28.  de  intentione  externa)  esse  damnandas  et  prohibendas.» 
Tum  vero,  quae  Consultores  adstricti  secreto  servando  re- 
spondere  solent  huiusmodi  exploratoribus,  plerumque  sunt 
ambigua  et  propterea  non  idonea  ad  quidquam  certi  sta- 
tuendum.  Poterant  illi  iure  asseverare  «  serio  interroganti» 
Hyacintho  Serry,  non  esse  damnatam  sententiam  Catharini; 
non  enim  Catharini  sed  alterius  theologi  propositio  delata 
et  iudicata  est,  Catharini  autem  quis  sit  genuinus  sensus, 
non  omnes  in  interpretando  conveniunt. 

c)  Unde  habeant ,  quod  referunt  de  theologis  in  urbe 
publice  ipsorum  opinionem  tuentibus  ,  equidem  ignoro. 
P.  Lambertus  Graud  quem  supra  nominavi ,  eadem  aetate 
habet  testimonia  contraria,  u  esse  scilicet  in  urbe  neminem, 
qui  opinionem  de  externae  intentionis  sufficientia  vel  tueri 
publice  vel  privatim  dictare  audeat  »  (Billuart  1.  c).  Immo 
quadriennio  post  Drouinii  illam  appellationem  ad  theologos 
urbis  et  ipso  adhuc  superstite  prorsus  contrarium  testatur 
theologus  Romae  tum  apud  suos  Regens  Studiorum  et  fama 
clarus,  qui,  quid  hic  ageretur,  ignorare  nequibat.  u  Indubi- 
tatum  est,  ait  Berti,  Catharini  sententiam,  ut  propugnatur 
a  praelaudatis  scriptoribus  (Iuenin,  Serry,  Drouin),  male  hac 


-  255  - 
aetate  audire,  adversam  communi  approbatione  teneri,  the- 
ses  solam  intentionem  externi  ritus  adstruentes  non  solum 
per  Ordinarios  locorum  verum  etiam  per  Romanos  censo- 
res,  ac  praesules  dispungi.  »  (Ita  ille  anno  1741.  1.  XXX. 
c.  16.)  Cum  liis  et  cum  altero  testimonio  Caroli  d'Argentree 
supra  recitato  conferatur  ad  pompam  composita  oratio  de 
consensu  Academiarum  G-alliae.  Bononiae  tum  quando  scrip- 
serunt  Serry  et  Drouin,  erat  Archiepiscopus  Prosper  Lam- 
bertini  (postea  Bened.  XIV.)  perpetuus  illius  sententiae  ad- 
versarius,  ibidem  docuerat  eiusdem  sententiae  impugnator 
Card.  Gotti.  Patavii  utique  Serry  ipsam  pro  aris  et  focis 
defendebat;  nec  inficias  certe  ibo,  hominem  eloquentem  plu- 
ribus  eandem  persuasisse.  At  communis  et  contra  novam 
in  suo  iure  possessionis  constans  semper  mansit  sententia 
antiqua. 

Ex  veteribus  tbeologis,  quos  sine  citatione  textuum  aut 
indicatione  locorum  sibi  suisque  partibus  vindicant ,  Ma- 
gister  docet,  non  esse  baptismum ,  si  quis  in  aquam  mer- 
gatur  in  nomine  Trinitatis ,  u  nisi  intentione  baptizandi 
illud  geratur.  Nam  in  hoc  et  in  aliis  sacramentis  sicut 
forma  est  servanda,  ita  et  intentio  illud  celebrandi  est  ha- 
benda  »  4.  dist.  6.  Eobertus  Pullus  statuit,  valere  baptis- 
mum,  u  cum  quis  ioco  atque  risorie  baptizat,  dum  tamen 
regulam  baptizandi  non  excedat.  Sic  si  quis  sacerdos  pec- 
cata  confitentem  irrideat ,  nihilominus  tamen  irriso  recte 
consulat ,  reus  a  reatu  nihilominus  absolvitur  »  Sentent. 
P.  V.  c.  15.  Hic  nisi  afiingas  Pullo  sententiam  Lutheri,  fa- 
tearis  oportet  non  externis  adiunctis  sed  sola  intentione  in- 
terna  determinari  actionem  ad  rationem  sacramenti;  certe 
cum  sententia  Catharini  nullam  Pullus  praesefert  cogna- 
tionem.  Doctrinam  Innocentii  IV.  et  s.  Thomae  satis  in  su- 
perioribus  vindicavimus.  Porro  Angelus  de  Clavasio  (Sum- 
ma  Angelica  v.  Baptismus  §.  V.  n.  7.)  ipsa  verba  recitat 
Innocentii.  Paludanus  memorat  quidem  opinionem  de  suf- 
ficientia  intentionis  externae  velut  probabilem ,  sed  oppo- 
sitam  ait  u  tamquam  communiorem  et  tutiorem  esse  tenen- 
dam  »,  et  continuo  subdit  confutationem  argumentorum  , 
quae  pro  altera  illa  sententia  attulerat  (4.  dist.  6.  q.  2.). 

Tractatus  Praepositivi  et  Petri  Cantoris  de  sacramentis  di- 
cuntur  latere  manu  scripti,  quos  nec  ego  potui  consulere, 
nec  puto,  qui  tam  confidenter  ad  ea  nomina  provocarunt, 
fuisse  hac  in  re  multo  eruditiores.  Manent  ergo  ex  longa 
illa  serie  «  vindicum  omni  exceptione  maiorum  »  Sylvester 
Prieras  et  Chrysostomus  Iavellus  in  sua  Philosophia  Chri- 
stiana  P.  V.  tract.  II.  c.  6.  dub.  4°,  qui  tamen  in  tota  ex- 
positione  doctrinae  de  sacramentis  tam  multa  dicit  aperte 
falsa ,  ut  eius  auctoritas  non  solum  non  omni  exceptione 
maior  sed  omnino  nulla  mihi  esse  videatur.  His  si  addamus 
Aureolum,  habebimus  fere  numerum  conclusum  praeforma- 
torum  sententiae  Catharini,  qui  quidem  scriptis  inclaruerint. 
Omnia  itaque  argumenta,  quae  ad  stabiliendam  opinio- 
nem  a  nobis  impugnatam  sive  ex  principiis  theologicis  de- 
ducuntur,  sive  petuntur  ex  auctoritate  directisque  testimo- 
niis,  puto  non  immerito  dixi  ita  comparata,  ut  neque  per 
se  spectata  multo  vero  minus  comparata  cum  rationibus  op- 
positis  vim  probandi  habeant,  nec  certitudinetn  sententiae 
communis  infirmare  valeant.  Certe  opinionis  adversae  pa- 
tronis  nec  ingenium,  nec  eruditio,  nec  facundia  deerat,  sed 
deerat  causae  veritas. 

CAPUT  VI. 

DB    SEPTENARIO    SACRAMENTORUM    NUMERO 
THESIS    XVIII. 

Demonstratur  numerus  sacramentorum 

dogmatice  ex  universali  consensu  Ecclesiae,  unde  polemice 

infertur  argumentum  evidens  praescriptionis. 

«  Septem  esse  novae  legis  sacramenta  proprie  dicta  ,  Ecclesiarnm 
»  christianarum  (non  exceptis  communionibus  orientis  vetusto  schismate 
»  ab  Ecclesia  catholica  divulsis)  professio  est  unanimis  eaque  ita  com- 
»  parata,  ut  sacrum  hoc  institutum  ab  ipso  Ecclesiae  conditore  per  Apo- 
»  stolos  traditum  esse  plane  demonstret.  » 

Quod  ex  tractatu  de  traditione  constat  et  hic  a  nobis 
supponitur,  dogmatis  cuiusvis  antiquitas  absoluta  h.  e.  apo- 
stolicitas  ac  proinde  credenda  veritas  demonstrari  potest  du- 
pliciter,  videlicet  directe  disertis  Scripturae  et  traditionis 

testimoniis,  ut  in  christianae  antiquitatis  monumentis  con- 
signata  supersunt,  vel  indirecte  demonstrando  fidem  Eccle- 
siae  aut  simpliciter  aut  nominatim  ante  exortam  contro- 
versiam  in  consensu  ita  comparato,  ut  cum  eo  apostolicitas 
doctrinae  necessario  conserta  esse  intelligatur  (cf.  supra 
th.  XII.  n.  I). 

Iam  vero  cum  ad  veritatem  uniuscuiusque  ex  septem 
sacramentis  demonstrandam  testimonia  Scripturae  et  chri- 
stianae  antiquitatis  pertineant  singulis  sacramentis  propria, 
facile  patet,  demonstrationem  illam  directam  septenarii  nu- 
meri  sacramentorum  non  posse  esse  nisi  synthesin  ex  omni- 
bus  specialibus  tractatibus  de  sacramentis.  Neque  enim 
sive  in  Scripturis  sive  a  sanctis  Patribus  usque  ad  saecu- 
lum  fere  XII  ea  synthesis  iam  facta,  et  sacramenta  omnia 
novae  legis  sub  uno  numero  comprehensa  ac  plena  tracta- 
tione  velut  sub  uno  conspectu  posita  reperiuntur.  Quare 
in  hoc  nostro  tractatu  de  sacramentis  in  genere,  ubi  quae- 
rimus  non  quod  privum  est  et  proprium  singulis,  sed  solum 
quod  est  commune  omnibus,  demonstratione  tantum  indi- 
recta ,  ea  vero  non  minus  efficaci ,  dogma  catholicum  vin- 
dicabimus  in  Trid.  Concilio  hisce  verbis  iterum  definitum. 
u  Si  quis  dixerit  sacramenta  novae  legis  non  fuisse  om- 
nia  a  Iesu  Christo  Domino  nostro  instituta,  aut  esse  plura 
vel  pauciora  quam  septem,  videlicet:  Baptismum,  Confirma- 
nionem....  aut  etiam  aliquod  horum  septem  non  esse  vere  et 
proprie  sacramentum;  anathema  sit  »  sess.  VII.  can.  1. 

Dicimus  consensum  universalem  occidentis  et  orientis 
in  hoc  dogma  iis  characteribus  esse  insignem,  ut,  suppo- 
sitis  principiis  generalibus  de  traditione ,  per  eum  theolo- 
gice  manifestetur,  et  ex  eo  historice  inferatur  origo  doctri- 
nae  a  Christo  per  Apostolos  traditae  Ecclesiis. 

I.  Quando  saeculo  XVI  Novatores  modo  duo,  modo  tria, 
quatuor,  unum,  nulla  sacramenta  esse  dicere  coeperunt; 
ex  multis  saltem  iam  saeculis  Ecclesia  catholica  universa 
publice,  diserte,  quotidiano  usu  et  solemni  doctrina  profite- 
batur  ut  dogma  fidei,  septem  esse  sacramenta  novae  legis. 
Haec  inquam  erat  ex  multis  saeculis  constans  nullis  dubiis 
aut  controversiis  interpolata  quotidiana  theoria  et  praxis 

Franzelin,  de  sacramentis.  17 


—  258  — 
totius  Ecclesiae  in  unione  et  consensione  cumEcclesia  Ronia- 
na,  cum  Ecclesia  Petri,  ad  quam  u  propter  potentiorem  prin- 
cipalitatem  necesse  est  omnem  convenire  Ecclesiam,  hoc  est 
eos  qui  sunt  undique  fideles,  in  qua  semper  ab  his  qui  sunt 
undique,  conservata  est  ea,  quae  est  ab  Apostolis  traditio  » 
(Iren.  III.  3.). 

Catechesin  s.  Ottonis  Bambergensis ,  Apostoli  Pomera- 
norum,  circa  an.  1127.  describit  testis  synchronus  et  aposto- 
lici  viri  comes.  S.  Episcopus  iam  discessurus  fidelibus  a  se 
institutis  velut  testamentum  relinquens  inter  cetera  ita 
loquitur.  u  Discessurus  a  vobis  trado  vobis,  auae  tradita 
sunt  nobis  a  Domino,  arrham  fidei  sanctae  inter  vos  et 
Deum,  septem  scilicet  sacramenta  Ecclesiae,  quasi  septem 
significativa  dona  Spiritus  Sancti...  Videte  ergo  et  tenete, 
ut  sciatis  diligenter  enumerare,  quae  tradimus  vobis  dis- 
cedentes  a  vobis.  Primum  ergo  sacramentum  est ,  quo 
iam  imbuti  estis,  sacrosanctus  baptismus...  Secundum  sa- 
cramentum  est  Confirmatio,  id  est  unctio  chrismatis  in 
fronte.  Hoc  sacramentum  victuris  est  necessarium,  videli- 
cet  ut  Spiritus  Sancti  corroboratione  muniantur  et  armen- 
tur...  Tertium  sacramentum  est  Unctio  infirmorum,  quod 
ideo  morituris  est  necessarium,  quia  in  illa  unctione  per 
virtutem  Spiritus  Sancti  remissio  datur  peccatorum,  et 
ipse  qui  moriturus  est,  contra  spirituales  nequitias  i.  e. 
contra  malignos  spiritus  in  exitu  vitae  animabus  insidiantes 
eadem  Spiritus  Sancti  virtute  pugnaturus  armatur...  Quar- 
tum  sacramentum  est  Eucharistia,  id  est  corpus  et  sanguis 
Domini....  Quodsi  non  potestis,  quia  carnales  estis,  huic 
tam  sanctissimae  rei  per  vos  ad  omnesMissas  participari, 
saltem  per  mediatorem  vestrum  scilicet  sacerdotem,  qui  pro 
vobis  communicat,  fideliter,  reverenter  et  devote  Missas 
audiendo  communicate.  Oportet  tamen  et  vos  ipsos  ter  vel 
quater  in  anno,  si  amplius  fieri  non  potest,  et  confessionem 
facere  atque  ipsi  sacramento  communicare...  Quintum  sacra- 
mentum  estper  poenitentiam  Eeconciliatio  lapsorum...  Sex- 
tum  sacramentum  est  Coniugium.,.  Septimum  sacramentum 
est  Ordinatio  sive  consecratio  Clericorum...  Ista  ergo  septem 
sacramenta  quae  iterum  vestri  causa  enumerare  libet,  Ba- 

ptismum,  Confirmationem,  infirmorum  Unctionem,  Eucha- 
ristiam,  lapsorum  Reconciliationem,  Coniugium  et  Ordines 
per  nos  humiles  suos  paranymphos  sponsus  coelestis  in  ar- 
rham  verae  dilectionis  vobis  Ecclesiae  suae  transmittere  di- 
gnatus  est...  docete  ea  filios  vestros,  ut  memoriter  teneant 
et  diligenter  observent  in  omnes  generationes  »  .  In  Vita 
s.  Ottonis  2.  Iulii  apud  Bolland.  T.  I.  Iulii  p.  396.  397. 

Connumeratio  omnium  sejptem  sacramentorum  cum  statu- 
tis  specialibus  observandis  in  eorum  administratione  vel 
cum  singulorum  declaratione  pariter  exstat  in  u  synodicis 
Constitutionibus  »  Odonis  Episcopi  Parisiensis  an.  1197. 
(Mansi  T.  XXII.  p.  677.  sq.);  in  professione  fidei  a,b  Inno- 
centio  III.  praescriptaWaldensibus  an.  1210.  (Bullar.  T.III. 
P.  I.  p.  142);  in  u  Constitutionibus  »  Richardi  Episcopi  Sa« 
rum  in  Anglia,  quae  eaedem  repetuntur  in  Concilio  Du- 
nelmensi  an.  1217.  vel  1223.  (Mansi  XXII.  p.  110.  cap.  13.); 
in  u  Statutis  »  editis  a  Stephano  Langton  Archiep.  Cantuar. 
an.  1222«  «  legendis  in  Concilio  Oxoniensi  »  (ib.  p.  1173.); 
in  u  Capitulis  Concilii  Londinensis  »  praeside  legato  Apo- 
stolicae  Sedis  an.  1237.  cap.  2.  (ib.  T.  XXIII.  p.  448.)  et 
in  u  Constitutionibus  synodalibus  »  Anglicis  an.  1237.  (ib. 
p.  465.);  in  Concilio  Constantiensi  inter  articulos,  de  quibus 
interrogandi  suspecti  haereseos  (n.  15-22.);  immo  idem  nu- 
merus  agnoscitur  ab  ipsis  Husitis  (ib.  sess.  XV.  ar.  8.);  in 
Conc.  Florent.  decret.  pro  Armenis. 

Sicut  in  enumeratis  monumentis  ecclesiasticis  saec.  XII. 
et  deinceps  ita  et  apud  omnes  theologos  inde  a  scholae  exor- 
diis  in  tractatibus,  quibus  scientifice  certo  ordine  modoque 
totam  de  sacramentis  doctrinam  proponunt  atque  illustrant, 
numerus  sacramentorum  comparet  ut  numerus  conclusus,  in 
Ecclesia  notissimus,  a  Patribus  inde  ab  Apostolis  traditus. 
Res  enim  ipsa  talis  est,  ut  ex  sua  natura  eo  ipso,  quod  in 
universa  Ecclesia  reperitur  consecrata  usu  et  doctrina,  non 
nisi  a  Christo  per  Apostolos  tradita  credi  possit  (cf.  tract. 
de  Tradit.  th.  I.  et  VIIL).  Hinc  videmus  omnes  illos  veteres 
theologos  septem  sacramenta,  quae  non  iam  ipsis  demon- 
stranda  erant ,  sed  quae  rejpererunt  in  Ecclesia  tradita  et 
quotidiano    usu    ac    cultu  frequentata,    sine    controversia 

acceptare  et  tamquam  nota  supponere;  totam  vero  eorum 
operam  collocatam  esse  in  declaratione  naturae,  finis,  vir- 
tutis  singulorum. 

Sic  eodem  fere  tempore,  quo  s.  Otto  Bambergensis  tam 
dilucide  neophytis  Pomeranis  doctrinam  de  sacramentis 
explicatam  reliquit,  Hugo  Victorinus  (nat.  1097.  mort.  1141.) 
scribebat  suos  libros  a  de  cerimoniis,  sacramentis,  et  ob- 
servationibus  ecclesiasticis, »  ubi  1.  I.  c.  12.  (T.  III.  fol.  160. 
col.  4.)  ita  refert,  quae  ipse  acceperat  et  quae  in  Ecclesia 
quotidie  usurpabantur.  a  Septem  sunt  principalia  (1)  sacra- 
menta,  quae  in  Ecclesia  ministrantur;  quorum  quinque  ge- 
neralia  sunt,  quia  ab  eis  neuter  sexus,  nulla  aetas,  condi- 
tio  nulla  excluditur;  videlicet  Baptismus,  Confirmatio,  Eu- 
cbaristia,  Poenitentia,  Unctio  infirmorum.  Duo  particula- 
ria  sunt  eo,  quod  non  tribuantur  omnibus  sed  quibusdam 
bominum,  Ordines  scilicet  et  Coniugium.  »  Sequitur  dein- 
de  singulorum  declaratio. 

Paulo  post  Hugonem  Petrus  Lombardus  sicut  collectis 
Scripturae  et  Patrum  (maxime  Augustini)  sententiis,  seu 
potius  doctrina  ex  Scripturis  et  Patribus  proposita  et  de- 
ducta  (2),  universam  theologiam  in  sua  capita  et  speciales 
tractatus  distribuit;  ita  nominatim  catholicam  doctrinam  de 
sacramentis  uno  continenter  tractatu  complexus  est  1.  IV. 
dist.  1-42.  Post  definitionem  ac  declarationem,  quid  nomine 
sacramenti  proprie  et  specifice  dicti  intelligatur:  a  sacramen- 
tum  proprie  dicitur,  quod  ita  signum  est  gratiae  Dei  et  invi- 
sibilis  gratiae  forma,  ut  ipsius  imaginem  gerat   et   causa 

(1)  Hngo  sumit  nomen  sacramenti  sensu  generico:  «  sacramentum, 
inquit  ,  aliquando  dicitur  sacrae  rei  signum ,  aliquando  quasi  sacrum 
secretum  »  ibid.  Hinc  «  principalia  sacramenta  »  appellat  ea ,  quae  nos 
nominamus  sacramenta  specifice  et  proprie  dicta. 

(2)  u  In  labore  multo  ac  sudore  volumen,  Deo  praestante,  compegimus 
ex  testimoniis  veritatis  in  aeternum  fundatis  in  4.  libros  distinctum,  in 
quo  maiorum  exempla  doctrinamque  reperies....  Non  igitur  debet  hic  la- 
bor  cuiquam  pigro  vel  multum  docto  videri  superfluus,  cum  multis  im- 
pigris  multisque  indoctis,  inter  quos  etiam  mihi,  sit  necessarius,  brevi 
volumine  complicans  Patrumsententias  appositis  eorum  testimoniis,  utnon 
sit  necesse  quaerenti  librorum  numerositatem  evolvere,  cui  brevitas  col- 
lecta,  quod  quaeritur,  offert  sine  labore.  »  Prolog.  Magistri. 

existat,  »  Magister  deducit  in  primis  discrimen  inter  sacra- 
menta  veteris  et  novae  legis,  quae  posteriora  sola  sunt 
sensu  declarato  sacramenta  proprie  dicta  (dist.  1.  cf.  supra 
th.  I).  Tum  connumerat  sacramenta  proprie  dicta  novae  le- 
gis  illi  communi  definitioni  subiecta,  non  sane  quasi  ipse 
primum  ea  ex  Scripturis  aut  Patribus  eruisset  et  decla- 
rasset,  sed  ut  ea  reperit  tradita  in  Ecclesia  et  perpetuo 
publico  usu  frequentata.  u  Iam  ad  sacramenta  novae  le- 
gis  accedamus,  quae  sunt  Baptismus,  Confirmatio,  Panis 
benedictio  id  est  Eucharistia,  Poenitentia,  Unctio  extrema, 
Ordo,  Coniugium  »  (dist.  2.).  Hac  deinceps  methodo  inde 
a  XII  saeculo  theologi  universi  sacramenta  omnia  septe- 
nario  numero  sub  unum  conspectum  redegerunt  (1)  ita,  ut 
primum  notas  omnibus  communes,  et  deinde  proprietates  dis- 
tinguentes  singula  pertractarent ,  id  quod  sane  claritati 
et  ordini  doctrinae  atque,  post  abolitam  iam  pridem  disci- 
plinam  arcani,  institutioni  populi  christiani  in  catechesibus 
accidit  commodissimum.  Hinc  factum  est,  ut  cum  primum 
Novatores  aliqua  ex  traditis  Ecclesiae  sacramentis  negare 
coeperunt,  non  solum  doctrina  Scripturae  et  Patrum  de 
singulis  sacramentis,  sed  multo  etiam  evidentius  publica, 
solemnis,  et  universalis  professio  de  septem  sacramentis  no- 

(1)  Lonibardi  successor  Petrus  Pictaviensis  eodem  ordine  compre- 
hendit  doctrinam  de  sacramentis  Sentent.  P.  V.  Post  declaratam  defini- 
tionem,  causam  institutionis ,  differentiam  inter  sacramenta  veteris  et 
novae  legis  ita  prosequitur:  «  Sacramentorum  novae  legis  alia  sunt  neces- 
saria  vel  generalia,  alia  specialia  quae  et  voluntaria  dicuntur.  Necessa- 
ria  sunt,  sine  quibus  vix  habetur  salus :  ut  Baptismus ,  Confirmatio, 
Eucharistia,  Poenitentia,  Unctio  extrema.  Voluntaria  sunt,  sine  quibus 
potest  haberi  salus:  ut  Ordo,  Coniugium  »  P.  V.  c.  3.  In  fine  tractatus 
ib.  c.  17,  explicite  ponit  numerum  conclusum  sacramentorum.  «De  ultimo 
septem  sacramentorum  id  est  extrema  Unctione  ultimo  loco  esset  agen- 
dum,  nisi  quia  fere  nulla  disputabilia  circa  ipsum  audivimus,  et  si  quae 
sunt,  alibi  sufficienter  scripta  continentur.  »  Milleni  subinde  commen- 
tatores  sententiarum  ,  qui  privatas  opiniones  Magistri  libere  ubique 
subiecerunt  examini,  alias  repudiarunt,  alias  censuris  etiam  notarunt, 
in  hoc  dogmate  de  numero  sacramentorum  novae  legis  non  minus  con- 
sentiunt  quam  in  ceteris  articulis  fidei  ,  quia  scilicet  in  his  non  iam 
auctoritatem  Magistri  aut  scholae  (nisi  quoad  ordinem  tractationis)  sed 
universalem  professionem  catholicae  Ecclesiae  ducem  sequebantur. 

vae  legis  in  complexu   tamquam   vallum    ac    munimentum 
obiiceretur  et  innovationi  obsisteret. 

II.  Inter  orientales  distinguere  possumus  sectatores 
Photiani  schismatis  Graecos  ac  Russos,  tum  adscriptos  aliis 
sectis  vetustis,  qui  omnes  in  hoc  dogmate  tura  inter  se  tum 
cum  Ecclesia  catholica  consentiunt. 

1°.  Ecclesia  graeca  ex  multis  iam  saeculis  ab  Ecclesia 
catholica  diro  schismate  divulsa  non  solum  eandem  hac  in 
re  doctrinam  quocumque  modo  sequitur;  sed  constanter  et 
consensu  unanimi  idem  dogma  profitetur  tamquam  ab  Apo- 
stolis  traditum  Ecclesiae,  et  contradictores  non  secus  ac  Ec- 
clesia  latina  damnat  haereseos  et  violatae  fidei  revelatae. 
Constat  hic  consensus  Ecclesiae  graecae  cum  latina  argu- 
mento  in  primis  negativo  sed  evidenti.  Quoties  enim  actum 
est  de  reconciliatione  et  unione  Ecclesiae  graecae  cum  Ec- 
clesia  Bomana,  potissimum  in  Conc.  Lugdun.  II.  et  in  Flo- 
rentino  saec.  XIII.  et  XV,  memorabantur  quidem  tum  alia 
sive  in  fide  sive  in  disciplina  discrimina  tum  etiam  diver- 
sitas  aliqua  in  administrandis  nonnullis  sacramentis,  Bap- 
tismi,  Confirmationis,  Eucharistiae;  at  nulla  umquam  fa- 
cta  est  mentio  dissensionis  quoad  ipsam  substantiam  doc- 
trinae  de  sacramentis  et  qnoad  sacramentorura  numerura  (1). 
Cum  hoc  argumento  negativo,  quod  iam  per  se  aequivalet 
positivo  disertae  professionis,  coniunguntur  explicitae  pro- 
fessiones  Ecclesiae  graecae.  Huc  pertinet  Professio  fidei  ab 
Imperatore  Michaele  Palaeologo  subscripta  et  Pontifici  Gre- 
gorio   X.   oblata  (an.  1274.   Harduin  VII.  p.  695.),  quae 


(1)  Tempore  Conc.  Florentini  cum  Marcns  Ephesinus  in  suo  libello 
«  ad  omnes  ubique  terrarum  et  insularum  christianos  »  inter  ceteras  cau- 
sas  separationis  obiecisset ,  quod  latini  baptizant  non  immersione  sed 
infusione  aquae,  et  quod  cum  baptismo  non  coniungunt  Chrisina ;  Te- 
spondit  Gregorius  Protosyncellus  in  sua  «  Apologia.  »  «  Unum  novit  et 
ipse  vir  egregius  (Marcus)  baptisma  nostrum  et  latinorum.  Cum  enim 
nutritus  sit  in  Ecclesia,  numquani  vidit  latinos  a  nobis  rebaptizari.... 
Sed  etiam  Chrismate  latini  baptizatos  inungunt,  et  aeaue  ac  nos  do- 
cent  initiationem  Chrismatis  esse  unum  ex  septem  saeramentis  Ecclesiae. 
Adhibent  vero  illud,  cum  provectiore  aetate  sunt  homines.  »  Harduin. 
Concil.  T.  JX.  p.  620.  621. 

iterum   est    proposita    Ioanni    Palaeologo    Andronici   filio 
(an.  1366.  Raynald.  ad  hunc  ann.  n.  6.). 

Data  opera  et  polemice  fidem  suam.  declaravit  Ecclesia 

graeca  saec.  XVI.  et  XVII.  adversus  tentamina  Protestan- 

tium,  qui  orientalium  consensum   cum  sua  nova   doctrina 

*  ambitiosis  studiis  prensabant.  Cum  saec.  XVI.  Protestantes 

Tubingenses  (Martinus  Crusius,  Iacobus  Andreae  etc.)  ad 

conciliandam  unionem  Ecclesiae  graecae  cum  sua  secta  prae- 

ter  ceteros  conatus  transmisissent  Patriarchae  schismatico 

Constantinopolitano  Ieremiae  Confessionem   Augustanam  , 

Patriarcha  prolixe  anno  1576.  et  iterum  1579.  et  1581.  eam 

per  singula  capita  confutavit.  Ad  cap.  VII.  de  sacramentis 

fidem  Ecclesiae  orientali3  ita  testatur.  «  Dicimus,  praeclare 

nobis  sanctos  tradidisse  Patres  unam,  sanctam,  catholicam 

et  apostolicam  totius  populi  christiani  Ecclesiam  esse...  In 

ea  item  ipsa  catholica  et  orthodoxa  Ecclesia  septem  divina 

sacramenta  esse:  Baptismum  scilicet,  sacri  Chrismatis  unctio- 

nem,  sacram  Communionem,  Ordinem,  Matrimonium,  Poeni- 

tentiam  et  extremae  Unctionis  oleum.  Nam  cum  dona  Spiritus 

Sancti  teste  Isaia  septem  sint ,  septem  item  sacramenta , 

quae  ab  eodem  Spiritu  Sancto  vim  efficiendi  habent,  sint 

oportet;  non  plura  autem  nec  pauciora  esse,  vel  ipsa  plena 

rei  partitio  demonstrat. . .  Et  haec  quidem  omnia  salutis  no- 

strae  remedia  ipse  Iesus  Christus  Deus  et  Dominus   noster 

nobis  tradidit  et  sancti  eius  Apostoli  »  (Censura  orientalis 

Ecclesiae  interprete  Stanislao  Socolovio).  Proponit  Ieremias 

eodem  loco  amplam  singulorum  sacramentorum  declaratio- 

nem.  Cum  deinceps  saec.  XVII.  Calviniani  per  Patriarcham 

Cyrillum  Lucarim,  quem  in  suas  partes  pertraxerant,  suas 

haereses  Ecclesiae  graecae  obtrudere  conarentur,  et  Cyrillus 

in  professione  fidei  a  se  edita  1629.  1631.  1633.  cum  aliis 

Calvinianis  erroribus  etiam  c.  XV.  duo  tantum  sacramenta 

proprie  dicta  asseruisset  Baptismum  et  Eucharistiam;  omnes 

orientales  Episcopi  et  Clerus  universus  toti  huic  doctrinae 

restiterunt  tamquam  haereticae  innovationi,  eamque  sole- 

mnibus  definitionibus  damnarunt  in  synodo  Constantinopo- 

litana  1638.  sub  Cyrillo  Contaru  antea  Berrhoeensi  Metro- 

politu  et  tum  Lucaris  successore  in  Sede  Constantinopoli- 

tana  ,  in  altera  Constantinopolitana  1642.  sub  Parthenio , 
in  Hierosolymitana  1672.  sub  Dositheo.  In  synodo  sub  Par- 
thenio,  cui  praeter  Patriarcham  et  Petrum  Mogilam ,  Me- 
tropolitam  Kioviensem  totius  Eussiae,  subscripserunt  Me- 
tropolitae  etEpiscopi22,  Archimandritae  et  praesules  alii21, 
quoad  rem  praesentem  haec  est  orientalium  doctrinae  ex- 
positio.  u  In  decimo  quinto  capitulo  (Lucaris  in  sua  profes- 
sione)  negat  Ecclesiae  sacramenta  quinque ,  Sacerdotium , 
sacrum  Chrisma,  sacrum  Oleum  (zo  evyeloaov  extremam  Unc- 
tionem),  Confessionem  per  poenitentiam,  et  honorabile  Con- 
nubium,  quae  omnia  ut  sacra  et  divinam  gratiam  conferentia 
($£loc<;  yapizoq  ixezocdcriza)  nobis  antiqua  reliquit  traditio.  Duo 
vero  alia  sacramenta  admittens  ,  duobus  deinde  capitibus 
eorum  virtutem  non  recte  exponit.  Nam  baptismo  ita  iusti- 
ficari  putat  baptizatum,  ut  perire  is  nullo  modo  possit... 
Divinam  autem  Eucharistiam  ita  convellit,  ut  nihil  ipse 
aliud  nisi  nudam  figuram  ei  relinquat,  quasi  adhuc  in  um- 
bra  veteris  legis  serviremus.  Negat  enim  eum,  qui  videtur 
et  comeditur,  panem  iam  sanctificatum  esse  verum  Christi 
corpus,  sed  spiritualiter  tantum  intellectum  aut  potius  ima- 
ginando  fictum,  quod  omni  impietate  plenum  est....  Qua- 
propter  et  haec  capitula  et  interrogationes  (quatuor  subnexas 
a  Lucari  capitulis)  communi  sufiragio  penitus  abolemus... 
omnibus  declarantes,  eorum  scriptorem  falso  nos  criminari, 
dum  ait,  privatam  suam  fidem  esse  orientalem  christianae 
fidei  Graecorum  professionem,  cum  sit  Calvinica,  non  no- 
stra  »  (Labbei  Conc.  T.  XV.  p.  1716.  seq.). 

Exstat  praeterea  a  Confessio  orthodoxae  fidei»  adversus 
Confessionem  Calvinianam  Cyrilli  Lucaris  scripta  a  Metro- 
polita  totius  Russiae  Kioviensi  Petro  Mogila  et  1643.  a 
quatuor  Patriarchis  Parthenio  Cpolitano,  Ioannicio  Alexan- 
drino,  Macario  Antiocheno,  Paisio  Hierosolymitano,  ab  aliis 
Metropolitis,  Episcopis  et  Clericis  graecis  approbata  atque 
iterum  in  synodo  Hierosolymitana  1672.  confirmata  velut 
genuina  expressio  fidei  totius  Ecclesiae  orientalis  (schisma- 
ticae).  Agitur  ibi  de  sacramentis  a  quaestione  XCVIII.  us- 
que  ad  q.  CXIX.  et  singulorum  usus,  natura,  sanctitas  et 
efficacia  declaratur.  Ad  X.  fidei  articulum:  a  confiteor  unum 

« 

baptisma  in  remissionem  peccatorum  »,  statim  in  ingressu 
tractationis  q.  XCVIII.  haec  leguntur.  u  Quoniam  (hic  fidei 
articulus)  baptismatis  mentionem  facit,  locum  nobis  oppor- 
tunum  praebet,  ut  explicemus  septem  sacramenta  Ecclesiae, 
quae  sunt  haec:  Baptisma,  unguentum  Chrismatis,  Eucha- 
ristia,  Poenitentia,  Sacerdotium,  honorabile  Coniugium,  et 
sacrum  Oleum  (ro  ev-^slcx.icv) .  Haec  septem  sacramenta  respon- 
dent  septem  donis  Spiritus  Sancti ,  quoniam  per  ea  Spi- 
ritus  Sanctus  dona  sua  et  gratiam  suam  infundit  animis 
eorum,  qui  sicut  oportet  ea  suscipiunt  n  (ed.  Lipsiae  1695. 
p.  154.). 

Theologi  graeci  (schismatici)  multi  scripserunt  de  sacra- 
mentis,  qui  omnes  sine  ulla  controversia  de  solemni  sacra- 
mentorum  numero  in  sua  Ecclesia  plene  consentiunt,  Simon 
Thessalonicensis  (defunctus  mense  Sept.  1429.  ante  Conc. 
Florentinum),  Gabriel  Philadelphiensis,  Meletius  Syrigus, 
Coresius ,  Gregorius  protosyncellus  Coresii  discipulus  (di- 
versus  ab  illo  superius  nominato)  et  alii. 

Denique  disertae  hae  professiones  et  declarationes  ex  re- 
centiori  occasione  prolatae  plenissime  consentiunt  cum  doc- 
trina  contenta  in  vetustis  Euchologiis  et  libris  liturgicis 
Ecclesiae  graecae,  in  quibus  ritus  illi  omnes,  quos  Ecclesia 
catholica  docet  sacramenta  esse  novae  legis,  exhibentur  et 
describuntur  quotidiano  usu  frequentandi  cum  iis  orationi- 
bus  et  cerimoniis ,  ex  quibus  collatio  gratiae  et  proinde 
ratio  veri  sacramenti  intelligatur. 

De  his  omnibus  consuli  possunt  Arcudius  de  Concordia 
Ecglesiae  occid.  et  orient.  1.  I.  c.  2;  Leo  Allatius  de  Con- 
sensu  Ecclesiae  or.  et  occid.  1.  III.  c.  16;  auctores  Operis 
de  Perpetuitate  fidei  T.  I.  1.  IV.  c.  4;  T.  III.  1.  VIII;  T.V. 
(Eenaudot)  1.  I.  c.  3-6.  Cf.  cl.  Hefele  in  Period.  trimest. 
Tubing.  1843.  fasc.  4. 

2°.  Haeretici  orientis  in  Asia  et  in  Aegypto  Nestoria- 
ni  ac  Monophysitae  inde  a  saec.  V.  ab  Ecclesia  dissecti  ean- 
dem  septem  mysteriorum  fidem  retinuerunt  et  adhuc  profi- 
tentur  ,  licet  apud  illas  gentes  in  usu  et  administratione 
sacramentorum  plurimos  abusus  barbarie  praesertim  et  in- 
curia  Cleri  inductos  esse  negari  non  possit.  Probatur  hic  se- 

ctarum  orientis  consensus  in  commune  dogma  eodem  fere  mo- 
do,  quo  demonstrata  est  doctrina  Ecclesiae  graecae,  tum  ex 
Episcoporum  illarum  nationum  attestationibus  saec.  XVII, 
quando  primum  Protestantium  haeresis  eis  innotuit,  tum  ex 
libris  liturgicis  diversarum  communionum,  tum  ex  eorum 
testimoniis  qui  inter  eas  nationes  de  sacramentis  scripse- 
runt,  tum  ex  publico  usu.  Legi  possunt  Assemani  Bibl. 
Orient.  T.  II.  de  Monophysitis  dissertat.  n.  5;  de  Nestoria- 
nis  T.  III.  P.  II.  c.  7.  §.  8.  p.  240.  seq.;  Galanus  in  Opere 
u  Reconciliatio  Ecclesiae  Armenae»  T.  II.  p.  439.  seqq.;  Ray- 
naldus  ad  ann.  1318,  ubi  agit  de  Osainio  rege  Armeniae; 
Nairon  in  Euoplia  p.  118.  seqq.;  auctores  de  Perpetuitate 
fidei  T.  III.  c.  18-20,  ubi  habes  attestationes  Episcoporum 
et  Cleri  Syrorum  p.  551  ,  Coptorum  p.  554,  Armenorum 
p.  559.  562.  566,  qui  omnes  iuxta  fidem  suae  Ecclesiae  pro- 
fitentur  credenda  et  semper  credita  esse  septem  sacramenta, 
quae  nominatim  enumerant. 

De  Coptis  seu  Monophysitis  in  Aegypto,  ad  quos  per- 
tinent  Abyssinii  (Aethiopes),  exstat  praeclara  [dissertatio 
Ioannis  B.  Solleri  apud  Bolland.  T.  V.  Iunii,  ubi  sect.  3ia. 
p.  140.  seqq.  de  Coptorum  fide  ac  disciplina  in  re  sacra- 
mentaria  agitur  ex  testimoniis  Vanslebii  maxime  vero  Pa- 
trum  Bichot  et  Du  Bernat,  quibus  ex  diuturna  familiaritate 
cum  illis  gentibus  facultas  erat  et  voluntas  sincere  inda- 
gandi  rei  veritatem.  Sacramenta  ex  monumentis  ,  praxi, 
et  doctrina  Coptorum  numerantur  ibi  hoc  ordine:  1°.  Bap- 
tismus  (tansir);  2°.  Confirmatio  (tetbit  vel  meirum);  3°.  Con- 
fessio  (eteraf);  4°.  Oblatio,  seu  Sanctum,  seu  Sacrificium 
(korban,  koddas,  Seeida);  5°.  Matrimonium  (zanage);  6°.  Sa- 
cerdotium  seu  Ordo  (kahanut);  7°.  Oleum  lampadis,  quo  no- 
mine  apud  alios  etiam  orientales  designatur  Unctio  infir- 
morum  (zeit-il-kandil). 

Quando  iam  constat  de  consensione  schismaticorum  et 
haereticorum  orientalium ,  Grraecorum ,  Russorum  et  cete- 
rarum  Slavicae  et  Rumenicae  linguae  nationum,  tum  Syro- 
rum  et  Chaldaeorum,  Armenorum,  Aegyptiorum,  quisque 
videt  quam  luculenta  in  tali  consensu  contineatur  demon- 
stratio  divinae  et  apostolicae  traditionis.  Si  ante  schisma 

illi  Patriarchae,  Episcopi,  fideles  non  septem  sed  pauciora, 
duo  puta  vel  tria,  habuissent  sacramenta  in  sua  fide  et 
quotidiana  praxi  tamquam  divinam  et  apostolicam  traditio- 
nem,  fieri  nullo  modo  potuit,  ut  inducto  et  confirmato  iam 
schismate  omnes  illae  Ecclesiae  fide ,  communione ,  disci- 
plina,  ritibus,  lingua,  moribus  tam  diversae  unanimi  con- 
sensu  forte  a  latinis  aliquando  suscepissent  et  adnumeras- 
sent  sacramentis  eos  ritus,  quos  antea  vel  omnino  ignoras- 
sent  vel  habuissent  velut  meras  cerimonias  non  sacramen- 
tales.  Quomodo  nominatim  Graeci  superbissimo  et  caeco  odio 
latinis  semper  infensi  novum  dogma  ab  his  umquam  ad- 
misissent?  Graeci  tamquam  haereses  et  causas  separationis 
praetendebant  diversitatem  non  solum  in  magis  explicita 
apud  occidentales  formula  symboli ,  sed  etiam  in  admini- 
stratione  Baptismi  et  Confirmationis,  in  pane  azymo  ad  Eu- 
charistiam  celebrandam,  in  sacrificio  per  Quadragesimam, 
in  coelibatu  Clericorum  ,  in  more  modoque  ieiuniorum,  in 
cantico  Alleluia  etc;  quomodo  ergo,  ubi  primum  advertis- 
sent  discrimen  in  ipsa  fide  circa  substantiam  ac  numerum 
sacramentorum,  a  sua  pristina  doctrina  et  praxi,  quae  sup- 
poni  deberet,  defecissent  et  latinis  consentientes  repente 
tamquam  traditionem  apostolicam  suae  Ecclesiae  transmis- 
sam  praedicare  et  in  usum  inducere  coepissent  sacramenta 
septenario  antea  incognito  numero?  Negari  quidem  non  pot- 
est,  theologos  graecos  de  sacramentis  scribentes  Simonem 
Thessalonicensem ,  Gabrielem  Philadelphiensem  cum  aliis, 
ipsumque  auctorem  u  Confessionis  orthodoxae,  »  de  qua  su- 
pra  diximus,  quoad  methodum  et  expositionem  scientifi- 
cam  ex  theologis  scholasticis  latinis  multum  profecisse;  at 
haec  subsidia  ex  latinis  non  alia  ratione  adsciverunt,  nisi 
quod  cum  dogmate  suae  communionis  doctrinam ,  quam  re- 
pererunt  penes  theologos  latinos,  viderunt  plane  consen- 
tientem. 

Porro  rationes  expositae  omnes  aeque  valent  etiam  quoad 
alias  communiones  orientalium  sive  Nestorianorum  sive  Mo- 
nophysitarum ;  neque  enim  isti  post  factam  separationem 
sive  a  Graecis  sive  a  Latinis  hoc  dogma  ubique  terrarum 
iu  Syria,  Chaldaea,  Arinenia,  Aegypto  iu  jauam  doetrinara 

et  praxim  postliminio  suscepisse  credi  possunt.  Ergo  ille 
consensus  qui  circa  numerum  sacramentorum  penes  omnes 
has  communiones  tum  inter  se  tum  cum  Ecclesia  catholica 
nunc  exstat,  iam  idem  exstitit  tempore  Cerularii  saec.  XI, 
tempore  Photii  saec.  IX,  tempore  Dioscori ,  Eutychetis, 
Nestorii  saec.  V. 

III.  Hisce  positis  1°.  sponte  sese  offert  argumentum  et- 
iam  historicum,  ad  necessariam  illationem  traditionis  apo- 
stolicae.  Neque  enim  talis  consensus  omnium  Ecclesiarum 
orientis  et  occidentis  inde  a  V.  iam  saeculo  in  tale  dogma 
practicum  et  quotidianae  applicationis  in  publico  cultu  et 
usu  omnium  fidelium,  historice  intelligi  potest  inductus  per 
innovationem ,  quin  innovationis ,  quomodo  acciderit,  ulla 
exstet  memoria;  atque  adeo  huius  consensus  origo  esse  nulla 
alia  potest,  quam  primitiva  institutio  ipsius  Christi  fun- 
datoris  Ecclesiae  et  traditio  ab  Apostolis  Ecclesiis  trans- 
missa,  quam  traditionem  etiam  diserte  omnes  sicut  occi- 
dentales  ita  orientales  tamquam  fundamentum  ac  rationem 
huius  suae  professionis  testantur.  u  Ecquid  verisimile  est, 
ut  tot  ac  tantae  (Ecclesiae)  in  unam  fidem  erraverint?  Nul- 
lus  inter  multos  eventus  est  unus  exitus;  variasse  debuerat 
error  doctrinae  Ecclesiarum.  Geterum  quod  apud  multos 
unum  invenitur,  non  est  erratum  sed  traditum  »  Tertullian. 
Praescript.  c.  28. 

Sequitur  2°.  suppositis  principiis  de  traditione  catholica 
alibi  demonstratis ,  multo  adhuc  evidentius  argumentum 
theologicum.  Ex  multis  saltem  saeculis  constans  est  et  uni- 
versalis  fidei  professio  et  consensus  Ecclesiae  catholicae 
doctrina  et  praxi  manifestatus ,  solemnibus  etiam  declara- 
tionibus  definitus,  septem  esse  sacramenta  et  unumquodque 
ex  his  septem  esse  vere  et  proprie  sacramentum  ad  homi- 
num  sanctificationem  divinitus  institutum.  Atqui  talis  fidei 
consensus  in  Ecclesia  catholica  ex  promissionibus  divinis 
est  per  directionem  et  assistentiam  Spiritus  Sancti  prorsus 
infallibilis  in  credendo  et  docendo.  Ergo  dogma  tali  fidei 
consensu  creditum  certo  continetur  in  deposito  revelationis 
ac  proinde,  quoniam  revelatio  catholica  per  Christum  ipsum 
et  per  Spiritum   Sanctum  in  Apostolis  est  absoluta  ,  talis 

consensus  est  criterium  infallibile  traditionis  ab  Apostolis 
derivatae  (1). 

Quamvis  igitur  positiva  testimonia  ad  demonstrandum 
eundem  consensum  usque  ad  antiquissima  tempora  et  ad 
aetatem  apostolicam  non  suppeterent ;  imo  quamvis  (uni- 
versim  loquendo)  constaret,  dogma  aliquod  non  quovis  tem- 
pore  fuisse  eadem  claritate,  distinctione,  definitione  collu- 
stratum,  sed  aliquando  nullo  adhuc  urgente  adversario  fuis- 
se  apud  nonnullos  ambiguum,  in  explicatione  obscurius,  usu 
magis  quam  diserta  doctrina  ac  instanti  praedicatione  pro- 
positum  ac  retentum;  subsequens  tamen  plenus  consensus, 
quem  diximus,  sufficiens  esset  et  certissimum  criterium  apo- 
stolicitatis  doctrinae,  atque  argumenttfm  infallibile,  subse- 
quentem  maiorem  claritatem,  quae  fere  ex  ipsa  necessitate 
defensionis  dogmatis  oriri  solet,  prae  antecedente  tranquilla 
sed  minus  explicita  minusque  distincta  fide  non  esse  inno- 
vationem,  sed  sub  assistentia  Spiritus  veritatis  legitimam 
antiquitatis  explicationem.  «Multa  quidem  ad  fidem  catho- 
licam  pertinentia ,  dum  haereticorum  callida  inquietudine 
exagitantur,  ut  adversus  eos  defendi  possint,  et  conside- 
rantur  diligentius ,  et  intelliguntur  clarius ,  et  instantius 
praedicantur,  et  ab  adversario  mota  quaestio  discendi  exi- 
stit  occasio  »  Augustin.  Civ.  Dei  XVI.  c.  2.  n.  1.  u  Deni- 
que  quid  umquam  aliud  Conciliorum  decretis  enisa  est  (Ec- 
clesia),  nisi  ut  quod  antea  simpliciter  credebatur,  hoc  idem 
postea  diligentius  crederetur;  quod  antea  lentius  praedica- 
batur,  hoc  idem  postea  instantius  praedicaretur;  quod  an- 
tea  securius  colebatur,  hoc  idem  postea  sollicitius  excole- 
retur?  n  Vincent.  Lirin.  Common.  n.  32.  Ceterum  quod  ad 
praesens  caput  doctrinae  de  sacramentis  adtinet,  ipsa  ratio 
practica  dogmatis  et  quotidiana  celebratio  ac  perpetuus  usus 
sacramentorum  ex  parte  tum  pastorum  tum  fidelium  satis 
demonstrat,  doctrinam  de  existentia  et  veritate  singulorum 

(1)  Per  se  patet,  catholicis  plenissime  sufficere  vel  solam  deflnitio- 
nem  Conc.  Tridentini ;  sed  hic  polemice  agitur  adversus  eos,  qui  Tri- 
dentini  infallibilem  auctoritatem  non  agnoscunt;  simulque  modus  inqui- 
ritur,  quo  praedicatio  ecclesiastica  ante  Concilium  se  habuerit  et  tra- 
ditio  apostolica  fuerit  manifestata. 

sacramentorum  numquam  potuisse  non  esse  in  explicfta  fide 
et  professione.  Hoc  tamen  non  impedit,  quominus  admitti 
possit  per  aetatum  decursum  distinctior  explicatio  quoad 
naturam  et  administrationem  singulorum  sacramentorum  , 
et  quominus  admitti  possit  ac  debeat  pro  temporum  diversa 
conditione  profectus  aliquis  in  modo  tractandi  ac  proponen- 
di  doctrinam  et  in  amplitudine  ac  claritate  institutionis 
fidelium.  Quare  inepte  eandem  apud  vetustos  Patres  ac  apud 
recentiores  theologos  requireres  tractationis  methodum  , 
multo  etiam  ineptius  ex  iis  quae  apud  eos  obscuriora  sunt, 
inferres  diversitatem  non  modi  tantum  sed  etiam  ipsius  rei 
docendae.  Haec  animadversio  quanti  sit,  clarius  ex  thesi 
sequenti  apparebit. 

Scholion.  Quando  iam  constat,  septem  esse  sacramenta 
a  Christo  redemptore  instituta  ad  vitam  supernaturalem 
generandam,  confirmandam,  nutriendam,  restituendam ,  in 
ultimo  agone  purgandam  et  defendendam ,  ad  sanctificau- 
dam  etiam  naturalem  societatis  humanae  propagationem,  ad 
societatis  supernaturalis  gubernationem  et  sanctificationem 
per  sacramenta  et  sacrificium;  hac  inquam  institutione  Chri- 
sti  iam  supposita ,  facile  in  vita  humana  et  sociali  repe- 
riuntur  analogiae  ad  sufficientiam  et  congruentiam  septe- 
narii  numeri  sacramentorum ,  et  ad  divinam  bonitatem  et 
sapientiam  in  sacri  huius  cycli  conclusione  agnoscendam  et 
laudandam.  Habent  huiusmodi  analogias  s.  Thomas  3.  q.  65. 
a.  1;  s.  Bonaventura  4.  dist.  2.  q.  3.  et  alii  omnes  theologi 
in  h.  1.  Paulo  aliter  s.  Bonaventura  in  Centiloquio  P.  3. 
sect.  47.  numerum  sacramentorum  componit  cum  necessitate 
triplici  vitae  christianae,  ut  sint  u  medicamenta  vitiorum, 
adiuvamenta  virtutum,  armamenta  militiae  »* 

THESIS  XIX. 

Ewplicatur  modus  connumerandi  sacramenta 
penes  ss.  Patres, 

«  Quod  vetusti  Patres  iis  locis,  quibus  connumerationem  aliquam 
»  sacramentorum  instituunt,  non  septem  sed  tria  vel  quatuor  et  quidem 
»  constanter  fere  eadem  recensere  solent,  id  partim  ex  scopo  peculiari 
j»  Patribus  proposito,  partim  ex  commoda  sacramentorum  distributione 
»  in  duas  veluti  classes  perficientium  et  medicinalium,  partim  etiam  ex 
»  arcani  disciplina  opportunam  habet  explicationem ;  non  autem  inde 
»  factum  existimari  potest,  quod  sacramenta  reliqua  veteribus  fuerint 
»  incomperta.  » 

Connumeratio  aliqua  sacramentoruni  reperitur  apud  Pa- 
tres  duplici  diverso  modo.  Habent  eam  a)  per  incidens  et 
ad  exemplum  nominando  sacramenta  aliqua  manifesto  ci- 
tra  scopum  plenae  enumerationis  omnium.  Sic  Tertullia- 
nus  unitatem  humanae  naturae  ex  anima  et  carne  evincit 
inter  cetera  etiam  ex  sanctificatione  per  sensibilia  sacra- 
menta.  u  Caro  abluitur  ut  anima  emaculetur ;  caro  ungi- 
tur7  ut  anima  consecretur;  caro  signatur,  ut  et  anima  mu- 
niatur ;  caro  manus  impositione  adumbratur,  ut  et  anima 
Spiritu  illuminetur;  caro  corpore  et  sanguine  Christi  ve- 
scitur,  ut  et  anima  de  Deo  sagine.tur.  Non  possunt  ergo 
separari  in  mercede,  quas  opera  coniungit  »  Eesurr.  carn. 
c.  8.  cf.  Praescript.  c.  40.  S.  Basilius  demonstraturus,  non 
omnia  dogmata  totamque  disciplinam  ehristianam  in  Scri- 
pturis  contineri,  sed  multa  per  solam  traditionem  esse  con* 
servata,  in  exemplum  etiam  adducit  ritus  aliquot  sacramen- 
torum.  u  Invocationis  verba,  cum  conficitur  jpanis  JjJuchari- 
stiae  et  poculum  benedictionis,  quis  sanctorum  in  Scripturis 
nobis  reliquit;  neque  enim  his  contenti  sumus,  quae  com- 
memorat  Apostolus  aut  Evangelium... Benedicimus  et  ag/uam 
laptismi,  et  oleum  unctionis,  et  insuper  ipsum  b&ptizatum; 

ex  quibus  Scripturis? Ipsam  porro  unctionem  olei  qui 

sermo  scriptus  docuit?  v  Basil.  de  Spiritu  Sancto  c.  27. 
n.  66.  cf.  Iob  monachum  apud  Photium  Biblioth.  cod.  222. 
n.  18.  p.  595.  Similes  numerationes  sunt  apud  Augustinum 
saepius.  Dum  disputat  e.  g.  de  valore  sacramentorum  apud 

haeretico3,  solet  ad  hominem  arguere  ex  valore  eorundem 

ministratorum  intra  Ecclesiam  a  peccatoribus.  a  Si  ad  hoc 

valet  quod  dict.um  est  in  Evangelio,  Deus  peccatorem  non 

audit,  ut  per  peccatorem  sacramenta  non  celebrentur;  quo- 

modo  exaudit  homicidam  deprecantem  vel  super  aquam  bap- 

tismiy   vel  super  oleum,  vel  sujper  JEucharistiam,   vel  super 

capita  eorum,  quibus  manus  imponiturf  Quae  omnia  tamen 

et  fiunt  et  valent  etiam  per  homicidas  i.   e.  per  eos  ,  qui 

oderunt  fratres  ,  etiam   in  ipsa  intus  Ecclesia  »  Aug.  de 

Bapt.  Y.  c.  20.  S.  Isidorus  agit  de  etymologia  sicut  aliorum 

nominum  ita  et  nominis  sacramentum  et  de  sacramenti  pro- 

pria  notione,  non  autem  de  sacramentorum  numero.  Unde 

ad  definitionem  propositis  exemplis  illustrandam  adfert  tria, 

quae  omnibus   essent  nota   utpote  simul   suscipi   solita  in 

prima  ipsa  initiatione   christianorum ,  et  quae  ideo   scopo 

auctoris  sufficerent  atque  facile  ab  omnibus  intelligerentur 

respondere  definitioni  propositae.  u  Sacramentum  est  in  ali- 

qua  celebratione,  quum  res  gesta  ita  fit,  ut  aliquid  signi- 

ficare  intelligatur,  quod  sancte  accipiendum  est.  Sunt  autem 

sacramenta  Baptisma,  et  Ghrisma,  Corpus  et  Sanguis.  Quae 

ob  id  sacramenta  dicuntur,  quia  sub   tegumento   corpora- 

lium  rerum  virtus  divina  secretius  salutem  eorumdem  sa- 

cramentorum  operatur;  unde  et  a  secretis  virtutibus  vel  a 

sacris   sacramenta  dicuntur  »  Isidor.  Etymologiar.  1.  VI. 

c.  19.  n.  39.  40.  Ipsa  Isidori  verba  transcripserunt  Rhaba- 

nus  Maurus  de  Institut.  Clericor.  1.  I.  c.  24.  et  Paschasius 

Radbertus  de  Corp.  et  Sang.  Domini  c.  3. 

Alii  Patres  b)  possent  videri  tractatum  de  sacramentis 
scripsisse,  et  proinde  data  opera  voluisse  ea  numerare;  ha- 
bent  enim  tractatus  et  catecheses  de  sacramentis  ad  instruen- 
dos  catechumenos  iam  u  competentes  (1)  »  vel  neophytos 
iam  initiatos  baptismo,  ut  Ambrosius  1.  deMysteriis;  auc- 
tor  11.  de  Sacramentis  1.  III.  c.  1.  2.  (inter  Opp.  Ambros.); 
Cyrillus  Hieros.   in  Catechesibus   mystagogicis  ;  alio   fine 

(1)  De  distinctione  in  qnatnor  gradus  in  Audientes,  Substratos,  Com- 
petentes,  Electos  sen,  qnae  frequentior  est,  in  C  atechumenos  (Andientes 
et  Substratos)  ac  Competentes  (Competentes  et  Electos)  vide  Card.Bon* 
Rerum  liturgic.  1. 1.  c.  16.  §.4.  T.  I.  p.  343. 

Dionysius  de  Eccles.  Hierarch.  c.  1-5,  et  ex  Dionysio  Theo- 
dorus  Studita  ep.  ad  Gregor.  filium  (Opp.  Sirmondi  T.  V. 
p.  654.).  Attamen  sicut  fieri  vidimus  ab  illis  prioribus,  ita 
etiam  hi  posteriores  illis  locis  fere  non  recensent  nisi  Bap- 
tismum,  Chrisma,  Eucharistiam,  hisque  addunt  Ordinatio- 
nem  vel  aliqui  (Tertullianus,  Augustinus)  manuum  imposi- 
tionem,  quo  nomine  apud  orientales  quidem  Ordinatio  (x«- 
poTovict)  sed  apud  latinos  aliqu&n&o  poenitentium  Eeconciliatio 
signifieatur.  Nihilominus  tamen  veteres  Patres  locis  aliis, 
ubi  opportunitas  incidit,  sacramenta  etiam  reliqua  singil- 
latim  et  seorsum  spectata  ita  commemorant  et  ita  descri- 
bunt,  ut  manifesto  intelligantur  ea  habuisse  inter  ritus  di- 
vinitus  institutos  ad  christianorum  sanctificationem  atque 
adeo  inter  sacramenta  proprie  dicta,  quod  ut  supra  monui 
(th.  XVIII.),  in  tractatibus  de  sacramentis  singulis  demon- 
strandum  est. 

Non  igitur  negari  potest,  methodum  in  explicandis  sa- 
cramentis  multum  difierre  apud  antiquos  a  modo  et  coordi- 
natione  doctrinae ,  ut  sequentibus  aetatibus  proposita  ha- 
betur  et  exculta  tum  in  Conciliis  et  Constitutionibus  eccle- 
siastieis  tum  in  disputationibus  theologorum.  Huius  diver- 
sitatis  ratio  ad  pleniorem  traditae  doctrinae  intellectum 
nobis  inquirenda  est. 

Quomodo  factum  est,  ut  nullus  exstet  veterum  Patrum 
tractatus  complectens  omnia  sejptem  sacramenta ,  immo  ut 
in  tractatibus  consulto  scriptis  ad  institutionem  de  re  sa- 
cramentaria  comprehendantur  tria  solum  aut  quatuor  Bap- 
tismus,  Chrisma,  Eucharistia,  addito  aliquando  sacramento 
Ordinis?  Quomodo  factum  est,  ut,  si  septem  inde  ab  exor- 
dio  Ecclesiae  quotidie  frequentabantur  sacramenta,  connu- 
merationem  solum  per  incidens  et  exempli  causa  instituentes 
non  alii  alia  selegerint  ex  toto  septenario  numero,  sed  fere 
constanter  eadem  illa  tria  aut  quatuor  recensuerint  ?  cum 
contra  aevo  paulo  recentiori  in  Ecclesia  tam  occidentis  quam 
orientis,  immo  in  ipsis  communionibus  schismaticis  et  hae- 
reticis  orientis,  plene  quoad  hoc  dogma  consentientibus  cum 
Ecclesia  Catholica  ,  prostet  doctrina  integra  uberrime  de- 
clarata  in  fidei  professionibus ,  in  Conciliorum  definitioni- 

Franzelin,  de  sacramentis.  18 

bus,  catechesibus,  tbeologorum  tractationibus,  in  universa 
demum   manifesta   et   instanti   praedicatione    ecclesiastica 
(tb.  XVIII.).  Explicationem  ipsa  Patrum  scripta  et  histo- 
ria  dogmatum  suppeditant. 

Nam  1°.  constat,  disciplinam  arcani  potissimum  perti- 
nuisse  ad  prudentem  cautionem  in  declarandis  sacramentis 
sacrisque  ritibus.  Is  autem  erat  in  re  sacramentaria  huius 
disciplinae  rigor,  ut  Patres  in  publicis  sermonibus  ad  pro- 
miscuam  concionem  et  in  scriptis  libris,  quos  ad  profanos 
deferri  periculum  erat,  plerumque  pauca  innuerent  potius 
quam  aperte  explicarent;  et  obscurioribus  locutionibus  ar- 
cana  involverent,  quae  non  nisi  ab  initiatis,  qui  iam  prae- 
cedente  privata  institutione  eruditi  erant,  intelligi  possent. 
Catechumenis  ipsis  non  promiscue  sed  in  ultimo  demum 
stadio  catechumenatus,  et  tum  solum  ea  sacramenta  decla- 
rari  solebant,  quae  ipsis  iamiam  inspicienda  et  usurpanda 
erant.  Hinc  illa  formula  passim  occurrens  apud  Patres,  ubi 
aliquid  de  sacramentis  innuunt :  u  norunt  initiati  y  »  quae 
fatente  ipso  Casaubono  apud  solum  s.  Ioannem  Chrysosto- 
mum  saltem  quinquagies  nec  multo  rarius  apud  s.  Augu- 
stinum  occurrit.  Agens  de  ipso  baptismo  Chrysostomus : 
u  volo  quidem,  inquit,  aperte  hoc  dicere,  verum  non  audeo 
propter  non  initiatos  (tiia.  rovg  a/xtwrouc) .  Hi  enim  expositio- 
nem  nobis  reddunt  difficiliorem,  ut  qui  nos  cogunt  vel  non 
aperte  dicere  vel  eis  arcana  emmtiare.  Sed  tamen,  quantum 
potero,  dicam  adumbrate  »  Chrys.  in  1.  Cor.  hom.  40.  n.  1. 
Et  in  ordinatione  sacerdotum,  ait,  u  acclamant  fideles,  quae 
norunt  initiati;  neque  enim  fas  est  coram  non  initiatis  omnia 
detegere  »  Id.  in  2.  Cor.  hom.  18.  n.  3.  In  Concilio  Laodiceno 
can.  2.  cautum  est,  ne  ordinatio  fiat  a  praesentibus  Audien- 
tibus  »  h.  e.  catechumenis.  Cyrillus  Hieros.  u  de  mysteriis, 
inquit,  neque  apud  catechumenos  palam  verba  facimus  n  Cy- 
rill.  catech.  VI.  n.  29.  u  Qatechumenis  sacramenta  fidelium 
non  produntur  n  Augustin.  in  Io.  tract.  96.  n.  3.  u  Obscure 
(a<7Y)pos)  de  mysteriis  divinis  loquimur  propter  non  initiatos, 
iis  vero  semotis  perspicue  initiatos  docemus  »  Theodoret. 
in  Num.  q.  15.  S.  Graudentius  Brixianus  in  tract.  2°.  ad 
egressos  e  fonte  neophytos  in  nocte  paschatis  amotis  cate- 

chumenis  incipit  claram  expositionem  sacramenti  Euchari- 
stiae:  «  quae ,  inquit,  praesentibus  cateckumenis  explanari 
non  possunt,  et  necessario  tamen  sunt  aperienda  neophytis  n 
Gaud.  p.  230.  Huc  pertinet  etiam  u  missa  »  h.  e.  dimissio 
catechumenorum  post  lectas  et  explanatas  Scripturas,  ubi 
incipit  mysteriorum  celebratio  clamante  diacono:  «recedite 
catechumeni ;  »  cum  contra  u  missa  »  fidelium  celebratis 
mysteriis  indicatur  a  diacono  illis  verbis :  ite ,  missa  est 
(vide  Card.  Bonal.  I.  c.  16.  §.  1.). 

Ex  his  iam  sequuntur  et  aliunde  disertis  testimoniis 
constant  cautiones  Patrum  in  edendis  scriptis ,  in  quibus 
de  sacramentis  tractaretur.  S.  Basilius  quod  pleraque  de 
sacramentis  non  documentis  Scripturae  sed  traditione  et 
usu  conservata  sunt,  rationem  reddit'  ex  necessitate  ser- 
vandi  arcani:  u  quae  nec  intueri  fas  est  non  initiatis,  quo- 
modo  horum  doctrinam  deceret  publice  scripto  circumfer- 
re?  »  Basil.  de  Spiritu  Sancto  c.  27.  n.  66.  Cyrillus  Hiero- 
solym.  (vel  certe  alius  vetustus  auctor)  commendat  arca- 
num  servandum  in  catechesibus  illuminatorum.  u  Cateche- 
ses  has  illuminatorum  iis  quidem,  qui  accedunt  ad  baptis- 
ma,  et  fidelibus,  qui  iam  suscepere  lavacrum,  legendas 
exhibere  potes;  catechumenis  vero  et  aliis  quibuslibet,  qui 
christiani  non  sunt ,  prorsus  ne  dederis.  Et  si  harum  (ca- 
techesium)  exemplar  transcripseris ,  per  Dominum  rogo 
hoc  monitum  praefigas  »  (in  monit.  praev.  ad  cateches. 
cf.  Procateches.  n.  12.).  Similia  obtestatur  Dionysius  de  sua 
Eccles.  Hierarch.c.l.  S.Innocentius  I.  Pontifex  ep.  25.  De- 
centio  Eugubino  Episcopo  consulenti  respondet  quaedam  de 
sacramento  Chrismatis;  sed  formam  verborum  non  audet 
scripto  consignare:  «  verba  vero  dicere  non  possum,  ne  ma- 
gis  prodere  videar  quam  ad  consultationem  respondere  » 
n.  6.  Subdit  deinde  responsiones  nonnullas  de  Eucharistia, 
de  Poenitentia,  de  Unctione  infirmorum,  ac  tandem  con- 
cludit:  «  reliqua  vero,  quae  scribi  fas  non  erat,  cum  adfue- 
ris,  interrogati  poterimus  edicere  »  n.  12.  Vide  de  his  Schel- 
strate  dissert.  apologet.  de  disciplina  arcani;  Card.  Bona 
Rerum  liturg.  1.  I.  c.  16.  cum  notis  Eoberti  Sala. 

Iam  aio,  hunc  rigorem  in  servando  arcano  esse  ita  com- 

paratuin,  ut  mirum  non  sit,  nullos  Patrum  speciales  trac- 
tatus  reperiri,  quibus  totam  rem  sacramentariam  dilucide 
expositam  et  sacramenta  omnia  ex  ordine  connumerata  com- 
prehenderent,  ut  sequentibus  aetatibus  factum  esse  videmus. 
Verum  quidem  est,  disciplinam  arcani  etiam  ad  alia  dogmata 
pertinuisse  ut  e.  g.  ad  mysterium  Trinitatis  (cf.  Cyrilluni 
cateches.  VI.  n.  29;  Sozomenum  H.  E.  1. 1.  c.  19),  de  quibus 
tamen  prolixas  habemus  Patrum  disputationes.  At  in  primis 
non  eadem  necessaria  erat  cautio  in  his  mysteriis  potius  spe- 
culativis,  si  ita  loqui  fas  est,  quam  in  mysteriis  practicis 
sacramentorum,  in  quibus  longe  maius  erat  periculum  pro- 
fanationis.  Deinde  dogmata  illa  iam  ex  sese  sunt  eius  indolis, 
ut  ad  integritatem  revelatae  doctrinae  servandam  exigant 
multam  declarationem,  et  dum  ab  haereticis  pervertuntur, 
multiplices  analogiae  ac  comparationes  cum  ideis  rationali- 
bus  et  veritatibus  philosophicis  ad  necessariam  defensionem 
vitari  vix  possint.  Atque  haec  ipsa  est  ratio  potissima  dis- 
criminis,  quod  dogmata,  quae  diximus,  speculativa  inde 
a  prima  aetate  per  haereses  diversissimas  et  invicem  oppo- 
sitas  impugnabantur,  quae  res  distinctas  declarationes  red- 
debat  necessarias;  cum  contra  in  re  sacramentaria  errores 
plerumque  versarentur  circa  adiuncta  aliqua  et  capita  spe- 
cialia  modo  unius  modo  alterius  sacramenti,  de  quibus  non 
minus  quam  de  illis  aliis  dogmatibus  habemus  claras  et 
prolixas  Patrum  defensiones,  ut  de  ministro  baptismi  et  ex 
obliquo  aliorum  sacramentorum  contra  Donatistas,  de  ma- 
teria  Eucharistiae  contra  Encratitaset  Hydroparastatas,  de 
potestate  absolvendi  omnia  peccata  contra  Montanistas  et  No- 
vatianos,  de  Ordinum  distinctione  Ordinationisque  ministro 
contra  Aerianos,  de  honestate  status  matrimonialis  contra 
Encratitas  et  Manichaeos,  de  ministro  etiam  Confirmationis, 
de  ministro  et  subiecto  extremae  Unctionis  (Innocentius  I. 
ep.  ad  Decent.n.  6. 11).  Ex  declarata  disciplina  arcani  porro 
satis  manifestum  est,  cur  Patres,  Ambrosius,  auctor  11.  de 
Sacramentis,  Cyrillus  Hierosolymit.  in  institutione  catechu- 
menorum  et  neophytorum  tria  solum  proponant  et  declarent 
sacramenta,  Baptismum,  Chrisma,  Eucharistiam,  ad  quae  sci- 
licet  inspicienda  et  usurpanda  illi  tum  primum  admittebantur. 

2°.  Quamvis  haec  ita  sint,  non  tamen  sola  disciplina 
arcani  sufficit  ad  intelligendum  discrimen ,  quod  obtinet 
inter  modum  proponendi  et  explicandi  dogmatis  antiquio- 
ribus  et  paulo  recentioribus  aetatibus  Ecclesiae,  nisi  simul 
cum  illa  disciplina  prae  oculis  habeatur  propria  indoles  doc- 
trinae  de  sacramentis.  Consideretur  primum  distinctio  ac 
diversitas  et  deinde  unitas,  quae  est  inter  omnia  sacra- 
menta.  Multa  sunt  in  singulis,  quibus  distinguuntur  et  dif- 
ferunt  ab  omnibus  aliis.  Unde  singula  velut  unum  totum  in 
se  constituunt,  atque  ideo  unumquodque  sacramentum  suam 
propriam  explicationem  habet,  et  propriam  doctrinam  ceu 
speciale  dogma  sibi  vindicat;  ut  patefaciunt  speciales  tracta- 
tus  de  singulis  sacramentis,  qui  etiam  in  recentioribus  expo- 
sitionibus  ecclesiasticis  et  theologorum  disputationibus  erant 
et  manent  necessarii.  Quanta  enim  est  diversitas  e.  g.  inter 
sacramenta  Eucharistiae  et  Poenitentiae  atque  ita  porro 
in  ceteris?  Nihilominus  possunt  per  analysin  considerari 
singulorum  proprietates,  et  reperiri  aliquae  communes  plu- 
ribus  et  aliae  etiam  communes  omnibus,  atque  ita  per  ana- 
lysin  potest  perveniri  ad  synthesin ,  ut  $er  abstractionem 
proprietatum  communium  plura  sacramenta  velut  sub  una 
categoria  tamquam  una  species,  vel  sub  categoria  adhuc 
superiori  et  universaliori  omnia  sacramenta  tamquam  unum 
genus  spectentur ;  per  hanc  vero  synthesin  et  non  nisi 
per  eam  oritur  connumeratio  omnium  sacramentorum  sub  uno 
numero  sejptenario.  Porro  haec  eadem  analysis  et  synthesis, 
ut  patet,  constituit  tractatum  de  sacramentis  in  genere, 
qui  proinde  nullus  esse  potest,  quamdiu  illa  considera- 
tio  non  distincte  sed  solum  in  confuso  instituitur. 

Non  est  dubium,  hanc  considerationem  proprietatum 
communium  et  hanc  compositionem  scientifice  esse  utilem, 
et  propter  invectos  speciales  errores  posse  fieri  dogmatice 
necessariam  ad  tutiorem  revelatae  doctrinae  custodiam  et 
commodiorem  defensionem.  Per  se  autem  loquendo  et  nullo 
adhuc  urgente  adversario  totum  dogma  revelatum  per  so- 
lam  fidem  et  professionem  doctrinae  propriae  singulis  sa- 
cramentis  potest  esse  salvum,  etiamsi  sacramenta  specten- 
tur  singula  seorsum  tamquam  unum  totum  in  se,  et  illa 

compositio  et  connumeratio  secundum  proprietates  commu- , 
nes  saltem  distincte  nondum  facta  sit;  quatenus  scilicet  ' 
singula  considerantur  potius,  secundum  quod  inter  se  dif- 
ferunt,  quam  secundum  quod  in  unum  velut  genus  con- 
veniunt.  Hoc  ergo  modo  Patres  agunt  quidem  data  opportu- 
nitate  de  singulis  sacramentis,  quae  omnia  in  doctrina  et 
praxi  Ecclesiae  fuisse  evidenter  demonstratur  etiam  ar- 
gumentis  in  superiori  thesi  productis;  attamen  expolitio 
doctrinae  per  analysin  et  synthesin  ad  unum  tractatum 
de  sacramentis  in  genere  atque  ita  ad  explicitam  connwme- 
rationem  omnium  sacramentorum  sub  una  collectione  nu- 
meri  septenarii  tum  propter  ipsam  disciplinam  arcani  red- 
debatur  difficilior  et  minus  opportuna,  tum  nullo  instante 
adversario  necessaria  non  erat.  Haec  abstractio  communium 
proprietatum  et  secundum  eas  subsumptio  omnium  sacra- 
mentorum  sub  uno  velut  genere  sicque  fornjatio  explicitae 
ac  plenae  doctrinae  de  sacramentis  in  genere  facta  est  in 
Ecclesia  sequentibus  aetatibus,  sublata  iam  necessitate  ar- 
cani  servandi,  ad  pleniorem  et  faciliorem  fidelium  institu- 
tionem;  tumque  ad  praecavenda  pericula  errorum  et  ad 
proscribendas  haereses  ingruentes  ipse  numerus  septena- 
rius  ecclesiasticis  constitutionibus  solemnibusque  definitio- 
nibus  explicite  enuntiatus  est  et  declaratus.  Obiectum  hu- 
ius  abstractionis  et  compositionis  propositum  erat  in  doc- 
trina  de  singulis  sacramentis,  ut  continetur  in  Scriptura, 
in  documentis  Patrum,  in  theoria  et  praxi  Ecclesiae  inde 
a  temporibus  apostolicis;  ipsa  ergo  compositio  et  connume- 
ratio  non  est  nisi  antiquae  apostolicae  doctrinae  forma  ex- 
plicatior  et  instantior  praedicatio. 

Sic  igitur  simul  spectatis  disciplina  arcani  et  progressu 
explicationis  dogmatis,  quo  sacramenta  omnia  non  solum 
ut  diversa  inter  se  distinguuntur,  sed  secundum  communes 
jnroprietates  sub  uno  genere  subsumuntnr  et  connumerantur y 
facile  intelligitur,  cur  salva  unitate  doctrinae  in  Ecclesia 
antiquioris  et  recentioris  aetatis,  apud  veteres  tamen  connu- 
meratio  omnium  sacramentorum  sub  numero  septenario  et  ex- 
plicita  tractatio  de  sacramentis  in  genere  non  reperiatur,  quae 
subsequentibus  aetatibus  est  plenissima  et  explicatissima. 

3°.  Licet  Patres  vetusti  iuxta  dicta  non  considerent  ex- 
plicite  omnia  septem  sacramenta  sub  unitate  communis  ra- 
tionis,  et  ideo  non  explicite  perficiant  syntheain  omnium 
sub  uno  genere  superiori;  sunt  tamen  aliqua  ex  septem  sa- 
cramentis  partim  insitis  specialibus  proprietatibus  partim 
usu  et  ministratione  ita  inter  se  nexa,  ut  vinculum  uniens 
sponte  se  prodat,  et  eorum  considerationem  sub  una  ratio- 
ne  communi  ac  connumerationem  scopus  ipse  Patribus 
praefixus  exposceret.  Ita  coniungunt  imprimis  baptismum 
et  Chrisma;  imo  hoc  alterum  quandoque  sub  nomine  ba- 
ptismi  iam  inclusum  habent  et  subintellectum  ,  tum  quia 
collatione  connexum  erat,  ut  apud  orientales  adhuc  nunc 
est,  cum  baptismo  (eius  quippe  ministratio  fere  inter  me- 
dias  cerimonias  baptismales  perficitur;  vid.  G-oarii  Eucho- 
log.  p.  356.),  tum  ex  ratione  intestina,  quia  Chrisma  est  et 
dici  solebat  «  baptizatorum  perfectio  »  (1).  Cum  baptismo  et 
Chrismate  ministrabatur  simul  Eucharistia  (ut  in  baptismo 
adultorum  etiam  nunc  fit);  unde  oriebatur  necessitas  expli- 
cationem  horum  trium  sacramentorum  in  institutione  cate- 
chumenorum  coniungendi,  ut  superius  diximus.  Ex  eadem 
ratione  etiam  facile  patet,  cur  Patres,  ubi  solum  per  inci- 
dens  et  ad  exemplum  sacramenta  aliqua  numerant,  constan- 
ter  proponant  tria  haec  Baptismum,  Chrisma,  Eucharistiam, 
vel  propter  inclusionem  Chrismatis  sub  nomine  baptismi, 
etiam  duo  tantum  expresse  nominent,  baptismum  et  Eucha- 
ristiam;  quod  praeterea  suadebat  ipsa  excellentia  horum 
duorum,  quorum  alterum  necsssitate  tamquam  ianua  ad  alia 
sacramenta,  alterum  dignitate  ut  sacramentum  sacramen- 
torum  prae  ceteris  eminet. 

4°.  Porro  cum  extrema  Unctio  ad  Poenitentiam  accensea- 
tur  velut  eius  perfectio,  simili  fere  modo  ac  se  habet  Confir- 
matio  ad  baptismum,  distributio  exoritur  omnium  sacramen- 
torum  in  duplicem  classem,  quorum  quatuor  sunt  sjteciali- 
ter  consecrantia  et  perficientia ,  Baptismus ,  Chrisma,  Eu- 
charistia,  Ordinatio;  tria  reliqua  fine  principali  sunt  et  di- 
cuntur  medicinalia,  Poenitentia,  extrema  Unctio,  Matrimo- 

(1)  «  Ita  se  habet  Confirmatio  ad  baptismum ,  sicut  augmentum  ad 
geuerativnem  n  %  Thom.  3.  q,  72.  a.  6. 

nium  (1),  quod  tamen   ultimum   ipsa  etiam   ratione,  qua 
medicinale  est,  plurimum  differt  a  ratione  medicinali  Poe- 
nitentiae. 

Hinc  intelligitur  in  primis,  cur  Patres  non  haec  tria 
posteriora  simul  coniungant,  sed  fere  constanter  quatuor  illa 
priora  connumerent  (2),  velut  scilicet  consecratoria  per  excel- 
lentiam.  Maxime  vero  ex  hac  duplici  quodammodo  classe  dis- 
tincta  sacramentorum  intelligitur  consilium  et  modus  con- 
numerationis  apudDionysium  (Eccles.  Hierarch.  c.  1-5).  Dio- 
nysius  non  de  sacramentis  in  genere  tractatum  scripsit,  sed 
de  hierarchicis  consecrationibus  et  perficientibus  initiationi- 
bus.  Prae  suo  igitur  scopo  quatuor  tantum  explicat  sacramen- 
ta  proprie  dicta,  illa  scilicet  quae  pertinent  ad  classem  per- 
ficientium,  Baptismum,  Chrisma  ,  Eucharistiam,  Ordinem. 
Cum  his  vero  iuxta  eundem  scopum  sibi  praefixum  coniun- 
git  consecrationem  tum  altarium  ex  occasione  ritus,  quo 
Chrisma  consecratur  (c.  4),  tum  solemnem  dedicationem 
monachorum  (c.  6),  tum  benedictionem  ac  funebres  ritus 
super  corpora  fidelium  defunctorum  (c.  7).  Dionysii  consi- 
lium  cum  non  satis  intelligerent  quidam  scriptores  orien- 
tales  medii  aevi,  apud  quos  sacrosancta  erat  Dionysii  auc- 
toritas,  explicationem  sacramentorum  non  nihil  perturba- 

(1)  «  Sacramenta  novae  legis  ad  duo  ordinantur,  scilicet  in  reme- 
dinm  peccati  et  ad  divinum  cultum.  Est  autem  omnibus  sacramentis 
commune,  quod  per  ea  exhibeatur  aliquod  remedium  contra  peccatum 
per  hoc,  quod  gratiam  conferunt.  Non  autem  omnia  sacramenta  ordi- 
nantur  directe  ad  divinum  eultum,  sicut  patet  de  Poenitentia,  per  quam 
homo  liberatur  a  peccato;  non  autem  per  hoc  sacramentum  exhibetur 
homini  aliquid  de  novo  pertinens  ad  divinum  cultum,  sed  restitnitur  in 
statum  pristinum.  Pertinet  autem  aliquod  sacramentum  ad  divinum  cul- 
tum  tripliciter,  uno  modo  per  modum  ipsius  actionis,  alio  modo  per  mo- 
dum  agentis ,  tertio  modo  per  modum  recipientis.  Per  modum  quidem 
ipsius  actionis  pertinet  ad  divinum  cultum  Eucharistia....  Ad  agentes  in 
aacrameniis  pertinet  sacramentum  Ordinis....  Ad  recipientes  pertinet  sa- 
cramentum  Baptitmi....  Ad  idem  etiam  ordinatur  quodammodo  Contir- 
matio»  S.  Th.  3.  q.  63.  a.  6. 

(2)  Si  aliud  quandoque  addunt,  id  fit  ex  scopo  peculiari,  nt  Augu- 
stinus  inter  exempla  sacramentorum,  quae  a  peccatoribus  valide  mini- 
strantur,  iungit  tribus  perjicientibus  quarto  loco  Poenitentiain,  propter 
frequentioreu  scilicet  huius  sacrainenti  usum. 

runt,  ut  in  thesi  sequenti  declarabimus.  Inter  hos  forte 
etiam  recensendus  videri  posset  Theodorus  Studita  (la- 
bente  saec.  VIII.  ineunte  IX.)  in  ep.  ad  Gregor.  filium  (Sir- 
mondi  Opp.  T.  V.  p.  654).  At  Theodorus  non  de  sacramen- 
tis  disputans  appellat  ad  doctrinam  Dionysii,  sed  ut  eius 
auctoritate  probet,  vitam  monasticam  esse  ex  apostolica  tra- 
ditione  (cf.  Leonem  Allatium  de  Consensu  etc.  1.  III.  c.  16. 
n.  10.  20-22.). 

THESIS  XX. 

De  singularibus  quibusdam  scriptoribus  orientalibus, 

qui  in  numero  septenario  sacramentorum  consentiunt,  in 

assignandis  vero  sacramentis  singulis  errantes  tum 

inter  se  tum  a  doctrina  universali  dissentiunt. 

«  Si  qui  scriptores    orientales   mediae  aetatis  in  numerum  septem 

»  sacramentorum  ,  quem  et  ipsi  tuentur ,  pro  uno  alterove  vero  sacra- 

»  mento  ritus  alios  ecclesiasticos  substituere  videntur:  ii  primum  qui- 

»  dem  in  praedamnatione  haeresis  Protestantium  de  numero  sacramen- 

»  torurn  consentiunt  cum  Ecclesia  catholica ;  quatenus  deinde  a  catholica 

y>  doctrina  dissident,  non  de  communi  Ecclesiarum  orientalium  sententia 

»  testimonium  ferre  convincuntur,  sed  in  peculiarem  errorem  incidisse, 

»  cuius  origo  facile  detegitur.  » 

I.  Vartanus  Armenus  Monophysita  saec.  XIII  (apud  Ga- 
lanum  in  u  Conciliatione  Ecclesiae  Armenae»  T.II.  p.  440); 
Ebed-Iesu  Sobensis  Nestorianus  saec.  XIII  labente  et  XIV 
ineunte  (apud  Assemanium  Bibl.  Orient.  T.  III.  P.  II.  p.  240); 
Iob  monachus  et  Damascenus  Thessalonicensis  monachus  Stu- 
dita  (apud  Arcudium  De  Concord.  1.  I.  c.  2,  et  Leonem  Al- 
latium  De  Consensu  etc.  1.  III.  c.  16.  n.  4.  p.  1256.  1258) 
omnes  quidem  diserte  et  ex  ordine  numerant  septem  sacra- 
menta  Ecclesiae;  atque  adeo  in  numero  sacramentorum  plene 
consentiunt  scriptores  hi  omnes  tam  inter  se  quam  cum  uni- 
versali  doctrina  Ecclesiae  orientalis  et  occidentalis.  In  de- 
terminatione  tamen  singulorum  sacramentorum  est  aliquid, 
in  quo  doctrinae  Ecclesiae  repugnant,  sin  minus  subtractione 
certe  additione.  Graeci  illi  monachi  Iob  et  DamascenusThes- 
salonicensis  sextum  sacramentum  ponunt  habitum  sacrum 
h.  e,  monasticumj  ne  yero  numerum  septenarium  excedant, 

confundere  videntur  vel  potius  coniungunt  Poenitentiam 
et  sacrum  Oleum  (1).  Haec  eadem  confusio  Poenitentiae  et 
sacri  Olei  committitur  etiam  a  Vartano  Armeno  ,  qui  ut 
omnium  persuasione  ratum  numerum  septenarium  expleat, 
ponit  septimum  sacramentum  u  funus  super  defit?ictos  n  (2). 
Adhuc  longius  aberrat  Ebed-Iesu  Nestorianus.  Sacramen- 
tum  enim  extremae  Unctionis  et  Matrimonii  non  collocat 
in  numero  septenario;  ut  hunc  tamen  servet  integrum,  sub- 
stituit  VI  u  sacrum  fermentum  n  et  VII  u  signum  vivi- 
ficae  crucis  »  (3). 

Ex  his  omnibus  patet,  quoad   numerum  sacramentorum 

(1)  Iob  ita  numerat:  u  Septem,  sanctae  Christi  Ecclesiae  sacramenta 
(t«  s-rrra  t-os  sxx.\y)cti<x$  y.va-T-n^ia,  cum  articulo,  quippe  quod  numerus  esset 
notissimus  et  ratus)  ex  ordine  haec  sunt:  lum  est  Baptisma;  2um  Chris- 
ma;  3ium  participatio  sanctificatorum  vivifici  corporis  et  sanguinis  Chri- 
sti;  4um  Sacerdotium;  5um  honorabile  Connubium ;  6um  sacer  habitus 
(dyiov  0-%'oy.u)]  et  7um  sanctum  Oleum ,  sive  Poenitentia  (xai  si^eXajov 
s'j35op.oy  7jrot   fj.sTavoia).» 

Damascenus:  «  Baptisma  est  unum  ex  septem  sacramentis;  et  lum  qui- 
dem  sacramentum  est  ipsum  Baptisma;  2um  est  sacrum  Unguentum  (to 
dyiov  y.vQov);  3ium  s.  Communio ;  4um  primae  nuptiae ;  5um  Sacerdotium; 
gum  Monachatus  sive  magnus  habitus  (v  -/.aXoyspiy.-o  aut  potius  xaXoy-opw.-o 
'oyow  to  [xsya  o-^7j/xa);  7um  sanctum  Oleum.  » 

(2)  Vartanus :  lum  sacramentum  est  Baptismus  ;  2um  Missae  Sacrifi- 
cium  ;  3ium  benedictio  Unguenti,  quod  latini  Chrisma  vocant;  4,,m  est 
Ordo ;  5um  Matrimonium ;  6um  est  Oleum ,  quo  unguntur  infirmi  et  poe- 
nitentes;  7um  denique  est  funus  super  defunctos,  pro  quo  latini  Poe- 
nitentiam  posuerunt ;  sed  Oleum  quo  infirmi  et  poenitentes  unguntur , 
ipsum  est  Poenitentia.  » 

(3)  Verba  Ebed-Iesu  sunt  1.  c:  «  sacramenta  Ecclesiae  septem  sunt 
iuxta  mentem  divinarum  Scripturarum ;  lum  est  Sacerdotium,  quod  per- 
ficit  omnia  sacramenta;  2um  s.  Baptisma;  3i,,n'  Oleum  Unctionis  (Chris- 
ma);  4um  Oblatio  corporis  et  sanguinis  Christi;  5mn  Remissio  peccato- 
rum  ;  6um  sacrum  fermentum;  7um  signum  vivificae  crucis.  »  De  fermento 
illo  mirae  sunt  Nestorianorum  fabulae.  Primitus  fuerit  fermentum  forte 
ab  Episcopo  benedictum,  ex  quo  aliquid  admiscere  consueverint  farinae, 
dum  praeparabant  panes  pro  materia  Eucharistiae.  Deinceps  fingebant^ 
u  sacrum  fermentum  »  esse  particulam  ab  ipso  Christo  consecratam  in 
ultima  coena,  conservatam  a  Ioanne  Evangelista  et  ab  Adaeo  Apostolo 
traditam  Chaldaeis,  ut  ex  ea  mirabiliter  semper  perdurante  aliquid  ad- 
miscerent  Eucharistiae  consecrandae  a  suis  sacerdotibus.  Vid.  Assemani 
1.  c.  p,  260.  262.  263.  295-299. 

[inter  memoratos  scriptores  diversarum  aetatum  et  nationum 
fplenissiinum  esse  consensum;  imo  ita  habent  certum  ac  ra- 
,tum  illum  numerum,  a  quo  nullo  modo  fas  sit  deficere,  ut 
ipsis  erroribus  particularibus  de  nonnullis  ex  septem  sa- 
cramentis  adiginonpossintadipsum  numeruminfringendum; 
sed  potius  ad  eum  servandum  adoptent  sententias  non  ve- 
rosimiles  et  absurdas  de  singulis  quibusdam  sacramentis. 
Iam  hic  ipse  consensus  aliunde  oriri  non  poterat,  quam  quod 
fides  et  persuasio  de  septenario  numero  in  illis  gentibus 
constans  esset  et  universalis.  Ubi  enim  hiipsi  scriptores  suis 
privatis  interpretationibus  et  opinionibus  indulgent,  vide- 
mus  eos  non  iam  in  unam  sed  in  diversas  sententias  er- 
rare,  et  non  solum  a  doctrina  universali  sed  etiam  inter 
se  dissentire,  dum  alius  aliud  ex  septem  veris  sacramentis 
omittit  aut  contrahit,  et  alius  aliud  substituit;  monachi 
benedictionem  ,  cerimonias  funebres  ,  fermentum  ,  signum 
crucis.  Quatenus  ergo  quaestio  est  de  numero  sacramento- 
rum,  universalitas  et  constantia  doctrinae  traditae  ex  his 
ipsis  scriptoribus  confirmatur  et  Protestantiumhaeresis  novo 
argumento  convincitur. 

II.  Quod  vero  ad  horum  scriptorum  errores  de  quibus- 
dam  ex  septem  sacramentis  pertinet,  animadvertimus  in 
primis  gentratim,  sine  dubio  abusus  multos  inductos  esse 
in  communiones  orientales,  ex  quo  a  vera  Christi  Ecclesia 
sunt  divulsae  schismate,  infectae  haeresi,  oppressae  tyran- 
nide,  barbarie  obvolutae.  His  calamitatibus  factum  est,  ut 
quamvis  disciplina  sacramentaria  maneret  in  libris  liturgi- 
cis  Ecclesiarum  consignata  ,  negligentia  tamen  et  abusus 
in  administratione  et  susceptione  sacramentorum  invalesce- 
rent,  et  aucta  populorum  ac  sacerdotum  ipsorum  ignoran- 
tia  etiam  in  cognitione  doctrinae  traditae  de  sacramentis 
confusio  et  obscuritas  induceretur.  Hinc  sine  dubio  saltem 
aetate  illorum  scriptorum,  de  quibus  quaestio  est,  valet 
etiam  de  aliis  nationibus  orientis,  quod  de  Coptis  P.  Ber» 
natus  experientia  doctus  testatur:  propter  ruditatem  illo- 
rum  hominum  non  facile  posse  perveniri  ad  intelligendam 
genuinam  eorum  sententiam  de  sacramentis,  nisi  collatis 
Ecclesiarum  ritibus  et  libris  liturgicis  sive  laici  sive  cle- 

rici  dextere  interrogentur,  quid  de  singulis  sentiant.  Hoc 
autem  si  fiat,  tum  ait  apparere  eorum  consensum  quoad 
rei  summam  cum  doctrina  catholica;  atque  ideo  monet,  non 
quorumlibet  narrationibus  de  orientalium  erroribus  in  re 
sacramentaria  credendum  esse  (apud  Bollandianos  T.  Y. 
Iunii  p.  140).  In  tali  rerum  conditione  nihil  est  mirandum, 
aliquos  scriptores  illarum  gentium  explicuisse  doctrinam 
de  sacramentis  in  sensum  falsum  et  alienum  a  traditione 
ac  genuina  professione  ipsarum  Ecclesiarum  orientis.  Quan- 
do  vero  Episcopi  et  asseclae  illarum  communionum  saec.  XVII 
primum  audierunt  Protestantium  negationes,  tum  sane  ex- 
citati  sententiarum  novitate  se  suarumque  Ecclesiarum  tra- 
ditionem,  usum,  professionem  circumspicere  coeperunt,  et 
consensum  plenissimum  cum  Ecclesia  catholica  de  septem 
sacramentis  a  Christo  institutis  contra  Protestantium  in- 
novationem  absque  ambiguitate  et  disertissime  declarave- 
runt.  (Vide  supra  th.  XVIII.) 

His  praestitutis  doctrina  scriptorum  ,  quos  nominavi- 
mus,  singillatim  examinanda  est.  Quod  spectat  ad  duos 
graecos  monachos  Iobium  et  Damascenum  atque  ad  Arme- 
num  Vartanum ,  illi  manifesto  prae  oculis  habent  Diony- 
sium,  cuius  doctrinam  supra  p.  278.  exposuimus.  Cum  apud 
orientales  sacrum  Oleum  consideretur  tamquam  perfectio 
Poenitentiae,  hinc  omnes  illi  tres  scriptores  comprehende- 
runt  utrumque  sacramentum  sub  uno  nomine,  ut  salvo  nu- 
mero  septenario  duo  monachi  quidem  pro  habitu  monastico, 
Vartanus  vero  pro  funere  defunctorum  locum  servarent, 
secuti  in  hac  additione  non  iam  communem  suae  Ecclesiae 
sententiam  sed,  ut  ipsi  quidem  putabant,  auctoritatem  Dio- 
nysii  (1).  Ceterum  confessionem  jpeccatorum  necessariam  ad 

(1)  Quantopere  theologi  orientales  ab  auctoritate  pendeant  Dionysii, 
argumento  esse  potest  Nestorianus  Patriarcha  Timotheus  II,  qui  libruni 
scripsit  «  de  septem  sacramentis,  »  atque  in  eo  agit  1.  de  Sacerdotio, 
2.  de  Consecratione  ecclesiae  et  altaris,  3.  de  Baptismo  et  sacro  Oleo, 
4.  de  ss.  Sacramentis  corporis  et  sanguinis ,  5.  de  benedictione  inona- 
chorum,  6.  de  officio  pro  defunctis  (quae  quidem  omnia  expressa  sunt 
ex  Dionysio),  7.  de  sacramento  desponsationis.  Ad  calcem  libri  subiungit 
de  Poenitentia  et  Remissione  peccatorum  (Assemani  T.  III.  P.  II.  p.  240.). 
Apparet,  bonum  virum.  voluisse  couciliare  tria  non  concilianda,  ut  et 

sacramentum  Poenitentiae  profitentur  sieut  ceteri  omnes 
Graeci,  ita  etiam  ipsi  hi  duo  scriptores  Iob  (penes  Arcudium 
1.  II.  c.  19.  p.  107.)  et  Damascenus  Thessal.  (penes  Allatium 
1.  III.  c.  17.  n.  9.  p.  1310.).  Apud  Armenos  vero  Monophy- 
sitas  sacramentum  Poenitentiae  ita  in  pretio  est,  ut  sacra- 
mentum  extremae  Unctionis  populo  aliquando  interdixerint, 
ne,  ut  ait  unus  eorum  Gregorius  Dattievensis,  a  sacramen- 
to  Poenitentiae  magis  necessario  homines  se  subtraherent 
(apud  Galanum  T.  II.  p.  632.  638.). 

Restat,  ut  dicamus  de  Nestoriano  Ebed-Iesu  Sobensi. 
Is  primum  per  additionem  ponit  in  septenario  numero  si- 
gnum  crucis ,  u  quod ,  ut  ait ,  est  perpetua  christianorum 
custodia  et  omnium  sacramentorum  perfectio,  »  ac  insuper 
fabulosum  illud  fermentum,  pro  quo  ipsomet  fatente  u  chri- 
stiani  qui  fermentum  non  habent,  matrimonium  iuxta  legem 
Christi  initum  pro  septimo  sacramento  numerant  »  (Assem. 
T.  III.  P.  II.  p.  295.).  Hae  quidem  superstitiones  sunt  ma- 
nifestae.  Quod  deinde  per  subtractionem ,  ne  septenarium 
numerum  excedat,  extremam  Unctionem  et  Matrimonium 
non  videtur  agnoscere  pro  sacramentis  ;  id  certe  non  est 
ex  vetusta  penes  illas  gentes  doctrina.  Distinguunt  ipsi 
Nestoriani  Oleum  Unctionis  seu  Chrismatis  (1)  u  ad  perfi- 
ciendum  baptizatum,  »  et  Oleum  infirmorum  quod  appellant 
u  Oleum  gratiae  Sancti  »  (2).  Hoc  posterius  inter  alios  de- 
scribit  Georgius  Arbelensis  Episcopus  Nestorianus  (labente 
saec.  X),  habeturque  eius  usus  ac  ritus  in  Nestorianorum 
libris  ritualibus,  quamvis  apud  eos  tot  sit  superstitionibus 
commixtum,  ut  omnino  videri  debeat  invalidum.  (Yide  As- 
seman.  T.  III.  P.  II.  p.  269.  276.  277.  278.).  Matrimonium 
ab  aliis  collocari  in  numero  septenario  sacramentorum,  ipse 
fatetur  Sobensis  ;  quin  et  ipsemet  inter  ritus  celebrandi  sa- 
cramenta  exponit  etiam  cerimonias  desponBationis  (Assem. 

numerum  servaret  sacramentorum,  et  nullnm  omitteret  ex  sacramentis 
quae  habet  Ecclesia  ex  traditione,  et  inter  haec  etiam  simul  numeraret 
ritus  omnes  descriptos  a  Dionysio. 
>*      *   y  >       „ 
m   |LcL**.A.jk.io,  ).A*Aio 

T.  III.  P.  I.  p.  356.  357.  359.  P.  II.  p.  318.).  Eodem  fere 
tempore,  quo  vixit  Sobensis,  diserte  Matrimonium  inter  se- 
ptem  sacramenta  numeravit  Patriarcha  seu,  ut  appellant, 
Catholicus  Nestorianorum  Timotlieus  II  (creatus  anno  1318, 
Assem.  T.  III.  P.  I.  p.  579.  P.  II.  p.  240.).  Pariter  Sulaka  Pa- 
triarcha  Romae  fidem  catholicam  professus  anno  1553  testa- 
tus  est,  haberi  apud  Nestorianos  inter  vera  sacramenta  Ma- 
trimonium  et  Oleum  sanctificans  (Bibl.  max.  PP.  T.  XXVI. 
p.  816.  et  Assemani  T.  III.  P.  II.  p.  288.  coll.  p.  271.),  quod 
posterius  utrum  Chrisma  an  extremam  Unctionem  intellexe- 
rit,  non  est  omnino  liquidum.  Quamvis  enim  interrogatus 
de  sacramento  Confirmationis  responderit,  se  utpote  simpli- 
cem  monachum  nescire,  utrum  illud  antiquitus  fuerit  apud 
suam  gentem  ;  id  tamen  videtur  dixisse  de  Confirmatione 
secundum  ritum  Ecclesiae  latinae,  ubi  non  nisi  ab  Episcopo 
et  admixto  balsamo  confertur,  cum  ex  testimoniis  luculen- 
tissimis  apud  Nestorianos  pro  materia  adhibeatur  simplex 
oleum,  et  ad  illud  simul  cum  baptismo  ministrandum  sicut 
apud  Graecos  admittantur  etiam  presbyteri. 

Quidquid  vero  sit  de  uno  Sobensi  vel  de  aliis  etiam  scri- 
ptoribus  privatis,  certe  illorum  dicta  nullius  sunt  pretii  ad 
dirimendam  quaestionem  de  tradita  illarum  gentium  fide , 
quando  contrarium  testantur  vetusti  eorum  libri  rituales , 
sicut  etiam  Episcopi  et  Patriarchae  tum  antea  tum  praeser- 
tim  in  distinctis  professionibus  saec.  XVII,  postquam  Pro- 
testantium  haereses  eis  innotuerant. 

Scholion  1.  Sunt  aliqui  Patres  latini,  Ambrosius  (de  My- 
steriis  c.  6.  n.  32.  cf.  in  Ps.  48.  n.  89.);  vulgatus  Ambrosius 
(de  Sacramentis  1.  III.  c.  1.  n.  4-7.);  Bernardus  (de  Coena 
Domini  ed.  Mabillon  p.  897.),  qui  obiter  legenti  videri  pos- 
sunt  lotioni  pedum  virtutem  adscribere  solis  sacramentis 
novae  legis  propriam ,  atque  adeo  eam  inter  sacramenta 
proprie  dicta  computare. 

1°.  Ad  s.  Bernardum  quod  spectat,  dicimus  s.  Docto- 
rem,  licet  in  suo  sermone  ablutionem  pedum  coniungat  cum 
sacramentis  duobus  proprie  dictis ,  non  tamen  eam  connu- 
merare  sub  ratione  specifica,  sed  solum  sub  ratione  g enerica 
sacramenti.  In  primis  Bernardus  saec.  XII.  synchronus  et 

amicus  Hugoni  Victorino  doctrinam  publicam  et  universa- 
lem  Ecclesiae,  quot  et  quae  sint  sacramenta  novae  legis 
proprie  dicta,  profecto  non  potuit  non  habere  perspectissi- 
mam  (cf.  th.  XVIII).  Est  ergo  iam  in  modo,  quo  doctrina 
de  sacramentis  erat  proposita  tempore  Bernardi,  argumen- 
tum  certissimum ,  non  potuisse  ab  eo  ablutionem  pedum 
haberi  inter  sacramenta  specifice  dicta.  Si  igitur  sermo  ita 
esset  comparatus ,  ut  sub  una  specifica  ratione  sacramenti 
haec  tria  baptismum ,  Eucharistiam  et  pedum  ablutionem 
connumerasse  censeri  deberet,  haec  ablutio  potius  intelli- 
genda  esset  non  proprio  sed  metaphorico  sensu ,  ut  melli- 
fluus  Doctor  eo  nomine  significaverit  confessionem  pecca- 
torum  venialium.  Ita  Carolus  Du  Plessis  D'Argentree  in 
suis  additamentis  ad  disputationes  Martini  Grandin  (etiam 
seorsim  editis)  Bernardum  interpretatus  est  (in  Opusculis 
P.  II.  p.  208.).  Nos  tamen  hanc  interpretationem  non  pu- 
tamus  esse  veram,  et  defendimus  eam,  quam  (ut  ait  D'Ar- 
gentree)  sequitur  theologorum  vulgus. 

Bernardi  totus  contextus  est  sequens.  a)  Proponit  no- 
tionem  genericam  sacramentiy  sub  qua  deinde  numerat  ba- 
ptismum,  Eucharistiam  et  pedum  ablutionem :  a  multa  qui~ 
dem  sunt  sacramenta . . .  de  tribus  autem  sacramentis,  quae 
satis  congrua  sunt  huic  tempori  (commemorationis  passio- 
nis  Dominicae)  dicendum  erit.  Sacramentum  dicitur  sacrum 
signum  sive  sacrum  secretum  . . .  Quae  fiunt  propter  alia  de- 
signanda ,  ipsa  sunt  signa  . . .  Datur  anulus  absolute  pro- 
pter  anulum,  et  nulla  est  significatio;  datur  ad  investien- 
dum  de  hereditate  aliqua,  et  signum  est.  In  hunc  itaque 
modum  appropinquans  passioni  Dominus,  de  gratia  sua  in- 
vestire  curavit  suos,  ut  invisibilis  gratia  signo  aliquo  visi- 
bili  praestaretur.  Ad  hoc  instituta  sunt  omnia  sacramenta, 
ad  hoc  Eucharistiae  participatio  }  ad  hoc  pedum  ablutio , 
ad  hoc  denigue  ipse  baptismus.  Sicut  enim  in  exterioribus 
diversa  sunt  signa  . , .  verbi  gratia  investitur  Canonicus  per 
librum,  Abbas  per  baculum,  Episcopus  per  baculum  et  anu- 
lum  simul  ...  sic  et  divisiones  gratiarum  diversis  sunt  tra- 
ditae  sacramentis.  »  Hucusque  descriptum  est  signum  gra- 
tiae  generice  ita,  ut  sub  eo  comprehendi  possit  tum  signum 

tantummodo  significans  gratiam  quae  confertur,  tum  signum 
efficax,  per  quod  gratia  confertur. 

b)  Declarat  rationem  specialem  sacramenti  in  baptismo  et 
in  Eucharistia.  «  Gratia,  unde_per  baptismum  investimur,  est 
utiqVLe purgatio  delictorum...  ut  inveteratam  rubiginem  cum 
unctione  Sancti  Spiritus  aqua  dilueret...  Lavamur  in  baptis- 
mo,  quia  deletur  chirograjphum  damnationis  nostrae.  r> 

At  praeter  mundationem  a  sordibus  peccati  indigemus, 
porro  ait  mellifluus  Doctor,  sanatione  a  vulnere  concupi- 
scentiae.  «  Confidite,  quia  et  in  hoc  gratia  subvenit,  et  ut 
securi  sitis ,  sacramentum  Dominici  corporis  et  sanguinis 
pretiosi  investituram  habetis.  Duo  enim  illud  sacramentum 
ojperatur  in  nobis,  ut  videlicet  et  sensum  minuat  in  mini- 
mis,  et  in  gravioribus  peccatis  tollat  omnino  consensum  . . . 
Gratias  agat  corpori  et  sanguini  Domini ,  quoniam  virtus 
sacramenti  ojieratur  in  eo.  v  Habes  descriptam,  licet  obiter 
tantum  et  multis  suppositis ,  virtutem  et  efficaciam  sacra- 
menti  bajptismi  et  JEucharistiae. 

c)  Progreditur  ad  ablutionem  jpedum  declarandam ,  se- 
cundum  quod  illa  sacramentum  est.  Est  ea,  inquit,  sacra- 
mentum  (sacrum  signum)  remissionis  venialium  peccatorum. 
Esse  eam  sacramentum,  et  non  solum  in  exemplum,  probat 
inde,  quia  in  ea  aliquid  latet  significatum,  necessarium  ad 
perfectam  salutem :  u  si  non  lavero  te,  non  habebis  partem 
mecum.  n  Esse  sacramentum  remissionis  venialium  j)eccato- 
rum ,  probat  ex  aliis  verbis  Christi :  «  qui  lotus  est ,  non 
indiget  nisi  ut  pedes  lavet.  n  Verba  Bernardi  sunt.  «  Ut  de 
remissione  quotidianorum  minime  dubitemus ,  habemus  eius 
(remissionis)  sacramentum,  pedum  ablutionem.  Quaeris  forte, 
unde  sciam  ,  quod  sacramentum  sit  huius  remissionis  ? . . . 
Vis  autem  nosse,  quia  pro  sacramento  illud  est  non  pro  solo 
exemplo  factum  ?  Illud  adtende,  quod  Petro  dictum  est :  si 
non  lavero  te,  non  habebis  partem  mecum.  Aliquid  igitur 
latet ,  quod  necessarium  est  ad  salutem ,  quando  sine  eo 
(quod  ibi  latet  significatum)  nec  ipse  Petrus  partem  ha- 
buit  in  regno  Christi  et  Dei . , .  Et  unde  scimus,  quia  ad 
diluenda  jjeccata,  quae  non  sunt  ad  mortem  et  a  quibus  pla- 
ne  cavere  non  possumus  ante  mortem,  ablutio  ista  pertinet  f 

Ex  eo  plane ,  quod  . . .  responsum  est :  qui  lotus  est ,  non 
indiget  nisi  ut  pedes  lavet.  Lotus  enim  est ,  qui  gravia 
peccata  non  habet . . .  sed  pedes,  qui  sunt  affectiones  ani- 
mae ,  dum  in  hoc  pulvere  gradimur ,  ex  toto  mundi  esse 
non  possunt.  » 

Vides  hic  in  toto  contextu  numquam  dici,  gratiam  vel 
etiam  ipsam  remissionem  venialium  effici  per  ablutionem 
pedum.  Baptismo  lavamur,  Eucharistia  operatur  in  nobis, 
virtus  sacramenti  operatur ;  hic  autem  ablutio  dicitur  qui- 
dem  sacramentum  h.  e.  iuxta  praestitutam  definitionem  sa- 
crum  signum  remissionis  venialium,  et  tamquam  sacrum  si- 
gnum  non  tamen  velut  causa  dicitur  pertinere  ad  diiuenda 
peccata  venialia  ita,  ut  facile  diluenda  peccata  significet, 
non  tamen  ut  dilutionem  efficiat.  Hanc  esse  significationem, 
si  verba  illa  u  ad  diluenda  peccata  pertinet  »  per  se  sint 
ambigua ,  constat  ex  definitione  sacramenti  a  Bernardo 
praestituta ,  ex  diverso.modo  quo  loquitur  de  baptismo  et 
Eucharistia,  et  maxime  ex  subsequentibus. 

Explicat  enim  ipsam  remissionem  venialium,  ubi  duo  mo- 
net:  primum  ut  in  eis  purgandis  simus  solliciti;  u  impos- 
sibile  enim  est  cum  his  salvari,  impossibile  est  ea  dilui  nisi 
per  Christum  Iesum  et  a  Christo.  »  Igitur  u  nemo  perniciosa 
securitate  dormitet ;  n  ignoscet,  a  si  modo  nos  agnoscamus  /  » 
u  in  oratione,  quam  ipse  instituit,  guotidie  pro  feccatis  illis 
voluit  nos  orare.  »  Alterum  est,  quod  u  non  tamen  pro  eis 
necesse  est  nimis  esse  sollicitos ;  ignoscet  facile  immo  et  li- 
benter,  si  modo  nos  agnoscamus.  »  Agit  igitur  de  remediis 
contra  venialia  et  ad  delenda  venialia,  inter  quae  tamen 
nullam  facit  mentionem  ablutionis  jpedum.  Hanc  autem,  ut- 
pote  quae  est  ipsum  princeps  argumentum  totius  sermonis, 
inter  ea  omittere  non  potuisset,  si  eam  credidisset  vel  do- 
cere  voluisset  efiicacem  remissionis  venialium.  Ergo  eam 
non  proponit  tamquam  sacramentum  ad  efflciendam  sed  ad 
significandam  tantummodo  remissionem  venialium ,  ut  per 
eam  reddamur  solliciti  ad  implorandam  remissionem  venia- 
lium  iuxta  verba  Christi :  u  si  non  lavero  te  non  habebis 
partem  mecum ;  »  et  spem  promptae  veniae  conci^iamus  iuxta 
actionem  Christi  lavantis  pedes  Apostolis  ad  significandam 

facilem  ex  divina  bonitate  reinissionem  venialium  :  «  non 
indiget,  nisi  ut  pedes  lavet.» 

Ceterum  etiamsi  quis  ritui  ablutionis  pedum  adscribe- 
ret  remissionem  venialium  peccatorum  tamquam  effectum  ex 
opere  op>erato ,  non  ideo  eam  cum  sacramentis  novae  legis 
eiusdem  rationis  esse  diceret;  talem  enim  virtutem  aliqui 
tbeologi  (Victoria ,  Dominicus  Soto,  Ledesma ,  Canus ;  cf. 
s.  Thomam  3.  q.  87.  a.  3.  colJ.  2.)  tribuunt  sic  dictis  sacra- 
mentalibus,  quin  ideo  ea  confundant  cum  sacramentis  novae 
legis.  Vide  Suarez  de  Poenitent.  disp.  XII.  sect.  2. 

Post  considerationem  contextus  Bernardi,  nulla  opus  est 
speciali  confutatione  sententiae  Caroli  D'Argentree  initio 
commemoratae.  In  toto  enim  Bernardi  sermone  nullum  est 
vestigium  significationis  illius  metaphoricae ,  qua  accepe- 
rit  pedum  ablutionem.  Ipsemet  D'Argentree  in  illam  sen- 
tentiam  non  concessit ,  nisi  quia  ei  Bernardus  videbatur 
ablutionem  pedum  inter  sacramenta  proprie  dicta  recen- 
suisse.  Quod  cum  falsum  esse  demonstraverimus,  iam  et- 
iam  tota  ratio  et  fundamentum  subvertitur  singularis  il- 
lius  interpretationis. 

2".  Reliquum  est,  ut  dicamus  de  s.  Ambrosio  et  auctore 
librorum  de  Sacramentis.  In  Ecclesia  Mediolanensi  ablutio 
pedum  egressis  ex  fonte  baptismatis  adbibebatur  ab  Epi- 
scopo.  Hic  ritus  describitur  ab  Ambrosio  et  ab  auctore  11. 
de  Sacramentis  (si  alius  is  est,  quam  Ambrosius)  tamquam 
cerimonia  baptismalis  ad  exjpressius  significandam  jpurgatio- 
nem  peccati  originalis  et  collationem  gratiae,  gua  concupi- 
scentia  hereditaria  vincatur.  Consideratur  itaque  pedum  ab- 
lutio  velut  unum  aliquid  cum  baptismo,  in  cuius  admini- 
stratione  adhibebatur,  ut  adeo,  quamvis  effectus  remissionis 
culpae  originalis  et  collationis  gratiae  sit  ex  ipso  sacra- 
mento  baptismi ,  significatio  tamen  remissionis  culpae  et 
sanctificationis  et  adiutorii  connexi  cum  gratia  sacramen- 
tali  exprimeretur  distinctius  per  ritum  coniunctum  ablutio- 
nis  pedum.  Per  se  vero  et  seorsum  considerata  pedum  ab- 
lutio  poterat  haberi  ut  aliquod  sacramentale,  quo  impetra- 
retur  amplius  auxilium  gratiae  ad  vincendam  hereditariam 
concupiscentiam  ex  peccato  originali  invectam. 

Hic  sensus  facile  colligitur  ex  1.  III.  de  Sacram.  1.  c. 
Ad  verba  Domini  u  qui  lotus  est ,  non  indiget  nisi  ut  pe- 
des  lavet,  »  ita  cominentatur  auctor.  «  Quare  hoc?  Quia 
in  baptismate  omnis  culpa  diluitur.  Reeedit  ergo  culpa;  sed 
quia  Adam  supplantatus  a  diabolo  est ,  et  venenum  ei  ef- 
fusum  est  supra  pedes ;  ideo  lavas  pedes ,  ut  in  ea  parte , 
in  qua  insidiatus  est  serpens ,  maius  subsidium  sanctifica- 
tionis  accedat ,  quo  postea  supplantare  non  possit.  Lavas 
ergo  pedes,  ut  laves  venena  serpentis.  »  Hic  a)  dilutio  om- 
nis  culpae ,  etiam  originalis  tribuitur  baptismo  ut  causae. 
Deinde  b)  dicitur :  ablata  iam  omni  culpa  pedes  lavantur, 
ut  in  pedibus ,  quia  serpens  diabolus  insidiatus  est  calca- 
neo  Adae,  accedat  maius  subsidium  sanctificationis  ad  vin- 
cendas  tentationes.  At  hoc  subsidium  evidenter  non  est  nisi 
impetratio  adiutorii.  Quatenus  vero  refertur  ad  culpam  ori- 
ginalem,  ablutio  haec  non  est  causa  sed  signum  eius  remis- 
sionis  ;  est  enim  omnis  culpa  iam  per  baptismum  diluta. 
Unde  etiam  in  ultimis  verbis :  u  ut  laves  venena  serpentis,  » 
vel  omnino  non  intelligitur  culpa  lavanda  sed  concupiscen- 
tia  minuenda  et  vincenda ;  vel  si  simul  intelligitur  culpa, 
ablutio  pedum  consideratur  ut  unum  aliquid  cum  baptismo, 
per  se  vero  et  seorsum  non  ut  causa  sed  ut  signum  peccati 
remissi  per  baptismum,  Hinc  c)  quando  paulo  ante  auctor 
distinguit  hanc  ablutionis  pedum  cerimoniam  in  baptismo 
ptb  ablutione ,  quae  fit  peregrinis ,  ita  ut  prior  non  solum 
sit  humilitatis  sed  sanctificationis,  sanctificatio  debet  sumi 
eodem  sensu ;  videlicet  ablutio  illa  pedum  ut  cerimonia  sa- 
cramentalis  in  baptismo  est  signum  sanctificationis  gratiae, 
et  imjpetratio  qitaedam  adiutorii.  d)  Haberi  ab  auctore  ipso 
illam  ablutionem  ut  mere  cerimonialem  quamvis  piam  et 
retinendam,  patet  inde,  quia  fatetur,  eam  in  Ecclesia  Ro- 
mana  non  servari,  nec  tamen  Eomanam  Ecclesiam  ideo  esse 
reprehendendam  :  u  non  quod  alios  reprehendam ,  sed  mea 
officia  ipse  commendem.  »  Patet  idem  etiam  inde,  quod  con- 
suetudinem  defendit  ut  laudabilem ,  quatenus  est  imitatio 
fidei  et  devotionis  Petri,  quando  exclamavit:  u  Domine,  non 
solum  pedes,  sed  etiam  manus  et  caput.  » 

Iam  haec  doctrina  auctoris  11.  de  Sacram,  manifesto  est 

commentarius  paulo  distinctior  sententiae  non  nihil  obscu- 
rioris  apud  Ambrosium  1.  de  Myster.  n.  32,  ubi  agens  de 
eadem  ablutione  pedum  fieri  solita  egressis  e  fonte  baptis- 
mali  ita  loquitur.  u  Mundus  erat  Petrus,  sed  plantam  la- 
vare  debebat ;  habebat  enim  primi  hominis  de  successione 
jpeccatum ,  quando  eum  supplantavit  serpens  et  persuasit 
errorem.  Ideo  jplanta  eius  abluitur,  ut  hereditaria  peccata 
tollantur ;  nostra  enim  projpria  jper  bajptismum  relaxantur.  n 
Hic  iuxta  commentarium  allatum  ex  loco  parallelo  11.  de 
Sacram.  illud  quod  ait,  u  Petrum  fuisse  mundum,  habuisse 
tamen  primi  hominis  de  successione  jpeccatum,  »  non  potest 
intelligi  formaliter  de  culpa  originali,  sed  necessario  intel- 
ligitur  metonymice  dictum  de  concujpiscentia  ut  peccati  ori~ 
ginalis  consectario.  In  conclusione  vero  duplex  incisum  : 
u  ut  hereditaria  peccata  tollantur;  nostra  enim  projpria  jper 
baptismum  relaxantur,  »  non  solum  ad  Petrum  refertur  ut 
exemplar,  sed  maxime  ad  ipsos  egressos  e  fonte  baptisma- 
tis.  u  Hereditaria  autem  peccata  »  vel  debent  sumi  eodem 
modo  ut  in  antecedenti  u  de  successione  peccatum  n  pro  con- 
cupiscentia;  et  tum  tota  sententia :  u  planta  eius  abluitur, 
ut  hereditaria  peccata  tollantur,  »  est  omnino  parallela  et 
eiusdem  significationis  cum  illa  in  1.  III.  de  Sacram.  paulo 
ante  explicata :  u  ideo  lavas  pedes,  ut  in  ea  parte,  in  qua 
insidiatus  est  serpens,  maius  subsidium  sanctificationis  ac- 
cedat,  quo  postea  te  supplantare  non  possit.  »  Vel  si  phra- 
sis  u  hereditaria  peccata  »  simul  includat  significationem 
culpae  originalis,  ablutio  pedum  debet  considerari  in  uni- 
tate  cum  baptismo.  Tum  continetur  remissio  culpae  origina- 
lis  in  toto  illo  ritu  complexe  spectato,  sed  ita  ut  in  essentia 
baptismi  sit  causa ,  in  cerimonia  ablutionis  pedum  expres- 
sior  significatio  remissionis  peccati  originalis,  ut  supra  di- 
ximus  in  explicatione  illius  incisi  in  1.  III.  de  Sacram.  : 
u  lavas  pedes,  ut  laves  venena  serp6ntis.  ». 

Nec  obstat,  quod  Ambrosius  videtur  distribuere  remis- 
sionem  jpeccati  hereditarii  et  propriorum  peccatorum  inter 
ablutionem  plantae  et  baptismum.  Non  enim  est  distributio 
remissionis  primo  propriorum  peccatorum,  deinde  originalis 
peccati  inter  duo  sacramenta,  quod  iam  per  se  esset  absur- 

dissimum ;  secl  est  ccmsideratio  unius  sacramenti  baptismi 
primum  secundum  essentiam,  et  deinde  secundum  totum  ri- 
tum  solemnem   cum  omnibus  cerimoniis  et  nominatim   cum 
pedum  ablutione.    Distinctione   enim  rationis    spectatur  in 
baptismo  priori  modo  considerato  remissio  propriorum  pec- 
catorum,  et  in  baptismo  posteriori  modo  considerato  remis- 
sio  peccati  originalis,  expressius  significata  et  ob  oculos  po- 
sita  per  ablutionem  pedum.    Sic  posset  aliquis  simili  con- 
structione  verborum  qua  usus  est  Ambrosius ,   de  solemni 
baptismo  dicere  :    infuilditur  oleum  ,    ut  infundantur  dona 
Spiritus  Sancti,  nam  peccata  per  baptismum  diluuntur ;  at 
profecto  non  esset  baec  distributio  inter  duo  sacramenta , 
sed  unius  sacramenti  consideratio  secundum  essentiam ,"  et 
secundum  cerimonias  expressius  significantes  effectum. 

Scholion  2.  Licet  per  martyrium  tam  infantes ,  quam 
adulti  rite  dispositi  ratione  ipsius  externi  operis  gratiam 
consequantur  ;  non  est  illud  tamen  sacramentum  ne  gene- 
rica  quidem  nominis  significatione.  Neque  enim  martyrium 
est  signum  ritusque  sacer  et  ordinarius  ad  sanctificationem 
hominum  a  Deo  institutus  (cf.  tb.  I.) ;  sed  est  testimonium 
pro  Christo  Christique  fide  confirmatum  sanguine  ac  morte 
illata  et  tolerata  pro  Christo.  Unde  martyrium  est  confor- 
matio  ad  Christum  non  in  signo  aliquo  sed  in  re,  et  ita  in 
adultis  actus  virtutis  excellentissimus,  in  infantibus  vero 
obiectiva  solummodo  testificatio  pro  Christo  et  conformatio 
ad  Christum,  cui  collatio  gratiae  omnisque  culpae  ac  poenae 
condonatio  promissa  est.  Vide  Suarez  de  Sacram.  disp.  29. 
(speciatim  sect.  3.  §.  u  Unde  ad  tertium  respondetur  »  )  ; 
Vasquez  in  3.  P.  dis^).  153.  (speciatim  cap.  4.  n.  40-42.) ; 
Bellarminum  de  Baptism.  c.  6. 

tur  et  a  calnmniis  Protestantium  vindicatur.   72. 
S.  Bonaventura  et  aliquot  antiqui  scholastici  putarunt,   non  omnia  sa- 

cramenta  fuisse  immediate  instituta  a  Christo.  Post  Concilium  Tri- 

dentinum  non  amplius  licet  ita  sentire.  183.  Bonaventurae  senten- 

tia  de  efficacia  sacramentorum.  133.  (nota). 

c 

Cartesiani.  Quidam  ex  hac  schola  theologi  multum  haerent,  quando  ex- 
plicant  naturam  characteris.   166. 

Catharinus.  Eius  sententia  de  intentione  et  eius  adstipulatores  ,  216: 
refutatur,  ib.:  in  schola  usque  ad  saec.  XVII  medium  communi  con- 
sensu  reiecta,  134 :  Caroli  D'Argentree  de  ea  iudicium,  234:  argu- 
menta  Serry  et  Drouinii  solvuntur.   242. 

Causa  principalis  et  causa  prima  nullatenus  confundendae.  57:  causae 
principalis  et  instrumentalis  propria  ratio,  56,  111:  causae  princi- 
pales  et  instrumentales  non  solum  in  ordine  physico,  sed  etiam  in 
morali  inveniuntur,  57:  causae  moralis  et  conditionis  discrimen,  110: 
causa  moralis  quomodo  sit  intelligenda  relate  ad  divinam  volunta- 
tem,  118:  efficacia  causae  moralis  male  comparatur  a  Drouinio  effi- 
caciae  syngraphae  et  signi  prae  taberna  appensi.  130. 

Character  est  signum  spirituale  et  indelebile  consecrans  membrum,  mi- 
litem,  ministrum  Christi,  163.  169:  est  specialis  consecratio  ad  di- 
vinum  cultum  ,  169:  ideo  est  participatio  sacerdotii  Christi  ,  170: 
est  qualitas  ontologica,  163.  Characteris  definitio  secundum  s.  Tho- 
mam,  160:  doctrina  de  sacramentis  imprimentibus  characterem  diu 
ante  negationem  "Wicleffi  fuit  in  universali  professione  Ecclesiae,  143: 
Augustini  doctrina  de  charactere ,  146:  distinguit  tria,  sacramen- 
tum  ,  effectum  communem  bonis  et  malis  ,  effectum  qui  nonnisi  in 
bonis  esse  potest:  tria  sacramenta  semel  accepta  semper  haerent  e.t 
manent,  147  :  quia  sempcr  haeret  et  manet  quaedam  eorum  conse- 
cratio,  quae  bonos  et  malos  aeque  obsiguat,  150:  hoc  spirituale  si- 
gnum  appellat  characterem  regis  Christi  ,  qui  manet  etiam  iii  de- 
sertore,  151:  in  hac  sua  doctrina  semper  appellat  ad  sensum  Eccle- 
siae  catholicae,  151.  Doctrina  quani  Augustinus  defendit  saeculo  V. 
iam  invenitur  proposita  apud  Patres  saec.  IV:  inter  eifectus  bapti- 
srai  enutnerant  «  signaculum  sanctum,  insolubile,  indelebile,  »  152: 
per  ipsum  cognoscuntur  etiara  dcsertores,  154.  In  monumentis  aevi 
apostolici  occurrunt  eiusdem  doctrinae  non  obscura  indicia:  bapti- 
smus  exhibetur  ut  «  sigillum  impressum,  »  sigillum  infragile:  chri- 
sma  in  Ecclcsia  Graeca  iam  a  temporibus  apostolicis  confertur  hac 

forma  «  sigillum  doni  Spiritus  S.  »  154.  Patruiu  doctrina  de  signacu- 
lo  et  sigillo  sacramentali  est  commentarius  locorum  Scripturae,  in 
quibus  ut  effectus  sacramenti  praeter  gratiam  enumeratur  sigil- 
lnm,  156:  locus  Scripturae  insignior  declaratur,  156:  totius  doctri- 
nae  de  charactere  semina  inveniuntur  in  Scripturis,  158.  Characteris 
impressio  ratio  est,  cur  tria  sacramenta  quae  illum  imprimunt,  repeti 
non  possint,  147:  impressio  characteris  suflicit  per  se,  ut  inYeratur 
non  posse  repeti  sacramenta;  hoc  autem  per  se  non  sufficit,  ut  illud 
inferatur  sine  praesidio  traditionis,  161.  Indelebilem  esse  characte- 
rem  in  hac  vita  est  dogma  fidei,  pro  altera  vita  est  theologice  cer- 
tum,  175.  Character  et  sigillum  dicuntur  active  et  passive,  imprimens 
et  impressum,  158:  sensu  activo  ipsa  Trinitas  et  maxinie  Filius  est 
character  increatus,  160.  Character  habet  moralem  cum  gratia  con- 
iunctionem,  173:  ideo  Scripturae  et  Patres  ante  controversiam  cum 
Donatistis  characterem  plerumque  considerant  in  actuali  coniun- 
ctione  cum  gratia,  174:  unde  a  scholasticis  dictus  signum  et  sacra- 
mentum  gratiae.  175. 

Christus  quando  consecravit  Eucharistiam  ,  confecit  sacramentum ,  non 
autem  quando  remisit  peccata,  neque  probabiliter  quando  Apostolos 
ordinavit.   9. 

Cum  habeat  plenitudinem  sacerdotii,  non  potest  habere  characte- 
rem,  qui  est  participatio  sacerdotii  Christi.   175. 

Per  seipsum  dum  erat  in  terris,  instituit  omnia  sacramenta.  179. 
Christi  hominis  potestas  in  opere  redemptionis  ,   179:   eius  pote- 
stas  remittendi  peccata  et  conferendi  gratiam  non  fuit  alligata  sa- 
cramentis,   180. 

Christns  homo  in  ordine  causae  meritoriae  est  causa  suprema : 
haec  virtus  meritoria  Deo  subordinatur:  ideo  Christus  homo  ut  causa 
meritoria  est  instrumentum  divinitatis.   180. 

Circumcisio.  In  eius  susceptione  remittebatur  peccatum  originale  infan- 
tibus,  20:  non  erat  tamen  causa  iustificationis,  23:  quomodo  haec 
duo  concilientur,  26;  non  est  sacramentum  legis  Mosaicae ,  tamen 
dicendum  est  sacramentum  legis  antiquae,  25:  eius  proprius  effectus 
erat  aggregatio  ad  visibilem  populum  Dei.  27. 

Concilium.  Eius  scopus  est  antiquitatem  tueri  Vinc.  Lirin.  269. 

Confirmatio.  Eam  fuisse  institutam  in  Concilio  Meldensi  absurdus  er- 
ror.  183. 

Copti  septem  sacramenta  retinent.  266. 

S.  Cyprianus  et  post  eum  Donatistae  non  contendebant,  repetendum  esse 
baptismum  haereticorum,  sed  esse  invalidum  et  ab  iis  tinctos  non 
esse  rebaptizandos  sed  baptizandos:  eodem  modo  de  Ordinatione  et 
Chrismate.   145. 

Cyrillus  Lucaris  Patriarcha  Const.  a  Calvinianis  corruptus  professionem 
fidei  Calvinianam  edidit,  264  :  in  ea  duo  tantum  sacramenta  asse- 
ruit,  ibid.  omnes  orientales  episcopi  et  clerus  universus  haereticam 
innovationem  solemniter  damnarunt.  ibid. 

D 

Damascenus   Studita   inter    septem   sacramenta    enumerat  habitum   sa- 

crum,   282:  cur  ita  erraverit.  284. 
Deus  ad  gradus  ,  status ,  potestates    non    destinat  per  externam  depu- 

tationem  ut  homines  faciunt,  sed  per  internam  et  ontologicam  do- 

norum  collationem.   172. 

Omnipotentia  Dei  in  sacramentis   specialiter    inexistit ,  113:  an 

ideo  dici  possint  causae  physicae  ,  115:   si  spectetur  sacramentum 

ut  unitum  divinae  omnipotentiae  quae  ipsi  inexistit,  tum  dici  pot- 

est  physice  producere  gratiam.   115.  129. 

Hoc  sensu  intelligendi  Patres,  quando  videntnr  sacramentis  tri- 

buere  physicam  efficientiam.  129. 
Dionysius.  Eius  opus  de  eccles.  hier.  quem  scopum  habeat,  280:  ob  hunc 

scopum  non  bene  intellect.um  quidam  orientales  in  explicatione  sa- 

cramentorum  perturbationem  indnxerunt,  ibid.  quanta  gaudeat  apud 

orientales  auctoritate.  284.  (nota). 
Disciplina  arcani,  274:  in  re  sacramentaria  potissimum  servata ,  ibid. 

magna  cautela  in  edendis  scriptis  de  sacramentis.  275. 
Dispositio  suscipientis  sacramentum  est  tantum  remotio  obicis  non  autem 

meritum  ad  gratiam  sacramentalem,  52:  dispositio  necessaria  tollit 

obicem  simpliciter  dictum  scilicet  obicem  gratiae,  dispositio  melior 

tollit  obicem    secundum    quid  scilicet   obicem    gratiae    abundantio- 

ris,  53:  dispositio  et  causa  meritoria  quomodo  distinguantur,  75. 
Donatistae.  Eorum  controversia,  192:  duplex  in  ea  cardo  qnaestionis,ibid. 

terminata  potissimum  ex  traditione.   193. 
Drouin    non  satis  distinxit   causam  moralem   a   mera  conditione  ,   130  : 

Catharini  sententiae  acerrimus  assertor,   217:  in  citatione  decreti 

Innoc.  III.  historice  et  hermeneutice  deceptus,  247:  eius  argumenta 

pro  sententia  Catharini,   242:   solvuntur,  243. 
Durandus.  Eius  opinio  de  charactere,  quod  consistat  inrelatione  rationis, 

est  contra  communem  scholae  doctrinam.  165. 

E 

Ebed-Iesu  Nestorianus  enumerat  inter  sacramenta  sacrum  fermentum  et 
signum  vivificae  crucis.  282. 

Efficacia  sacramentorum  N.T.:  sacramenta  N.T.  suntproprio  sensu  causae 
instrumentales  gratiae,  50:  per  ea  gratia  sanctificans  immediate  et 
efficienter  confertur,  59;  in  Scripturis  remissio  peccatorum  et  com- 
municatio  Spiritus  S.  declaratur  csse  eifectus  immediatus  ipsius 
sigui  sensibilis,  59.  Doctrina  Patrum,  61:  dicunt  Spiritum  S.  inesse 
ipsis  elementis  aquae  et  olei,  aquam  esse  instar  uteri  in  quo  gene- 
ramur,  ibid.  aquam  fecundari  a  Spiritu  S.  ut  fecundabatur  in  priraa 
rerum  formatione,  62:  finem  et  effectum  symboli  externi  esse  gra- 
tiam,  ibid.  sacramenta  sunt  efficacia  ex  opere  operato.  (Vide  opus 
ojoerattm),  Dicuntur    iramediatae  causae  gratiae   non   quia  physice 

attingunt  ipsam  gratiam  sed  quia  per  suam  causalitateni,  sive  phy- 
sica  sit  sive  moralis,  ipsam  gratiam  producunt  non  autem  disposi- 
tionem  et  praeparationem  ad  gratiam,  119:  sacramentum  nullum  fuit 
efficax  causa  gratiae  ante  Christum,  24.  Quomodo  sacramenta  sint 
efficacia  v.  moralis,  et  physica  efficacia. 
Eucharistia.  In  ea  primum  tum  etiam  in  omnibus  sacramentis  distin- 
guuntur  tria;  sacramentum,  res  sacramenti,  res  simul  et  sacramen- 
tum,  176:  ministros  sacramentorum  agere  nomine  Christi,  manife- 
stissime  apparet  in  Eucharistia  exemplari  ceterorum  sacramento- 
rum,  105:  dignitas  sacramentorum  per  quam  sunt  causae  morales 
gratiae,  in  ceteris  sacramentis  est  per  derivationem  ,  in  Euchari- 
stia  per  essentiam ,  122:  sumptio  Eucharistiae  non  est  sacramen- 
tum.  123. 

F 

Pides:  eam  iustificare  quomodo  intelligendum,  77.  87:  diversus  modus 
quo  iustificant  fides  et  sacramenta,  non  tam  intelligitur  ex  diver- 
sitate  phrasium  quibus  eorum  efficacia  in  Scripturis  exprimatur, 
quam  ex  eo  quod  sunt  diversae  causae,  79:  fides  ut  a  charitate  dis- 
tinguitur,  neque  est  sufficiens  neque  unica  dispositio  ad  iustifica- 
tionem,  80:  argumenta  contraria  Protestantium  solvuntur  84.  86.  91: 
ex  fide  ideo  dicit  Apostolus  iustificari  hominem  «  quia  ipsa  prima 
datur,  ex  qua  impetrentur  cetera  »  Augustin.  87:  quo  sensu  PP.  dixe- 
rint  hominem  iustificari  ex  sola  fide,  91:  fides  debet  charitate  infor- 
mari  ;  ideo  ut  charitate  informata  saepe  in  Scripturis  considera- 
tur.  88. 

Fides  formata  et  informis  quo  sensu  dicantur,  „82:  fides  auae  per 
charitatem  operatur  probabiliter  a  s.  Paulo  dictum  est  significatione 
passiva,  82:  fides  obiectiva  et  subiectiva.  86. 
Forma  sacramentornm  determinata  est  ab  institutore  non  secundum  so- 
num  et  phrasin  sed  secundum  significationem.  47. 

Forma  absolvendi  apud  orientales  deprecativa  aequivalet  indica- 
tivae.  48. 

Forma  baptizandi  orientalium.  48. 

Q 

Graeci  schismatici  septenarium  numerum  sacramentorum  unanimi  con- 

sensu  retinent.  262. 
Gratia  non  potest  educi  ex   potentia  subiecfci   sicut  cetera  accidentia : 

haec  difficultas  contra  efficientiam  physicam  sacramentorum.  74.nota. 

Gratia  sacramentalis  est  gratia  habitualis  collata  per  sacramentum 

cum  peculiari  respectu  ad  auxilia  actualia.  142. 

Hierarchia  nostra  media  est  inter  Leviticam  et  coelestem.  12. 
Humanitas  Christi  est    instrnmentnm  Dei  in  sanctificatione  hominum  : 

sacramenta  sunt  instrumentum  Humanitatis.   108.   112. 

Modus  quo  humanitas  Christi  concurrebat  in  operationibus  thean- 

dricis,  non  debet  statui  tamquam  norma  intelligendi  modum ,  quo 

sacramenta  concurrant  ad  productionem  gratiae.   141. 
Hypotheses  in  theologia  assumi  non  debent,  nisi  quatenus  conferant  ad 

intelligentiam  dogmatis.  135. 


S.  Iacobus.  Eius  epistola  scripta  ad  corrigendam  pravam  intelligentiam 
doctrinae  s.  Pauli  de  fide  et  operibus.  82.  nota. 

Ieremias  Patriarcha  Costant.in.  Confessionem  Augustanam  confutavit : 
eius  de  septenario  numero  sacramentorum  insigne  testimonium.  263. 

Infantes  in  V.  T.  aggregati  ad  populum  Dei  per  actus  alienos.  Omni 
tempore  fuit  et  esse  debuit  medium  efficiendae  huius  aggregatio- 
nis.  16.  18.  In  eius  applicatione  certum  est  peccatum  originale  fuis- 
se  remissnm.  20:  quamdiu  sunt  in  utero  non  sunt  membra  completa 
humanae  societatis  :  ideo  nullum  pro  ipsis  institutum  medium  ag- 
gregationis  ad  populum  Dei.  18:  non  potuerunt  aggregari  populo  Dei 
et  ita  iustificari  per  merum  actum  internum  parentum  vel  aliorum, 
secus  ac  sensit  Vasquez.  24.  27. 

S.  Innocentius  I.  Papa  non  est  ausus  formam  sacramenti  Chrismatis 
epistolae  scriptam  consignare.  275. 

Innocent.  III.  Eius  sententia  de  infantium  salute  in  V.  T.  21:  quid  vo- 
luerit,  cum  dixit,  per  mysterium  sacramentorum  V.  T.  peccatum  fuisse 
remissum.  28: 

Eius    responsum    de   baptismo   collato    amentibus   et   dormienti- 
bus.  142.  nota. 

Innocentii  IV.  locus  de  intentione  necessaria  ad  valorem  sacramenti 
explicatur.  227.  248. 

Institutio  sacramentorum  necessario  pendet  a  Deo  auctore,  178:  in  prae- 
senti  oeconomia  necessario  etiam  pendet  ab  humana  voluntate  Chri- 
sti  ib.  Certum  est  post  Conciliuin  Tridentinum,  omnia  sacramenta 
fnisse  immediate  instituta  a  Christo,  186:  an  hoc  sit  de  fide,  183: 
an  sit  possibile  merum  hominem  habere  potestatem  instituendi  sa- 
cramenta.  189.  . 

Intentio  necessaria  in  ministro  sacramenti ,  199:  si  sacramenta  essent 
mera  signa  instituta  tantum  ad  excitandam  fidem,  nulla  esset  ne- 
cessaria  intentio  ministri ,  200:  cum  sint  signa  practica  ponenda 
nomine  Christi  requiritur  ministri  intentio,  qua  se  subiiciat  prin- 
cipali  agenti ,  201:  esse  sacramentale  non  continetur  in  materiali 
actione  per  se,  sed  prout  procedit  a  potestate  ministeriali,  203:  hac 
potestate  ministeriali  velle   uti  vel   non  uti  pentfet  ex  voluntate 

ruinistri,  205.  Definitiones  Ecclesiae  de  necessitate  intentionis,  206. 
Scholae  consensus,  207.  Sufficit  intentio  generalis  faciendi  quod  fa- 
cit  Ecclesia:  non  requiritur  intentio  specialis  conficiendi  sacramen- 
tum  et  conferendi  gratiam ,  207:  illam  generalem  potest  habere 
etiam  haereticus  etiam  infidelis,  209:  intentio  actualis  non  requiri- 
tur,  virtualis  sufficit,  habitualis  non  sufficit,  210:  habitualis  apud 
antiquiores  scholasticos  idem  valet  ac  virtualis,  et  ideo  dicunt  eam 
sufficere,  211.  Intentio  quam  dicunt  externam,  non  sufficit,  217:  actio 
sacramentalis  non  determinatur  ad  esse  sacramenti  per  externa 
adiuncta  seriae  administrationis,  222:  minister  extrinsecus  simulans 
iocum  si  adhibeat  legitimam.  materiam  et  formam  cum  interna  in- 
tentione,  certe  conficit  sacramentum,  222:  intentio  faciendi  quod  fa- 
cit  Ecclesia,  requisita  a  Concilio  Trid.  non  potest  intelligi  de  in- 
tentione  quam  dicunt  externam  ,  224:  intentio  non  requiritur,  ut 
sacramentum  sit  efficax,  sed  ut  sit  sacramentum,  226:  si  quis  duo  con- 
traria  intendat,  ut  contrahere  verum  matrimonium  sed  non  efficere 
sacramentum,  quaenam  intentio  valeat?  228:  animus  serio  agendi  et 
vere  absolvendi  quem  Concilium  Tridentinum  requirit  ad  valorem 
sacramenti,  non  potest  esse  intentio  quam  dicunt  externam,  229.  Pro- 
positio  28.  inter  damnatas  ab  Alex.  VIII.  omnino  videtur  nihil 
aliud  damnare  quam  sententiam  de  intentione  ,  quam  externam 
dicunt,  230:  ordinatio  solemni  ritu  peracta  ob  solum  defectum  in- 
tentionis  in  episcopo  declarata  est  irrita  a  S.  Congr.  Concilii,  233: 
item  ob  defectum  intentionis  internae  in  ordinato,  233:  similitudi- 
nes  ignis  qui  non  obstante  contraria  intentione  eum  applicantis 
urit,  et  seminis  quod  etiam  contra  intentionem  illud  proiicientis 
germinat,  quam  sint  ineptae  ad  demonstrandum,  non  esse  necessa- 
riam  internam  intentionem  in  ministro  sacramenti.  246. 

Intentio  ponendi  actum  sacramentalem  extrinsecus  serium,  et  in- 
tentio  non  faciendi  illum  ut  sacrum  sed  mere  materialiter,  non  sunt 
contrariae  et  possunt  ambae  esse  efficaces.  246. 

Augustini  tempore  doctrina  de  necessitate  internae  intentionis 
nondum  erat  in  explicita  universali  professione,  212.  244:  explicite 
est  proposita  saltem  inde  a  saeculo  XIII.  ibid. 

Iob  monachus  inter  septem  sacramenta  enumerat  habitum  sacrum.  282. 
cur  ita  erraverit.  284. 

Iocns  non  reddit  sacramentum  irritum  quia  reddit  actionem  externe  lu- 
dicram,  sed  quia  in  ioco  deest  voluntas  necessaria  ad  conficiendum 
sacramentum.  229. 

lueninus.  Eius  absurda  propositio  de  decretis  Romanis.  231. 

Iustificatio  quid  sit  et  quo  modo  acquiratur  iuxta  Protestantes,  79:  iusti- 
ficari  posse  adultos  sine  ullo  bono  motu,  nemo  catholicus  docuit  um- 
quam.  70. 

K 
Kemnitii  fraus  in  citatione  Gabrielis  Biel.  69. 

L 

Lex  antiqua  non  legem  tantuinmodo  Mosaicam  significat,  sed  totam  ve- 

terem  oeconomiam  ante  Christum.  25. 
Lugo  Card.  singularem  habnit  opinionem  de  sacramento  legis  naturae.  26. 
Lumen  triplex  signatum  est  super  nos  naturae,  characteris,  gratiae.  172. 
Lutheri  tria  principia  de    iustificatione  :  necessario    important   adultos 

peccatores  iustificari  sine  ullo  bono  motu.  73. 

M 

Magica  operatio.  Appellationis  abusus  apud  quosdam  recentiores.  67. 

Materiain  sex  sacramentis  certe  determinata  est  ab  institutore  in  specie, 
in  sacramento  Ordinis  saltem  probabilius,  46:  admittenda  est  etiam 
in  sacramento  Poenitentiae,  37:  fit  proxima  vel  per  aliquam  actio- 
nem  ministri  ut  in  baptismo,  vel  per  solam  coniunctionem  cum  forma 
ut  in  Eucharistia  et  Poenitentia.   120. 

Materia  et  forma  sacramentorum.  Haec  formula  non  occurrit  ante  sae- 
culum  XIII.  34  :  praeclare  exprimit  internam  rationem  signorum 
sacramentalium  ,  35:  sacramenti  compositio  secundum  materiam  et 
formam  considerari  potest  duplici  modo,  31:  materia  et  forma  in 
sacramentis  coniunguntur  ad  efficienduni  unum  signum,  ideo  sufficit 
moralis  coniunctio  utriusque  ,  36:  ab  ipso  institutore  determinari 
debuerunt.  42. 

Martyrium  sanctificat  ex  opere  operato,  293:  non  tamen  est  sacramen- 
tum,  quia  non  est  signum  a  Deo  institutum.  293. 

Matrimonium.  Eius  ministri  Christum  repraesentant,  quatenus  obligant 
non  quatenus  obligantur ,  et  quatenus  sacramentum  conferunt  non 
quatenus  sacramentum  suscipiunt:  Christus  enim  coniungit  non  con- 
iungitur,  sanctificat  non  sanctificatur,  121:  materia  et  forma  in  ma- 
trimonio  declaratur.  40.   120. 

Minister  est  causa  ministerialis  gratiae  sacramentalis  non  nisi  per  col- 
lationem  sacramenti,  190:  fides  et  sanctitas  ministri  ad  valorem  sa- 
cramenti  non  requiritur,  neque  ex  natura  propria  sacramentorum 
neque  ex  positiva  voluntate  Christi,  191:  Donatistarum  controver- 
sia  ibid.:  Conciliorum  definitiones,  195:  quomodo  intelligendi  Patres, 
qui  negant  ministrum  sacramentorum  esse  causam  gratiae,  196. 

Monophysitae  septem  sacramenta  retinent.  265. 

Moralis  eflicacia  sacramentorum  ,  104:  sunt  moraliter  actiones  Christi 
summi  sacerdotis,  ibid.  :  ob  hanc  dignitatem  exigunt  sanctificatio- 
nem  eorum  quibus  applicantur,  ibid.:  sunt  igitur  verae  causae  mo- 
rales  gratiae,  ibid.:  obiectiones,  117:  haec  dignitas  moralis  non  fun- 
datur  in  novo  augmento  meritorum  sed  in  meritis  completis  in  cru- 
ce ,  107:  ut  sacramentis  suis  hanc  mereretur  dignitatem  ,  Christus 
mortuus  est,  108:  Scripturae  et  Patres  saepe  sacramenta  considerant 
in  speciali  coniunctione  cum  passione,  sanguine  et  vulneribus  Chri- 
sti,  108:  Scripturae  locus  pro  causalitate  morali  sacramentorum.  126, 

Nestoriani  septem  sacrainenta  retinent ,  265 :  eorum  sacrum  fermen- 
tum,  282:  mirae  de  eo  fabulae,  ibid.:  illud  enumerant  inter  sacra- 
menta.  ibid. 

Nuraerus  sacramentorum  ,  256  :  consideratio  synthetica  de  omnibus  sa- 
cramentis  simul  non  est  facta  a  ss.  Patribus,  ibid.  ideo  non  potest 
haec  synthesis  directe  demonstrari  ex  consensu  antiquitatis,  ibid.: 
demonstratur  indirecte  ex  consensu  univeBsitatis,  257:  vetusta  mo- 
numenta,  in  quibus  connumerantur  septent  sacramenta,  258:  scho- 
lae  unanimis  consensus  de  hoc  numero  ,  259:  consensus  ecclesiae 
graecae  schismaticae,  262:  consensus  Nestodanorum  et  Monophysita- 
rum  ,  265:  consensus  iste  non  potuit  oriri  post  saeculum  V.,  267: 
saeculo  V.  non  potuit  induci  per  innovationem  quin  ulla  existat 
memoria,  ibid.:  Patres  non  connumerant  nisi  tria  vel  quatuor  sa- 
cramenta,  271:  cur  id  factum ,  273:  cur  fere  semper  eadem  connu- 
merent,  279.  Cur  quidam  scriptores  orientales  consentientes  in  se- 
ptenario  numero  sacramentorum,  in  singulis  tamen  assignandis  er- 
raverint.  281. 

o 

Obex  gratiae  quid  sit,  50:  differt  ab  ineptitudine  ad  sacramentum:  haec 
impedit  valorem,  ille  effectum  sacramenti.  50:  in  infantibus  nullus 
esse  potest,  in  sacramentis  mortuorum  est  impoenitentia,  in  sacra- 
mentis  vivoram  conscientia  status  peccati,  51 .52:  obex  simpliciter  et 
obex  secundum  quid,  ille  impedit  gratiam  simpliciter,  hic  gratiam 
abundantiorem.  52. 

Oleum  non  benedictum  ab  Episcopo  utrum  materia  valida  pro  sacramento 
extremae  unctionis?  45:  in  nota. 

Opus  operatum  et  opus  operantis  quid  significent,  66:  hic  dicendi  modus 
primo  usurpatus  a  Petro  Pictaviensi,  64:  calumniae  Protestantium 
de  hac  formula,  67:  disiiciuntur,  69:  causalitas  ex  opere  operato  et 
causalitas  ex  opere  operantis  sunt  in  diverso  ordine :  ideo  non  se 
mutuo  excludunt.  85. 

Optatus  Donatistarum  acerrimus  adversarius  tamen  ex  alio  principio 
reiecit  baptismum  haereticorum,  qui  errant  circa  Trinitatem.  198. 

Ordines  minores  probabilius  non  sunt  sacramenta  proprie  dicta.  9. 

Orientales  schismatici  et  haeretici :  eorum  miser  status  ,  283:  non  est 
facile  propter  eorum  ruditatem  cognoscere,  quid  credant.  ibid. 

Ornatus  et  dispositio  illa ,  quam  veteres  scholastici  nonnulli  putabant 
eflici  a  sacramentis,  non  amplius  admittitur.  138. 


Peccator.  Eius  actus  supernaturales  sunt  disponentes,  non  meritorii  iu- 
stificationis.  75, 

Physica  etfficientia  sacramentorum  exponitur,  131:  non  evidenter  repn- 
gnat,  132:  exigit  nova  miracula:  nullo  convincente  argumento  fulci- 
tur:  a  multis  et  magnis  doctoribus  negatur,  133:  inextricabiles  habet 
difficultates,  135:  admitti  non  debet  ut  thesis  quia  non  demonstratur, 
neque  ut  hypothesis  quia  intelligentiam  dogmatis  non  iuvat  sed 
maxime  impedit,  133:  Patres  causalitatem  physicam  sacramentis 
tantum  externam  in  corpore  tribuunt,  internam  in  anima  negant.  128. 
Suarezius  fatetur,  «  opinionem  de  causalitate  physica  sacramen- 
torum  esse  valde  incertam.  »  135. 

Vasquesii  de  causalitate  physica  sacramentorum  iudicium.  135. 

Piscis  symbolum  christianorum,  quia  in  aqua  baptismi  nascimur.  62. 

Potestas  triplex  in  ordine  ad  sacramenta  ;  auctoritatis  ,  excellentiae  , 
ministerii.  178. 

Protestantes.  Eorum  absurdae  calumniae  contra  formnlam,  «  sacramenta 
gratiam  conferre  ex  opere  operato.  »  67.  Sacramenta  iuxta  ipsos  non 
sunt  aliud  nisi  adminiculum  et  appendix  verbi  Dei,  94.  nota.  Qua- 
tuor  eorum  errores  in  doctrina  de  iustificatione.  79. 

R 

Resurrectio  I.  C.  est  causa  exemplaris  nostrae  iustificationis.  91.  ■ 


Sacramentum.  Eius  etymologia:  significat  generice  res  sacras  et  occul- 
tas.  1:  praesertim  eas,  quae  sunt  signa  aliarum  rerum  sacrarum.  2. 
In  usu  christianorum  dicit  specifice  res  sacras  non  solum  signifi- 
cantes  sed  etiam  efiicientes  sanctificationem.  3.  Sacramenta  V.  T. 
specie  differebant  a  sacramentis  N.  T.,  proprie  tamen  sacramenta 
appellantur.  4.  Quot  fuerint  incertum.  5:  eorum  quaedam  enumeran- 
tur.  8:  sacramenta  N.  et  V.  T.  conveniunt  in  illis  notis  essentialibus, 
quae  non  pendent  a  speciali  ratione  novae  vel  veteris  oeconomiae.  6: 
sacramentorum  ratio  respondet  rationi  oeconomiae  ad  quam  per- 
tinent,  11.  32:  sacramentorum  N.  T.  notae  essentiales,  6:  harum 
quaedam  sunt  eorum  propriae,  quaedam  communes  sacramentis  Y.T.7: 
sacramentorum  V.  T.  notae  essentiales,  8:  sacramenti  proprie  dicti 
definitio  communis  sacramentis  N.  et  V.  T.  1.  et  8:  sacramenta  N.T. 
significant  in  praesenti  et  conferunt  gratiam  Christi ,  sacramenta 
V.  T.  significabant  in  praesenti  et  conferebant  sanctificationem  le- 
galem,  significabant  in  futuro  gratiam  Christi.  7.  13.  14:  etiam  in 
sola  ratione  signi  sunt  et  debuerunt  esse  perfectiora  sacramenta 
N.  T.  32:  triplex  ratio  cur  sacramenta  N.  T.  constent  rebus  et  ver- 
bis.  34:  sacramenta  non  sunt  signa  naturalia  sed  neque  mere  arbi- 
traria,  42:  sacramentorum  N.  T.  quatuor  sunt  perficientia  seu  con- 
secrantia ,  tria  medicinalia,  279:  non  est  negandum,  esse  instituta 
etiam  ad  excitandam  fidem ,  sed  non  principaliter  et  unice  ad  hoc 
suntinstituta,  ut  vellent  Protestanks,  100:  sacramenta  quae  impri- 
munt  characterera,  si  valide  collata  fueript,  non  posse  repeti,  semper 

et  ubique  creditum  est ,  145:  sacramentum  legis  uaturae  quid  iu- 
telligatur:  ante  circumcisionem  necessarium  fuit  omnibus  infanti- 
bus  :  post  circumcisionem  masculis  non  israelitis  et  omnibus  fe- 
minis:  non  erat  causa  iustificationis,  24:  comprehenditur  inter  sa- 
cramenta  antiquae  legis  a  Concilio  Florentino,  25.  De  efficacia  vide 
efjicacia,  moralis,  physica. 

Tractatus  de  sacramentis  in   genere  cur   apud  Patres   non  inve- 
niatur.  273. 

Sacramentalia.  Iis  quidam  theologi  adscribunt  virtutem  remittendi  pec- 
cata  venialia  ex  opere  operato.  290. 

Scotus.  Eius  doctrina  de  sacramentorum  efficacia  ep  opere  operato  expo- 
nitur  et  a  calumniis  Protestantium  vindicatur  ,  70:  eius  sententia 
de  essentia  characteris,  si  bene  intelligatur,  vera  et  sana  est.  164. 

Similitudo  ad  Deum  supernaturalis  triplex  est,  gloriae,  gratiae,  chara- 
cteris.  172. 

T 

Testamenti  V.  propria  et  formalis  ratio,  10:  ita  se  habet  ad  Ecclesiam 
Christi  sicut  Ecclesia  Christi  in  terris  ad  Ecclesiam  coelestem:  V.T. 
est  umbra,  Ecclesia  Christi  in  terris  est  imago,  in  coelis  est  res.  11. 

Theodoti  auctoris  II.  saeculi  locus  insignis  de  charactere  sacramenta- 
li.   155. 

S.  Thomas.  Eius  sententia  de  causalitate  sacramentorum,  136:  sollicitus 
est  de  vera  causalitate  sacramentorum  non  autem  de  modo  efficien- 
tiae,  138:  omnia  quae  de  ratione  causalitatis  sacramentorum  docet 
in  operibus  posterioribus  comraentario  in  sententias,  optime  intel- 
liguntur  de  causalitate  morali ,  138:  in  commentario  videtur  certe 
docuisse  efficientiam  physicam  non  tamen  gratiae  sed  dispositionis 
et  ornatus  cuiusdam.   136. 

Catharini  sententiae  de  intentione  externa  non  favet,  235:  omnes 
nobiles  Thomistae  usque  ad  Contensonum  eum  intellexerunt  iuxta 
communem  doctrinara,ibid.:  diserte  docet  sacramentum  non  perfici,  si 
minister  non  intendat  saltem  implicite  sacramentum  conficere,  ibid. 
totum  opus  externum  non  esse  sacramentum ,  nisi  per  intentionem 
ministri  ad  esse  sacramentale  determinetur,  236:  ministrum  debere 
se  subiicere  principali  agenti  per  intentionem  faciendi  quod  facit 
Christus  vel  Ecclesia,  237:  infidelem  ut  possit  valide  baptizare,  de- 
bere  saltem  in  confuso  cognoscere,  quod  Ecclesia  intendit  per  illum 
ritum  conferre  aliquid  sacrum  ,  239:  ludicram  intentionem  reddere 
sacramentum  invalidum ,  ibid.  etiam  si  exterius  non  manifeste- 
tur ,  ibid.  necessariam  non  esse  intentionem  actualem  sed  virtua- 
lem.   240. 

Tridentinum  Concilium.  Ex  eo  debet  cognosci  doctrina  de  efficacia  sa- 
cramentorum  ex  opere  operato.  69. 

Eius  definitio  de  institutore  sacramentorum  expenditur,   186. 
»    Eius  doctrina  de   charactere  sine   detorsione   verborum  intelligi 
nequit  nisi  de  ontologica  realitate  characteris.  164, 

Vartanus  armenus  monophysita  enumerat  inter  septem  sacramenta  fu- 
nus  super  defunctos,  282:  cur  ita  erraverit,  284. 

Verba  sacramentalia  sunt  consecratoria  non  concionalia,  95:  consecrant 
materiam  eam  elevando  ad  rationem  sacramenti,  consecrant  homi- 
nem  eum  sanctificando,  97:  in  eucharistia  immediate  consecrant  ma- 
teriam,  mediate  hominem:  sub  diverso  respectu  sunt  consecratoria 
panis  et  vini ,  corporis  et  sanguinis  Domini ,  sacramenti  corporis 
et  sanguinis  Domini,  96:  esse  efficacia,  non  quia  dicuntur  sed  quia 
creduntur,  quo  sensu  dictum  ab  Augustino,  102:  verbum  fidei  quo 
consecratur  baptismus,  Augustino  est  ipsa  forma  baptismi,  102.  nota: 
verbum  vitae  in  quo  mundari  dicitur  Ecclesia  Eph.  V.  6.  est  illud, 
quod  lavacro  coniungitur  et  illud  consecrat  nempe  invocatio  ss.  Tri- 
nitatis.  91. 

Viva.  Eius  explicatio  de  efficacia  sacramyentorum  quomodo  intelligenda.  113. 

Voluntas  divina  reparationis  generis  humani  est  universalis;  incepit 
reparatio  a  prima  promissione  Reparatoris.  16. 

Z 

Zachariae  P.  responsum  de  baptismo  sub  forma  corrupta.  49. 

